
PARTEA |. 


Șarpele cu pene a spus: 

Când va veni vremea, mă voi întoarce în mijlocul 
vostru, pe marea din est, împreună cu oamenii albi, 
cu barbă... 


— Proclamatie către poporul toltec făcută de regele lor 
zeu, Şarpele cu Pene, cca. anul 1000 e.n. 


Dintr-o legendă aztecă. 

PROLOG. 


Painala, lángá Coatzacoalcos. 


A pornit în beznă, ascultând sunetele propriei sale 
înmormântări. 

Era al Optulea Ceas al Nopţii, când apar fantomele şi 
demoni fără cap îi urmăresc pe călătorii singuratici. Malinali 
zăcea legată, cu mâinile la spate, pe podeaua colibei. 
Coşuri de răchită cu păstăi de vanilie, aşezate unele peste 
altele, lângă pereţi, răspândeau un miros dulceag, 
înecăcios în cameră. 

O bufnitá îşi întoarse capul mare şi o privi de pe grinda 
de cedru sculptată de deasupra capului ei. Ochii galbeni 
clipeau încet. Era un semn rău; bufnița fusese trimisă de 
Zeul Umbrelor, Mit/antecutii, s-o anunţe că o aşteaptă. 

Și mama vrea să mă trimită din lumea aceasta fără să-mi 
dea măcar bani, să-mi plătesc trecerea pe tărâmul 
umbrelor... 

A încercat din nou să se elibereze, dar cureaua îi tăia 
încheieturile. A început să plângă. 

Mama ei voia s-o ştie moartă. 

A închis ochii să asculte cântecele de doliu, bubuitul 
conchelor, tunetul tobelor huehuet! şi şuieratul fluierelor. A 
auzit pe cineva strigând-o pe nume şi apoi a răsunat 
trosnetul flăcărilor. Altcineva se înnegrea şi se prăjea pe 
rug în locul ei. 

Geamătul Vântului de Est o consola. În clipa ei de 
cumpănă, Şarpele cu Pene, Zeul Înţelepciunii veghea 
asupra ei. 

Auzea şoapte şi paşi afară, lângă colibă. Deschise din 
nou ochii să studieze umbrele. 

A văzut sclipirea tortei de pin când au intrat. Erau trei. Îi 
cunoştea: negustori de sclavi din Xicallanco. Fuseseră în sat 
de multe ori; tatăl ei îi tratase întotdeauna cu dispreţ. Unul 

din ei îşi pierduse un ochi şi carnea rozalie din jurul 
cicatricei semăna cu unsoarea rece. 

Tortele le umbreau feţele. 

— Uite-o, a spus bărbatul cu un ochi. 

A încercat să tipe, dar căluşul o sufoca. Unul din ei a râs, 
iar cel cu un ochi i-a spus să tacă. Dar nu era nevoie, se 
gândea Mali. Chiar dacă ar fi urlat în gura mare tot n-ar fi 
auzit-o nimeni. Tobele de doliu astupau orice zgomot. 

Au ridicat-o uşor şi au scos-o din colibă în beznă. Vântul 
gemea din nou. Şarpele cu Pene era furios. 

Nu trebuia să-i fie frică. Nu era sfârşitul pe care i-l 
prevăzuse tatăl ei. Era Ce Malinali, larba Penitenţei, care îşi 
va găsi destinul în dezastru. Era toba care anunţa apusul 
pentru Motecuhzoma; viitorul ei era cu zeii. 

Viitorul ei era alături de Şarpele cu Pene. 


- COLIN FALCONER - 


Unu. 


Tenochtitlán 


O trestie pe străvechiul Calendar Aztec. 
Anul Domnului, 1519. 


Omul-bufniţă se clătina. Făcea spume la gură şi râdea de 
umbrele care apăreau în colţurile Casei Intunericului. Părul 
care îi ajungea aproape până la talie era năclăit de sânge 
închegat şi mantia neagră prinsă de umeri îl făcea să 
semene cu o cioară rău prevestitoare. 

Motecuhzoma, zeul Furios, Veneratul Conducător al 
Mexicăi, îl privea de pe un tron sculptat. Turcoazele din 
urechi şi buze sclipeau în lumina tortelor de pini. li soptea 
întrebările Femeii-Şarpe de lângă el. 

— Om-bufnitá, poţi vedea viitorul Mexicái? 

Omul-bufnitá zăcea pe spate, pe podea, râzând isteric 
sub influenţa lichiorului de peyot!. 

— Tenochtitlán este în flăcări! a zbierat el deodată, 
isteric. 

Motecuhzoma şi-a schimbat poziţia, stánjenit. Omul- 
bufnitá s-a ridicat, arătând spre zidul de piatră. O sclipire 
nebunească îi lucea în priviri. 

— Un turn de lemn merge spre templul lui Xopico! 

— Un turn nu poate să meargă, a şuierat Motecuhzoma. 

— Zeii au fugit... în pădure. 

Motecuhzoma îşi frângea mâinile în poală. A şoptit altă 
întrebare Femeii-Şarpe. 

— Pe Motecuhzoma cum îl vezi? 

— Îl vad arzând, fără să-l jelească nimeni. Mexica îi 
scuipă trupul. 

Femeia-Şarpe a încremenit la auzul acestei erezii. Chiar 

şi sub influenţa peyot/-ului, obscenitatea rásunase ca un 
bubuit de tunet în încăperea cavernoasă. 

— Ce mai vezi? 

— Temple mari pe lac... mársáluind spre Tenochtitlán! 

— Un templu nu poate mărşălui. 

— Şarpele cu Pene se întoarce! 

Omul-bufnitá respira întretăiat acum. Rostea cuvintele în 
timp ce se zguduia de râs. 

— Nu va mai exista nici un Tenochtitlán! 

Motecuhzoma s-a ridicat în picioare, desfigurat la faţă. 

— Oraşele noastre sunt distruse... cadavrele noastre zac 
în mormane, unele peste altele. 

Femeia-Şarpe l-a văzut pe împărat acoperindu-şi faţa cu 
mâinile. 

— În curând vom vedea semnele pe cer! 

Omul-bufnitá se târa spre tron pe genunchi şi coate. La 
un moment dat s-a prăbuşit. Saliva i se întinsese pe obraji. 
Ochii lui sclipeau nebuneste. 

— Întoarce-te sá vezi ce o să se abată asupra Mexicái! 

Motecuhzoma a rámas tácut mult timp, ascunzándu-si 
faţa în mâini. Când şi-a descoperit-o, Femeia-Sarpe a 
îndrăznit să-i arunce o privire şi a observat că plângea. 

— Aşteaptă până ce trece efectul peyotrului şi apoi 
jupoaie-l de viu, a tunat Motecuhzoma. 

Pe urmă a ieşit din cameră. Omul-bufnitá a rămas pe 
podea, fără să ştie ce-l aştepta, pierdut în visurile sale 
sălbatice, nebuneşti, râzând de umbre. 


* 


Lângă râul Grijalva. 


Hernan Cortes stătea sprijinit de balustrada vasului Santa 
Maria de la Concepción care naviga pe coasta Yucatanului; 
pământul devenise o linie verde, în zare. În aerul sărat se 
simţea izul vegetației tropicale. Catargele de pânză 
trosneau deasupra capului. Steagul său personal fâlfâia pe 

catarg: o cruce rosie pe fond negru, de catifea, sub care 
sclipea inscriptia latiná brodatá cu litere albastre. Erau 
aceleasi cuvinte care impodobiserá odatá blazonul lui 
Constantin: 

Fraților, sá urmăm Crucea şi sá ne lăsăm cálauziti de 
credinta noastrá! 

Cortes zámbea. Strábátuse un drum lung de la 
orizonturile melancolice, monotone, ale Extremadurei. Dar 
oare nu era exact ce-şi dorise? Naviga spre un tărâm 
necunoscut, în ape neexplorate de nimeni până atunci dar, 
cu toate acestea, avea senzaţia că se întorcea acasă. 
Vântul era vântul lui şi-l purta pe cărările destinului. Era la 
fel de convins ca de prezenţa lui Dumnezeu în ceruri. 

S-a întors spre Alaminos, căpitanul vasului: 

— Vom intra în istorie! i-a strigat el, dar cuvintele au fost 
înghiţite de vânt. 

S-a uitat pe punte şi i-a văzut pe Benitez şi Jaramillo 
discutând; hidalgos săraci, la fel ca el, educați si de neam 
bun, dar fără moştenire. Veniseră în Indii, aşa cum făcuse şi 
el, sperând să se îmbogăţească, să scape de plictiseala şi 
sărăcia Castilliei şi Extremadurei, să se elibereze de sub 
tirania granzilor şi preoţilor acaparatori. Toti alergaseră să i 
se alăture în această călătorie spre Cuba: mercenari, 
plantatori plictisiti, căutători de aur ghinionisti, puşi pe jaf şi 
Inavutire. O să aibă grijă să-i căpătuiască. Va fi o aventură 
în stil vechi, care le va aduce glorie, bogății si 
binecuvântarea lui Dumnezeu. 

Da, venise în sfârşit vremea lui. 


* 


Gonzalo Norte îşi dorea moartea. 

Vomita din nou, scuipând veninul verzui în ocean. Greu 
de crezut că îşi petrecuse unsprezece din cei treizeci şi trei 
de ani ai săi ca marinar. Dar ultima oară când stătuse pe 
puntea unui vas fusese acum opt ani şi i se părea că 
trecuse o viaţă de atunci. Intre timp, stătuse pe uscat şi 

uitase de mizeria vieţii pe apă, de mirosurile neplăcute şi 
legănatul mării. 

Dar nu numai duhoarea uleioasă a nao-ului îl făcea să-şi 
dorească moartea. Suferea nu numai trupeste, ci si 
sufleteşte. Se uită în jur şi observă privirile suspicioase ale 
celorlalţi atintite asupra lui. Toti ştiau că purta în el o boală 
mai rea decât oricare de pe coastă. Unii din ei scuipau în 
direcţia lui când ieşeau pe punte. 

„Sunt singur ca un lepros”, se gândea el. „Voi fi singur 
toată viaţa mea.” 

Simti un braţ pe umeri: Aguilar. Avea un singur prieten 
pe vasul acesta şi, din păcate, nu-l ţineau puterile să-l 
sugrume. 

— Nu-i aşa că este bine să fii din nou printre creştini, 
Gonzalo? 

Aguilar vorbea în vechea limbă Chontal Maya, pentru că 
Norte nu-şi mai amintea decât câteva cuvinte din castillana 
sa maternă. 

— Bine? Poate pentru tine, Jeronimo. 

Aguilar purta îmbrăcămintea maronie a unui diacon. Doar 
capul ras şi pielea bronzată îl trădau, arătând că numai cu 
câteva zile în urmă fusese sclav la un cacique mayas. Mai 
strângea şi acum la piept Cartea orelor, antologia de 
rugăciuni, care fusese singurul său prieten în anii de 
captivitate petrecuţi în Yucatan. 

— Trebuie să uiţi de cealaltă viaţă, i-a spus Aguilar. 
Roagă-te să fii iertat şi Dumnezeu o să se îndure de tine. Ai 
cedat diavolului, dar mai poţi fi salvat. 

„Pe dracu”, se gândea Norte. „Dacă răul de mare nu mi- 
ar fi stors toată vlaga, l-aş arunca peste bord, să-i ţină de 
urât în Rai lui Dumnezeu şi celorlalţi sfinţi. Oare nu pricepe 
că nu mai am un suflet pe care să-l salvez? Mi l-au smuls, 
ca un preot care scoate inima din piept. De ce nu mă lasă 
în pace?” 

— Nu este un păcat; credinţa mea e mai puternică, a 
insistat Aguilar. Mila Dumnezeului nostru este nemărginită. 
Mărturiseşte-ţi păcatele şi vei putea începe o nouă viaţă. 

— Lasă-mă în pace, pentru numele lui Dumnezeu, a 

repetat Norte si a vomitat din nou. 


* 


julian Benitez simţea că i se întoarce stomacul pe dos. 
Norte era cel care-l dezgusta. Aguilar i se părea doar 
nesuferit, ca toţi preoţii. Cei doi bărbaţi - Norte era membru 
al echipajului, iar Aguilar pasager, un diacon popit de 
curând - scăpaseră cu opt ani în urmă de pe epava unui 
vas care mergea de la Darien la Hispanola. Impreuná cu alţi 
şaptesprezece, se salvaseră într-o barcă lungă, dar cei mai 
mulţi muriseră de sete înainte să ajungă pe coasta 
Yucatanului. Poate că aceia fuseseră cei norocoşi, pentru că 
supraviețuitorii fuseseră capturați de indienii maya, care-l 
uciseseră pe căpitanul Valdivea şi alţi câţiva. Doar Aguilar 
şi Norte scăpaseră cu viaţă. 

După câteva zile au fost capturați din nou de un cacique 
care se dovedise mai paşnic decât primul. Ba chiar 
prietenos, pentru că îi oferise lui Aguilar propria fiică de 
nevastă. După cum le povestise Aguilar, stătuse o noapte 
întreagă gol, lângă coliba ei, dar se ferise de păcatele 
trupesti refugiindu-se în zdrentuita Carte a orelor. 

Norte în schimb cedase şi în această privinţă Benitez îl 
aproba. Înţelegea dorinţa carnalá a lui Norte mai bine decât 
castitatea forţată a lui Aguilar. Dar nu pricepea în schimb 
celelalte fapte ale sale: cum putuse să se însoare cu o 
femeie păgână şi să aibă trei copii cu ea; cum acceptase 
să-şi perforeze urechile şi buza inferioară şi să-şi tatueze 
faţa şi mâinile ca un bástinas de-al lor. Prin aceste acţiuni 
renuntase la credinţa lui şi devenise un sălbatic ca ei. Nu 
era mai presus decât un câine. 

Când Jaramillo şi restul echipajului l-au găsit pe Norte pe 
insula Cozumel, a încercat să fugă. Jaramillo l-ar fi omorât 
la fel ca pe ceilalţi naturales care îi atacaseră, dacă n-ar fi 
intervenit Aguilar exact la timp. Diaconul îl convinsese că 
Norte era un spaniol, la fel ca ei. 

„Un spaniol, poate, dar nu seamănă cu nici unul din noi”, 

se gándea Benitez. 

— Cortes ar fi trebuit să-l spânzure, zise Jaramillo. 

— Nici dacă m-ar práji la foc mic, n-aş accepta asemenea 
umilinte. 

— Când l-au găsit, avea pietre atârnate de nas. Si uită-te 
cum i-au sfâşiat lobul urechilor. Aguilar spunea că aceste 
ritualuri fac parte din adoratia diavolului, în templele lor. 

— N-ai observat că miroase ca un indian? a spus Benitez. 

— Ar fi trebuit să-i tai gâtul acolo, pe plajă şi să-l dau 
dracului pe Aguilar. 

— Cortes spune că avem nevoie de ei ca să ne ajute să 
ne înţelegem cu ceilalţi bástinasi. 

— Poate Aguilar o să ne ajute, dar ăsta în nici un caz. 
Cum am putea fi siguri de ce o să le spună? 

Jaramillo a scuipat în mare. 

— Aguilar spune că sacrificau copii în templele lor şi după 
aceea îi mâncau. 

— Nu-mi plac preoţii, dar mă rog lui Dumnezeu să putem 
salva sufletele pierdute ale celor din aceste ţinuturi 
întunecate, i-a răspuns Benitez, clătinând din cap. 

— Roagă-te de asemenea lui Dumnezeu să ne 
răsplătească pentru că aducem credinţa pe acest pământ, 
a adăugat Jaramillo, zâmbind. 


* 


Alaminos, cápitanul, a condus flota spre gura ráului. Cu 
un an înainte fusese cu Grijalva când debarcaserá în acest 
loc şi băştinaşii, care-şi spun tabascani, s-au arătat atât de 
prietenoşi, încât Cortes a hotărât să facă aici primul port 
din Lumea Nouă. Oamenii se adunaseră pe punte să 
privească linia de coastă profilându-se la orizont, printre 
palmieri şi dune de nisip. Erau entuziasmați cu toţii si de- 
abia aşteptau să debarce. 

Dar, dacă ar fi ştiut ce-i aştepta, ar fi fugit îngroziţi, 
pentru că dincolo de coasta verde, netedă, nu se 
ascundeau aventura şi bogăţia, ci doi ani de iad. 

Doi. 


Potonchan, pe râul Grijalva. 


Câteva colibe acoperite cu frunze de palmier erau 
înconjurate de un gard de lemn. Sătenii se adunaseră pe 
malul râului, agitându-şi sulitele şi săgețile. Bărbaţii erau 
îmbrăcaţi în „armuri” din bumbac. Alţii săriseră deja în 
canoe şi încercau să blocheze accesul. Din mijlocul aşezării 
răsuna bubuitul tobelor de război şi tânguitul strident al 
cornurilor. 

Benitez îl privea pe Cortes. Se întreba ce fel de 
comandant era. Barba lui ascundea nişte buze subţiri ca 
táisul unui cuţit. Figura lui sugera dispreţ, nu teamă. 

— Se pare că nu vor fi la fel de binevoitori faţă de noi 
cum s-au arătat cu Grijalva, a remarcat Benitez. 

Cortes a bombănit. 

— Am venit cu gânduri paşnice şi trebuie să ne răspundă 
la fel. Chiar dacă va trebui să-i ucid, ca să-i fac să priceapă. 

Pe urmă a trecut imediat la acţiune, dovedindu-se omul 
energic pe care-l cunoşteau toţi. Două tunuri mici erau 
îndreptate spre sat. 

— Pregătiţi praful de puşcă! a ordonat el. Ordaz, fii gata 
să laşi bărcile la apă! Aguilar, Norte, veniţi cu mine! 

Urletele războinice răsunau în jos, pe râu. Benitez se 
cutremură. Spre deosebire de ceilalţi, nu era soldat. Venise 
în Indii să-şi facă o plantație. Spera că va fi destul de 
sănătos să reziste. 


* 


Stăteau în bărci lungi, cu săbiile trase, în timp ce Diego 
Godoy, îmbrăcat în costumul lui negru de funcţionar regal, 
cu catarame de argint la pantofi, le citea bástinasilor pe 

15 


- COLIN FALCONER - 


Râul Tabasco requeremiento în latină. Aguilar traducea, iar 
Benitez se agita, asudând în armura lui compusă din 
cămaşă, platosá şi epoleti. Ar fi prima luptă pentru el. Se 
ruga lui Dumnezeu să-i dea curaj. Se temea de-o moarte 
dureroasă, de răni, de faptul că ceilalţi îl vor considera un 
laş. Toate aceste gânduri îi abăteau atenţia de la notarul 
legal care citea pergamentul. 

Aguilar nu reuşea să se facă auzit peste vacarmul iscat 
de bubuitul tobelor şi urletele războinice. 

Indienii se apropiaserá la câţiva metri în canoele lor, 
agitându-şi lăncile şi scuturile din piele. Aveau trupurile 
mânjite cu unsoare neagră şi albă. 

Benitez spuse în gând o rugăciune adresată Fecioarei 
Maria. 

— Sunt vopsiți în culorile războiului, a remarcat Jaramillo. 

Cortes se înnegrise de furie. Benitez nutrea o mare 
admiraţie faţă de el. li dădea senzaţia că putea amuti 
indienii doar prin forţa personalităţii sale. Părea deosebit de 
calm. Stătea cu o mână în şold, iar cu cealaltă pe mânerul 
săbiei. 

— Ai spus că băştinaşii de pe râul acesta v-au întâmpinat 
cu prietenie când aţi venit aici cu Grijalva, i-a şuierat el lui 
Jaramillo. 

— Aşa a fost, Caudillo. Au cântat din fluiere şi au dansat 
pentru noi pe plajă. Se pare că i-a supărat ceva, între timp. 

Godoy s-a întrerupt din citit. Isi dăduse seama, probabil, 
că era un efort inutil. 

— Continuă, i-a poruncit Cortes şi Godoy s-a supus 
imediat. 

Requeremiento era un document pregătit de biserică 
pentru a fi citit în noile teritorii, înainte de a fi rechizitionate 
în numele Papei si al regelui Spaniei. Începea cu o scurtă 
istorie a creştinismului, până în momentul în care 
Dumnezeu i-a dat în grijă Sfântului Petru omenirea. Pe 
urmă, spunea că succesorul lui Petru era Papa şi explica 
faptul că Papa donase insulele şi continentele oceanului 
regelui Spaniei. Prin urmare, trebuia ca locuitorii acestor 
ţinuturi să se supună lui Cortes, ca reprezentant legal al lui 

Carol al Cincilea. Dacá se supuneau, urma sá fie tratati cu 
blándete si sá beneficieze de binefacerile creştinismului; 
dacă nu, vor fi declaraţi rebeli şi vor suporta consecinţele. 

— Este o prostie, a spus Norte. 

Lui Cortes îi zvâcnea o vână la tâmplă. 

— Va să zică renegatul nostru a redescoperit limba 
oamenilor civilizati. Crezi că legea lui Dumnezeu este o 
prostie, Norte? 

— Aceşti oameni nu pricep nici un cuvânt din ce le 
spuneţi. N-au auzit în viaţa lor de Papa. Este o aberaţie. 

— Mă bucur că ai învăţat din nou să vorbeşti ca un 
gentleman spaniol. Dar este mare păcat că foloseşti ilustra 
noastră limbă pentru a exprima nişte erezii. 

— Este o erezie sá sustii ce este drept si normal? Dar 
presupun că această şaradă meşteşugită este menită să vă 
împace conştiinţa. 

— Poate într-o zi o să te văd atârnând într-un copac, 
Norte şi atunci o să-mi limpezesc într-adevăr conştiinţa. 

Godoy a terminat de citit requeremiento. Acum bubuitul 
tobelor şi urletele băştinaşilor deveniseră asurzitoare. Două 
săgeți au căzut în apă. Aguilar s-a întors spre Cortes, 
aşteptând noi instrucţiuni. 

Părea foarte calm, ca şi când indienii care mişunau în 
jurul lor n-ar fi fost decât un roi de tántari enervanti. 
Armura îi sclipea în soare. Pana prinsă de coiful de oţel 
fâlfâia în brizá. 

Benitez încerca să-l imite, străduindu-se să-şi alunge 
spaima. „Stai liniştit” şi-a spus el. „Nu-i lăsa să vadă că ţi-e 
frică.” 

— Spune-le că am venit cu gânduri paşnice, a poruncit 
Cortes, că vrem doar să ne dea mâncare, apă şi să stabilim 
relaţii cordiale. 

Aguilar a început imediat să traducă, urlând cât îl ţineau 
plămânii. 

— Spune-le că nu vrem să le facem nici un rău. Suntem 
castillieni şi am venit să-i ajutăm, a adăugat Cortes. 

Altă ploaie de săgeți s-a abătut asupra lor, căzând în apă, 
la câţiva metri de barcă. 

— Pe onoarea mea, dacá nu inceteazá cu violenta, vor fi 
singurii vinovaţi de cele întâmplate! Aguilar, spune-le că 
trebuie sá fie paşnici sau să-şi închine sufletele lui 
Dumnezeu! 

— Nu putem să ne războim cu atâţia, a remarcat Norte. 

— Ce ştie un marinar si un renegat despre tactica 
militară? 

— Sunt mii de oameni, iar noi doar câţiva. 

— Dar suntem spanioli, aşa că soarta este întotdeauna 
de partea noastră. 

Răsună un suierat şi o ploaie de pietre lansate din 
praştiile indienilor se abătu asupra lor în locul ságetilor. 
Unele cădeau în apă, inofensive, dar altele se loveau de 
scuturi şi armuri. Câteva însă îşi atinseră ţinta, pentru că 
Benitez auzi un om strigând. 

— Gata! a strigat Cortes, ridicând sabia să dea semnal 
tunarilor. 

Tunurile s-au descărcat amândouă deodată, aruncând 
ghiulele în crângul de mangrove. Frunzele şi trunchiurile 
copacilor au căzut peste trupurile indienilor care au avut 
ghinionul să fie în zona distrugerii. Efectul a fost cumplit. 
Mii de voci au zbierat îngrozite şi indienii au luat-o la goană. 

Cortes a sărit în apa noroioasă. 

— Santiago y cierre Espana! Pentru Sf. lacob şi pentru 
Spania! 

Soldaţii îl urmau spre mal. Benitez s-a luat după el. 


* 


Dupá aceea, nu si-a mai amintit mare lucru din acea 
primă bătălie pe malul râului. Spaima îl ametise: s-a 
năpustit spre un grup de trupuri maronii, pictate, asurzit de 
strigătele războinicilor,  bubuitul tobelor şi  şuieratul 
băştinaşilor. Îşi rotea orbeşte sabia. Scutul primitiv de piele 
din faţa lui a zburat în lături şi indianul s-a apucat de ciotul 
care-i rămăsese în loc de braţ. 

Benitez a mers înainte, atacând următorul băştinaş 

despuiat. Dar tot mai multi indieni náváleau pe malul ráului 
acum, când îşi reveniserá din spaimă. li copleseau numeric. 
Era imposibil de crezut că vor putea nimici asemenea 
hoardă. 

O să mor. Aici, în acest râu maroniu, noroios. 

Benitez îşi dădea seama vag de ce se întâmpla în jurul 
lui. Roti din nou sabia şi văzu alt indian prăbuşindu-se la 
picioarele lui. Apa era plină de cadavre şi căpătase o 
culoare ruginie. 

Benitez lovi iarăşi, tresărind când sulița îi atinse pieptul. 
Dar vârful de obsidian se zdrobi de platoşa din oţel. 

Îşi împunse agresorul cu sulița, se împiedică de un 
cadavru şi căzu. Se zbătu disperat în noroi, gata să se 
înece. Când reuşi să se ridice din nou, se trezi cu un 
tabascan dinaintea lui. Îşi pierduse coiful de oţel în apă. 
Acum era descoperit. 

Dar, în loc să-i dea /ovitura de grație, l-a apucat de păr şi 
l-a târât pe mal. Benitez a încercat să ridice sabia cu mâna 
stângă. Dar, înainte sá se mişte, l-a văzut pe Cortes 
năpustindu-se spre el si străpungându-l cu sulita pe indian. 
Omul a urlat de durere, i-a dat drumul şi a căzut într-o 
parte, luându-se de burtă. 

Cortes l-a ridicat în picioare pe Benitez. 

— Santiago! a strigat el. 

„Într-adevăr, Sf. lacob este de partea mea azi”, s-a 
gândit Benitez. „Ar fi trebuit să fiu mort până acum. De ce 
băştinaşul nu m-a ucis când a avut ocazia?” 

Trei. 


Benitez s-a sprijinit în sabie, a tras aer în plămâni şi şi-a 
şters sângele care-i picura din rana de la cap. Supravietuise 
primei sale bătălii. Se simţea mândru. Deşi nu dovedise 
cine ştie ce eroism, devenise bărbat. Dar măcelul nu-i 
trezise nici o satisfacţie. Nu simţea nici o plăcere să ucidă 
alt om, chiar dacă era un păgân. Şi dacă asta însemna să fii 
soldat, prefera să renunţe. S-a lăsat în genunchi, cu mâna 
pe mânerul spadei şi-a înălţat o rugăciune Fecioarei. Când a 
închis ochii, a văzut indianul aplecat asupra lui, cu toporul 
de piatră ridicat deasupra capului. li venea să vomite. 

De ce îl crutase? 


* 


Cortes o porni spre copacul din mijlocul satului. Îşi ţinea 
coiful sub braţul stâng şi părul lung, negru îi cădea pe 
umeri. Era roşu la faţă, dar ochii îi sclipeau de bucurie. 
Simtea acelaşi entuziasm şi la oamenii lui; o luptă prinde 
bine uneori, dacă pierderile sunt mici. 

A făcut trei crestături în scoarţa copacului cu sabia şi a 
strigat: 

— lau acest oraş în numele Majestății Sale, Regele Carol 
al Spaniei. 

Diego Godoy s-a grăbit să consemneze momentul. 

Câţiva indieni capturați au fost împinşi înainte, cu mâinile 
legate la spate. În timpul bătăliei, Benitez zărise doar 
crâmpeie din ce se petrecea în jurul lui: coifuri cu pene, 
trupuri goale pe jumătate, feţe pictate. Acum avea ocazia 
să-şi studieze inamicul mai atent. Aveau picioare 
crăcănate, o pânză în jurul şoldurilor şi părul tuns. Alţii 
purtau mantii frumos brodate, prinse pe umăr. Mulţi aveau 

tatuaje rosii pe fatá si pe corp, lar lobul urechilor era 
zdrentuit. La fel ca Norte. 

— Spune-le că n-au de ce sá se teamă, i-a poruncit 
Cortes lui Aguilar, care le-a tradus indienilor. 

Au primit informaţia stoic şi cu puţin entuziasm, din câte i 
s-a părut lui Benitez. 

— Spune-le că am fost trimişi de un mare rege de peste 
ocean şi avem multe lucruri interesante să le comunicăm 
şefilor lor. Asigură-i de asemenea că nu vrem să le facem 
nici un rău. O să luăm doar nişte apă şi provizii pentru 
călătoria noastră. 

Aguilar le-a comunicat prizonierilor, care s-au privit 
uimiti, dar n-au spus nimic. După ce Alvaro i-a mânat în altă 
parte, Cortes s-a întors spre Benitez. 

— Puneti santinele în oraş. Vom înnopta aici. O să 
aşteptăm întoarcerea băştinaşilor. l-am făcut să guste din 
oţelul nostru; poate acum vor fi dispuşi să discute. 

S-a lăsat o linişte stânjenitoare după ce oamenii au 
înţeles implicaţiile cuvintelor lui Cortes. Leon a deschis 
primul discuţia. 

— Unchiul meu a dat ordine stricte să nu dormim 
niciodată pe țărm. 

In momentul acela, Benitez a observat expresia feţei lui 
Cortes, sclipirea ciudată din ochii lui şi şi-a dat seama că 
nu-l cunoştea deloc. 

Cortes l-a privit de sus pe Leon. 

— Cine este căpitanul? 

Leon, un bărbat solid, cu barbă mare, neagră şi glas 
răsunător, nu s-a lăsat intimidat. 

— Trebuie să respectăm instrucţiunile guvernatorului. 

— Şi ordinele mele! a strigat Cortes, înfigându-şi sabia în 
pământ. Dacă vreunul din oameni vrea să-mi pună 
autoritatea sub semnul întrebării, s-o facă acum! 

„La toţi dracii, vorbeşte serios!”, s-a gândit Benitez. 
Amutiserá cu toţii. 

— Atunci ne-am lămurit. Vom înnopta aici, a adăugat 
Cortes, luându-şi sabia. 

— Aici nu este nimic, a spus Jaramillo, scuipând în noroi. 
Nici aur, nici argint, nici măcar o femeie. 

În timp ce mergeau pe străzile prăfuite, câțiva câini fără 
păr látrau după ei. Jaramillo si alţi câţiva se amuzau, 
împungându-i cu săbiile. 

Satul era pustiu. Benitez intră în câteva case. Erau 
simple, cu pereţi din chirpici şi cu acoperişuri de stuf. Nu 
existau uşi şi nici una din case nu avea mobilă. Patul consta 
într-o grămadă de bete uscate şi iarbă, acoperită cu presuri 
de bumbac. Fiecare locuinţă se mándrea cu un mic altar 
într-unul din colţurile întunecate, care adăpostea o statuetă 
înconjurată de mici ofrande de hrană. S-a apropiat. 
„Demoni sculptați în lut roşu” şi-a spus el în gând, 
cutremurându-se. 

Dar figurile nu erau nimic faţă de ce au găsit în vârful 
piramidei. 


x 


Piramida era imensă, înaltă cât catedrala din Sevilla, 
după aprecierea lui Benitez. Fusese construită din blocuri 
masive de piatră si domina casele din chirpici si cărămidă. 
Balauri si şerpi din piatră stăteau de pază în curte si peste 
tot erau sculptate hieroglife ciudate. Era dovada unei 
culturi mult mai sofisticate decât îşi imaginaseră si /os 
conquistadores se zgáiau uimiţi. 

— Oare am ajuns în China? murmurá Benitez. 

Îi urmă pe Cortes, Aguilar, Norte si Jaramillo în vârful 
piramidei. Era greu de urcat si în vârf s-au oprit o clipă să-şi 
tragă sufletul, înainte să păşească spre altar. 

Înăuntru era umed şi mirosea a junglă şi moarte. Un timp 
n-au reuşit să vadă nimic, până şi-au obişnuit ochii cu 
întunericul. 

Pe urmă, Benitez a auzit glasul lui Jaramillo. 

— Sfântă Marie, Maica lui Dumnezeu. 

Un şarpe atârna peste altar, încolăcindu-se în jurul unui 
jaguar de marmură. In spate, un monstru de piatră cu ochi 
mari, bulbucati şi colti îi privea din culcusul lui. Bástinasii îl 
vopsiseră în albastru. 

— Este Tlaloc, aducátorul de ploaie, a murmurat Norte, 
cu respect. 

— Ba este diavolul, a spus Cortes. 

A tăiat capul sarpelui de pe altar cu sabia şi l-a aruncat în 
beznă. Pe urmă s-a apropiat să studieze jaguarul de piatră. 
Un lichid váscos se prelingea dintr-un vas, în spatele lui. Si- 
a înmuiat degetele în vas şi le-a mirosit. Apoi a răsturnat 
brusc idolul pe podea, ca şi când ar fi fost ceva infect. 

— Ce-i asta? l-a întrebat el pe Norte, tremurând de furie. 

Norte a rămas tăcut. 

Jaramillo descoperise între timp alte ofrande pe treptele 
de piatră, sub masca rânjită a lui Tlaloc; un smochin mic, 
nişte pânză brodatá, craniile şi oasele a patru bástinasi 
morţi. 

— Sacrificii umane, a spus Aguilar, cu un glas rágusit. 
Cred că or să aducă ploile şi or să hrănească recoltele. 

Cortes nu-l slăbea din priviri pe Norte. Şi-a ridicat 
degetele ude de sângele de pe suportul de piatră. 

— Lucrul dracului! a exclamat el şi s-a şters de cămaşa 
lui Norte. 

— li mulţumim lui Dumnezeu că ne-a adus aici să le 
arătăm dreapta credinţă, a spus Aguilar. 

— Cum se fac aceste sacrificii infernale? l-a întrebat 
Cortes. 

Aguilar a ezitat. 

— Scot inima victimei cât este încă în viaţă, i-a răspuns el 
şi oferă sângele zeilor lor. Apoi se hrănesc cu membrele 
corpului. Este soarta tuturor prizonierilor de război. Asta ne- 
ar fi aşteptat şi pe noi dacă n-am fi învins. 

Câţiva soldaţi de-ai lui Cortes îi urmaseră înăuntru şi 
acum stăteau tácuti la intrare, zgâindu-se la mormanul de 
oase putrezite. Euforia victoriei lor se risipise acum când 
vedeau ce i-ar fi aşteptat. 

Alvaro le-a întrerupt contemplarea, nápustindu-se 

înăuntru. Gâfâia după ce urcase scările. 

— N-a mai rămas nimic în tot oraşul. Au luat tot! Apoi s-a 
oprit, uitându-se în jur. 

— Ce-i asta, pentru numele lui Dumnezeu? 

— Am dat peste un cuib de canibali, a spus Cortes. 

— Dumnezeule! a exclamat Alvaro, întorcându-se spre 
Norte. Sălbaticii ăştia sunt foştii tăi camarazi? 

Norte l-a privit drept în ochi. Benitez se întreba ce-o fi în 
capul lui. Participase la aceste ritualuri? Mâncase şi el carne 
de om, împreună cu tribul lui adoptiv? Ar fi trebuit să-l 
lichideze pe plajă, aşa cum intentionase Jaramillo. Ar fi 
meritat să moară neîmpărtăşit, ca un păgân ce era. 

— Dumnezeu sá ne ajute să-i conducem pe aceşti 
oameni spre adevărata credinţă, a spus Aguilar şi a căzut în 
genunchi, odată cu Cortes. 

Benitez, Alvaro, Jaramillo şi soldaţii le-au urmat exemplul, 
lăsându-l pe Aguilar să ţină o slujbă. 

Dar, imediat cum au terminat, Benitez a alergat afară, s- 
a oprit la poalele infernalului templu şi a început să vomite. 

Patru. 


Acalan. 


Sora Lună era dezmembrată, întunecată în mormântul ei. 
Monştrii  bântuiau noaptea, în căutarea călătorilor 
singuratici. Cântul sacadat al femeilor se ridica şi scădea în 
valuri, în ritmul tobelor şi fluierăturilor, înălţând imnul 
tânguitor al morţii. 

Mali stătea cu picioarele încrucişate, uitându-se la soţul 
ei mort. Fusese pregătit pentru incinerare în poziţia 
tradiţională, stând drept, înfăşurat într-o pânză albă, 
brodată. Fraţii lui îi scoseseră măruntaiele şi ea îi pusese în 
gură bucata de jad, să-şi plătească trecerea pe lumea 
cealaltă. 

S-a aplecat spre stăpânul ei mort, Tigrul Lip Plug, 
oprindu-se la câţiva centimetri de faţa lui. 

— Când vei fi un fluture în Raiul Aducătorului de Ploaie, 
sper că o să dai mai multă plăcere florilor, decât mi-ai dat 
mie. 

li spuseseră că stăpânul ei murise cu cinste. Fusese cât 
pe ce să ia un prizonier castillan, târându-l de păr prin apă, 
dar apoi alt Stăpân al Tunetului a intervenit inexplicabil în 
duel şi l-a lovit cu sabia lui. Doi din fraţii lui Tigru Lip Plug îl 
aduseseră la Acalan, unde aşteptase două zile şi două nopţi 
în agonie, până sărutase pământul. Era exact moartea pe 
care şi-ar fi ales-o Tigrul Lip Plug, s-a gândit ea. Zeii îi 
storseseră fiecare picătură de licoare divină înainte să-l 
accepte în rândurile celorlalţi războinici morţi. Acum era în 
paradisul verde al lui Tlaloc, paradisul fluturilor, unde 
fântânile gâlgâiau etern şi păsările de smarald zburau în 
văzduh. 

N-o să-i fie dor de el. 

lesirea dinspre stradá era acoperitá cu o tapiserie tesutá 
cu clopoței din aur. Clopoteii răsunară zglobiu când apáru 
Floarea Ploii şi se aşeză pe covoraş, lângă ea. 

— Ce se întâmplă, surioară? a murmurat Mali. 

— Caciques nu se pot hotărî dacă aceşti Oameni ai 
Tunetului sunt fiinţe sau zei. Războinicii noştri susţin că 
trebuie să fie zei, pentru că pielea lor străluceşte ca soarele 
şi este atât de grea, încât le tremură săbiile în mâini. Spun 
că bărcile lor pot aduce tunetul de pe cer într-o zi senină. 

— Bineînţeles că sunt zei, a spus Mali. Vin din est şi prind 
vântul în pânzele uriaşe ale bărcilor lor. Sunt mesagerii 
Şarpelui cu Pene, care s-au întors la noi. 

— Doar nu crezi asemenea prostii! Oamenii Tunetului au 
venit şi anul trecut. Cei de la Champoton au ucis vreo 
douăzeci din ei. Şi au văzut că sunt oameni, la fel ca 
războinicii noştri. 

— Şarpele cu Pene era slujit de pitici şi muritori ca noi. 
Pot muri oricáti din ei. Dar însuşi Şarpele cu Pene este 
indestructibil. Acesta este anul lui, anul legendei sale. 

Torta de pin care ardea pe perete umbrea faţa Florii Ploii. 

— Sunt doar câteva sute de oameni obişnuiţi, iar noi 
suntem mii. Mâine o să-i măcelărim. 

Mali nu i-a răspuns. Floarea Ploii n-avea decât să creadă 
ce voia. Ea una ştia adevărul. Tatăl ei îi spusese că Şarpele 
cu Pene Quetzalcoatl o să se întoarcă pe o plută dinspre est 
şi o să-i salveze din Mexica şi împărtăşise de asemenea alt 
secret important. Îi promisese că ea, Ce Malinali Tenepal va 
fi mesagera unei noi epoci. 

Ştia mai bine decât Floarea Ploii că propriul ei destin se 
afla la Potonchan în noaptea aceea. 


Potonchan. 


În dimineaţa care a urmat bătăliei de pe râu, Cortes a 
poruncit ca trupurile indienilor morţi să fie arse şi oamenii 
săi au scos din templu sculptura din piatră a Aducătorului 
de Ploaie. A fost nevoie de doisprezece oameni s-o tragă 
până la marginea piramidei, de unde au rostogolit-o pe 

trepte cu láncile, până s-a sfărâmat în curte. În locul ei. 
Călugărul Olmedo a ridicat o cruce de lemn şi a bătut 
icoana lui Cortes, Nuestra Senora de los Remedios, pe 
peretele templului. 

Pe urmă, Cortes şi-a fixat cartierul general în altar şi a 
aşteptat răspunsul bástinasilor la ofertele sale de pace. 


* 


Soare fierbinte, cáldurá sufocantá, muste insuportabile. 
Ináuntru, în templul de piatră, era răcoare, o adevărată 
binecuvântare. Aduseseră o masă de lemn de pe vasul 
Santa Maria de la Concepción şi Cortes s-a aşezat la ea pe 
scaunul masiv, de mahon, luat din Cuba. 

Ceilalţi ofiţeri se adunaseră în jurul mesei, aşteptând să 
afle care va fi următoarea mişcare. Cortes simtise 
încordarea care plutea în aer. Se temeau. Încă nu aveau 
încredere în el şi nici suficientă credinţă. 

Se uita în jur, la feţele lor; erau Puertocarrero, cu păr 
blond şi trăsături aristocratice dar nu se pricepea la 
războaie, nerăbdătorul Alvarado, cu păr roşcat, barbă aurie 
şi lanţ de aur peste costumul negru, tânărul Sandoval, 
călăreţul, Ordaz, un veteran al războaielor, tânărul Leon, un 
velaschist, la fel ca Ordaz şi un încurcă-lume; faţa 
vulturească, duşmănoasă şi obrajii mâncaţi de vărsat ai lui 
Jaramillo; şi, în sfârşit, Benitez, cu trăsăturile lui háde si 
ciocul caraghios. 

Le sclipea sudoarea pe feţe. 

Cortes întinse solemn pe masă harta coastei, desenată în 
cerneală. O făcuse Grijalva, cu un an înainte. 

— Domnilor, deoarece nu am primit încă un răspuns din 
partea bástinasilor, haideţi să vedem ce posibilităţi avem. 
Putem să ne întoarcem la corăbiile noastre şi să explorăm 
coasta mai departe, spre nord. Deşi eu cred că ar fi o 
greşeală să fugim de indieni, aşa cum a făcut Grijalva anul 
trecut la Champoton. Ar deveni şi mai îndrăzneţi si data 
viitoare ar fi şi mai greu să-i înfrângem. Sau putem să 

asteptám aici páná cánd tabascanii vor lua legátura cu noi. 
Mai există desigur posibilitatea să-i atacăm înainte să-şi 
întărească forţele. Vreau să aud şi părerile voastre. 

Când a terminat de vorbit, a zâmbit şi s-a sprijinit de 
spătarul scaunului. 

— Ar trebui să plecăm imediat de aici, zise Leon. Am 
acţionat contrar sfaturilor guvernatorului, unchiul meu. 

— Asa este, l-a aprobat Ordaz. Nu avem nici oamenii, nici 
resursele necesare să pornim o campanie împotriva 
indienilor. Suntem depăşiţi numeric. Nu uita ce i s-a 
întâmplat lui Grijalva anul trecut. 

— Eu zic să-i atacăm acum pe ticăloşii ăia, a strigat 
Alvarado. Le-am lăsat destul timp să se hotărască! Nu 
contează câţi sunt. Un spaniol valorează cât o sută de 
indieni! 

— Sunt de acord cu Alvarado, a spus Jaramillo. 

— Dar nu avem nici un motiv să ne războim cu aceşti 
oameni, l-a întrerupt Benitez. N-au făcut altceva decât să-şi 
apere satul. Haideţi să plecăm mai departe şi să căutăm 
nişte bástinasi mai prietenosi. 

— O să râdă de noi că suntem nişte laşi, a spus Sandoval. 

Pe urmă au început să vorbească toţi deodată. 

— inseamnă că ne-am împărţit în două tabere egale, a 
spus Cortes. 

Benitez îl dezamăgise. După zelul pe care-l arătase în 
luptă, se aşteptase la mai mult de la el. Acum însă îl 
etichetase drept un tip incomod, la fel ca Leon şi Ordaz. 

— Il las pe Alonso să hotărască, zise el, uitându-se la 
Puertocarrero. Ce spui? 

— Cred că ar trebui să urmăm sfatul comandantului 
nostru a spus Puertocarrero; pe un ton blând. 

Cortes a zâmbit. Se aşteptase să-i răspundă aşa. 

— Foarte bine, a spus el, uitându-se din nou la hartă. 
După părerea mea, ar trebui s-o pornim pe uscat, pe 
această rută, până reuşim să luăm legătura cu bástinasii. 
Dacă vor să facem comerţ şi să ne dea provizii, o să 
acceptăm, bineînţeles. Insă, dacă au chef de luptă, o să-i 
liniştim. 

— Mă întreb cine o sá liniştească pe cine, a bombánit 
Ordaz. 

— Nu trebuie sá ne temem de bástinasi, a spus Cortes. 
Am învăţat lecţii importante după această întâlnire. Am fost 
depăşiţi numeric, cam zece la unul şi, chiar dacă unii au 
fost răniţi, pierderile au fost mici. Săbiile şi lăncile lor sunt 
făcute din ceva care se sparge, când se lovesc de scuturile 
şi platoşele noastre de oţel. Scuturile lor din piele sau lemn 
nu se compară cu oţelul de Toledo. În afară de asta, am 
aflat unele amănunte despre băştinaşi de la fratele Aguilar 
şi renegatul Norte. Se pare că cea mai mare onoare pentru 
ei nu este să lupte, ci să ia ostateci pentru sacrificiile lor 
infernale. Dar tactica aceasta ne avantajeazá, nu? a 
adăugat el, uitându-se la Benitez. 

— Intr-adevár, l-a aprobat băiatul, albindu-se la faţă. 

— Probabil că acesta este motivul pentru care sunt atât 
de dornici să se arunce în săbiile noastre. 

S-a uitat în jurul mesei. 

— Dacă nu ne plictisim sá ucidem, cred că victoria 
noastră este asigurată. 

— In orice caz, s-ar putea să fie atât de multi, încât sá nu 
mai apucăm să-i omorâm. Poate că băştinaşii adună chiar 
acum o mare armată. 

— Poate, dar nici noi nu ne-am desfăşurat toate forţele. 
Dacă două salve de tun au reuşit să-i împrăştie atât de 
repede, imaginati-vá ce efect ar avea dacă am descărca o 
întreagă baterie. Şi, adăugă el zâmbind, gata să arunce în 
foc ultimul as, n-au văzut încă o cavalerie în plin atac. 


* 


Dupá plecarea ofiterilor sái. Cortes s-a sprijinit de 
spátarul scaunului, contemplánd corabia care plutea pe 
apele sclipitoare ale golfului, încadrată de intrarea în 
piramidă, „într-o zi, or să se compună balade despre mine”, 
s-a gândit el. „O să fiu cântat la fel ca Cidul sau Alexandru 
cel Mare.” In Cuba nu era decât un plantator amárát, un 

supus al guvernatorului Velasquez. Aici însă va deveni 
exact ce îşi visase dintotdeauna. 

Îşi făcu un jurământ în gând: acesta este regatul lui şi va 
fi regele său. 


Ceutla. 


Ordaz conducea infanteria prin cámpurile de porumb si 
cacao. Înaintarea lor era stánjenitá de o reţea de canale de 
irigatie şi şanţuri de scurgere. De partea cealaltă a văii erau 
câteva mii de bástinasi. Penele lor fluturau în păr ca 
frunzele unui pom. Benitez îi privea din ascunzátoarea lui 
dintre copaci. Vântul purta vacarmul tobelor, cornurilor şi 
fluierelor lor. 

„Doamne Sfinte, ajutá-má să apuc apusul soarelui.” 

Cortes se întoarse în şa să le vorbească. Erau doar 
şaisprezece, toată cavaleria pe care reuşise s-o adune 
Cortes. Dar călărea cu o mână pe háturi si alta în şold, ca 
un duce în fruntea a mii de supuşi. Oare nu se temea chiar 
de nimic? se întrebă Benitez. 

— Ziua aceasta este a noastră, domnilor. Vom alege 
momentul potrivit pentru atac. 

lapa lui maronie frământa pământul, scuturându-şi capul 
împodobit cu pene, în timp ce îşi umplea nările, 
adulmecând mirosul spaimei şi prafului. 

— Nu uitaţi să loviti cu lăncile în sus, spre ochii lor, ca sá 
nu vă tragă din sa. Şi nu vá temeti de nimic, pentru că azi 
Dumnezeu este cu noi! 

Băştinaşii au început atacul cu o ploaie de pietre şi 
săgeți. Peste câteva minute, primul escadron s-a lansat 
împotriva infanteriei lui Ordaz. Benitez a văzut soarele 
sclipind pe armurile de oţel şi apoi a apărut un nor de 
flăcări şi fum, urmat de bubuitul tunetelor. Indienii din 
primul rând au dispărut, retezati parcă de o coasă invizibilă. 

Dar băştinaşii n-au ezitat decât o clipă. Supraviețuitorii 
aruncau nori de iarbă şi praf roşu în aer, încercând să-şi 
mascheze pierderile. S-a tras încă o salvă. Si încă una. 

Indienii erau secerati de ghiulele, iar cei care scápau 

cădeau victimă archebuzierilor şi arcaşilor. Dar continuau 
să se reverse în valuri. In mod inevitabil, câţiva au ajuns la 
liniile spaniolilor, fortándu-i să se retragă numai datorită 
superiorității lor numerice. 

Benitez se întreba când va da Cortes ordinul de atac. Se 
foi în şa, strâmbându-se. Mirosul rânced al legăturilor de 
piele, unsoarea armurii şi sudoarea calului alcătuiau o 
combinaţie gretoasá. | se uscase gura. In adâncul inimii lui 
era un las, aşa cum bánuise. 

Cortes stătea liniştit în şa, urmărind lupta. 

Ordaz şi oamenii lui se retrăgeau, poticnindu-se prin 
şanţuri. 

Deodată, Cortes s-a ridicat în şa. 

— Santiago y cierre Espana! Pentru Sf. lacob şi pentru 
Spania! 

Şi au pornit-o la galop. 


* 


Bástinasii nu-i auziserá. Tropotul cailor era astupat de 
bubuitul artileriei şi vuietul propriilor lor tobe. Principalul 
corp de armată stătea cu spatele la ei; o să-i ia complet 
prin surprindere. Dar în momentul acela Benitez şi-a dat 
seama, spre oroarea lui, că se îndreptau direct spre 
santurile de irigaţii. Cortes calculase greşit. Calul lui s-a 
împiedicat şi i-a văzut pe ceilalţi clătinându-se cât pe ce să 
fie aruncaţi din şa. 

Benitez înfipse pintenii în coapsele iepei sale. Dacă 
atacul lor dădea greş, aveau să moară cu toţii. 

Îşi aminti de oasele din templul de la Pontochan... 

Acum trecuse de şanţuri şi galopa pe teren sigur. Valea 
răsuna de strigătele indienilor. Bástinasii din faţa lui au 
lăsat betele şi sulitele si au rupt-o la fugă. Benitez îşi mâna 
calul spre ei, cu sulița îndreptată spre feţele lor, asa cum îi 
sfătuise Cortes. 

S-a întors, aşteptându-se să vadă restul cavaleriei alături. 
Dar nu era nimeni. Rămăsese singur. Ceilalţi se 

împotmoliseră în noroi. 

Benitez strigă, de data aceasta de groază şi disperare, 
dar îmboldi calul instinctiv şi atacă din nou. Mai întâi zeci, 
pe urmă sute şi mii alergau înspăimântați. Auzi aclamatiile 
infanteriei lui Ordaz. Benitez îşi întoarse calul şi porni iarăşi 
la atac. Simtea cum îi bubuie sângele în urechi, în timp ce 
gonea de la spate armata de indieni, ca un câine după oi. 

Acum sosise şi restul cavaleriei. Benitez trase de háturi, 
într-un nor de praf, a dat capul pe spate şi a scos un strigăt 
victorios, proclamându-şi triumful, bucuria şi mirarea că 
îndrăznise atât de mult şi supravietuise. 


* 


Norte rátácea îngreţoşat pe câmpul de luptă. Nu vedea 
decât membre smulse din încheieturi şi mormane 
însângerate de carne, gemând în agonie. Spaniolii se 
plimbau printre ei, în armurile lor, râzând, strigând şi 
bátándu-se pe spate.  Câştigaseră contrar tuturor 
aşteptărilor. Datorită lui Cortes, realizaseră imposibilul. 

Doar Norte nu se bucura. Sperase în sufletul lui că 
indienii vor triumfa, chiar dacă această victorie i-ar fi adus 
moartea, mai mult ca sigur. Acum ştia că putea să-şi 
accepte sfârşitul. În schimb umilinţa şi disperarea acestei 
vieţi i se păreau de nesuportat. 

— Totul era pierdut, a auzit el pe unul din soldaţi 
povestind. Pe urmă l-am văzut. A apărut din praf, călare pe 
un cal alb. A pus băştinaşii pe fugă! 

— Pe cine? l-a întrebat Cristobal Flores. 

— Pe Santiago! Sfântul lacob! L-am văzut pe câmpul de 
luptă pentru o clipă şi apoi a dispărut într-un nor de praf. 

„Ce prostie”, s-a gândit Norte. „Spaniolii erau la fel de 
proşti şi superstitiosi ca băştinaşii. Dar se credeau 
superiori.” 

— A fost Benitez, le-a spus el. 

Guzman şi Flores l-au privit mirati. 

— Nu l-aţi văzut pe Santiago, ci pe Benitez. 

— Nu simţi ceva? l-a întrebat Guzman pe Flores. 

Flores a întors capul în vânt. 

— Ba da, miroase a sălbatici. Credeam că i-am ucis pe 
toţi. 

Guzman se aplecă, táie urechea unui indian mort şi o 
aruncă la picioarele lui Norte. 

— Poftim micul dejun, i-a spus el. 

Norte citea ura în privirile lor. Îi amintea de aceeaşi 
privire oglindită în ochii indienilor, cu opt ani în urmă, când 
îl prinseseră. Dar poate nici mayasii nu-l uraseră atât de 
mult ca aceştia doi. 

Era cu adevărat singur. 

Cinci. 
Pontochan. 


Erau patru canoe de război, împodobite cu ghirlande de 
flori. In timp ce se apropiau de mal, spaniolii se înghesuiau 
râzând, strigând şi dându-şi coate, ca nişte şcolari. Oamenii 
lui Ordaz, la ce să te aştepţi de la ei? 

A apărut pe mal să salute solia, însoţit de Aguilar, în 
costumul lui franciscan. Băştinaşii ceruserá pace imediat 
după bătălia de la Ceutla şi Cortes le ceruse un semn al 
bunei lor credinţe. Ofrandele erau în canoe. 

Cacique l-a salutat pe Cortes în maniera tradiţională, 
îngenunchind, atingând pământul cu degetele şi apoi 
ducându-l la buze. 

— Vă imploră de asemenea să-i iertaţi că au fost atât de 
inconstienti încât să vă atace. 

Cortes  încuviinţă din cap cu indulgență. Dar îşi 
concentrase atenţia asupra lui cacique. Îl preocupa mai 
mult ce adusese delegaţia în canoele lor. Aşa cum le 
ceruse, veniseră pregătiţi să le dăruiască nişte figurine din 
aur, dezamăgitor de mici, care reprezentau păsări, sopárle 
şi animale firave. Erau de asemenea nişte pietre preţioase, 
cercei, o pereche de sandale din aur. Sclavii lui cacique le- 
au înşirat pe jos pe carpetă. 

Cortes s-a aplecat să le examineze. Nu erau cine ştie ce, 
dar îl mira lucrătura lor artistică. Din câte văzuse până 
acum, aceşti oameni nu erau atât de primitivi pe cât i se 
paruse lui Grijalva. 

— Intreabă-l de unde iau aurul, a spus el, întorcându-se 
spre Aguilar. 

Aguilar s-a grăbit să traducă. 

— Spune că sunt mine departe, în interiorul insulei, într- 
un loc numit Mexic. 

— Mexicul acesta are mult aur? 

— Spune că regele Mexicului este cel mai bogat suveran 

din întreaga lume, i-a răspuns Aguilar. 

Cortes s-a gândit un timp la cele auzite, sperând să nu-şi 
trădeze nerăbdarea. 

— Pe regele ăsta cum îl cheamă? 

Aguilar a pus întrebarea de mai multe ori, verificându-şi 
pronunția. _ 

— Motecuhzoma, a spus el, în cele din urmă. ll cheamă 
Motecuhzoma. 

A fost întrerupt de hohote de râs dinspre râu şi a ridicat 
privirile furios. Femeile erau aduse la țărm din canoe, de 
sclavii lui cacique şi spaniolii se apropiaseră să le privească. 
Jaramillo îi dădu un ghiont lui Alvarado şi făcu un 
comentariu picant care a stârnit şi mai multe hohote de râs. 

Cortes se strâmbă dispretuitor. Câinii! Până si Alvarado, 
în ciuda blazonului şi educaţiei lui alese, se comporta la fel. 
Toţi erau nişte câini! Nici unul din ei nu înţelegea ce 
însemna să fii rege în serviciul altui mare rege. 

— Femeile sunt cele mai frumoase din tot Acalanul, a 
tradus Aguilar vorbele lui cacique, care remarcase interesul 
lui Cortes. Spune că le pune la dispoziţia dumneavoastră, 
să vă piseze porumbul, să vă spele hainele şi... 

Aguilar s-a oprit, roşu la faţă. 

— Şi să vă facă orice servicii doriţi. 

Erau douăzeci de femei în total. Se îmbrăcaseră în haine 
tradiţionale maya, cu tunici albe, simple şi fuste de bumbac 
până la gleznă, prinse în talie cu un cordon brodat. Aveau 
podoabe de aur în urechi, la încheieturile mâinilor şi la 
glezne, iar părul era împodobit cu pene verzi de quetzal sau 
roz de flamingo. Însă nici aurul, nici penele nu puteau 
ascunde faptul că majoritatea erau mici de statură şi urâte. 
Ba unele erau saşii - semn de mare frumuseţe printre 
indienii maya, i-a explicat Aguilar în soaptá. 

Nu prea avea de ce să se entuziasmeze. 

Dar apoi a văzut-o. 

Pentru numele lui Dumnezeu! 

Nu era o sclavă, se vedea după atitudinea ei. Spre 
deosebire de celelalte, avea o tunică frumos brodată la gât 
şi tiv cu un model în formă de trestie. Şi i se părea deosebit 

îl privea drept în faţă cu ochii ei negri, provocatori. 

Cacique îi spuse ceva în şoaptă lui Aguilar. 

— Spune că o cheamă Ce Matinali Tenepal. Primul ei 
nume este pentru ziua în care s-a născut. Prima zi din a 
douăsprezecea lună înseamnă o iarbă a Pedepsei. lar 
Tenepal... este numele care se dă cuiva vorbaret. 

In cele din urmă fata şi-a plecat privirile, supusă. Dar ştia 
probabil că îi trezise interesul. Nu părea deloc stânjenită şi 
nici nu chicotea ca celelalte. 

— Şeful de trib spune că se pricepe la ierburi şi este o 
mare vindecătoare, i-a tradus Aguilar. 

S-a întors spre diacon. Il privea acuzator. Ah, ce 
enervanti erau popii ăştia. 

— Mulţumeşte-i pentru daruri, a murmurat Cortes. 

Cacique a inceput sá vorbeascá mai agitat. 

— Te roagă sá nu arzi aşezarea, i-a tradus Aguilar. Asa 
fac învingătorii în această ţară păgână, a adăugat el. 

Cortes a zâmbit. 

— Aşa fac peste tot. Dar poţi să-l asiguri că nu vom face 
nici un rău satului. In schimb însă va trebui să renunţe la 
idolii lui falşi şi la sacrificiile umane. Spune-le că de aici 
înainte o să se închine Domnului nostru lisus Cristos. 

A urmat o discuţie lungă şi agitată. În cele din urmă, 
Aguilar a spus: 

— Nu cred că înţelege tot. O să-i explic mai târziu. 

— Bun. Las responsabilitatea salvării sufletelor lor în 
mâinile tale şi ale Părintelui Olmedo. Sunt sigur că este 
exact ce doreați. 

Cortes s-a întors din nou spre femei. 

— Stăpâne! 

— Ce doreşti, Aguilar? 

Diaconul era roşu ca racul. Se bâlbâia, incapabil să 
rostească expresiile potrivite. 

— Ce este? s-a înfuriat Cortes. 

— Femeile. Bărbaţii nu trebuie... să practice... nici un fel 
de comerţ... între un gentleman creştin şi o... este interzis 
de biserică. 

— Ştiu ce propováduieste biserica. O să-l ajuţi pe 
părintele Olmedo de dimineaţă; va trebui să-i botezi pe toţi 
în dreaptă credinţă. 

Aguilar părea satisfăcut. 

— Mulţumesc. 

Când s-a întors, Cortes a văzut-o din nou pe fată 
privindu-l stăruitor. Pentru o clipă, a citit ceva pe faţa ei. Ce 
să fie? Curiozitate? Teamă? Nu, altceva, imposibil de 
exprimat în cuvinte. Şi-a plecat din nou privirile, dar foarte 
încet. 

Simtea o senzaţie ciudată în ceafă. Se întâmplase ceva, 
deşi nu ştia ce anume. 


Un zeu! 

Avea păr de culoarea porumbului, ochi albaştri şi piele 
palidă, aproape rozalie. Cacique le poruncise să ţină 
privirile plecate, ca să nu-i ofenseze pe Zeii Tunetului, dar 
nu reuşise să se abţină. 

Împreună cu celelalte femei se adunaseră la umbra unui 
copac ceiba, înconjurate de aceste creaturi ciudate. 

Uite încă un zeu! 

Era mai înalt decât ceilalţi, cu o barbă de forma vârfului 
de săgeată, dar cel mai mult o uimea părul lui. Semána cu 
focul; avea culoarea soarelui care sclipea pe discul de aur 
de la gâtul lui şi pe inelele de aur din degete. 

Totul era orbitor, înspăimântător, fascinant. Mai încolo 
stătea un câine, care nu semăna nici pe departe cu 
animalele pe care le văzuse până atunci. Avea ochi roşii şi 
dinţi feroce, ca monstrul de pe tărâmul lui Mictantecutli; 
cam aşa arată probabil fiara care păzea porţile lumii 
spiritelor. Încercă să nu se arate speriată, dar le auzi pe 
celelalte fete zbierând şi se feri de animal. Zeul cu păr de 
culoarea focului se amuza de spaima lor. 

Pe urmă, pământul se cutremură sub picioarele ei. Când 
se întoarse, îi văzu pe cei doi monştri care-i înfrânseseră pe 

rázboinicii lor. Si observá cá fiara nu avea douá capete; dar 
realitatea era mult mai cumplită decât legenda. Unul din zei 
descăleca de pe fiinţa aceea uriaşă, înaltă cât o casă, cu 
picioare de piatră, care sufla aburi pe nări. Nu-i venea să 
creadă. 

Pe râu plutea o canoe enormă, cu steagul Şarpelui cu 
Pene, în formă de cruce roşie. Nu încăpea nici o îndoială. 
Venise ziua mult aşteptată. 

— Uite, i-a spus ea în şoaptă Florii Ploii. 

— Da, văd, mámico. 

— Ti-am spus eu! 

Dar pe el nu-l văzuse. Nu era zeul cu păr galben şi ochi 
turcoaz sau cel cu păr ca focul... şi nici nu semăna cu 
vreuna din aceste fiinţe cu bărbi şi feţe roz. Unii din ei 
aveau nişte obraji scobiti ca piatra ponce, iar alţii... 

la te uită! 

Pentru o clipă simţi că i se opreşte respiraţia. Era exact 
cum şi-l imaginase, cum îl văzuse în piramida de la Cholula, 
cum îl reprezentau miile de statui, sculpturi şi basoreliefuri 
de pe pereţii templelor; avea păr negru şi barbă de aceeaşi 
culoare, care-i ajungea până la umeri şi un coif pe cap, 
împodobit cu pene verzi de quetzal. Ochii lui cenuşii o 
studiau intens, ca şi când s-ar fi recunoscut reciproc. 


x 


S-a lăsat în genunchi, atingând pământul cu degetele si 
apoi ducându-le la buze. A salutat-o la rândul lui, făcând o 
mică plecăciune si zâmbind. 

— Quetzalcoatl, a spus ea, în limba ei şi apoi în chontal 
maya. Şarpele cu Pene. 

Cortes s-a întors spre Aguilar. 

— Ce a spus? 

Aguilar se uita când la unul când la altul, roşu la faţă. 
Apoi a clătinat din cap. 

— Nimic, un salut tradițional, atâta tot. 

Dar a continuat s-o privească mult timp după ce Cortes 

se întorsese să le salute pe celelalte, iar Mali a simţit 
instinctiv că îşi făcuse un duşman din el. 


Şase. 


Ridicaseră o mare cruce de piatră la umbra a doi palmieri 
şi sub ea, atârnând într-un cui bătut în copac, era tabloul 
unei mame cu pruncul la sân. Mali ştia ce fi de ceremonie 
urma să aibă loc. Mayaşii foloseau crucea drept simbolul 
fertilităţii şi tabloul din copac era un semn şi mai evident că 
zeii voiau să se împerecheze cu ele. 

Ştia că ar trebui să se teamă. Celelalte fete şuşotiseră 
între ele noaptea trecută, întrebându-se ce soartă vor avea. 
Floarea Ploii auzise că penisul zeilor avea gheare ascuţite 
ca obsidianul şi vor muri toate în chinuri groaznice. Altă 
fată credea că sămânţa zeilor nu va evolua într-o formă 
omenească, ci într-un jaguar şi, când va veni timpul să se 
nască, va sfâşia pântecul mamei cu colții. 

Dar nu erau decât nişte fete tabascane proaste. 

Totuşi îi era şi ei frică. 

Cu o noapte înainte, cel numit Aguilar încercase să le 
explice ce o să se întâmple. Dar era greu să-l înţelegi, 
pentru că vorbea cu înflorituri, pe ocolite. 

Acum, în timp ce le conducea pe plajă pe celelalte fete, 
Zeii Tunetului se aliniaseră de-o parte şi de alta, urmărindu- 
le din priviri. Se simţea privită. | se accelerase pulsul şi-i 
venea să ameteascá. 

Regreta că tatăl ei nu era aici să asiste la acest moment 
sublim. 

Călugărul Olmedo şi fratele Aguilar aşteptau sub 
palmieri, de-o parte şi de alta a crucii. Şi mai încolo era 
Şarpele cu Pene, pe care ceilalţi îl numeau Cortes. In 
spatele lui era zeul cu ochi superbi de turcoaz, 
Puertocarrero şi lângă el, cel cu păr de foc, Alvarado, 
zâmbea şi-i şoptea ceva zeului cu barbă de lângă el. Era 

linişte. Nu se auzea decât vântul fosnind în palmieri si 
falfáitul steagurilor. Bátea dinspre est, aşa cum îi poruncise, 
mai mult ca sigur. 

Aproape toţi Zeii Tunetului erau în armură. Soarele se 
reflecta orbitor în oţelul lucios. 

Când ajunse la cruce, Aguilar îi spuse să îngenuncheze 
pe nisip. Călugărul Olmedo se aplecase spre ea, cu un mic 
vas plin cu apă. 

— Renunti la diavol şi la toate lucrările lui? a întrebat-o 
Aguilar în latină. 

II privea uluitá de această nouă limbă. 

— Spune da, a îndemnat-o el în limba mayaşă. 

— Da, a murmurat Mali. 

— İl accepti pe lisus ca Mântuitorul tău si pe Tatăl lui ca 
unicul şi singurul Dumnezeu adevărat? 

— Ce tot vorbeşte? 

— Răspunde da, a îndemnat-o din nou. 

— Da. 

Aguilar i-a făcut semn lui Olmedo, care i-a turnat câteva 
picături de apă pe păr şi a început să vorbească repede în 
limba aceea ciudată. Pe urmă, Aguilar i-a pus o mână pe 
umăr. 

— Eşti mântuită, graţie lui Dumnezeu. Noul tău nume 
este Dona Marina. Mergi în pace. 


x 


Erau douăzeci de femei, prea puține pentru toți ofițerii 
lui. Fetele aşteptau cuminti sub copacul ceiba. Il priveau 
toți, curiosi. Le dovedise că era un comandant neînfricat în 
bătălii, iar acum trebuia să le arate că puteau avea 
încredere în el, în toate privintele. 

A luat femeile de mână, una câte una şi le-a prezentat pe 
rând, fiecărui ofiţer; nu-i exclusese nici pe cei cârcotaşi ca 
Ordaz sau Leon, dar nici pe Jaramillo şi Sandoval, 
sustinátorii sái. Ofiterii inferiori, cum ar fi Morla, Lugo si 
Grado primiseră fetele sasii, spre amuzamentul celorlalţi. 

Jaramillo îi sfătuia sá le pună sáculeti pentru zahăr pe cap 
când or să se împerecheze cu ele. 

Râsetele îl ofensau pe Cortes, dar nu spuse nimic. 

Pe urmă se gândi la Benitez - un bun călăreț, care 
dovedise o vitejie ieşită din comun la Cetula. Deşi în Cuba 
avea reputaţia unui om iute la mânie, era un potenţial aliat, 
dacă-i făceai concesii, iar dacă nu, un ghimpe incomod. 

Mai rămăseseră trei fete, cele mai drágute. Cortes alese 
pentru Benitez o fată micuță, cu piele cafenie, nas coroiat şi 
ochi negri, sclipitori, de pisică. Era drăguță, dar avea o 
figură arogantă, care sugera o fire aprigă. Cu atât mai bine, 
o să-i dea bătăi de cap. 

Acum erau numai două, Malinali şi alta, cu sâni mari. 
Alvarado şi Puertocarrero îl priveau intens, gata să se arate 
mulţumiţi sau revoltați, în funcţie de alegerea lui. Ce să 
facă, să lase pe vreunul din ei fără companie pentru a-şi 
satisface propriul său interes? 

Se gândi bine: Alvarado era un luptător loial şi neînfricat; 
Puertocarrero îi era de asemenea credincios, deşi dovedise 
că nu-i plăcea să se lupte, atât în confruntarea de pe râu, 
cât şi la Ceutla. Dar balanţa atârna mai mult în favoarea lui, 
pentru că era de familie nobilă şi avea prieteni influenţi la 
curte. 

Se uită la cea pe care o chema Mali. O iapă sălbatică, 
dornică să fie încălecată şi îmblânzită. Dar ambiția era mai 
puternică decât dorinţa. Furia ameninţa să-l sufoce, încerca 
să se convingă că luase o hotărâre inteleaptá. 

l-o dădu lui Alvarado pe cea cu sâni mari şi apoi se 
întoarse spre Mali. Ochii ei negri îl sfredeleau. Dorinţa şi 
nerăbdarea lui se oglindeau în privirile fetei. O luă de mână 
şi o conduse spre Puertocarrero. 

Părea uimită. 

Gata, terminase ce avea de făcut. Oamenii lui murmurau 
mulţumiţi. Cortes dovedise o diplomaţie deosebită. 

„A fost necesar”, îşi spuse el, întorcându-se să-şi ascundă 
părerea de rău. Nu avusese încotro. „Dartota mea o să fie 
până la urmă, sunt sigur”. 

Sapte. 


— Spune cá va fi blánd cu tine, murmurá Aguilar. 

Părea tulburat; Mali se întreba dacă avea de gând să stea 
cu ei toată noaptea, să-i traducă vorbele de alint ale noului 
ei soţ, în timp ce o străpungea. 

— Spune-i că sunt virgină, a zis ea. 

Aguilar se arătă surprins şi încântat în acelaşi timp. 

— Adevărat? Ţi-ai păstrat virtutea? 

— Nu, dar spune-i oricum. O sá mă aprecieze mai mult. 

Lumânarea pâlpâia în briza uşoară a nopţii. Lumânările 
erau altă minune. Unsoarea fierbinte se prelingea pe masă 
şi umbrele dansau pe pereţi. 

Aguilar strânse la piept Cartea Orelor, ca pe un talisman. 

— Vrea să ştie dacă doreşti să întrebi ceva. 

— Da, cum îl cheamă. 

— Alonso. Alonso Puertocarrero, i-a răspuns Aguilar. Este 
un gentleman spaniol, creştin, de familie foarte bună. 

Mali îi repetă numele de mai multe ori A/onso. În rest nu-l 
înţelesese pe Aguilar. Bolborosise un amestec de cuvinte în 
castillana şi maya. 

— Mai doreşti să ştii ceva? se interesă Aguilar. 

— Întreabă-l dacă este un zeu. 

Aguilar s-a inrosit la faţă. 

— Nu există decât un singur zeu, a şuierat el. Noi, 
muritorii, ne naştem în păcat. Încetează cu prostiile astea. 

Un singur zeu. Se referea la Cortes, probabil, se gândi ea, 
Incuviintánd din cap. 

Aguilar asudase. Se ridicá sá plece. 

— Dacă îţi cere sá faci ceva... nenatural... nu trebuie sá 
accepti. 

Mali era amuzatá şi uimită în acelaşi timp. Observase că 
devenea foarte nervos ori de câte ori venea vorba de grota 
plăcerii. 

— Voi face bucuroasă orice îmi va cere, a spus ea. 

Răspunsul ei l-a pus pe fugă. 


* 


Aguilar se împiedică în beznă. Bărbaţii aceştia - la fel ca 
majoritatea bărbaţilor, de altfel, erau nişte animale. Dar 
avea nevoie de aceste animale, ca să aducă mântuirea 
dumnezeiască în această ţară păgână, sălbatică. 

Şi nu avea încredere în Mali. Unele indience, acelea 
grase, cu feţe blânde, rotunde şi ochi şaşii aveau probabil 
un suflet care putea fi salvat. Dar asta nu: văzuse diavolul 
în privirile ei întunecate, adânci. 


* 


Puertocarrero se asezá lángá ea, pe covorasul de trestie. 
Acum, la lumina lumânării putea să-l studieze mai bine. Îi 
atinse părul ciudat, de culoarea mătăsii de porumb. Barba 
era sârmoasă, dar părul de pe cap i se părea surprinzător 
de moale. 

— Caro, a murmurat el. 

Fata i-a atins braţul, uimită de puful moale gălbui. Se 
temea puţin de el, fără să vrea. 

Se pare că-i simtise încordarea. O întinse încet pe spate, 
mângâind-o pe păr. li şoptea vorbe de alint în limba lui, pe 
care n-o înţelegea. Dar glasul lui blând o alina. 

Trupul lui o înspăimânta şi o fascina în acelaşi timp. Íl 
ajută să se dezbrace. Pielea lui nu era netedă, aşa cum ar fi 
trebuit să fie; pieptul, burta şi coapsele erau acoperite de 
un puf cret, auriu, mai fin decât barba lui, dar, după ce s-a 
obişnuit, nu i s-a mai părut atât de neplăcut. Era mulţumită 
că previziunile macabre ale Florii Ploii se dovediserá 
neadevárate. Maguantuiti-ul lui nu avea gheare. Dar era 
mare când se umfla; poate pentru că şi ei, spaniolii, erau 
atât de solizi... 

Nu s-a grăbit, spre deosebire de Tigrul Lip Plug. S-a 
împerecheat cu ea fatá-n faţă, nu pe la spate, aşa cum se 

obişnuia la indieni. După primele clipe, nu a simţit nimic. 
Era prea speriată şi uluită de tot ce se întâmplă. 

Peste puţin timp s-a cutremurat şi şi-a scuipat sămânţa 
înăuntrul ei. Şi din clipa aceea, a ştiut că viaţa ei se 
schimbase irevocabil; era ca şi când un râu şi-ar fi oprit 
curgerea sinuoasă şi s-ar fi năpustit peste stânci către 
ocean, un ocean numit Cortes. 


Tenochtitlân. 


Cei trei bărbaţi se tárau prin cameră pe coate si 
genunchi. 

— Stăpâne, stăpânul meu, marele meu stăpân, murmura 
unul din ei, cu un glas tânguitor. 

Motecuhzoma i-a primit în toată splendoarea lui. Pe buza 
de jos sclipea un vultur aurit şi avea cercei de turcoaz în 
urechi. Mantia roşie era din blană de coiot şi pene de 
quetzal, brodată pe margini cu un model în formă de ochi. 

li privea dispretuitor pe cei dinaintea lui. S-a întors şi i-a 
şoptit ceva prim-ministrului său, Femeia-Şarpe. 

— Stăpânul vrea să ştie de ce aţi venit la palatul lui. 

Cei trei pescari amutiserá, sperând că unul din ei va avea 
curajul să vorbească. In cele din urmă, cel mai în vârstă şi-a 
luat inima în dinţi. 

— Venim din satul Coatzacoalcos, din Tehuantepec. 
Acum patru zile, au apărut în golful nostru canoe uriaşe, 
fără lopeti. Pánzele lor prind vântul şi au steaguri mari, 
împodobite cu cruci roşii! A doua zi, am văzut nişte fiinţe cu 
bărbi mari şi coifuri de aur, care sclipeau în soare. Au venit 
la tárm şi au cerut apă proaspătă şi mâncare. Le-am dat tot 
ce am avut - nişte curcani, porumb. Au rămas timp de două 
apusuri şi pe urmă au plecat mai departe, spre est, în 
canoele lor. 

Figura lui Motecuhzoma i-ar fi îngrozit, fără îndoială pe 
cei trei pescari, dacă ar fi îndrăznit să-l privească. Dar un 
asemenea curaj i-ar fi costat viaţa. Aşa că au aşteptat în 
genunchi, fără să ştie ce efect avuseseră cuvintele lor 
asupra împăratului. In cele din urmă, Motecuhzoma şi-a 

revenit si a şoptit încă o întrebare Femeii-Şarpe. 

— V-au lăsat ceva în schimb? i-a întrebat Femeia-Şarpe 
pe pescari. 

Omul s-a târât spre tron, cu o bucată de pesmet în mână. 
A lăsat-o pe postamentul de marmură de la picioarele lui 
Motecuhzoma. 

— Au spus că este hrana lor, a zis el. 

Motecuhzoma a încuviinţat din cap şi Femeia-Şarpe a 
luat pâinea şi i-a dat-o împăratului. Motecuhzoma a 
cântărit-o în palmă. Hrana zeilor era grea şi tare ca o rocă 
vulcanică. A încercat să muşte un colţ, dar n-a reuşit. 

Pe urmă s-a întors din nou spre primul-ministru şi i-a 
şoptit ceva. 

— Stăpânul vrea să ştie dacă aceste creaturi v-au spus 
ceva. 

— Da, că trebuie să renuntám la sacrificiile umane, a 
murmurat omul. Altfel o să ne pedepsească. 

Motecuhzoma a gemut. Sunetul a răsunat ca un şuierat 
de şarpe în sala cea mare. Nu încăpea nici o îndoială. 
Şarpele cu Pene se întorsese, aşa cum spunea profetia. 

Strânse pesmetul în pumn şi-i şopti câteva ordine Femeii- 
Şarpe. 

— Aşteptaţi în curte. Să nu spuneţi nimănui ce aţi aflat. 
Altfel veţi plăti cu viaţa. 

Usurati că audiența se terminase, bărbaţii s-au retras 
spre uşă, fără să se întoarcă spre tron. 

După plecarea lor, Motecuhzoma s-a întors spre Femeia- 
Şarpe. 

— Dă-i preoţilor să-i sacrifice, a spus el. Nu trebuie să se 
afle ce ştiu. 

— Asa va fi, l-a aprobat Femeia-Şarpe. 

Pe urmă, Motecuhzoma şi-a concentrat atenţia asupra 
substanţei divine din pumnul lui. 

— Ce părere ai despre povestea asta? 

— Sunt nişte bieti pescari. Cum să luăm în seamă 
spusele unor oameni atât de simpli? Poate că aceşti străini 
nu sunt nişte zei. Poate sunt doar ambasadorii unor 
tărâmuri îndepărtate. 

— Imposibil! Tenochtitlán este centrul lumii noastre. Ín 
rest nu mai existá nimic decát marea si cerul. 

Motecuhzoma a clátinat din cap. 

— Este Quetzalcoatl! Şarpele cu Pene. lar steagul cu 
cruce rosie este al lui. A venit din est, unde a fugit ultima 
oară, în zori. Şi a prins vântul în barca lui. Şi a vorbit despre 
sacrificiul uman! Nu poate fi altul decât el. 

Femeia-Şarpe nu i-a răspuns. 

„Am fost blestemat de când m-am aşezat pe tronul 
acesta”, s-a gândit Motecuhzoma. „Acum, când a venit 
clipa, mă simt aproape uşurat. Nu mai am de ce să mă tem 
de viitor.” 

S-a uitat la pesmetul din mâna lui şi apoi l-a dat primului- 
ministru. 

— Pune-l într-o urnă de aur. O să-l ducem la templul 
Şarpelui cu Pene din Tollan. Dacă se va întoarce, trebuie să 
vadă că am tratat cu respect lucrurile lui. 

— Am înţeles, Mare stăpân. 

După ce Femeia-Şarpe a plecat, Motecuhzoma a rămas 
singur în sala cea mare. Frica îi sfredelea inima ca un cuţit. 

Şi-a lăsat capul pe spate şi a scos un strigăt, ca un 
animal rănit, prins în capcană. 


Potonchan. 


Femeia şi-a lăsat capul pe spate şi a scos un strigăt, ca 
un animal rănit prins în capcană. 

„la te uită”, s-a gândit Benitez. „O virgină!” 

Gândul că se culcase cu o sălbatică îl uimea şi-l excita în 
acelaşi timp. Auzise marinarii vorbind despre oameni care 
se împerecheaseră cu animale şi fapta lui i se părea la fel 
de josnică. Totuşi, trebuia să admită că era curată şi avea 
un miros ciudat, într-adevăr, dar plăcut. Era tânără. N-avea 
decât vreo şaisprezece ani. Nu mai visa de mult să se culce 
cu o virgină de şaisprezece ani. Probabil că multi bărbaţi l- 
ar considera norocos. Totuşi, când îşi amintea ce văzuse în 
templul acela blestemat, se întreba ce era atât de grozav 
să te împerechezi cu o sălbatică. 

Afară, maimutele sporovăiau enervant, ca un cor al 
iadului. 

In ciuda sentimentelor lui, se purtă blând cu ea, 
încercând să nu-i provoace suferinţă. La lumina lumânării, 
observase că avea un corp frumos. La început, s-a mirat că 
nu avea păr între picioare, deşi nu-l deranja prea mult. 

Ajunse repede la orgasm şi scoase un strigăt de plăcere. 

Când se uită la ea, observă că avea obrajii uzi de lacrimi. 
Pentru că nu vorbeau aceeaşi limbă, nu avea cum să afle 
dacă suferea sau avea alte motive. Poate plângea după o 
mamă, soră sau iubit, lăsaţi pentru totdeauna la Tabasco. 

Şi, spre surprinderea lui, se gândi că fiinţa din braţele lui 
nu era probabil atât de sălbatică sau necivilizată cum 
crezuse la început. l-a mângâiat părul şi i-a şoptit cuvinte 
de consolare pe care nu le înţelegea. Se simţea stânjenit de 
fapta lui. 


Tollan. 


Semnele rele începuseră să apară cu mult înainte de 
înscăunarea lui Motecuhzoma. Cu timpul, deveniseră prea 
numeroase ca să le consideri întâmplătoare. Mai întâi 
apăruse o piatră însângerată pe cer în fiecare noapte. Un 
an în şir. Pe urmă dispăruse spre vest, împrăştiind scântei, 
ca un buştean aprins. Avea o coadă lungă şi strălucitoare, 
îndreptată către est; după aceea trăsnetul lovise templul 
păsării cântătoare şi-l aprinsese; apoi se auzise o femeie 
fantomatică plângând noaptea pe străzi; şi acum câteva 
zile se născuse un copil cu două capete. 

Omul-cu-capul-înconjurat-de-fum erupsese, scuipând fum 
pe cer în fiecare zi şi noaptea. Ardeau munţii spre est ca un 
al doilea soare. 

Se apropia clipa. 

De ce trebuie să port eu această povară? se întreba 
Motecuhzoma. Dintre toţi marii împărați din Mexica, de ce 
am fost ales tocmai eu? 

Preoţii îi purtaserá lectica pe umeri până la Tollan. 
Strávechiul oras fusese capitala Sarpelui cu Pene cánd 
venise pe pământ cu multi ani în urmă, dar acum era 
abandonat, părăsit în câmpia cu soare strălucitor şi vânturi 
aspre. Casele se prăbuşiseră demult şi nu se păstraseră 
decât piramidele templelor şi coloanele palatului, care 
semănau cu coastele albite de vreme ale unui uriaş mort de 
nu ştiu când. Acum străzile erau populate doar de buruieni 
şi şerpi cu clopoței, dovadă mută a faptului că până si 
marile civilizaţii se prăbuşesc până la urmă. 

Motecuhzoma cobori din litieră şi fu purtat de preoţi pe 
treptele piramidei. Era târziu, după-amiaza. Vântul 
deşertului mátura pietrele, stârnind nori de praf si pietris. 
Şarpele cu Pene, zeul vânturilor, îi urmărea. 

O falangă de războinici tolteci dáltuiti în piatră, înalţi de 
cinci metri, păzeau acoperişul templului. Dincolo de ei, o 
cioară tremurând în vântul deşertului se cocotase pe un 
chacmool înclinat. Şi-a luat zborul cârâind când i-a văzut. 

Altă rafală de praf biciui obrajii lui Motecuhzoma. Spre 
est, în spatele munţilor, un cer cenuşiu, de plumb, era 
luminat de tunete şi trăsnete. 

Altarul însuşi, sanctuarul zeului şi străvechiului său 
inamic se afla în centrul piramidei, într-o încăpere sub 
pământ. Motecuhzoma a coborât treptele singur, ducând 
pesmetul tare într-o urnă de aur, acoperit cu o pânză 
brodată. 

Vântul gemu din nou. 


x 


Jos, se afla Piatra Soarelui, o piesă rotundă de bazalt 
negru-cenusiu, cu gravuri complicate, înaltă până la talia 
unui om si atât de lată, încât putea cuprinde doi bărbați 
întinşi. Pe roata ei era o hartă a istoriei... şi viitorului 
omenirii. Panouri pătrate prezentau distrugerea lumilor 
anterioare. Fuseseră încă patru sori înainte de cel de azi; 

primul fusese distrus de tigri, al doilea de furtuni, al treilea 
de foc si al patrulea de inundatii. lar acum, dupá cum stia 
orice mexican, tráiau ultimele zile ale celui de-al cincilea 
soare, ultimul soare, ultima zbatere a lumii lui, înainte sá se 
stingă. În mijlocul pietrei era zeul-soare, Taratiuh, cu un 
cuţit în gură. 

Ultima lume va muri de cuțite. 

Şarpele cu Pene îl privea pe Motecuhzoma din bezna de 
după altar. Împăratul îl zărea cu greu în beznă; era un 
şarpe cu barbă care decora scheletele umane, trupurile 
mexicanilor. 

Motecuhzoma începu să respire întretăiat. O bufnitá se 
uită la el de pe altar. Apoi se zbătu orbeşte, speriată de 
spaţiul îngust şi când găsi intrarea îşi luă zborul spre cer. 

Alt semn rău. 

Motecuhzoma puse urna pe altar, cu pioşenie şi apoi luă 
unul din spinii din receptaculul de piatră sculptat în formă 
de şarpe. Pe urmă îşi scoase mantia şi pânza înfăşurată în 
jurul taliei, îngenunche gol în faţa Şarpelui cu Pene şi îşi 
înţepă penisul cu ghimpele, adunând sângele din rană în 
vasul de piatră. După aceea îşi înţepă lobul urechilor, 
coapsele şi limba, adunând cât mai mult sânge. 

Când a terminat, era plin de sudoare şi gâfâia de durere. 
Apoi se ridică încet şi aruncă sângele în faţa Şarpelui cu 
Pene. 


* 


Când Motecuhzoma a ieşit din templu, cu mantia plină de 
sânge, i-a poruncit Femeii-Şarpe să astupe altarul, ca să nu 
mai poată fi descoperit niciodată. Pe urmă, preoţii l-au dus 
pe trepte şi l-au urcat în lectică. N-a scos nici o vorbă în 
drum spre Tenochtitlán. Se uita posomorât înainte, 
gândindu-se cu groază la viitor. De fapt, făcuse tot ce 
putuse să mulţumească zeii. Dacă Şarpele cu Pene trebuia 
să se întoarcă, nu o să se opună inevitabilului. Era bine să 
se termine mai repede. 

Opt. 
San Juan de Ulua. 


Au sosit ín dimineata din duminica Pastelui, anuntati de 
bubuitul tobelor de piele si sunetul cornurilor de scoicá. 

Erau 52 de sefi, unul pentru fiecare an al unui ciclu. 
Razele soarelui se reflectau în pectoralii de aur si 
ornamentele buzelor, iar penele verzi de quetzal fluturau în 
briza dimineţii. Erau mai scunzi decât spaniolii, dar 
musculoşi. Aveau feţe late, pătrate şi nasuri coroiate, iar 
părul le atârna pe umeri. Aveau breton şi îşi strângeau 
podoaba capilară în vârful capului. Erau înarmaţi. 

Cortes i-a primit sub palmieri, la câţiva metri de tabără. 
Conducătorul delegaţiei a făcut un pas înainte. Avea un 
ornament de jad prins în nas. Cortes îşi stăpânea cu greu 
dezgustul faţă de această banalitate. 

Omul a atins pământul cu degetele şi apoi le-a dus la 
buze. Cortes i-a făcut o plecăciune şi apoi l-a chemat pe 
Aguilar să traducă. 

Băştinaşul a terminat ceremonia salutului şi Cortes 
aştepta nerăbdător să afle ce dorea. Aguilar părea derutat. 
la spus ceva vizitatorului în limba mayasá. Acum era 
rândul băştinaşului să se arate derutat. 

— Ce se petrece aici? a întrebat Cortes. 

— Nu înţeleg această limbă, i-a răspuns Aguilar. N-am 
mai auzit-o în viaţa mea. 

— Dacă nu eşti în stare să-mi traduci, atunci ce să fac cu 
tine? 

— Am stat opt ani printre mayasi, a protestat Aguilar. 
Acest om nu vorbeşte într-un dialect, ci în altă limbă. 

Auzi un glas în spatele lui, o voce de femeie. Când se 
întoarse, o văzu pe camarada cu ochi negri, pe care i-o 
dăduse lui Puertocarrero. Zâmbea misterios. 

— Ce spune? îl întrebă el pe Aguilar. 

— Cred că îl înţelege pe acest străin, a răspuns diaconul, 
încruntat. Spune că limba aceasta se numeşte nahuatl. 

— Atunci adu-o aici! 

Cortes îi făcu semn să se apropie. 

— O să dureze mult, dar cel puţin o să ne înţelegem. Eu o 
să vorbesc cu tine, tu cu ea şi ea cu musafirul nostru! Si 
acum, Aguilar, hai să aflăm ce vor aceşti gentlemeni de la 
noi! 


x 


Conversatia se înjghebă încet-încet. Stráinul se prezentă 
drept Teutitit! - Aguilar îl pronunţa Tendile - şi era mexican, 
guvernatorul provinciei unde debarcaserá. Le ura bun venit 
în numele marelui Motecuhzoma, Onoratul Prim Conducător 
al Triplei Alianțe. El însuşi, continuă bărbatul, era unul din 
vasalii lui Motecuhzoma, care era cel mai mare prinţ din 
întreaga lume şi locuia dincolo de munţi, într-un loc numit 
Tenochtitlân. 

Cortes părea încântat de această informaţie. 

Tendile le-a făcut semn sclavilor sá se apropie. Au aşezat 
carpete pe pământ şi au întins darurile aduse pentru 
Cortes; erau câteva figurine din aur, nişte bijuterii, mantii 
împodobite cu pene verzi de quetzal şi zece baloti de pânză 
albă, fină. Mai erau de asemenea câţiva curcani, prune şi 
prăjituri din porumb. 

Aguilar i-a spus lui Mali să mulţumească pentru daruri. 
Cortes i-a dat un ordin lui Alvarado, care a pornit în goană 
spre tabără. Probabil că voia să aducă ceva în schimb. 

Între timp, Tendile vorbea direct cu Mali. 

— Cine sunt însoțitorii tăi păroşi? Sunt oameni? Ce au de 
gând cu noi? 

Mali i-a pus întrebarea lui Aguilar, care i-a tradus-o lui 
Cortes. 

— Spune-le că am fost trimişi de majestatea sa catolică. 
Carol al Cincilea, Regele Spaniei, care a auzit de Marele 

stăpân Motecuhzoma. M-a trimis aici sá fim prieteni, sá 
facem negot şi să-i arăt calea spre dreapta credinţă. 

„Ce tot vorbeşte?” se întrebă Mali. „Păcat că nu pot 
discuta direct cu Cortes! Acest Aguilar este un prost.” Ezită 
pentru o clipă, gândindu-se la un răspuns mai potrivit. 

— Profeţiile antice s-au împlinit! i-a spus ea lui Tendile. 
Şarpele cu Pene s-a întors. 

S-a făcut linişte. Tendile nu părea surprins de această 
afirmaţie. Se aflase probabil de expediţia lor. 

— Este într-adevăr un zeu? a întrebat el, în cele din 
urmă. 

— Uită-te la faţa lui albă şi barba neagră. Nu-l recunoşti? 

Tendile şi-a concentrat atenţia asupra lui Cortes. Se citea 
pe faţa lui cât era de emoţionat. 

— Imposibil! a exclamat el. 

— S-a întors din est pe o plută mare, aşa cum a promis 
că va face. Uită-te cum este îmbrăcat - poartă culorile 
Şarpelui cu Pene! 

— Nu este un om, i-a mai spus Mali. Îl cheamă Tonatiuh. 
Zeul Soarelui. 

— Ce spune? a întrerupt-o Aguilar, nerăbdător. Pare 
agitat. Vrea să-i povestesc despre misterele crucii? 

Mali se încruntă. Misterele crucii? Pentru mayasi, crucea 
simboliza fertilitatea. Doar n-o să-i povestească lui Tendile 
cum se fac copiii! 

— Vrea să ştie de unde vine stăpânul meu şi de ce s-a 
întors, i-a răspuns ea. 

— Să se întoarcă? Ah, deci îşi amintesc de călătoria lui 
Grijalva de anul trecut! 

A vorbit repede cu Cortes şi apoi s-a întors spre Mali. 

— Spune-i că stăpânul meu, Cortes, este supusul unui 
mare rege, care trăieşte dincolo de mare, spre răsărit. 
Stăpânul meu, Cortes, ar vrea să ştie unde şi când putem 
să discutăm personal cu Motecuhzoma şi să-i dăm vestea 
cea bună despre singura religie adevărată. 

„Ce însemna aiureala asta?” se întrebă Mali. Apoi se 
întoarse spre Tendile. 

— Şarpele cu Pene vrea să-l întâlnească imediat pe 

Motecuhzoma. Cred că îţi imaginezi, stăpâne, că au multe 
de discutat împreună. Chestiuni care-i privesc numai pe zei. 

Tendile a clipit din ochi, încercând să-şi păstreze 
nepăsarea. 

— Cum poate cere să discute cu Marele Conducător? a 
spus Tendile. De-abia a sosit pe pământurile noastre. 

— Sunt pământurile lui, a protestat Mali. Aşa că poate 
face cum doreşte. 

— Stăpânul meu, Cortes, vrea să ştie ce se întâmplă, a 
spus Aguilar, întrerupându-le din nou conversaţia. 

Mali se întreba cum ar putea să-i răspundă fără să-l 
ofenseze pe Cortes. 

— Spune-i că va transmite dorinţa lui Motecuhzoma, dar 
nu ştie dacă poate aranja imediat o întâlnire. Doar abia aţi 
venit. Cred că stăpânul nostru vrea să se odihnească. 

Urmă alt schimb de cuvinte. 

— Stăpânul Cortes spune că nu oboseşte atât de uşor şi 
trebuie să îndeplinească imediat misiunea regelui său. 

Mali se gândi mult timp. Se întrebă cine o fi acest mare 
prinţ de care se temea atât Cortes. Probabil că se referea la 
Olintecle, tatăl tuturor zeilor. 

Se întoarse din nou spre Tendile. 

— Acum ai reuşit să-l înfurii, a spus ea. Spune că vrea să- 
| întâlnească neapărat pe Motecuhzoma. L-a trimis Olintecle 
în persoană. 

Alvarado aduse câteva daruri, cărate de sclavii lui 
cubanezi: un cufăr cu mărgele albastre de sticlă şi un scaun 
mâncat de carii în timpul călătoriei de întoarcere din Cuba. 

— Spune-i aşa acestui Tendile, zise Aguilar. Stăpânul 
meu, Cortes, speră că lui Motecuhzoma o să-i placă aceste 
daruri. Poate folosi acest scaun drept tron, când o să ne 
întâlnim. 

Tendile părea impresionat. 

— O să-i transmit, i-a promis el lui Mali. 

Dar se uita la fel ca fata la scaunul mâncat de carii şi se 
gândeau amândoi la acelaşi lucru: era o insultă revoltătoare 
la adresa regelui lor. 

Tendile a fost informat că era duminica Paştelui, o 
sărbătoare foarte importantă pentru spanioli, iar el si 
escorta lui erau invitați să asiste la prima lor slujbă catolică. 
S-au aşezat pe carpete, la umbra palmierilor, în timp ce 
călugărul Olmedo şi Aguilar au fixat o cruce mare de lemn 
în nisip. Pe urmă, călugărul a spus o rugăciune în timp ce 
Aguilar suna dintr-un clopoțel de argint pe care-l adusese 
de pe vas. La sfârşit, Olmedo, un bun tenor, a cântat misa. 

— Ce fac? a întrebat-o Tendile pe Mali. Ce beau? Sânge? 

Mali a ezitat. Nu ştia despre obiceiurile lor decât 
tâmpeniile înşirate de Aguilar. 

— Este sânge, dar nu sânge uman, i-a răspuns ea. Este 
sângele zeului lor. 

Tendile părea uluit. 

— Zeii noştri cer sánge de la noi, continuă Mali, din ce în 
ce mai sigură pe ea. In schimb, Şarpele cu Pene si adeptii 
lui cer sângele de la zeii lor. Zeii se sacrifică pentru ei. 

Tendile amutise. Se întreba ce va spune Marele 
Conducător când o să afle. 


* 


Cortes îi studia pe mexicani. De când sosise Tendile în 
tabără, doi din escorta lui se aşezaseră pe carpetele de 
trestie şi începuseră să deseneze tot ce vedeau. Va să zică 
aşa, s-a gândit el; nu era doar o delegaţie de bun venit, ci şi 
o delegaţie de spioni. Poate că va fi în avantajul meu. 

După slujbă, s-a întors spre Alvarado. 

— Spune-le lui Benitez şi celorlalţi să pună şaua pe caii 
lor. Şi Mesa să pregătească artileria. O să le facem o 
demonstraţie sălbaticilor ástora ca să aibă ce povesti lui 
Motecuhzoma. 

Alvarado zâmbi şi se grăbi să-i îndeplinească ordinele. 

Cortes conduse pe Tendile şi escorta lui pe plajă. 

— Anunt-o pe Mali că vreau să le arăt ceva oaspeţilor 

mei, îi spuse el lui Aguilar. 

Mali transmise informatia mexicanului. 

Tendile îi urmă la fel de mândru cum venise. Ceilalţi 
mexicani porniseră şi ei spre plajă, cu nasul în sus. 

„Ce aroganti sunt”, se gândi Cortes. 

Deodată răsună un bubuit de tunet, deşi cerul era senin. 
Toti mexicanii căzură în genunchi, îngroziţi. Chiar si Tendile. 
Tunurile traseră din nou. 

Cortes se abtinea cu greu să nu zâmbească. Mica 
demonstraţie pe care O aranjase avea exact efectul 
scontat. Tendile şi suita lui tremurau îngroziţi. 

Încă o salvă zgudui văzduhul. De partea cealaltă a 
golfului, cocotieri uriaşi se prăbuşeau pe plajă ca nişte 
crengi de copaci. 

Când demonstraţia se încheie, Tendile şi anturajul lui se 
ridicară în picioare. Cortes îi făcu semn lui Alvarado, care 
scoase sabia şi o ridică în aer. Din capătul opus al plajei, 
apărură jinetas, urmaţi de câinii războinici, galopând spre ei 
în formaţie strânsă. Copitele cailor frământau nisipul tare, 
umed. 

Mexicanii rămăseseră cu gura căscată. Tendile făcu un 
pas înapoi, cenuşiu la faţă. Ceilalţi se îngrămădiră în jurul 
lui. 

Călăreţii trecuseră atât de aproape de ei, încât îi 
atinseseră cu crupa cailor. 

Cortes îi văzu pe scribii lui Motecuhzoma transcriind 
furibund tot ce văzuseră. Era convins că va face o bună 
impresie Marelui Conducător. 


* 


Mali îl privea. „Este exact cum m-am aşteptat. Nu se 
teme de nimic. l-a făcut să tremure chiar şi pe mexicani. O 
să mai stau un timp cu Alonso, dar acest zeu este al meu. 
Destinele noastre sunt unite.” 

l-a spus ceva lui Aguilar. 

— Stăpânul meu Cortes vrea să-i transmiti următoarele 

lui Tendile, a anuntat-o Aguilar. Sper că, în curând, o sá 
aibá marea plácere sá discute personal cu Motecuhzoma. 

Mali transmise aceste cuvinte zámbind. 

Se bucura să-l vadă pe marele stăpân mexican asudánd 
ca o fată! Pentru prima dată în viaţa ei se simţea puternică. 
„Nu mai sunt fetiţa care se zbate legată într-o magazie sau 
prinţesa neajutorată care-şi priveşte tatăl zbătându-se în 
timp ce soldaţii lui Motecuhzoma îi iau viaţa. Nu mai sunt 
un gunoi, ci vântul cel puternic, respiraţia zeilor.” 


x 


Tendile aşteptă câteva clipe să-şi recapete demnitatea, 
iar apoi făcu semn spre Alvarado. 

— ÎI întreabă pe Tonatiuh dacă poate să-i dea coiful lui, 
ca să i-l dăruiască lui Motecuhzoma, i-a tradus Aguilar lui 
Cortes. 

Alvarado râse amuzat când auzi ce voia. Apoi îşi scoase 
cabasset-ul şi i-l aruncă lui Mali, spunând: 

— l-l împrumut un timp, dacă mi-l înapoiază plin cu aur! 

Cortes se pregătea să intervină, dar Aguilar şi Mali 
traduseseră deja vorbele lui. Păcat că Alvarado îşi dădea 
drumul la gură fără să se gândească. O asemenea pretenţie 
le dezvăluia intenţiile. 

Tendile se încruntă şi urmă o discuţie aprinsă. 

— Ce spune? se interesă Cortes. 

— Vrea să ştie, evident, i-a răspuns Aguilar, de ce ne 
interesează atât de mult aurul. 

Se lăsă o linişte stânjenitoare. Câţiva spanioli se uitară 
unii la alţii. 

Cortes se gândea la un răspuns potrivit. 

— Spune-i că spaniolii suferă toţi de o cumplită boală de 
inimă şi aurul este singurul leac. 

— Amin! a exclamat Jaramillo, zâmbind. 


x 

Tendile a plecat, promitánd că o să se întoarcă în curând 
să le transmită răspunsul lui Motecuhzoma. Cortes încercă 
să-şi ascundă entuziasmul. Discuţia despre aurul, puterea şi 
bogăţiile lui Motecuhzoma îl convinsese că se afla într- 
adevăr aproape de marea descoperire la care se gândea. 

Se uită la fată. 

— Spune-i că-i mulţumesc, i-a poruncit el lui Aguilar. Pe 
viitor, va sta lângă mine, să mă ajute să discut cu 
mexicanii. 

Lui Aguilar nu-i convenea, dar îi traduse. 

Mali lăsă capul în jos, înroşindu-se de plăcere. Cortes 
observase reacţia ei. Presimţirile lui nu-l înşelaseră. Dintre 
toate darurile primite în dimineaţa aceea, ea se va dovedi 
probabil a fi cel mai valoros. 

Noua. 


Cortul lui Cortes fusese ridicat în spatele dunelor, la 
umbra  palmierilor. Mătasea albastră fâlfâia în briza 
oceanului. Cortes stătea la o masă de lemn, cu valetul şi 
majordomul lângă el. 

Mali îl privea. Avea un farmec deosebit, se gândi ea. 
Avea ochi de bufnitá şi, când te privea, nu puteai să-ți 
dezlipeşti ochii de la el. Observase pentru prima oară 
cicatricea de pe bărbie şi buza de jos, ascunsă de barbă. Se 
întreba dacă şi el fusese atacat de Monstrul Pământului, ca 
alt zeu de-al lor, Tezcatlipoca. 

Îi spuse ceva pe limba lor lui Aguilar. 

— Vrea să ştie unde ai învăţat graiul mexicanilor. 

— Nu sunt din Tabasco, îi răspunse ea. Ş 

Se întreba cât putea să-i spună din povestea ei. li era 
ruşine să-i mărturisească tot. 

— Vin dintr-un loc numit Painali. Acolo se vorbeşte o 
limbă evoluată - nahuatl. Când eram mică... am fost 
prinsă... şi luată sclavă. 

Cortes îşi sprijini coatele pe masă. 

— Te întreabă dacă îl ştii pe acest Motecuhzoma, a spus 
Aguilar. 

— Am fost odată la Tenochtitlán, în copilărie. L-am văzut 
trecând pe stradă sub un baldachin. Ştiu doar că este cel 
mai bogat prinţ din lume. Dar şi cel mai crud. 

— Oraşul acesta - Tenochtitlán. Cum este? 

Mali fi răspundea lui Cortes, deşi Aguilar era 
intermediarul dintre ei. Voia să-i arate că era o fiinţă demnă 
şi nu se temea de el. 

— Tenochtitlân este construit pe un lac, în mijlocul unei 
văi mari, înconjurate de munţi. Este cel mai frumos oraş din 
lume. Locuiesc aproape o sută de mii de oameni acolo. 

Aguilar zâmbi. Bănuia că exagera, se gândi Mali. 

— Sunt bogaţi? 

Acum fu rándul lui Mali sá zámbeascá. 

— Mexicanii stăpânesc jumătate din lume, iar cealaltă 
jumătate le plăteşte tribut în fiecare an. 

Cortes părea satisfăcut de răspuns. 

— Spune că vei fi răsplătită pentru serviciile tale, i-a 
tradus Aguilar. 

Apoi a adăugat, ca şi când întrebarea i-ar fi aparţinut 
personal. 

— Când am discutat cu mexicanii, cu Tendile... ai tradus 
exact ce am spus? _ 

Mali se uită în pământ. Oare bănuia ceva? li spusese 
adevărul lui Tendile, chiar dacă nu tradusese tot ce 
trăncănise prostul acesta. 

— Da, stăpâne, murmură ea. 

— Eşti sigură? 

Cortes o privea atent. Ceva îi spunea că erau mai multe 
în joc decât bánuise. Simţi un fior de spaimă. 

— Am repetat tot ce mi-ai spus. 

— Şi au înţeles? 

— Da. 

Simtea ochii lui Aguilar atintiti asupra ei. Bănuia că 
mintise, deşi nu-şi dădea seama cum anume. Dar ce putea 
să facă? Şi oricum, îi spusese lui Tendile numai adevărul. 
Avea impresia că Aguilar era fie un prost, fie un şarlatan 
care dorea să pervertească rolul Şarpelui cu Pene. Ah, ce 
mult ar fi dorit să înţeleagă ce vorbea Cortes! 

— Mulţumesc, dona Marina, i-a spus Aguilar. 

A fost condusă afară din cort de una din gărzile spaniole, 
dar, înainte să iasă, s-a întors şi l-a văzut pe Cortes 
zâmbindu-i. 

Voi fi mâna lui dreaptă, s-a gândit ea. Tu n-o să mai 
valorezi doi bani, frate Aguilar. Eu voi fi mâna lui dreaptă, 
nu tu! 

Zece. 
Tenochtitlán. 


Era târziu, în al şaselea ceas al nopţii, când Tendile si 
escorta lui sosiră la palatul regal. Dar Motecuhzoma dăduse 
ordine să fie trezit imediat cum veneau. Nu trebuia să fie 
lăsaţi să aştepte. Delegaţia îşi scoase sandalele şi mantiile 
festive, înlocuindu-le cu unele simple. Pe urmă au fost 
conduşi spre marea scară, către apartamentele lui 
Motecuhzoma. 

Inaltul Conducător îi aştepta într-una din încăperile lui 
personale. Când au intrat, au simţit mirosul strident al 
tămâiei. Lemnul de santal ardea într-un suport de cupru si 
Teztcatlipoca, stăpânul întunericului îi privea din bezna 
fumegândă. Femeia-Şarpe stătea plecată în faţa altarului. O 
fată în pielea goală, cu mâinile şi picioarele desfăcute, 
atârnând peste marginile pietrei de sacrificiu a lui 
Motecuhzoma zăcea cu pieptul deschis, în timp ce inima i 
se cocea pe cărbunii încinşi. 

Un fuior de fum negru se ridica spre tavan. Tendile şi 
escorta lui s-au apropiat târându-se. Motecuhzoma a ieşit 
din spatele altarului, cu hainele ude de sângele victimei. S- 
a apropiat de ei cu vasul de bazalt în formă de jaguar, care 
conţinea o parte din sângele fetei şi i-a stropit pe mesagerii 
săi, să-i purifice. La urma urmei, vorbiseră cu zeii. 

Motecuhzoma sperase să-i aducă veşti bune, dar a citit 
adevărul întipărit pe feţele lor distruse. 

— Vorbeşte, a poruncit el. 

— Marile plute au apărut în lungul coastei noastre acum 
cinci zile, a spus Tendile. Ne-am întâlnit cu străinii şi ne-am 
grăbit zi şi noapte sá vă aducem vestile. 

— Şi care sunt acelea? 

— Nu au o limbă cultivată ca a noastră. Graiul lor 
seamănă cu măcănitul rațelor. Au o femeie care vorbeşte în 
locul lor: una de-a noastră. li spune Marina. 

— Si ce v-a spus aceastá Marina? 

Tendile tremura si i se prelingea saliva din gură pe 
podea. 

— Ce a spus? repetá Motecuhzoma, cu un glas tunátor. 

— A spus că profetiile antice se împlinesc! A spus... că 
Şarpele cu Pene s-a întors aşa cum a promis! 

Motecuhzoma şi-a dus degetele la frunte, ca şi când ar fi 
vrut sá şi le îngroape în teastá. 

— Cine este această femeie? 

— Mărturisesc că nu ştiu, stăpâne, dar mi-a vorbit foarte 
obraznic. 

— Ce a mai spus? 

— Că Şarpele cu Pene doreşte să vă vorbească personal, 
că a fost trimis de însuşi Olintecle. 

Motecuhzoma începuse să plângă, se pare, dar Tendile 
nu îndrăznea să-l privească în faţă pe Marele Conducător. 
Stătea întins pe marmura rece, aşteptând să treacă aceste 
momente cumplite. „Voi fi sacrificat pentru Pasărea 
Colibri”, se gândea el. „O să fiu jupuit şi aruncat în groapa 
cea mare de la Yopico.” 

Motecuhzoma luă un ghimpe de pe altar şi îşi împunse 
pielea de pe braţe de câteva ori, până când sângele începu 
să curgă şiroaie. 

— L-ai văzut pe acest străin care susţine că este 
Quetzalcoatl? 

— Da, stăpâne. Pielea era albă ca creta, avea barbă 
neagră şi nas drept. Era îmbrăcat în negru şi purta o pană 
verde pe cap. 

— O pană de quetzal! a murmurat Motecuhzoma. Un zeu 
se recunoaşte cel mai bine după podoaba de pe cap. O 
pană verde înseamnă Şarpele cu Pene. lar negrul este una 
din culorile lui. 

— Şi cei care-l însoțeau? 

— Erau îmbrăcaţi la fel ca el în lucruri ciudate, care 
puteau urât. Mulţi aveau bărbi lungi şi păr de o culoare 
ciudată. Săbiile, scuturile şi armurile lor sunt făcute dintr-un 
metal care străluceşte ca soarele. Totuşi excrementele lor 
nu sunt din aur, asa cum ar trebui, ci ca ale noastre. Pentru 

cá i-am urmárit dupá ce am discutat si... 

— Ce ştii tu despre obiceiurile zeilor! a zbierat 
Motecuhzoma. 

Tendile zăcea pe burtă, tăcut. Te rog sá nu má ucizi. 

— Femeia aceasta ţi-a spus de ce stăpânul ei cu barbă 
doreşte să-mi vorbească? 

— Spune că îi priveşte numai pe zei. 

— Au vorbit de religie? 

— Nu, dar i-am văzut cum se comportă în timpul 
ritualurilor, Stăpâne. Beau sânge. 

Motecuhzoma simţi o licărire de speranţă. Dar apoi 
Tendile se grăbi să adauge: 

— Dar nu era sânge de om, ci de zeu. 

— Sânge de zeu, repetă Motecuhzoma. 

Glasul lui răsuna ca un ecou în sala de marmură. 

— Artiştii mei au desenat ce au văzut, stăpâne, murmură 
Tendile. 

Unul din scribi se târî pe burtă, cu câteva schiţe făcute pe 
coajă de copac. Erau desenele de pe plaja de la San Juan de 
Ulua. Motecuhzoma i le smulse din mână. Se uită la 
templele plutitoare cu steagurile mari de pânză, la buştenii 
care scuipau foc, la cei doi monştri cu două capete şi 
animalele furioase care-i urmau. 

— Ce este asta? a întrebat el. 

— Stăpâne, străinii au şerpi de piatră care scuipă fum şi 
scântei pe gură. Dacă îi îndreaptă spre un copac, se 
prăbuşeşte. Dacă îi atintesc spre un munte, se fărâmă. Unii 
călăresc pe cerbi mari, mai înalţi decât doi bărbaţi şi aceste 
animale îi duc unde doresc. Scuipă fum pe gură şi, când 
alergau, se cutremura pământul sub picioarele noastre. Au 
şi câini cum n-am mai văzut până acum, nişte monştri din 
ţara umbrelor, cu fălci mari şi dinţi galbeni. 

Vorbele acestei femei, Marina, erau adevărate. Era anul 
Trestiei, ziua în care se născuse Şarpele cu Pene şi pornise 
pe mare. Semnele erau clare, chiar şi pentru cel mai prost 
preot. La fel ca în profeția bárbatilor-bufnitá. 

Dacă vine pe un crocodil, va lovi bătrânii şi bătrânele, 

Dacă vine pe un jaguar, o căprioară, o floare, va lovi 

Copiii, 

Dacă vine pe o trestie, va lovi regii... 

Motecuhzoma nu ştia cât timp rămăsese cu ochii în gol, 
pierdut în disperarea lui. Dar trecuseră câteva minute bune 
până să-şi aducă aminte că Tendile şi ceilalţi îi aşteptau 
răspunsul. 

— Mai aveţi ceva să-mi spuneţi? a întrebat el. 

Alt membru al escortei lui Tendile se târî înainte. Tinea în 
mână un coif metalic care semăna cu argintul. Ce o fi oare? 

— Ni l-a dat unul din străini, a explicat Tendile. 

Motecuhzoma l-a examinat atent. Ştia de ce acest obiect 
trezise curiozitatea lui Tendile. Semána cu cel purtat de 
Pasărea Colibri, zeul lor de război. 

— Ti l-a dat în dar? a spus Motecuhzoma. 

— Nu, stăpâne. A cerut să i-l înapoiem plin cu aur. 

— Aur, a repetat regele. De ce cu aur? 

— Ca să vindece o boală de care suferă cu toţii. De fapt, 
au ignorat toate celelalte daruri ale noastre - pânza fină, 
penele şi obiectele din jad. Se pare că nu-i interesează 
altceva. 

„Poate că de asta au venit”, s-a gândit Motecuhzoma, 
râzând. „Poate că există totuşi o ieşire.” 

— În noaptea asta o să vá întoarceţi pe coastă şi o sá le 
daţi acestor străini exact ce doresc. Dacă vor aur, asta or 
să aibă. Vom vedea de asemenea dacă stăpânul acestei 
Marina este într-adevăr Şarpele cu Pene sau doar un om ca 
toţi ceilalţi, aşa cum sustii tu. Putem afla adevărul într-un 
fel. 


* 


Dupá plecarea lor, Motecuhzoma s-a uitat din nou la 
desenele făcute pe scoartá de copac si a început să 
tremure. 

O trestie. Un an nefast pentru regi. 


San Juan de Ulua. 


63 


- COLIN FALCONER - 


Plecaserá de pe coastă în Vinerea Mare a anului 1519. 
Cánd au ancorat, spaniolii au zárit un orizont deprimant cu 
dune de nisip, acoperit din loc în loc cu smocuri galbene de 
piatră şi câteva pâlcuri de palmieri izolaţi, indoiti de vânt. În 
zare se profilau culmile munţilor albaştri, dominați de un 
vârf căruia indienii localnici îi spuneau Orizaba, o căldare 
vulcanică, învăluită mereu în nori şi fum. 

Sclavii indieni lăsaţi de Tendile i-au ajutat să-şi 
încropească un adăpost din crengi verzi, frunze de palmier 
şi stuf. Băştinaşii şi-au făcut propria lor tabără puţin mai 
departe. Semăna cu un orăşel improvizat, ridicat peste 
noapte să deservească nevoile spaniolilor. Găteau peştii şi 
curcanii la focuri în aer liber, iar femeile curátau fructele si 
pregăteau prăjituri de porumb sub umbrare din covoraşe 
tesute. 

Spaniolii se îngrămădeau în jurul focurilor lor, clántánind 
în bătaia aspră a vântului nordic. Apoi, într-o zi, vântul a 
încetat şi s-a făcut insuportabil de cald. Acum stăteau la 
umbra copacilor descárnati, alungánd roiurile de insecte 
negre, înfometate care se abăteau asupra lor să le 
amărască viaţa. 

Doar Cortes părea imun la aceste neplăceri. Zi de zi 
frământau dunele, privind jungla încâlcită care se întindea 
către vest, spre culmile munţilor şi aştepta, urzind planuri. 


* 


Floarea Ploii îşi scoase huipti/, tunica lungă de bumbac pe 
care o purta peste fustă şi intră în apa rece şi limpede, 
alături de Mali. In timp ce se dezbráca, Mali observase 
vanátáile de pe brate si sáni. 

Floarea Ploii răspunse întrebării ei nerostite. 

— Stăpânul meu páros este brutal cu mine, a spus ea. Nu 
cred că o face cu intenţie. Este mare şi neîndemânatic. 
Când intră în grota plăcerii, uită ce puternic e el şi ce mică 
sunt eu. 


64 


- AZTEC - 

Înaintă în apă şi se lăsă jos, până îi ajunse la umeri. Mali 
o îndrăgea. La Pontochan, Floarea Ploii trecea drept o fată 
urâtă. Mama ei uitase să coasă o perlă pe boneta ei când 
era mică şi nu avea ochii şaşii atât de apreciaţi de 
tabascani la o femeie. Mama Florii Ploii fusese de fapt 
prima soţie a lui Tigru Lip Plug şi Floarea Ploii era doar cu 
câţiva ani mai mică decât Mali. O considera mai mult o 
soră, decât o fiică. Avea o limbă ascuţită şi o fire aprigă, 
domolită doar de fumul de ardei ¡uti peste care o ţinea tatăl 
ei drept pedeapsă. 

— Nu cred că sunt zei, mămico. Trupurile lor miros urât şi 
îşi varsă sămânţa la fel ca oricare bărbat. 

— Peştera ta s-a deschis pentru prima dată şi acum ştii 
ce înseamnă un bărbat. Eşti cumva dezamăgită că nu are 
gheare pe maquanhuitl? 

— N-am îndrăznit sá má uit, a spus Floarea Ploii 
băgându-şi capul în apă. 

Se ruşina de vorbele lui Mali. 

— Unii bărbaţi nu se nasc zei, îi explică Mali. Alteori, 
posedă spiritul unui zeu sau îl primesc, aşa cum s-a 
întâmplat cu Motecuhzoma. 

— Dar zeul tău cu păr de aur cum este? ` 

— Are trei penisuri si má tine trează toată noaptea! In 
timp ce unul se odihneste, celelalte de-abia asteaptá sá 
intre în grota plăcerilor. Pe urmă, în zori, se transformă în 
pisică şi se alătură celorlalţi ocelot (pisică sălbatică) să 
salute răsăritul cu miorlăiturile lor. 

— Ai prea multă imaginaţie. Într-o zi, preoţii lui 
Motecuhzoma or să-ţi taie limba si or s-o prăjească la 
focurile lor. 

Mali zámbi. Tigrul Lip Plug o amenintase adesea pe 
Floarea Ploii cu aceste vorbe. 

— Poate într-o zi nici una din noi nu va mai avea de ce să 
se teamă de Motecuhzoma. 

Floarea Ploii o privi mirată. 

— Aşa crezi? 

— Altfel de ce crezi că au venit aici? 

Floarea Ploii se stropi cu apă pe umeri, strámbándu-se 

când îşi atinse vânătăile. 

— Sunt doar nişte oameni. Or să ia ce vor şi or să se 
întoarcă pe tărâmurile lor ascunse în nori. 

— Chiar dacă ar fi aşa, spuse Mali, deşi nu cred, poate că 
or să ne ia şi pe noi cu ei. Am duce-o mai bine, în mod 
sigur. Nu vreau să-mi petrec toată viaţa tesánd pânză şi 
prăjind porumb. 

Floarea Ploii se arătă uimită. 

— Doar astea sunt îndatoririle unei femei, nu? 

„Cum să-i explice?” se întrebă Mali. De când era mică, 
considera că viaţa însemna mai mult decât să faci tortillas 
şi copii. Ştia în inima ei că era o luptătoare, un rege, un om 
de stat, un fáuritor de prinți, un poet. Poate că era o 
femeie, dar soarta ei îi hărăzise şi alte roluri în afară de cel 
de bucătăreasă şi concubină. Ştiuse dintotdeauna şi tatăl ei 
îi confirmase presimtirile. 

— Îți faci prea multe speranţe, a spus Floarea Ploii, 
întrerupându-i gândurile. Viaţa este doar un vis. Nu ţine o 
veşnicie. Nu contează ce se întâmplă aici. 

Zeul Soare se lăsă la asfintit să lupte încă o noapte 
împotriva surorilor şi fraţilor săi. Cicadele începuseră să 
cârâie în pădure. Un fluture dansa printre ferigi; era spiritul 
unui războinic mort, jucându-se veşnic printre flori şi trestii. 

— S-ar putea să ai dreptate, a aprobat-o Mali. 

Deşi gândea cu totul altceva. 


* 
Apa se înnegrise si devenise foarte rece. Zeul Soare 
dispăruse în pădure. Mali si Floarea Ploii se îndreptau 


tremurând spre mal. In timp ce se îmbrăcau, Jaramillo s-a 
desprins din ascunzátoarea sa şi s-a întors în tabără. 

Unsprezece. 


Ceremonia era mult mai fastuoasá de aceastá datá, 
remarcá Mali. 

Venise ín sunetele fanfarei alcátuite din tobe din piele de 
sarpe, scoici, fluiere de lut si castanele de lemn. Dar, de 
data aceasta, solii lui Tendile purtau pene verzi de quetzal, 
semn că delegaţia avea încuviințarea regelui. 

— Vine stăpânul Tendile, guvernatorul şi glasul Mexicái, 
numit de însuşi Marele Conducător! Aduce salutări si 
prietenie lui Malintzin, nou-venitii din ţinuturile învăluite în 
nori ale estului. 

Malintzin, se gândi Mali. În limba nahuatl însemna 
stăpânul Marinei. Deci aşa hotărâseră să i se adreseze. Era 
un exemplu tipic al ambiguităţii mexicane; în felul acesta, îi 
scuteau să afirme că ar fi om sau zeu. 

Tendile era îmbrăcat splendid. Într-o mantie portocalie 
din bumbac, brodat cu desene geometrice pe margine. Pe 
cap purta o coroană din aur, împodobită cu pene de 
flamingo. Era însoţit de o suită mult mai mare ca prima 
dată, alcătuită atât din stăpâni, cât şi din sclavi. In timp ce 
se apropia, doi băieţi alungau insectele din jurul lui cu 
evantaie de pene şi doi preoţi mergeau înainte, ţinând vase 
pline cu tămâie. În spatele lui veneau oamenii-bufnitá, cu 
mantii din pene şi coifuri cu cioc. Cranii şi oase umane 
atârnau de mantiile lor. Unii scoteau strigăte ascuţite, iar 
alţii suflau fum colorat din vase de lut. 

— Cine sunt ăştia? a întrebat-o Aguilar în şoaptă. 

— Vrăjitori, i-a explicat Mali. Au venit să alunge puterea 
stăpânului tău Cortes cu vrăjile lor. 

Aguilar scoase un strigăt şi se albi la faţă. 

— Vrăjitorie! exclamă el, făcând semnul crucii. 

Cortes îi primi pe nisip, sub palmieri, aşezat regeşte pe 
un scaun masiv din stejar, încrustat cu turcoaze. Ascultase 
sfatul lui Mali şi îmbrăcase din nou costumul negru de 

catifea pe care-l purtase ultima oară si pălăria neagră cu 
pană verde. 

Mali şi Aguilar stăteau la dreapta lui Cortes. 

Tendile sărută pământul şi îşi duse degetele la buze. Pe 
urmă, preoţii făcură un pas înainte, afumându-i pe Cortes şi 
ofiţerii lui cu tămâie. După ce au terminat, Tendile a 
deschis discuţia. 

— Aduc salutul puternic al Marelui Conducător pentru 
Malintzin. 

Mali transmise cuvintele lui Aguilar, care pronunţă 
Malintzin, ,Malinche”. 

Pe urmă, Tendile făcu semn nobililor care-l însoțeau. 

— Mi-a poruncit să vă dau aceste daruri ca semn al 
prieteniei sale. 

Mali îşi dăduse seama ce aveau să facă şi rămăsese cu 
gura căscată. Era mai mult decât sperase. Se întoarse spre 
Aguilar. 

— Roagă-l cu respect pe stăpânul meu Cortes să se 
ridice. Aceşti oameni vor să-l îmbrace în haine de 
ceremonie. 

Aguilar se încruntă. 

— În ce scop? 

— Fă cum îţi spun, şuieră ea. Lasă-l pe stăpânul meu să 
întrebe în ce scop! 

Aguilar o privi drept în ochi. „l-ar plăcea să má biciuiască 
pentru insolenta mea”, se gândi ea. „Bietul Aguilar. Vrea să 
fie rege, dar nu-i decât un sclav.” 

Aguilar transmise vorbele lui Mali şi Cortes se ridică în 
picioare. 

Mexicanii îi prinseră o superba mantie cu pene pe umeri 
şi apoi îi puseră un colier de jad şi aur în formă de şarpe la 
gât. Alţii s-au aplecat să-i împodobească gleznele cu brățări 
de aur şi argint. l-au dat un scut din pene verzi de quetzal şi 
i-au pus o mitrá din blană de tigru pe cap. In cele din urmă, 
Tendile a scos o mască din mozaic turcoaz, cu colti de aur 
şi o banderolă din pene de quetzal, cu care l-a împodobit de 
asemenea pe Cortes. 

Erau însemnele oficiale ale unui mare preot al Şarpelui cu 

Pene. Prin ele, Motecuhzoma îl recunostea în mod public pe 
Cortes drept încarnarea zeului însuşi. ll credea Şarpele cu 
Pene. 

Spaniolii erau uluiti. 

Mali credea că Şarpele cu Pene va fi impresionat să-şi 
recunoască propriile pene dar, spre mirarea ei, Cortes şi-a 
scos imediat podoabele şi le-a aruncat la picioarele lui, 
după care s-a aşezat pe tronul improvizat şi i s-a adresat lui 
Aguilar. 

— Stăpânul meu, Cortes, vrea să ştie ce au mai adus, i-a 
spus Aguilar. 

Mali încercă să nu-şi arate nedumerirea. Oare Şarpele cu 
Pene încerca să-şi ascundă adevărata identitate? In ce 
scop? Nu se aşteptase deloc la această reacţie. 

Se întoarse spre Tendile. 

— Şarpele cu Pene doreşte să vadă şi celelalte daruri. 

Şi Tendile era la fel de uimit. Atitudinea lui Cortes îi 
sporise suspiciunile. 

— Spune-i lui Malinche că am adus provizii pentru el si 
însoțitorii săi. 

Zicând acestea, făcu semn sclavilor care aşteptau 
comanda sa. Cărau coşuri grele cu mâncare, pe care le-au 
aşezat jos, pe carpete. Erau pline cu guavas, avocados, 
nuci, ouă, curcani rumeniti şi prăjituri de porumb. 

Toată mâncarea fusese stropită special cu sos preparat 
din sânge de om. 

Mali îşi tinu respiraţia când Alvarado făcu un pas înainte, 
rupse o halcă de curcan, o duse la nas şi se strâmbă 
dezgustat, aruncând-o pe jos. 

Se lăsase o linişte mormântală. Spaniolii îl priveau pe 
Cortes, aşteptând să vadă ce o să facă. Acesta era 
momentul când putea să arate tuturor că era un zeu, dacă 
reacţiona aşa cum trebuia. 

Cortes i-a vorbit încet lui Aguilar, care i-a tradus imediat. 

— Stăpânul meu îi mulţumeşte lui Tendile pentru darurile 
sale, dar spune că religia lui îi interzice să mănânce carne 
umană pentru că toţi oamenii sunt fraţi. Acesta este 
considerat un mare păcat în faţa lui Dumnezeu. 

Mali era ametitá de această bolborosealá, dar îi 
pricepuse înţelesul. 

— După cum ştii foarte bine, Şarpele cu Pene s-a întors 
să pună capăt sacrificiilor umane, i-a spus ea lui Tendile. 
Aşa că nu mai încercaţi să-i puneţi răbdarea la încercare. 

Tendile părea dezamăgit. Mali ştia la ce se gândea: se 
întreba de ce acest Malinche ignorase însemnele zeului, dar 
refuzase să bea sânge de om, aşa cum era de aşteptat. Ce 
o să-i spună lui Motecuhzoma? 

Alvarado deschise gura. 

— Stăpânul meu, Alvarado, vrea să ştie dacă mexicanii i- 
au înapoiat coiful, a spus Aguilar. 

Mali i-a transmis întrebarea. Tendile a ridicat mâna şi 
ceilalţi sclavi - erau mai mulţi de-o sută - au făcut un pas 
înainte. 

— Stăpânul meu, Motecuhzoma, l-a înapoiat împreună cu 
multe alte obiecte. 

Sclavii au întins carpete la picioarele lui Cortes şi au pus 
coiful lui Alvarado plin vârf cu praf de aur. Pe urmă au 
aşezat celelalte lucruri; figurine de aur, în formă de rate, 
căprioare şi jaguari şi maimuțe; coliere şi brățări de aur; o 
baghetă de aur cu perle; scuturi de aur încrustate cu pietre 
preţioase; mozaicuri din turcoaz şi onix; statui şi măşti 
sculptate din lemn; pandantive şi broşe din jad; evantaie 
din argint masiv; o coroană din pene de quetzal, jad şi 
perle; mantii lucrate din pene; bijuterii din scoici, aur, 
turcoaz si jad; şi cinci smaralde enorme. 

Spaniolii rămăseseră cu gura căscată când au apărut 
ultimele daruri: două discuri identice, mari cât o roată de 
căruţă şi groase de doi centimetri, unul din argint, altul din 
aur. Discul de argint avea în centru figura unei femei, Sora 
Lună; iar cel din aur, figura Zeului Soare, pe tronul său. 

Metalele şi pietrele preţioase sclipeau orbitor în soare. Se 
făcuse linişte. Nu se auzea decât vântul, spulberând nisipul. 
Cortes se foi pe tronul lui şi atinse discul de aur cu piciorul, 
ca şi când ar fi vrut să se asigure că era adevărat. 

In cele din urmă, luă cuvântul şi Aguilar se întoarse spre 
Mali. 

— Vrea sá stie dacá asta este tot. 

Mali clipi din ochi; se întreba dacă nu înţelesese greşit. 
Nu ştia ce să creadă. Nu putea să-i transmită această 
întrebare lui Tendile. 

— Şarpele cu Pene, stăpânul meu, îţi mulţumeşte pentru 
daruri, zise ea, în cele din urmă. 

Tendile se uită posomorát. 

— Poate acum o să ne lase în pace. 

Cortes vorbi din nou. De data aceasta, Mali pricepu 
imediat mesajul. 

— Stăpânul meu vă mulţumeşte din nou pentru 
generozitate. Acum doreşte să-i mulţumească personal 
Marelui Conducător. 

Tendile părea îngrozit de această perspectivă. 

— Imposibil. Drumul până la Tenochtitlân este lung şi 
primejdios. Motecuhzoma vrea să luaţi aceste daruri umile, 
dovadă a stimei sale şi sá vă întoarceţi în ţinuturile dintre 
nori de unde aţi venit. 

Mali traduse, aşteptând noi instrucţiuni. Deşi cunoştea 
răspunsul, înainte să i-l transmită Aguilar. 

— Stăpânul meu, Cortes, a străbătut deja un drum lung 
ca să aibă marea plăcere să-l privească drept în faţă pe 
Motecuhzoma, zise Aguilar. A primit ordin să transmită 
salutul său personal şi nu poate să nesocotească porunca 
regelui său. 

Mali îşi muşcă buza, să-şi ascundă zâmbetul de triumf. 
Motecuhzoma încerca pe de-o parte să-l îmbrace pe Cortes 
ca pe un zeu, iar pe de alta să-l cumpere. Probabil că 
tremura de frică pe tronul său, de pe tărâmul Vulturului şi 
Cactusului! 

— Şarpele cu Pene este un zeu şi nu oboseste, i-a spus 
Mali lui Tendile. Vrea să-l întâlnească personal pe Marele 
Conducător. A fost trimis de Ometeotl, Părintele tuturor 
zeilor şi Făuritorul Universului! 

Tendile părea coplesit. Ca ambasador îşi ratase misiunea, 
se gândi Mali, deşi era mai mult decât atât. Probabil că îşi 
contempla propria moarte. 

După plecarea mexicanilor, spaniolii s-au năpustit asupra 
aurului. Frumoasele şi valoroasele pene de quetzal, țesute 
cu măiestrie, superbele bijuterii din scoici, mástile sacre din 
lemn, pânzele brodate au fost strivite toate de cizmele 
soldaţilor, care se îmbulzeau să atingă si să admire aurul. 

Mali se uită înjur. Cortes o privea. Părea stánjenit, ca si 
când ar fi fost prins ín pielea goală. Zeul se rusina de 
însoțitorii săi. 

Îşi aminti ce spusese de boala de inimă de care sufereau 
toți. Probabil că era cumplită, într-adevăr, se gândi ea, 
pentru că li făcea sá se comporte ca nişte maimuțe. 

Doisprezece. 


În după-amiaza aceea, oamenii se adunaseră în grupuri 
sub copaci, văitându-se de insecte, scorpioni şi căldură. 
Dar, când s-a lăsat noaptea, au început să tremure de frig 
şi să-şi scarpine intepáturile de purici, chinuiti de bázáitul 
ţânţarilor şi strigătele nefireşti ale oamenilor-bufnitá din 
tabăra alăturată. 

A doua zi de dimineaţă, s-au strâns pe plajă să privească 
darurile lui Motecuhzoma, înainte să fie duse pe corabie. 
Unii au avut curajul să se întrebe cu voce tare dacă vor mai 
vedea vreodată aceste comori. In timp ce marele disc de 
aur era legat între două bărci, murmurau între ei, aruncând 
priviri lungi şi suspicioase lui Cortes şi căpitanilor săi. 

După plecarea lui Tendile şi atitudinea băştinaşilor 
începuse să se schimbe. Máncarea se imputina pe zi ce 
trece. 

Benitez auzise oamenii murmuránd între ei. Ce căutau pe 
plaja asta afurisitá? Guvernatorul ne-a ordonat sá facem 
comerț cu indienii şi sá explorám coasta. Aici nu facem nici 
una, nici alta. Cortes a ascuns la bordul corăbiei sale 
singurul aur pe care l-am văzut până acum. Băştinaşii pot 
oricând să se năpustească din junglă şi să ne atace. 

După bătălia de pe râul Tabasco, zeci de soldaţi muriseră 
în urma rănilor primite. Şi pierduseră deja încă pe atâţia din 
cauza frigurilor şi vomito. 

Unii începuseră să vorbească despre întoarcerea în Cuba. 
Dar, dacă plecau acum, guvernatorul Velasquez va împărţi 
comoara cu ei sau o va păstra pentru el? 

Benitez ştia deja răspunsul. 

Şi nu aveau încă nici o veste de la Motecuhzoma. 


x 


Într-o dimineață, când s-au trezit, spaniolii au constatat 

cá indienii plecaserá. Párásiserá tabára, lásánd focurile sá 
fumege si prăjiturile arse pe cărbuni. Fuseseră vreo două 
mii, dar se strecuraseră în tăcere, noaptea, pe lângă 
santinele, lăsându-i singuri pe plajă. 

Treisprezece. 


Feţele lor bárboase, asudate, le trádau încordarea. De 
când dispăruseră indienii, Cortes poruncise să fie toţi cu 
ochii-n patru. Chiar şi noaptea dormeau în armură. 
Comandantul îşi adunase toţi ofiţerii să discute probleme 
urgente. Dintre toţi, doar Alvarado părea indiferent. A intrat 
în cort zâmbitor şi senin. 

— Nu înţeleg ce s-a întâmplat, spunea Sandoval. De ce or 
fi fugit băştinaşii? Credeam că suntem prieteni. 

— Ne-au acceptat prietenia, a bombănit Leon, până când 
Cortes a insistat să-l întâlnească pe acest Motecuhzoma. 

Cortes înghiţi reproşul în linişte. Ordaz îşi dădu şi el cu 
părerea. 

— Oamenii vor să ne întoarcem în Cuba. 

Cortes zâmbi, încercând să-şi ascundă furia. 

— Avem atâtea de câştigat, zise el pe un ton blând. Doar 
aţi văzut cu toţii roata cea mare de aur. Este numai o parte 
din comoara uriaşă care se ascunde probabil pe tărâmul lui 
Motecuhzoma. 

Leon îşi întinse mâinile pe masă. 

— Guvernatorul ne-a spus să explorăm coasta şi să 
facem comerţ unde putem. Ne-a interzis în mod expres să 
dormim pe tárm. Dar iată că stăm pe această plajă 
blestemată de săptămâni în şir, expunându-ne atacului 
acestor indieni trădători, în timp ce camarazii noştri mor de 
friguri. Nu putem rămâne aici la nesfârşit. Am luat deja mai 
mult aur şi pietre preţioase decât am sperat. Ar trebui să ne 
întoarcem imediat în Cuba şi să-i arătăm guvernatorului ce 
am primit. 

Lui Cortes i se zbătea o venă la tâmplă. Să se întoarcă în 
Cuba? Ar fi un dezastru pentru el. Velasquez i-ar lua aurul şi 
nu i-ar rămâne nici cât să-şi acopere cheltuielile. Îşi 
ipotecase tot ce avea şi îşi cheltuise banii ca să finanţeze 
această expediţie. Ba mai mult decât atât, după 

evenimentele care duseserá la plecarea sa, guvernatorul o 
să-l aresteze, mai mult ca sigur şi o să-l trimită în lanţuri în 
Spania. Nu putea să se întoarcă în patria mamă falit şi 
dezonorat, după cincisprezece ani de trudă în Indii. 

— Vreau numai binele tuturor celor care au încredere în 
mine, a răspuns Cortes oftând. Sunt soldat creştin şi supus 
loial al regelui. Voi face tot ce-mi stă în putinţă pentru 
gloria Spaniei. Dacă voi şi oamenii voştri doriţi să vă 
Intoarceti în Cuba, aşa vom face. 

— Cortes! a exclamat blondul Alvarado. 

Acum îi pierise zâmbetul. 

— Noi nu suntem de acord! 

Cortes ridică mâinile neputincios. 

— Se pare că nu avem încotro. Toţi aceşti gentlemeni au 
precizat că ordinele guvernatorului au fost clare. 

— Ai de gând să-i asculti pe smiorcăiţii ăştia? se înfurie 
Alvarado, făcând semn spre Leon şi Ordaz. 

Cei doi duseră mâna la săbii imediat, fiind potoliti cu greu 
de ceilalţi. 

Pe urmă se lăsă o linişte glacială. 

— Au dreptate într-o singură privinţă, caudillo, zise 
Benitez, în cele din urmă. Nu putem sta aici fără să facem 
nimic. 

— Dacă ne întoarcem în Cuba, ne luăm adio de la aur, 
spuse Puertocarrero. 

Cortes ridică mâna. 

— După cum v-am spus, domnilor, se pare că nu avem 
de ales. 

Leon şi Ordaz se uitară unul la altul. Nu se aşteptaseră 
să-l convingă atât de uşor. 

— O sá le spun oamenilor, zise Ordaz. 

Leon îl urmă, ieşind din cort, dar nu înainte să-i arunce o 
privire duşmănoasă lui Alvarado. 

— Ai cedat prea uşor în faţa acestor ve/asguistas, îi spuse 
Puertocarrero. 

— Vrei să insinuezi că nu doreşti să te întorci în Cuba? 

Jaramillo îl privea posomorát. 

— Doar ai spus singur, n-avem de ales! 

— Ba da, am avea, a spus Cortes. Dacá voi doriti sá 
rámáneti, ar exista o soluţie. 


* 


Fără sclavii lui Tendile, care sá le dea de mâncare, 
spaniolii erau în pericol să moară de foame. Pâinea de 
Cassava pe care o aduseseră se transformase într-o 
substanţă tare şi urât mirositoare, după ce stătuse 
săptămâni în şir în cala corăbiilor. Floarea Ploii a muşcat din 
ea o dată şi a scuipat-o imediat; era râncedă şi plină de 
viermi. 

Acum trebuia să-şi asigure singuri hrana. Soldaţii spanioli 
plecau în fiecare dimineaţă să vâneze cu arcurile lor păsări 
şi animale, în timp ce ea şi alte fete tabascane erau trimise 
să caute crabi şi fructe sălbatice. In fiecare zi, se 
îndepărtau tot mai mult de tabără. 

Târziu, într-o după-amiază, Floarea Ploii culegea boabe, 
când a auzit un clipocit în lacul dintre stânci, unde se 
îmbăia cu Mali în fiecare seară şi s-a apropiat curioasă. 

Era un spaniol, cel numit Norte. Stătea gol, cufundat 
până la talie în apa rece, verzuie. Se mira să-l vadă. 
Crezuse că spaniolii nu se spălau niciodată. Mali îi spusese 
că nu aveau nevoie, dar nasul ei n-o înşela. 

Observase deja că Norte era diferit de ceilalţi. Se pare că 
nu-l suportau; doar preotul Aguilar vorbea cu el. Ciudat, 
mai ales că Norte i se părea mult mai credincios decât 
camaradul său; avea o atitudine sobră şi îşi sfârtecase 
loburile urechilor, într-un gest pios de automutilare. 

Îl privea printre ferigi, sorbindu-l din priviri. Îi sclipea 
pielea când a ieşit din apă. Era solid, bronzat şi avea o piele 
netedă, fără păr, spre deosebire de Benitez, Alvarado şi 
ceilalţi. Trupul lui îi trezea o senzaţie ciudată. 

Dacă vreunul dintre aceşti spanioli era zeu, atunci el 
trebuia să fie acela. 

Stătea cu spatele la ea. Era sigură că n-avea cum s-o 
vadă. Dar, la un moment dat, îl auzi spunând pe limba ei: 

— Cât ai de gând să stai acolo şi sá te zgâieşti la mine? 

Știe că sunt aici! 

leşi din ascunzătoare, cu privirile plecate, întrebându-se 
ce pedeapsă va primi pentru că îndrăznise să se uite la un 
zeu. 

— Îmi pare rău, murmură ea. Nu credeam că un stăpân 
are nevoie să facă baie. 

— Chiar şi zeii transpiră, îi răspunse el. 

Apoi se întoarse zâmbind, îşi puse pantalonii şi cămaşa 
zdrentuitá. 

— Credeam că n-o sá mă vezi. 

O sfredelea cu ochii lui negri. Era frumos ca băieţii aceia 
sacrificați de mexicani pentru Şarpele cu Pene, de ziua lui. 

— Cum te cheamă? a întrebă el. 

— Floarea Ploii. 

— Floarea Ploii, repetă el, încet. Te-au dat lui Benitez? 

Încuviinţă din cap. O privea cu capul înclinat într-o parte, 
ca şi când l-ar fi amuzat. 

— Te interesez într-un fel? 

Se uită la urechile lui. 

Bărbatul dădu din cap, atingându-şi lobii sfártecati. 

— Am dat sânge pentru Şarpele cu Pene. 

Floarea Ploii căscă ochii, uluită. 

— Înseamnă că nu eşti un zeu? 

— Semăn eu a zeu? 

Văzând că nu-i răspunde, adăugă: 

— Nu, sunt un om, la fel ca tine. Am avut o soţie cu piele 
maronie, ca a ta. Mi-a dăruit doi copii. 

— De ce ai părăsit-o? 

— N-am părăsit-o. 

— Atunci ce cauţi aici? 

Îşi căuta cuvintele. 

— Aceştia sunt oamenii mei, zise el, ridicând din umeri. 
Nu poţi scăpa niciodată de originea ta. Intr-o zi... tot te 
găsesc. 

Stătea prea aproape de ea. Poporul ei pedepsea 
adulterul cu moartea. lar ea considera, la fel ca spaniolii, că 
era căsătorită cu Benitez. Când vru s-o mângâie pe păr, se 

dădu înapoi. 

— Îmi pare rău, zise el, retrăgându-se. 

— Deci nu sunteţi zei? murmură Floarea Ploii. 

— Nu, suntem spanioli, adică mult mai rău, îi răspunse 
bărbatul, zâmbind din nou. 

Apoi o porni înapoi spre tabără. 

În timp ce-l urmărea din priviri, simţi că i se taie 
respiraţia. „lată un bărbat cu care s-ar fi culcat bucuroasă, 
se gândi ea. De ce Cortes n-o dăduse lui de nevastă?” 

Viaţa, ca întotdeauna, era prea crudă. 


* 


— Ai auzit ce vorbesc oamenii? l-a întrebat Aguilar pe 
Benitez. 

— Ce vorbesc? 

— Cortes vrea să se întoarcă în Cuba şi să-i dăruiască tot 
aurul guvernatorului Velasquez, în schimbul iertării sale. 

Benitez auzise şi el aceste zvonuri. De fapt, fusese de 
faţă, când Cortes îi spusese lui Alvarado să răspândească 
această veste. 

— Crezi că este adevărat? 

— Nu-mi vine să cred că Cortes a cedat atât de uşor, zise 
diaconul. Doar ştie că avem o misiune aici. Trebuie să 
salvăm aceste suflete pierdute. Este un bun creştin şi nu 
trebuie să se gândească numai la el în asemenea 
momente. 

— Da, ai dreptate, l-a aprobat Benitez, îndepărtându-se. 


* 


Cortes a poruncit sá se scoatá masa cea mare de stejar 
din cortul lui si sá se puná pe nisip, la umbra palmierilor. Se 
adunaseră toţi, nerăbdători sá afle ce se hotărâse pentru 
viitorul lor. Murmurele încetară şi se făcu linişte când apăru 
Cortes şi se urcă pe masă, să le vorbească. 

— Domnilor! începu el. Am înţeles că unii din voi nu mai 

suportá sederea pe plajá. 

Toti l-au aprobat murmuránd. „Fii atent, Cortes”, se 
gândea Benitez. „Atmosfera este periculoasă, oamenii sunt 
ostili. Poţi declanşa oricând o rebeliune.” 

— Imi imaginez cum vá simtiti, continuă Cortes. Am 
suferit alături de voi în ultimele săptămâni. Însă, înainte să 
luăm vreo hotărâre, ar trebui să ne gândim ce am realizat. 
Mai întâi, când am plecat din Cuba, guvernatorul ne-a 
poruncit să-i eliberăm pe toţi spaniolii luaţi prizonieri de 
băştinaşi în Yucatan. Fratele Aguilar şi Norte sunt cea mai 
bună dovadă. Am fost însărcinaţi de asemenea să explorăm 
coasta, să observăm obiceiurile şi religiile indienilor şi să 
obţinem aur de la ei. Cred că ne-am îndeplinit toate aceste 
obligaţii mai mult decât onorabil. Acum, va trebui deci să 
hotărâm ce trebuie făcut de aici înainte. Sunt convins că, la 
întoarcerea în Cuba, toată gloria voastră dobândită în 
luptele de pe râul Tabasco şi Ceutla şi toate profiturile 
câştigate se vor spulbera în vânt. Credeţi că guvernatorul 
Velasquez o să împartă comorile cinstit cu voi? Mulţi din voi 
ati venit aici pentru că erati nemulţumiţi de viaţa pe care o 
duceati în Cuba si de encomiendas atribuite de guvernator. 
De aceea mă întreb de ce sunteţi atât de dornici sá vă 
Intoarceti si să aşteptaţi mila lui. 

— Suntem aici din ordinul guvernatorului Cubei! strigă un 
om numit Escudero. Ar fi ilegal să ne depăşim atribuţiile! 

Cortes nu l-a repezit, dar i-a pierit zâmbetul de pe buze. 

— S-ar putea să ai dreptate. Dar înainte să hotărâți ce 
vom face, daţi-mi voie să vă spun ce am mai descoperit. 

Vorbeşte înţelept, se gândea Benitez. fi lasă pe oameni 
să creadă că alegerea le aparține. 

— Aceste pământuri aparţin unui mare prinţ, care stă 
într-un oraş situat în mijlocul unui lac. Dacă ne întoarcem în 
Cuba acum, renuntám la posibilitatea de a câştiga mai 
multe comori decât câteva bijuterii şi o roată de aur. 

Leon nu putea să se mai abţină. 

— Nu avem ce căuta aici! Doar n-o să pornim împotriva 
unui întreg imperiu cu cinci sute de oameni şi zece tunuri? 
Eu zic să ne întoarcem în Cuba! 

— Trebuie sá ne intoarcem! strigá Ordaz. Dacá stám aici, 
o sá murim de foame sau or sá ne extermine indienii! 

Mulţi soldaţi ridicară pumnii în aer, să-l susţină. 

Cortes reuşi până la urmă să-i liniştească. Când se 
pregătea din nou să vorbească, se întoarse spre Alvarado. 

— Vrei să-mi explici şi mie de ce ne acuzi pe toţi de 
trădare? 

— Dacă ne întoarcem în Cuba, Majestatea Sa Regele 
Carol o să piardă aceste posesiuni pe care tocmai le-am 
cucerit pentru el. Cine ne garantează că până la anul 
băştinaşii n-or să strângă o armată mare şi n-or să ne 
arunce înapoi în mare? În cazul acesta regele nostru va 
pierde tot. Aşa că trebuie să construim un fort şi să 
consolidăm pământurile coroanei! 

— Pedro are dreptate! strigă Puertocarrero. Ţinutul 
acesta ne-a dovedit că are multe bogății. De ce să nu-l 
colonizám? 

Cuvântul colonizare îi agita pe toţi. Leon si Ordaz 
începură să-şi strige protestele în gura mare. Nici pe Cortes 
nu-l încânta ideea. 

— Nu suntem autorizaţi să facem aşa ceva! Vă admir 
argumentele, domnilor, dar poate că Leon şi Ordaz au 
dreptate. Ne-a rămas puţină mâncare şi este posibil să fim 
atacați de bástinasi. Mărturisesc că nu-mi surâde ideea 
întoarcerii, deoarece eu unul voi pierde toţi maravedi. Am 
învestit tot ce aveam în această călătorie. Dar trebuie să 
mă gândesc la ofiţerii şi oamenii de sub comanda mea. 

— Nu eşti singurul care a învestit în această expediţie, îi 
reaminti Puertocarrero. 

— Dar mi-am dat cuvântul acestor oameni, zise Cortes 
neajutorat. Le-am spus deja că se pot întoarce, dacă 
doresc. 

— Atunci lasă-i să plece pe cei care vor! zise Sandoval şi 
ceilalţi îl aprobară râzând. 

— Este ilegal! protestá Escudero. 

— Má tem cá nu este, zise Cortes si se fácu liniste. 

Toti rámáseserá cu gura cáscatá. Stiau cá era singurul 
din ei care se pricepea la legi. Doar fusese magistrat în 

orasul Santiago de Cuba. 

— Legea spaniolá prevede cá orice grup de spanioli 
poate sá-si fondeze propria municipalitate dacá solicitá si 
primeşte încuviințarea regelui. După aceea, vor da 
socoteală direct coroanei. Prin urmare, aceşti oameni ar 
avea tot dreptul să înfiinţeze o colonie. 

— Noi nu avem încuviințarea regelui! Strigá Escudero. 

— Se poate obţine repede, îi spuse Cortes. 

Leon se întoarse spre ceilalţi, încercând să-i convingă. 

— Ordinele lui Velasquez au fost clare! Trebuie să ne 
întoarcem în Cuba! 

— N-aveti decât! strigă Cortes. Cine doreşte să se 
întoarcă poate oricând să plece! 

— Şi cu aurul cum rămâne? întrebă cineva. 

— Aurul este al celor care l-au câştigat. Doar n-o să-l 
Impártim cu unii care fug! 

Şi, zicând acestea, sări de pe masă şi le întoarse spatele. 

În urma lui, izbucni vacarmul. 

Benitez zâmbi. leşise exact cum plănuiseră. Nimeni n-ar 
fi bănuit că ideea fondării unei colonii aici, pe dunele de 
nisip de la San Juan de Ulua, îi aparţinea lui Cortes. 


* 


Norte nu-si amintea cánd pierduse contactul cu vechea 
lume si cea nouă pătrunsese în sufletul lui. Nu exista un 
moment anume cánd nisipurile gálbui de pe insula Cozumel 
deveniserá mai importante pentru el decát piata din Sevilla. 
Nu mai semána nici pe departe cu gentlemanul crestin care 
plecase din Palos, cu opt ani ín urmá. Ca un actor pe scená, 
încerca să-şi amintească din nou cum sá joace rolul acelui 
om. 

Parcă toată viaţa lui fusese un vis pentru că acum nu i se 
mai părea nimic real. „Mâine o să mă trezesc şi o să fiu din 
nou printre mayaşi”, se gândea el, „şi pe urmă va trebui să 
revin la propriul meu eu.” Acest sentiment nu era nou 
pentru el. Mai simtise şi altădată agonia neagră a 

singurătăţii. Acum i se părea caraghios că odată privise 
marea, rugându-se din toată inima să zărească vreun 
compatriot de-al său din Castilia sau Estremadura. Se 
considerase un gentleman creştin, abandonat printre 
păgâni. Acum se vedea exact cum fusese cu opt ani în 
urmă: un pirat, un hot şi un ipocrit, care putea a 
transpiratie. 

Se foia pe patul de paie, cu ochii atintiti la tavanul negru. 
Vedea cu ochii minţii doi copii cu pielea de culoarea 
tutunului, pe o plajă din Yucatan. li iubise mai mult ca orice 
pe lume. Se întreba ce făceau acum, cât îl plânseseră, 
făcuseră deja ritualurile funerare pentru el... 

Dar nu trebuia să se gândească la asta. 

Se ridică în picioare. Nu putea să doarmă şi simţea 
nevoia sá se mişte, să alunge diavolii care-l torturau. 
Aguilar sforăia netulburat. Norte îl blestemă în tăcere şi ieşi 
din coliba improvizată. 

Luna plină îşi filtra razele printr-un strat subţire de nori, 
scăldând oceanul într-o lumină argintie. Norte inspiră 
adânc, strâmbându-se când simţi mirosul mlaştinilor din 
apropiere şi alungă un tántar care-i bázáia la ureche. O 
porni pe plajă, încercând să se gândească la altceva, în 
afară de propria sa singurătate. 

Era cam la o sută de metri de tabără când l-au înşfăcat. 


* 


Benitez státea de pazá. Spre deosebire de ceilalti ofiteri, 
îşi lua responsabilitatea în serios. Nu juca jocuri de noroc si 
nu bea vin în timp ce era santinelă. Vizita fiecare post de 
pază, îi mustra pe cei care dormeau, le dădea lecţii despre 
mânuirea armelor. Era la al doilea tur, când auzi zgomote 
dinspre dune, la dreapta; gemete înfundate de om rănit - 
sau în călduri. 

Pentru orice eventualitate, scoase sabia şi alergă într- 
acolo. 

Îi găsi după a doua ridicătură, ascunşi în umbra dunei. 

Erau doi; unul îl ţinea, în timp ce al doilea profita de el. Cel 
care-l ţinea, văzu silueta lui Benitez la lumina lunii şi-l 
avertiză pe camaradul său. S-au ridicat în picioare şi au 
luat-o la fugă prin nisipul moale. Benitez zări un fund gol, în 
timp ce unul din bărbaţi îşi trăgea pantalonii. Victima lor 
zăcea pe burtă, suspinând. Îi scoase căluşul din gură. 

— Norte? A 

Benitez observase că era gol de la mijloc în jos. li venea 
să vomite. Ştia ce făcuseră cei doi. 

— N-am nimic, i-a spus Norte. 

— Cine a fost? îl întrebă Benitez, deşi de fapt n-ar fi vrut 
să afle. 

Ştia care ar fi pedeapsa lui Cortes. 

— Nu ştiu, îi răspunse Norte. 

„Fii înţelept”, se gândi Benitez. „Ceilalţi te-ar ucide, dacă 
i-ai trăda.” Benitez văzuse deja că unul din ei era Guzman. 
Îi zărise faţa în lumina lunii. lar celălalt era probabil 
Cristobal Flores. 

— Nu i-ai văzut? Nu le-ai recunoscut vocea? insistă 
Benitez. 

— Nu, repetă Norte. 

Îşi trase pantalonii şi se ghemui în nisip, vomitând. 
Benitez îşi puse sabia în teacă şi îngenunche lângă el. 

— Eşti rănit? 

— Tu ce crezi? 

Benitez se cutremură. Ar prefera să moară decât să fie 
femeie pentru alt bărbat. 

— Să chem doctorul? 

— Pleacă, murmură Norte. 

Benitez nu se urni din loc. Aştepta probabil un semn de 
recunoştinţă. Dar Norte zăcea acolo, gâfâind. Până la urmă 
se îndepărtă, oprindu-se lângă o dună. După un timp, îl auzi 
pe Norte ridicându-se în picioare şi târându-se spre tabără. 
Benitez îl urmă să se asigure că ajungea cu bine în tabără. 

Mulţumit că oprise o faptă mársavá, îşi continuă 
inspecția. 

„Bietul Norte”, se trezi gândindu-se, spre surprinderea 
lui. Nu-i plăcea renegatul, nu avea încredere în el, dar nici 

nu trebuia să-şi bată joc de un om. Bărbaţii erau nişte 
animale. De fapt, dacă te uiţi în sufletul unui om, vezi mai 
degrabă un monstru decât un creştin. 


* 


Diego Godoy, îmbrăcat formal, în catifea neagră, citea cu 
voce tare proclamația lui Cortes, care permitea celor trei 
răzvrătiți de sub comanda sa să plece imediat în Cuba. Era 
devreme, dimineaţa; fumul negru al focurilor de tabără se 
ridica spre cerul albastru. Bărbaţii stăteau posomoráti, 
ascultând cuvintele notarului, cu ochii spre orizont. 

După ce se citi proclamația, Ordaz, Leon, Escudero si 
ceilalţi îşi croiră drum printre dunele de nisip, spre cortul lui 
Cortes. Ordaz îl informă pe majordomul său, Caceres, că 
trebuia sá discute imediat cu caudillo. 

Cortes îi lăsă să aştepte. Când ieşi, îmbrăcat într-o 
cămaşă albă de pânză şi pantaloni, părea obosit şi irascibil. 

— Domnilor, zise el. 

— Am hotărât să rămânem, zise Leon. 

„Bineînţeles că acum vreţi să rámáneti”, se gândi Cortes. 
„Vă atrage aurul. Dacă vă întoarceţi la Velasquez cu mâna 
goală, n-o sá vă mulţumească, în nici un caz. Fără aur o sá 
vă eticheteze drept trădători şi laşi.” 

— Acum am dat deja ordinul. Este prea târziu. Doar aţi 
vrut să plecaţi, ce mai aşteptaţi? zise Cortes, întorcându-le 
spatele. 

— Căpitane! strigă Leon. lartă-ne nerábdarea prosteascá. 
Ştim că am făcut o greşeală. Nu putem sá vá părăsim pe 
toţi. Anulează ordinul şi lasă-ne să rămânem. 

Cortes oftă. 

— Aţi scoate din sărite până şi un sfânt, zise el privindu-i 
pe fiecare în parte. Alvarado şi Puertocarrero m-au convins 
să rămân. Dar am acceptat numai cu două condiţii. 

Oamenii din jurul cortului aşteptau curioşi. 

— Mai întâi, voi continua expediţia numai dacă voi primi 
titlul de cápitan-general şi şef al justiţiei în noua colonie. 

Leon si Ordaz se uitară unul la altul si apoi la însoțitorii 
lor. Cortes ştia că nu ar avea pe cine să aleagă în locul lui. 
Puertocarrero nu suporta luptele şi Alvarado era prea 
încăpățânat. 

— De acord, spuse Leon. 

— În al doilea rând, în calitate de căpitan-general al 
coloniei, voi primi o cincime din toate bunurile expediției 
noastre. 

— O cincime! se mirá Ordaz. 

O cincime. Cát pentru un rege. 

— Ceilalţi au fost de acord. Dacă nu, puteţi sá vă 
Intoarceti în Cuba. 

„Să vedem dacă vá dă mâna sá mă înfruntaţi acum”, se 
gândi Cortes. 

— De acord, zise Leon si Ordaz încuviinţă din cap. 

— Atunci ne-am lămurit. De aici înainte nu mai discutăm 
de Cuba. Aveţi încredere în mine şi în Dumnezeu, 
împreună, o să ne umplem de glorie şi bogăţie cum nici n- 
am visat vreodată! 


* 


Benitez urmárea evenimentele din dimineata aceea, 
sprijinit de trunchiul unui copac ceiba. Tremura şi-l dureau 
toate oasele. Avea o criză de friguri, atâta tot. Avuseseră şi 
alţii, dar le trecuse. Doar câţiva ghinionişti muriseră. O să 
se facă bine. 

„Ah, ce ţară afurisită!” 

Paisprezece. 


Benitez dârdâia de frig, în ciuda căldurii. Albul ochilor se 
îngălbenise şi pielea îi lucea de sudoare. Dinţii îi clănţăneau 
violent şi se zguduia în ghearele febrei. Din când în când 
scotea câte un strigăt, chinuit de fantomele care săreau din 
umbre. 

Floarea Ploii îngenunche lângă el. 

— Vezi? Are frigurile mlaştinilor. Când arde, când este 
rece ca gheaţa. Omul-bufnitá al spaniolilor a venit şi i-a luat 
nişte sânge pentru zeii lor. 

Il mângâia pe mână ca pe o pasăre rănită. 

— Zace de două zile. 

Mali îngenunche lângă ea, surprinsă de această 
demonstraţie de afecţiune. 

— Ce vrei să fac, surioară? 

— Eşti vrăjitoare, ajută-l. 

— Nu sunt vrăjitoare. Mama m-a învăţat de mică puterea 
ierburilor. Nu este nici o magie în asta. 

— Dar poţi să-l ajuţi, nu? 

Mali se gândi. 

— Credeam că nu-ţi pasă de stăpânul tău păros. 

Floarea Ploii îi luă cârpa umedă de pe frunte, o muie într- 
un vas cu apă şi-i şterse sudoarea de pe faţă şi piept, 
gândindu-se ce să-i răspundă. 

— Ce vrei să fac, sá má uit la el cum moare? 

— Poate dacă moare Cortes o să te dea lui Norte. 

Floarea Ploii tresări. 

— De unde ştii? 

— Am observat cum îl priveşti. Ai grijă, surioară. Spaniolii 
ăştia consideră că Benitez este soţul tău. Dacă îl primeşti în 
peştera plăcerilor pe Norte, cine ştie ce-o să se întâmple. 

Floarea Ploii îşi muşcă buza. Asudase. 

— Acum mai vrei să te ajut? 

Încuviinţă din cap. 

— Bine, o să te învăţ ce să faci. Este o plantă care creşte 
lângă lacul unde ne imbáiem. Trebuie s-o zdrobesti, s-o 
fierbi în apă curată şi să-l pui să bea lichidul. Aşa am făcut 
cu soldaţii bolnavi de friguri. 

— O să se vindece? 

— Nu ştiu. Unii s-au vindecat. Dacă nu trece în lumea 
misterelor noaptea aceasta, s-ar putea să se vindece. 

Mali se ridică în picioare. 

— Vezi, mămico, nu este zeu. 

— Când Şarpele cu Pene a plecat din Tollan, a fost ajutat 
să treacă munţii de pitici. Zeii se însoțesc rar cu alţi zei. 
Aceşti oameni sunt doar ajutoare. 

— Şi tu eşti unul din ei, acum? 

O suflare caldă de vânt zgudui cortul. Un grup de 
maimute făcea hărmălaie în palmieri. Mali nu-i răspunse. 

— Zeul tău ar fi mort fără tine, murmură Floarea Ploii. Nu 
ti se pare ciudat? 

Mali se gândea la ce-i spusese tatăl ei în copilărie, la 
promisiunea şi profeția lui. 

— Nu, surioară. Cred că aceasta este soarta mea. 


* 


Mai târziu în ziua aceea, Alvarado a luat în posesie 
pământul în numele regelui Carlos al Cincilea. Boteză noua 
aşezare Oraşul Cel Nou al Adevăratei Credinte - Villa Rica 
de la Vera Cruz. 

Oamenii strigau de bucurie, chiar şi cei care doriseră să 
se întoarcă în Cuba. La urma urmei, aşa cum spusese 
Cortes, roata de aur era doar începutul. Şi, dacă vor 
continua să creeze noi colonii, sperau să devină toţi a/ca/de 
(primari). 

Postul de şef al justiţiei şi căpitan al noii colonii a fost 
declarat vacant şi oamenii l-au oferit în unanimitate lui 
Hernan Cortes, care a acceptat cu umilinţă. 

Cincisprezece. 


O picáturá de sudoare se prelingea pe gátul lui caudillo, 
scurgându-se pe sira spinării. Vremea se încălzea. Pálcuri 
dese de nori ascundeau culmile muntilor si várful muntos 
Orizaba. Giulgiul alb sporea misterele înălțimilor. Trebuia sá 
stie ce se ascundea dincolo de ele. 

Ingenunche dinaintea crucii de lemn ridicatá de cálugárul 
Olmedo în nisip. Construiserá un altar din pietre, care 
susţinea imaginea Fecioarei. 

Îşi împreună mâinile în rugăciune. 

Erau aproape, foarte aproape. Dar se întreba ce ar trebui 
să facă de aici înainte. Mulţi din oamenii săi se 
îmbolnăviseră de friguri şi bástinasii, prietenosi la început, îi 
părăsiseră. Se eliberase temporar de sub jugul lui 
Velasquez, dar moralul oamenilor săi era la fel de scăzut. N- 
o să mai treacă mult timp până să strige din nou că vor 
acasă. 

Nu putea să se aventureze în inima insulei fără hrană şi 
apă, cu numai cinci sute de soldaţi şi câţiva cai. Trebuia să 
găsească un motiv, o scuză, care să justifice prezenţa lor 
acolo. 

Pentru că trebuia să afle ce se ascundea dincolo de 
munţii aceia. 

„Maica lui Dumnezeu, ajutá-má.” 

Auzi un glas. Deschise ochii. Una din sentinele alerga 
spre el, pe plajă. 

Se întorseseră băştinaşii. 


x 


Mali observă că nu erau mexicani de data aceasta. 
Veniseră doar cinci, fără escortă, îmbrăcaţi cu totul altfel 
decât Tendile şi escorta lui. Purtau o pânză simplă 
înfăşurată în jurul taliei şi mantii albe din bumbac, în 

contrast cu mantiile din pene ale mexicanilor sau hainele 
lor brodate. Dar, cu toate că îmbrăcămintea părea mai 
simplă, ornamentatia personală era mult mai complicată. 
Conducătorul lor avea o bucată lustruită de jad în nas şi 
cercei de aur în urechi: altă piesă importantă de turcoaz îi 
atârna de buza inferioară, dezgolindu-i dinţii. Însoţitorii săi 
purtau de asemenea cercei şi bijuterii. 

Aşteptau sub copaci, lângă cortul lui Cortes. Îl văzu pe 
Alvarado repezindu-se la unul din ei. Părea entuziasmat de 
podoaba în formă de jaguar a omului. Cortes strigă la 
Alvarado să-i dea drumul. Spaniolul se dădu înapoi cu 
părere de rău, uitându-se la indian ca un câine înfometat la 
o bucată de carne crudă. 

Aguilar era posomorât. 

— Aceşti oameni vorbesc o limbă pe care n-am mai auzit- 
o. Stăpânul meu, Cortes, a spus să vii, a anuntat-o el pe 
Mali, conducând-o spre noii-veniti. 

Unul din ei repetă salutul. Mali se încruntă uimită. 

— Nu-l înţeleg, zise ea, spre bucuria lui Aguilar. 

Dezamăgirea oglindită pe faţa lui Cortes îi străpunse 
inima ca un cuţit. Nu trebuie să-l dezamăgesc, se gândi ea. 

Se întoarse din nou spre străini. 

— Nu vorbiţi limba cultivată? îi întrebă ea. 

După o clipă de ezitare, cel mai tânăr dintre ei făcu un 
pas înainte. 

— Eu vorbesc nahuatl zise el. 

Mali zâmbi satisfăcută, aruncându-i o privire duşmănoasă 
lui Aguilar. 

— Bine aţi venit. Din păcate, sunt singura de aici care 
cunosc limba cultivată. Acest câine în haine maro, din 
spatele meu, vorbeşte doar chontal maya şi zeul bărbos 
ştie castillana, limba zeilor. Spuneti-ne cine sunteţi şi cu ce 
putem să vă ajutăm. 

Băiatul traduse vorbele lui Mali însoţitorilor săi. Oamenii 
s-au uitat mirati unul la altul şi apoi la Cortes. S-au dondánit 
puţin, înainte să-i dea instrucţiuni băiatului. Pe urmă începu 
o îndelungată conversaţie în cinci limbi. Mali traducea în 
chontal maya pentru Aguilar, care, la rândul lui, îi 

transmitea ce afla în castillana, lui Cortes. 

— Suntem totonaca, din Cempoallan, începu băiatul. 
Orasul se aflá la o zi depártare de locul acesta. Am aflat cá 
teules - folosea cuvântul nahuatl care înseamnă „zei”, 
observă Mali - au debarcat pe coastă. Am venit să vă urám 
bun venit şi să vă invităm în oraşul nostru, unde veţi fi 
primiţi cu daruri şi mâncare. 

Cortes zâmbi când auzi ce spuseseră. 

— Spune-le că venim cu plăcere. Întreabă-i dacă sunt 
supuşii marelui rege, Motecuhzoma. 

Mali traduse şi totonocas rostiră un potop de blesteme pe 
limba lor. În cele din urmă, băiatul le spuse: 

— Da, sigur că suntem supuşii lui, deşi nu dorim. Dar 
este adevărat că Motecuhzoma a trimis tribut stăpânului 
vostru? 

— Da, i-a răspuns Mali, gândindu-se să răspundă singură 
la această întrebare. 

Fusese mai mult o încercare de mituire decât un tribut, 
dar nu conta. 

— Ne-a trimis un munte de daruri, pene de quetzal, jad şi 
aur. 

Urmă alt schimb de cuvinte între totonocas. Pe urmă, 
unul din ei arătă cu degetul podoaba din pene purtată de 
Mali în jurul gâtului - una din puţinele podoabe pe care 
reuşise să le salveze de sub picioarele soldaţilor spanioli, în 
ziua când Tendile a oferit roata uriaşă de aur. 

— Unchiul meu vrea să ştie de unde ai obţinut această 
podoabă frumoasă, a spus băiatul. 

— Face parte din tributul lor, îi răspunse Mali. 

Bătrânul părea impresionat. 

— Verişoara mea purta ceva asemănător când a fost 
luată anul trecut de oamenii lui Motecuhzoma care adunau 
birurile, îi explică băiatul. 

Aguilar o zgudui de braţ. 

— Ce se întâmplă? 

— Îmi explică indurerati cum mexicanii le fură copiii ca 
să-i sacrifice. 

Aguilar se închină şi-i transmise informaţia lui Cortes. 

Mali îl privea atentă pe caudillo; părea neobişnuit de rigid, 
dar se citea ceva în plus pe faţa lui, poate o sclipire de 
entuziasm. Se simţea legată de el; Aguilar era ca si 
inexistent. „În clipa aceasta mă are numai pe mine”, se 
gândi ea. „Fără ajutorul meu ar fi pierdut.” 

O privea ca un om îndrăgostit. 

Aguilar tusi, tuguindu-si buzele dezaprobator. Cortes 
murmură câteva cuvinte pe limba lui. 

— Stăpânul meu Cortes vrea să ştie dacă mexicanii au 
mulţi duşmani în această federaţie, zise Aguilar. 

Mali clipi. Era imposibil ca Şarpele cu Pene să nu 
cunoască răspunsul la această întrebare. Altfel, n-ar mai fi 
venit, nu? 

— Toată lumea îi uráste pe mexicani, îi spuse ea lui 
Aguilar. 

— Aceşti teules or să ne viziteze la Cempoallan? repetă 
băiatul. Este numai la o zi de mers, spre nord. 

Mali traduse întrebarea lui Aguilar care, la rândul lui, i-o 
transmise lui Cortes. Dar se pare că zeul nu-l asculta. 
Stătea pierdut, privind în gol. 

„Priveşte în viitor”, se gândi Mali, cutremurându-se. 

În cele din urmă, i se adresă blând lui Aguilar, care părea 
să ezite şi apoi o privi ciudat pe Mali. 

— Vrea să ştie, o întrebă Aguilar, dacă şi tu îi urăşti pe 
mexicani? 

— Acum locul meu este aici, lângă Cortes. 

— Răspunde la întrebare, o repezi Aguilar. 

— Tradu-i exact ce am spus. 

Se priveau dusmános. „Ah, cât má dispretuieste”, se 
gândi Mali. „Preotul acesta care urăşte femeile îşi trădează 
atât de uşor sentimentele! Trebuie să fiu foarte prudentă cu 
el.” 

Aguilar vorbi repede cu Cortes. Mali îl văzu pe zeu 
zâmbindu-i încântat şi îşi dădu seama că preotul tradusese 
exact cuvintele ei. Era prea nevinovat să mintă. 

Cortes murmură ceva în castillana şi o privi cu luare- 
aminte, înainte să se ridice şi să plece. 

— Ce a spus? întrebă Mali, nerăbdătoare. 

— Te apreciază, li răspunse Aguilar. 

— În ce privință? 

— Vanitatea este duşmanul sufletului. Ai fost botezată în 
dreapta credință si ar trebui sá fii mai modestă. Spune-le 
acestor indieni că stăpânul meu, Cortes, va fi încântat să-i 
viziteze. Vom pleca mâine. 


* 


Benitez deschise ochii încet. Se simţea amortit. Avea un 
gust oribil în gură, i se umflaseră ochii şi îl săgeta o durere 
ascuţită în orbite. Se uită la acoperişul de stuf, ascultă 
bâzâitul mustelor şi simţi mirosul transpiratiei, al oamenilor 
şi focurilor. 

Oare cât dormise? De când se afla acolo? 

Floarea Ploii se aplecă peste el, muie o cârpă în apă şi-i 
şterse fruntea. li şoptea nişte cuvinte pe care nu le 
înţelegea. 

Il văzu ca prin ceaţă pe Norte. 

— Te întreabă dacă te simţi mai bine. 

Incercă să se ridice, dar era prea slăbit. Se învârtea totul 
în jurul lui. Îi venea să vomite. 

— Nu te ridica. Trebuie să te odihneşti. 

Benitez ar fi vrut să vorbească, dar limba nu-l asculta. 
Avea senzaţia că se umflase. Floarea Ploii îi umezi buzele, 
alinându-i setea. 

— Am... fost bolnav? reuşi el să spună în sfârşit. 

— Ai avut friguri, îi explică Norte. Era cât pe ce să mori. 
Toată lumea ar fi jelit pierderea unui spaniol. 

Benitez se uită la Floarea Ploii. Se întreba cât timp 
veghease. Nu înţelegea de ce considerase datoria ei s 
îngrijească. 

— Spune-i... că-i mulţumesc. 

Norte ridică din umeri. 

— Ştie că-i eşti recunoscător. 

— Spune-i... 

Urmă un schimb rapid de cuvinte într-o limbă exotică. 


Y 


îl 
a-l 

— Spune că ierburile Donei Marina te-au salvat, zise 
Norte în cele din urmă. 

Benitez închise ochii. Ce lume ciudată. Uneori era foarte 
greu să ghiceşti motivele cuiva. Se întreba de ce Floarea 
Ploii sau această dona Marina se străduiseră să-l salveze. In 
cei treizeci şi trei de ani ai săi nu văzuse prea multe acte 
caritabile. Cât despre bunătatea femeilor, era pasăre rară. 
Nu-şi făcea iluzii; nu fusese niciodată genul de bărbat care 
să placă sexului frumos. Această Floare a Ploii, pe care o 
primise drept camaradă, servitoare-concubină, îl ajutase nu 
pentru că ar fi bogat sau frumos ci doar pentru că era o 
femeie bună şi milostivă. 

Ce ciudat. Chiar foarte ciudat. 

Saisprezece. 


Au pornit în zori, în sus, pe coastă. Soldaţii se impleticeau 
prin nisip, împovăraţi de armură şi arme, urmaţi de escorta 
lor formată din femei tabascane şi sclavi cubanezi. Coloana 
se înşira printre dune pe o distanţă de aproape doi 
kilometri. 

Mali mergea pe jos, în spatele lui Puertocarrero, care 
călărea pe iapa lui maronie. 

Era un marş greu, sufocant. În afară de soare şi nisip mai 
aveau şi alţi duşmani. La câteva ore după ce porniseră la 
drum, unul din suită călcase pe un scorpion şi strigătele lui 
sfâşietoare s-au auzit mult timp. 

Mai târziu, spre după-amiază Mali s-a împiedicat de o 
rădăcină de copac. Şi-a sucit glezna, dar nu a strigat; 
fusese educată din copilărie să nu-şi arate durerea. 
Puertocarrero şi-a continuat drumul, fără să ştie ce i se 
întâmplase. 

Soldaţii au trecut mai departe, privind-o mirati, dar erau 
prea impovárati de provizii şi propria lor nefericire sá le 
pese de camarada unui ofiţer. Mali îşi sprijini greutatea în 
coate, aşteptând să-i treacă durerea. În cele din urmă, 
încercă să se ridice într-un picior, dar căzu din nou.. 

— Ai pátit ceva? 

Era glasul lui. Soarele îl lumina de la spate, oglindindu-se 
în armură. Îşi feri privirile şi-l văzu descălecând. 

— Te-ai lovit? zise el. 

Nu înţelegea ce spunea, dar observase că-l preocupa 
starea ei. Îi făcu semn spre glezna stângă. Cortes se aplecă 
s-o examineze. O atingea blând, nu ca un doctor, ci ca un 
iubit. O privea drept în faţă. Ochii lui cenuşii străpungeau 
pană în adâncul sufletului. 

Îşi muşcă buza şi îşi stoarse o lacrimă, deşi n-o mai durea 
atât de rău acum. Când mişcă piciorul, i se ridică tunica în 
sus, pe coapsă. Dar în clipa aceea apăru unul din căpitanii 

x 


— Ce se întâmplă? 

Alvarado se opri lângă Cortes. 

— Dona Marina si-a întors glezna. 

— Ei, fir-ar să fie... 

— Opreşte marşul şi spune sclavilor să pregătească o 
targá din puieti de copaci. Vor trebui s-o care. 

Alvarado clătină din cap, mirat. 

— Atâta agitație pentru o puta! Las-o aici, o să trimitem 
mâine sclavii după ea. 

— Nu este o puta, li răspunse Cortes calm. Acum, după 
ce a fost botezată, a devenit o creştină. Este de asemenea 
ochii si urechile noastre printre bástinasi. Vrei să-mi explici 
cum o să discutăm cu totonocas si cu mexicanii fără ea? 
Sau poate ar fi mai bine ca fratele Aguilar să deseneze pe 
nisip ce dorim? În momentul de față, ne este mai de folos 
decât tunurile. Poate chiar si decât secundul meu. N-ai vrea 
să te lăsăm aici si s-o sui pe calul tău? O să trimit mâine 
sclavii după tine. 

Alvarado incuviintá din cap, jenat. 

— O să opresc marșul. 

— Iti mulțumesc. 

Cortes se întoarse din nou spre fată. li zámbea. Bella. 
Avea trăsături frumoase, încadrate de un păr negru ca pana 
corbului. Şi avea o gleznă superbă, chiar dacă se umflase 
puţin acum. Pielea semăna cu catifeaua. Când i se ridicase 
tunica, îi zărise coapsele mătăsoase. Se înfierbântase. 

O prinţesă locală, înzestrată cu darul limbilor străine şi al 
politicii. Şi cu prea mult temperament pentru unul ca 
Puertocarrero. 

Cu timpul, va remedia şi acest neajuns. 


* 

A doua zi de dimineatá au trecut de un ráu putin adánc, 
îndepărtându-se mai mult de coastă. Părăsiseră ţărmul 
nisipos şi intraseră în zona culturilor verzi de porumb. 
Păduri înalte se ridicau în stânga, străjuite de orhidee şi 
liane. Au văzut copaci zapote uriaşi cu trunchiuri lipicioase 
şi păsări tropicale multicolore. Din loc în loc apăreau sate 
năpădite de muşte. 

Şi apoi, imediat după prânz, au ajuns la Cempoallan. 


x 


Cortes privea uimit la minunea din fata lui. 

Nu se asteptase în nici un caz la asemenea surpriză. Din 
inima junglei se ridica un adevărat oraş cu mii de case din 
chirpici, cu acoperiş de stuf, strânse în jurul unor superbe 
palate şi temple din calcar şi ipsos. Era un oraş, un oraş 
minunat, nu o adunătură de cocioabe murdare, aşa cum se 
temuse. 

Dumnezeu îi răsplătise credinţa. 

— Măi, să fiu al naibii! exclamă Alvarado lângă el. 

Sosirea lor fu anunţată de unul din băştinaşii care-i 
însoțea. Înainte să ajungă, suflă într-o scoică şi-i răspunse 
repede un bubuit de tobe din centrul oraşului. Cempoallanii 
le pregătiseră o primire triumfală. În timp ce înaintau pe 
străzi, erau primiţi ca nişte eroi. Totonocas se îngrămădeau 
în jurul lor, agátándu-le ghirlande de flori la gât şi aruncând 
ananaşi, prune şi buchete de flori la picioarele soldaţilor şi 
jinetas. 

Cortes îşi mâna calul cu grijă prin mulţimea de trupuri 
maronii, acoperite cu mantii albe. Totonocas se dădeau la o 
parte, ferindu-se de cai. O găsi pe Mali pe targă, urmată de 
Aguilar şi Norte, aşa cum poruncise. 

— Întreab-o cărui fapt îi datorăm asemenea primire? îi 
strigă el lui Aguilar. 

Mali şi Aguilar de-abia reuseau sá se facă auziti peste 
larma mulţimii, tobelor şi fluierelor. În cele din urmă, 
Aguilar se întoarse spre Cortes. 

— Spune cá suntem eliberatori. 

— Eliberatori? 

— Nu înţeleg tot. Spune ceva despre un zeu şarpe. Într- 
un fel, oamenii aceştia şi-au dat seama că am venit să le 
salvăm sufletele! 

O femeie totonaca, mai curajoasă decât ceilalţi, se repezi 
spre Cortes şi-i aruncă o ghirlandă de flori. Ba chiar îndrăzni 
să atingă calul, înainte să fugă chicotind. 

— Eliberatori, murmurá Cortes. Eliberatori! Bineînţeles. 

Totuşi îl preocupau foarte mult cuvintele acelea care i se 
păruseră lipsite de importanţă lui Aguilar. Întoarcerea unui 
Zeu şarpe. 

Această primire fastuoasă îşi avea şi altă explicaţie. 


x 


Îl chema Chiconacatl, dar Alvarado îl poreclise imediat 
Gordo-Fatso. Sclavii lui se apropiară primii, ducând stâlpi 
lungi de bambus, care susțineau evantaie superbe, lucrate 
din pene; pe urmă apăru Gordo însuşi, sprijinindu-se în 
cárje. Câţiva băieţi îl susțineau de la spate de gras ce era. 
Urmară alţi prinți, neínsemnati în comparaţie cu muntele de 
grăsime care deschisese cortegiul. 

— Dacă sunt toţi la fel de graşi, zise Alvarado, nu-i de 
mirare că oamenii aceştia sunt canibali. 

Jaramillo zâmbi. 

— Toată Salamanca ar putea mânca pe săturate, timp de 
o lună din şuncile lui. 

Cortes descălecă şi se uită în jur. La fel ca marile oraşe 
spaniole, Cempoallan avea propria sa piatetá, înconjurată 
din trei părţi de zidurile curților unor temple şi în cea de-a 
patra de palatul lui Gordo. Din vârful unei piramide se ridica 
un fuior negru de fum, care simboliza sfârşitul vreunei 
ceremonii barbare. Cortes îşi reaminti că, în ciuda primirii 
lor prietenoase, totonocas era un popor păgân, canibal. 

Dumnezeu să-i aibă în pază! 

Mali şi Aguilar se apropiară de el. Umflătura scăzuse 

peste noapte, mulţumită unei fierturi preparate chiar de ea. 
Nu-şi rupsese osul şi putea să meargă şchiopătând uşor. li 
zâmbi, sesizând pentru o clipă furia întipărită pe faţa lui 
Aguilar. Era invidios, mai mult ca sigur. Ce sentiment urât 
pentru un preot. 

Gordo aşteptă până când însoțitorii săi îi afumară cu 
tămâie pe Cortes şi ofiţerii săi şi apoi făcu un pas înainte, 
să-l îmbrăţişeze. La fel ca ceilalţi nobili, Gordo avea 
ornamente de aur în urechi, pe buza inferioară şi în nas. 
Dar Cortes îşi ascunse repulsia aşa cum le poruncise să 
facă şi celorlalţi ofiţeri. 

Pe urmă, sclavii lui Gordo puseseră la picioarele lui un 
cos de răchită plin cu brățări, coliere şi cercei din aur. Tinu 
un scurt discurs şi Cortes aşteptă răbdător traducerea. 

Aguilar se desprinse de lângă Mali. 

— Îşi cere scuze pentru aceste daruri modeste. Este tot 
ce le-a mai rămas să-şi arate prietenia. Spune că oamenii 
regelui mexican i-au jefuit la sânge. 

— Spune-i că primim aceste daruri cu recunoştinţă, zise 
Cortes, după ce se gândi un timp. 

Acum se făcuse o linişte mormântală în piaţă. Atât 
Cempoallanii cât şi spaniolii erau curioşi să audă fiecare 
vorbă a lui. 

După următorul schimb de cuvinte, Aguilar se întoarse 
din nou spre Cortes. 

— Femeia... 

Cortes observă disprețul din glasul lui. Nici nu putea să 
pronunţe numele lui Mali. 

— ... femeia spune că se plâng de Motecuhzoma. Se pare 
că le ia tot aurul, penele şi jadul; le-a furat recoltele de 
vanilie şi a răpit mulţi tineri şi tinere, ca să le sacrifice în 
templele lor. Îţi cer ajutorul. 

Cortes privi solemn pe grăsanul care stătea dinaintea lui, 
în piaţa prăfuită. În sfârșit. 

— Aguilar, roag-o pe Mali să-i informeze că noi suntem 
supuşii unui rege puternic, care ne-a trimis să-i eliberăm 
din jugul tiraniei. Dacă este de acord să devină vasalul 
regelui Carol al Cincilea, nu va mai plăti nici un bir 

mexicanilor. 

Gordo asuda sub soarele fierbinte, desi sclavii lui se 
stráduiau să-l rácoreascá, agitánd evantaiele de pene. 
După altă conversaţie în trei limbi, Aguilar îi comunică lui 
Cortes. 

— Cred că doreşte ajutorul nostru, zise Aguilar, dar se 
teme, pentru că nu departe de aici se află o garnizoană. 
Spune că ar pârjoli oraşul şi ar duce toţi tinerii la 
Tenochtitlán, să fie măcelăriți în templele lor, dacă ar 
renunţa la vasalitate. 

— Explică-i că n-are de ce să se mai teamă de 
Motecuhzoma, dacă o să-mi dea ascultare. 

Auzi exclamatia de mirare din spatele lui. 

— Cortes... începu să protesteze Puertocarrero, agitándu- 
se pe cal, dar îl amuti cu o privire. 

Il privea atent pe totonaca. Grásanul părea uşurat si 
îngrozit în acelaşi timp. 

Alvarado se apropie de el. 

— Ţi-ai pierdut minţile? murmură el. 

— Doar mă cunoşti. Am fost vreodată nesábuit? 

— De nu ştiu câte ori. Ai uitat cum te-ai cátárat până la 
fereastra acelei donetta la Salamanca? 

— Mă gândesc întotdeauna bine, înainte să mă arunc în 
joc. O să triumfăm, vei vedea. 

Alvarado se îndreptă în sa, bátos. 

— Dacă spui tu! 

— Ai încredere în mine. Oamenii aceştia ne-au înmânat 
practic cheile casei lui Motecuhzoma. 

Saptesprezece. 


Li se pregátise un ospát bogat, cu peste, curcani, ananas, 
prune si prăjituri de porumb; după aceea, Cortes şi ofiţerii 
săi au fost conduşi într-un mare palat, care aparţinea unei 
femei bogate, dar urâte. Cortes a botezat-o Catalina, deşi 
Mali nu înţelegea de ce. 

Palatul avea un acoperiş plat, cu o terasă mare, care 
dădea spre piatetá. Camerele erau spaţioase, deşi slab 
mobilate - doar câteva covorase şi másute. Tapiserii în 
culori aprinse atârnau pe pereţi sau erau întinse pe podele. 
Mali şi Puertocarrero aveau o cameră numai a lor, la fel ca 
ceilalţi ofiţeri, iar soldaţii stăteau împreună, în hol. 

Cortes nu-i mai vorbise direct lui Mali, din ziua când îşi 
scrântise glezna. Ştia că la întâlnirea din piaţă îl enervase 
ceva. De câteva ori în timpul discuţiei, îl văzuse uitându-se 
la fumul negru care se ridica din vârful piramidei şi bănuia 
ce-l preocupa. 

Auzise agitația sarpelui din trupul lui de zeu. 

A doua zi dimineaţă a fost chemată în curte, împreună cu 
Aguilar şi câţiva căpitani de-ai săi, inclusiv Puertocarrero şi 
Alvarado. Cortes părea foarte sobru. Se îmbrăcase în 
costumul de catifea neagră cu sabia prinsă la şold şi un 
medalion de argint cu portretul Fecioarei la gât. 

— Domnilor, trebuie să împlinim lucrarea lui Dumnezeu, 
a spus el, ieşind pe poartă şi îndreptându-se spre piaţă, 
urmat de ceilalţi, care alergau să-i ţină pasul. 


* 


Altarul semăna cu cel de la Pontochan. Într-o curte 
înconjurată de ziduri o scară de piatră ducea la o piramidă 
triunghiulară, unde fusese ridicat templul ceremonial - o 
colibă simplă de paie şi bambus. 

Pe măsură ce se apropiau, mirosea din ce în ce mai 

strident a carne arsá. 

Trupurile záceau grămadă jos, lângă scări, unde căzuseră 
după ce fuseseră măcelărite şi aruncate de pe altarul de 
sacrificiu. Bratele şi picioarele le dispăruseră şi sângele se 
închegase în jurul toracelui deschis. Mustele bâzâiau în 
roiuri negre în jurul cadavrelor. Ochii fără viaţă priveau 
cerul albastru. 

— Acesta este doar un copil, zise Puertocarrero. 

Călugărul Olmedo începu să recite o rugăciune pentru 
morţi. Fratele Aguilar rosti şi el o litanie. 

Cortes îşi ridică privirile. Preoţii în mantii negre îi 
urmăreau din capul scărilor, strânşi unul lângă altul ca nişte 
vulturi. Era negru la faţă de furie. Sabia zăngăni când o 
trase din teacă, dar Puertocarrero îi puse mâna pe braţ. 

— Nu acum, caudillo, murmurá el. Nu suntem pregătiţi. 

Cortes ezită. 

— Aşa se poartă cu copiii lor? zise el în şoaptă. 

Mali îl privea, mândră de furia lui. Şarpele cu Pene 
promisese întotdeauna că va aboli sacrificiul uman. Acum 
era martoră la revolta şi disperarea lui. Regreta că Floarea 
Ploii nu putea să-l vadă cu ochii ei; atunci ar crede. Spaniolii 
se uitau la cadavre, albi ca varul. 

— Au făcut sacrificii pentru zeul lor, Tlaloc, Aducătorul de 
Ploaie, îi explică Mali, lui Aguilar. Copiii plâng când văd 
piatra de sacrificiu. lar lacrimile înseamnă ploaie. Cu cât 
sunt mai multe lacrimi, cu atât va ploua mai mult iarna, 
pentru recolte. 

Aguilar se închină. 

— Este o faptă diavolească, zise el în castillana şi traduse 
explicaţiile lui Mali celorlalţi. 

— Trebuie să luăm măsuri, în numele lui Dumnezeu, zise 
Cortes şi se îndepărtă. A 

Mali se uită la faţa copilului mort. Incercă să-şi imagineze 
cum arăta când trăia, dar nu reuşi. Nu mai rămăsese nimic 
din el. 

După plecarea celorlalţi, Benitez zăbovi mult timp, 
uitându-se în jur. Această grozăvie îl uluise. li răsunau în 
urechi cuvintele lui Cortes. Trebuie să luăm măsuri în 
numele lui Dumnezeu. 

Pe urmă îşi dădu seama că îl privea cineva şi se întoarse. 
Era Norte. Norte, renegatul, trădătorul, sălbaticul îl privea 
enigmatic. Benitez clocotea de furie. 

— Altă ofrandă adusă zeilor tăi, Norte? 

— Ce este un zeu, Benitez? O invenţie a minţilor noastre. 

Erezia răsună în linişte. Dacă l-ar auzi Cortes, ar fi un om 
mort. 

— Şi care minte a inventat acest măcel? îl întrebă 
Benitez. 

— O minte care n-a fost niciodată sigură dacă trupul ei 
va scăpa de foamete. 

Benitez clătină din cap. Ce fel de răspuns era acesta? Mai 
ales din partea unui spaniol. 

— Ai fost martor la asemenea ritualuri? 

Norte se feri să-i răspundă direct. 

— Concepţia ta despre moralitate este foarte ciudată, 
Benitez. Ti se pare normal ca inchizitorii să rupă braţele si 
picioarele unui om de viu, dar ín schimb esti revoltat cánd 
indienii dezmembrează morţii. Pe câmpul de luptă, nu te 
dai în lături să înfigi sulița în burta duşmanilor tăi şi să-i laşi 
să moară încet, dar ţi se pare un barbarism să-i scoţi inima 
şi să aibă parte de o moarte fulgerătoare. Logica ta mă dă 
gata. 

— Acesta este doar un copil! 

— Vrei să spui că în războaiele noastre copiii şi femeile 
nu mor şi nu au de suferit? 

— Cel puţin nu la biserică. Religia noastră nu 
propovăduieşte crima şi canibalismul. 

— Într-adevăr, în schimb propovăduieşte goana după aur. 

„De ce ar trebui să mă justific faţă de acest om?” se 
gândi Benitez. „De ce să discut cu un sălbatic? De fapt, mai 
rău decât un sălbatic, pentru că a cunoscut civilizaţia şi a 
renunţat la ea de bunăvoie.” 

— Nu pot nutri decát dispret pentru cineva ca tine, suierá 
Benitez. 

— Ar trebui sá-ti fie milá de mine, Benitez, dacá ai fi un 
bun crestin. Sunt oaia cea pierdutá, un pácátos care s-a 
înstrăinat de turmă. 

— Cortes ar fi trebuit să te spânzure. 

— Voi, spaniolii, deşi consideraţi carnea umană atât de 
sacră, nu daţi doi bani pe viaţă. Am văzut amândoi oameni 
arşi pe rug. Şi femei. De ce? În numele lui Dumnezeu. Crezi 
că este mare diferenţă faţă de ce se întâmplă aici? 

Benitez se întoarse furios. 

— Găseşti scuze acestui barbarism? 

— Mă întrebi ce aş alege între a muri în chinuri, pe rug, în 
tara mea şi a pieri imediat de cutitele acestor preoţi? Cred 
că răspunsul este evident. 

— Atunci, îţi doresc să-ţi împlineşti dorinţa, zise el, 
scuipând pe jos. 

Apoi se grăbi să iasă din acest loc şi să se îndepărteze de 
omul ăsta ciudat. 

Optsprezece. 


Cempoallanii au pus pe covoare tot ce aveau mai bun: 
friptură de căprioară, roşii, curcani fripti, lăcuste în sos, 
şopârle cu ardei iuți. Spaniolii s-au înfruptat din căprioară şi 
curcani, dar nu s-au atins de celelalte bucate. Câinii au 
mâncat toţi pe săturate oasele aruncate de soldaţi peste 
umeri, în timp ce flirtau fără ruşine cu tinerele femei 
totonocas care serveau la masă. 

— Ospátul a ridicat moralul oamenilor noştri, i-a soptit 
Alvarado lui Cortes. 

Cortes se aşezase lângă Gordo, pe unul din covoraşele 
festive, cu Mali şi Aguilar între ei, ca să le traducă. 
Bogátasul totonaca înşira încă plângerile lui la adresa lui 
Motecuhzoma, când servitorii săi au adus o tavă aburindă şi 
au aşezat-o cu respect între el şi Cortes. Gordo i-a dat de 
înţeles că era o delicatesă şi Cortes avea onoarea să se 
servească primul. 

Nările lui Cortes recunoscuserá mirosul sulfuros al 
sângelui uman fiert. Sosul sanguin - care provenea mai 
mult ca sigur din urechile preoţilor din temple - îi 
confirmase bánuielile. 

Se lăsase o linişte glacială, întreruptă doar de rugăciunea 
pentru morţi a călugărului Olmedo. 

— Spune-i că nu mă pot atinge de aşa ceva, îi şuieră el 
lui Aguilar. Spune-i că este un mare păcat să mănânci 
carne de om. 

Aguilar îi transmise lui Mali revolta stăpânului său, care 
la rândul ei îi traduse lui Gordo. Cacique cel gras părea 
uimit. 

— Ce are de spus? îl întrebă Cortes pe Aguilar. 

— Întreabă ce ar putea să facă oare cu prizonierii de 
război, dacă n-au voie să-i mănânce? Dumnezeu să aibă 
milă de sufletul lui. 

— Explică-i, frate Aguilar, că aceşti zei ai lui sunt de fapt 

nişte diavoli si va arde pe veci în focul Gheenei, dacă nu 
renunţă la aceste practici păgâne. Spune-i că am venit să 
propovăduim credinţa adevărată şi, dacă doreşte să devină 
vasalul regelui Carol, trebuie să fie, în primul rând, un 
gentleman creştin. 

Cortes o urmărea atent pe Mali, în timp ce-i traducea 
şefului totonaca. Indianul căscă ochii mari. La început se 
arătă uimit şi apoi amuzat. Îi şopti răspunsul lui Mali, care 
ezită înainte să i-l transmită lui Aguilar. 

— Femeia spune că trebuie să se mai gândească, zise 
Aguilar, dar se teme că, fără să sacrifice oameni zeilor, o să 
fie secetă, inundaţii şi invazii de lăcuste care vor devora 
recoltele. Dar este oricum fericit să vă fie vasal. 

Cortes simţea că-şi pierde răbdarea. Nu era răspunsul pe 
care dorea să-l audă. 

— Spune-i din nou... 

Călugărul Olmedo, aşezat lângă Alvarado, se aplecă spre 
el. 

— Poate n-ar trebui sá suprimăm imediat ritualurile 
barbare. Suntem într-o poziţie delicată. Ar fi bine să-i luăm 
cu blándete... 

— Am venit aici să înfăptuim lucrarea lui Dumnezeu! 

— Lucrarea lui Dumnezeu nu se poate înfăptui într-o 
singură zi. 

Acum era rândul lui Aguilar să protesteze. 

— Frate Olmedo, cu tot respectul, sunt de acord cu 
cápitanul-general, Dumnezeu nu poate... 

Dezbaterea fu întreruptă de sunetul scoicilor. Totonocas 
săriră în picioare fugind în piaţă. Un mesager alergă la 
Gordo şi-i şopti ceva la ureche. 

Cortes se uită la Mali. Fata îi zâmbi şi încuviinţă din cap, 
ca şi când ar fi fost totul bine. Ce se întâmplase oare de era 
atât de încântată şi totonocas atât de agitati? Îi şopti ceva 
lui Aguilar. 

— Se pare, zise el, că totonocas urmează să primească şi 
alţi vizitatori. Au sosit mexicanii. 

După groaza întipărită pe fața grăsanului, Cortes se 
aşteptase la o adevărată armată. In schimb nu erau decât 
cinci nobili cu câțiva însoțitori. Aveau mantiile înnodate pe 
umeri, cu sigiliul imperial al lui Motecuhzoma si țineau în 
mâna dreaptă simbolul regal, iar în cealaltă țineau flori cât 
mai aproape de nas, probabil ca să alunge duhoarea 
neplăcută a oaspeţilor. Insotitorii îi fereau de muşte cu 
evantaiele, în timp ce alţii ţineau umbrelele, să-i apere de 
soare. 

Au înaintat de-a lungul pieţei, întâmpinați de Gordo si 
ceilalţi nobili totonocas. l-au ignorat complet pe Cortes şi 
spanioli, deşi era imposibil să nu-i fi observat pe străinii 
bărboşi din mijlocul oraşului, se gândi Cortes. 

Înseamnă că îi sfidau special. Vor plăti pentru asta. 

Cortes se întoarse spre Aguilar. 

— Pune-o pe dona Marina să afle tot ce poate. 

— Stăpâne, eu... 

— Fă cum îţi spun, frate Aguilar, pufni el. 

Diaconul se săturase. Poate ar fi fost mai bine să rămână 
la Cozumel, cu Norte. Se uită la Alvarado. 

— O să se căiască amarnic pentru această aroganță! Ne- 
au ignorat ca pe nişte ţărănoi. 

— Ah, ce mi-ar plăcea să le dăm o lecţie. 

— O să le-o dăm, îţi promit. 

Poate că fata, Mali, avea dreptate să zâmbească. 
Mexicanii sosiseră la momentul potrivit. Chiar acum i se 
contura un plan în minte. O să erodeze unul din colţurile 
acestei mari fundaţii ridicate de mexicani, o să rupă o mică 
parte cu mâna lui. Dacă se desprindea uşor, restul va cădea 
de la sine. 


* 


Toti spaniolii au auzit scáncetele din palatul grásanului 
Cacique. Mali s-a întors si le-a povestit că Gordo însuşi a 

stat în genunchi în faţa noilor veniţi, plângând ca un copil. 
Cei cinci mexicani erau perceptori imperiali, veniţi să adune 
birurile şi, cu toate că nu auziseră tot ce se discutase, se 
pare că pretindeau un tribut substanţial de la totonocas, din 
cauză că-i invitaseră pe spanioli, împotriva instrucţiunilor 
exprese ale lui Motecuhzoma. 

Cortes şi ofiţerii lui se uitau de pe terasă la nobilii 
mexicani, rămaşi în palatul lui Gordo. Totonocas îi cazaseră 
de partea cealaltă a piatetei. Camerele fuseseră împodobite 
cu flori, intesate cu mâncare şi sclavi care să-i servească. 

— Uită-te la ei, pufni Alvarado. Parcă ar fi cinci episcopi 
în drum spre slujba de seară. 

Aguilar şi Olmedo se uitară la el, revoltați, dar nu-i băgă 
în seamă. 

Cortes se întoarse spre Mali. Aştepta liniştită, la dreapta 
lui. Ochii ei negri, inteligenţi, sclipeau nerăbdători. „Mi-am 
găsit o aliată de nădejde în această femeie”, se gândi el, 
zâmbind. Aguilar remarcase schimbul de priviri dintre ei şi 
se posomorâse. „Ce îl deranjează oare pe tânărul diacon?” 
se întrebă Cortes. „Se teme de ea pentru că este femeie 
sau pentru că este bastinasá?” 

— Intreab-o pe dona Marina, îi porunci el, de ce aceşti 
oameni s-au speriat atât de rău de cinci bărbaţi neînarmaţi, 
cu flori în mână? 

Aguilar se supuse. 

— Femeia spune că nu se tem de aceştia cinci, ci de cei 
cinci mii care vor veni dacă nu fac ce li se spune. 

Cortes se încruntă. 

— Inseamná că se tem mai mult de mexicani, decât de 
noi. Ar trebui să le schimbăm această părere, zise Alvarado. 

Cortes zâmbi. 

— Ai dreptate. 

Apoi se întoarse din nou spre Aguilar. 

— Spune-i donei Marina să se ducă la palat şi să-l cheme 
imediat pe Gordo. 

Cortes ştia că juca o carte mare, dar miza era prea 
însemnată să nu rişte. 

Nouăsprezece. 


Gordo tremura. Asudase şi îşi frângea mâinile grăsune ca 
o femeie. „Dacă nu l-ar fi susţinut sclavii, s-ar fi prăbuşit 
într-o masă diformă de grăsime”, se gândi Mali. 

Il studia atentă pe Cortes. Ochii lui calmi, cenuşii, erau 
blânzi şi hotărâți în acelaşi timp. 

Îi vorbi încet lui Aguilar. 

— Stăpânul meu Cortes vrea să-i reaminteşti lui Gordo că 
este supusul regelui Carol al Spaniei şi nu trebuie să se 
teamă de mexicani. Dacă-l ascultă pe Cortes va fi în 
siguranţă. 

Mali se întoarse spre Gordo şi-i spuse în nahuatl: 

— Şarpele cu Pene spune că o să vă protejeze. Dar 
trebuie să-l asculti. 

Insă Gordo n-o asculta. 

— Mexicanii au cerut douăzeci de fete şi băieţi pentru 
sacrificii, fiindcă am nesocotit poruncile lui Motecuhzoma. 
Insistă ca trei din copiii mei să fie printre victime. 

— Şarpele cu Pene spune că acum eşti sub protecţia lui, 
repetă Mali, răbdătoare. 

Gordo o privea disperat. 

— Ce trebuie să facem? 

Cortes vorbi din nou. Aguilar părea uimit de cuvintele lui. 
Căpitanul devenea nerăbdător. 

— Stăpânul meu Cortes vrea să-i spui... 

Aguilar ezită. 

— ... că oamenii lui trebuie să-i lege pe cei cinci mexicani 
şi să-i pună sub pază. 

Mali îl privi uluită. Înseamnă că lupta trebuia să înceapă. 
De data aceasta, transmise exact cuvintele lui Cortes. 

Grásanul fu cât pe ce să leşine. Dacă n-ar fi fost pajii, s-ar 
fi prăbuşit pe podea. Semána cu un animal incoltit. 

— Nu pot! se smiorcăi el. 

— Trebuie sá asculti de Sarpele cu Pene. 

— Dacă ne atingem de ei, Motecuhzoma o sá ne 
măcelărească pe toţi! 

Mali clătină din cap. „Ce laş. Nu-şi dădea seama că avea 
de partea lui un zeu?” se întoarse spre Aguilar. 

— Refuză, zise ea. 

Cortes se ridică de pe scaun. Se albise la faţă. 

— Stăpânul meu Cortes spune că va pleca imediat şi nu 
se mai întoarce niciodată, dacă nu este ascultat, zise 
Aguilar. Dacă vreţi să salvaţi vieţile copiilor voştri şi să vă 
eliberaţi de sub jugul mexicanilor, ascultaţi-l! 

Mali se întoarse triumfătoare spre Gordo. 

— Vezi! L-ai supărat pe Şarpele cu Pene! Dacă nu faceţi 
cum spune, o sá se întoarcă pe tărâmurile lui, iar fiii si 
fiicele voastre vor pieri pe altarele lui Motecuhzoma! 

Gordo simţea că se sufocă. „N-are de ales”, se gândi 
Mali. „De ce bărbaţii nu sunt în stare să hotărască? Dacă nu 
poate ceda unui zeu, atunci toată religia lui nu este decât o 
superstiție prosteascá.” 

— Hai, spune! îl îndemnă Mali. Şarpele cu Pene este gata 
să plece spre vest. Ce ai hotărât? 


* 


Mexicanii au fost legaţi de stâlpi înalţi, de mâini si 
picioare, ca un vânat. Numai că aceste trofee erau vii şi 
protestau în ciuda căluşului din gură. Totonocas s-au 
năpustit să privească acest spectacol înspăimântător şi 
extraordinar. 

Cortes însuşi se uita de pe terasa palatului Catallanei cu 
Alvarado, Puertocarrero şi ceilalţi ofiţeri. Gordo stătea lângă 
ei, tremurând de frică. Îi spuse ceva lui Mali, care-i traduse 
lui Aguilar. 

— Vrea să-i sacrifice imediat, zise Aguilar. Dacă îi 
omoară, poate că Motecuhzoma n-o să descopere ce s-a 
întâmplat. 

Cortes clătină din cap. 

— Trebuie lăsaţi în viaţă. Poate o să-i iau la întrebări mai 
târziu. Să-i separe şi să-i vegheze atent. O să-mi trimit 
oamenii să-i păzească. 

Cortes era din ce în ce mai entuziasmat. 

— Şi spune-i că, de aici înainte, este liber. Fiii şi fiicele lui 
nu vor mai muri pe altarele lui Motecuhzoma şi nu le va mai 
fura nimeni averile. De aici înainte, îl consider fratele meu. 
Trebuie să aibă încredere în mine. 


* 


Mali se umfla în pene. Era triumfător, asa cum îşi 
imaginase! Şarpele cu Pene se întorsese să zdrobească 
supremaţia mexicanilor, iar ea va fi alături de acest zeu. 

„Bucură-te de această clipă, Mali”, îi şoptea un glas la 
ureche. „Inainte ca Sora Lună să răsară a doua oară, vom 
porni spre templul de piatră din Tenochtitlân!” 

Se întoarse spre Floarea Ploii. 

— Este un zeu, zise Mali. 

— Nu este un zeu, este un nebun. 

Floarea Ploii o luă de mână. Era înspăimântată. Mali o 
strânse, încercând să-i transmită o parte din forţa şi 
încrederea ei. Ce păcat că Floarea Ploii nu putea s-o 
înţeleagă. 

Asistau nu numai la sfârşitul celui de-al cincilea soare, ci 
şi la zorii unei noi zile sângeroase. 


* 


Avea nouá ani si tatál ei o tinea de máná. Státeau pe 
culmea templului Quetzalcoatl din Painala si se uitau la 
steaua insángeratá care cádea pe cerul noptii. Coada ei de 
foc era îndreptată spre Tinuturile din Nori. 

— Este steaua ta, murmurase tatăl ei. Vesteşte lumii că 
domnia mexicanilor şi zilele Păsării Colibri sunt numărate. 
Semeni cu cometa. Am văzut-o în visele mele. Eşti cea 
care-l va ajuta pe Şarpele cu Pene şi va schimba destinul 

Mexicului. 

Îl crezuse, pentru că tatăl ei era nu numai print, ci şi 
preot, la fel ca Motecuhzoma. A slujit cultul Şarpelui cu 
Pene şi i-a promis că va reveni în anul trestiei, adică acum. 
Deocamdată, toate vorbele sale se adeveriseră. 

Douăzeci. 


Puertocarrero o zgudui brutal s-o trezească. Părul lui de 
culoarea porumbului sclipea la lumina lumánárii. Era 
complet îmbrăcat, în ciuda orei târzii. Îi făcu semn să-l 
urmeze. Se ridică de pe covor, îşi puse tunica, fusta şi 
plecară împreună. Umbrele dansau în lumina tortelor de 
pin, prinse de pereţi. 

S-au oprit lângă camera lui Cortes. Puertocarrero a tras-o 
înăuntru. 

Când s-a uitat în jur, pe jumătate adormită, a zărit feţele 
bărboase ale soldaţilor spanioli, mulţi din ei în armură. 
Cortes stătea la o masă de lemn, în mijlocul încăperii, 
încadrat de câţiva ofiţeri. Aguilar era lângă el. 

Cortes îşi ridică privirile şi-i zâmbi încurajator, dar numai 
pentru o clipă. Pe urmă, redeveni Cortes zeul, şarpele venit 
să schimbe lumea. 

Cei trei mexicani stăteau în faţa mesei, cu gulere grele 
de lemn la gât. „Acum nu mai erau atât de infumurati”, se 
gândi Mali. Aveau mâinile legate la spate şi lăsaseră 
privirile în jos. 

„Dar ce căutau acolo? Ce se întâmpla?” 

Aguilar, pios şi palid la faţă, i se adresă imediat. 

— Stăpânul meu, Cortes, vrea să-i întrebi pe aceşti 
oameni cine sunt, de unde vin şi de ce au fost legaţi de 
totonocas? 

— Dar cunoaşte deja răspunsul la aceste întrebări, zise 
Mali. 

— Fă cum ti se spune! 

Mali îl ascultă uimită. Când se întoarse spre mexicani, îl 
recunoscu pe unul din ei. Îl văzuse mai devreme şi, după 
hainele şi podoabele lui, trăsese concluzia că era cel mai 
important dintre ei. Aşa că i se adresă lui. 

— Stăpânul meu, Malinche, Şarpele cu Pene, vrea să ştie 
cine sunteţi şi de ce vă aflaţi aici. Intreabá de asemenea de 

ce sunteţi prizonierii poporului totonaca. 

Mexicanul îşi înălţă capul şi o privi strâmbând din nasul 
lui ca un cioc de papagal. „Era prea mândru”, se gândi Mali. 

— Suntem ca/pisquii - cei care strângem tributul marelui 
Motecuhzoma. Şi am fost luaţi prizonieri din porunca 
stăpânului tău. Dar veţi plăti toţi înzecit pentru asta! 

Mali se întreba ce rost avea această şaradă; Cortes ştia 
deja tot. Dar traduse exact răspunsul lui ca/pisqui. 

Aguilar îi transmise cuvintele lui Cortes şi apoi îi 
răspunse: 

— Stăpânul meu Cortes spune că nu ştia nimic de 
planurile totonocas. Dar, când a aflat că vor să sacrifice 
prizonierii mexicani pentru zeii lor, a hotărât să intervină. 
Se consideră prietenul lui Motecuhzoma, fiindcă şti că este 
un stăpân la fel de mare ca el şi i-a trimis multe daruri. 

Mali nu-şi imagina ce plănuia Cortes prin această 
aiureală. Dar nu se cădea să judece înţelepciunea unui zeu. 
În schimb, îi făcuse mare plăcere să-i vadă pe mexicani 
albindu-se la faţă când pomenise de sacrificiu. „Ah, ce mi-ar 
fi plăcut să vă văd întinşi pe piatra altarului!” se gândi ea. 

— Totonocas ne-au spus că ne-au luat prizonieri din 
porunca stăpânului vostru, îi răspunse ca/pisqui, deşi acum 
nu mai părea atât de sigur. 

Cortes reuşi să se arate revoltat, după ce îi traduse 
Aguilar. 

— Spune că totonocas sunt un popor perfid şi viclean, 
zise Aguilar, pentru că stăpânul meu nu a poruncit 
niciodată aşa ceva. 

Mali se zgâi la Cortes. Figura lui era impenetrabilă. 
Refuza s-o privească în ochi. „De ce atâtea minciuni?” se 
întrebă ea. Dar traduse exact cuvintele lui Aguilar. 

Mexicanii păreau la fel de derutati ca ea. Poate, zise unul 
din ei, poate spune adevărul. Altfel ce rost ar fi avut să ne 
elibereze? 

Mali se întoarse spre Aguilar. 

— Ce se întâmplă aici? zise ea. 

— Nu-i treaba ta, o repezi el, fără s-o privească mărar. 
Vezi-ti numai de traducere. 

„Ah, sá fii blestemat!” îşi spuse ea, în gând. „Cum 

îndrăzneşti să-mi vorbeşti aşa? Sunt mai mult decât un 

translator pentru Şarpele cu Pene şi o ştii prea bine!” 

Cortes îi şopti ceva lui Aguilar, care se întoarse spre ea, 
zâmbind. Știu ce încerci să faci îi spunea zâmbetul. Dar n-o 
să renunţe la mine. Tu nu eşti decât o indiancă, o intrusă. 

— Spune-le că stăpânul meu, Cortes, este îndurerat să-i 
vadă în această stare. Deoarece sunt slujitorii marelui 
Motecuhzoma şi au fost arestaţi pe nedrept, urmează să fie 
eliberaţi imediat. Ba, mai mult decât atât, se pune complet 
la dispoziţia lor. 

În timp ce Mali traducea, gărzile spaniole îi dezlegară şi 
le scoaseră gulerele grele de lemn. Pentru a doua oară în 
ziua aceea, mexicanii fuseseră luaţi prin surprindere. 

Calpisqui se întoarse spre Mali. 

— Mulţumeşte-i stăpânului tău, zise el, nesigur încă. Dar 
spune-i că nu putem pleca oricum, chiar dacă ne-a eliberat. 
Totonocas or sá ne înhaţe din nou, cum ieşim pe usa 
acestui palat. 

Aguilar nici nu-i mai traduse lui Cortes. Se pare că ştia 
deja ce instrucţiuni să-i dea. 

— Spune-i că n-au de ce să se teamă, îi zise el lui Mali. 
Soldaţii noştri or să-i ducă pe coastă, deghizați în spanioli si 
pe urmă or să-i scoată din ţinuturile totonocas. Apoi vor 
putea să plece unde doresc. Stăpânul Cortes îi roagă în 
schimb să-i amintească stăpânului Motecuhzoma că îl 
consideră prietenul lui. 

Mali le traduse, dar se poticni la ultima propoziţie. Cum 
să-i spună împăratului mexicanilor că Şarpele cu Pene, 
inamicul legendar al zeilor lui Motecuhzoma, era de fapt 
aliatul său? 

Transmise cuvintele cât mai iscusit posibil şi-l lăsă pe 
calpisqui să înţeleagă ce voia. 

După plecarea celor trei mexicani, spaniolii au început să 
zâmbească. Mali se uita în jur, nedumerită. De ce n-o fi vrut 
Şarpele cu Pene să-i sacrifice? De ce îi eliberase şi-l trădase 
pe Gordo, care avusese încredere în el? De ce erau atât de 
încântați de ce făcuseră? 

Cortes se întoarse spre ea şi-i surâse, înainte sá fie 
condusă de Puertocarrero înapoi, în camerele lor. 

Se întreba ce va spune Gordo când va vedea a doua zi că 
prizonierii dispăruseră. Dacă zeul ei îl trădase, înseamnă că 
nu era un zeu şi îşi făcea iluzii în privinţa destinului ei. 


x 


— Fatso pare şi mai îngrozit decât ieri, remarcă 
Sandoval. 

Ceilalți izbucniră în râs, în afară de Cortes. 

— Ai grijă cum vorbeşti, îl preveni el, negru la față. 

Râsul se opri. 

Gordo era într-adevăr distrus. 

„Tremura ca o piftie înaintea lui Cortes”, se gândi Mali. 

li traduse lui Aguilar, care-i transmise cuvintele lui 
Cortes, ca de obicei. Când auzi ce spunea, Cortes sări de pe 
scaun, furios. 

— Ce! l-aţi lăsat să scape? Gărzile voastre au adormit? 

Cacique încercă să-i explice că nu înţelegea cum se 
întâmplase şi că-i pedepsise deja pe vinovaţi - inimile lor se 
părpăleau pe cărbuni chiar în această clipă. Dar Cortes nu 
aşteptă să se termine traducerea. „La urma urmei”, se 
gândi Mali, „ştia mai bine decât Gordo cum scăpaseră.” În 
timpul nopţii, Guzman şi Flores se apropiaseră de 
santinelele totonocas şi le serviseră cu vin cubanez. După 
două ore, când s-au întors spaniolii, i-au găsit dormind 
buştean. Nici o lovitură de tun nu i-ar fi trezit. 

— Stăpânul meu, Cortes, spune că este un dezastru, a 
tradus Aguilar. Anunţă-l pe acest câine că trebuie să ne 
predea imediat prizonierii, fiindcă nu putem avea încredere 
în el. 

Gordo acceptă imediat. 

— Stăpânul meu, Cortes, insistă de asemenea, adăugă 
Aguilar, ca Gordo să-i jure credinţă lui şi majestátii sale 
catolice, regele Spaniei, în prezenţa notarului regal. Trebuie 
de asemenea să-şi unească forţele cu ale noastre şi să-şi 

pună războinicii la dispoziţia noastră. Dacă nu este de 
acord, va fi lăsat în voia sorții. 

Mali de-abia se abtinea să nu izbucnească în râs. „Eşti 
într-adevăr un zeu”, se gândi ea, uitându-se la Cortes, 
„pentru că ai atâtea feţe. Şi l-ai dus de nas pe acest Gordo 
cu mare măiestrie.” 

Fata îi comunică grăsanului condiţiile: trebuia să se pună 
sub comanda Sarpelui cu Pene. Se lăsase o linişte 
mormántalá. Cacique îşi imagina care ar fi consecinţele 
dacă ar fi lăsat să înfrunte de unul singur mânia lui 
Motecuhzoma. În cele din urmă, dădu din cap, hotărât. 

— Cum rămâne? se interesă Aguilar. 

— Este de acord, îi răspunse Mali. 

Douázeci si unu. 


Tenochtitlán. 


Când se iveau probleme de importanţă naţională, 
Consiliul Suprem al Mexicanilor se reunea în Casa 
Cavalerilor Vulturului, din Marele Templu. Camera avea 
bănci joase de piatră şi era decorată cu reliefuri sculptate, 
reprezentând şerpi şi războinici. Un suport de cărbuni din 
piatră, reprezentându-l pe zeul t/a/oc, Aducătorul de Ploaie, 
încălzea încăperea. Mictlantecuhtli, zeul morţilor, cu oasele 
ieşite prin carnea de lut, urmărea discuţiile acestor împărați 
şi regi, reamintindu-le de caracterul efemer al vieţii şi 
puterii lor. 

Motecuhzoma prezida adunarea, ca de obicei. Lângă el 
era Femeia-Şarpe, prim-ministrul său. Era prezent şi 
nepotul lui, Maize Cobs, regele Texcoconului, împreună cu 
fratele si  moştenitorul lui Motecuhzoma, Cuitlahuac, 
stăpânul ținutului Ixtapalapa. Preoţii principali ai templului, 
precum şi cavalerii Jaguarului şi Vulturului fuseseră de 
asemenea chemaţi la acest consiliu. Toţi aceşti mari nobili 
şi preoţi purtau haine simple în prezenţa împăratului lor, 
care era îmbrăcat într-o superbă mantie de bumbac 
turcoaz, împodobită cu modele în formă de şerpi. 

Torte de pin ardeau pe pereţi, luminánd camera. 

— Armata mea este gata, aşa cum aţi poruncit, zise 
Maize Cobs. Trebuie doar să daţi comanda. 

— Poate nu va fi nevoie, zise Motecuhzoma. Situaţia s-a 
schimbat. Trei din cei cinci ca/pisqui au fost eliberaţi. Au 
fost ajutaţi chiar de soldaţii lui Malinche. 

Nobilii mexicani clătinară din cap, uimiti. 

— Au adus un mesaj personal din partea acestui 
Malinche. Se consideră prietenul meu şi spune că ar trebui 
să-i pedepsim personal pe totonocas pentru felul cum s-au 
purtat cu trimişii noştri, veniţi să adune tributul. 

S-a lásat o liniste stánjenitoare. Aceastá atitudine era 
greu de înţeles. 

— Pe urmă, acum câteva ore, s-au întors şi ceilalţi doi 
calpisqui la Tenochtitlân. Şi ei au fost salvaţi tot de acest 
Malinche, care i-a ascuns în propria lui canoe de război. Au 
povestit că spaniolii, aşa cum îşi spun ei, s-au purtat foarte 
frumos. 

— Şi ce înseamnă toate acestea? întrebă cu glas tare 
unul din războinici. 

— Această femeie care stă mereu lângă el, Marina, 
începu Femeia-Şarpe, spune că Malinche este un zeu şi că 
Şarpele cu Pene s-a întors. 

Se lăsă o linişte mormântală. 

— Nu putem şti dacă vorbele ei sunt adevărate, murmură 
Cuitlahuac. Malinche nu vorbeşte limba noastră. Acestea nu 
sunt cuvintele lui. 

Maize Cobs încuviinţă din cap. 

— Poate că este ambasadorul unei ţări îndepărtate si 
atunci ar trebui să-i oferim toată ospitalitatea si să 
ascultăm ce are de spus. 

Vulturul Căzător, nepotul lui Motecuhzoma, se foi nervos 
pe banca lui. 

— Nu trebuie să bagi în casă pe cineva care va încerca sá 
te arunce afară. 

— Dacă acest Malinche este un ambasador din altă ţară, 
zise unul din generalii Cavalerilor Jaguar, atunci ar trebui să 
fim ospitalieri, aşa cum a spus Maize Cobs. lar, dacă vine cu 
gânduri necinstite, avem destui războinici care să ne apere. 
Noi suntem milioane, iar ei câteva sute. 

— Totuşi, Tendile nu crede că sunt ambasadori. | s-au 
părut invadatori, deghizați drept zei. 

— Invadatori? îi întrerupse unul din preoţi. Cum ar putea 
câţiva oameni să invadeze tot Mexicul? 

Motecuhzoma, care stătuse posomorát în timpul 
dezbaterii, a ridicat mâna deodată, să se facă linişte. 

— Calpisqui i-a auzit pe totonocas spunându-le zei. 

— Totonocas sunt nişte neispráviti, zise Vulturul Cázátor. 

Motecuhzoma îl amuti încruntându-se la el. 

— Poate. Dar acest Malinche si escorta lui sunt la fel de 
misterioşi ca zeii. Semnele au prevestit venirea lor. A venit 
ín anul Trestiei, asa cum spune profetia si a debarcat pe 
plajele noastre de ziua numelui său, Nouă-Vânt. Arată asa 
cum ne-am aşteptat. 

— Atunci ce ar trebui să facem? Dacă trimitem armatele 
noastre împotriva lui şi sunt victorioase, ce o să se întâmple 
cu noi? 

Se uită în jur la figurile posomorâte ale celorlalţi. 

— Dacă distrugem Şarpele cu Pene, distrugem vântul şi 
fără vânt nu vor mai fi nici nori, nici ploaie pentru câmpurile 
noastre. Dispariţia lui va însemna dispariţia noastră. 

Mult timp nu s-a auzit decât sfârâitul buştenilor verzi. 

— Acum a spus că mi-e prieten şi a dovedit-o. Ar fi o 
prostie să ne trimitem armatele împotriva lui. 

— Şi dacă nu este Şarpele cu Pene? a întrebat Maize 
Cobs. 

— Şi dacă este? îl repezi Motecuhzoma. Deocamdată nu 
vom face nimic. Vom aştepta. 

S-a ridicat în picioare, să le arate că discuţia se 
încheiase. Nobilii au îngenuncheat când a ieşit din cameră. 
Toti erau si mai îngroziţi decât la început. Împăratul lor 
ezita să ia o hotărâre, în timp ce la graniţele sale o mână 
dusmánoasá manipula evenimentele. Străinul reprezenta 
un pericol, ori ca zeu, ori ca om. Doar preoţii păreau 
satisfácuti de interpretarea lui Motecuhzoma; restul însă, 
soldaţii şi oamenii de stat, nu aveau încredere din instinct 
în ce nu înțelegeau. 

Dar se lăsau conduşi de Marele Conducător. Trebuiau să 
creadă, la fel ca el, că vor fi crutati de sfârşitul care li se 
proorocise. 


Cempoallan. 


Alianta dintre spanioli si totonocas a fost consfintitá 
printr-o mare ceremonie publică, în piaţa principală. Diego 
Godoy, în calitate de notar regal, a înregistrat alianţa 
militară care-l transforma în vasalul Spaniei. Pe urmă, 

Gordo a anuntat cá vor cimenta alianta asa cum se 
obişnuia. 

S-a întors spre Mali. 

— Totonocas şi spaniolii vor încheia un legământ care va 
dura veşnic. Acum o să vă dăm de soţii cele mai inimoase 
fiice ale noastre. 

Mali i se adresă lui Aguilar. 

— O să fie şi mai multe peşteri ale plăcerilor, zise ea 
zâmbind. 

Aguilar se schimbă la faţă. 

— Ce vrei să spui? 

— li oferă femei stăpânului meu. Poate, de data aceasta. 
Ar trebui să-ţi iei şi tu una. 

Aguilar a folosit cuvântul mayas „târfă”, care nu avea 
însă acelaşi înţeles jignitor în limba indienilor. Roşu la faţă, 
s-a întors să-i comunice lui Cortes. 

— Stăpânul nostru vrea să-i multumesti lui Gordo pentru 
generozitatea lui, i-a spus el, în cele din urmă. Aminteşte-i 
însă că femeile vor primi sfântul botez înainte... să-i 
însoţească pe aceşti gentlemeni creştini. 

— Trebuie stropite cu apă şi pe dinafară şi pe dinăuntru, 
nu-i aşa, Aguilar? 

Diaconul s-a înroşit ca focul. 

Mali ştia că nu era înţelept să-l tachineze, dar nu putea 
să se abţină. Voia să-l provoace, deşi neliniştea o făcea să-l 
ironizeze pe Aguilar. De fapt, era o ţintă uşoară. 

Se întreba cum o să reacționeze Cortes? „Dacă o să-şi 
aleagă o femeie şi o s-o ignore pe ea?” 

Opt tinere au fost aduse în piaţă, îmbrăcate în haine de 
bumbac şi încărcate de bijuterii. Fiecare avea mai multe 
lanţuri şi inele de aur. „Cam mult, ţinând cont de văicărelile 
totonocas, care spuneau că mexicanii le luaseră toate 
bogăţiile. Dar nu contează. Sunt sigură că stăpânul meu 
este conştient de perfidia lor, deşi nu arată.” 

„De fapt, aşa şi trebuie.” 

Şapte femei au fost prezentate căpitanilor lui Cortes; 
Puertocarrero şi Alvarado au fost răsplătiți pentru loialitatea 
lor primind cea de-a doua soţie a campaniei. In special 

femeia lui Puertocarrero, fiica prim-ministrului lui Gordo, 
Cuesco, era deosebit de frumoasá. Cálugárul Olmedo a 
botezat-o imediat dona Francesca. Celelalte au fost 
acceptate de asemenea în turma lui Olmedo. 

Gordo i-a oferit-o cu mândrie lui Cortes chiar pe nepoata 
lui. Spaniolii rádeau pe înfundate. Mali răsuflă usuratá. 
Prinţesa nu era la fel de grasă ca Gordo, dar nici departe. 
Avea un mers legănat, ca un curcan îndopat şi era ridicolă 
în hainele de mireasă, acoperită cu flori din cap până-n 
picioare. Semána cu o grădină umblătoare. 

Mali se uită mai întâi la Cortes. Era un adevărat 
gentleman. A simţit chicotele oamenilor săi dintr-o privire, 
după care a făcut un pas înainte şi i-a sărutat mâna 
politicos. Mali se întrebase adesea dacă era bun si 
manierat, iar acum primise răspunsul. 

Îi aruncă o privire lui Mali. Ochii îi sclipeau amuzati, dar în 
rest părea foarte sobru. Apoi îi şopti ceva lui Aguilar. 

— Stăpânul meu vrea să-i multumesti lui Gordo pentru 
imensa lui generozitate. 

Mali a zâmbit. Dar Aguilar nu sesizase poanta. 

În traducerea ei, Mali a schimbat cuvântul „imensă” prin 
„nesfârşită”. 

Nepoata lui Gordo a fost ultima care a primit 
binecuvântarea botezului. Cortes a sugerat să-i spună dona 
Catalina, spre hazul lui Alvarado, Jaramillo şi al celorlalţi 
căpitani. 

— Spune-i lui Gordo, i-a transmis Cortes lui Aguilar, că 
acum a jurat credinţă Majestății Sale catolice, regele 
Spaniei si trebuie să renunţe la aceste sacrificii 
sângeroase... 

Călugărul Olmedo a făcut un pas înainte. 

— Caudillo, poate că acum nu este timpul potrivit să... 

Cortes l-a privit încruntat. 

— Iti mulţumesc pentru sfatul spiritual, părinte, dar eu 
comand aici. 

— Nu câştigăm nimic dacă... 

— După cum am mai spus, îţi mulţumesc. 

Olmedo a ezitat pentru o clipă, după care s-a retras. 

Pe urmă, Cortes s-a întors din nou spre Aguilar. 

— Spuneţi-i că trebuie sá renunţe la ritualurile lor 
barbare şi să înlăture pe aceşti idoli diavolesti. 

Mali aştepta, uimită. Nu prea înţelegea ce se întâmplase. 
Dar, după ce i-a tradus Aguilar, s-a luminat la faţă de 
bucurie. 

— Şarpele cu Pene spune că trebuie sá renuntati imediat 
la sacrificiile umane, aşa cum a propovăduit cu mii de ani în 
urmă, când a fost ultima oară aici. 

Gordo a rămas cu gura căscată. 

— Bine, dar nu strică să sacrificăm câţiva prizonieri de 
război când recolta nu este bună şi nu plouă... 

— Şarpele cu Pene vă porunceste să puneţi capăt acestei 
crime. Trebuie de asemenea să înlăturați simbolurile 
marelui său duşman, Tetzatlipoca, stăpânul întunericului. 

— Dacă ne distrugem zeii, n-o să mai plouă, n-o să mai 
avem recolte... 

Mulțimea a început sá murmure furioasă. Vestea se 
transmitea din gură-n gură, cu viteza fulgerului. Murmurul 
se transformă în revoltă. 

— Ce spune Gordo? strigă Aguilar. 

— Se târguieşte ca o femeie la piaţă, a spus Mali. Dă-mi 
voie să mai discut puţin cu el. 

Se întoarse spre cacique. 

— In toţi aceşti ani, tu şi strămoşii tăi aţi aşteptat 
întoarcerea Sarpelui cu Pene şi acum îi respingeţi 
învăţăturile! Mai întâi îi uraţi bun venit şi pe urmă îl trádati! 
Dacă va hotărî să-şi ia mâna de pe voi? Ce credeţi că va 
face Motecuhzoma după ce nu va mai fi aici sá vă 
protejeze? 

Gordo ezită. 

Mali se întoarse spre Cortes şi încuviinţă din cap. 


* 


Alvarado si oamenii lui aşteptau semnalul, în templu. 
Unul din archebuzieri trase o săgeată în aer şi soldaţii lui 

Alvarado se nápustirá pe treptele templului, inarmati cu 
săbii si bare grele de fier. Au dat la o parte preoţii şi au 
împins idolii de piatră spre marginea treptelor, 
rostogolindu-i în curte. Mali i-a văzut sfărâmându-se nu 
numai pe Stăpânul intunericului, ci şi pe Aducátorul de 
Piatră, Fusta Şarpelui, Mama Porumbului şi Zeul Focului. 
Scânteile din coroana lui răsturnată aprinseseră acoperişul 
de stuf. 

În câteva minute s-a ridicat un fuior de fum negru din 
templu. Totonocas se adunaseră zbierând furioşi. „Ori să ne 
atace”, se gândi Mali. „Aşteaptă doar un semn din partea 
lui Gordo.” 

Spaniolii formaseră deja un perimetru defensiv în jurul lui 
Cortes si al cacique-lui cel gras, cu săbiile trase şi 
archebuzele îndreptate spre mulţime. „Ce repede se 
schimbase situaţia”, se gândi Mali. Dona Francesca tipa şi 
nepoata cea grasă a lui Gordo alerga caraghios în cercuri, 
zbierând cât o ţineau plămânii. Călugărul Olmedo 
îngenunchease, murmurând o rugăciune. 

Aguilar strânse din nou la piept Cartea Orelor şi privi 
mulţimea cu ochi blânzi. 

Mali era în culmea bucuriei. Tatál ei îi spunea mereu să 
nu se teamă de haos. In distrugere, o să-ți găseşti propriul 
destin. 


Cortes trase spada. 

— Câte femei şi câţi copii nevinovaţi au fost măcelăriți de 
aceşti păgâni? zbieră el peste vuietul mulţimii. Cum să ne 
considerăm creştini şi spanioli onorabili dacă lăsăm să 
continue asemenea barbarie? Ce vreţi să facem, să stăm 
de-o parte şi să ne uităm? Vieţile noastre nu mai au nici o 
valoare dacă nu aducem cuvântul lui Dumnezeu în aceste 
ţinuturi! 

Soldaţii au rămas în aceeaşi formaţie, când mulţimea s-a 
năpustit din nou înainte. Apoi Benitez a făcut un semn spre 

palatul regal, strigând să-i prevină. Arcasii totonocas se 
adunau pe acoperiş. 

Cortes l-a apucat pe Gordo de braţ şi i-a pus sabia la gât. 

— Dona Marina! a zbierat Aguilar, sá se facă auzit. Cortes 
vrea să-l informezi pe cacique al lor că o să moară, dacă nu 
reinstaurează ordinea! 

Gordo îngenunchease. Vârful ascuţit al săbiei îi înţepase 
deja pătura de grăsime. 

— Şarpele cu Pene o să te ucidă. Pe urmă o să distrugă 
tot oraşul. Singura ta salvare este să-ţi linişteşti oamenii, îi 
spuse Mali. 

Indianul dădu din cap, distrus. 

Doi din sclavii lui îl ridicară în picioare. Pe urmă strigă pe 
limba lui. Strigătele furioase ale mulţimii începeau să 
scadă. 

Treptat, se făcu linişte în piaţă. 

Douăzeci si doi. 


A doua zi, totonocas au scos idolii de piatră din temple cu 
funii. Aducătorul de Ploaie, Mama Porumb şi ceilalţi au 
dispărut în pădure. „N-or să-i sfărâme, aşa cum poruncise 
Cortes”, se gândea Mali. „Oamenii se vor furişa să se 
închine zeilor în ascunzători secrete. Dar era de ajuns că 
fuseseră înlăturați.” 

În vârful piramidei se construia deja un nou acoperiş de 
stuf şi pereţii pátati de sânge ai templelor au fost váruiti. 
Urma să se ridice un nou altar, de data aceasta cu flori 
proaspete şi lumânări făcute de spanioli din ceară de 
albine. Preoţii au fost obligaţi să-şi schimbe vesmintele 
negre, pline de sânge închegat, cu unele albe, noi. Părul 
lung, plin de cheaguri însângerate a fost tăiat cu lamele 
ascuţite ale spadelor spaniole. 

În locul vechilor zei de piatră, a apărut o cruce şi un 
tablou al Nostra Senora de los Remedios. Cortes însuşi a 
dus pe scări portretul Mamei şi Pruncului. 

Mali se întrebă pentru prima oară dacă-i înţelegea cu 
adevărat intenţiile. 

„Acest Cortes nu semăna cu nici un alt zeu. Deşi era 
divin, îngenunchea zilnic dinaintea imaginii unei mame cu 
copilul ei: îl revoltau sacrificiile umane, dar bea sângele 
propriului său zeu, Ometeotl”. 

Parcă era şi parcă nu era Şarpele cu Pene. 

„Făcea destule greşeli, dar”, se gândi ea, „nici un zeu nu 
este infailibil. Unii sunt chiar muritori. Câteodată, se 
întruchipează într-un om, aşa cum s-a întâmplat cu 
Motecuhzoma.” 

Şi atunci îi veni o idee: dacă un zeu putea sălăşlui într-un 
bărbat, de ce nu şi-ar găsi culcuşul şi într-o inimă de 
femeie? 

Douăzeci si trei. 


Cortes hotări să părăsească San Juan de Ulua şi să 
fondeze o nouă colonie pe câmpie, la şapte mile nord de 
Cempoallan. Va avea o biserică, o piaţă, magazii, un spital, 
o primărie şi un depozit de arme, toate protejate de un zid 
înalt din piatră cu turnuri de pază, parapete şi baricade. S- 
au construit cuptoare pentru fabricarea cărămizilor de lut şi 
fierarii de pe corăbii au fost puşi să confectioneze fier forjat. 
Ca urmare a tratatului încheiat cu Gordo, mii de 
cempoallani au fost aduşi să muncească. Dar toţi spaniolii 
dădeau o mână de ajutor: săpau fundaţii sau cărau pământ 
pentru cuptoare. Cortes însuşi tăia buşteni pentru noile 
clădiri. 

Mali şi Floarea Ploii munceau la spital, unde îl ajutau pe 
singurul doctor spaniol, Mendez. Acum când se 
îndepărtaseră de mlaştini, cazurile de friguri şi vomito se 
răriseră, dar Mali îşi dovedise meşteşugul, pregătind ierburi 
pentru diverse boli. 

Noua colonie începea sá se înfiripeze în timp ce 
mexicanii aşteptau şi priveau. 


* 


Cortes a îngenuncheat lângă postamentul de lemn care 
servea drept altar ín biserica pe jumátate finisatá. O cruce 
de lemn fusese fixată pe zid, deasupra tabloului Fecioarei şi 
Copilului. Cortes învârtea mătăniile între degete, senin la 
faţă. Se concentrase atât de adânc, încât nu mai auzea 
ciocăniturile şi strigătele muncitorilor din jurul lui. 

Mali îl urmărea atentă. Era impresionată să vadă un om 
atât de mare şi puternic îngenunchind dinaintea imaginii 
unei mame şi a unui copil. Ori, acest fapt reprezenta o 
dovadă a blándetii şi puterii lui. Pictura îi servea atât ca 
idol, cât şi ca inspiraţie. N-o deranja că un zeu se închina 

altui zeu. În ultima sa încarnare, Şarpele cu Pene fusese 
preot. Aşa că ar fi normal ca acum să distrugă ceilalţi zei şi 
să aducă locuitorilor Mexicului o nouă divinitate, un zeu 
milostiv, nu unul care încuraja războiul, distrugerea şi 
înşelăciunea. 

li reînnoia credinţa în Şarpele cu Pene. Cum ar putea o 
mamă cu un prunc în braţe să fie mesagerul groazei? Ar fi 
imposibil ca asemenea zeiţă să pretindă sânge şi dezastre. 

Îşi ridică privirile şi-l văzu pe Norte, cu pieptul gol, 
îndreptându-se spre biserică. Căra un buştean pe umeri. 

Îl strigă în chontal maya. 

— Norte! Vrei să mă ajuţi? 

Bărbatul lăsă buşteanul şi tresări surprins. 

— Dacă pot. 

— Vino aici, te rog. 

O ascultă. 

— Cu ce aş putea să te ajut? o întrebă el, prudent. 

— Vreau să vorbeşti cu stăpânul meu Cortes, în locul 
meu. 

Norte ezită. 

— De ce eu şi nu Aguilar? 

— Pentru că te prefer pe rine. 

— Bine, acceptă el, la fel de şovăitor. 

O urmă în biserica pe jumătate construită. Mali îl aşteptă 
pe Cortes să termine rugăciunea. 

Spaniolul se ridică surprins şi încântat să o vadă, dar se 
încruntă când dădu cu ochii de Norte. 

— Roagă-l să mă ierte, îi spuse Mali lui Norte. N-am vrut 
să-l deranjez în timp ce era cu zeii lui, dar trebuie să-l 
întreb ceva. 

Urmă un schimb de cuvinte între cei doi bărbaţi. 

— Spune că n-are de ce să te ierte, zise Norte. Este 
foarte bucuros să te vadă. 

Mali zâmbi încântată. Apoi ezită. Cum să se exprime 
oare? 

— Spune-i că l-am recunoscut... Ştiu că este Şarpele cu 
Pene. 

Norte se opri brusc, la jumătatea traducerii în castillană. 

— Ce? 

— Nu ţi-ai dat seama? 

Părea mirat. 

— Acest om nu este un zeu, te rog sá mă crezi. 

— Repetă-i exact cuvintele mele. 

Cortes ascultă discuţia dintre ei nedumerit. Norte se 
întoarse să termine traducerea, aşa cum îl rugase Mali. 
După ce se lămuri, Cortes o privi mult timp, fără să 
vorbească. În cele din urmă, îi şopti ceva lui Norte. 

— Gata, i-am spus. 

— Şi ce părere are? 

— Nu înţelege la ce te referi. M-a întrebat cine este 
Şarpele cu Pene. 

— Nu te cred. 

— Este un spaniol, la fel ca mine. Dar ceva mai lacom şi 
nemilos. 

Cortes vorbi din nou. Norte se întoarse spre Mali. 

— Vrea să-l laşi în pace. Eu trebuie să rămân aici. Va 
porunci probabil să fiu biciuit din cauza ta. 

Mali clătină din cap. Oare era posibil ca un om să fie zeu 
fără să ştie? Sau încerca, dintr-un anumit motiv, să-şi 
ascundă adevărata identitate. Dar de cine? De Norte? 

— Du-te! o îndemnă Norte. Nu-l scoate din sărite. Din 
păcate nu-l cunoşti la fel de bine ca mine. 

Mali se uită la Cortes. Nu-i mai zámbea conspirativ, 
amuzat, ca înainte. Il jignise. Stăpânindu-şi dezamăgirea, se 
întoarse şi plecă, uluită. 


x 


Cortes îl studia pe Norte. ÎI considera un trădător si, mai 
mult ca sigur, un eretic. Dar deocamdată era folositor. 

— Intelegi ceva din toată povestea asta? 

— Crede că esti Quetzalcoatl, Şarpele cu Pene. Este unul 
din zeii noş... lor. 

Cortes zâmbi. Ce uşor se dădea în vileag! 

— Şi de ce crede aşa ceva? 

— Poate din cauza felului cum arăţi. În legendele lor este 
descris drept un bărbat înalt ca tine, cu ten alb şi barbă, 
spre deosebire de locuitorii acestor ţinuturi, care nu au păr 
pe corp. A contat de asemenea şi felul în care ne-am făcut 
apariţia. Cei de aici cred că... într-o zi, Şarpele cu Pene o să 
se întoarcă pe o plută, dinspre est şi o să-i salveze de 
tirania mexicanilor. Este un fel de cult pentru oamenii de pe 
coastă. 

— Deci aşa se explică primirea lor. Mă consideră un 
eliberator, zise Cortes. 

Norte lăsă ochii în jos. 

— Ştiai? îl întrebă Cortes. 

— Superstiţii indiene. 

— Dacă mi-ai fi spus, aş fi apreciat gestul. 

— Nu le-am dat importanţă. 

Cortes zâmbi. „Norte mă crede tare prost. Sau poate n-a 
găsit o scuză mai bună.” 

— Şi tu, Norte, crezi că sunt acest Şarpe cu Pene? 

— Eu sunt un spaniol, senor. 

— Ai fost, odată. Şi, cine ştie, poate o să fii din nou, într-o 
zi. Dar nu mi-ai răspuns la întrebare. 

— Cred că eşti un spaniol la fel ca mine, senor. 

— Un spaniol da, însă nu unul ca tine. Să mă trăsnească 
Dumnezeu dacă voi ajunge vreodată în asemenea hal. |ţi 
mulţumesc pentru traducere. Intoarce-te la treabă. 


* 


Razele soarelui se reflectau în apă. Vacarmul maimutelor 
răsuna din pădure. Aguilar se nápusti în tufisuri. Mali se 
spăla singură în pârâu. Diaconul rămăsese cu gura căscată. 
Fata observase că-i aruncase o privire, pe furiş. 

— Trebuie să-ţi vorbesc, se bâlbâi el. 

— Te ascult. 

— Imbracá-te. 

— Nu am terminat încă baia. Dar pot asculta la fel de 
bine ce spui si cánd sunt udá. 

Îşi imagina despre ce dorea săi vorbească. Cortes îl 
informase probabil despre conversaţia purtată cu Norte, în 
biserică. Dacă tot va trebui să-i suporte aiurelile, măcar să-l 
pună în dezavantaj. Va fi mai greu s-o intimideze stând cu 
spatele la ea. 

— Cine este acest Şarpe cu Pene? o întrebă el. 

Mali luă apă în mâini, udându-şi umerii şi pieptul. 

— Şarpele cu Pene a fost odată un om, regele-preot al 
oraşului Tollan, înainte de domnia mexicanilor. A fost un 
rege bun şi drept, care a abolit sacrificiile umane şi a făcut 
din Tollan cel mai frumos oraş din lume. Dar marele său 
duşman, Telzatlipoca, Stăpânul Întunericului, era gelos pe 
puterea lui şi l-a atras să bea prea mult pulque. L-a îmbătat 
atât de rău, încât şi-a sedus propria soră. A doua zi, Şarpele 
cu Pene, plin de remuşcări a pornit spre est, pe o plută 
formată din şerpi. A jurat că se va întoarce să-şi ia tronul 
înapoi în anul Trestiei. Acesta este anul acela. 

— Ce vorbeşti tu înseamnă vrăjitorie şi erezie! Nu există 
decât un singur zeu! 

Mali îşi băgă capul în apă, scuturându-şi cozile lungi. 
Aguilar era un prost. Cum să fie un singur zeu? Se mira că 
stăpânul lui, Cortes, îi acorda atenţie. 

— Asta le-ai spus mexicanilor despre Cortes? zbieră 
Aguilar. 

„Ah, dacă ar şti ce ridicol arăta! Urla de unul singur la 
copaci.” 

— Le-am tradus mexicanilor doar ce mi-ai spus tu, zise 
ea prudentă, bănuind că-i întindea o cursă. 

— Şi totonacilor? 

— Le-am transmis numai cuvintele lui Cortes. Nu le-am 
sugerat ce să creadă. A 

— Dar cred! ll cred zeu? Iti dai seama că ai putea să-l 
distrugi? Nici un om nu are dreptul să aspire la divinitate! 

— Dacă oamenii cred că este Şarpele cu Pene, nu-i vina 
mea. 

Aguilar era atât de agitat, încât se întoarse spre ea exact 
când ieşea din apă. Gemu când o văzu goală şi se întoarse 
din nou, bâlbâindu-se. 

— Nu - nu - nu înţelegi! Dacă aceşti oa - oa - oameni îl 
consideră pe Cortes un zeu, n-or să mai creadă în Cristos. 
Înseamnă că nu vor fi nişte buni creştini şi vor arde veşnic 
în focul Gheenei! Asta ai făcut! Acesta este păcatul care 
apasă asupra capului tău. 

Mali se şterse cu o pânză de bumbac. Nu se grăbea să se 
îmbrace. Aguilar n-avea decât să se adreseze copacilor. 

— Mă acuzi pe nedrept. Am tradus doar cuvintele tale, 
Aguilar. 

— Mă rog lui Dumnezeu să ai dreptate! 

— Să ştii că n-aş putea niciodată să-i fac un rău lui 
Cortes. _ 

Se apropie de Aguilar şi-i puse o mână pe umăr. Il simţi 
cum se încordează. Acum era înspăimântat. „Bietul de el, 
se temea mai mult de o femeie goală decât de toate 
legiunile lui Motecuhzoma.” 

— Intelegi ce se petrece între bărbaţi şi femei? 

— Ştiu că ai fost dată lui Alonso Puertocarrero. 

— Suntem daţi unora, dar apartinem altora. Nu a fost 
alegerea mea. 

— Ce vrei să spui? 

— Dacă ai înţelege lucrurile astea, murmură ea, ai şti că 
nu este vorba doar de faptul că trupul unei femei diferă de 
cel al unui bărbat. Este mai mult decât atât. Deosebirile 
sunt la fel de mari ca cele dintre soare şi lună, pământ şi 
ocean, râs şi plâns. Nu pot exista unul fără altul, aşa cum 
nu pot exista eu fără Cortes. De aceea nu aş putea să-i fac 
rău. 

Când Aguilar vorbi din nou, glasul lui era gâtuit de 
emoție. 

— O sá mă rog pentru tine, a spus el îndepărtându-se, 
fără să se uite înapoi. 

S-a îmbrăcat încet. „De ce i se părea atât de cumplit să 
fii zeu?” Nu înțelegea motivele supărării lui, dar ştia că o 
prevenise. De aici înainte va trebui să fie prudentá. 

Acum se lămurise că suita lui Cortes nu-i cunoştea 
adevărata identitate. Nu ştiau că era Şarpele cu Pene. 
Cortes se ferea de ei. Asa se explica si atitudinea lui, din 

bisericá. Indiferent de motivele lui, trebuia sá fie foarte 
atentă, până va înţelege situaţia mai bine. 

Douázeci si patru. 


Cortes se afla în noua sa încăpere. Nu era palatul visat, 
avea pământ pe jos, pereţi din lut şi acoperiş din stuf, dar îi 
asigura un anumit statut pentru acest nou teritoriu. De aici 
înainte nu mai exista cale de întoarcere. 

Lăsă pana din mână, punând de-o parte scrisoarea către 
regele Spaniei şi îi privi pe cei doi vizitatori ai săi. 

Fata nu avea mai mult de douăzeci de ani. Era un copil. 
Dar avea ochi inteligenţi, deşi stătea adesea cu capul în jos, 
la fel ca acum, de exemplu. O considera un dar de preţ, în 
orice caz. 

Aguilar, slăbănog şi neîndemânatic, cu părul rar, ud de 
transpiratie, faţa prelungá, acvilină şi buzele subţiri era un 
simbol al pietátii. Cortes omori o insectă care-l pişcă de gât. 
Ah, cât îi ura pe preoţii ăştia! 

— Vreau s-o rog pe dona Marina, zise el, adresându-se lui 
Aguilar, să-mi dea mai multe amănunte despre capitala 
mexicanilor, locul acela, căruia îi spun Tenochtitlán. Mi-a 
povestit că a fost acolo, în copilărie. 

Mali răspunse încet la întrebare. 

— Femeia întreabă ce doriţi să ştiţi, spuse Aguilar. Se va 
strădui să-şi amintească tot ce poate. 

Cortes zámbi şi încuviinţă din cap. 

— Mi-a spus că oraşul este construit pe un mare lac. 
Înseamnă că nu se poate ajunge decât cu barca? 

— Spune că Tenochtitlan-ul este legat de tárm prin trei 
drumuri pietruite, îi răspunse Aguilar. Pe aceste drumuri 
sunt poduri din lemn, care se ridică imediat în caz de atac, 
făcând oraşul de necucerit. 

„De necucerit”, se gândi Cortes zâmbind. De câte ori nu 
auzise oamenii spunând acelaşi lucru despre o femeie sau 
un oraş. 

— Şi cum arată? Seamănă cu Cempoallan? 

Mali se entuziasma. Vorbea repede. Cortes credea că n-o 

să mai termine. Aguilar începuse să traducă, străduindu-se 
să ţină pasul cu ea. 

— Spune că este mult mai mare şi mai frumos decât 
Cempoallan. La periferie sunt ceea ce mexicanii numesc 
chinampas, insule de noroi, clădite în apă pentru a cultiva 
recoltele. În suburbii sunt case din chirpici şi stuf, 
asemănătoare celor din Cempoallan, dar centrul este plin 
de temple şi palate. Spune că populaţia se ridică la sute de 
mii. 

Cortes era dezamăgit. Tuturor indienilor le plăcea să 
exagereze şi nici Mali nu era scutită de acest păcat. Dacă ar 
fi să se ia după vorbele ei, ar însemna că acest oraş era cel 
mai mare din lume. Dar i se părea imposibil ca nişte 
sălbatici sá construiască aşezări la fel de márete ca 
Veneţia, Sevilla sau Roma. 

— Vreau mai multe amănunte despre aceste poduri, 
întreab-o aşa: dacă o armată ar trece de unul din poduri, ar 
putea invada oraşul cu uşurinţă? 

Mali înţelegea la ce se referea. 

— Spune că este imposibil să cucereşti Tenochtitlan-ul 
prin atac frontal. Toate casele au acoperişuri plate şi 
parapete, ca cea a lui Gordo. Războinicii le pot folosi drept 
forturi. 

Înseamnă că va trebui să găsească altă cale de acces.. 

— Mulţumeşte-i pentru înţelepciunea ei. Incă de mică era 
inteligentă şi atentă. Repetă-i exact vorbele mele. 

O văzu zâmbind, încântată de compliment. Aguilar se 
apropie. 

— Oare ar trebui să dăm atenţie vorbelor unei indience? 

Cortes surâse palid, încercând să-şi ascundă furia. 
Trebuia să-l pună la punct pe diacon. 

— Asta rămâne la aprecierea mea. 

— Dar, senor... 

— Taci din gură, dacă nu vrei să regreţi! 

Aguilar amuti, dar îi aruncă o privire dispretuitoare fetei. 
Ce preot insolent! 

— Mai am câteva întrebări, zise Cortes. Aş vrea să ştiu 
ceva mai mult despre relaţiile mexicanilor cu vecinii. 

Totonocas sunt singurii pe care-i tin sub jugul lor? 

Mali avea multe de spus despre acest subiect. 

— Spune că mexicanii au multi duşmani în federaţie, îi 
traduse Aguilar. Nu înţeleg tot, dar se pare că mexicanii 
sunt consideraţi nişte parveniti în Valea Mexicului şi că si- 
au câştigat supremaţia prin brutalitate. Pretind un tribut 
însemnat sub dominaţia lor şi toţi îi urăsc. Una din republici 
este în permanent război cu ei. 

— Serios? 

— Da, spune că se numeşte Texcala, Ţara Muntenilor 
Vulturi. Se află în munţii care ne despart de Tenochtitlân. 

— Aşa deci, zâmbi Cortes. 

Un regat divizat nu are nici o şansă. 

— Mulţumeşte-i donei Marina, frate Aguilar. Mi-a fost de 
mare ajutor. Spune-i că aş vrea să discutăm mai târziu, dar 
pentru azi a fost destul. 

Când Mali se ridică, îl privi drept în ochi. Dorinţa ei era 
cât se poate de transparentă. „Sunt alesul ei, oricând mă 
voi hotărî sá iau ce mi se oferă. Dar trebuie să fiu prudent.” 
Se uită la Aguilar. Nu-i scăpase schimbul de priviri dintre ei. 
Se uita la el cu reproş. Aştepta, crezând că o să discute cu 
el între patru ochi. 

— Poţi să pleci, îi spuse el. 


* 


Cánd rámase singur, Cortes se rezemá de spátarul 
scaunului, gânditor. Ideea care i se înfiripase în minte nu 
era decât un joc de noroc, cea mai mare loterie a vieţii lui. 
Şi, în fond, de ce nu? Avea treizeci şi trei de ani. Un bărbat 
de vârsta lui trebuie să moară sau să se acopere de glorie. 
Oamenii se gândeau prea mult la pericole, ca şi când ar trăi 
veşnic; la moartea lor, nu-i aclama nimeni. Era sigur de un 
singur lucru: dacă un om nu-şi asuma riscul la maturitate, 
restul vieţii trecea repede, fără nici un sens. Jurase când 
plecase din Estremadura că va muri fie în glorie, fie pe 
eşafod. 

„Soarta îi ajută pe cei curajoşi”, îşi spuse el. 

Si, chiar dacă era un joc, avea in mânecă un as de 
valoare, care se numea Mali. 


* 


Se îngrămădiseră în camera lui Cortes, asudati de muncă 
şi epuizati. ll aşteptau sá le vorbească. Desi erau 
nerábdátori sá afle ce dorea de la ei, le era teamá. 

„Cortes a clocit un nou plan”, se gândea Benitez. „| se 
citeşte în priviri.” 

— Construcţia noii colonii merge bine, începu Cortes. 
Peste câteva zile se va termina tot ce era important. 

Se opri să se uite prin cameră. Toţi căpitanii lui erau 
prezenţi, inclusiv Olmedo şi Aguilar. Acesta era consiliul lui 
de război. 

— Dar, cât rămânem aici, nu ne câştigam nici un merit în 
ochii lui Dumnezeu şi ai regelui Spaniei. Gloria şi bogăţiile 
pe care le căutăm se află în oraşul lacustru al mexicanilor, 
acest Tenochtitlân. 

— Inseamná că trebuie să-i asediem imediat, zise Leon, 
ironic. 

Cortes zâmbi acru, prefăcându-se amuzat de gluma lui 
Leon. 

— O găină se poate prinde în multe feluri, zise el. Uneori 
o fugáresti, dar alteori îi întinzi câteva gráunte în palmă şi o 
faci să vină la tine. In orice caz, n-o să câştigăm nimic stând 
aici. De îndată ce se termină construcţia fortului, vă 
sugerez s-o pornim spre Tenochtitlân. 

Benitez se întreba dacă auzise bine. Propunerea lui 
Cortes era uluitoare. Şi sinucigaşă în acelaşi timp. 

— Noi suntem cinci sute, iar ei milioane, îi atrase atenţia 
Ordaz. 

— Suntem cinci sute de generali, zise Cortes. Cred că 
putem ridica o armată egală din rândurile celor oprimati de 
Motecuhzoma. Din câte am aflat de la dona Marina, 
împăratul mexicanilor are mai mulţi duşmani decât un 


137 


- COLIN FALCONER - 
caine purici. 

— Pentru un cáine, puricii sunt doar niste paraziti, zise 
Leon. 

Cortes se luminá la fatá. Zámbi si se relaxa. 

— Toti sunteti mácinati de propriile voastre spaime. 

— Mai bine decát sá fim mácinati de indieni, remarcá 
Ordaz. 

— La Ceutla am demonstrat deja că putem înfrânge 
oricáti bástinasi dorim. Nu propun un război. Nu trebuie sá 
ne luptăm cu acest Motecuhzoma. Dacă reuşim să intrăm în 
oraş, poate o să ne atingem scopul prin alte mijloace. 

Îi aştepta pe ceilalţi să-l susţină, dar nici Alvarado şi nici 
Puertocarrero nu scoteau o vorbă. 

Pe neaşteptate, Cortes îşi pierdu buna dispoziţie şi bătu 
cu pumnul în masă. 

— Aţi uitat de roata din aur care zace şi acum în cala 
corăbiei Santa Maria? Acolo vă aşteaptă câte una pentru 
fiecare, dacă má sustineti! 

— Dacă am fi mai multi... începu Puertocarrero. 

— Dar suntem mai mulţi! li avem pe aliaţii noştri 
totonocas. Şi până o să ajungem la Tenochtitlán or să ni se 
alăture şi alţii! Nu înţelegi? Am venit aici ca salvatori! Aceşti 
oameni vor să-i salvăm de mexicani. Or să ne susţină cu 
miile, cu zecile de mii. 

Se opri din nou să se uite în jurul mesei. 

—O să îndeplinim lucrarea Domnului şi o sá ne 
îmbogăţim. Fiecare din noi va avea destul cât să-i ajungă o 
viaţă. 

— Să mergem alături de Cortes! zise o voce. 

Tresăriră cu toţii. Era tocmai Aguilar. Alvarado zâmbi 
deodată. 

— N-o sá te las să cari tot aurul ăla de unul singur. 

— Tu ce spui, Alonso? îl întrebă Cortes. 

Puertocarrero incuviintá din cap, pámántiu la faţă. 

— Merg si eu, zise Sandoval. 

— Şi eu, sări Jaramillo. 

Cortes se uitá ín jur la Benitez. ,Ce prost sunt!” se gándi 
el. ,Dar nu am de ales!” 

Nu putea să se întoarcă în Cuba, cu mâna goală. 
Călătoria lui ar fi lipsită de sens. Şi nici nu putea să rămână 
în fort, să moară de friguri sau vomito! 

— Da, bine. De ce nu? se auzi spunând. 

„Sunt la fel de nebun ca el! Ne-am molipsit cu toţii de 
nebunia lui. Ne-am îmbolnăvit de febra aurului de când 
mexicanii ne-au dăruit roata cea mare de aur. 

Şi boala aceasta o să ne ucidă pe toţi...” 

Douăzeci şi cinci. 


Gâlgâitul apei astupa orice sunete. Fluturii dansau în 
umbra copacilor de bumbac cu trunchiuri argintii şi 
libelulele pluteau aproape de cascadă. O pasăre colibri 
albastră zbura în jurul florilor unui copac zopilote. 

Norte îşi scoase cămaşa, pantalonii şi sări în apă. Floarea 
Ploii îl privea ghemuită printre ferigi. Fusese mai prudentă 
de data aceasta. Era sigură că n-o văzuse. „De ce îl 
urmăresc? Ce sper să obţin? Oare Mali n-o prevenise destul 
în privinţa pericolelor?” 

Dar nu putea să se abţină. Acest spaniol frumos, care 
avea cei mai trişti ochi pe care-i văzuse vreodată, o obseda. 

ÎI privea cum îşi face baie. După aceea, se ridică din apă 
şi îşi luă hainele. Dar, în loc să se îmbrace, se îndreptă spre 
gura peşterii ascunse de cascadă, în capătul opus al 
bazinului. Se aplecă şi intră înăuntru. 

Floarea Ploii bănuia ce era acolo şi i se acceleră pulsul. 

leşi din ascunzătoare şi se strecură printre stânci, 
oprindu-se în umbra peşterii. Apoi se uită înăuntru. 

Pe peretele opus, se săpase în stâncă un mic altar pentru 
o figurină de lut care-l reprezenta pe Şarpele cu Pene. 
Norte îngenunche în faţa lui. Apoi scoase un mic vas şi un 
spin, ascuns sub haine. Îşi înfipse spinul pe neaşteptate în 
penis si tinu vasul să adune sângele. Doar sudoarea care-i 
lucea pe piele îi trăda suferinţa. 

Când sângerarea se opri, se ridică şi aruncă sângele în 
faţa Şarpelui cu Pene. 

Floarea Ploii se întoarse să plece; în momentul acela, îi 
fugi o piatră de sub picior şi Norte se întoarse imediat. 

N-avea rost să se ascundă de el. De fapt, nici n-avea 
cum. Se ridică, s-o vadă. Norte se zgâia la ea. 

Fata îşi scoase hulptil, fusta şi intră în peşteră. 

Era un bărbat superb. Sudoarea de pe pielea lui bronzată 
îi scotea în evidenţă muşchii pieptului, umerilor şi 

picioarelor. Rámásese nemişcat. O privea infometat. 

Floarea Ploii îngenunche în faţa lui, îi linse sângele de pe 
maquanhuitl. Îl auzi gemând. Mali o învățase sá se poarte 
aşa: mângâie un bărbat cu flori. Până acum nu mai gustase 
ce aparţinea zeilor. Organul se mări în mâinile ei, roşu, 
umflat. 

Îngenunche în faţa ei şi îi şterse sângele de pe buze. 
Quetzalcoatl îi privea neclintit în timp ce se împreunau, 
încolăcindu-se ca şerpii pe podeaua plină de praf. 


* 


Apusul era violet si rácoros. Státea la gura pesterii, 
privind întunericul care se lăsa asupra junglei. Asculta 
simfonia nopţii, ritmul insectelor şi urletul unui jaguar sus, 
în munţi. Floarea Ploii se cutremură. Norte o strânse la 
piept. Záreau sclipirea focurilor de tabăra de la Vera Cruz. 

— Trebuie să ne întoarcem, murmură el. 

Îl sărută încă o dată şi se îmbrăcă repede. Pe urmă o luă 
la fugă, singură. Era o relaţie periculoasă. Va fi secretul ei. 
N-o să-i spună nici mămicii. 


* 


Umbre, fum, nori care alergau pe cer, astupând luna. 
Cortes făcea turul posturilor de gardă, glumind cu cei care 
dădeau cu zarul în jurul focurilor şi mustrându-i pe cei care 
dormeau. Îl găsi pe Puertocarrero stând singur pe parapet, 
privind silueta junglei profilată pe cerul nopţii şi luna care 
se înălța în spatele munţilor Orizaba. 

— Visezi la Cuba? îl întrebă Cortes. 

— La Spania. 

— Spania, zise Cortes. 

Pentru el, Spania însemna orizonturile monotone din 
Estremadura, crângurile cu stejari şi măslini, căldura verii, 
lumina intensă, orbitoare, vântul muşcător al iernii care 
mătura treptele casei şi te îngheţa în şa. Spania însemna 

hacienda sărăcăcioasă a tatălui său, nobil scápátat, care 
avea o casă mare cu uşi de stejar şi drugi de fier, coridoare 
fără mobilă şi o bucătărie uriaşă fără mâncare, cu câţiva 
servitori. 

— Ai vorbit cu oamenii? îl întrebă Puertocarrero. 

— Sper că le-am ridicat moralul. 

— Unii sunt speriaţi. 

„Tu eşti speriat”, se gândi Cortes, dar nu-i spuse nimic. 
Văzu o siluetă în curte. Era dona Marina. Se îndrepta spre 
casa lui Puertocarrero. 

— Eşti mulţumit de serviciile donei Marina? 

— Bineînţeles, caudillo. 

— Cum este? insistă Cortes. 

Puertocarrero părea jenat de intimitatea întrebării. 

— Este foarte frumoasă, dar lipsită de pasiune. 

„Lipsită de pasiune?” se gândi Cortes. „Nu mi se pare, 
prietene. Poate că este lipsită de pasiune doar faţă de 
tine.” 

— Ne-a ajutat foarte mult. 

— Da, aşa este, îl aprobă Cortes. 

Se făcuse linişte. „Ne-a ajutat mai mult decât îţi 
imaginezi”, îşi spuse Cortes. „Fără ea, n-am fi ajuns atât de 
departe. N-aş fi obţinut atâta aur de la Motecuhzoma şi nici 
nu i-am fi manipulat pe Totonocas. Ea este cheia reuşitei 
mele.” Se gândea din nou la oraşul lacustru de care-i 
povestise şi se minuna. 

— Crezi că oamenii ne vor urma de bunăvoie la 
Tenochtitlân? 

— Au fost de acord să construim o colonie aici şi am 
trudit cu toţii s-o ridicăm. Acum nu mai vrea nimeni să se 
întoarcă în Cuba, caudillo! 


* 
— Eu zic sá ne întoarcem în Cuba! strigă Escudero. 


Cortes se adresase oamenilor de pe o bancă, lângă 
cabildo - primărie. Spaniolii se adunaseră în piaţă, în faţa 

când i-a anunţat că trebuie sá mărşăluiască spre 
Tenochtitlân, au izbucnit în strigăte. 

„Sunt atátati de Leon si Ordaz, fără îndoială”, se gândea 
Benitez. 

— Oamenii aceştia sunt epuizați, strigă Ordaz. După 
toate greutăţile prin care au trecut, nu le poţi cere să 
mărşăluiască spre un oras duşman unde vom fi depăşiţi 
numeric cu peste o sută la unu! 

— Nu câştigăm nimic, dacă stăm aici, protesta Cortes. 

— Atunci să ne întoarcem în Cuba! repetă omul numit 
Escudero. 

Leon, care stătea la câţiva metri de Cortes, se întoarse şi 
se adresă soldaţilor. 

— Eu unul nu cred că vom putea forma o colonie cu 
câţiva oameni, înconjurați de atâţia duşmani! Mulţi dintre 
noi vrem doar să ne întoarcem la plantațiile noastre. 

Vorbele lui fură susţinute de câteva ovatii. Leon se 
întoarse din nou spre Cortes. 

— Când eram pe coastă, ne-ai spus că cei care vor să se 
întoarcă în Cuba pot s-o facă! Şi eu zic să profităm chiar 
acum de promisiunea aceasta! Să ne întoarcem cu partea 
noastră de aur. Restul pot face cum vor! 


Mulţi - prea multi, după părerea lui Benitez - l-au 
aclamat. 

Alvarado sări pe bancă, lângă Cortes, arătând cu degetul 
spre Leon. 


— La San Juan de Ulua, l-aţi implorat pe Cortes să vă lase 
să rámáneti! Ori de câte ori daţi de greu, vá rázganditi! V- 
ati dat cuvântul că o să fiţi alături de noi. Dacă plecaţi 
acum, sunteţi nişte dezertori! 

Leon îl ameninţă cu pumnul pe Alvarado şi-i strigă câteva 
insulte personale, imposibil de distins în vacarmul din jur. 
Cortes începuse să şovăie în faţa unor proteste atât de 
susţinute, dar Jaramillo sări şi el pe platformă. Totul părea 
dramatic. Benitez se întreba dacă acest spectacol nu fusese 
regizat de Cortes, la fel ca cel de la San Juan de Ulua. 

— O să întoarceţi spatele camarazilor voştri şi o să fugiţi 


143 


- COLIN FALCONER - 


în toiul luptei? strigă Jaramillo mulţimii. Pentru că asta veţi 
face dacă plecaţi acum! 

Escudero şi susţinătorii săi hohotiră în bătaie de joc. 

Cortes ridică braţele, să-i liniştească. Aşteptă să se facă 
linişte completă înainte să vorbească. 

— Nu vreau răul nimănui, zise el în cele din urmă. Dar, 
după cum vedeţi, sunt presat de ambele părţi. 

Se uita la Alvarado şi apoi la Leon. 

— De aceea, iată ce am hotărât. Voi trimite o delegaţie în 
Spania, aşa cum am stabilit, să ceară regelui dreptul de a 
fonda o colonie aici. Pentru a ne arăta buna credinţă faţă de 
coroană, intentionez să cedez regelui tot ce am câştigat 
până acum şi-i rog pe cei care vor rămâne cu mine să facă 
la fel. Fiecare om dispus să-şi cedeze partea Majestății Sale, 
va putea să-şi semneze numele pe petiția noastră. In felul 
acesta, regele va vedea care sunt supuşii săi loiali. lar cei 
care vor face acest sacrificiu ştiu foarte bine că regele îi va 
răsplăti însutit. Restul puteţi să vă luaţi partea care vi se 
cuvine. Sper că nu-mi cereti mai mult şi nu puteţi spune că 
nu m-am gândit la soarta voastră. 

Şi apoi, fără să mai aştepte, sări de pe platformă. Se lăsă 
o linişte mormântală. Pe urmă, treptat şi-au dat seama 
fiecare că fuseseră puşi într-o situaţie fără ieşire. Dacă nu 
semnau documentul pe care-l va duce Puertocarrero în 
Spania, renunțând prin urmare la partea lor, îşi primejduiau 
viaţa. Trezorierul regal nu se va lăsa până nu-i va descoperi 
pe toţi cei care nu renuntaserá la comoară şi-i va pedepsi, 
bineînţeles. 

În concluzie, ar trebui să plece în Cuba cu mâna goală. 

„Cortes este un geniu”, se gândi Benitez, zâmbind fără 
să vrea. 

Leon se înnegrise la faţă în timp ce Ordaz îi explica în ce 
fel îl manipulase Cortes. Omul fu cât pe ce să facă 
apoplexie. Alvarado îi spuse ceva, râzând. 

— Asta mai rămâne de văzut, strigă Leon, întorcându-i 
spatele. 

Douázeci si sase. 


Lui Aguilar i-ar fi plăcut să-şi ţină lecţiile în biserică, dar 
zgomotul ciocanelor era asurzitor. In schimb, hotărî să-şi 
exercite îndatoririle la umbra unui copac jacaranda. Floarea 
Ploii îl privea cum asuda în roba maro, groasă, strângând la 
piept cartea lui sfântă. Elevele, frumuseţile saşii din 
Potonchan, stăteau pe pământ la picioarele lui, privindu-l 
uimite. Femeile totonocas fuseseră excluse de la cursurile 
sale biblice, aşa cum le numea el, pentru că nici una nu ştia 
limba chontal maya. 

Din când în când îşi ridica privirile şi se uita la Floarea 
Ploii. O dată, o invită să se aşeze alături de celelalte, dar 
clătină din cap. Prefera să fie singură. 

Vorbele preotului i se păreau o aiureală şi nu pricepea 
mai nimic. Se pare că spaniolii aveau un singur zeu, dar 
erau trei zei în el. Aceşti trei zei care alcătuiau unul singur 
aveau un fiu, care era de asemenea zeu. Mai exista de 
asemenea un om, numit papă, care era şi nu era zeu. Dar, 
din câte spunea Aguilar, i se părea că nici unul din aceşti 
zei nu era atât de puternic ca regele spaniolilor. 

Aguilar îşi încheie lecţia punând femeile sá recite o 
rugăciune. 

După plecarea lor, se întoarse şi fu surprins s-o vadă pe 
Floarea Ploii. 

— Dona Isabel, îi spuse el, folosind numele pe care-l 
primise în ziua botezului. Mă bucur să constat că te 
interesează creştinismul. 

— Ti-am ascultat cuvântarea. Când ai vorbit de zeii tăi, n- 
ai pomenit nimic de stăpânul meu, Cortes. 

— Cortes? 

— Nu este unul din zeii voştri? 

Părea atât de mirat, de parcă l-ar fi lovit pe la spate cu o 
bátá. Ba chiar se clătină pe picioare. 

— Bineînţeles că nu. 

— Inseamná cá am avut dreptate. Este un om, la fel ca 
noi, ceilalti. 

— Nu ştiu de unde scorniti voi, băştinaşii, asemenea 
blasfemii. Cortes este conducătorul nostru şi misiunea lui 
este binecuvântată de papă şi Dumnezeu. Dar el personal 
nu este decât un om. 

— Nu sunteţi din Ţara Norilor? 

— Ne-am născut toţi într-o ţară mare şi frumoasă, numită 
Spania. Dar am venit aici din Cuba, o insulă de peste ocean. 

„Tot ce spui tu este lipsit de sens”, se gândi Floarea Ploii. 

— De ce aţi venit aici? 

Aguilar îi zâmbi răbdător. 

— Am venit să propovăduim cuvântul Domnului. Vrem să 
vă salvăm. 

— De cine? 

— De diavol. 

„De diavol. Vrea să spună, probabil de zeul mexicanilor, 
Pasărea Colibri. 

Biata Mali. Dar ce rost are să încerc s-o conving? Ar fi 
trebuit să-şi dea seama. Doar a vorbit destul cu Aguilar. 
Insă nu vrea să creadă în ruptul capului că Cortes este un 
om, la fel ca noi toţi. Se agaţă cu încăpățânare de fanteziile 
ei. 

Dar ce conta? N-are decât să viseze. Au fost date acestor 
spanioli şi viitorul depindea de ei. Spre deosebire de 
femeile totonocas erau departe de casă şi nu puteau fugi în 
timpul nopţii. 

Oricum, altarele de sacrificiu ale lui Motecuhzoma de- 
abia le aşteptă. Viaţa în sine nu era decât un vis, o scurtă 
amânare a morţii.” 

Se întoarse şi plecă. 

— Stai, o opri Aguilar, cu răsuflarea tăiată. Aş vrea să-ți 
citesc din cartea mea sfântă. 

Dar Floarea Ploii nu-l asculta. Se întreba când va mai 
avea ocazia să se furişeze în peşteră, cu Gonzalo Norte. 

— Alonso, tu eşti prietenul si aliatul meu cel mai de 
încredere. De aceea vreau sá te întorci în Spania si sá ne 
sustii cauza. 

Puertocarrero nu părea nici surprins, nici întristat de 
această hotărâre. „Nu-i plăceau luptele”, se gândi Cortes, 
„Şi nici nu era destul de rezistent să supravieţuiască în 
aceste ţinuturi bântuite de friguri şi de sălbatici 
imprevizibili. Manierele şi educaţia sa erau mai potrivite la 
curtea regală; de aceea l-au ales pentru această misiune.” 

Se gândea la Mali. Şi poate că nu era singurul motiv. 

Dar ceilalţi căpitani ai săi or să-i aprecieze raţionamentul. 
Trebuia să obţină recunoaşterea oficială a regelui şi, în 
acest scop, aveau nevoie de cineva capabil să se descurce 
la curte. Puertocarrero era de departe cel mai bun 
candidat. Nepot al unui mare judecător din Sevilla şi rudă 
cu contele de Medellin, cel mai puternic şi influent dintre 
granzii lui Carol, avea cele mai bune recomandări. 

Cortes îi dădu documentul - carte de relacion - sigilat cu 
ceară. 

— In scrisoarea mea i-am descris regelui tot ce s-a 
întâmplat aici de la sosirea noastră, acum trei luni. Am 
informat pe Majestatea Sa cum am fost forţaţi să luăm 
măsuri drastice în ultima vreme, datorită arogantei si 
lăcomiei guvernatorului Cubei, Velasquez. Am exprimat de 
asemenea entuziasmul tuturor membrilor noii noastre 
colonii de a-şi servi regele. 

— Mă voi întoarce cât mai repede cu aprobarea regelui. 

Cortes zâmbi. O să-i simtă lipsa. Puertocarrero era un 
comandant loial şi demn de încredere. Dar prefera să-l aibă 
pe Alvarado lângă el, în lunile care vor urma, dacă vor fi 
nevoiţi să lupte. 

— Pentru a-l stimula pe rege să ia o hotărâre, te trimit cu 
toate comorile adunate până acum. 

„Mă rog. Aproape toate”, se gândi Cortes. „Fără aurul pe 
care-l purta dona Catalina în ziua când mi-a dat-o Gordo şi 

fără anumite articole de îmbrăcăminte în care m-au gătit 
oamenii lui Tendile. Acestea îmi aparţin personal.” 

— Numai aurul şi bijuteriile se ridică, după părerea mea, 
la două mii de castellanos. 

— Sunt sigur că Majestatea Sa va fi impresionată. 

— Vom pleca de dimineaţă către coastă. Vei lua corabia 
mea din San Juan de Ulua. Alaminos va fi căpitanul. 

Puertocarrero se ridică să plece, dar ezită. 

— In legătură cu fata, zise el. 

Cortes încercă să se arate nedumerit. 

— Dona Marina, adáugá Puertocarrero. 

— Ce-i cu ea? 

— S-o tratezi cu blándete, zâmbi el. 


San Juan de Ulua. 


Santa Maria de la Concepción plutea pe apele calme ale 
oceanului. Soarele de-abia răsărise. Rásunau strigăte în tot 
golful, în timp ce marinarii desfăşurau pânzele. O barcă 
aştepta pe plajă, gata să-l transporte pe Puertocarrero. 

Câţiva soldaţi stăteau pe plajă, aşteptând. Aurul era la 
bord. Mali îi auzea pronuntánd numele lui Cortes si 
scuipánd dispretuitor în nisip. 

Puertocarrero înainta cu cizmele lui înalte de piele. 
Soarele dimineţii îi scotea în evidenţă părul şi barba aurie. 
Acum, când îl vedea plecând, o cuprinse un val neaşteptat 
de afecţiune faţă de el. 

li spuse ceva lui Aguilar, care părea plictisit. 

Diaconul se întoarse spre Mali. 

— Spune că nu ştie când o să se întoarcă. 

— Spune-i stăpânului cu păr de aur că-i urez numai bine 
şi-i mulţumesc pentru bunătatea lui. 

Mali era foarte agitată şi îi venea greu să joace acest rol. 
Ştia că Cortes aranjase lucrurile în felul acesta. Mai existau 
cazuri când un bărbat îşi punea fratele să-i instruiască 
mireasa în misterele peşterii plăcerilor înainte s-o ia în patul 
lui şi era convinsă că aşa făcuse şi Cortes. lar acum, când 
se achitase de obligaţie, Puertocarrero se întorcea în Ţara 

din Nori. 

O luă de mână. Părea trist că trebuia s-o părăsească. 

— Îţi doreşte numai bine, îi spuse Aguilar. 

— Şi eu la fel. Spune-i că peştera mea va fi un loc gol şi 
pustiu fără el. 

Aguilar inspiră adânc şi îşi feri privirile. 

— Nu pot rosti aceste cuvinte. 

Fata zâmbi din nou. 

— Atunci urează-i ca Zeul Vânturilor să-i împingă canoea 
cea mare spre cer. 

— Castilla nu este în cer, bombăm Aguilar. 

Îi transmise câteva cuvinte lui Puertocarrero, care zâmbi 
şi rosti două-trei vorbe pe limba lui. 

— Nu i-ai transmis ce am spus, îi reproşa Mali lui Aguilar. 

Diaconul se încruntă. 

— De unde ştii ce i-am spus? 

Mali îl privi fix. Şi Aguilar fu primul care îşi feri privirile. 

— l-am spus că o să-ţi fie dor de el şi-i urezi numai bine. 

— Şi el nutreşte aceleaşi sentimente. 

— Probabil că ai intuit deja, pufni Aguilar, enervat. 

— Şi restul? 

— Asta a fot tot. 

— Nu-i adevărat. 

Aguilar se gândi o clipă, nehotărât, dar apoi ridică din 
umeri şi-i mărturisi: 

— Te-a rugat de asemenea sá ai grijă de prietenul lui, 
Cortes. 

— Aş face orice pentru Cortes, îi declară ea lui Aguilar, 
dar nu-i nevoie să-i spui lui Puertocarrero. Cred că ştie deja. 

Aguilar pufni din nou dezgustat şi se îndepărtă, lăsându-i 
să-şi ia rămas bun singuri. 

Puertocarrero îi sărută mâna şi se îndreptă spre barcă. 
Marinarii lansară canoea la apă. li făcu semn cu mâna si 
apoi se aşeză. Era ultima oară când îl vedea. 


149 


- COLIN FALCONER - 


Douázeci si sapte. 
Vera Cruz. 


Guzman stătea în uşă. Cortes îşi ridică privirile de la 
zaruri. Ofițerii adunaţi în jurul mesei, amutirá pe rând. 

— Ce este? 

— Femeia, dona Marina. Aşteaptă afară, caudillo. 

Alvarado zâmbi răutăcios. 

— Poate că acum, după plecarea lui Puertocarrero, o 
mănâncă între picioare, zise el, spre hazul celorlalți. 

Cortes îi amuti cu o privire. 

— Adu-o aici, spuse el. 

Guzman apăru cu Mali peste câteva clipe. 

— Adu-l şi pe Aguilar, îi porunci Cortes. 

— Nu, protestă Mali în castillană. Fără Aguilar. Spaniolii 
se holbau la ea, uimiţi. 

— Poţi să pleci, îi spuse Cortes lui Guzman. 

Apoi îşi concentra atenţia asupra fetei. Să nu-ţi vină să 
crezi! 

— Vorbesti castillaná? 

— Te rog să... vorbeşti rar... pentru mine. Atunci... 
înţeleg. 

Cortes ráse. Ce minune. De fapt, era de aşteptat. Era cu 
ei de aproape trei luni, trăise cu Puertocarrero, îngrijise 
bolnavii şi răniții. O fată isteatá ca ea nu pierduse timpul de 
pomană. Se întreba de când începuse să înţeleagă ce se 
petrecea în jurul ei şi de ce se hotărâse abia acum să-şi 
dezvăluie secretul. 

— Eşti de admirat, îi spuse el. 

Dar fata îi ignoră lauda. 

— Fură... canoea ta. Mâine. 

Lui Cortes îi pieri râsul. 

— Furá? 

Îşi dădu seama imediat că prin canoe se referea la una 

din naos-urile sau corábiile ancorate. 

— Cine o sá facá asta? 

— Leon... Ordaz... Diaz... Escudero... Umbral. 

Se uitau toţi uluiţi în timp ce repeta numele 
conspiratorilor. Alvarado înjură pe înfundate. 

— De unde ştii? o întrebă Cortes. 

— Vorbesc... nu le pasă... ce spun. Cred... că eu nu 
înţeleg. 

— Trădătorii! suierá Sandoval. 

Cortes zâmbi. 

— Da, într-adevăr, aveau de gând sá ne trădeze, dar se 
pare cá nu vor avea succes. Dumnezeu ne-a trimis un inger 
pázitor. 

— Ce-o să facem? îl întrebă Alvarado. 

— Am fost destul de răbdători până acum. Este timpul să 
renuntám la mánusile de catifea si să le arătăm pumnul 
nostru de fier. 

Se întoarse spre Jaramillo. 

— la-l pe Escalante şi vreo doisprezece soldaţi. Arestati 
conspiratorii imediat. Adică nu, staţi puţin. Lăsaţi-l pe 
părintele Diaz. Luaţi-i doar pe cei patru. Duceţi-i la 
Alvarado. Trebuie să aflăm ce se întâmplă. 

Alvarado încuviinţă din cap. 

— Lasă-i pe mâna mea, caudillo. 

Căpitanii ieşiră în grabă din cameră, dornici să se 
răzbune pe oamenii lui Velasquez. Cortes rămase singur cu 
Mali. „M-ai salvat din nou!” se gândi el. „Şi eu te-am 
subestimat şi de această dată. Eşti la fel de valoroasă ca 
toată comoara lui Motecuhzoma!” 

— Îţi mulţumesc, îi spuse el. 

De data aceasta îl privi drept în ochi şi rosti câteva 
cuvinte în nahuatl pe care nu le înţelegea: „Eşti Şarpele cu 
Pene. 

Destinul meu este alături de tine.” 

Douázeci si opt. 


Cámasa lui Alvarado era udá de transpiratie si avea 
sange pe mansete. Párea obosit dupá ce státuse treaz 
toatá noaptea. Nici Cortes nu dormise. Státea la masa cea 
mare, negru de furie; luase deja o hotáráre. 

Afará, se lumina de ziuá. 

— Ce ai aflat? îl întrebă Cortes. 

— Escudero este foarte încăpățânat. 

— Cât de încăpățânat? 

— A vorbit până la urmă, zise Alvarado. 

Pe masă era un ulcior cu vin cubanez. Îşi umplu o cană şi 
o dădu peste cap, să-şi astâmpere setea. Vinul roşu i se 
prelinse în barbă. 

— Până la urmă, au vorbit toţi. O bucată de frânghie si 
câteva găleți cu apă au fost de ajuns să le dezlege limbile. 

— Cine mai face parte din conspirație? 

Alvarado ezită. „Probabil că veştile sunt proaste”, se 
gândi Cortes. Alvarado împinse lista cu nume spre el. 
Cortes le citi repede şi oftă. Era şocat. Nu-şi dăduse seama 
că oamenii lui Velasquez aveau atâţia adepţi. Nu trebuia sá 
se afle. Altfel va pierde şi loialitatea celorlalţi. Dar, pentru 
a-şi pune în aplicare planurile de viitor, avea nevoie de 
fiecare om în parte. 

Sau aproape de fiecare om. Va trebui să sacrifice unul 
sau doi de dragul disciplinei. 

— Atât de mulţi. 

Alvarado pipăi ceaşca de pe masă. 

— Aveau de gând să ia o corabie şi să plece spre Cuba. 
Sperau să-l prevină pe Velasquez în privinţa misiunii lui 
Puertocarrero şi să-l intercepteze. 

Lui Cortes îi pulsa o venă la tâmplă. 

— Cine urma să fie căpitanul lor? 

— Juan Cermeno. 

— Cermeno, murmură el. 

Noroc cá nu avea prea mare nevoie de cápitani. Se uitá 
din nou la Alvarado. 

— Nu trebuie să-i lăsăm pe ceilalţi să afle. Conducătorii 
revoltei vor fi traşi la răspundere. Cei care nu vor fi 
pedepsiţi vor mulţumi Domnului pentru norocul lor şi vor fi 
mai atenţi pe viitor. 

Se gândi un timp, parcurgând lista. 

— Spánzurati căpitanul, pe Cermeno. Pot să renunţ la 
câţiva marinari pentru campanie. Şi bineînţeles pe câinele 
ăsta de Escudero. 

— Şi ceilalţi? 

— Toti marinarii de pe listă să primească două sute de 
lovituri de bici. Marinarii nu ne cunosc la fel de bine ca 
soldaţii. 

— Şi cu Diaz ce facem? Ca să nu mai vorbim de 
nemernicul de Leon! 

— În privinţa lui Diaz - nu ne putem atinge de el, pentru 
că este preot. Lasă-l să creadă că n-am aflat de el. lar 
ceilalţi doi... Leon este un bun luptător şi Ordaz a participat 
la nenumărate campanii în Italia. Avem nevoie de ei. Este 
mai înţelept să dau dovadă de clementá. N-au decât să 
asude până vor fi de acord să semneze un angajament de 
loialitate. 

— Deci îi spânzurăm doar pe Cermeno şi pe Escudero? 

Cortes consultă lista din nou. 

— Sunt mulţi oameni buni aici. 

Alvarado se încruntă. 

— Deşi nu strică să atârne unu-doi de copaci, ca să le 
arate celorlalţi ce soartă îi aşteaptă. Şi cu Norte ce facem? 

— Nu-i văd numele pe listă. 

— Ce contează? Este o belea şi nu ne foloseşte la nimic. 

Cortes încuviinţă din cap. 

— Bine. Atârnă-l pe Norte în ştreang, alături de ceilalţi. N- 
o să plângă nimeni după el. Fă ce trebuie. 


* 

Doi bărbaţi aşteptau pe esafod, cu gâtul în streang. Unul 
plângea şi era susţinut de soldaţi. Celălalt privea sfidător, 
uitându-se peste capetele camarazilor săi, care se 
adunaseră să privească execuţia lui. Avea sânge pe 
cămaşă şi părea bolnav. 

Cu o oră înainte se înjghebase rapid Curtea Martialá. 
Magistratul şef al primăriei, Grado şi Avila pronuntaserá 
sentinţa. 

În faţa eşafodului era o masă pe care aştepta ordinul de 
execuţie, nesemnat încă. Cortes apăru în sfârşit, însoţit de 
Alvarado şi Diego Godoy. Îmbrăcase costumul de catifea 
neagră pe care-l purtase şi la venirea lui Tendile. Străbătu 
piaţa cu capul plecat. Se opri în faţa mesei, se uită la 
oamenii cu ştreangul la gât şi păru să ezite. 

Soarele se ridicase deasupra oceanului, aruncând umbre 
prelungi asupra fortului. Mali se cutremură în răcoarea 
amurgului. 

— Trebuie să semnezi aceste mandate de execuţie, zise 
Alvarado. 

— Este o datorie neplăcută, îl auzi pe Cortes spunând. 

Alvarado părea disperat şi furios în acelaşi timp. 

— Caudillo, aceşti oameni s-au revoltat împotriva ta. Ne- 
au trădat pe toţi. Nu ai de ales. 

Cortes se rezemă de masă şi luă pana. 

— Mai bine n-aş fi învăţat să scriu, decât să-mi pun 
semnătura pe nişte mandate de execuţie. 

După ce semnă, se îndepărtă. 

Mali îl compătimea. Nu putea nici măcar să privească 
sfârşitul celor care-l trădaseră. Toate acestea dovedeau 
încă o dată adevărata lui identitate. 

Tobele bubuiră. 

Fiecare victimă era încadrată de trei oameni. Alvarado 
făcu semn şi dădu drumul la frânghie. Cermeno şi Escudero 
atârnau în ştreang, zbătându-se în aer. 

„Nu pot să mă uit”, se gândi Mali, întorcând spatele 
scenei. Dar auzea horcăitul victimelor. 

Floarea Ploii stătea în spatele ei. Îi privea pe cei doi, care 
se zvârcoleau în chinurile morţii. Era îngrozită. Norte va fi 

următorul. 


* 


Benitez se acomoda greu cu întunericul, după lumina 
orbitoare din piaţă. Norte zăcea într-un colţ al celulei, cu 
capul între genunchi, scăldat de sudoare. Ináuntru era o 
căldură sufocantă. Nu exista decât o singură fereastră, sus 
spre tavan. 

Era legat la mâini şi la picioare. 

— l-au spânzurat pe Cermeno şi Escudero? murmură 
Norte. 

— Acum două ore. 

Încuviinţă din cap. 

— Părintele Olmedo a venit deja. M-a pus sá mă 
spovedesc. După ce mi-am mărturisit păcatele, se temea că 
n-o să-mi găsesc un loc în Rai. L-a trimis şi pe Aguilar să-mi 
explice. 

— Eu am venit pentru altceva. Păcatele tale te privesc 
doar pe tine şi pe Dumnezeu. 

— Aşa le-am spus şi eu. 

Îşi ridică privirile. 

— Mi-a venit rândul? M-au lăsat prea mult să aştept. Oare 
ştiu ce înspăimântat sunt? Sau le face plăcere? 

— Execuţia a fost oprită, îi spuse Benitez. 

Norte pufni. 

— De ce? 

— Am pledat în favoarea ta. Am spus că ştii limba 
bástinasilor şi o sá ne fii de folos. Le-am garantat că nu esti 
periculos, chiar dacă timpul petrecut printre sălbatici ţi-a 
slăbit judecata. Am reuşit să ajungem la o înţelegere până 
la urmă. 

Norte râse strident. Era disperat, uşurat şi mirat în 
acelaşi timp. 

— De ce? 

— Nu sunt un barbar. 

— De ce mă ajuţi? Ştiu foarte bine că mă dispreţuieşti. 

„Chiar, de ce?” se gândi Benitez. Fusese de faţă la 
întrunirea Curții Marţiale, de dimineaţă. Cermeno şi 
Escudero nu mai puteau fi salvaţi. Dacă ar fi avut un dram 
de minte în cap, Escudero ar fi trebuit să ştie înainte să 
plece din Cuba. Cu câţiva ani în urmă, când fusese jandarm 
la Santiago, îl arestase pe Cortes, la cererea lui Velasquez, 
sub falsa acuzaţie de rebeliune. lar faptul că venise în 
această expediţie sub comanda lui Cortes era o nebunie din 
partea lui. 

Dar cu Norte era altă problemă. Jaramillo asistase la 
interogatoriul lui Escudero şi-i spusese mai târziu lui 
Benitez că numele renegatului nu figura pe lista 
răzvrătiţilor. Norte era nevinovat. 

Şi pentru Benitez nu conta altceva. „Indiferent ce părere 
am despre el”, se gândise Benitez, „dreptatea trebuie să 
triumfe. Un om nu poate fi spânzurat pentru o faptă pe care 
n-a comis-o.” 

Cu toate acestea, se dispreţuia pentru gestul lui. De ce 
nu-şi tinuse gura şi nu-l lăsase pe câinele acesta să atárne 
în ştreang? Totuşi fiecare om are onoarea lui si nu putea 
lăsa lucrurile în voia sorții. 

— Nu te-ai amestecat în conspirația lor, i-a spus el. 

— Tot nu mi-ai răspuns la întrebare. 

— Te ajut pentru că ar fi o nedreptate, atâta tot. 

Norte se gândi un timp. 

— Ai spus ceva despre un târg. 

— Trebuie să-i juri credinţă lui Cortes şi să te angajezi să 
lupti ca soldat, sub steagul lui. După aceea, vei fi lăsat sub 
supravegherea mea. 

— Înţeleg. 

— Accepti? 

— Esti un om ciudat, Benitez. 

— De ce? Pentru cá tin la dreptate? 

— Pentru că nu foloseşti dreptatea în propriul interes. 

— Încă nu mi-ai răspuns. Să ştii că îmi pierd răbdarea. 

Norte îşi rezemă capul de perete. 

— Ani de zile am fost un obiect de amuzament pentru 
băştinaşi, o noutate, un străin, o ciudátenie. Atunci, mi-am 

dorit de multe ori sá mor. Dar trupul se agatá de viatá. 
Rámase tácut cáteva clipe. 
— Accept tot ce vrei, Benitez. Dacá tu crezi cá merit sá 
fiu salvat, salveazá-má. Nu stiu de ce, dar mi se pare prea 
greu sá mor. 

Douăzeci şi nouă. 


A doua zi, toţi oamenii de pe lista lui Escudero au fost 
trimişi în nord, la Cempoallan. Alvarado a fost pus în 
fruntea lor. Cortes le-a spus că este o patrulă de rutină. 


* 


— Vrea sá te duci cu ea la ráu, murmurá Norte. 

Benitez se încruntă si la el şi la Floarea Ploii. 

— De ce? 

— Sá faceti baie. 

— Este nesánátos să te îmbăiezi. Poţi sá te imbolnávesti 
de friguri. 

— Băştinaşii se îmbăiază tot timpul si nu se îmbolnăvesc. 

Tocmai terminaseră acoperişul bisericii. Benitez era în 
cămaşă. Îl privea pe părintele Olmedo care sfintea locaşul. 
Preoţii şi aiurelile lor! Sute de lucrători totonocas fuseseră 
mánati înăuntru şi se zgâiau miraţi în timp de părintele Diaz 
şi Aguilar támáiau biserica. Incantatiile în latină erau de 
neînțeles chiar şi pentru spanioli, cu excepţia ofiţerilor. 

Benitez îl luă de braţ pe Norte şi o porniră spre uşă. 

— Dar de ce vrea să ne imbáiem? 

Norte ridică din umeri. 

— Nu-ţi dai seama în ce hal puti. Până si un vultur 
miroase mai frumos. 

Benitez îl apucă de gât pe Norte. 

— Má pis pe mormântul maicá-ti, şuieră el. 

— N-am vrut sá te jignesc, gemu Norte. Dar noi, spaniolii 
nu ne dám seama ce urát mirosim. Oamenii acestia se 
spalá zilnic, sá-si curete trupurile de sudoare. Floarea Ploii 
ar vrea sá faci la fel. 

Benitez îi dădu drumul. Dar ezită. Se întreba dacă nu 
cumva îşi băteau joc de el sau puneau ceva la cale. 

Norte îşi masă gâtul. 

— Nu má priveste ce faci, zise el, citindu-i gándurile. Ti- 
am tradus doar vorbele ei. 

Floarea Ploii ascultă conversaţia fără să înţeleagă ceva. 
Benitez se uită la ea şi fata îi zâmbi încurajator. „Pe 
onoarea mea, este ridicol.” Totuşi era de preferat decât să 
stea aici şi să asculte bodogănelile lui Olmedo. Aşa că 
încuviinţă din cap şi porniră spre piaţa pustie, plină de 
lemne. 


* 


Fata îşi scoase hainele şi intră în bazin. Apa sclipea pe 
trupul ei ca roua. Era răcoare în umbrele verzui şi i se 
întăriseră sfârcurile. 

Benitez îşi pierduse siguranţa. 

Se întoarse şi-i strigă ceva pe limba ei. Veni să-l ia de 
mână şi-l ajută să-şi scoată hainele. Îi era ruşine să stea 
gol, în plină zi, alături de o femeie. Parcă îi vedea pe 
camarazii lui râzând în tufişuri. Nu cumva începea să se 
transforme într-un sălbatic, ca Norte? 

O urmă în bazinul din stâncă. Floarea Ploii ţinea în mână 
o rădăcină de copac de săpun. O frecă în mâini şi îl unse pe 
tot corpul. Murmura tot timpul cuvinte mayaşe, pe care nu 
le înţelegea. Luă apă în mâini şi o turnă peste piept şi 
umeri. Apoi îl trase spre apa mai adâncă, să-l clătească. 

După ce termină, se întoarse şi înotă mai departe de el, 
spre o stâncă încălzită de soare. Se întinse pe spate şi-i 
făcu semn să vină. 


* 


— Esti mare şi urât, îi spuse fata pe limba ei, ştiind că n-o 
înţelegea. Dar eşti bun. Te-ai purtat frumos cu Norte. 

Se bălăci în apă şi se săltă pe stâncă lângă ea. Picăturile i 
se lipiseră de piept şi burtă. Observă că părul de pe trupul 
lui semăna cu o blană de animal când era ud. Tremura sub 
razele blânzi ale soarelui. Pielea lui era rece când o 

atingeai. 

— Ce să mă fac? zise ea. lubitul meu este frumos şi 
înţelege tradiţiile zeilor. Tu eşti neîndemânatic, dar bun. 
Spaniolii mi te-au dat de soţ. Ce să fac cu tine? 

Il sărută şi-i simţi braţele învăluind-o. Stăteau întinşi pe 
piatra încălzită de soare. Se întinse pe ea, imaginându-şi că 
se sacrifica pe altarul lui Motecuhzoma. „Probabil că te 
simteai la fel, în timp ce priveai cerul albastru!” 

Avea o barbă tepoasá şi aspră. Îl trase la sânul ei. 

— Vită-te la tine, murmură ea. Eşti atât de păros. 
Maquanhuiti-ul tău seamănă cu un pumn purpuriu, care-şi 
croieşte drum prin pădure. 

Isi încolăci braţele şi coapsele în jurul lui şi-l mângâie pe 
păr. 

— Acum nu mai miroşi a sudoare. Acum poţi intra în 
peşteră mirosind a pădure şi apă, ca să-mi placă şi mie. 

— Cara, murmură el, cara mia. 

Se întreba ce însemnau cuvintele. O să afle de la Mali. Cu 
Norte se înţelegea perfect. Dar, din păcate nu-i aparţinea 
lui. 

În schimb, fusese dată lui Benitez. Cel puţin acum o să-i 
arate cum îi plăcea să se poarte cu ea, o să-l ajute să fie 
curat şi o să-l înveţe câteva cuvinte din limba ei. Şi poate, 
cu timpul, o să-l îndrăgească. 


Vera Cruz. 


Când Alvarado şi  velasquiştii s-au întors de la 
Cempoallan, au fost surprinşi şi uluiti să găsească golful 
gol. Dar au fost informaţi imediat de camarazii lor că 
întreaga flotă putrezise. 

Acum nu mai exista nici o cale de întoarcere în Cuba. 

Treizeci. 


Cortes stătea pe nisip, cu marea în spate. Părintele 
Olmedo era lângă el, cu o cruce mare de lemn în mână. 
„Frumoasă imagine”, se gândi Benitez. Marea şi crucea, 
cele două simboluri ale credinţei şi disperării lor. Caudillo 
este pasionat de asemenea efecte teatrale. Se pricepe să-şi 
impună punctul de vedere, fără să scoată nici un cuvânt. 

Dar acum era greu de spus în ce ape se scăldau oamenii. 
Se întâmplaseră destule. Când se uita la feţele lor, Benitez 
vedea frică, resemnare, furie, duşmănie. Expediția durase 
deja prea mult; nu anticipase nimeni că vor înainta atât de 
adânc pe continent, când plecaseră din Cuba. 

— Domnilor, începu Cortes, ştiu că sunteţi supăraţi din 
cauza corăbiilor, dar vă asigur că nimeni nu este mai 
îndurerat ca mine. Acesta este raportul marinarilor 
însărcinaţi cu paza flotei. L-am primit în timp ce erati la 
Cempoallan. Sunt informat că această climă blestemată a 
putrezit lemnul întregii flote, iar viermii de apă şi şobolanii 
le-au avariat complet. Căpitanii noştri mi-au spus de 
asemenea că bărcile nu mai sunt nici ele sigure şi ar fi de 
preferat să le tragem pe plajă, ca să salvăm ce se poate. 

Benitez văzuse documentul acela.  Căpitanii îl 
informaseră într-adevăr în legătură cu condiția precară a 
vaselor, pentru că li plătise bine s-o facă. Dar acest 
subterfugiu al lui Cortes nu avea nici o importanță pentru 
Benitez. Se hotărâse deja să rămână în serviciul lui, viu sau 
mort. Nu-l mai interesau corăbiile. 

— In ultima săptămână, pânzele, părţile de fier si funiile 
au fost transportate pe țărm, spunea Cortes, iar corăbiile 
flotei noastre au fost scufundate în golf. Nu mi-a venit uşor 
să iau această hotărâre, dar nu am avut încotro. 

Se opri studiindu-i pe ceilalţi. Vântul îi răsfoia hârtiile din 
mână. 

— Dacă veţi sta sá vă gândiţi cu calm, veţi înţelege că 

acest incident nefericit nu trebuie sá ne taie elanul. Dupá 
necazuri, vin întotdeauna bucurii. Pierderea corábiilor ne-a 
făcut să câştigăm o sută de oameni pentru expediţia 
noastră, pentru că marinarii noştri vor fi nevoiţi să ni se 
alăture. Azi ne-au jurat credinţă. Dumnezeu să ne ajute în 
ce ne-am propus. O să ne umplem de glorie. Indienii de pe 
aceste meleaguri ne consideră o rasă superioară şi cred că 
nu este cazul să le înşelăm încrederea sau să le spulberăm 
prejudecățile. 

Benitez îi aruncă o privire lui Aguilar. Diaconul se uita 
dusmános la dona Marina. 

— Jur că o să vá imbogátesc pe toţi mai mult decât ati 
sperat vreodată, continuă Cortes. Avem nevoie doar de 
curaj şi credinţă. Pentru că nu trebuie să uitaţi nici o clipă 
că, deşi vrem să ne îmbogăţim, mai avem încă o misiune 
de îndeplinit: răspândirea învăţăturii lui lisus Cristos. Am 
văzut toţi la ce orori se dedau aceşti păgâni în templele lor 
infernale. O să le dărâmăm edificiile diavoleşti şi o să 
aducem mântuirea şi creştinismul pe aceste meleaguri 
sălbatice. Ne aflăm în fericita situaţie de a servi nu numai 
interesele noastre, ci şi pe cele ale lui Dumnezeu cel 
Atotputernic. Să mergem deci, ştiind că nu putem da greş, 
pentru că  înfăptuim voinţa Domnului. Acum, după 
pierderea corábiilor, zarurile au fost aruncate. Nu ne 
rămâne decât să pornim spre Tenochtitlân! 

Urmă o mică ezitare, o pauză periculoasă, când totul 
putea fi pierdut, se gândi Benitez. Umbra eşafodului şi 
îngăduinţa arătată de Cortes produseseră o schimbare 
radicală în caracterul său. 

— Spre Tenochtitlân! strigă el. 

Ceilalţi oameni, în lipsa unui conducător care să le 
susţină temerile sau protestele, se lăsară duşi de val. 

— Spre Tenochtitlán! răsună îndemnul strigat din sute de 
piepturi. 

„Da, la Tenochtitlán”, se gândi Benitez. 

„Dumnezeu sá aibă milă de noi!” 

Treizeci si unu. 


August, luna fructelor coapte. 


Cortes îl lăsă pe unul din căpitanii săi, Juan Escalante, să 
aibă grijă de fortul de la Vera Cruz, împreună cu soldaţii 
prea bolnavi sau prea bătrâni să îndure marşul până la 
Tenochtitlân. Restul plecară cu Cortes. 

Mergeau în formaţie strânsă. 

Cristobal, purtătorul steagului, călărea în faţa coloanei, 
urmat de Cortes, în armura lui sclipitoare. Mali mergea pe 
jos, alături de părintele Olmedo, care ţinea o cruce mare, 
împodobită cu turcoazele pe care le scosese din urechile şi 
nasurile indienilor Totonocas convertiți la creştinism. În 
spatele lor venea grosul infanteriei, şase companii de câte 
cincizeci de oameni. 

Sclavii Totonocas şi cubanezi cărau armurile grele din 
oţel ale spaniolilor sau împingeau carele cu tunuri, în 
spatele artileriei veneau sulitasii, archebuzierii şi arcaşii. O 
armată formată din cinci mii de războinici Totonocas, în 
superbe mantii din pene, încheia suita. Soarele se reflecta 
în coifurile de oţel, pe muschetele archebuzierilor şi pe 
podoabele de alamă ale cailor. 

Ce nebunie, se gândi Benitez. O armată de cinci sute de 
spanioli şi câteva mii de băştinaşi înarmaţi cu bâte şi 
scuturi din scoici îşi propusese să cucerească o întreagă 
naţiune. 

Curată nebunie! 


* 


Drumul de la Cempoallan fi ducea prin cámpuri de 
porumb copt, pe poteci care serpuiau prin jungla încâlcită 
cu liane, pe lângă copaci decoraţi cu nervuri roşii de viţă. 
Soldaţii gâfâiau si blestemau, impovárati de armurile lor 

grele. Femeile tabascane care nu rămăseseră la 
Cempoallan fugiseră în junglă cu prima ocazie. Nu mai 
rămăseseră decât Malinali şi Floarea Ploii. 

Au poposit într-o vale lată, fertilă, cultivată cu vanilie şi 
carmin, iar a doua zi au început să escaladeze poteca 
abruptă spre Jalapa, Oraşul Râului de Nisip. Când au privit 
în jos, spaniolii au văzut că lăsaseră în urmă jungla umedă 
şi mlastinile de pe coastă care colcăiau de tántari. În faţa 
lor se ridicau culmile înzăpezite. 

Cortes se îmbrăcase în armură din cap până-n picioare şi 
îşi pusese o pălărie cu pene, pentru intrarea în Jalapa. 
Oraşul era alcătuit din câteva clădiri de chirpici, răspândite 
pe versanţii văii împădurite. Locuitorii fuseseră preveniti din 
timp de venirea lor şi scoseseră idolii de piatră din temple, 
ascunzându-i în pădure, pentru a anticipa dorinţele Şarpelui 
cu Pene. Preoţii îşi tăiaseră părul şi se îmbrăcaseră în haine 
albe. Nobilii din Jalapa îşi puseseră casele la dispoziţia 
spaniolilor si le pregătiseră un ospát pe cinste. 

Până acum, procesiunea lor fusese încununată de succes. 
Dar mâine vor părăsi ţinutul Totonocas şi vor pătrunde în 
teritoriul mexicanilor. 

Valea plutea în ceaţă, iar pădurea întunecată era plină de 
ferigi şi orhidee. Calul maroniu scotea aburi pe nări. O 
bufnitá clipi din ascunzátoarea ei, mirată de forfota 
oamenilor. 

Mali îşi scoase tunica şi fusta şi se întinse pe podeaua 
tare a peşterii, cu braţele deasupra capului, ca şi când s-ar 
fi pregătit să se sacrifice pentru un zeu. Cortes îngenunche 
între picioarele ei, emoţionat. li sclipeau ochii în beznă. Din 
umbre, îi pândea statuia Şarpelui cu Pene, cu cotii dezgoliti 
şi limba scoasă. 

Cortes se aplecă asupra prăzii, printre fructele şi păsările 
aduse ca ofrandă. Mali, sălbatică şi inocentă, cu pielea ei 
netedă, maronie, îi stârnea instinctele animalice. Pe părul 
lui negru de pe piept sclipea un medalion cu Fecioara şi 
Pruncul. Momentul cuceririi se apropiase. Victima îşi 
ademenea invadatorul, dornică să se împreuneze cu el. 

Cortes o încalecă şi în clipa sa de triumf se trezi fatá-n 

fatá cu diavolul, intruchipat ín statuia Sarpelui cu Pene. Prin 
glorie, se va spála de toate pácatele. 
Mali era deja cu zeul ei; îşi împlinise destinul. 

Treizeci si doi. 


După ce plecará din Jalapa, drumul începu din nou sá 
urce. Se îndepărtau tot mai mult de junglă, pe măsură ce se 
adânceau în pădurile răcoroase de cedri, stejari şi brazi, 
străbătute de pâraie repezi. Peste puţin timp, au trecut pe 
la poalele unui mare vulcan. Acum aveau dinainte doar 
culmile înzăpezite ale munţilor. Sclavii sumar îmbrăcaţi 
începuseră să tremure de frig. 

Au ajuns în Xicotlan, oraşul totonaca de frontieră. Pe 
şeful aşezării îl chema Olintetl. Nu se arătă deloc 
impresionat de caii şi câinii lor de război şi-i anunţă în 
schimb că Motecuhzoma pregătise o armată de o sută de 
mii de oameni în Valea Mexicului. 

A doua zi, la plecare, bubuiau tunetele pe înălțimile 
muntelui Copre de Perote. Totonocas, cu ochii atintiti la 
orizontul amenintátor cumpăraseră sau furaseră toate 
păturile din oraş. 

Mărşăluiau sub un cer de plumb. Penele cavaleriei şi 
steagurile Sf. Diego fluturau în vânt, iar tobele răsunau în 
trecătorile pustii. 


* 


Ploua în fiecare după-amiază; tunurile se urneau cu greu 
pe potecile noroioase. Urcau în nori, pe un versant 
impresionant, pe care-l botezaseră Nombre de Dios 
(Numele lui Dumnezeu). Treptat, ploaia s-a transformat în 
grindină si lapovitá. Câţiva sclavi cubanezi muriseră 
îngheţaţi de frig, în defileurile montane. 

Din când în când treceau pe lângă un pueblo (sat) 
amărât, părăsit. Sătenii fugeau din calea lor, lăsând în urmă 
doar câţiva câini Xolo, rebegiti, care lătrau după ei, pană 
când erau măcelăriți de săbiile soldaţilor şi consumati la 
masa de seară. In templele pustii, găseau oase şi rămăşiţe 

umane. 

La fiecare altar, Diego Godoy dădea conştiincios 
Requeremiento. Călugărul Olmedo şi fratele Aguilar ridicau 
cruci de lemn pe fiecare culme muntoasă. Vulturii se roteau 
deasupra capetelor lor. 


* 


Acum pădurile se ráriserá. Poteca se netezise şi 
ajunseserá pe un platou arid, de unde se záreau lacuri 
sárate si terenuri sterpe, presárate pe alocuri cu cactusi si 
copaci rázleti. Nu era nici urmá de máncare sau apá. Tot 
mai multi sclavi mureau de pneumonie, foame si sete. 

Cortes fi mána de la spate. 

— Aproape am ajuns! îi îndemna el. După următoarea 
culme vom încheia marşul! 


* 


Nu aveau în ce să-şi fixeze corturile, asa că şi-au întins 
păturile pe bazaltul tare, ghemuindu-se unul lângă altul, să 
se încălzească. Vântul suiera amenintátor şi acele îngheţate 
ale ploii îi biciuiau din beznă. 

Benitez o strânse în braţe pe Floarea Ploii. O învelise cu 
mantia lui, s-o protejeze. 

„O să pierim cu toţii aici”, se gândi Benitez. „O să murim 
îngheţaţi în sálbáticiunea asta şi vulturii or sá ne 
ciugulească până n-o să mai rămână nimic din noi.” Se 
blestema în gând pentru prostia lui. N-ar fi trebuit să plece 
din Cuba şi să-l urmeze pe Cortes. Leon şi Ordaz avuseseră 
dreptate. 

Auzi bubuitul îndepărtat al unei alunecări de teren, 
undeva în munţi. 

Floarea Ploii se agátá de el, gemând ceva pe limba ei. 

Norte era aproape. Benitez îl auzea clántánind de frig. 

— Ce-a spus? îl întrebă ea. 

— Se întreabă, îi traduse Norte, încercând să se facă 

auzit peste vuietul vijeliei, de ce tinem neapárat sá ne 
chinuim, dacá tot vrem sá ne sacrificám pe altarele lui 
Motecuhzoma. 


PARTEA A II-A. 


Pasărea Colibri. 

Fiecare spaniol ar trebui să aibă la el o carte a 
drepturilor, exprimată cât se poate de limpede, după 
cum urmează: „Acest spaniol este autorizat să se 
poarte după cum doreşte”. 


— Canivet. 

Treizeci şi trei. 


La poalele munţilor se întindea o vale lată, cultivată cu 
porumb verde, flori de lavandă şi livezi. Vântul se retrăsese 
spre vest, limpezind cerul şi încălzind oamenii îngheţaţi 
care coborau de pe pantele munţilor. Cortes alerga de colo- 
colo, strigând ordine şi strângând rândurile. Au intrat în 
oraşul Zautla în pas de marş, ca o armată victorioasă, nu ca 
nişte soldaţi zgribuliti, care fuseseră cât pe ce să moară 
îngheţaţi în trecătorile din munţi. 


* 


Cortes fusese găzduit în cea mai bună casă din Zautla. 
Masa cea mare de stejar şi scaunul său preferat din lemn 
sculptat, cu ornamente de aramă şi turcoaze, fuseseră 
aranjate în mijlocul podelei de pământ bătătorit. Sclavii le 
căraseră în spate, de pe coastă. 

Consiliul de dimineață era întrunirea obişnuită a 
căpitanilor, remarcă Benitez, dar cu o singură excepţie: 
Mali se afla şi ea acolo, fără Aguilar. 

Oamenii erau optimişti. De când sosiseră la Zautla, se 
înfruptaseră cu prăjituri de porumb şi curcani fripti, iar 
noaptea dormiseră la adăpost pentru prima oară de când 
plecaseră din Cempoallan. Toate ororile călătoriei începeau 
să se retragă în ungherele întunecate ale amintirilor. 

Cortes se uită în jur. 

— Domnilor, trebuie să luăm o hotărâre. Se pare că nu 
ne-am pus de acord cu ce vom face de aici, înainte. 

— Ce şanse avem? întrebă Alvarado. 

— Putem alege între două rute. Noaptea trecută am 
vorbit cu cacique al acestei aşezări şi a insistat s-o luăm pe 
lângă un oraş numit Cholulan. Spune că cei de acolo ne vor 
întâmpina cu mult entuziasm. Însă totonocas m-au sfătuit 
să trecem prin ţinutul neamului texcala, pe motiv că 

celálalt drum este mai lung si mai dificil. 

— Pe fundul Fecioarei! exclamá o voce. Doar n-o sá 
nesocotesti sfatul unui totonaca. 

Tresăriră cu toţii uluiti. Cea care vorbise era Mali. 

Benitez zámbi amuzat. Petrecuse prea mult timp în 
compania unora ca Jaramillo, Sandoval şi Alvarado. Cortes 
părea distrus. 

— Va trebui să-ţi schimbăm profesorii, zise el, în loc de 
reproş. 

— Ce ştii despre aceşti texcalani, dona Marina? o întrebă 
Alvarado. 

— Se rázboiesc cu mexicanii de când e lumea, îi 
răspunse Mali. Victimele de pe altarele lui Motecuhzoma 
sunt mai ales prizonieri texcalani. Sunt duşmani de moarte 
ai împăratului. 

Se făcu linişte după ce termină de vorbit. Cortes se uită 
înjur. 

— Atunci o luăm prin ţinutul texcalanilor? 

Toti Íncuviintará din cap. 

— O sá cer totonocas sá trimită patru emisari la 
texcalani, sá le explice cine suntem si sá le propuná sá ne 
aliem împotriva mexicanilor. N-au cum sá ne refuze. Dacă 
or să ni se alăture, vom avea de partea noastră două mari 
naţiuni. Până vom intra în Tenochtitlán, Motecuhzoma va fi 
deja izolat şi asediat, fără să apuce să tragă spada din 
teacă. 

Oamenii zámbeau, vrájiti de cuvintele lui Cortes. Când 
vorbea el, totul părea atât de uşor! Benitez se şi visa 
intrând în Estremadura îmbrăcat în catifea, cu degetele 
încărcate de aur şi punga doldora de bijuterii. Ceea ce era 
de neimaginat pe coastă, devenise deodată posibil aici, în 
munţi. Poate că va fi la fel de simplu pe cât credea Cortes. 
Ca şi când ai culege un fruct copt. 


* 


Cei patru Totonocas au pornit a doua zi, purtánd 

însemnele rangului lor: mantii duble, haine din bumbac fin 
şi curele. Aveau de asemenea o scrisoare din partea lui 
Cortes, sigilată cu ceară roşie şi câteva daruri deosebite: o 
sabie de Toledo, un arc şi o pălărie roşie de tafta, foarte la 
modă în societatea cubaneză. 

Conducătorul delegaţiei luase ceva în plus cu el - un 
articol vital: o bucăţică de jad în formă de inimă. O 
ascunsese, cosând-o în păr. ll va ajuta să plătească Fiarei 
Galbene trecerea în Lumea Umbrelor, dacă texcaltecii se 
dovedeau mai puţin primitori decât credeau spaniolii. 

La urma urmei, toţi ştiau că mâncarea preferată a 
texcaltecilor era cotletul de ambasador. 

Treizeci si patru. 


Emisarii au fost primiti cu tot onorul de Consiliul celor 
Patru din Texcala. Le-au oferit darurile si scrisoarea si le-au 
explicat că Şarpele cu Pene s-a oferit să-i ajute pe 
texcaltecii în lupta lor împotriva mexicanilor. Li s-a 
mulţumit pentru deranjul lor şi au fost duşi în camerele 
pregătite special pentru ei. 

Dar, la un moment dat, în toiul nopţii, au fost luaţi şi 
aruncaţi în custi de lemn, pentru a fi sacrificați a doua zi 
Oglinzii Fumurii. Doi din ei au reuşit să scape şi au ajuns în 
tabăra spaniolă peste două zile, murdari şi epuizați. 

Cortes aflase ce dorea. Nu se vor alia cu ei. Texcalanii nu 
se lăsau intimidati la fel de uşor ca Totonocas. 


* 


Norte stătea întins pe spate, cu ochii la cer. Mii de stele 
sclipeau ca niste diamante pe o catifea neagrá. Se gándea 
la un mic sat din Yucatan, unde trăiau doi băieţi fără tată. 
Acum, când îşi amintise de ei, recunoştea că nu erau fiii pe 
care îi visase. Aveau nasuri coroiate şi piele arămie, de 
indieni. Dar erau sânge din sângele lui şi îi iubise. 

Îl durea inima de mila lor. 

În amintirea lui, mama lor îi opărea pentru orice năzbâtie 
sau îi ameninţa că-i afumá cu ardei iuți. Era o femeie mică 
de statură, urâtă, care zâmbea timid şi vorbea puţin. După 
câteva luni, Norte îşi dăduse seama că nu era doar timidă, 
ci şi proastă. Dar făcuse copii cu ea, în loc să fie sacrificat 
ca prietenii lui. 

Naşterea fiilor săi îl legase de mayasi; şi-l chinuia ideea 
că îşi părăsise odraslele în Yucatan. 

Închise ochii, dar nu putea să se odihnească. În jurul său 
camarazii lui sforáiau şi trăgeau parturi. „Parcă ar fi dormit 
într-un grajd”, îşi spuse el. Ah, cât de mult îi ura. 

În fiecare noapte de când îl luaseră de pe plajă se 
gândea să scape. Cortes ar trimite oameni după el şi n-ar 
ezita să-l vâneze ca pe un animal sălbatic. Spaniolii aceştia 
erau atât de mândri încât nu acceptau ca cineva dintre ei 
să prefere compania unui indian. Trebuia să aştepte 
momentul potrivit, când Cortes va avea prea multă nevoie 
de oamenii săi, ca să-şi permită să-i trimită în căutarea unui 
renegat. 

Singurul care merita atenţie era Benitez. Şi din cauza 
Florii Ploii era gelos pe el. 


* 


Au plecat din Zantla, croindu-si drum prin pádurile dese, 
către vest. Peste tot întâlneau figurine din lemn sau lut, 
asemănătoare diavolilor găsiţi în temple. Străjuiau potecile, 
sculptați în trunchiul copacilor mari de pe culmea 
dealurilor. Soldaţii au dat de asemenea peste fire viu 
colorate, atârnate între brazi şi se opreau să le privească 
mirati. Totonocas erau îngroziţi. 

„Aduc ghinion”, spuneau ei. „Oamenii-bufniţă ai lui 
Motecuhzoma făcuseră farmece.” 

În schimb spaniolii se amuzau şi mergeau mai departe. 

S-au oprit lângă un pârâu. Norte gâfâia, împovărat de 
armură. Îl dureau muşchii din cauza sulitei grele, prinse de 
umăr. Luă apă rece în coif şi şi-o turnă peste cap. 

Când îşi ridică privirile, o văzu mergând în urma calului 
lui Benitez. Flores şi Guzman se uitau la el, rânjind. Bănuiau 
probabil la ce se gândea. Oricum, înseamnă că nu ştiau că 
se culcase deja cu ea. Altfel l-ar fi pârât lui Cortes şi l-ar fi 
atârnat în ştreang. 

„Ar fi trebuit să-i lase să-l spânzure atunci, la Vera Cruz. 
Viaţa nu avea nici o valoare, oricum. Nu însemna decât 
câţiva bani de aur în buzunar.” 


* 

Urmáreau cursul unui râu repede care curgea într-o vale 
prăpăstioasă. Dinaintea lor se înălța un zid uriaş, imposibil 
de escaladat. 

Cortes trase de háturi şi privi mirat această nouă minune. 
Zidul era din granit, la fel ca vârfurile munţilor şi se întindea 
dintr-o parte într-alta a văii. 

— Doamne, ce lat este, murmură Benitez. 

Cristobal fusese trimis înainte să patruleze zona. Zidul 
avea peste trei metri înălţime. Cristobal nu vedea dincolo 
de el nici măcar călare. 

— Nu este apărat, senor, îi spuse el lui Cortes. Nu există 
decât o singură intrare, dar n-am mai văzut aşa ceva. Este 
curbată şi atât de îngustă, încât nu are loc decât un singur 
om, pe rând. 

— Este o cursă, murmură Sandoval. Să fiu al naibii dacă 
nu este o cursă. 

Norte alergă la Benitez şi-i şopti ceva. 

— Ce-a spus? îl întrebă Cortes. 

Benitez îl trimise pe Norte înapoi. 

— Ne-a sfătuit să fim prudenti. Spune că băştinaşii 
obişnuiesc să-şi atragă inamicul într-un câmp de unde nu 
există scăpare. 

Cortes privea zidul, fără să răspundă. Alvarado se 
întoarse spre Cortes. 

— Totonocas nu ţi-au spus despre acest zid? murmură el. 

— Am crezut că exagerează, zise Cortes. Cine ar fi crezut 
că indienii ăştia sunt capabili de aşa ceva? 

Caii băteau din copite. Benitez veni lângă el. 

— l-am înfrânt cu greutate pe tabascani, murmurá el. 
Acum ce o să facem? O să înfruntăm un duşman cu un zid 
în spate? 

— N-avem de gând să luptăm împotriva lor. Vrem să ne 
aliem cu ei împotriva mexicanilor. 

— Totuşi ar fi trebuit s-o luăm pe celălalt traseu, zise 
Benitez. Prin Cholulan. 

— Ti-e frică, Benitez? 

— Nu má tem de moarte. Dar n-am venit aici sá-mi 
irosesc viaţa de pomană, ci ca sá má imbogátesc! 

— O sá te imbogátesti! zise Cortes. Dacă ne arătăm 
neînfricaţi, o să ne umplem de aur. 

— Sunt de acord cu Benitez! zise Jaramillo. Ar trebui să 
ne întoarcem. 

— La ce să ne întoarcem? Vă garantez că diavolul o s-o ia 
la fugă, dacă-l scuipăm drept în faţă. 

Arătă spre totonacii care încheiau coloana. 

— În schimb, dacă simt că ne temem, o să sară la gâtul 
nostru. 

„Are dreptate”, se gândea Benitez. „Aliaţii noştri sunt 
mult mai numeroşi decât noi.” Cortes se răsuci în şa. 

— Amintiti-vá de Cid şi de bătăliile lui împotriva maurilor. 
Credeţi că ar fi dat înapoi în faţa primului zid? 

Cortes smulse steagul de la Cristobal şi îşi mână calul 
dinaintea armatei. 

— Domnilor! Să urmăm acest steag! Este semnul Crucii, 
care ne va ajuta să triumfám! 

Zicând acestea, galopă spre zid şi dispăru dincolo de 
intrare. Benitez se uită la Alvarado şi Sandoval. Alvarado 
ridică din umeri şi se luă după Cortes. Nici unul nu ştia ce 
este de partea cealaltă. 

Dar n-aveau de ales. 

Treizeci si cinci. 


Înaintea lor se întindea o câmpie goală, imensă. Un 
vultur se învârtea în văzduh, profilându-şi silueta neagră pe 
cerul noros. 

Cortes făcu semn în zare. Era un mic grup de câţiva 
oameni, îmbrăcaţi în mantii roşu cu alb. Când i-au văzut pe 
spanioli, au alergat spre defileul din capătul opus al văii. 

— O să le tăiem retragerea, zise Cortes întorcându-se 
spre Benitez. la-l pe Martin Lares împreună cu patru călăreţi 
şi blocati-le calea. O aduc pe Mali, să discutăm cu ei. 


* 


l-au încercuit imediat, ca pe o turmă de vite. Benitez 
crezuse că o să se sperie de cai, la fel ca tabascanii, dar 
unul din ei se năpusti spre el cu o bâtă presărată cu sticlă 
vulcanică. Luat prin surprindere, nu a mai avut timp să 
tragă lancea. Bâta a lovit iapa, care s-a dat înapoi. Benitez 
fu cât pe ce să cadă din şa. 

Noroc cu Lares, care şi-a îmboldit calul şi a străpuns 
pieptul texcalanului cu lancea. 

Dar acum încă doi texcalani alergau spre ei, cu bâtele 
ridicate. Benitez încerca să-şi stăpânească iapa, dar se 
clátina de durere. Era imposibil să manevreze lancea, aşa 
că îi dădu drumul şi scoase sabia din teacă. Il tăie pe primul 
indian, iar al doilea căzu sub copitele calului. 

Văzu încă un /inetas alături de el. 

„Jaramillo.” A 

Ceilalţi călăreţi se grábeau să-i ajungă. Incă doi cai au 
fost răniţi, în timp ce texcalanii îşi roteau bâtele şi lăncile, 
fără să le pese de cai. 

„Ei, fir-ar să fie!” 

Benitez văzu alt cal căzând în genunchi, răpus de o bâtă 
războinică; spaniolul care-l călărea se târa ţinându-se de 

Lares îl strigă si Benitez se întoarse în şa, crezând că era 
atacat de un alt indian. 

„Pentru numele lui Dumnezeu!” 

Orizontul părea să se deplaseze spre ei; se transformase 
într-o masă alb-roşie, pe fundalul brazilor. Se năpusteau cu 
miile dinspre defileu. Strigătele lor războinice erau purtate 
de vânt. 


* 


Cortes si restul cavaleriei se nápustirá peste texcalani, 
călcându-i sub copite. 

— Ti-am spus doar sá le tai retragerea! zbierá el. Nu ti- 
am ordonat să te războieşti cu ei! 

— S-au năpustit asupra noastră. N-am avut încotro. 

Cortes se întoarse. Acum nu era timp de reprosuri. 
Indienii se aflau la câţiva paşi de el. 

— Suntem ca şi morţi, zise Benitez. 

— Nu, atâta timp cât avem tunul, zise Cortes. 

Doi cai záceau morţi. Lares şi Benitez luară cáláretii şi-l 
urmară pe Cortes. Se retrăgeau. 

Benitez îi vedea clar pe indieni acum. Îşi pictaseră un cap 
de mort pe feţe şi îşi vopsiseră corpurile în roşu şi alb. 
Urletele lor de război erau înfricoşătoare. Strânse sabia în 
mână. Trebuia să-şi păstreze calmul. 

Calul lui şchiopăta. Îi atârna o bucată de carne din crupă 
şi-i şiroia sângele pe piciorul drept. De-abia mai mergea. Se 
uită spre stânga. Tunurile erau pregătite pentru atac. Mesa 
aştepta ordinul lui Cortes. Ordaz şi infanteria lui se 
retrăseseră în spate, gata să protejeze tunurile dacă 
năvăleau indienii. 

Benitez descăleca şi i se alătură lui Ordaz. 

— Te simţi bine? îl întrebă Ordaz. 

Benitez încuviinţă din cap. 

— Plebea si tunurile fac întotdeauna cel mai mult 
zgomot, îl asigură Ordaz. Soldaţii adevăraţi îşi văd de 

treabă în linişte. 

„Plebea?” se gândi Benitez. Nu i se părea deloc că 
băştinaşii aceştia luptau dezorganizat. Nu erau mulţi aceia 
care ar avea curajul să stea dinaintea unui cal în plin galop. 

Cortes lăsă sabia în jos. 

Bubuitul tunurilor mătură primele rânduri ale 
texcalanilor. Când se limpezi fumul, văzură puţinii 
supraviețuitori învârtindu-se în jur, derutati, dar, în loc sá se 
retragă, încercau în schimb să-şi ia morții şi răniții. 

Cortes dădu încă un semnal şi ceilalţi jínetas îşi mánará 
caii printre ei, tăindu-i cu láncile şi săbiile. 

Dar texcalanii nu voiau în ruptul capului să-şi părăsească 
morţii. 

— De ce n-o iau la fugă? murmurá Benitez, îngreţoşat. 

Tunurile se pregăteau din nou să tragă. Cortes dădu 
ordinul. 


Un fum acru se răspândi pe câmpie. Texcalanii se 
retrăseseră în vale. Ordaz scuipă dispretuitor. 

— Ti-am spus eu, Benitez. Glasul tunurilor se face 
întotdeauna ascultat. 

Isi şterse sabia de sânge cu degetul mare. 

— Un bun soldat nu-şi ducea niciodată sabia la culcare 
fără să-i dea de băut mai întâi, zise el, punând-o în teacă. 

Cortes se îndreptă spre ei. În mâna dreaptă îi atârna o 
sabie însângerată. 

— Poate acum vor accepta să discutăm, îi spuse el lui 
Benitez. 

„Sper”, se gândi el. „Dacă nu, suntem morţi cu toţii. Un 
cal valorează cât trei sute de oameni într-o bătălie. Ori, 
dacă este adevărat, înseamnă că această mică dispută ne-a 
costat şase sute de morţi şi nouă sute de răniţi.” 

Jaramillo îl aşteptă pe Cortes să se îndepărteze. 

— Am observat ce întorsătură luase bătălia, zise el. 
Noroc că am ajuns la timp la Cortes! 

Benitez îşi amintea mutra îngrozită a lui Jaramillo în timp 
ce fugea de indieni. 

— Da, îi răspunse el, mare noroc. 

Jaramillo se aplecă spre el. 

— Ce fel de indian este acela care nu se teme de un cal? 
murmură el. 

Dar Benitez nu-i răspunse, pentru că nu ştia ce. 

Treizeci si sase. 


Au dat de o câmpie întinsă, cultivată cu porumb. Sătenii 
îşi părăsiseră casele, luând tot cu ei. Rămăseseră doar nişte 
câini fără păr, măcelăriți imediat pentru a avea de 
mâncare. 

Şi-au aşezat tabăra lângă un mic pârâu. Noaptea se lăsă 
repede, neagră şi rece. Incepuse să plouă. 

Patru /inetas fuseseră răniţi în confruntarea cu texcalanii 
şi Mendez trebuia să cauterizeze rănile. Urletele oamenilor 
băgau spaima în soldaţii care tremurau în beznă. Mali şi 
Floarea Ploii veniseră din nou să dea o mână de ajutor 
doctorului. li arătau lui Mendez cum sá ungă rănile 
oamenilor cu grăsime de la indienii morţi. 

Au fost puse santinele la intrarea în tabără şi oamenii au 
încercat să adoarmă tresărind ori de câte ori auzeau 
strigătul unei bufnite sau urletul vreunui râs. 


x 


În cortul comandantului ardea o lumânare. La consiliul de 
război domnea o atmosferă sumbră. „Se tem”, gândi Mali, 
„Cu excepţia lui Cortes.” 

— Ar trebui să ne întoarcem, spunea Leon. 

— Nu putem să ne întoarcem chiar dacă am vrea zise 
Cortes. Doar aveţi nasuri destul de fine. Nu simtiti aroma 
dulceagă de oase umane dinspre est? Poarta pe unde am 
intrat nu mai este pustie. Texcalanii ne aşteaptă acolo şi, 
dacă am încerca să ne retragem, ne-ar turna în cap fiertura 
de pe zid. Şi, în afară de asta, nu uitaţi ce v-am spus despre 
aliaţii noştri totonocas. Ne susţin pentru că ne cred 
invincibili. Dacă le-am dovedi contrariul, ne-ar măcelări şi 
ne-ar servi la masă lui Gordo. 

Se lăsase o linişte apăsătoare. 

— Am discutat despre cele întâmplate azi şi cu dona 

Marina. Nu aveţi de ce să vă îngrijoraţi. 

— Ea nu are, în mod sigur, bombăni Alvarado, pentru că 
nu trebuie să se lupte cu ticăloşii ăia. 

Mali era revoltată. 

— Dă-mi spada ta şi o să-i tai pe nenorocitii ăia la fel de 
repede ca tine, zise ea calmă. lar tu o să-i prepari 
stăpânului câini mexicani pentru prânz, laş nenorocit ce 
eşti! 

Alvarado tresări furios. Câţiva ofiţeri râdeau pe înfundate. 

— Înainte să-ţi pierzi cumpătul, îi spuse Cortes, încercând 
să-l calmeze, ascult-o ce are de spus. 

Toţi bărbaţii se întoarseră spre ea. „Cel puţin stăpânul 
meu mă respectă aşa cum se cuvine”, se gândi ea. „ll 
servesc pe Cortes, dar asta nu înseamnă că sunt şi sclava 
voastră.” 

Încercă să se exprime cât mai bine în limba ciudată a 
spaniolilor. 

— Unii dintre voi vă întrebaţi de ce texcalanii s-au întors 
azi să-şi ia morţii şi răniții, începu ea. Dar un luptător crede 
că Zeul Întunericului îl va blestema până în ziua când va 
muri dacă îşi lasă camaradul pe câmpul de luptă. Aceeaşi 
credinţă îi învaţă că inamicul trebuie să mănânce trupurile 
morţilor, ca să le absoarbă vigoarea şi puterea. De aceea 
voiau să-şi ia morţii cu orice preţ. 

— Această superstiție i-a făcut să piardă si mai mulţi 
oameni, zise Benitez. 

— Indiferent dacă este mexican, texcalan sau totonaca, 
un războinic trebuie să respecte un cod strict. Consideră că 
este ruşinos şi dezonorant să ucizi aşa cum faceţi voi, de la 
distanţă, cu şerpi de fier, puşti şi săgeți. Doar laşii luptă 
aşa. 

Alvarado era uluit. 

— Nu înţeleg, ne insultă? zise Alvarado. 

Cortes zâmbi. 

— Nu, încearcă doar să ne spună că putem ucide zeci, 
chiar sute de băştinaşi, dacă avem curajul. Nu ştiu ce 
înseamnă disciplina militară şi bâtele lor din sticlă se sparg 
de platoşele noastre de oţel. Dacă ar fi o armată adevărată, 

ne-ar coplesi numeric. Dar ei nu luptă ca noi... 

Se sprijini cu máinile de masá. 

— N-au decât să vină mâine. O să le dăm o lecţie la fel ca 
tabascanilor. Până la urmă, or să ne implore să ne aliem cu 
ei. 

Mali nu înţelegea de ce se temeau atât. Doar erau praf şi 
pulbere, purtaţi de vântul zeilor, care bătea dinspre est, 
unde era tara lui Quetzalcoatl, Şarpele cu Pene. Fuseserá 
destul de privilegiati sá se ridice mai presus de vietile 
oamenilor obisnuiti, de munca cámpului, de nastere si 
moarte. Dacá un trup nu putea fi sacrificat pentru un zeu, 
atunci care era sensul vieţii? 


* 


Vântul şuiera pe câmpia întunecată. Benitez văzu câţiva 
soldaţi ghemuiti în jurul unui foc mic, când ieşi din cortul lui 
caudillo şi se împiedică de un trup în beznă. 

— Mă piş pe mormântul maică-ti, şuieră o voce. 

— Tu eşti, Norte? 

— lartă-mă, stăpâne, bombăni omul. Dacă aş fi ştiut că 
cel care m-a călcat pe cap este un căpitan, mi-aş fi ţinut 
gura. 

Benitez se aplecă. Nu-i distingea faţa în beznă, dar 
bănuia că zâmbea batjocoritor. Norte tremura subţire. 

— De ce nu eşti cu ceilalţi? 

— Tu ce crezi? 

Benitez îi întinse un cocean de porumb pe care-l luase de 
pe masa lui Cortes. 

— la-l, nu-i otrăvit. 

Norte îl înşfacă imediat, recunoscător. Benitez îşi suflă în 
palme. Se întrebă ce suferinţe îi mai aşteptau. Sau poate că 
vor muri mâine şi se va termina cu chinurile lor. 

— Cum se simte calul tău? îl întrebă Norte, cu gura plină. 

— Şchiopătează. 

— Ai noroc că ai scăpat cu viaţă. Aceşti texcalani sunt 
luptători înnăscuţi. Cortes ar trebui să ajungă la o 

înţelegere cu ei. N-are nici o şansă să-i înfrângă. 

— El crede că are. 

— Până la urmă or să se obisnuiascá si cu bubuitul 
tunurilor, iar atunci n-o să-i mai izgonim la fel de repede ca 
azi. 

Vântul gemea pe câmpie. 

— Azi erau cât pe ce să mă ucidă, zise Benitez. 

Şi pe el îl mirase curajul texcalanilor. 

— Nu au nici un interes să-şi ucidă duşmanul, îi explică 
Norte. Un adevărat luptător trebuie să ia prizonieri şi să-i 
sacrifice pe altarele zeilor. Altfel ce rost ar mai avea să 
lupte? 

— De dragul câştigului, îl auzi râzând ironic. 

— Aşa gândesc spaniolii. Insă pentru aceşti oameni, o 
bătălie este... un duel personal, înţelegi? Trebuie să 
înfrunte cât mai mulţi. 

— De aceea nu se ajută unul pe altul? Ar fi putut să mă 
doboare cu uşurinţă, dacă ar fi atacat împreună. 

— Dacă intervii într-o luptă, îi răpeşti şansa să ia un 
prizonier şi să se acopere de glorie. Pentru mulţi, câmpul de 
luptă este singurul mod în care un tânăr se poate ridica în 
viaţă. Dacă ia destui prizonieri, are dreptul să poarte haine 
luxoase, să aibă haremul lui şi să locuiască într-o casă 
frumoasă. In felul lor, se ajută unul pe altul. Nu-i pot rápi 
unui camarad dreptul la o viaţă mai bună. 

Benitez asculta fascinat şi ingretosat în acelaşi timp. 

— Asa luptai pentru mayasi? 

— Nu mi-au cerut sá lupt. Má foloseau la altceva. Le 
dádeam altá legáturá de sánge. 

— Dar máine vei lupta pentru noi? 

— Trebuie. Altfel m-ar ucide texcalanii, nu? 

— De ce, doar esti unul de-al lor. 

— Ba nu sunt. Mayasii erau ai mei. Aceştia sunt 
texcalani. 

— Sunt bástinasi, altceva nu contează. 

— Iti place sá mă atati tot timpul, Benitez? Tii neapărat 
să auzi cuvintele acelea? Bine atunci, ascultă. Vă 
dispretuiesc pe toţi, chiar şi faptul că sunt spaniol. Dacă as 

putea, m-aş întoarce la mayasi. Dar nu pot. Eşti mulţumit? 
Vrei sá má spánzuri? 

Vântul se oprise si Benitez auzi urletul lugubru al unei 
hiene undeva, aproape. „De ce Norte nu putea înţelege 
oare că era mare păcat în faţa lui Dumnezeu să trăieşti cu 
păgânii? Cum putea un spaniol să prefere asemenea viaţă? 
Cum, să fie fericit în templele lor gretoase, printre idolii de 
lut?” 

Se ridică fără nici un cuvânt şi plecă. Nu era timp de 
preoţi, dar, înainte să se încheie această expediţie, era 
hotărât să se călugărească. Norte va înţelege că avusese 
dreptate. 

Poate atunci o să-i lase să-l spânzure. 


* 


Mali îl privea pe Cortes. Îngenunchease dinaintea 
imaginii Fecioarei. Îşi mişca buzele în timp ce se ruga, 
frământând  mătăniile între degete. Era absorbit de 
rugăciune şi nu observase că se trezise. Când termină, se 
închină. 

Îşi luă mánusile si sabia. Noaptea trecută se dezbrácase 
să guste plăcerile peşterii, dar, după aceea, se îmbrăcase 
complet, în afară de armură. Îi promisese că texcalanii nu 
luptau noaptea, însă el îi spusese că un bun conducător 
trebuia să fie prevăzător. Tabăra era păzită de patrule şi le 
poruncise oamenilor să doarmă în armuri. 

— S-a făcut dimineaţă atât de repede? murmură ea. 

Ochii lui sclipeau în lumina cenusie. 

— N-am vrut să te trezesc. 

— Nu tu m-ai trezit. 

Se ridică şi îşi acoperi umerii cu pătura aspră, de lână. 

— Am auzit hienele strigându-se în vale. 

Îşi puse sabia şi îşi luă pălăria cu pană verde. Vântul 
dimineţii fâlfâia pânza cortului. Ezită înainte să iasă. 

— Crezi că texcalanii vor ceda, Marina? Dacă-i învingem 
azi, or să ceară pace? 

— Nu ştiu, stăpâne. Ştiu doar că n-au cedat niciodată 
mexicanilor. 

Cortes se întristă. 

— Nu vreau să mă lupt cu ei, dar m-au obligat s-o fac. 

„Ce fel de zeu era? Se lupta cu duşmanii numai când n- 
avea încotro? Cui îi păsa de sângele vărsat? De ce oare 
texcalanii nu înțelegeau că venise să-i salveze, nu să-i 
omoare?” 

Afară, se auzea murmur de glasuri. Olmedo şi Diaz 
spovedeau soldaţii, aşa cum făcuseră toată noaptea. 
Tobele texcalanilor începură să bată undeva în lumina 
palidă a zorilor. Cortes le auzi şi se încruntă. 

— Mai bine şi-ar da viaţa luptând cu mexicanii, nu cu noi. 

Mali îl luă de mână. 

— Senor, nu uita că nu luptă ca noi. Dacă îşi pierd 
comandanții, se sperie. 

— O să tin minte, îi răspunse el, sărutând-o. 

Mali privea umbrele. Râşii urlau din nou în defileu, să-l 
salute pe Cortes. Se temeau de Şarpele cu Pene, Stăpânul 
Zorilor, şi de-abia aşteptaseră să vină ziua aceasta să-l 
aclame. 

| se făcuse frică, pentru prima oară. Dacă stăpânul ei, 
Cortes, va fi înfrânt azi, se va întoarce în Ţara din Nori şi va 
aştepta un moment mai prielnic. Dar pentru ea ar fi 
sfârşitul. De fapt nici n-ar mai vrea să trăiască. Ce rost ar 
avea să-şi petreacă restul vieţii la războiul de ţesut, până 
îmbătrânea şi se zbârcea? Mai bine o moarte glorioasă, 
decât o viaţă plictisitoare. 

Dar tot se temea. 

Treizeci si sapte. 


Cámpia párea acoperitá de bástinasi. Penele lor fluturau 
în vânt ca frunzele porumbului. Erau diverse triburi: otomii, 
în culorile lor de război, roşu cu alb, texcalanii, în galbenul 
şi roşul clanului Rock Heron. Generalii ţineau steagurile 
zeului lor, Inelul Viespii. Soarele sclipea pe lamele ascuţite 
de obsidian. 

Zgomotul pregătirilor începea să crească în intensitate: 
băştinaşii suflau în scoici, scoteau strigăte războinice si 
băteau din tobele lor de piele de şarpe: ta-tam, ta-tam, ta- 
tam... Cortes îşi strânse micuța armată într-un loc 
descoperit. Artileria fusese aşezată pe flancuri, iar jinetas în 
mijloc. Apoi îşi mână iapa dinaintea lor şi citi personal 
requeremiento. Glasul lui era astupat de urletele războinice 
ale băştinaşilor, în timp ce înaintau pe câmpie. 

Cortes citi sfârşitul documentului în latină, aşa cum 
trebuia şi pe urmă se adresă trupelor: 

— Domnilor! Cavaleria va ataca de acolo. Tineti láncile 
ridicate... 

Texcalanii se apropiau. Zgomotul devenise asurzitor 
acum. Cortes ridică glasul să se facă auzit. 

— Nu uitaţi, scopul lor este să ia prizonieri, nu să ucidă, 
iar lăncile lor se zdrobesc de armurile noastre. Nu vă 
speriaţi de numărul lor, pentru că numai primul rând de 
indieni luptă. Nu vă atacă decât câte unul. Singurul vostru 
duşman adevărat este oboseala... 

Indienii se aflau în raza de acţiune a arcurilor lor. 

— Archebuzierii şi arcaşii trebuie să tragă din timp, ca să 
nu fie coplesiti. 

Apoi îşi întoarse calul spre duşmani şi trase sabia. 

— Pentru Dumnezeu şi Sf. lacob! 

Mali, care stătea lângă tunuri, îşi dădu seama că aliaţii 
lor, Totonocas nu înţeleseseră nici un cuvânt din discursul 
lui Cortes. Aşa că se răsuci spre ei şi le strigă în nahuatl: 

— Şarpele cu Pene ne-a promis că vom fi victoriosi. Nu o 
să muriti. O sá vá facă invincibili. 

— Ce tot spui acolo? zbierá Aguilar peste larma 
asurzitoare. 

Dar Mali nu-i răspunse. 

— Ce le-ai spus? urlă din nou Aguilar, dar cuvintele sale 
se pierdură în hărmălaie. 

O ploaie de săgeți şi pietre se năpusti asupra lor, când 
texcalanii trecură la atac. 


* 


Indienii trimiteau câte un grup, pe rând, în timp ce restul 
armatei aştepta la marginea câmpului de bătălie. Erau o 
ţintă perfectă pentru artileria lui Mesa. Cele treizeci de 
ghiulele i-au decimat, iar cavaleria spaniolă îi tăia în timp 
ce încercau să-şi ia morţii şi răniții. 

Dar veneau mereu, în valuri. Moartea şi câmpul de bătaie 
le aduceau gloria sau un loc în cer. 

Insă, pe măsură ce trecea timpul, armata spaniolă 
începea să se resimtă. Un grup de războinici texcalani, cu 
trupurile şi feţele vopsite în alb şi galben le străpunse 
apărarea. Mali îl văzu pe unul din tunari, Guzman, 
alunecând şi căzând. Zăcea neputincios pe spate, lângă 
tun. Un războinic texcalan se aplecase asupra lui, cu bâta 
ridicată. 

— Nu! zbieră Guzman. 

Băştinaşul lovi ţeava tunului, crezând că o să-l ucidă, dar 
obsidianul se făcu tándári. 

Un infanterist se prăbuşi cu piciorul însângerat. Mali îi 
smulse lancea din mână, se repezi la texcalan şi i-o înfipse 
în piept. 

Parcă ar fi străpuns un lemn. Lama se înfipsese atât de 
adânc, încât nu mai putea s-o scoată. Când îl privi, observă 
că era mai tânăr decât ea. Purta încă piochitli - o buclă de 
păr la ceafă, semn că nu reuşise încă să ia un prizonier. 
Căzu, lovindu-se de ţeava tunului, respirând greoi. 

Guzman o ajutá sá tragá lancea din pieptul rázboinicului 
si apoi o dádu la o parte. 

Mali se dădu înapoi. Spaniolii treceau în fugă pe lângă ea, 
să protejeze tunurile. Se întoarse şi-l văzu pe Aguilar 
uitându-se la ea. „Ce se miră atât?” se întrebă ea. „Toţi 
soldaţii de aici luptă pentru vieţile lor. Eu de ce n-aş face-o? 


* 


Armatele indienilor începeau să se retragă spre defileu. 

— Santiago y cierre Espana! strigă Cortes şi ordonă 
cavaleriei să pornească în urmărirea lor. 

Benitez îşi mână calul înainte. Încă mai şchiopăta şi nu 
putea ţine pasul cu ceilalţi. Vedea ce se întâmplă, dar n- 
avea nici o putere. 

Texcalanii îi atrăseseră într-o cursă. Mii de otomi 
fuseseră păstraţi ca rezervă, de-o parte şi de alta a văii. lar 
acum se năpusteau într-o avalanşă de alb cu roşu. Cortes 
dădu ordinul de retragere, dar nu reuşi să se facă auzit 
peste zgomotele asurzitoare ale bătăliei. 

Benitez se trezi înconjurat din toate părţile. Zeci de mâini 
se agátaserá de picioarele lui. Îşi rotea sabia orbeste, 
alungându-i pe băştinaşi. Apoi, unul din ei învârti deasupra 
capului o lamă ascuţită de obsidian. Lovitura fu cât pe ce să 
decapiteze calul, care se prăbuşi mort. 

„Doamne, ajută-mă să mor acum”, se gândi Benitez. 
„Mai bine mort, decât prizonierul lor.” 

__ li scăpă sabia din mână în cădere şi i se tăie răsuflarea. 
Incercă să se ridice în picioare, dar se repeziseră deja 
asupra lui. Mâinile lor îl trăgeau de pe câmpul de luptă. 

Benitez se zbătea ca un animal sălbatic. Propriile lui 
strigăte îi răsunau în urechi. 

Treizeci si opt. 


Benitez reuşi să-şi doboare inamicul, dar, când încercă 
să-şi recapete echilibrul, nu putu să-şi mişte mâinile şi 
picioarele. Zbieră din nou, îngrozit; îl prinseseră în plasă. 
Era complet neajutorat. 

Deodată auzi tipete şi sunetul oţelului înfipt într-un scut 
de lemn. Un sulitas spaniol îi izgonise pe indienii care-l 
înconjuraseră. Soldatul îl trântise la pământ pe atacatorul 
lui Benitez. Apoi se întoarse şi-i atacă din nou pe bástinasi. 

Norte! 

Neîndemânatic în mânuirea armelor, se folosise de 
agilitatea şi ferocitatea lui pentru a-i îndepărta pe indieni. 
Benitez profită de răgaz şi se eliberă din plasă. Dar acum 
erau înconjurați de o mare de trupuri pictate în roşu şi alb. 
Benitez se retrase până ajunse spate în spate cu Norte. 

Doi otomi făcură un pas înainte. 


x 


Cinci indieni zăceau la picioarele lor, morți sau grav 
răniți. Benitez se întreba cât va mai rezista. În afară de 
Norte, nu vedea pe nici unul din camarazii săi. Poate că 
fuseseră măcelăriți deja sau luați prizonieri. Si oricum se 
terminase cu ei dacă murise Cortes. 

Apoi îl auzi pe Norte strigând şi-l simţi căzând într-o 
parte. Benitez îşi ucisese inamicul şi se întoarse. Un otomi 
încerca să-l tragă pe Norte. Nu se aştepta să fie atacat din 
nou. Benitez îşi înfipse spada în pieptul lui, apărându-l pe 
Norte. 

Otomi urlă şi în momentul acela sări altul din grup să-i ia 
locul. 

Sandoval ajunse primul la el, mánándu-si iapa printre 
indieni, cu un grup de sulitasi în urma lui. Se aplecá în sa si- 
i întinse mâna. 

Dar Benitez îl împinse. Norte îi salvase viaţa. Prefera să 
moară decât să-l lase pe câmpul de luptă. 

„Gândesc ca un indian”, îşi spuse el râzând. 


x 


Soarele cobori în spatele munţilor şi valea se întunecă. 
Bărbaţii se întorceau şchiopătând de pe câmpul de luptă, 
sprijinindu-se de umerii camarazilor lor; alţii stăteau pe jos, 
cu capul pe genunchi, epuizați. In faţa artileriei lui Mesa era 
o masă de trupuri care se zbăteau în ghearele morţii. 
Mirosul acru al prafului de puşcă se răspândise în aer. 

Mali se tot uita la omul pe care-l înjunghiase. Zăcea pe 
spate, lângă tun. Nu murise încă. Respira greoi. Ar fi vrut ca 
unul din soldaţi să-i curme chinurile, dar le păsa de rănile 
lor şi ale celorlalţi spanioli, nu de suferinţele unui indian. 

— Trebuie să te spovedeşti, zise o voce, în spatele ei. 

Era Aguilar, cu cartea de rugăciuni la piept. Părul ud de 
sudoare i se lipise de cap. 

ÎI privi mirată. 

— Ai comis o crimă - un păcat cumplit. 

„Ce tâmpenie! De ce era un păcat să-ţi ucizi inamicul pe 
câmpul de luptă?” 

O apucă de braţ. 

— Trebuie sá ne rugăm pentru sufletul tău. Este un mare 
păcat să ucizi. 

— Uită-te în jurul tău, Aguilar. 

— Soldaţii lui Cortes au obţinut o dispensă specială de la 
papă. O fac în numele lui Cristos. 

li întoarse spatele. Aguilar era nebun. Vorbea în dodii. 

— Cere-i iertare lui Dumnezeu! strigă el după ea. 

Guzman, sătul de horcăitul indianului de lângă tun, îl 
amuti imediat, tăindu-l cu sabia. Fratele Aguilar se închină 
şi trecu mai departe. 

Treizeci si noua. 


Camera mirosea a sange. Oamenii záceau pe podea 
plângând. Olmedo şi Diaz murmurau la lumina lumânărilor, 
ascultând spovedanii şi oferind ultima împărtăşanie. 
Mendez şi Mali oblojeau rănile cu ce aveau la îndemână. 

Norte gemea de durere. Era palid şi tras la faţă. Floarea 
Ploii stătea în genunchi lângă el, ţinându-l de mână. li 
pusese nişte ierburi pe rana de la şold. 

Benitez venise să-i mulţumească şi să se roage pentru 
însănătoşirea lui. Acum stătea uluit lângă el. 

Se simţea trădat, ridicol. Norte fusese intermediarul între 
el şi această femeie. Ce prost fusese să nu-şi dea seama că 
îi dăduse posibilitatea să fie mult mai mult. 

Floarea Ploii îi zări umbra şi tresări. Îşi şterse lacrimile cu 
mâneca, dar era prea târziu. 

Îngenunche lângă rănit. 

— Norte, murmură el. 

Omul deschise ochii. 

Benitez se aplecă spre el. 

— Vreau să-ți spun ceva. Mai întâi trebuie să-ți 
mulţumesc că mi-ai salvat viaţa. 

Norte încercă să vorbească, dar durerea era prea 
cumplită. 

— lar în al doilea rând, să ştii că aş vrea sá mori. 

Zicând acestea, se ridică în picioare şi ieşi. Ploua. 
Picăturile cădeau ritmic pe acoperişul de paie. În băltoacele 
de la intrare noroiul se amesteca cu sângele. Inspiră adânc, 
să scape de duhoarea dinăuntru. Da, Norte îi salvase viaţa, 
într-adevăr, dar îi era dator pentru că şi el îl salvase de 
ştreang la Vera Cruz. Cu fata însă, lucrurile stăteau cu totul 
altfel. 

„Las-o baltă”, îşi spuse el. „Este doar o indiancă şi o 
puta.” 

„Mă bucur că Norte suferă, fir-ar el să fie. 
Dracu' să-i ia pe amândoi.” 


Patruzeci. 


Îşi aşezaseră tabăra într-un loc numit Dealul Turnului. 
Găsiseră nişte porumb şi îşi imbogátiserá masa cu carne de 
câine. Cortes bănuia că totonocas se înfruptau cu prizonieri 
texcalani, dar părintele Olmedo îl convinsese să nu 
abordeze deocamdată acest subiect delicat.  Nu-şi 
permiteau să se certe cu aliaţii lor într-o situaţie atât de 
precară. 

Până acum se luptaseră de două ori cu texcalanii în două 
zile. Ambele armate opriseră atacurile şi oamenii lui Cortes 
erau epuizați, cu moralul la pământ. 

Cortes îşi retrăsese forţele din câmpie, hotărât să 
aştepte. 

Locuinţele frumoase din sat fuseseră rechizitionate de 
căpitanii lui, pentru uzul lor personal. Cortes însuşi îşi 
alesese o casă mai arátoasá, din chirpici. Masa de stejar şi 
scaunul lui preferat fuseseră puse într-un colţ. Acum scria o 
scrisoare către regele său. 

Flacăra lumânării îi lumina faţa trasă. 

Pierduse patruzeci şi cinci de oameni din patru sute, încă 
vreo zece erau bolnavi şi restul aveau cel puţin două răni. 
Încă o bătălie ca ultima şi se va termina cu ei. 

De-abia mai scria. Dar era hotărât să termine scrisoarea 
înainte să-l doboare oboseala. Îi cerea regelui dreptul de a 
guverna Noul Teritoriu după ce va cuceri Tenochtitlanul. 


* 


Mali îl urmărea din priviri. Asudase, deşi era frig. Şi-i 
tremura mâna atât de tare, încât de-abia mai ţinea pana. | 
Tobele din tabăra texcalanilor răsunau în noapte. li 

sacrificau pe războinicii totonocas luaţi prizonieri. 

Mali îl aştepta răbdătoare să termine scrisoarea. Pe urmă 
o sigilă cu ceară şi i se lăsară umerii, ca şi când l-ar fi 
apăsat o mare povară. 

— Ce sá mă fac, chiquita? murmură el. 

Părea obosit şi distrus. O înspăimânta. 

Stătea în picioare, în spatele lui, cu mâinile pe umerii săi, 
încercând să-i revigoreze muşchii obosiţi. 

— Eliberează prizonierii luaţi azi de soldaţii tăi, îi sfătui 
ea. Trimite-i înapoi la Zeul Inelului de Viespi. Spune-i că-i 
ierţi, dacă ti se alătură în lupta împotriva lui Motecuhzoma. 

Rămase mult timp cu ochii în gol, fără să vorbească. Se 
întreba dacă o auzise. Dar apoi încuviinţă din cap şi strigă 
majordomul, pe caceres. Când apăru, îi porunci să aducă 
doi din prizonierii luaţi azi. 

Sandoval îi mână de la spate. Fuseseră legaţi cu mâinile 
la spate şi funia petrecută după gât. Li se luase tot, în afară 
de pânza din jurul coapselor. Când au intrat, au început să 
se uite de jur împrejur, pe sub bretonul negru. Se aşteptau 
să fie ucişi. 

Cortes îi studia, adunându-şi gândurile. 

— Spune-le că nu vreau să mă războiesc cu ei! 

— Fie ca nevestelor voastre să le crească nişte colti lungi 
în peştera plăcerilor, zise Mali în nahuatl. L-aţi supărat pe 
stăpânul meu. A venit aici cu gânduri paşnice, iar voi l-aţi 
atacat şi i-aţi pus răbdarea la încercare. 

Cei doi indieni stăteau cu ochii plecaţi. 

— Trebuie să le spună şefului lor, continuă Cortes, că mă 
îndrept spre Tenochtitlân, să mă răfuiesc cu Motecuhzoma. 
Şi, dacă texcalanii continuă să mă atace, o să le ard casele 
şi o să-i ucid pe toţi. 

Mali zâmbi. Soldaţii spanioli de-abia se mai ţineau pe 
picioare. Dar ce putea spune un zeu când era supărat? 

— Spuneţi Păsării Albe, oarbe, care vede înţelepciunea în 
beznă, că Şarpele cu Pene s-a întors să-şi reia Ținuturile 
Pâinii. Lásati-l să treacă repede ca să împlinească destinul 
lui Motecuhzoma. Altfel, veţi avea aceeaşi soartă cu 
mexicanii. 

193 


- COLIN FALCONER - 


Războinicul o privea mirat. Indienii se zgáiau amândoi la 
bărbatul bărbos care tremura la masă, întrebându-se dacă 
era într-adevăr Quetzalcoatl. 

Cortes îi făcu semn lui Sandoval, care le tăie funia cu 
cuțitul. Apoi le dădu câte un şirag de mărgele venețiene din 
sticlă. Bástinasii se uitau uluiti la comoară. 

— Este un dar de la Şarpele cu Pene personal, le spuse 
Mali. În Ţara Norilor, sunt mai valoroase decât cel mai 
preţios jad. Comunicati-i şefului vostru ce a spus Şarpele cu 
Pene. 

Sandoval scoase prizonierii din cameră şi Cortes îi făcu 
semn lui caceres să iasă din cameră. 

Când rămase singur cu Mali, îşi puse capul pe masă, 
strângând pumnii. Febra îl doborâse, îşi dădu seama Mali. 

Îl ajută să se întindă în pat şi-l dezbrăcă. Tremura de 
friguri şi-i luceau ochii. Apoi se dezbrăcă şi-l încălzi cu 
trupul ei. Cortes se ghemui la sânul fetei şi-i supse sfârcul 
ca un copil. 

ÎI tinu aşa toată noaptea şi văzu pentru prima oară nu 
zeul, ci omul, cu toate defectele sale. Acum nu mai ştia ce 
să creadă. Se întreba pe cine iubea mai mult, de fapt: zeul 
sau omul în pielea căruia se întruchipase. 

Patruzeci si unu. 


În cameră domnea o atmosferă sumbră. Sfatul celor 
Patru îl privea rece pe Tânărul Inel al Viespii din ycpallis- 
urile lor - tronurile joase ale satului. Invadatorii bărboşi 
răpiseră vieţile multor tineri şi, în ciuda eforturilor Tânărului 
Inel al Viespii şi generalilor săi, nu dăduseră semn de 
retragere. 

— Fata aceea spune că acest Malinche este însuşi 
Şarpele cu Pene, zise Inelul Bumbacului. 

— Dacă el este Şarpele cu Pene, eu sunt Zeul Ploii, spuse 
Tânărul Inel al Viespii. Sunt muritori, la fel ca noi. Chiar şi 
cerbii pe care-i călăresc sunt muritori. Războinicii mei au 
prins unul şi l-au mâncat. 

— Unii spun că învie în zori, spuse Inelul Bumbacului. Nu 
ati văzut că săgețile şi lăncile voastre se zdrobesc de pielea 
lor? 

— Au o armură mai bună ca a noastră, atâta tot. 

— Fata spune de asemenea, zise alt comandant, pe care- 
| chema Cel care Râde de Femei, că aceşti... teu/es... vor să 
ne susţină în lupta noastră împotriva mexicanilor. 

Tânărul Inel al Viespii se înfurie să-l audă pe Cel care 
Ráde de Femei numindu-i teules, adică „zei”. 

— Este o înşelătorie. Vor să ne convingă să încheiem 
pace. Chiar mexicanii i-au adus aici, să ne înfrângă, pentru 
că ei nu au reuşit niciodată. Sunt nişte invadatori. Trebuie 
să-i ucidem, dacă nu vrem să ne pierdem mândria. 

— Nu sunt de acord cu tânărul comandant, zise Cel care 
Râde de Femei. Cred că ar trebui să facem pace cu ei. Dacă 
sunt cu adevărat duşmanii mexicanilor, vom putea în sfârşit 
sá ne eliberăm de sub jugul Tenochtitlanului. 

— Si dacá este o cursá? 

— Dacá ar fi o cursá, acest Malinche nu s-ar fi deranjat sá 
ne crute prizonierii si sá le facá daruri. 

Inelul Viespii Bátráne ascultá discutia din jurul lui. fi 

lăsase sá vorbească, înainte să ia o hotărâre. Nu-i dădea 
dreptate fiului său. Oamenii aceştia erau diferiţi de ceilalţi. 
Acest Malinche trebuia să fie un fel de zeu, deşi rămânea 
de văzut dacă era chiar Şarpele cu Pene. 

— Gata, zise el blând, punând capăt dezbaterii. 

Se făcu linişte. Era cel mai în vârstă din sfat şi, cu toate 
că acum era bătrân şi orb, el lua hotărârea finală. 

— Nu putem şti dacă aceşti invadatori sunt teules sau 
oameni. N-am încredere în vorbele lor, la fel ca fiul meu. 
Sustin că sunt duşmanii lui Motecuhzoma. Atunci de ce nu 
au fost atacați până acum de mexicani? Dar dacă sunt 
teules, nu-i putem învinge în mod obişnuit. M-am sfătuit cu 
oamenii-bufniţă şi cu preoţii, care au vorbit cu zeii şi au 
aflat cum pot fi distruşi aceşti străini bărboşi. Pentru că vin 
dinspre est, îşi iau toată puterea de la Zeul Soare. Şi îşi 
pierd puterea noaptea, când apune. Prin urmare, dacă 
vrem să-i înfrângem, trebuie să-i atacăm noaptea. 

Tânărul Inel al Viespii şovăia pentru prima oară de când 
începuseră discuţiile. 

— Dar sunt fel de fel de demoni... 

Tatăl lui ridică mâna, să-l amuteascá. 

— Vrăjitorii mei or să vă protejeze de creaturile nopţii. 

— Dar trebuie să învingem bezna. Oamenii mei nu... 

— O să faci asa cum îţi spun. Armata noastră este 
slăbită. Şerpii de fier ne seceră oamenii ca pe nişte coceni 
de porumb. Am luat deja o hotărâre. O să-i atacati pe teules 
în tabăra lor, mâine noapte. 


* 


Lumánarea clipea, umbrind gáurile din peretii de chirpici, 
de unde zeii casei vegheaserá odată asupra foştilor 
proprietari. Camera era goală, în afară de o masă şi câteva 
covoare cu figuri geometrice, care atârnau pe pereţi. 

Era un consiliu ad-hoc, întrunit în grabă, din cauza 
situaţiei disperate în care se aflau. Alvarado şi Leon erau 
plini de sânge din cauza tăieturilor de pe obraz. Alvarado îşi 

înfăşurase braţul cu o cârpă însângerată. Şi Benitez avea o 
înţepătură adâncă de lance în umăr. 

— Unde este dona Isabel? îl întrebă Alvarado pe Benitez 
când îl văzu, făcând semn spre peretele de răchită care 
separa „dormitorul” de „sufragerie”. 

Benitez ezită. Se întreba dacă Alvarado nu ştia mai multe 
decât voia să arate. 

— Îl ajută pe Mendez la spital. 

— La spital, repetă Leon, unde ar trebui să fie şi Cortes. 

Sandoval dădu din cap. 

— L-am văzut noaptea trecută, zise el. Are friguri. 

— Eu cred că este cuprins de frigurile iubirii, pufni 
Alvarado. Îşi petrece prea mult timp alături de dona Marina. 
Mă tem că îl influenţează prea mult. 

— Se spune că este amanta lui încă de la Jalapa, zise 
Sandoval. 

— A încălecat-o imediat ce Puertocarrero s-a îmbarcat 
spre Spania, adăugă Leon. Pe onoarea mea, o tratează ca 
pe o dona de Spania! l-a dat un paj şi o litieră în care să fie 
transportată. 

— Aguilar susţine că-i îndeamnă pe indieni să-l creadă 
zeu, zise Alvarado. 

Se lăsă o linişte stânjenitoare. 

— Nu putem şti adevărul, spuse Benitez. Dar nu l-am 
auzit niciodată spunând aşa ceva. 

— În concluzie, ce este de făcut? întrebă Sandoval. 

— Nu ştiu. Cortes are dreptate. Nu există cale de 
întoarcere. Ori învingem, ori murim. 

— Numai fata este vinovată, zise Alvarado. Ea ne-a băgat 
în încurcătura asta. L-a vrăjit. 

— Vrăjit sau nu, sá ne rugăm mai bine pentru 
Insánátosirea lui, zise Leon. Fără Cortes suntem pierduţi. 

— Pot sá vă conduc în bătălie la fel de bine ca el, zise 
Alvarado. 

Se făcu din nou linişte. 

— Veţi vedea, şuieră el ieşind. 

— Ai dreptate, murmură Sandoval. Fără Cortes suntem 
pierduţi. 

* 


Femeia îl privea pe Cortes din colţul camerei. Era 
scăldată într-o lumină diafană şi faţa ei era senină şi palidă, 
exact cum îşi imaginase. Purta haine lungi, purpurii şi ţinea 
un copil în braţe. Fantoma întinse o mână spre el şi Cortes 
încercă s-o prindă. Murmură o rugăciune învățată din 
copilărie, de la bunica lui, în timp ce îngenunchea dinaintea 
imaginii Senorei de los Remedios, din catedrala Sevillei. 

— Ai fost binecuvântat de Dumnezeu, zise fantoma. O să 
mă ai alături indiferent unde ai merge şi ce ai face. 

— Nu vor să se supună, murmură el. 

— Or să se supună, vei vedea. Nu trebuie să te temi de 
nimic, pentru că acest regat îţi aparţine deja. O să-l 
cucereşti prin minte. Acesta este destinul tău. 

— Destinul meu, repetă Cortes. 

— Eşti diferit de ceilalţi oameni, Hernan. Eu te-am ales. 
Vei fi cuceritorul meu. Vei aduce toţi aceşti oameni în 
braţele mele şi te voi răsplăti însutit. 

Ar fi reuşit să-i atingă mantia, dar o mână îl trase la loc, 
în pat. 

— Ai febră, îi spuse Mali. Arzi ca focul. 

— Maria, murmură Cortes. 

— Cu cine vorbeşti? 

Cortes se uită din nou după femeia în haine purpurii, dar 
plecase deja. În jurul lui era numai beznă şi frig. Începu să 
tremure. Mali se aşeză peste el să-l încălzească, în timp ce 
se cutremura şi blestema. 

Până la urmă, Cortes reuşi să adoarmă. Când se lumină 
de ziuă, uitase deja de femeia în haine purpurii. Dar 
amintirea ei rămase îngropată în străfundurile inimii, ca o 
sclipire într-o încăpere întunecată a visului, ca o comoară 
pe care o zărise doar pentru o clipă, înainte să dispară. 


x 

Mali se ridică goală din pat. Câmpia era cufundată în 
beznă. Steaua dimineţii, simbolul Şarpelui cu Pene, răsărise 
la est, salutată de râşi. Cortes respira liniştit. Îi scăzuse 
febra. 

Isi puse mâna pe burtă, întrebându-se dacă sămânţa 
Şarpelui cu Pene începuse deja să crească înăuntrul ei. Ar fi 
o mare onoare să fie mama unui zeu, să zămislească o 
nouă dinastie de tolteci... 

Se cutremură în aerul rece al zorilor. 

Oamenii se treziserá deja. Bântuiau prin tabără în 
zdrente, ghemuindu-se la căldura focurilor aproape stinse. 
O ceaţă umedă se lăsa din vârful munţilor. 

Se simţea privită. Cineva o urmărea din umbră. Era un 
bărbat cu o cană de vin cubanez în poală. Nu-i distingea 
clar trăsăturile, dar bănuia că era Jaramillo. 

O cuprinse deodată o fierbintealá ciudată şi intră 
înăuntru. 

Patruzeci si doi. 


— Oamenii m-au ales să vorbesc în numele lor, zise de 
Grado. Vor să ne întoarcem. Sigur, faptele au fost eroice, 
dar poate am exagerat. La fel ca Cezar, ne-am ars corăbiile, 
dar, spre deosebire de marele general roman, nu avem o 
mare armată pentru această invazie. Pe plaja de la San 
Juan de Ulua am fost doar cinci sute şi ne imputinám pe zi 
ce trece. 

Cortes rămase tăcut. 

— In Cuba am o plantație şi sclavi indieni, continuă de 
Grado, la fel ca mulţi alţi bărbaţi de aici. Dacă Dumnezeu 
mă ajută să mă întorc, n-o să mă mai plâng niciodată că n- 
am aur. O să mă consider norocos că am scăpat cu viaţă. 
Trebuie să ne retragem pe coastă şi să ne construim o 
corabie. 

Benitez se încruntă dispretuitor. Nu era prima oară când 
discutau despre acest subiect. Si, în afară de asta, de 
Grado era contabil, nu soldat. Ce rost avea să asculte de el? 

Deşi era la fel de disperat, stăteau de două săptămâni în 
acest vârf de deal, mâncând câteva boabe de fasole pe zi. 
Nu mai aveau nici apă pentru cei bolnavi şi răniţi. Hainele 
de pe ei nu se mai uscau niciodată, din cauza ploii şi 
vântului puternic; le îngheţau oasele. Se chinuiau zilnic cu 
frigul şi foamea, atacând din când în când indienii. 

El unul îşi luase adio de la Tenochtitlán, aur şi glorie. 
Rana de la braţ se infectase şi-l durea îngrozitor. Nu spera 
decât să trăiască încă o zi. 

Ceilalţi vorbeau de Cuba ca de Paradis şi se gândeau cu 
nostalgie la Spania. , Totusi”, se întrebă Benitez, „ce as face 
acum dacă aş fi în Castilla? Probabil că aş fi la curtea din 
Toledo, un biet nobil umil, ca multi alţi hidalgo, care speră 
să fie luaţi sub aripa ocrotitoare a unui bogătaş sau să 
încheie o căsătorie avantajoasă.” Dorise să scape de 
asemenea existenţă, de aceea venise în Cuba şi acceptase 

modesta encomienda oferitá de Velasquez: o plantatie de 
bumbac cu câţiva indieni, un sol arid şi o căldură sufocantă. 
Poate ar fi mai bine să se termine totul aici. Isi descoperise 
gusturi sălbatice şi constatase, spre stupoarea lui, că-i 
plăcea să ducă o viaţă trepidantă, plină de pericole. 

Totuşi Norte îi mărturisise la Vera Cruz că era greu să 
mori. 

— Nu ne putem întoarce, îi spunea Cortes lui de Grado. 
Trebuie să mergem înainte. Doar v-am explicat: în spatele 
nostru este un zid şi blânzii noştri aliaţi Totonocas or să ne 
pună cuțitul la gât dacă le trădăm încrederea. 

Se uită la Leon. 

— Tu ce spui? Eşti de acord cu de Grado? 

— Tu esti caudillo, zise Leon. Mă supun ordinelor tale. 

„Ce schimbare!” se gândi Benitez, râzând dispretuitor. 
Cortes transformase un leu într-un mieluşel. Umbra 
eşafodului este lungă. 

Comandantul se uită în jurul lui. 

— Şi tu, Benitez? 

— Ştiu că nu ne putem întoarce, dar sunt foarte 
îngrijorat. Păgânii n-or să renunţe. Ne hártuiesc zi şi noapte. 
Multi dintre noi s-au îmbolnăvit şi suntem toţi înfometați si 
înfriguraţi. Chiar dacă-i înfrângem pe texcalani, va trebui 
să-i înfruntăm pe mexicani. 

Cortes se uită la ceilalţi. Ordaz şi Jaramillo îi evitau 
privirile. Doar Alvarado şi Sandoval păreau  linistiti; 
Sandoval că avea o fire rece, indiferentă, iar Alvarado 
pentru că era prea prost şi arogant să-şi dea seama că 
mergeau la moarte sigură. 

— Credeati că faima si gloria se câştigă uşor? îi întrebă 
Cortes. 

Lăsă întrebarea să plutească în aer. 

— De Grado, aminteşte-le oamenilor tăi că luptă sub 
steagul Sfintei Cruci. Am venit aici să propovăduim 
adevărata credinţă şi Dumnezeu este de partea noastră. 

„Dar Grado nu pare deloc impresionat de cauza cea 
dreaptă”, se gândi Benitez. 

— O să le comunic hotărârea ta, zise de Grado. Sunt 

— Pácat cá nu pot inspira si eu asemenea loialitate, zise 
Cortes, spre amuzamentul celorlalti. 

Stiau cu totii cá de Grado nu se bucura de respectul 
celorlalti. Soldatii nu dádeau nici doi bani pe el. Venise din 
proprie initiativá. 

Benitez îşi ridică privirile. Cortes rămăsese în colţul 
camerei, zâmbind transfigurat. Privea în gol. 

— Fecioara este de partea noastră, domnilor, zise el. 
Vom învinge. 


* 


Oamenii záceau pe jos, întinşi pe covorase. Ránile erau 
acoperite de bandaje însângerate si tremurau sub pături. 
Unii stăteau cu ochii pironiti în tavan, alţii gemeau si se 
văicăreau. 

Benitez se mişca încet prin această duhoare de abator. Îl 
căuta pe Norte. Floarea Ploii nu se dezlipise de lângă el. 
Omul zăcea de aproape o săptămână. Era tras la faţă şi 
bărbos. „Inainte să fie rănit, se bărbierea zilnic, cu o bucată 
de obsidian”, îşi aminti Benitez. Căpătase acest obicei de 
când trăise printre mayaşii cu piele netedă. Acum însă 
arăta în sfârşit ca un adevărat spaniol. 

Floarea Ploii îl văzu şi îşi ascunse repede privirile. 

Benitez ¡ngenunche.  Duhoarea sângelui şi a 
excrementelor era cumplită. „Acum numai miroşi frumos”, 
se gândi el, cu satisfacţie. 

— Norte, murmurá Benitez. 

Ránitul deschise ochii. Încercă să vorbească, dar nu 
reuşi. Floarea Ploii îi săltă capul şi îi umezi buzele. 

— Acum ai barbă, îi spuse Benitez. Eşti unul dintre noi. 

Norte zâmbi amar. 

— Ai... venit aici... să má insulti? De ce nu! 

„Se simte mai bine ca ieri”, remarcă Benitez. „Nu mai 
este galben la faţă şi respiră mai uşor.” 

— Sper că suferi. 

— Da, mulţumesc. Rana nu este... adâncă, dar am... 
câteva coaste rupte. De-abia respir... si durerea este 
cumplită. 

— Mă bucur. 

Benitez se uită la Floarea Ploii. Refuza să-l privească 
drept în ochi. „Micuța tabascaná pare slabă şi bolnavă, la 
fel ca noi toţi”, se gândi el. 

Un soldat delira undeva, în beznă. 

Norte se uită la el. 

— Ştii? 

Benitez încuviinţă din cap. 

— Şi ce ai de gând? 

— Încă nu m-am hotărât. După cum merg lucrurile, poate 
nu va mai fi nevoie să iau vreo măsură. 

Norte o luă de mână. 

— Să te... porţi frumos cu ea. Nu... merită să sufere. 

— Nu? 

Norte clipi. 

— Înţeleg. 

— Ce înţelegi? 

— Ţi-ai făcut planuri în privinţa ei?... N-ai putea... s-o duci 
niciodată... în Spania. Decât... ca pe o ciudátenie. 

— Nici nu intentionam. 

Norte zâmbi. Ar fi trebuit să-şi imagineze. „De fapt ce 
aveam de gând?” se întrebă Benitez. „Doar nu m-am ataşat 
de-o indiancá!” 

Menez începuse să opereze pe o masă de lemn, în colţul 
camerei. Patru soldaţi fuseseră chemaţi să ţină pacientul, 
după ce îl îmbătaseră cu vin cubanez. 

— De ce mi-ai salvat viaţa? îl întrebă Benitez. 

— Doar nu era să te eliberez de suferinţă... când eu sunt 
nevoit să trăiesc... în iadul ăsta! 

Omul de pe masă scoase un urlet. Benitez încercă să 
rămână indiferent. 

— Şi motivul ăsta ţi-a fost de ajuns să-i ucizi pe amicii tăi, 
indienii? 

— Ti-am spus că nu sunt ai mei. Nu avem acelaşi sânge. 
Sunt spaniol... ca tine. Am barbă... ochi albaştri. Hai, 

recunoaste! 

Floarea Ploii îi şopti ceva lui Norte. 

— Vrea să-ţi vadă braţul, îi spuse el lui Benitez. 

— N-am nimic. 

Urmă alt dialog, în şoaptă. 

— Spune că rănile se infectează uşor aici. Ar vrea... să te 
îngrijească. 

— Ce rost are? Doar ai spus singur că o să murim cu toţii 
aici. 

Norte începuse să respire greoi. Conversatia îl obosise. 

— Ar trebui să înveţi câteva cuvinte în limba ei. Dacă te 
porţi frumos cu ea... o să fie bună cu tine. 

— De ce crezi că aş avea nevoie de bunătatea ei? 

Omul de pe masă nu mai tipa; din fericire pentru el, 
leşinase. 

— Am constatat, zise Norte... când trăiam printre 
mayaşi... că în fiecare om... sunt doi oameni... cel care te 
naşti... şi cel care eşti în realitate. Cei mai mulţi îşi urmează 
drumul trasat de la naştere. 

— Ce tot vorbeşti? zise Benitez. 

— Poate că în inima ta, nu eşti spaniol. 

Benitez nu mai voia să-l asculte. Se ridică şi ieşi. 

Fir-ar să fie. 

Avea dreptate. Încercase, dar nu putea să-l urască pe 
Norte aşa cum ar fi făcut un adevărat spaniol. Avea tot 
dreptul să-i pedepsească pe amândoi pentru fapta lor, dar 
nu luase nici o măsură. Se îmblânzise. E; îl îmblânziseră. 

Afară, norii se adunau în faţa lunii. Mirosea a foc de 
tabără şi a ploaie. Deşi era epuizat, nu putea să adoarmă. 

Patruzeci şi trei. 


Floarea Ploii examină rana la lumina lumânării. Când 
scoase bandajul murdar, strâmbă din nas. Mirosea a puroi. 
O lance texcalană pătrunsese adânc în muşchi şi rana era 
umflată şi roşie. Un lichid apos se scurgea din came. 

Floarea Ploii aduse nişte ierburi urât mirositoare. Le puse 
pe rană şi o legă strâns cu o fâşie de pânză. Când termină, 
se uită la el şi făcu ceva la care nu se aşteptase. 

Îi zâmbi. 

„Este frumoasă”, se gândi el, „dacă te obişnuieşti cu 
pielea ei.” Mai frumoasă decât orice femeie pe care o 
curtase vreodată. Dar pe atunci nu era atât de priceput. 
Ştia că nu avea succes; era solid, neîndemânatic, cu nas 
mare şi trăsături grosolane. Nu se compara cu Alvarado sau 
Cortes, după care alergau toate domnisoarele din Cuba. Si 
nici nu era manierat sau destul de bogat să suplinească 
aceste neajunsuri fizice. 

Se simţea deodată copleşit de singurătate. Era în sfârşit 
cu o femeie frumoasă, dar nu putea să-i vorbească. Se 
întreba la ce se gândea oare? „La Norte, mai mult ca sigur,” 
îşi spuse el furios. „La iubitul ei renegat, cu urechile 
sfâşiate şi faţa tatuată, care vorbea limba ei şi-i cunoştea 
tradiţiile.” 

Nu avea nici un rost. Nu mai simţea aceeaşi furie ca 
atunci când descoperise prima oară că îl trădase. Acum 
rămăsese doar regretul. li părea rău că era atât de 
nepriceput. Nu reuşise niciodată să păstreze lucrurile 
frumoase. Era vina lui, nu a ei. Şi Norte? Nu poţi uri un om, 
după ce ai luptat cot la cot cu el. 

Degetele ei îi atinseră obrazul. 

— Caro, murmură el, dar nu avea cum să-l înţeleagă, 
bineînţeles. 

ÎI sărută blând. Nu era un sărut de obligaţie sau răsplată. 
De fapt nici o femeie nu-l mai sărutase în felul ăsta, până 

acum. „Fii atent”, îl prevenea un glas. „Nu te preface că te 
poţi îndrăgosti de o indiancă. la ce-ţi oferă, aşa cum fac 
soldaţii.” 

O trase uşor lângă el. 


x 


Sora Lună se ridicase sus pe cer, cu pântecul copt si 
umflat. Valea era plină de umbre. Teules ocupaseră satul 
de pe deal. Fácuserá din templul Sarpelui cu Pene 
fortăreața lor. Poate era un semn. 

Cel care Ráde de Femei îi blestemă pe oamenii-bufniţă. 
Era anormal şi rusinos sá lupti noaptea. Şi nici nu se putea. 
Cum vor putea oamenii lui să deosebească duşmanii de 
camarazii lor? Şi cum o să le dea ordine? 

Stătea lângă Inelul Tânăr al Viespii, privind siluetele 
războinicilor săi, înaintând spre Dealul Turnului. 

Vântul şuiera şi gemea. Şarpele cu Pene, Zeul Vântului, îi 
avea sub puterea lui. In depărtare, răsună strigătul unei 
bufnite, mesagerul lui Mit/antecutii. 

Alt semn rău. 


* 


La un moment dat, mii de scântei sclipiră pe deal. Cel 
care Ráde de Femei auzi răpăitul betelor de foc ale teules şi 
urletele de groazá ale rázboinicilor sái. De unde aflaserá 
teules de venirea lor? Puteau vedea ín bezná? 

Le dádu ordin cápitanilor sái sá se retragá. Tobele si 
fluierele rásunau în toată valea. 

Cel care Râde de Femei era convins acum că fata 
spusese adevărul războinicilor săi. Acest Malinche era cu 
adevărat Şarpele cu Pene. 


206 


- AZTEC - 


Omul purta doar o pânză în jurul salelor. Îi vedea fiecare 
muşchi încordându-se sub piele. Stătea în genunchi, cu 
picioarele legate. Unul din spanioli, Jaramillo, ţinea piciorul 
pe funie, iar în mâna dreaptă strângea frânghia petrecută 
în jurul gâtului şi încheieturilor. Îl smucea tare, gata să-l 
sufoce. _ 

Alvarado ţinea altă funie în jurul braţului indianului. In 
nod, băgase o suliță de fier, pe care o folosea drept 
pârghie. Îl strângea atât de tare, încât îi oprise circulaţia. 
Bratul se umflase deja şi se învineţise. 

Tânărul gemea si se zbátea. 

Fusese prins în atacul din timpul nopţii. Luna dezváluise 
planul texcalanilor. O santinelă îi zărise şi dăduse alarma. 
Dar el nu va avea norocul celorlalţi prizonieri, în loc de 
daruri şi oferte de pace, Cortes hotărâse să adopte altă 
tactică. 

Se uită la el. Ar trebui să pună capăt acestei scene. 
Frigurile îl schimbaseră. Nu se mai purta ca un zeu, ci ca un 
om. 

— Întreabă-l dacă ştie cine sunt, îi spuse Cortes lui Mali. 

O privea ciudat. 

— Şarpele cu Pene te întreabă dacă îl recunosti, îi spuse 
Mali tânărului. Răspunde-i dacă vrei să nu mai suferi. Este 
foarte furios. 

Jaramillo slăbi funia, să-l lase să vorbească. Texcalanul 
tuşi, încercând să-şi recapete răsuflarea. | se prelingeau 
balele pe bărbie. Trase aer în plămâni. Peste câteva clipe, 
Jaramillo trase din nou de funie, să-i amintească de 
întrebare. 

Războinicul îşi înălţă capul, imploránd-o din priviri pe Mali 
să-l ajute. Nu se temea să moară pe câmpul de luptă sau 
pe piatra de tortură, dar tortura asta... 

— Unii spun... că este într-adevăr... un zeu... iar alţii că... 
e un om. Şeful nostru... nu ştie sigur. 

Mali se uită la Cortes. 

— Ştie cine eşti. 

— Atunci întreabă-l de ce oamenii lui luptă împotriva 
noastră. 

Când auzi întrebarea, tânărul războinic zbierá furios. 

— Pentru că sunteţi pe pământurile noastre, hotilor si... 
ucigaşilor! În curând, o să vă... prăjim inimile pe altarele 
zeilor! 

Mali nu-i traduse aceste cuvinte, dar Jaramillo remarcase 
glasul lui ridicat şi trase de funie, amuţindu-l. Mali se uită la 
Cortes. De ce permitea asemenea barbarie? Una era să 
ucizi în bătălie şi alta să torturezi... 

— Ce-a spus? Se interesă Cortes. 

Observă că transpirase, în ciuda frigului din cameră. 

— V-au atacat pentru că vă cred invadatori. 

Cortes se trânti pe scaun. Era epuizat; nu putea sta în 
picioare. După câteva clipe, îi porunci lui Jaramillo. 

— Taie-i nasul şi mâinile, leagă-i-le de gât şi trimite-l 
înapoi, în satul lui. 

Lui Mali nu-i venea să creadă. ÎI imploră din priviri sá 
revoce ordinul. Oare acesta era Şarpele cu Pene, zeul care 
plânsese pentru suferinţa celorlalţi? Sau comandantul care 
semnase cu inima grea condamnarea la moarte a 
trădătorilor de la Vera Cruz? Acesta să fie omul care se 
rugase în genunchi în faţa unei mame cu pruncul la piept? 

— Înainte să trimitem prizonierii înapoi, îi spuse Cortes, 
trebuie sá le transmitem un mesaj pentru Inelul Viespii. 
Vreau să afle că mi-am pierdut răbdarea. Le dau două zile 
să vină aici să facem pace. Dacă nu, le ard oraşul din 
temelii. 

Afară, Jaramillo începuse deja să execute ordinul lui 
Cortes. Puse mâinile indianului pe un butuc, rânjind. 
Guzman ridică securea. Când lama atinse butucul, omul 
zbieră şi-i tásni sângele din ambele încheieturi. Apoi îi băgă 
cioturile într-o găleată cu apă fierbinte, să-i cauterizeze 
rănile. 

Urla încă, în timp ce Jaramillo îi tăie nasul cu cuțitul. 

„Era mult mai rău decât tot ce văzuse în temple; răpise o 
moarte eroică şi speranţa unei existente eterne. Se vor 
duce în lumea umbrelor ca nişte bătrâni infirmi. 

De ce Zeul înţelepciunii permitea asemenea acte de 
cruzime? 

De ce?” 

— Stăpâne... 

li făcu semn cu mâna sá iasă. 

— Sunt obosit. Trebuie să mă odihnesc. Fă cum ţi-am 
spus. 

Apoi chemă majordomul, care o scoase afară din cameră. 


* 


— Nu cred că sunt zei, zise Tânărul Inel al Viespii. 

Cei din Sfatul celor Patru îl priveau pe tânăr, nedumeriti. 
Nu reuşise să-i convingă. Tortele de pin ardeau pe pereţi. 

— Atunci cum îţi explici înfrângerea noastră? zise Cel 
care Ráde de Femei. Chiar dacă ar fi oameni, precum spui, 
sunt conduşi de un zeu. Aceşti teules văd în beznă si ne 
citesc minţile. 

— Putem să-i înfrângem, insistă Tânărul Inel al Viespii. 

— Nu-i adevărat, îl contrazise tatăl lui. 

Bătrânul cacique se săturase de aceste dezbateri 
nesfârşite şi de bubuitul tobelor de înmormântare care 
răsunau pentru tinerii războinici ucişi în lupte. 

— Nu mai cred că-i putem înfrânge. Ne războim de o 
lună, timp în care nu s-au retras şi ne-au trimis mereu 
oferte de pace. Sustin că vor să lupte împotriva 
mexicanilor, cei mai înverşunaţi duşmani ai noştri. Acum 
ne-au trimis războinicii fără mâini şi fără feţe. 

Amutirá cu toţii; chiar şi Tânărul Inel al Viespii. 

— Este imprevizibil ca orice zeu şi, dacă este într-adevăr 
Şarpele cu Pene, i-am pus deja prea mult răbdarea la 
încercare. Aceşti teules ne oferă o alianţă împotriva 
mexicanilor. Vă imaginati ce ar însemna, dacă ar fi 
adevărat? De cincizeci de ani, Motecuhzoma şi strămoşii lui 
sug sângele tinerilor noştri pe altarele lor. Dacă ne aliem cu 
aceşti teules, vom avea posibilitatea să-i înfrângem si sá ne 
eliberám în sfârşit de aroganta şi cruzimea lor. lar apoi, 
după ce se vor întoarce în Ţara din Nori, vom rămâne 
stăpânii văii. 

Tánárul Inel al Viespii vru sá protesteze, dar bátránul 
cacique ridică mâna să-l amuteascá. 

— Ti-am dat o şansă, fiule. Ne-am luptat cu ei, fără nici 
un rezultat. Acum o să cerem pace. 


Patruzeci şi patru. 


„Foarte modest în comparaţie cu mexicanii”, se gândi 
Mali. 

Unele din hainele lor erau furate de la ei, mai mult ca 
sigur; se vedea după petele de sânge. Ceilalţi purtau mantii 
simple, sărăcăcioase. 

Mali stătea în spatele scaunului lui Cortes, gata să 
traducă tot ce spuneau. Solia era formată din vreo cincizeci 
de persoane, iar penele şi bijuteriile lor arătau că aveau de- 
a face cu capii republicii texcalane. Conducătorul lor era 
înalt cât un spaniol şi avea pielea ciupită de vărsat de vânt. 
Se prezenta drept Inelul cel Tânăr al Viespii, fiul şefului 
texcalan. 

— Am venit să-i cerem iertare lui Malinche, zise tânărul 
posomorât. Am crezut că a fost trimis de marele nostru 
duşman, Motecuhzoma, pentru că v-am văzut însoţiţi de 
vasalii lor, totonocas. Acum însă ne-am dat seama că ne- 
am... înşelat. 

De-abia pronuntase cuvântul. Mali îi transmise cuvintele 
lui Cortes. Spaniolul era impenetrabil. 

— Spune-le că sunt singurii vinovaţi de acest război. Am 
venit aici cu gânduri paşnice, iar ei m-au atacat şi m-au 
hărțuit. Acum ofiţerii mei vor să le ardă oraşul. Nu ştiu cum 
să-i opresc. 

„Să ardă oraşul?” se miră Mali. Oamenii lui de-abia 
reuşeau să ţină focul aprins toată noaptea. 

Dar se pare că răspunsul îl revoltase pe Inelul cel Tânăr 
al Viespii. Avea ordine clare. Tatăl lui voia pace. 

— Spune-i lui Malinche, zise el, că a pătruns pe teritoriul 

texcalanilor fără încuviințarea noastră. Am fost nevoiţi sá 
luptăm împotriva lui. Dar acum regretăm şi Sfatul celor 
Patru îi oferă prietenia noastră, dacă vrea să ne aliem. 

— Sigur, putem uita de neînțelegerile noastre, zise 
Cortes după ce-i traduse răspunsul tânărului. 

Părea nervos. Mali nu ştia ce să creadă. 

— Deci ce să-i spun, stăpâne? 

— Că accept pacea în următoarele condiţii: va trebui să 
mi se supună imediat şi sá jure credinţă majestátii sale, 
regele Carol al Spaniei. Dacă refuză, pârjolesc oraşul şi toţi 
vor fi sclavii mei. 

Mali se întoarse spre tânărul războinic. 

— Şarpele cu Pene spune că trebuie să-l asculti în toate 
privintele. Altfel o să vină la Texcala şi o sá vă pedepsească 
pe toţi. 

Tânărul Inel al Viespii îi privea mirat pe amândoi. 

— Chiar sunt zei? 

— Ce spune? o întrebă Cortes. 

— Vrea să ştie dacă eşti zeu, stăpâne, murmură Mali. 

Îl văzu pe Aguilar ináltándu-si gâtul să tragă cu urechea. 

— Spune-i că sunt un om, la fel ca el, dar îl slujesc pe 
unicul Dumnezeu adevărat. 

Mali ezită. „Dacă află că nu eşti zeu, va lupta din nou 
împotriva voastră şi de data aceasta va învinge. De ce 
încerci să ascunzi adevărul? 

Oare chiar nu ştii că eşti Şarpele cu Pene?” 

— Este un om, îi spuse Mali tânărului războinic, dar are 
un zeu înăuntrul lui. De aceea nu poate fi înfrânt în luptă. 

Observă că vorbele ei îl impresionaseră pe tânărul şef. 
„Da, posibil”, îşi spunea el, „probabil. Uneori, zeii se întorc 
întruchipaţi în oameni. Şarpele cu Pene fusese om când 
condusese toltecii.” 

Le oferise un răspuns texcalanilor, dar nu şi ei. „Oare un 
om putea fi zeu fără să ştie?” se gândea ea. Sau misterul 
era mult mai mare decât îşi imaginase? 


x 

Un râu argintiu străbătea câmpia. Munţii îndepărtați se 
ridicau spre cerul albastru, spălăcit. Le  reamintea 
spaniolilor de peisajul Andaluziei. Oraşul semăna cu 
Granada, spunea unul din ei. Clădirile albe de piatră 
atârnau pe versanţii dealurilor, înconjurate de grădini 
îngrijite şi ziduri înalte. Depăşea cu mult aşteptările ei. Era 
mult mai frumos decât Cempoallanul. 

Intreaga populaţie ieşise să-i întâmpine. Cu o zi înainte, 
aceşti oameni fuseseră cei mai aprigi duşmani ai lor. lar 
acum se îngrămădeau pe străzi, aruncând flori şi bătând 
din tobe de bucurie. 

Au intrat în Texcala în prima zi a lunii cunoscute sub 
numele de Intoarcerea Zeilor. 

Bătrânul Inel al Viespii aştepta în piaţă să-i salute, aşezat 
sub un baldachin, în mijlocul nobililor şi servitorilor. Era 
foarte bătrân şi zbârcit. „Seamănă cu o maimuţă”, se gândi 
Cortes. Pe covoare, în faţa lui, erau aranjate câteva obiecte 
de aur, nu prea valoroase. 

Bătrânul fu ajutat să se ridice, când îl văzu pe Cortes 
descălecând si tinu un mic discurs. Cortes se întoarse spre 
Mali, să-i traducă. 

— Vă urează bun venit în Texcala şi vă oferă aceste 
modeste daruri ca tribut, zise ea, făcând semn spre 
obiectele întinse pe covoare. Spune că nu poate oferi mai 
mult, pentru că Motecuhzoma i-a încolţit aici în munţi si 
sunt foarte săraci. 

— Spune-i Inelului Viespii că preţuiesc prietenia lui mai 
mult decât tot aurul din lume şi că n-o să mai sufere sub 
jugul mexicanilor pentru că am fost trimis de un mare 
stăpân să eliberez oamenii de sub tirania regilor. 

Mali traduse vorbele lui în nahuatl şi apoi se întoarse din 
nou spre Cortes. 

— Iti mulţumeşte pentru cuvintele frumoase, zise ea şi 
vrea sá consfinteascá alianţa cásátorindu-te pe tine si 
ofiţerii tăi cu femeile lor. Dar acum doreşte să-ţi atingă faţa. 

— Faţa mea? 

— Este orb, senor. Vrea să te vadă. 

Cortes îşi ascunse repulsia şi acceptă să se lase pipăit. 
Bătrânul îi atinse buzele, ochii şi barba. Apoi cacique/e 
surâse încântat şi-i şopti ceva lui Malli. 

— Ce spune? o întrebă Cortes. 

— A pronunţat numele unuia din zeii noştri, senor. 

— Care zeu? 

— Şarpele cu Pene. 

Cortes se uită în jur. În larma care domnea, nici unul din 
ofiţerii săi nu auziseră ce discutaseră. Mali avea dreptate. 
Indienii aceştia credeau cu adevărat că oamenii puteau fi 
zei. Ce blasfemie! „Dar divinitatea era un rol care i-ar folosi 
de minune acum”, se gândi el. Oricum, trebuia să fie foarte 
atent. 

Mali îl urmărea atentă. 

— Aştept, senor. 

— Ce doreşti, dona Marina? 

— Nu ştiu ce să-i răspund. 

Cortes o studie. Era imposibil să ghicească ce gândea cu 
adevărat. 

— Nu-i spune nimic, zise el. Ştie destule, deocamdată. 


* 


În noaptea aceea, Aguilar o aşteptă în beznă. 

— Trebuie să-ţi vorbesc, îi spuse el. 

„Miroase oribil”, remarcă fata. „Toţi preoţii sunt la fel, 
indiferent de originea lor.” Mali grăbi pasul. 

— Cortes nu-mi mai împărtăşeşte de mult hotărârile lui, 
zise el. 

— Nu mă priveşte. 

— Mă tem pentru el. Părintele Olmedo este un om bun, 
dar sunt unele lucruri pe care nu le înţelege. 

— Care anume? 

— Nu are prea multă încredere în tine. De exemplu, 
crede că nu traduci exact cuvintele lui Cortes. 

— Şi tu ce crezi că traduc? Poeme despre fluturi? 

— Ai grijă, dona Marina. Te-ai angajat într-un joc 
primejdios. 

Îl privea cu dispreţ. „Cine vorbea! Un caraghios care 
strángea la piept o carte zdrentuitá şi îşi atárnase de gât 
crucea, simbolul fertilităţii. Ce înţelegea el despre Mexic şi 
Cortes?” 

— Nu i-aş face nici un rău, în viaţa mea. 

— Atunci fii atentă ce spui. O să-l distrugi. 

— Nu poate fi distrus nici de mine, nici de tine. 

— Este doar un om. Şi oamenii pot fi distruşi. Mai ales de 
o femeie. 

După ce o lăsă în beznă, se întrebă ce voia să insinueze. 

Patruzeci şi cinci. 


Tenochtitlân. 


Motecuhzoma stătea pe ycpcallí, cu o mantie de pene 
verzi pe umeri. Privea în gol. 

Femeia-Şarpe se întinsese pe podea, dinaintea lui. 

Împăratul fusese şocat de ultimele veşti: spaniolii îi 
înfrânseseră pe texcalani în Câmpia Florilor şi-i obligaseră 
să se predea, ceea ce armatele lui nu reuşiseră niciodată. 
Cum era posibil ca o mână de oameni să înfrângă zeci de 
mii de războinici? 

Nu era, bineînţeles, decât dacă spaniolii aveau un zeu în 
fruntea lor. Dacă acest Malinche era Quetzalcoatl. Şarpele 
cu Pene. 

Era adevărat că zeii trebuiau imblánziti. Dar Şarpele cu 
Pene nu făcea parte din zeii lor. Nu-i ajutase pe mexicani să 
domine celelalte popoare; când strămoşii lui Motecuhzoma 
sosiseră în această vale, cu mii de ani în urmă, îşi 
aduseseră zeii lor: pe Huitzilopochtli, Pasărea Colibri sau 
Zeul Războiului şi Tezcatlipoca, Oglinda Fumegândă sau 
Aducătorul întunericului. Amândoi erau duşmani inversunati 
ai Şarpelui cu Pene. Şi, spre deosebire de acesta, cereau 
sânge uman. lar Oglinda Fumegándá urzise izgonirea 
Şarpelui cu Pene din străvechiul său oraş Tollan. 

Motecuhzoma se gândea la cumplitele implicaţii ale 
evenimentelor petrecute de curând. Ce se va întâmpla cu 
oamenii săi, dacă erau prinşi într-o confruntare directă între 
zei? Indiferent cine ar câştiga, se va termina cu Mexicul. 
Încleştarea titanilor va duce fie la distrugerea soarelui, fie la 
oprirea vântului şi ploii. Şi el, Motecuhzoma, trebuia să 
prevină acest cataclism. 

Ştiuse dintotdeauna că se va ajunge la această situaţie. 
Poruncise să se ridice altarul Şarpelui cu Pene în curtea 
Marelui Templu, în speranţa că va calma zeii. Dar, în 

adáncul sufletului, stiuse cá dezastrul era inevitabil. 
Nu ştia ce hotărâre să ia şi începu sá tremure de frică. 


Patruzeci şi şase. 


Texcala. 


La picioarele lui se afla un tribut demn de un rege, care 
consta din aur, argint şi pietre preţioase. Cortes încercă să 
nu se arate impresionat. 

— Vor să te felicite pentru victoria ta asupra texcalanilor, 
îi spuse Mali. 

— Multumeste-le pentru gândurile lor bune, dar spune-le 
că este vorba de o neînțelegere. N-am venit sá má 
rázboiesc cu nimeni; nu doresc decát pacea. 

Mali transmise acest mesaj conducátorului mexicanilor. 
Nobilul avea inele groase de jad si opal, podoabe preţioase 
în urechi şi pe buza inferioară, un evantai superb din pene 
de quetzal şi o mantie bogat ornamentată, îl trata pe Cortes 
cu superioritate, strâmbând din nasul său ca un cioc de 
papagal. 

„Ah, ce mi-ar place să-l umilesc”, se gândi spaniolul. 

— Spune că n-ar trebui să te încrezi în texcalani, zise 
Mali. Sunt perfizi şi mexicanii se tem să nu ne omoare pe 
toţi, peste noapte. 

Cortes zâmbi: „Vai, ce amabili erau!” 

— Multumeste-le pentru grija lor. Dar spune-le că nu má 
tem de texcalani, pentru că le citesc gândurile şi aflu 
dinainte ce vor să facă. 

Urmă alt schimb de cuvinte. Mali părea surprinsă de 
vorbele mexicanilor şi se pare că voia să se asigure că nu 
înţelesese greşit. 

— Ce este? o întrebă Cortes. 

— Marele Conducător Motecuhzoma vrea să-ţi ofere un 
tribut anual în semn de prietenie. Te roagă să fixezi singur 

cantitatea de aur, argint, jad si pánzeturi, care va trebui 
plătită în fiecare an. Dar insistă sá nu-ţi continui călătoria 
spre capitala lui, pentru că există multe republici trădătoare 
precum Texcala până la Tenochtitlân. De aceea, te roagă 
să-ţi iei tributul si sá te întorci în Tara Norilor din est. 

„Se teme de mine!” se gândi Cortes. „Se teme de mine 
fiindcă mă crede probabil acest misterios Şarpe cu Pene! Și- 
a trimis ambasadorii sá má îmbie cu bogății, ca să plec din 
ţinuturile lui, de parcă aş fi comandantul unei mari armate, 
nu căpitanul a câteva sute de oameni. Se pare că, în afară 
de totonocas şi texcalani, am un aliat mult mai puternic, la 
care nu m-am gândit până acum. 

Chiar mintea lui Motecuhzoma.” 

Spera că nu-şi trădase entuziasmul care clocotea în 
sufletul lui. 

— Mali, spune-le să-i transmită marelui lor conducător 
toată prietenia mea. Explică-le că aş vrea din tot sufletul să 
mă supun dorințelor împăratului, dar trebuie să discut 
personal cu Motecuhzoma. Altfel aş nesocoti ordinele 
regelui meu. 

Mexicanii păreau uluiti de acest răspuns. Urmă un 
schimb de cuvinte. „Mă întreb ce le spune”, se gândi 
Cortes. „Probabil că înfloreşte acest mit al zeificării mele. S- 
a băgat într-un joc periculos. Indiferent ce cred aceşti 
mexicani, voi avea grijă să nu-mi iasă din gură nici o 
erezie.” 

— Ce au spus? o întrebă el pe Mali. 

— Că or să te conducă ei, prin Choluba, dacă ţii neapărat. 
Acolo, vei fi întâmpinat aşa cum se cuvine. 

— Multumeste-le din partea mea. O sá mă gândesc. Vor 
primi răspuns la timpul potrivit. 

Mexicanii făcură o plecáciune şi se retraseră. Cortes se 
uită după ei, pierdut în propriile sale gânduri. Deodată, îşi 
dădu seama că oamenii lui aşteptau instrucţiuni. 

Se întoarse spre majordomul caceres: 

— Adu-mi-l pe Norte, zise el. 

Coastele lui Norte erau legate cu un bandaj murdar si 
braţul stâng îi atârna de gât. Era tras la faţă de febră. 

Cortes strâmbă din nas. Norte mirosea a boală. Se 
întoarse spre caceres şi-i făcu semn să aducă un scaun. 
Norte părea prea slăbit să stea în picioare. 

— Acum poţi să pleci, îi spuse el majordomului. Vreau să 
vorbesc singur cu Norte. 

Caceres încuviinţă din cap şi ieşi. 

— Norte, am nevoie de părerea ta, zise Cortes, zâmbind. 

— Părerea mea? 

— Ai trăit multi ani printre băştinaşi si le cunoşti 
obiceiurile. 

— Putin. 

„Da, puţin”, se gândi Cortes. „Dar suficient să participi la 
sacrificii împreună cu ei şi să-ţi tatuezi faţa ca un sălbatic.” 
N-avea decât dispreţ pentru un om care renuntase la 
educaţia lui creştină şi se lăsase influenţat de sălbatici. 
Dovedea că nu avea caracter şi tărie morală. 

— Vreau să ştiu mai multe despre zeul acesta al lor... 
Şarpele cu Pene. 

Norte îl privi împietrit. 

— De ce n-o întrebi pe dona Marina, senor? Se pricepe 
mai bine. 

— Pentru că vreau să-mi spui tu. 

Norte simţea cum se ofileşte sub privirea glacială a lui 
caudillo. 

— Este doar o legendă, zise el, ridicând din umeri. 
Oamenii aceştia sunt foarte superstitiosi. 

— Nu contează, vreau să aflu ce spune această legendă. 

— Quetzalcoatl - Şarpele cu Pene - nu este cel mai 
puternic dintre zeii indieni, dar este cel mai frumos şi, se 
pare, cel mai uman. 

Se opri. Cortes rămase tăcut. 

— Legenda spune că în ultima lui reîncarnare a fost 
preotul-rege al oraşului Tollan, capitala unui popor 
străvechi, toltecii. Se ştie că erau nişte oameni foarte 

învăţaţi şi culti, iar Şarpele cu Pene era stăpânul lor. lar 
acest stăpân era atât de înţelept, încât nu ucidea nici o 
vietate şi nu rupea nici măcar o floare. Şi-a instruit poporul 
în arta vindecării şi a mişcării astrelor pe cer. Bumbacul 
creştea în mii de culori pe câmpurile lor, iar stiuletii de 
porumb erau atât de groşi, încât un bărbat nu-i putea 
cuprinde în braţe. Oamenii îşi petreceau timpul cântând 
muzică şi ascultând păsările. 

— Continuă. 

— Şarpele cu Pene avea un rival, Teztcatlipoca, zeul 
căruia îi spun Oglinda Fumegándá. Acesta era gelos pe 
popularitatea Şarpelui cu Pene. Aşa că într-o noapte l-a 
îmbătat şi l-a făcut să profite de propria lui soră. A doua zi 
de dimineaţă, Şarpele cu Pene, sfâşiat de remuşcări, s-a 
dus pe ţărmul mării de est şi s-a aruncat într-un foc. Cenuşa 
s-a ridicat ca un stol de păsări albe, ducându-i inima la 
Pielea de Şarpe, mama tuturor zeilor. Pe urmă a ieşit întreg 
din foc, a împletit o plută din mii de şerpi şi a pornit pe ape. 
A promis că se va întoarce într-o zi, să readucă vremurile 
bune. 

Norte ridică din umeri. 

— Basme. Superstiţii, zise el. 

— Dacă este doar o superstiție, de ce Motecuhzoma s-a 
speriat atât de rău? 

— Motecuhzoma are toate motivele să se teamă, zise 
Norte, fără să vrea. 

Cortes îl fixă cu ochii lui cenusii. 

— De ce? 

Norte ezită, înainte să-i răspundă: 

— Pentru că stă pe tronul toltecilor. Mexicanii le-au 
asimilat cultura şi pământurile. Majoritatea oamenilor de 
rând descind din tolteci, nu din mexicani. Se teme probabil 
că sosirea ta ar dezlántui o revoltă. In adâncul sufletului 
ştie că este un impostor. 

Cortes zâmbi. 

— Şi unde este acest Tollan, capitala Şarpelui cu Pene? 

— La nord de Tenochtitlán. Dar este o ruină. Acum 
Cholula este oraşul lui. 

— Cholula? 

— Da, páná si eu am auzit de el, cát am stat ín Yucatan. 
Este un oras sfânt, ridicat în amintirea Sarpelui cu Pene. 
Zeci de mii de oameni vin în pelerinaj în flecare an. 

— Da, înţeleg, zise Cortes. 

— Este o superstiție indiană. Eu unul nu cred în ea. 

Cortes se uită la urechile sfârtecate ale lui Norte şi la 
tatuajele diavoleşti de pe faţa lui. 

— Nu, bineînţeles. Mulţumesc, Norte. Poţi să pleci. Dar, 
când se ridică, îl întrebă deodată, pe neaşteptate. 

— Cum merge rana? 

— Se vindecă. 

— Benitez spune că ai luptat cu mult curaj şi i-ai salvat 
viaţa. 

Norte ridică din umeri. Da, era adevărat. 

— Norocul lui că te-am cruțat atunci la Vera Cruz. 

— Şi al meu, zise Norte, înainte să plece. 

Cortes zâmbi. Chiar dacă-şi petrecuse prea mult timp 
printre păgâni, Norte nu-şi pierduse istetimea. 

Patruzeci si sapte. 


În aer răsuna bubuitul tobelor si se simţea aroma 
mâncării calde, împănată cu mirodenii. Prăjituri de porumb, 
iepuri fripti şi fasole cu chilii erau puse pe covoraşe, 
dinaintea lor. Cortes şi ofiţerii săi se ospătară împreună cu 
Inelul Bumbacului şi alţi nobili texcalani. În timp ce mâncau, 
acrobatii îşi etalau măiestria în sala cea mare, în faţa lor, 
iar piticii se dădeau peste cap şi dansau. 

Bătrânul Inel al Viespii se întoarse şi-i vorbi lui Mali, care 
stătea în spate, între el şi Cortes. 

— Ce spune? se interesă comandantul spaniol. 

— Că n-ar trebui să mergi la Cholula. 

— Mexicanii ne-au asigurat că vom avea parte de o 
primire frumoasă. 

Mali îi traduse şefului texcalan în nahuatl şi apoi se 
întoarse din nou spre Cortes. 

— Spune că ar avea mai multă încredere într-un şarpe cu 
clopoței, decât în ospitalitatea mexicană. Dacă vrei să 
mergi la Tenochtitlán, ia-o prin Huexotzinco. 

„l-a apucat pe toţi grija de noi aşa, ca din senin”, se 
gândi Cortes. „Ce mult s-a schimbat situaţia în ultimele 
zile!” 

— O să mă gândesc, zise el. 

— Bineînţeles, zise Mali, dar trebuie să te duci la Cholula. 

Alvarado şi Benitez auziseră amândoi conversaţia şi o 
priveau mirati. 

— Fir-ai tu să fii, bombăni Alvarado, cum îndrăzneşti să-i 
poruncesti lui caudillo? 

Cortes zámbi. Aceste izbucniri îl amuzau. Pisica lui 
sălbatică îl scotea din sărite până si pe imperturbabilul 
Alvarado. 

— Dar are dreptate, îl linişti Cortes. Trebuie să merg la 
Cholula. 

— De ce? îl întrebă Benitez. 

Bătrânul Inel al Viespii începuse din nou sá discute cu 
Mali. 

— Vrea sá cimenteze alianta incheiatá cu noi, murmurá 
fata. Oferă femei pentru toţi căpitanii tăi. Şi doreşte sá ţi-o 
ofere pe fiica lui. 

Inelul Bumbacului făcu semn spre cinci femei care 
stăteau în capătul opus al sălii. Erau îmbrăcate în fuste albe 
şi huipitli frumos decorate. lar părul era împodobit cu bucăţi 
de jad. 

— Una din ele este chiar fiica Inelului Bumbacului, zise 
Mali. Celelalte provin din familii nobile. Odrasla Inelului 
Viespii este cea din dreapta. De fapt, se laudă, pentru că nu 
este fiica, ci nepoata lui. 

Cortes studie femeile cu un ochi critic. 

— Ce părere ai, Mali? 

— Nu înţeleg, senor. 

— Să-i accept oferta? Oare ar trebui să mă culc cu 
nepoata lui? 

„Ah, în sfârşit”, se gândi el. Văzuse o umbră de durere şi 
nesiguranţă pe faţa ei implacabilă. Minunata lui prinţesă 
era geloasă şi posesivă ca orice femeie. Şi se pare că-şi 
pierduse limba. 

Cortes zâmbi. 

— Spune-i că-i mulţumesc pentru ofertă, dar nu pot să-i 
accept fiica, deşi este foarte frumoasă, pentru e sunt deja 
căsătorit şi religia mea îmi interzice să am în multe soţii. 

Fata rămase împietrită. Îi traduse indianului abia peste 
câteva clipe, cu un glas complet schimbat. 

Apoi se întoarse spre ea, prefăcându-se că nu sesizase 
stânjeneala ei. 

— Anunţă-l însă că oamenii mei vor fi încântați sá le 
accepte pe aceste frumoase fete. Dar nu înainte de a fi 
botezate în religia creştină. Aminteşte-i că si el ar trebui sá 
facă acelaşi lucru, pentru că este un om bătrân. Aş vrea să 
accepte sfintele taine, împreună cu ceilalţi şefi, pentru ca 
sufletele lor să-şi găsească pacea în Rai. 

Mali părea zguduită de cele întâmplate. Cortes o ascultă 
cum îi traducea cuvintele, bâlbâindu-se. Când termină ce 

avea de spus, Bătrânului Inel al Viespii îi pieii zâmbetul. 

— lată răspunsul lui, zise Mali. Nu are nimic împotrivă ca 
fiicele lui să fie stropite cu apă, dacă asta te face fericit. 
Dar, în ceea ce-l priveşte, nu poate renunţa pentru nimic în 
lume la zeii lui. lar dacă ar face aşa ceva, ar stârni revolta 
în rândurile poporului său. 

„De ce oamenii aceştia sunt atât de încăpăţânaţi?” se 
întrebă Cortes. Credea că Olmedo şi Diaz le explicaseră 
noua religie şi-i făcuse să-şi dea seama de greşelile lor. 

— Dacă se creştinează, va dobândi fericirea veşnică în 
Rai. În schimb, dacă moare păgân, va fi aruncat în groapa 
diavolului, unde va arde veşnic în chinuri. Trebuie să 
renunţe la aceste sacrificii sângeroase... 

Părintele Olmedo puse o mână pe umărul lui Cortes. 

— Senor, nu cred că este potrivit. Ar trebui s-o luăm mai 
Uşor. 

Cortes se uită la faţa puhavă, roşcovană a preotului. 

— Nu înţeleg! Un preot mă opreşte să răspândesc 
cuvântul lui Cristos? Care din noi doi este omul lui 
Dumnezeu? 

— Vreau doar să vorbiti mai moderat. 

— Incerci mereu sá mă opreşti! 

— Cred că este mai bine să nu le impunem forţat 
credinţa noastră. Altfel riscăm să pierdem ce am câştigat. 

— Are dreptate, caudillo, interveni Alvarado. Dacă le 
fortám mâna tocmai acum când am încheiat pace cu ei, ar 
fi o adevărată sinucidere. 

Cortes clătină din cap. Erau nişte laşi. Când era vorba de 
un subiect atât de important ca religia, ce conta dacă o 
impuneau de bunăvoie sau sub ameninţarea săbiei? Dar 
fără ajutorul lor nu putea face nimic. Se întoarse spre Mali. 

— Spune-i Inelului Viespii că acceptăm bucuroşi miresele 
lui. Cât despre religie, o să discutăm mai târziu. 


* 


Benitez îşi tinuse răsuflarea până atunci. Se temuse că 

va izbucni o confruntare dezastruoasă. Acum însă rásuflá 


uşurat. Chiar şi părintele Olmedo tremura. Câştigase 


încrederea acestor oameni, iar Cortes fusese cât pe ce să 
distrugă tot ce realizaseră. 

Patruzeci si opt. 


Stătea întinsă lângă el pe covor. li simţea unirea în 
peştera plăcerilor. Pe fereastră, Sora Lună, decapitată de 
fratele ei, Huitzilopochli, cobora înfrântă cerul nopţii. Cortes 
stătea liniştit, cu ochii la fraţii lui stelele. Acum îl simţea 
atât de departe de ea! 

— Nu mi-ai spus că ai o soţie, murmură ea. 

Dar nu-i răspunse. 

— Este frumoasă? 

— Nu seamănă cu tine, Mali, îi şopti el. N-o iubesc. 

— Dacă este soţia ta, de ce nu a venit aici, cu tine? 

Zambi ín bezná. 

— Cum sá viná aici? Nici mácar nu se dá jos din pat 
noaptea de una singură, dacă n-are o servitoare care s-o 
ţină de mână. 

Mali îşi lipi coapsa de el şi îşi aşeză obrazul pe buclele 
aspre, ciudate, de pe piept. 

— Cum o cheamă? 

— Nu vreau să vorbesc despre ea. 

Mali era cât pe ce să izbucnească în lacrimi. Noroc că era 
beznă şi nu putea s-o vadă. 

— Ar fi trebuit să-mi spui, zise ea, după un timp, când îşi 
veni în fire. 

— M-am temut că o sá te dezamágesc si am avut 
dreptate. 

— Ai copii cu ea? 

— Nu, n-am. 

Mali se gândi. Înseamnă că nu avea moştenitori pentru 
Mexic, deocamdată. 

— O să vină aici, să stea cu tine, după ce vom ajunge la 
Tenochtitlân? 

— De ce-mi pui atâtea întrebări? Doar ţi-am spus că n-o 
iubesc. 

— Da, poate, dar era mai bine dacă îmi spuneai. 

— De ce? Poate, într-o zi, o sá am o soţie mai bună. 

— Pe mine? 

— Pe cine altcineva, chiquita? murmurá el. Pe cine as 
putea iubi la fel de mult ca pe tine? 

După un timp adormi. Dar Mali rămase trează toată 
noaptea, muncită de gânduri. Toţi zeii erau imprevizibili. 
Chiar şi el putea cere sacrificii, la un moment dat. Va trebui 
să se hotărască dacă era dispusă să-şi ofere inima Şarpelui 
cu Pene. 


* 


În semn de prietenie. Inelul Viespii cel Bătrân i-a permis 
lui Cortes să transforme unul din templele oraşului în altar 
creştin. Acolo, preoţii săi le-au botezat pe cele cinci 
prințese texcalane, înainte să le dea căpitanilor lui Cortes, 
drept camaradas. 

Nepoata Inelului Viespii a primit numele creştin de dona 
Luisa şi a fost dată lui Alvarado. Cortes s-a gândit să-şi 
îndulcească refuzul, spunându-i bătrânului cacique că 
uriasul roşcovan este fratele său. Pe urmă, i-a ales pe 
Sandoval, Cristobal Olid şi Alonso de Avila, dăruindu-le 
celelalte femei. Cea mai frumoasă dintre ele, fiica Inelului 
Bumbacului, a fost botezată dona Elvira şi dată lui Leon. 

„Faptul că îl alesese pe Leon fusese o mişcare tactică 
foarte abilă”, se gândi Benitez. Răsplătise un fost duşman 
şi-l transformase într-un aliat de nădejde. Cortes era un tip 
foarte isteţ! 

Patruzeci şi nouă. 


Cholula. 


Spaniolii au rămas cu gura căscată când l-au văzut 
apărând înaintea lor, cuibărit printre câmpurile verzi ale 
Văii Anahuac. Sute de turnuri albe şi piramide se ridicau 
deasupra caselor de piatră cu acoperişuri plate. 

„Dacă acesta era doar un oraş pentru pelerini”, se 
gândea Benitez, „cum o arăta capitala, Tenochtitlán?” De 
fiecare dată când credea că văzuse tot ce se putea, acest 
ţinut nou îi oferea altă surpriză, aşa cum se întâmplase la 
Cempoallan, Texcala şi acum aici. 

Şi-au aşezat tabăra în albia uscată a râului Atoyac, lângă 
oraş, în umbra Femeii Adormite. Zăpada sclipea luminată 
de razele lunii în vârful vulcanului, ca un colier alb la gâtul 
unei prințese. 


* 


Delegaţia oraşului Cholula ieşi să-i întâmpine a doua zi 
de dimineaţă. Era compusă din înalţi demnitari şi preoţi, în 
tunici albe, fără mâneci, cu franjuri. Fuseseră anunţaţi, ca 
de obicei, de sunetul tobelor, scoicilor şi fluierelor şi 
apăruseră escortati de sclavi, care alergau înaintea lor, sá 
le facă vânt cu evantaiul şi să-i tămâie. Cortes îi aştepta 
îmbrăcat în armură, din cap până-n picioare, cu Mali la 
dreapta lui şi căpitanii în spate. 

Conducătorul delegaţiei cholulane făcu un pas înainte, 
atinse pământul şi duse degetele la buze, aşa cum se 
obişnuia. 

— Spune că-l cheamă Coiotul cel Furios, zise Mali. 

Alvarado stătea exact în spatele lui Cortes. 

— Mulţumeşte-i pentru această primire, îi transmise el lui 
Mali şi spune-i că am venit în numele Majestății Sale 
catolice, Carol al Cincilea, pentru a propovădui noua religie 

şi a pune capăt vrájitorilor din această ţară. 

Mali se întoarse spre Coiotul cel Furios. 

— Şarpele cu Pene s-a întors să se odihnească în oraşul 
său. A fost trimis de Olintecle, părintele zeilor să-şi ia înapoi 
tronul şi să pună capăt sacrificiilor umane. 

Coiotul cel Furios rămase impasibil. Se pare că îşi 
pregătise răspunsul cu grijă. 

Mali se încruntă când îl auzi, deşi se aşteptase. „Oamenii 
aceştia erau nişte ipocriţi! Se prefăceau că îşi adoră zeul si 
când se întorcea, în sfârşit, aşa cum promisese, nu-l 
aclamau şi nu-l recunoşteau! Ce fel de religie era aceasta?” 

— Ce spune? o întrebă Cortes. 

— Că eşti binevenit în oraşul lor. Sunt bucuroşi să te 
primească. Au pregătit locuri de dormit şi mâncare. 

Se opri. 

— Deşi sunt interesaţi să audă tot ce ai de spus, susţin că 
nu vor să-şi supere zeii. 

Cel care Râde de Femei, în mantia lui simplă, se 
apropiase de unul din senatorii cholulani şi-i pipăia hainele, 
curios. Erau din bumbac vopsit, de calitate, pe care oamenii 
lui nu şi-l puteau procura din cauza embargoului impus de 
Tenochtitlân. Nobilul se foi stânjenit şi încercă să se dea 
înapoi. Dar Cel care Râde de Femei îl apucase cu putere. 

Coiotul cel Furios se întoarse spre Mali. 

— Dacă acest Malinche a venit cu gânduri paşnice, de ce 
este escortat de duşmanii noştri? 

— Se tem de texcalani, îi explică Mali. Doar sunt 
duşmanii lor. 

— Spune-i că mă însoțesc în călătoria mea la 
Tenochtitlán. Nu am gânduri rele. 

Mali îi transmise cuvintele lui Cortes, dar Coiotul cel 
Furios era de neînduplecat. Voia ca spaniolii să intre în oraş 
fără texcalani. 

— Niciodată! exclamă Alvarado, când auzi răspunsul. 

— Este o capcană, zise Sandoval. 

Mali aşteptă, întrebându-se ce o să hotărască. Dar Cortes 
zâmbea. 

— Dacă aş fi în locul Coiotului cel Furios şi ar apărea 

nişte străini însoţiţi de duşmanii mei... 

Se întoarse spre Alvarado. 

— De francezi, de exemplu... le-aş cere acelaşi lucru. 

— Caudillo, şuieră Alvarado, nu putem risca! 

— Îmi dau foarte bine seama cum stau lucrurile. 

Se răsuci spre Mali. 

— Spune-i că acceptăm. 

„Este sinucidere curată”, se gândi Mali. „Se poartă din 
nou arogant, ca un zeu.” 

— Şarpele cu Pene este de acord, îi transmise ea 
Coiotului cel Furios. Dar te previne să nu-i pui răbdarea la 
încercare. Poate citi minţile oamenilor şi va şti tot ce 
plánuiti. 

Coiotul cel Furios zâmbi dispretuitor. 

— Nu-l văd pe Şarpele cu Pene aici. 

— Marele Conducător l-a văzut, îi răspunse Mali. l-a trimis 
un munte de aur şi bijuterii în dar. 

Cortes o întrerupse. 

— Ce spune? o întrebă el. 

— Nimic. A fost obraznic. 

Alvarado şi Sandoval se uitară unul la altul. Nu le plăcea 
s-o vadă pe Mali discutând personal cu bástinasii. Dar 
Cortes părea foarte liniştit. 

— Spune-i că de-abia aşteptăm să fim primiţi în oraşul 
lui. 

După plecarea Coiotului cel Furios şi a escortei sale, 
Cortes o luă de-o parte pe Mali. 

— Crezi că ar trebui să mă încred în ci, chiquita? 
murmură el. 

— Doar dacă vrei să-ţi pierzi armata, senor. 

— Exact cum am bănuit, zise el, incuviintánd din cap. 

Apoi se îndreptă spre ofiţerii săi. Fata văzu un iepure 
sălbatic traversând poteca spre tufişuri. Era un semn. Se va 
întâmpla ceva rău. 

O masă de oameni îi salută când intrará în oraş. Fetele 
aruncau buchete de flori, acrobaţii alergau făcând tumbe, 
preoţii suflau din scoici şi băteau tobele. Spaniolii erau 
însoţiţi doar de Totonocas care împingeau tunurile. 

Texcalanii rămăseseră în afara oraşului, în tabăra din 
albia râului. 

Benitez se răsuci în şa şi-l văzu pe Norte care se străduia 
să ţină pasul, cu braţul atârnat de gât. Floarea Ploii mergea 
lângă el. Fata îşi ridică privirile şi-i strigă ceva lui Benitez. 

— Ce spune? îl întrebă el pe Norte. 

— Te sfătuieşte să te bucuri de glorii cât mai ai timp, îi 
răspunse Norte, pentru că mâine or să ne omoare pe toţi. 

Cincizeci. 


În timp ce străbăteau curtea templului, nu se auzea 
decât zgomotul paşilor lor şi zăngănitul săbiilor de oţel. 
Mulțimea se dădea la o parte să le facă loc. 

Cortes urcă treptele piramidei săpate în zid. Erau abrupte 
şi, când ajunseră în vârf, de-abia mai respirau sub povara 
armurilor grele. Preoţii, în mantii alb cu roşu, îi priveau 
adunaţi unul lângă altul. 

Dar Cortes nu-i băga în seamă. Intră în altar, urmat de 
Benitez. La început nu văzură nimic dar, când se obişnuiră 
cu lumina, Benitez îşi dădu seama că stătea fatá-n faţă cu 
un şarpe uriaş de piatră. Era îmbrăcat într-o mantie albă, cu 
cruci roşii, asemănătoare cu hainele preoţilor de afară. 
Corpul reptilei era acoperit cu jad, dar nu avea cap de 
şarpe, ci de om, cu păr lung şi barbă. 

— Deci acesta este Şarpele cu Pene, zise Cortes. 

Zámbea şi-i sclipeau ochii ciudat. Parcă ar fi fost beat. 

Caudillo se întoarse spre Alvarado. 

— Unii din aceşti oameni cred că eu sunt Şarpele cu 
Pene. 

Zicând acestea, sări pe altar, lângă idolul bărbos. 

— Credeţi că seamănă cu mine? 

Alvarado se uită la părintele Olmedo. Părea stânjenit. 

— N-ar trebui să vorbeşti aşa, caudillo. 

— Acesta este Diavolul, zise Olmedo. 

— Eu cred că seamănă cu Aguilar, zise Sandoval, râzând. 
Sau cu Pedro, adăugă el, uitându-se la Alvarado. 

— N-ar trebui sá pronunti asemenea blasfemii, bombáni 
Alvarado. 

Benitez puse mâna pe sabie. Nu-i plăcea mutra preoţilor 
şi felul cum se îngrămădiseră la intrare. 

— Haideţi să plecăm de aici, zise el. Şi să sperăm că nu 
va trebui să luptăm acum, când suntem înconjurați de mii 
de oameni. 

Se uită peste umăr, la Cortes. Se întreba ce avea de 
gând. Devenise periculos şi imprevizibil în ultima vreme. Nu 
mai era acelaşi om cu cel care plecase din Santiago de 
Cuba, cu şapte luni în urmă. 

Cortes se uită şi el la preoţi. 

— Se pare că au balauri cu capete de om în aceste 
catedrale, spuse el, întorcându-se spre părintele Olmedo. 
Vei fi martorul meu. Jur să dărâm toţi idolii din acest regat 
şi să şterg fiecare picătură de sânge de pe aceste ziduri! 
Pentru că nu există decât un singur Dumnezeu, iar eu sunt 
slujitorul lui. Amin! 

— Amin, repetă părintele Olmedo. 

Cortes sări de pe statuie şi ieşi afară, în soare, trecând pe 
lângă preoţi. lar ceilalţi se grăbiră să-l urmeze, nerăbdători 
să părăsească acest loc blestemat. 


x 


Mali se plimba prin piață, escortatá de Flores si vreo cinci 
soldați. Aici totul era de vânzare; piatră, calcar, grinzi de 
lemn pentru clădiri, oale de gătit, oglinzi de silex, fard de 
pleoape, ierburi pentru vindecarea puilor bolnavi, pene, 
sare, cauciuc, bitum. Negustorii vindeau cacao si porumb, 
hamalii cărau coşuri cu mantii, fuste brodate, sandale. O 
prostituată îşi ridică fustele, expunându-şi picioarele 
tatuate. Bătrânele stăteau în genunchi lângă cocenii de 
porumb si ardeii roşii expuşi pe covorase pentru vânzare. 
Mali simţi aroma mâncării, care plutea în acest târg 
aglomerat. 

Deodată, lumea se dădu la o parte să facă loc unei femei 
într-o mantie superbă, împodobită cu bijuterii de onix. Era 
înconjurată de un cortegiu de sclavi. Mali o recunoscu 
imediat; o văzuse la ceremonia primirii lor. Era Pasărea din 
Trestii, mama celui mai important demnitar cholulan, 
Coiotul cel Furios. 

Pasărea din Trestii aşteptă până când una din sclave 
cumpără o sută de bucăți de hârtie din scoarță de copac, 

oferind ín schimb douázeci de boabe de cacao. 

Mali le spuse celor din escorta ei sá stea pe loc si sá 
astepte. 

— Pasáre din Trestii, o strigá Mali. 

Femeia o privi miratá, fără să răspundă. 

Mali îşi lăsase ochii în jos, să-şi arate respectul. 

— Trebuie să-ţi vorbesc, Mamă. 

— Nu văd ce am putea discuta. 

— Am nevoie de ajutorul tău. 

Aceste cuvinte avură darul s-o îmblânzească. Se uită 
peste umărul lui Mali, la soldaţii spanioli. 

— Nu te îngrijora, mamă, zise Mali. Nici unul din câinii 
aceia nu ştie limba elegantă. Nu înţeleg nici un cuvânt. 

— Ce s-a întâmplat, copilă? murmură Pasărea din Trestii. 

— Trebuie să scap de aceşti diavoli, zise Mali. 

Pasărea din Trestii părea alarmată, dar nu surprinsă. 
Parcă s-ar fi aşteptat de mult la acest incident. 

— Eşti sclavă? 

— In venele mele curge sânge regal mexican; am fost 
fiica unui mare nobil, până când animalele astea m-au răpit 
din casa mea de la Painali. O sá mă ajuţi? 

Bătrâna ezită şi apoi îi spuse. 

— Nu aici. La noapte. La mine acasă. 

Şi, după ce aruncă o ultimă privire temătoare soldaţilor, 
se întoarse şi plecă, urmată de suita ei. 

— Este a doua zi de când nu ni s-a adus mâncare, zise 
Alvarado. Oamenii sunt flămânzi. Doar n-or să se sature cu 
promisiunile cholulanilor? 

Benitez se sprijini de masă. 

— Norte a vorbit cu Totonocas. Au spus că au găsit găuri 
cu pari ascuţiţi, care ar ucide pe oricine ar cădea în ele, pe 
drumurile care duc afară din oraş. Au spus de asemenea că 
au văzut bolovani îngrămădiţi pe acoperişurile caselor, gata 
să fie rostogoliti peste cei care ar încerca să scape în 
stradă. Cred că am fost atraşi într-o cursă. 

Trecuseră trei zile de la intrarea lor triumfală în Cholula. 
Când sosiseră fuseseră gázduiti într-un palat frumos, care 
dădea spre piaţă şi se ospătaseră cu porumb şi curcani. Dar 

acum nu mai primeau nici un dram de máncare si soldatii 
erau priviţi duşmănos când ¡eseau pe străzi. 

— Am auzit de şase ori scoicile sunând pentru a anunţa 
sacrificii în cinstea Păsării Colibri, zeul Războiului, zise Leon. 
Am impresia că ne sfidează. 

— Eu am auzit alt zvon, spuse Sandoval. Că 
Motecuhzoma a promis o mare cantitate de aur cholulanilor 
dacă vor reuşi să aducă douăzeci dintre noi în capitala lui, 
să fim sacrificați pe altarele zeilor. 

Discutia fu întreruptă de alt şuierat, nu departe. Altă 
inimă oferită lui Huitzilopochtli. 

Oamenii se înfiorară, amutind speriaţi. 

— Au evacuat femeile şi copiii, zise Jaramillo, după un 
timp. l-am văzut azi dimineaţă mergând cu sutele spre 
poalele dealurilor. 

Ordaz îşi încrucişa braţele, pufnind dispretuitor. 

— Tu eşti unul din cei care au strigat în gura mare să ne 
întoarcem, acum câteva luni, îi reaminti de Grado. 

— De atunci am văzut aurul adunându-se şi caudillo ne-a 
condus spre victorii imposibile. Şi oricum nu putem da 
înapoi. 

— Atunci ar trebui să-i băgăm pe texcalani în oraş, cu 
noi, zise Alvarado. 

Cortes párea pierdut ín gánduri. 

— Poate că exagerám. Chiar dacă nu ne iubesc ca 
texcalanii, încă nu sunt convins că vor să ne trădeze. 

Apoi se întoarse spre Mali, care nu scosese nici un cuvânt 
până atunci. 

— Tu ce părere ai, dona Marina? 


x 


Luna se lăsase În spatele dealurilor. O siluetă intră în 
grabă într-unul din marile palate de lângă piață. Un servitor 
o escortă într-o cámárutá luminată de-o tortá. 

Casa era tăcută; dormeau cu toţii. 

— Diavolii spanioli te-au urmărit până aici? o întrebă 

Pasărea din Trestii. 

Mali clătină din cap. 

— Am fost foarte atentă. M-am strecurat pe lângă 
santinele, în timp ce restul dormeau. 

Pasărea din Trestii îi făcu semn să se aşeze lângă ea, pe 
covorul roşu. Alt servitor aduse cáni aburinde cu chocoat!. 
Lui Mali îi tremurau mâinile în timp ce ţinea cana din lut. 

„Fata este îngrozită”, se gândi Pasărea din Trestii. „Ce 
barbari! Îndrăznesc să vină aici cu ucigaşii aceia de 
texcalani şi conducătorul lor are tupeul să se dea drept 
Şarpele cu Pene.” 

Bătrâna o studia atentă. Era slabă, dar i se părea normal, 
după cât suferise. Insă i se părea drăguță şi foarte tânără. 
Dar exista pericolul să poarte în pântece sămânţa vreunuia 
din aceşti barbari. Aceasta ar putea fi o problemă. 

— Povesteşte-mi despre tine, o îndemnă Pasărea din 
Trestii. 

— M-am născut la Painala, nu departe de Coatzacoalcos. 
Mama era mexicană, fiica unui mare nobil, rudă cu Faţă în 
Apă, bunicul lui Motecuhzoma. lar tata era caciíque-le 
asezárii.. 

Pasărea din Trestii tresări bucuroasă. Avusese dreptate 
să se încreadă în instinctele ei. Dacă această Malinali avea 
într-adevăr sânge regesc - lucru care se putea verifica 
imediat - va fi foarte prețioasă ca soţie. Toţi ştiau că nu 
puteai avansa în ierarhia curţii regale decât dacă erai rudă 
de sânge, indiferent cât de îndepărtată, cu împăratul. 

— Într-o zi, spaniolii şi-au aşezat tabăra lângă satul meu 
şi m-au răpit, continuă Mali. M-au obligat să stau cu ei, 
împotriva voinţei mele. Când au descoperit că ştiu limba 
elegantă şi vorbirea animalicá a mayasilor, m-au ţinut sá le 
traduc. Şi m-au obligat să le învăţ limba ca să comunic 
direct cu ei. 

— Ce-i cu acest Malinche care pretinde că este Şarpele 
cu Pene? 

— La început, când l-am văzut, am crezut şi eu că 
legenda ar putea fi adevărată. Seamănă cu el şi oamenii lui 
au multe puteri magice, cum ar fi betele lor de foc şi şerpii 

de fier care scuipá foc si fum. Dar am observat că sunt 
muritori, la fel ca noi. Acum îmi dau seama că vor doar sá 
ne fure aurul, ciocolata şi jadul. 

— Ştiam eu că nu este zeul, zise bătrâna, luând-o de 
mână pe Mali. Cred că ai suferit mult. 

— Dacă aş încerca să fug, mi-e frică să nu mă omoare. 
Nu ştiu ce să fac. 

— Nu te îngrijora. Poate o să te ajut. Eşti o fată drăguță şi 
bine educată. Descendenta ta nobilă o să-ţi asigure un soţ 
bun. Meriţi altă soartă. 

— Mai întâi ar trebui să scap de aceşti spanioli. 

— Aş putea să te ascund aici. 

— Spaniolii s-ar înfuria să vadă că am dispărut. M-ar 
căuta peste tot. 

Pasărea din Trestii ezită, întrebându-se dacă era 
momentul potrivit să vorbească. Dar nu se mai putea 
abtine, aşa că izbucni. 

— Morţii nu pot face táráboi, micuță Mali. 

— Morţii? 

Bătrâna clătină din cap. 

— N-ar fi trebuit să-ţi spun... 

Fata rămase cu gura căscată. 

— Cum? Ce o să se întâmple? 

Pasărea din Trestii ezita încă. Apoi cobori glasul, ca şi 
când s-ar fi temut să n-o audă cineva. 

— Soţul meu şi alţi demnitari au comunicat în secret cu 
Motecuhzoma. Marele Conducător a poruncit să-i ucidem pe 
străini. Vor fi înfometați si injunghiati când vor încerca sá 
iasă din oraş. 

Mali o privi uimită. 

— Nu vreau să mori împreună cu ei. Am un fiu de 
însurătoare. Dacă spaniolii ăştia nu ti-au lăsat vreun 
monstru în burtă, poţi să-ţi înnozi mantia de a lui şi să 
trăieşti din nou cu adevărat. 

— Ah, ce mult aş vrea, murmură Mali. Dar este imposibil. 
l-au învins pe texcalani, deşi erau mult superiori numeric. 
Sunt nişte diavoli. 

— Poate că au fost diavoli pe câmp, dar în oraş o să-i 

prindem în cursă si nu vor putea să se desfăşoare. 

Mali o apucă de mâini, nerăbdătoare. 

— De când visez momentul acesta! exclamă ea. Dar cum 
o să scap? Ce trebuie să fac? 

— Deocamdată nu trebuie să faci nimic. Vom aştepta 
până în ultimul moment, ca să nu trezim suspiciuni. Cum îi 
vezi pregătindu-se de plecare, vino aici să te ascunzi până 
se termină totul. 

Mali rămase tăcută. Pasărea din Trestii îi puse o mână pe 
braţ. 

— Te-au brutalizat, micuță Mali? Te-au pus să faci lucruri 
cumplite? 

— Am crezut că sunt zei, zise ea. Ce proastă am fost! 
exclamă fata începând să plângă. 

Pasărea din Trestii o luă în braţe. Biata de ea. 

Jurase să păstreze secretul, dar ce putea să facă? De ce 
să moară o mexicancă nobilă laolaltă cu diavolii aceia? Era 
de datoria ei s-o salveze. Şi dacă vor putea să-i verifice 
descendența, fiii ei aveau şanse să ajungă la curtea 
împăratului. 


* 


A doua zi, Cortes a trimis un mesaj celor doi caciques la 
Cholula, Stápánului lui Aici si Acum si Stápanului Lumii de 
Sub Pământ, anuntándu-i că va părăsi oraşul a doua zi de 
dimineatá. Cerea hraná pentru drum si hamali sá care 
proviziile, precum si o mie de luptători să-i apere. Dorea de 
asemenea ca nobilii oraşului să fie prezenţi în curtea 
templului Şarpelui cu Pene pentru o ceremonie de rămas 
bun. 

Cincizeci si unu. 


Se lásase o liniste ciudatá, nefireascá. Aproape douá mii 
de războinici cholulani si hamali se adunaseră în curtea 
spațioasă, conduşi de nobilii lor. După ce au intrat toţi 
înăuntru, soldaţii spanioli au închis porţile în urma lor şi le- 
au baricadat. 

Cholulanii s-au uitat în jur şi au văzut fălcile negre ale 
şerpilor de oţel îndreptate spre ei. Spaniolii cu feţele lor de 
foc ocupaseră poziţii pe treptele piramidei şi pe ziduri. 
Liniştea devenise apăsătoare. 

Cortes apăru pe calul lui, urmat de Mali, pe jos. 

Se opri la câţiva paşi de Stăpânul lui Aici şi Acum şi de 
Stăpânul Bogăţiilor de Sub Pământ şi-i privi încruntat. Apoi, 
i se adresă lui Mali. 

— Salută-i pe aceşti nobili cholulani, zise el pe un ton 
răsunător. Spune-le că este frumos din partea lor că au 
venit să-şi ia rămas bun de la mine în această frumoasă 
dimineaţă. Spune-le de asemenea că sunt foarte furios. Am 
venit aici cu gânduri paşnice, prieteneşti şi nu m-am 
aşteptat să fiu primit cu atâta ostilitate. 

Mali îi împărtăşi acest mesaj Stăpânului lui Aici şi Acum, 
care părea uluit. 

— Malinche este nemulţumit de locuinţele oferite lui şi 
oamenilor săi? întrebă el. 

Mali îi traduse lui Cortes, care o privi drept în ochi. Parcă 
ar fi simţit nevoia să-l încurajeze. „Dar nu ştiu mai multe 
decât ţi-am şoptit noaptea trecută, în pat”, se gândi ea. 

— Întreabă-l de ce a încercat să ne înfometeze, ca să ne 
facă să plecăm din oraş? zise Cortes. 

Când auzi întrebarea, Stăpânul lui Aici şi Acum intră în 
panică. 

— lertare. Aşa ne-a poruncit Motecuhzoma însuşi, se 
bálbái el. Ce era să facem? 

Mali îl privea fix; se pricepea foarte bine să mintă. 

— Spune că a primit ordine de la împărat, îi comunică ea 
lui Cortes.. 

lapa cea mare a lui Cortes pufni şi bătu din copite. Cortes 
îi privea împietrit. 

— Spune-i că ştiu tot despre minciunile lui. 

Mali se întoarse spre nobilii cholulani. Coiotul cel Furios o 
urmărea din spatele Stăpânului Lumii de Sub Pământ. 

— V-am prevenit înainte să intrăm în acest oraş că 
stăpânul meu poate să vă citească gândurile. Ştie că 
Motecuhzoma v-a dat aur ca să ne întindeţi o cursă. Ştie că 
aţi adunat bolovani pe acoperişuri şi aţi pus capcane pe 
străzi... 

Coiotul cel Furios făcu un pas înainte. 

— Astea sunt bârfele mamei! strigă el. A trăncănit prin 
piaţă! Totul este o minciună! 

Cei doi conducători ai oraşului nu ştiau ce să mai creadă. 
O priveau pe Mali socati şi uluiti. 

— Nimic din tot ce s-a spus nu este adevárat, murmurá 
Stápánul Lumii de Sub Pámánt. Ni s-a fácut fricá. Douá mii 
de texcalani, dusmanii nostri de moarte sunt la portile 
noastre şi i-ati băgat pe totonocas în oraş. Avem tot dreptul 
să ne luăm măsuri de apărare. 

Mali se întreba dacă acesta era adevăratul motiv pentru 
care plecaseră atâtea femei şi copii din oraş. Poate că le 
era frică şi nu intentionaserá să-i trădeze. 

Dacă se înşelase? 

— Motecuhzoma ne-a cerut sá vá atacăm, zise Stăpânul 
Lumii de Sub Pământ, dar noi am refuzat. Cum să-l atacăm 
pe Şarpele cu Pene în propriul său oraş? 

— Ce tot spun? o întrebă Cortes. 

— Neagă totul. 

Cortes nu mai ştia ce să creadă, la fel ca ea. 

— Motecuhzoma este de vină, nu noi! strigă Stăpânul lui 
Aici şi Acum. 

„Dacă ar fi stat liniştit”, se gândi Mali mai târziu, „ah, 
dacă ar fi stat liniştit, lucrurile ar fi evoluat poate cu totul 
altfel.” Dar când văzu furia zugrăvită pe faţa lui Cortes, 
nobilul înţelese că ei erau cei prinşi în cursă, nu spaniolii, 

Cortes trase imediat sabia şi o lăsă în jos. Acesta era 
semnalul stabilit pentru oamenii săi. 


* 


O parte din cholulani au reusit sá scape de sub focul 
tunurilor si muschetelor si sá se refugieze în piaţă. Dar 
acolo fi aşteptau láncierii, călare. Au pierit toţi în timp ce 
restul locuitorilor de-abia se trezeau. După ce i-au măcelărit 
pe cholulani, soldaţii au constatat, spre uimirea lor că nu-i 
aştepta nici o armată pe acoperişuri şi nu li se pregătise 
nici o ambuscadă. 

Putinii cholulani care s-au năpustit pe porţile oraşului sá 
scape de masacru, au dat peste texcalanii dornici să se 
răzbune pe vechii lor duşmani. 

In tot acest timp, în curtea templului Şarpelui cu Pene, 
Mali îi privea pe spaniolii care terminau ce începuseră. 
Soldaţii măcelăreau fără milă răniții. 

Il căuta pe Cortes, dar plecase. 

Cincizeci si doi. 


Un fum negru se ridica din grinzile înnegrite ale unui 
acoperiş. Piciorul unui cadavru era năpădit de muşte. Un 
coiot tresări la apropierea lui şi apoi îşi continuă festinul. O 
amprentă însângerată se întindea pe zidul de chirpici. 

Benitez îl văzu pe Norte împleticindu-se spre el. Avea 
sabia mánjitá de sânge. Zámbea. 

— Pentru gloria lui Dumnezeu, Benitez! strigá el. 

Dar Benitez rámase tácut. Lupta de cáteva luni si credea 
că văzuse tot ce se putea mai rău pe câmpurile 
texcalanilor. Însă cele întâmplate  depăşeau orice 
imaginaţie. Alunecá într-o baltă de sânge si fu cât pe ce să 
cadă. 

„Dacă îşi imaginaseră doar?” se întrebă Benitez. 
„Singurele noastre dovezi au fost bárfele unei bătrâne si 
trăncănelile Totonocas. Ne-am lăsat convinşi de texcalani, 
care de-abia aşteptau o scuză ca să se răzbune pe 
mexicani.” 

— Nimic nu-l slăveşte mai mult, pe Dumnezeu ca 
măcelărirea femeilor şi copiilor, nu-i aşa, Benitez? 

Benitez îl apucă de tunică şi-l trânti de perete. 

— Ne aştepta aceeaşi soartă! 

— lartá-má, am trăit alături de barbari timp de opt ani şi 
am uitat de îndatoririle sacre ale unui gentleman creştin. 

— Şi tu ai sabia însângerată. 

— L-am omorât pe unul din aliaţii noştri. Un texcalan. 
încerca să violeze un copil. Doar ştiai că nu poţi avea 
încredere în mine. Ce ai de gând? Să mă atârni în ştreang? 

Benitez îi dădu drumul. 

— Cholulanii au avut dreptate, nu-i aşa? şuieră Norte. Am 
spus că se tem de texcalani şi am avut dreptate, nu? Noii 
noştri prieteni sunt mai răi ca nişte animale sălbatice. 

— Mali a fost de vină! zbierá Norte, după el. Ea i-a forţat 
mâna! 

* 


Era noaptea, târziu, dar focurile de înmormântare pátau 
încă cerul negru. 

Mali îl găsi pe Cortes îngenuncheat în faţa portretului 
Mamei cu Pruncul. Îşi ridică privirile, lăsând mâinile în jos. 

— Zeii sunt uneori iertători, murmurá el. Dar, uneori, nu 
au de ales şi trebuie să-şi pedepsească supuşii, nu-i aşa? 

— Da, ajung chiar să ucidă copiii, zise ea. 

N-avea cuvinte să descrie frământarea din sufletul ei. 
Parcă s-ar fi trezit dintr-un vis, într-o lume populată de 
umbre, unde totul i se părea cenuşiu. 

Cortes se închină şi se ridică în picioare. Ochii îi sclipeau 
ciudat. O apucă de braţ. 

— N-am vrut să se ajungă aici. Şi-au făcut-o cu mâna lor. 

— Nu ştiu, zise ea, clătinând din cap. 

încercă sá se desprindă din stránsoarea lui. 

— Poate că ai dreptate. Nu mai ştiai ce să crezi. 

— Tu mi-ai spus de complot! suierá Cortes. M-am 
încrezut în tine. Ai spus că eşti sigură! 

— Aşa am crezut. 

Îşi înfipse unghiile în carnea ei. 

— Trebuia s-o fac. Acum nu va mai îndrăzni nimeni să se 
ridice împotriva noastră. Ceilalţi cacique ne-au trimis deja 
mesaje de pace. 

— Au murit atâţia, murmurá Mali. 

— Trebuia s-o facem, repetă el. 

O mângâie pe păr şi o luă în braţe. Mali nu se opuse când 
o întinse pe pat. 

— Va fi totul bine, îi şopti el. 

O posedă violent, la fel cum se înfrupta din tot ce cădea 
în mâinile lui. Fata se agátá de el, sperând că sărutările si 
îmbrăţişările lui îi vor alunga amintirile sângeroase si 
strigătele celor măcelăriți pe străzi. 

Dar apoi, după ce se întinse lângă ea, îşi ciuli urechile şi 
le auzi din nou. 

Cincizeci şi trei. 
Tenochtitlán. 


Păsările flamingo alunecau pe apă, reflectándu-si penele 
superbe, rozalii, pe luciul liniştit al lacurilor; papagali roşii- 
albăstrui alcătuiau un viu contrast cu vegetaţia verde. Un 
colibri minuscul zbura deasupra unei flori. Un vultur se 
înfrupta dintr-un cadavru proaspăt, scos din templu mai 
devreme. 

Femeia-Şarpe urcă în grabă treptele galeriei care oferea 
o vedere panoramică asupra întregii grădini zoologice. Se 
miră să-l găsească pe Motecuhzoma în toane bune. După 
cele întâmplate la Cholula, crezuse că va fi distrus. In 
schimb, părea relaxat şi încrezător. 

— Stăpâne, m-ai chemat, zise slujitorul, târându-se pe 
coate şi genunchi. 

— Vreau să transmiti un mesaj la Cholula în numele meu. 

— Va fi cum porunceşti. 

— Trimite mesageri cu daruri pentru Malinche şi spune-le 
să-l felicite pentru că i-a pedepsit pe aceşti cholulani. 
Trebuie să-l asigure că n-am avut nici un amestec şi să-l 
invite să vină cât mai degrabă la Tenochtitlân, pentru că îl 
aştept cu nerăbdare. 

Femeii-Şarpe nu-i venea să creadă ce auzea. 

— Dar, mărite stăpâne, până acum am făcut tot ce am 
putut să-l oprim. 

— Nu mai avem de ce să ne temem de acest Malinche. 
Şi-a vărsat toată furia asupra cholulanilor. Să vină cât mai 
repede, dacă aşa doreşte. 

— Cum porunceşti. 

Femeia-Şarpe plecă târându-se, la fel cum venise. 

Un fluture verzui zbură deasupra capului său. 
Motecuhzoma zâmbi. Veştile masacrului îi domoliseră 
spaimele. Deşi Şarpele cu Pene era stăpânul luminii, avea şi 
o parte întunecată, ca orice zeu. Masacrul de la Cholula 
compensa toate sacrificiile umane făcute aici, în numele lui. 
Era dovada divinității sale. 

Acum, după ce se convinsese că era zeu, nu om, 
Motecuhzoma se calmase brusc. Şi-a petrecut restul zilei 
singur, ascultând păsările şi nu se întoarse la palat decât 
mult după miezul nopţii. 


* 


Mali rámase treazá mult timp. li simtea rásuflarea caldá, 
pe piept. Se mişcă încet. Peştera plăcerilor o ságeta de 
durere. „N-ar trebui să te aştepţi să se poarte blând cu 
tine”, îşi spuse ea. „Bărbaţii nu sunt aproape niciodată atât 
de blânzi pe cât par. lar el nu este om, ci zeu.” 

Ştia că nu dormea. In curând o sá se ridice să-şi pună 
armura şi să controleze santinelele, aşa cum făcea în 
fiecare noapte, după masacru. Din ziua aceea devenise 
certáret, agitat. Se întreba dacă era chinuit de aceleaşi 
coşmaruri ca şi ea. 

Îşi aminti ce-i spusese: Totul va fi bine. 

„Oare va fi bine?” se întrebă Mali. O obseda faptul că o 
trădaseră pe Pasărea din Trestii. „Dacă fiul ei, Coiotul cel 
Furios, avusese dreptate şi nu fuseseră decât aiurelile unei 
bătrâne? Dacă trăncănelile ei condamnaseră la moarte mii 
de oameni? 

Şi Cortes? Spunea că nu era zeu, dar se comporta la fel 
de imprevizibil ca oricare din ei. Când îngenunchea 
dinaintea Mamei cu Pruncul, dărâmând altarele de sacrificii, 
când măcelărea şi pârjolea un oraş întreg. 

Avea dreptate; după ce-i distrusese pe cholulani, 
obtinuserá rezultatele dorite. Dar unde era Stăpânul ei cel 
înţelept?” Îi trecuse prin gând, pentru prima oară, că s-ar 
putea să nu fie Şarpele cu Pene, chiar dacă o fi zeu, sau o 

avea un zeu în el. 

Gândul acesta îi sugea toate puterile; o golea pe 
dinăuntru. Parcă s-ar fi trezit noaptea într-o pădure şi se 
temea pentru că nu ştia din ce direcţie veneau noii monştri. 

Cincizeci si patru. 


Cholula. 


Cortes admira noile daruri trimise de Motecuhzoma. 
Aurul şi bijuteriile de la picioarele sale valorau peste două 
mii de coroane; în afară de mormanul înalt cât un om de 
mantii frumos brodate. 

„Se pare că generozitatea lui Motecuhzoma sporeşte pe 
măsură ce-i ucid supusii.” 

Observă privirile atente ale lui Mali. Se întreba la ce se 
gândea. In ultima vreme era greu să-i descifrezi gândurile. 
După masacrul de la Cholula devenise retrasă şi tăcută. Dar 
tocmai ea fusese cea care-l sfătuise ce să facă. Nu mai 
înţelegea nimic. 

— Transmite-le salutul meu şi întreabă-i ce mesaj îmi 
aduc de la regele lor. 

Mali le traduse şi apoi se întoarse spre Cortes. 

— Stăpânul lor, Motecuhzoma, îţi transmite salutări si 
regretă atitudinea cholulanilor. Marele Conducător i-a 
considerat întotdeauna drept un popor nesuferit şi 
bănuieşte că te-ai purtat prea blând cu ei. lar acum se 
întreabă cum de poţi suporta compania texcalanilor şi nu te 
grábesti sá vii în capitala lui. Aceşti oameni se oferă sá te 
conducă şi să-ţi asigure hrană şi adăpost pe parcursul 
călătoriei. 

— Deci s-au schimbat lucrurile, murmură Cortes. 

— Nu m-ar mira, zise el. Tot ce se petrece în ţara aceasta 
nu pare să fie decât o iluzie. Inclusiv propria mea existenţă 
şi a ta. 

Nu-i răspunse. 

Cortes îşi masă mâinile. Nu mai dormise bine după 
masacru. Părintele Olmedo îl asigurase că actionase în 
interesul bisericii şi al statului, pentru că supraviețuitorii 
cholulani se convertiseră imediat la creştinism. Cu toate că 

preoţii nu consideraseră necesar, se spovedise şi fusese 
absolvit de păcate. 

Dar coşmarurile nu-i dădeau pace. 

— Multumeste-le pentru cadouri şi spune-le că de-abia 
aştept să-l cunosc pe împăratul lor. 

După plecarea emisarilor, rămase singur cu Mali. Ochii ei 
negri erau de nepătruns. Greu să afli ce gândea. 

Nu era doar o amantă pentru el. O posedase de atâtea 
ori şi descoperise o pasiune nebănuită pe care n-o mai 
întâlnise la donele creştine din Spania şi Cuba. Trupul ei 
întunecat devenise un paradis al poftelor sale sexuale. 

Dar iată că acum se temea de ea. Fără ajutorul ei n-ar fi 
ajuns atât de departe; nu i-ar fi învins nici pe totonocas, nici 
pe texcalani. Mali îl salvase de perfidia cholulanilor. Acum 
avea nevoie de ea mai mult ca oricând. Dacă-l părăsea, nici 
o putere din lume nu va mai putea să-l salveze. 

In clipa de faţă, destinul lui se afla în mâinile ei. Nu mai 
nutrise asemenea sentimente pentru nici o femele din 
lume. Şi nu-şi dădea seama dacă o ura sau o iubea. 

Isi trecu degetele prin părul ei. 

— Ei, chiquita, vom porni deci spre Tenochtitlân! 

— Da, stăpâne, îi răspunse Mali. 

Dar imbrátisarea ei era complet lipsită de căldură sau 
afecţiune. 


* 


Lumánárile de ceară ardeau în cupe de rubin, 
reflectându-şi flacăra pe armura lui Benitez, atârnată de 
perete. Floarea Ploii stătea pe un covoras de trestie, cu 
Benitez lângă ea. Mânca iepure prăjit şi prăjituri de porumb. 
Norte, cu braţul prins de gât, deşi acum putea să-l mişte 
Uşor, se asezase posomorât în cealaltă încăpere, despărțită 
de o perdea. 

Ploaia bătea pe acoperiş şi vântul aducea cu el răsuflarea 
fetidă a junglei. Lemnul de santal care ardea într-un suport 
de metal nu reuşea să alunge duhoarea de putreziciune. 

Norte observase că Floarea Ploii îşi pictase flori pe 
picioare şi îşi vopsise buzele şi pleoapele. O lumină 
sălbatică sclipea în ochii ei. „Oare s-a aranjat aşa pentru 
Benitez? Putin probabil.” 

— Vreau să fac dragoste cu tine, îi spuse Norte în chontal 
maya. 

Dar fata nu-i răspunse. Benitez tresări. 

— Ce vrei? 

— Am întrebat-o la ce se gândeşte, senor. 

Indiferenta lui Benitez îl scotea din sărite. l-ar fi fost mai 
uşor să-l urascá, dar cum sá urásti un om care te-a salvat 
de la ştreang şi a înfruntat moartea alături de tine, pe 
câmpul de luptă? 

Deasupra capetelor lor, oamenii erau devorati de un 
şarpe uriaş. Chinurile lor nesfârşite erau imortalizate pe 
piatra vulcanică a zidurilor palatului. Spaniolii se arătaseră 
dezgustati faţă de această artă sălbatică. Norte se 
întrebase în sinea lui cum ar reacţiona un mexican dacă ar 
intra în casa unui creştin şi ar vedea crucea pe care era 
răstignit un bărbat gol. 

— Vrei să-l întrebi pe stăpânul nostru când o să plecăm 
din locul acesta? murmură Floarea Ploii. Miroase a moarte. 

Benitez încuviinţă din cap. 

— Spune-i că nici eu nu mai suport, dar hotărârea nu-mi 
aparţine. 

El si Norte se uitau unul la altul. „Oare la ce se gândea?” 
se întrebă Norte. „De ce nu face ceva? S-au băgat într-un 
joc subtil. Probabil că vrea să facă pe superiorul. Ar fi fost 
prea simplu să mă ucidă. Vrea s-o cucerească, nu se 
mulţumeşte doar să se culce cu ea. Sau poate că îl 
nedreptátesc. Poate că nu suportă să vadă un om murind 
pe nedrept.” 

— Tânjesc să intru din nou în peştera ta, îi spuse Norte 
Florii Ploii. 

Dar fata se prefăcea că nu-l aude. 

— Vrei să-l întrebi dacă o să ne întoarcem pe coastă? 

Norte se uită la Benitez. 

— Întreabă încotro o să plecăm de aici? 

— Cred că stăpânul nostru Cortes intenţionează sá 
mărşăluim spre capitala lui Motecuhzoma. 

Benitez clătină din cap. 

— Înseamnă că este nebun. Nu poţi să-l convingi să ne 
întoarcem pe coastă? 

— Nu poţi să-i spui vântului de unde să bată! 

— Ştii ceva despre mexicani, Benitez? 

— Dar tu? 

— Doar ce am auzit de la Floarea Ploii. 

— Atunci spune-mi, mă interesează. 

— A trecut doar un secol de când mexicanii mâncau 
viermi în deşert. Prin natura lor, sunt nişte sălbatici. Toată 
lumea o ştie, inclusiv ei. 

— Atunci cum au ajuns atât de puternici? 

— Pentru că au fost întotdeauna mari luptători. Singurul 
lor atu este armata, cu adevărat formidabilă. 

— Câţi oameni are? Douăzeci, cincizeci de mii? 

Norte o întrebă pe Floarea Ploii. Chiar şi el părea uimit de 
răspuns. 

— Cel puţin o sută de mii. Ce zici, mai vrei să-l urmezi pe 
Cortes la Tenochtitlân? 

Benitez părea vădit impresionat. „Se şi vedea prájindu-se 
la foc mic, dinaintea altarului Păsării Colibri”, se gândea 
Norte. 

— Probabil că nu are noţiunea numerelor, zise Benitez 
după o clipă. 

— Din contră, spune că a socotit numai mexicanii. N-a 
numărat şi armatele Triplei Alianțe, formate din texcocani şi 
tocubani. 

Norte se îndoia că aceste cifre impresionante or să-l 
oprească pe Cortes. Probabil că aflase deja, de la Malinali. 

Se uită la covoraşul unde Benitez se va culca alături de 
Floarea Ploii. „Ce n-aş da să fiu în locul lui”, se gândi el. 
Uneori, se visa pe Insula Cozumel, cu Floarea Ploii în locul 
nevestei urâte şi nesuferite. 

De când plecaseră din ţinutul texcalanilor avusese puţine 
ocazii să fie cu ea. Dar acum găsise un loc în afara oraşului, 
unde se puteau strecura pe furiş. Insă, în ultima vreme 

începuse să-l evite. 

Se temea probabil de Benitez. 

— Sunt obosit, îi spuse el lui Benitez. Pot să mă culc? 

Benitez încuviinţă din cap. 

— Te-as ruga să-mi faci încă un serviciu, zise el înainte sá 
plece. Spune-i că... o s-o iau cu mine, dacă vom scăpa cu 
viaţă din această expediţie şi ne vom întoarce în Cuba. O să 
mă căsătoresc cu ea într-o biserică catolică şi va putea să 
meargă oriunde cu capul sus. 

Norte îl privi mirat. „Fir-aş al naibii! Cred că tu o să te 
mándresti cu fapta ta, dar ea? O să meargă bucuroasă la 
braţul unui spaniol sau o să-i fie ruşine? Nici măcar nu 
încerci să-i înţelegi pe aceşti bástinasi, ipocritule! Vrei să fie 
ca tine, atâta tot.” 

Norte se întoarse spre Floarea Ploii. 

— Spune că te place foarte mult şi este fericit să te aibă 
în patul lui. Dar trebuie să înţelegi că are deja o soţie în 
Cuba. După Tenochtitlán, vei fi liberă să te întorci la 
oamenii tăi. 

Zicând acestea, dădu perdeaua la o parte şi ieşi în 
noapte. 


* 


— Tocmai am primit ambasadorii lui Motecuhzoma, zise 
Cortes. Ne-au invitat la Tenochtitlán. 

Se lásase o liniste apásátoare. Cortes se uitá la adjunctul 
său. 

— Ei, Alvarado? 

Spaniolul îşi împinse bărbia înainte. 

— Am discutat între noi, zise el, uitându-se la Benitez. Se 
pare că aceşti mexicani sunt mult mai puternici decât am 
anticipat. Se spune că pot aduna o armată de o sută de mii 
de oameni. 

— Nu mergem la Tenochtitlán să luptăm. 

— Doar nu crezi că or să ne primească bucuroşi, cu 
braţele deschise, după măcelul de aici? 

Cortes se uită în jurul mesei. 

— Ba da, pentru că acum se tem de noi. 

— Chiar şi texcalanii ne-au sfătuit să ne întoarcem, 
insistă Benitez. 

— Texcalanii nu fac parte din Consiliul nostru de război. 

— Cred că ar trebui să ne întoarcem la Vera Cruz, zise de 
Grado. 

Lui Cortes nu-i venea să creadă. Tot la asta le era 
gândul? 

— Bine, zise el şi se asezá. 

— Caudillo? îndrăzni Sandoval. 

— Foarte bine, repetá comandantul. Duceti-vá la Vera 
Cruz. Stati acolo în mlastinile de pe coastă sá vă îmbolnăviţi 
de friguri si sá muriti, dacá asa vreti. Pe urmá, o sá vá 
Intoarceti în Cuba, unde va trebui să predati guvernatorului 
toate comorile plătite cu sângele nostru. 

Se făcuse linişte. Nimeni nu îndrăznea să-l privească pe 
Cortes în faţă. 

— Am ajuns atât de departe şi vreţi de fiecare dată să vă 
întoarceţi. Aţi uitat că trebuie sá răspândim cuvântul 
Domnului? 

— Cortes are dreptate, zise Benitez. Am ajuns prea 
departe ca să ne întoarcem din drum. 

— Şi aliaţii noştri? îl întrebă Alvarado. 

— Totonocas vor sá se întoarcă la Cempoallan. Au 
pierdut prea mulţi oameni în luptele cu texcalanii şi sunt 
împovăraţi de prada de război furată, luată din Cholula. 
Deoarece nu-i pot convinge să rămână, i-am lăsat în voia 
lor. 

— Şi texcalanii? se interesă Sandoval. Or să ne 
părăsească şi ei? 

— Dimpotrivă. Cel care Râde de Femei a fost anunţat de 
Inelul Viespii cel Bătrân că ne dă zece mii de războinici. 

Alvarado zâmbi. 

— Aşa mai merge. 

— Dar am refuzat oferta, spuse Cortes. 

Alvarado rămase cu gura căscată. 

— Ţi-ai pierdut minţile? 

— Caudillo! exclamă Jaramillo. 

— Cu zece mii de oameni nu ne putem război împotriva 
unei naţiuni întregi; în schimb putem trezi furia împăratului. 
Nu poate permite pătrunderea unui număr atât de mare de 
duşmani pe teritoriul lui. Când vom intra în Valea Mexicului, 
trebuie să ne întâmpine ca pe nişte prieteni, nu ca pe nişte 
duşmani. 

— Deci mergem singuri? îl întrebă Sandoval. 

— Nu, o să luăm două mii de texcalani, cu condiţia să-şi 
ascundă armele şi să treacă drept hamalii noştri. 

De Grado încercă să protesteze. Cortes sări în picioare. 

— Sá dea Dumnezeu să vă cáiti pentru intransigenta 
voastră! Ce mai doriţi de la mine? Mi-aţi cerut să întemeiez 
o colonie si am întemeiat-o. Mi-aţi cerut să găsesc aur şi v- 
am umplut de bogății, forțând mâna lui Motecuhzoma. V-aţi 
rugat sá scápati teferi de pe câmpurile texcalanilor şi i-am 
obligat să se predea. 

Benitez îşi muşcă limba. Cortes avea de gând, se pare, să 
se împăuneze cu toate meritele, dar nu era de acord nici cu 
de Grado, aşa că îşi tinu gura. 

Se întoarse s-o privească pe Mali. În ochii ei se trezea 
aceeaşi nesiguranţă ca într-ai lui. Fără Cortes, nu avem nici 
o speranţă. lar cu el mergem la moarte sigură. 

Ce să aleagă? 

Cortes se ridică. 

— Aştept hotărârea voastră. Doar sunteţi nişte căpitani 
creştini, cu capul pe umeri. Dacă doriţi sá vá întoarceţi în 
Cuba săraci - dacă n-or să vă măcelărească între timp 
Totonocas şi texcalanii - atunci o să vă conduc spre casă. 
Dar, dacă alegeţi să răspândiţi cuvântul Domnului şi să vă 
îmbogăţiţi la Tenochtitlán mai mult decât aţi visat vreodată, 
vom urma steagul lui Cristos. 

După aceste cuvinte ieşi, lăsându-i singuri. 

Cincizeci şi cinci. 


Au plecat din Cholula în prima zi a lunii Păsării Flamingo. 
Solii mexicani i-au condus prin trecătorile înalte dintre Omul 
Învăluit în Fum şi Femeia Adormită, cei doi vulcani care 
păzeau poarta Văii Mexicului. 

Steagurile pâlpâiau în vântul îngheţat. Era ultima parte a 
călătoriei. 

Se temeau cu toţii. 

Poate chiar şi Cortes. 


* 


Urcau abrupt, învăluiţi în ceaţă. Nu se vedea nici la un 
metru în jur. Era lumea sopárlelor, a stâncilor şi copacilor 
singuratici, schiloditi de degetele îngheţate ale vântului de 
iarnă. 

S-au oprit la un izvor. Floarea Ploii s-a aplecat să bea; 
simţea nevoia să se odihnească. Îşi dădu cu apă rece pe 
faţă şi îşi astâmpără setea. Văzu o figură în apă, lângă ea. 

— Surioară, murmură Mali. 

Floarea Ploii o luă de mână şi o strânse. 

— Mămico. Credeam că o să-l convingi pe marele stăpân 
să nu ne aducă aici, îi şopti Floarea Ploii. 

— Ar fi la fel de imposibil ca şi când ai încerca să legi un 
vultur de pământ. Îşi doreşte mai mult decât orice să 
ajungă la Tenochtitlân. 

— Tot mai crezi că este Şarpele cu Pene? 

— Poate nu acela pe care-l visam în copilăria noastră. 

— Nici nu încape îndoială. Mai aud şi acum tipetele 
femeilor din Cholula. 

Unul din texcalani, Cel care Râde de Femei, le urmărea, 
după mormanele de cufere. Faţa lui pictată în galben şi alb 
era imposibil de descifrat. Oare le dispretuia sau le privea 
conspirativ? 

— Nu spaniolii au mácelárit femeile si copiii cholulani, 
zise Mali. 

— Dar n-au făcut nimic să oprească mácelul. Nu-i iubesc 
pe cholulani, Mali, însă mă întreb dacă spaniolii sunt mai 
buni ca ei. Săbiile lor sunt la fel de ascuţite ca hangerele 
preoţilor lui Motecuhzoma. 

Mali nu voia să discute despre acest subiect. Mai bine să- 
şi alunge amintirile neplăcute, decât să încerce să 
ghicească latura întunecată a caracterului lui Cortes. Se 
ridică în picioare, dar Floarea Ploii o apucă de braţ. 

— Poţi rupe vraja lui! murmurá ea. Stă în puterea ta s-o 
faci. Nu poate vorbi cu Motecuhzoma fără ajutorul tău! 

— Crezi că ar fi mai bine să-i ajutăm pe mexicani? 

— Cred doar că te înşeli în privinţa lui Cortes. Nu este un 
om bun. 

— Te aştepţi la bunătate din partea unui zeu? Uită-te în 
jurul tău. Dacă zeii ar fi buni, copiii n-ar mai muri de boli şi 
nici noi n-am suferi de foame când nu se fac recoltele. 

Câţiva soldaţi spanioli le priveau atraşi de conversaţia lor 
înverşunată. 

— Are un zeu în el, surioară. Chiar dacă nu este Şarpele 
cu Pene, trebuie să fie alt zeu. Dar altul este motivul pentru 
care nu pot să-l părăsesc. 

— Care? 

— ll iubesc. 

Îşi trecu degetele prin părul Florii Ploii. 

— Chiar tu mi-ai spus odată că viaţa este doar un vis şi 
durează o clipă. Toate spaimele noastre sunt ca umbrele 
făcute pe perete de mâna unui copil. Trebuie să ne lăsăm 
conduşi de inimile noastre. În cele din urmă, nu contează 
nimic, oricum. 

Coloana îşi reluă marşul. Mali alergă să i se alăture lui 
Cortes. 

Floarea Ploii o privi până se pierdu în ceaţă. „Cred că te 
înţeleg, Mali. Índemnurile inimii sunt lipsite de sens, dar ne 
împing la fapte nebuneşti, uneori. Când mă uit la biata mea 
viaţă, mă întreb de ce am riscat atât de mult să iubesc un 
bărbat, ca apoi să cad sub vraja celui pe care l-am trădat, 

în ciuda contradictiilor, stángáciei, blándetii si márinimiei lui 
severe.” 
Benitez o privea de pe calul lui. 
— Caro, murmurá ea, ín limba aceea ciudatá. Caro mia. 
Nu-i venea sá creadă că era atât de uşor. 


* 


În vârful culmii, Cortes trase de háturi şi scoase busola 
din buzunar. Mexicanii vorbeau în şoaptă între ei, privindu-l 
atenţi. 

Mali apucă háturile. 

— Vor să ştie ce este în cutia la care te uiţi. 

— Este o busolă, îi spuse Cortes, întinzând mâna s-o 
vadă. Acul este îndreptat întotdeauna către nord. Mă ajută 
să-mi dau seama în ce direcţie mergem. 

Era un răspuns ridicol, dar n-avea cum să scoată 
adevărul de la el. Se întoarse spre mexicani. 

— Este o oglindă care arată viitorul, zise ea. Si-l ajută de 
asemenea să citească gândurile oamenilor. 

Mexicanii căscară ochii uimiti. 


* 


În seara aceea au poposit într-un sat, la umbra marilor 
vulcani. Omul Învăluit în Fum aruncă o trombă de cenuşă în 
aer, împroşcând cerul cu nori negri în ciuda vântului 
puternic. Alt semn rău. 

Spaniolii s-au adăpostit în cele câteva case ale aşezării, 
în timp ce texcalanii s-au ghemuit în jurul focului, pe deal, 
tremurând în mantiile lor. 

Când s-a lăsat noaptea, Cortes şi-a adunat căpitanii în 
casa de chirpici unde se instalase. Dar Mali nu era acolo. Nu 
apăru nici când terminară de vorbit. Cortes se pregătea să 
dea ordin oamenilor săi s-o caute prin sat. Când apăru în 
pragul uşii, roşie la faţă şi agitată. 

— Unde ai fost? o întrebă Cortes. 

— Cacique m-a chemat sá-mi vorbeascá. 

Cortes se încruntă. 

— Da? 

„Alte veşti proaste?” se întrebă el. 

— Ce-a vrut? 

— Susţine că soldaţii lui Motecuhzoma ne-au pregătit o 
ambuscadă pe drumul spre Chalco. 

— Aşa deci, zise el, aşezându-se la loc. Acesta este unicul 
drum spre capitală? 

— Mai este unul, prin munţi, dar mexicanii au blocat 
trecătoarea. 

„Ce trădători!” îşi spuse Cortes. Acest Motecuhzoma se 
va căi amarnic pentru faptele lui!” 

— Si de ce cacique-le ţi-a oferit aceste informaţii? 

— La fel ca toţi ceilalţi. Îi urăşte pe mexicani. l-au luat 
cele mai fertile pământuri, i-au răpit toate femeile frumoase 
şi au înrobit toţi bărbaţii puternici ai satului. Cel puţin o 
dată pe an, la ospátul Aducátorului de Ploaie ia băieţi şi fete 
să-i sacrifice pe altarele lui. Sigur, cacique-le nu vrea să se 
pună rău cu mexicanii, dar speră sa le venim de hac. 

— Văd că acest Motecuhzoma este foarte „iubit”. 

— Nu-i popor din acest imperiu care să nu-l urască, zise 
Mali plină de venin. 

Cortes se gândi un timp şi apoi îi spuse: 

— Întoarce-te la cacique. Mulţumeşte-i pentru sfat si 
promite-i că în curând, nu va mai avea de ce să se teamă 
de măcelarii din Tenochtitlán. Pe urmă întoarce-te aici. 
Trebuie să vorbim. 

Cincizeci şi şase. 


Erau ghemuiti sub pături şi ascultau vântul care gemea 
pe străzile satului. 

— Ce voiai să-mi spui? o întrebă el. 

Stătea cu capul pe pieptul lui. Simtea că îl respingea într- 
un fel, chiar şi acum. 

— Te iubesc, chiquita. Eşti în siguranţă alături de mine. 

Mali inspiră adânc. Se pare că se hotărâse să-i 
mărturisească, în sfârşit. 

— Am învăţat nahuatl de la mama mea, zise ea. Era o 
mexicancă de origine nobilă. _ 

Cortes dădu din cap, ca şi când ar fi bănuit de mult. II luă 
mâna, o duse la buze şi-i sărută degetele. 

— După ce a murit tatăl meu, mama s-a recăsătorit şi a 
avut un băiat cu noul ei soţ. Ştiam că voia să mă înlăture de 
la moştenire şi să-mi răpească inclusiv pământurile lăsate 
de tata. Mama trebuia să aleagă între mine şi el. 

Îi tremura vocea. 

— Într-o zi, oamenii din sat au început să se 
îmbolnăvească. M-am îmbolnăvit şi eu şi una din sclavele 
noastre. Într-o noapte, în timp ce zăceam răpusă de febră, 
am auzit-o pe mama rugându-se Zeului Umbrelor să mă ia. 
Ar fi scăpat de toate problemele. Dar n-am murit. Sclava 
noastră a trecut pe tărâmul celălalt, însă eu am 
supravieţuit. Dar mama avea o minte diabolică - doar 
fusese crescută de mexicani - şi a găsit o soluţie 
ingenioasă. 

De-abia mai vorbea. Cortes o strânse la piept. 

— Probabil le spuseseră tuturor că am murit. Mi-au pus o 
bucată de jad între buze, m-au învelit într-o pânză din cap 
până-n picioare şi au aruncat-o pe Ce Matinali Tenepal pe 
rugul morţilor. Numai că trupul din giulgiu nu era al meu, ci 
al sclavei. 

— Cum au putut să însceneze o asemenea grozávie? 

— Nişte negustori de sclavi mayasi veniseră în satul 
nostru, în noaptea înmormântării. Acum sunt sigură că totul 
fusese aranjat dinainte. M-au luat cu ei şi m-au vândut unui 
nobil tabascan bogat din Potonchan. Nu ştiu cât a luat 
mama pe această tranzacţie, dar cred că s-a îmbogăţit. 
Sper că negustorii n-au înşelat-o. 

— Chiquita... 

li mângâie pielea catifelată. 

— Noul meu stăpân tabascan a făcut un târg bun. Ştiam 
să cânt, să dansez şi aveam sânge regal mexican. 

Îi simţi lacrimile pe piele. 

— Spui că ai sânge regal? 

— Mama se înrudea cu bunicul lui Motecuhzoma. 

— Şi tatăl tău? Era şi el nobil? 

— Tata provenea din vechea casă regală a culhuacanilor, 
cucerită demult de mexicani. Îi plătesc un tribut însemnat 
lui Motecuhzoma, în fiecare an. Dar tatăl meu era un om 
bogat. Avea mari suprafeţe cultivate şi multe case. 

Cortes o asculta gânditor, mângâindu-i părul lung, 
mátásos. li ardea trupul, ca şi când furia ar fi aprins un foc 
înăuntrul ei. 

— Cum a murit tatăl tău, Mali? 

Nu-i răspunse imediat. 

— Tatăl meu era un adept al cultului Şarpelui cu Pene, 
murmură ea, în cele din urmă. Cunostea stelele şi putea citi 
viitorul. A prezis public că domnia mexicanilor era... 

— Şi Motecuhzoma l-a pedepsit pentru asta? o iscodi el. 

— A trimis soldaţii. L-au ucis în piaţa mare, de faţă cu 
toţi. 

„Ah”, se gândi Cortes. „Acum înţeleg. Misterul s-a 
limpezit.” 

O strânse în braţe. 

— Deci te numeri printre duşmanii lui Motecuhzoma? 

— Ah, dacă ar şti că sunt cel mai mare duşman al lui! 
murmură Mali. 

„Nu mă îndoiesc nici o clipă”, îşi spuse Cortes. 

Ajunseseră la o încrucişare de drumuri. Unul ducea în 
vale, într-un loc numit Chalco, iar altul spre Amacameca si 
trecătoarea dintre cei doi vulcani. Trunchiuri uriaşe de brazi 
blocau drumul. 

Cortes opri coloana si se apropie de Mali. 

— Bătrânul cacique a avut dreptate, zise el. 

Mali încuviinţă din cap, fără să spună nimic. 

— Întreabă-i pe mexicani de ce este blocată cărarea. 

— Spun să nu-ţi faci griji. Drumul spre Chalco este mai 
uşor şi te asigură că vei avea parte de o primire călduroasă. 

— Foarte călduroasă. Imi imaginez. 

Mexicanii îl priveau atenţi, strângându-şi mantiile în jurul 
lor. 

— Anuntá-i că o luăm spre Amacameca. 

Nobilii păreau consternati. 

— Ce spun? o întrebă Cortes. 

Mali îl privi zâmbind. 

— Nu înţeleg de ce vrei s-o iei pe drumul cel mai greu. 
Le-am spus că te-ai uitat în oglinda fermecată şi te-a sfătuit 
pe unde să mergi. Spun că Motecuhzoma îi va mustra că te- 
au lăsat să escaladezi cărările abrupte. 

— Spune-le că voi răspunde de acţiunile mele în faţa 
împăratului lor. 

Apoi îşi mână calul înainte. 

— Să vină nişte oameni cu topoare, îi strigă el lui 
Alvarado. N-o să ne ia mai mult de o oră sau două. 


* 


În timp ce urcau poteca abruptă, vântul se transformă în 
vijelie. Ace de gheaţă şi bucăţi de pietre vulcanice le 
biciuiau obrajii. 

Apoi începu să ningă. 

În trecătoare, spaniolii de-abia se mai urneau pe gheaţă, 
în timp ce sclavii lor cubanezi, sumar îmbrăcaţi, mureau în 

texcalanii muriseră de frig. Mulţi din ei ar fi renunţat, chiar 
atunci, dacă n-ar fi fost Cortes să-i mâne de la spate. 

În cele din urmă ajunseră în vârful muntelui şi coborâră 
spre pădurile de cedri. La poale se întindeau câmpuri de 
porumb şi, în depărtare, strălucea un mare lac. 

Cincizeci si sapte. 


Îşi asezará tabăra la Ráscrucea Negustorilor, o aşezare 
modestá, alcátuitá din cáteva adáposturi pentru caravanele 
de pochteta, negustori bogati din Tenochtitlán. Le ¡eseau 
aburi din gură şi oamenii tremurau în jurul focurilor aprinse 
în uşa colibelor. Cortes de-abia avu timp să pună 
santinelele când Alvarado îi aduse veşti uluitoare. 

Motecuhzoma pornise spre ei. 


* 


Un baldachin decorat cu pene verzi de quetzal si bucáti 
de aur, purtat de opt nobili mexicani, urmat de un sir lung 
de slujitori şi oameni importanţi serpuiau prin vale, în 
sunetele tradiţionale ale tobelor şi scoicilor. 

Cortes nu avu timp să se pregătească. Îşi încheia tunica 
de catifea neagră când ieşi din cort. Alvarado, Sandoval şi 
Benitez erau lângă el. Nici unul din ei nu se aşteptase la 
asemenea surpriză. De ce străbătuse Marele Conducător 
atâta drum să-i întâmpine? 

Cortes se uită la Mali, care citi frica în ochii lui. Era prima 
oară când îl vedea într-adevăr îngrijorat. 

— El este? o întrebă Cortes în şoaptă. Trebuie să ştiu. A 
venit personal sau a trimis pe altul în locul lui? Spune-mi 
adevărul. Viaţa noastră depinde de acest moment. 

„Cum aş putea să fiu sigură?” se întrebă Mali. „Am vizitat 
centrul lumii o singură dată, când eram mică. În ziua aceea, 
Motecuhzoma a trecut pe lângă noi, în drum spre Marele 
Templu. Dar mi s-a spus să ţin ochii în jos. Mama mi-a 
şoptit, după aceea, că plăteai cu viaţa dacă-l priveai în faţă 
pe Marele Conducător.” 

— El este? repetă Cortes. 

Indrăzni să-l privească drept în faţă pe împărat - chiar 
dacă se afla sub protecţia lui Cortes, resimti aceeaşi teamă 

ca în copilărie - în timp ce cobora din lectica sa. Era mai 
tânăr decât se asteptase; n-avea barbă şi nasul era coroiat 
ca un cioc de papagal. Purta o coroană superbă din pene de 
quetzal, cercei de jad în urechi şi o bijuterie de aur în formă 
de şarpe pe buză. Mantaua din bumbac fin, vopsită în roşu, 
era tivită cu modele geometrice aurii şi argintii. În timp ce 
înainta, slujitorii măturau pământul cu pene dinaintea lui. 

Sá fie oare Marele Conducător al Mexicului? Dacă era un 
impostor, Şarpele cu Pene ar trebui să-şi dea seama 
imediat. 

— El este? repetă Cortes. Lumea se oprise în loc. 

„Trebuie să mă hotărăsc”, îşi spuse Mali. 

Se uită la curteni. Unii se uitau la Cortes, dar alţii - chiar 
şi sclavii care măturau drumul înaintea lui - îl priveau pe 
împărat drept în faţă. Inspiră uşurată. Primise răspunsul 
dorit. 

Se întoarse spre Cortes şi clătină din cap. 

Cortes îi zâmbi. 

— Iti mulţumesc, murmurá el. Atunci spune-le să se 
întoarcă acasă. 

Mali se întoarse spre nobilii mexicani. 

— Cine sunteţi şi ce căutaţi aici? zise ea. 

Vocea ei răsuna în toată valea. „Nu mai sunt femeie”, îşi 
dădu seama Mali. „Sunt glasul şi urechile unui zeu.” 

— Nu ştiţi? zise unul din nobili. Acesta este Marele 
Conducător, împăratul Mexicului. A venit aici să-l întâmpine 
pe Malinche şi să-i ureze bun venit în centrul lumii. 

— Acesta nu este Marele Conducător, zise Mali. 

li bătea inima să-i sară din piept. Spera să aibă dreptate. 

— Aţi îmbrăcat o maimuţă în sandale de aur. ÎI luaţi pe 
stăpânul meu drept prost? 

Se făcu linişte. Vântul le flutura penele şi mantiile. Ştia, 
după feţele lor, că avea dreptate. 

„Doar un zeu ar fi putut să-şi dea seama”, se gândeau ei, 
probabil. 

— Spune-le că de-abia aştept să-l cunosc pe adevăratul 
Motecuhzoma, zise Cortes. Şi, până atunci, le urez drum 
bun. 

Zicând acestea, le întoarse spatele şi intră în colibă. 

Mali le traduse cuvintele lui, încântată să-i vadă atât de 
abátuti. Când această poveste va ajunge la urechile lui 
Motecuhzoma, era sigură că o să-şi piardă pofta fie 
mâncare, somnul şi poate chiar şi potenta. 

Cincizeci si opt. 
Sala Cavalerilor Jaguarilor, Tenochtitlán. 


Capul lui Juan de Arguello li privea de pe una din mesele 
joase aflate în centrul camerei. Era un cap mare, cu barbă 
neagră, creatá, cu sânge închegat, care sclipea în lumina 
tortelor ca nişte rubine. Incepuse deja să putrezească şi 
răspândea o duhoare oribilă. 

— Acum suntem pierduţi, murmură Motecuhzoma. 

Femeia-Şarpe, prim-ministrul împăratului, era îngrozită. 
Cât timp îl slujise, Motecuhzoma se purtase pe rând când 
crud, când rigid, când monstruos. Dar fusese un conducător 
hotărât, aşa cum cereau zeii şi imperiul. 

Insă, de când apăruseră aceşti străini pe ţărmul estic, 
împăratul se schimbase. Se schimba de la o zi la alta. 
Uneori era încrezător şi neclintit, ca înainte, iar alteori 
oscila deprimat, gata să izbucnească în lacrimi, ca azi. li 
pierise somnul şi îşi pierduse pofta de mâncare. Nici soțiile, 
nici acrobatii şi nici muzicienii lui nu reuşeau să-i 
descreteascá fruntea. 

Motecuhzoma arătă spre capul lui Juan de Arguello. 

— Să nu-l mai văd! zbieră el. 

— Să-l ducem la Tollan, la altarul unde punem mâncarea 
ciudată? îl întrebă Femeia-Sarpe. 

— Putin îmi pasă! Luaţi-l de aici! 

Servitorii îl îndepărtară imediat. Se lăsase o linişte 
apăsătoare. Nobilii şi preoţii îl aşteptau pe Motecuhzoma 
să-şi revină. 

— Stăpâne, îndrăzni Marele Preot în cele din urmă, 
Şarpele cu Pene a apărut de multe ori. Mai întâi ne-a adus 
secretul focului. Pe urmă s-a întors să ne arate cum se face 
hârtia şi cum se scriu poemele. Dacă a hotărât într-adevăr 
să ne viziteze din nou, probabil că ne-a adus alt dar. A venit 
şi a plecat de atâtea ori, de ce n-ar face la fel şi acum? Să 

luăm ce ne oferă, să aflăm ce doreşte în schimb si să-l 
trimitem înapoi, în Ţara din Nori. Cel mai important este să 
nu-i ofensăm pe zeii noştri, Pasărea Colibri şi Oglinda 
Fumegândă. Dacă-i înfruntă, se vor răzbuna pe el, la fel 
cum au făcut la Tollan. 

— Pe de altă parte, zise Femeia-Sarpe, s-ar putea sá nu 
avem de-a face cu nişte zei. Poate sunt doar nişte soli dintr- 
o ţară necunoscută şi această fată care-i însoţeşte este 
exagerat de superstitioasá si îi atribuie puteri pe care nu le 
posedă. Dacă Malinche şi urmaşii lui sunt într-adevăr soli, 
ar trebui să-i primim cu toată ospitalitatea. Dar nu avem 
nici un motiv să ne temem de venirea lor. 

Nici unul din aceste argumente nu reuşi să-l scoată pe 
Motecuhzoma din melancolia lui. 

— Dacă este doar un sol, murmurá el, de unde ştia de 
ambuscada pregătită de generalii tăi pe drumul spre 
Chalco? Şi cum îţi explici că acest Malinche şi-a dat seama 
imediat că nobilul Tziuacpopocatzin, deghizat în persoana 
mea, era un impostor? 

— Da, pare destul de misterios, dar rămân la părerea 
mea că Malinche nu este nici zeu, nici sol, protestá 
Cuitlanac. Cred că au venit aici ca invadatori. Ar trebui să-i 
atacăm acum, cât sunt în loc deschis. 

— Şi eu sunt de aceeaşi părere, zise Maize Cobs. 

— Cum să ne invadeze cu câteva sute de oameni? se 
miră unul din generali. 

În momentul acela răsună un sunet ascuţit, care 
întrerupse orice discuţie şi se întoarseră toţi spre 
Motecuhzoma. Râdea cu lacrimi, zguduindu-se din cap 
până-n picioare. 

— Este Şarpele cu Pene, zise el. A venit aşa cum spune 
profeția. Dacă-l distrugem, ne distrugem unul din zei. Dacă- 
| lăsăm să vină, cine ştie ce nenorocire o să ne aducă? Nu 
avem de ales. 

Gemu sfâşietor, cât pe ce să se sufoce. 

— Profeţiile spun că vom muri toţi de mâna lui şi cei care 
vor supravieţui vor fi sclavii săi. Eu sunt ultimul împărat 
mexican de pe aceste meleaguri. 

Se ridică în picioare, îndepărtându-se cu un mers 
clătinat. 

Femeia-Şarpe lăsă capul în jos, la fel ca ceilalţi. „Nu era 
nimic de făcut. Dacă nu-l convingeau pe Motecuhzoma să 
acţioneze, erau complet neajutorati. Cum ajunseseră oare 
în această situaţie? Erau un popor de războinici, doar n-or 
să se predea, fără să lupte, unui fost preot.” 

Cincizeci si nouă. 


Apăru alt baldachin din jad, aur şi argint care purta alt 
print împodobit cu pene de quetzal. Servitorii máturará din 
nou pámántul dinaintea lui. Cortes se uitá fix la Mali, sá 
vadă dacă nu i se pregătise altă farsă. 

Dar, de data aceasta, fata părea cu adevărat 
impresionată. 

— Senor, acesta este însuşi nepotul lui Motecuhzoma, 
Maize Cobs. Marele Conducător l-a trimis personal să te 
salute. i 

Cortes făcu o plecăciune. In sfârșit. 

— Foarte amabil din partea lui. 

Urmă un lung schimb de cuvinte între Maize Cobs si Mali. 
Cortes era din ce ín ce mai nerábdátor. 

— Ce spune? 

— Că Marele Conducător este furios. Se mirá că ati 
îndrăznit să vă apropiaţi de capitala lui şi acum vă cere să 
vă întoarceţi în est. 

Lui Cortes nu-i venea să creadă. Ce joc mai inventaseră 
acum? 

— Aminteşte-i că am venit aici la invitaţia împăratului 
însuşi. 

— l-am spus, dar pretinde că n-au destulă mâncare la 
Tenochtitlân să ne hrănească, aşa că trebuie să ne 
întoarcem pe coastă. 

— Ce neruşinare! Ce se întâmplă, Mali? 

— Nu ştiu, senor. 

Cortes se uită la Alvarado, care asculta conversaţia lângă 
el. 

— Hai să-i împungem cu sulitele, îi sugerá el, zâmbind. 

Apoi se întoarse spre Mali. 

— Spune-i acestui Maize Cobs să nu-şi facă griji în 
privinţa proviziilor, pentru că oamenii mei se mulţumesc cu 
puţin. Dar repetă-i că trebuie să-l cunosc personal pe rege 

si n-o sá-mi stea nimeni ín cale. 

Urmá alt schimb de cuvinte si mai aprins. Chiar si Mali se 
Infuriase. 

— Ce mai spune acum? pufni Cortes. 

— Cá Motecuhzoma are o grádiná zoologicá personalá, 
din care au scápat de curánd niste aligatori si lei. Se teme 
sá nu vá sfásie in bucáti, dacá vá apropiati prea mult de 
oras. 

Fata inspirá adánc. 

— Acest nenorocit împuţit minte mai rău ca un turc. 
Alvarado şi Jaramillo chicotiră amuzati, dar Cortes se 
enervá. 

— Ai luat din nou lectii de spaniolá de la oamenii meli, 
chiquita? 

— Nu ínteleg, senor. 

— Se pare că va trebui să-ţi dau o educaţie potrivită unei 
femei creştine. Deocamdată însă, te rog să-i repeti lui 
Maize Cobs că trebuie să-l cunosc personal pe 
Motecuhzoma. Aminteşte-i că am înfruntat multe riscuri şi 
nu mă tem de nişte aligatori sau lei. 

Când auzi răspunsul, Maize Cobs oftă şi făcu semn 
sclavilor săi. Aceştia înaintară unul câte unul şi îşi puseră 
poverile la picioarele lui Cortes. Alvarado şi Sandoval 
tresăriră când văzură ce conţineau. 

— Să fiu al naibii! exclamă Alvarado. 

— Aur, suierá Sandoval. 

Aur, într-adevăr. Cos după cos cu obiecte din aur, coliere, 
brățări şi statuete frumos sculptate. Cântăreau cel puţin o 
sută cincizeci de kilograme. 

Când terminară, Maize Cobs vorbi din nou. 

— Spune că acestea sunt numai pentru tine, senor, zise 
Mali. Urmează alte daruri pentru fiecare din căpitanii tăi, 
dacă te întorci spre coastă. 

Cortes privi mirat comoara. Cu cât se apropia de 
Tenochtitlán, cu atât darurile deveneau din ce în ce mai 
substanţiale. Probabil că oraşul acesta este pavat cu aur. 

— Motecuhzoma este greu de înţeles. La Cholula mi-a 
transmis să mă grăbesc, iar acum îmi oferă daruri regeşti, 

cu condiţia sá mă întorc. 

— Ce ai de gând, caudillo? îl întrebă Alvarado. 

Cortes nu-i răspunse. In schimb se întoarse spre Mali. 

— Mulţumeşte-i pentru aceste daruri frumoase, dar nu 
pot să-mi neglijez datoria. Regele meu m-a însărcinat să-i 
transmit personal lui Motecuhzoma mesajele sale. Asigură-l 
că am venit cu gânduri paşnice şi nu au de ce să se teamă. 

Urmă un ultim schimb de cuvinte. 

— Spune că, în acest caz, o să vă conducă la 
Tenochtitlân, îi traduse Mali. M-a întrebat de asemenea... 
vrea să ştie dacă eşti zeul Şarpele cu Pene. 

Cortes îl auzi pe Aguilar murmurând o rugăciune, în 
spatele lui. 

— Şi tu ce i-ai răspuns, Mali? o întrebă el, destul de tare 
ca să-l audă toţi. 

— l-am spus că eşti spaniol, senor, adică superior 
Şarpelui cu Pene. 

Chiar şi Alvarado izbucni în râs. 


* 


Pantele verzi ale munţilor erau învăluite în ceaţă. Era o 
lume misterioasă şi magică în acelaşi timp. Când vălurile s- 
au dat la o parte, au văzut un mare lac. Casele şi grădinile 
erau suspendate pe piloni, dând impresia că pluteau pe 
suprafaţa lină a apei. 

Intre timp, marşul lor începuse să semene mai mult cu 
un pelerinaj. In satele şi oraşele din vale erau întâmpinați 
de bărbaţi, femei si copii, înşiraţi de-a lungul drumului. Unii 
îi aclamau, iar alţii îi priveau duşmănos sau cu gurile 
căscate. Câţiva s-au alăturat procesiunii, crezând că erau 
martori la întoarcerea unor zei. Suita lor se ridica la 
douăzeci-treizeci de mii de oameni. 

Drumul se unea cu o cale de acces lată care-i ducea 
peste lac, pe o peninsulă unde se afla un oraş numit Locul 
Pietrelor  Preţioase Negre. Oraşul lacustru al lui 
Motecuhzoma, de care auziseră atâtea, rămânea invizibil, 

ascuns în ceturi, deşi acum se iveau în zare fuioarele de 
fum ale Marelui Templu. 

Capitala lui Motecuhzoma se afla la câteva ore de mers 
călare. 


x 


Benitez admira priveliştea cu gura căscată, de pe 
acoperişul terasei. Nu-si imaginase niciodată un loc atât de 
frumos. În toate direcțiile se întindeau păduri de stejar, 
cedru, câmpuri de porumb si cactusi. Oraşul în sine era o 
minune, cu case albe, acoperite cu stuf, cocotate pe piloni, 
deasupra apelor netede ca oglinda. Terase sculptate cu 
nuferi, arbori şi pomi fructiferi duceau până la apă. Mirosea 
a peşte prăjit şi oregano, iar vântul purta pe aripile sale 
aromele de frangifani şi hibiscuşi. 

Nu văzuse în viaţa lui un oraş atât de frumos. Nici măcar 
Salamanca sau Toledo nu se puteau compara cu asemenea 
măreție. Era uimit de măiestria arhitecturii. Palatul pe care-l 
primiseră era construit din piatră şi lemn de cedru şi părea 
la fel de solid ca reşedinţa oricărui grande castillan sau 
andaluz. lar grinzile din santal răspândeau un parfum 
îmbietor. Pereţii erau impodobiti cu tapiserii colorate, fresce 
vii şi papagali în colivii de bambus. Fiecare casă avea 
grădina ei. 

Se ruga lui Dumnezeu să nu se işte vreun conflict care să 
amenințe această frumuseţe fragilă. Se consola adesea cu 
vorbele lui Cortes pe care le repetase de atâtea ori: nu 
veniseră să se războiască, ci să aducă pacea, salvarea şi 
adevărata religie. 


x 


Norte veni lângă Benitez, pe terasă. Un timp, rămaseră în 
linişte. 

— De unde esti, Norte? îl întrebă Benitez, în cele din 
urmă. 

Omul se arătă surprins de întrebare. 

— Dintr-un sat castillan, Barajan. 

— Ţi-ai imaginat vreodată asemenea splendoare? 

— Nu, senor. Mizeria în care trăiam nu se poate compara 
cu aşa ceva. Aici şi săracii trăiesc mai bine decât o duceam 
eu. Se pare că mexicanii s-au descurcat destul de bine şi 
fără să fie iniţiaţi în misterele lui Cristos sau ale Fecioarei. 

Benitez se înfurie. „De ce îi cerea mereu părerea lui 
Norte?” 

— De fiecare dată când deschizi gura, scoţi o blasfemie. 

— Blasfemie? Şi eu care credeam că este adevărul! După 
ce stai opt ani departe de creştinătate, capeti altă 
perspectivă. 

— Poate că nu sunt atât de înapoiaţi pe cât am crezut, 
dar am venit aici înarmaţi cu adevărata credinţă. Avem o 
misiune sacră. 

— Faptul că am fost victorioşi nu înseamnă că suntem 
salvatorii lor. Nu uita că Roma a fost cucerită de barbari. 

Benitez ar fi vrut sá se ia la hartá cu el, dar renunţă. 
Frumuseţea priveliştii îl îmblânzise. Aşa că rámaserá tácuti, 
până când soarele cobori după munţii din zare şi se lăsă 
întunericul. 


* 


Avea numai şase ani când tatăl ei încercase să-i explice 
de ce nu-i pusese un nume mai plăcut. 

O să te cheme Ce Malinali, larba Penitentel, murmură el. 
Îţi este sortit să-ţi împlineşti destinul într-o perioadă de mari 
tulburări şi dezordini. Fără dezordine, oamenii nu pot crea o 
nouă ordine. Trebuie să-i traducem pe mexicani ca să 
putem crea o nouă națiune. 

Cuvintele lui nu însemnaseră mare lucru pentru ea, la 
vremea aceea. Mai târziu însă îşi dăduse seama că poate 
acesta era motivul pentru care mama ei se bucurase să 
scape de ea. O fată cu asemenea nume nu poate aduce 
decât ghinion. 

Acum nu-si mai amintea cum aráta tatál ei; dar vocea lui 
i se întipărise în minte. Era blândă si tămăduitoare, ca o 
mână care te mângâie pe cap. În dimineaţa aceea îi 
explicase că oamenii, indiferent dacă erau bărbaţi sau 
femei, erau de două feluri: cei care trăiau şi mureau fără să 
tulbure lucrurile în jurul lor şi cei cărora le era sortit să 
schimbe soarta lumii. 

Tu faci parte dintre ultimii, îi spusese el. Am ştiut din 
clipa în care te-ai născut. Vei fi aici când va sosi Şarpele cu 
Pene şi îl vei ajuta să ne scape de mexicani. Am citit în 
stele. Destinul tău este blestemat şi binecuvântat în acelaşi 
timp, micuța mea, fiica mea, chiquita mea, larbá a 
Penitentel. 


* 


Focul se aprinsese în căminul de piatră de afară si acum 
peretele se înroşise de căldură - Floarea Ploii îl conduse în 
baie, se dezbrăcă şi-i făcu semn să-i urmeze exemplul. Apoi 
îl aşeză pe o bancă de piatră. 

În colţul camerei era un jgheab. O ţeavă băgată prin 
perete lăsa apa să se scurgă în jgheab dintr-o fântână de 
afară. Fata luă un vas de lut, îl umplu cu apă şi stropi 
peretele fierbinte. Camera se umplu imediat de abur. 

Pe urmă se aşeză pe bancă lângă el şi-i privi trupul gol. 
Rana de la braţ se vindecase bine. Căldura o să deschidă 
porii în curând. Luă un pumn de iarbă şi începu să-i şteargă 
sudoarea de pe spate şi piept. _ 

Observă că goliciunea ei îl excitase. li dădu de înţeles că 
veniseră aici doar să se spele, dar mâinile lui o pipăiau deja 
peste tot. Era atât de blând. li plăcea să-i acopere faţa de 
sărutări, chiar dacă o gâdila cu barba. Îl învățase cum să-i 
stârnească plăcerea şi se dovedise un elev silitor. Acum 
rádeau amândoi. 

Stropi din nou peretele cu apă şi aburul umplu camera 
şuierând. 

Deodată veni în spatele ei. Trupurile lor erau umede de 

transpiratie. Îi simţea manguahuit! lipit de pielea ei. Îl auzi 
gemând şi îşi dădu capul pe spate, avidă după sărutările 
lui. O ridică de sub braţe, iar ea îşi desfăcu picioarele să-l 
primească. Spre mirarea ei, peştera era pregătită. Pentru 
prima dată, îi făcea plăcere să fie cu el, asa cum ar trebui 
probabil să se bucure o soţie de soţul ei. Rădea şi o săruta 
pe gât. Floarea Ploii se agátá de el. 

— Caro, zise ea, pronuntánd aceste cuvinte ciudate. Caro 
mia. 

Când bărbatul ajunse în culmea plăcerii, fata se întrebă 
dacă pruncul ei va semăna cu Norte sau cu acest spaniol 
păros. Dar apoi îşi reaminti că nu trebuia să-şi facă griji. Cu 
mult înainte de ziua aceea, Benitez se va întoarce la soţia 
lui din Tara Norilor sau vor fi sacrificați toţi pe altarele lui 
Motecuhzoma. 


* 


Motecuhzoma privea felurile de mâncare aşezate 
dinaintea lui, în vase de pământ cholulane, vopsite în roşu 
şi negru, încălzite pe cărbuni încinşi. Peştele prăjit înotase 
în oceanul de est cu o zi înainte. l-I aduseseră de peste 
munţi şi câmpii nişte mesageri special instruiți. Erau de 
asemenea şi delicatese, cum ar fi ciori, prepelite, căprioare 
şi greieri, şerpi cu clopoței şi viermi de agave din desert, 
cuiburi de larve şi salamandre din lacuri, armadillos din 
păduri. O cană cu chocolatl fierbinte scotea aburi, îmbietor, 
alături de boabe de cacao strivite, fierte cu porumb şi 
garnisite cu miere. 

Dar nimic din toate acestea nu-l tentau. 

După ce servitorii duseră bucatele neatinse la bucătărie, 
paravanele aurite care-l fereau de privirile celorlalţi cât 
mânca se dădură la o parte şi saltimbancii personali 
începură să-şi facă numerele dinaintea lui: cocosati 
caraghioşi, pitici capabili de tot felul de jonglerii, un om cu 
un singur picior, care stătea pe spate. Muzicantii îi cântau 
din flaute şi tobe. Dar nu le dădu nici o atenţie. 

Un servitor îi aprinse pipa si pufăi pierdut în gânduri. 

Deşi se temuse întotdeauna de venirea Şarpelui cu Pene, 
ultimele evenimente se dovediseră şi mai îngrijorătoare. 
Unul din spionii săi îl informase că acest Malinche avea o 
oglindă în care putea privi sufletele oamenilor. Ori Şarpele 
cu Pene, preot în ultima sa existenţă, nu putea să aibă aşa 
ceva; dar rivalul său, Oglinda Fumurie, avea în mod sigur. 

Tezcatlipoca, Oglinda  Fumurie: zeul  necazurilor, 
suferinte-lor şi bolilor, căruia îi plăcea sá se deghizeze în 
mii de feluri pentru a aduce nenorociri şi chinuri oamenilor 
de pe pământ. La fel ca acest Malinche, era foarte interesat 
de bogăţiile personale, iar apariţia lui provoca panică şi 
necazuri; la fel cum făcuse Malinche. 

Ideea că Malinche ar putea fi de fapt Oglinda Fumurie îl 
îngrozea pe Motecuhzoma. „Dacă ar fi trebuit să se 
confrunte cu Şarpele cu Pene, ştia cel puţin la ce să se 
aştepte; dar ce era de făcut dacă Oglinda Fumurie îl punea 
la încercare sau se supărase pe mexicani? Cum ar putea 
să-şi salveze oamenii?” 

Mâine va trebui să întâmpine un zeu şi nici educaţia lui 
de preot, nici cea de prinţ nu-l pregătiseră pentru 
asemenea întâlnire. 

Saizeci. 


În zori, ceata plutea pe suprafaţa otelitá a lacului. 
Spaniolii auzeau strigătele vâslaşilor şi zgomotul vâslelor de 
lemn, în timp ce alunecau în canoele lor pe alge, între 
Chinacupas şi grădinile plutitoare. Dar duhoarea pe care o 
răspândeau le ştirbea frumuseţea; mexicanii foloseau se 
pare excremente umane ca îngrăşăminte pentru recoltele 
lor. 

Se aflau pe un drum lat, pavat cu pietre. Mexicanii care-i 
conduseseră mergeau înainte, urmaţi de cavaleria în 
armură şi peoni care târau lăncile de fier. Cristobal del 
Corral, purtătorul steagului, venea călare în urma lor, 
agitând steagul dintr-o parte într-alta. Pe urmă venea 
infanteria condusă de Ordaz, cu săbiile trase şi scuturile pe 
umeri. Cortes mergea călare pe iapa lui, cu Mali în stânga şi 
cei doi preoţi în dreapta, cu cruci mari de lemn în mâini. In 
urma lor fâlfâia stindardul Vulturului Alb, blazonul 
texcalanilor. Câţiva războinici texcalani trăgeau căruțele de 
lemn cu tunurile bombarde, iar ceilalţi mărşăluiau în 
mantiile lor tradiţionale, roşu cu alb, fericiţi că vor intra în 
capitala duşmanilor lor de moarte. 

Soarele se ridică pe culmea albastră a muntelui Tlaloc. 
Când ceata se risipi, indienii năvăliră pe lac în canoele lor 
să-i vadă. Peste puţin timp apa se umplu de canoe mici si 
mari, cu câte douázeci-treizeci de oameni, dornici sá se 
apropie cât mai mult de ei. Se citea pe feţele lor cât erau 
de uluiti. 

Soarele sclipea pe armurile, coifurile şi lăncile proaspăt 
lustruite.  Flautele spaniolilor erau acompaniate de 
fluieráturile şi strigătele texcalanilor. Praful ridicat de 
copitele cailor îi învăluia pe toţi. Când se încălzi, câinii o 
luară la fugă înainte, cu fălcile căscate, spre groaza 
mexicanilor de pe lac. 

Şi, în depărtare, se zăreau pentru prima oară turnurile 

Tenochtitlanului. 


* 


La început Benitez crezu că era o iluzie, din cauza apei si 
luminii. Zeci de piramide din piatră se ridicau din lac, 
plutind în pácla focurilor de dimineaţă. Acum spaniolii îşi 
dădeau seama cu uimire că în jurul lor erau de fapt oraşe şi 
sate, prin acest păienjeniş de drumuri şi chinampas, O 
civilizaţie vie şi înfloritoare, susţinută de marele lac. 

Deodată, Benitez vru să se întoarcă. Nici unul din ei, 
poate nici Cortes, nu-şi imaginase că vor găsi un popor atât 
de cultivat. Fumul se ridica deja de pe altarele templelor, 
semn că se oficiaseră sacrificiile pentru puzderia de zei 
mexicani. 

„Cortes spune că am venit ca salvatori”, se gândi 
Benitez. „Dar atunci de ce mă simt ca o oaie mânată la 
abator?” 

Au ajuns la Fortáreata Chaloc, un castel cu douá turnuri, 
care pázea o bifurcatie de drumuri. Unul din ele ducea la 
Coyoacan. Potcoavele cailor rásunau pe podurile de lemn, 
spre Tenochtitlán. 

Femeia-Sarpe venise să-i întâmpine într-o superbă 
mantie din pene de flamingo. Prim-ministrul era însoţit de o 
mie de nobili de rang înalt, care doreau să-l salute pe 
Cortes în maniera tradiţională. Spaniolii se uitau la marea 
de feţe tuciurii, mantii de mătase şi coroane de pene. 

„Nu te arăta prea impresionat”, îşi spuse Cortes. „Nu 
trebuie să-şi dea seama că eşti uluit de ce vezi.” 

Dură aproape o oră până se încheie prima ceremonie de 
primire. In cele din urmă, intrară pe porţile fortului şi se 
îndreptară spre nord, către capitală. 

Peste o oră se opriră în faţa Porții Vulturului, într-un loc 
numit Malcuitlapilco, Sfârşitul Şirului de Prizonieri. 


* 


Cortes auzise de această poartă; îi povestise Mali 
noaptea trecută, în timp ce stăteau în pat, în oraşul 
Pietrelor Negre Pretioase. Mai erau cel puţin încă doi 
kilometri până la intrarea principală în oraş, dar în locul 
acesta se sfârşise drumul prizonierilor sortiti sacrificiului la 
inaugurarea Marelui Templu. Mali îi spusese că, în timpul 
acelui festival care durase o săptămână, douăzeci de mii de 
prizonieri îşi pierduseră inimile pe altarele oraşului. 

Scoici şi tobe teponaztlí răsunară pe lac când marea 
procesiune apăru la porţi. Alte pene de carnaval, piei de 
jaguar şi ciocuri de vultur defilară pe dinaintea lor. Piticii 
alergau dinainte, răspândind seminţe de cacao. 

Cortes îl zări pentru prima oară pe Motecuhzoma. 

Litiera sa era purtată de patru prinți ai imperiului, în 
afară de Cuitlahuac şi Maize Cobs. Încă patru nobili 

sustineau un baldachin superb din pene strálucitoare de 
quetzal, tivite cu aur si argint. Perle si pietre de jad atárnau 
de franjuri. Alţi caciques mergeau înaintea lor, máturánd 
pámántul sau asezánd covorase aurite. 

Procesiunea se opri si  Motecuhzoma cobori din 
baldachinul lui. 

Tlatoani - Marele Conducător - al mexicanilor era mai 
tânăr decât se aşteptase Cortes. Avea în jur de patruzeci - 
cincizeci de ani, era înalt şi suplu pentru un indian. Pielea 
lui avea culoarea scortisoarei, iar părul negru era tăiat până 
la ceafă. Deşi nu avea barbă, îşi lăsase câteva fire să-i 
crească pe bărbie. 

Purta o mantie alb cu albastru, împodobită cu perle, 
turcoaze şi opale, înnodată pe umărul drept. Pe buza de jos 
avea O bijuterie de turcoaze în forma Păsării Colibri; 
urechile şi nasul erau împodobite asemănător, cu pietre 
preţioase. Pe cap purta o superbă coroană din pene de 
quetzal, înaltă de aproape un metru, stropită cu boabe de 
aur. 

Era susţinut ceremonios de fratele şi nepotul său; toată 
escorta lui, în afară de prinți, îşi pironise privirile în pământ. 


* 


O adiere blándá agitá penele cápitanilor spanioli. Se 
lăsase o linişte desăvârşită, în timp ce Cortes şi 
Motecuhzoma se studiau reciproc. Nu se auzea decât 
clinchetul armurilor şi izbiturile înfundate ale copitelor. 

Cortes descălecă şi se apropie de Motecuhzoma, cu Mali 
la dreapta lui. Intentionase să-l îmbrăţişeze, dar cei doi 
prinți care-l însoțeau pe împărat făcură un pas înainte, 
alarmati. Cortes se dădu înapoi. 

În schimb, îi oferi lui Motecuhzoma un şirag de mărgele 
ieftine de sticlă, margajitas, înşirate pe un fir de aur şi 
parfumate cu mosc. Maize Cobs le luă să le dea împăratului 
şi atârnă la gâtul lui Cortes un colier de şerpi de mare din 
aur pur. 

— Senor, îi sopti Mali, sunt simbolul Şarpelui cu Pene. 

Cortes încuviinţă din cap, satisfăcut. 

Observă că împăratului îi tremurau mâinile. „Sunt la 
porţile capitalei sale, înconjurat de mii de mexicani şi el 
tremură de frica mea! In momentul acesta sunt stăpânul lui 
şi al întregii naţiuni. Fecioara Maria este cu mine. 
Dumnezeu m-a făcut într-adevăr invincibil.” 

Motecuhzoma îşi rosti salutul. 

— Spune că îţi sărută picioarele, senor, zise Mali. 

— Ce? 

— Este o salutare tradiţională mexicană, senor. 

Motecuhzoma vorbi din nou, ceva mai mult de această 
dată. Cortes aştepta nerăbdător. După ce termină, se uită 
la Mali întrebător. 

— Ce zice? 

— Este foarte greu să-mi dau seama, senor. 

— De ce? 

— Nu ştiu dacă a vorbit la propriu sau la figurat. 

— Redá-mi exact vorbele lui. 

— Spune cá ati parcurs un drum obositor si vá invitá sá 
vá odihniti aici, putin. Aceastá invitatie face parte din 
ospitalitatea traditionalá. Dar apoi a mai spus cá... se 
frámántá de mult timp si, ori de cáte ori se uita spre est, 
stia cá vei veni íntr-o zi sá-ti indrumi supusii. lar acum este 
fericit că profetia s-a împlinit. Spune că ţi-a păzit tronul în 
tot acest timp şi acum ţi-l oferă. 

Cortes îl auzi pe Alvarado înjurând pe înfundate. 

— Să fiu al naibii, vrea să te suie pe tron în locul lui! 

— Poate este doar amabil, zise Cortes. 

Dar mintea i-o luase razna deja. „Să fie chiar atât de 
simplu?” 

— Spune-i că şi eu doresc de mult să-l cunosc şi asigură-l 
că n-are de ce să se teamă, pentru că-l iubim şi-l 
considerăm prietenul nostru. 

Mali îi transmise mesajul. Motecuhzoma se schimbă 
imediat la faţă. Îngrijorarea de mai-nainte fusese înlocuită 
de o bucurie fără margini. 

Intrará în capitală pe o stradă lată, străjuită de case albe 
si palate. Oraşul era neobişnuit de tăcut. Cortes se simțea 
privit de la ferestre sau de pe acoperisuri, dar, în afară de 
delegaţia oficială, nu ieşise nimeni să-l întâmpine. 

Se pare că erau primiţi mai mult ca nişte cuceritori, decât 
ca nişte oaspeţi. Ştia că era cât pe ce să-şi împlinească 
făgăduinţa făcută ofiţerilor săi, când le promisese că va 
cuceri acest mare oraş fără violenţă. Aici era regatul la care 
visase de când se ştia. 

Saizeci si doi. 


Intrará in marea piatá din Tenochtitlán. De-o parte se 
ridicau zidurile uriaşe, trandafirii ale palatului lui 
Motecuhzoma, iar de cealaltă Marele Templu. In fața lor, 
dincolo de grădina zoologică a lui Motecuhzoma, se afla 
palatul Fetei Stăpânului Apei, tatăl lui Motecuhzoma. Acolo 
va fi noua lor resedintá. 

Cuitlahuac fi conduse ceremonios. 

Pátrunserá într-o curte mare, parfumată de mirosul 
îmbietor al florilor din grădină si trecurá pe lângă bazine 
făcute de mâna omului, cu peşti mari si statuete frumos 
sculptate. Palatul era luminos si spațios, cu pereți de piatră 
si calcar lustruit, care strălucea ca argintul. Tavanul era 
susținut de grinzi de cedru, pe podea si ziduri se întindeau 
covorase din pene si bumbac. 

Se pregátise totul pentru venirea lor. Lemn de santal 
aromat ardea în suporturi metalice si se asezaserá saltele 
din paie pentru dormit. În camera lui Cortes se mai afla de 
asemenea un tron de aur cu pietre preţioase. 

Cortes era uluit. Palatul era atât de mare, încât te 
rătăceai cu uşurinţă pe coridoarele sale întortocheate; 
camerele dădeau în săli mari, care, la rândul lor, se 
deschideau spre curţi interioare cu băi aburinde, fântâni şi 
grădini. Tot ce vedea depăşea orice imaginaţie. Palatele din 
Toledo şi Santiago erau nimic în comparaţie cu acesta. 

Dar ştia că nu trebuia să se lase copleşit de splendoarea 
din jur. Dacă nu revenea cu picioarele pe pământ, erau 
pierduţi. În ciuda cuvintelor frumoase, Motecuhzoma nu 
luase încă nici o hotărâre. 

Urmându-şi instinctele sale de soldat, puse imediat 
santinele de pază şi le porunci tuturor să rămână înăuntru. 
Şi, pentru orice eventualitate, ordonă soldaţilor să urce 
tunurile pe acoperiş şi să tragă câteva salve în cinstea 
sosirii lor. Loviturile de tun răsunară în toată valea, 

* 


Cortes de-abia se instalase în camera lui, când caceres îl 
anunţă că părintele Olmedo şi fratele Aguilar doreau să-i 
vorbească de urgenţă. 

— Bine, pofteşte-i, zise el oftând obosit. 

Olmedo părea stânjenit, ca de obicei, dar Aguilar avea 
mutra lui îndurătoare, nesuferită. Cortes se înfurie. 
Veniseră probabil să-i amintească de îndatoririle lui. „Ah, ce 
mult îi ura pe preoţi!” 

— Ce doriţi? îi întrebă el. 

Cei doi se uitară unul la altul. Olmedo vorbi primul. 

— Fratele Aguilar a ridicat o problemă foarte importantă, 
zise el. 

Cortes îi privea încruntat; dar nici Olmedo, nici Aguilar nu 
se lásará intimidati. 

— Má tem că dona Marina i-a făcut pe indieni sá creadă 
că eşti un zeu, zise el. 

Cortes de-abia se abtinea. ,Nesuferitilor! Ar fi trebuit să 
vă las pe plaja de la Yucatan! Mi-aţi creat mai multe 
probleme decât Norte, renegatul.” Dar aşteptă să se 
calmeze. 

— Doar aţi auzit toţi ce i-am spus să le transmită. Ce 
dovezi aveţi că mi-a răstălmăcit vorbele? 

— Atunci de unde le-a venit această idee că ai fi un zeu, 
senor? 

— Nu ştiu, frate Aguilar. Avem de-a face cu un popor 
superstitios. Tocmai de aceea ne aflăm aici. Să-i eliberám 
de diavoli şi să le aducem adevărata credinţă. 

— Femeia aceasta ne zădărniceşte strădaniile! Le-a spus 
oamenilor că eşti Şarpele cu Pene. 

— N-ai nici o dovadă. 

Aguilar strânse la piept Cartea Orelor. 

— Lasă-mă să traduc doar eu, îi propuse el. Atunci vom fi 
siguri că mesajul tău nu este schimbat. 

— Nu vorbesti limba lor, Aguilar. De aceea dona Marina 
s-a dovedit un ajutor de nepretuit pentru noi. 

— Dar unii mexicani înţeleg chontal maya. Am putea... 

— Ce am putea? Să-mi pierd zile întregi ascultându-te 
cum ciripeşti ca o pasăre? Ne ia şi aşa destul de mult să ne 
înţelegem. Te temi că mesajul nostru este stirbit? 
Gândeşte-te atunci cum ar fi dacă s-ar băga încă un om ca 
intermediar. 

— Ne temem să nu fii pus într-o situaţie primejdioasă, 
senor, încercă Olmedo să-l împace. 

Cortes lovi cu pumnul în masă. 

— Pe onoarea mea, îndrăzniţi sá mă acuzaţi de trădare? 
Erezie? Sau de blasfemie? 

Olmedo se ofili sub privirea lui mânioasă. 

— Ne temem doar ca nu cumva nişte oameni răuvoitori 
să vă acuze de... 

— De ce? Ce aţi vrea să fac? Le-am distrus idolii şi 
altarele păgâne oriunde le-am întâlnit în drumul meu. Şi aş 
fi făcut mai mult... dacă nu m-ati fi oprit chiar voi! lar acum 
mă acuzaţi de blasfemie... 

— Nu a fost ideea mea seno... 

Cortes se întoarse spre Aguilar. 

— Îmi pui răbdarea la încercare, frate Jeronimo. 

Aguilar se albi la faţă. 

— Senor, nu má tem de ce este, ci de ce pare să fie. 

— Este exact cum pare cá este. Am venit sá ráspándesc 
credinţa creştină în aceste locuri si să susţin interesele 
regelui meu la tronul unui mare imperiu! S-ar putea să 
reuşesc în final să predau acest regat intact, nu numai 
regelui Spaniei, ci şi lui Dumnezeu însuşi! Când ceilalţi au 
vrut să se întoarcă, am mers înainte şi am fost singurul 
care am susţinut cauza cruciadei noastre. Puteţi nega acest 
lucru? 

— Nu, senor, se grăbi să răspundă Olmedo. 

— Nu aveţi nici un motiv să nu vă încrederi în mine sau în 
dona Marina! Ce trebuie să fac să vă dovedesc credinţa 
mea? 

Părintele Olmedo rămase tăcut, dar Aguilar, obraznic ca 

de obicei, tinu neapárat sá aibá ultimul cuvánt. 

— Trebuie să-i convingeti că nu sunteţi zeu, zise el. 

— O să-mi văd de datoria mea, frate Aguilar si ai face 
bine să-ţi vezi şi tu de a ta. Şi acum lásati-má în pace, 
adăugă el, întorcându-le spatele. 

Dar, când ajunseră la uşă, îi opri. 

— Părinte Olmedo. N-ai de ce să-ţi faci griji pentru mine. 
O să-ţi dovedesc că sunt omul lui Cristos. Şi o să ţi-o 
dovedesc într-aşa fel, încât n-o sá te mai îndoieşti 
niciodată. 

Vorbele lui sunaseră mai mult a ameninţare, decât a 
jurământ, chiar şi pentru Olmedo. 

Saizeci si trei. 


Când se trezi Benitez, era încă întuneric. Se îmbrăcă 
repede şi urcă pe terasă să vadă răsăritul soarelui. O 
lumină violetă scălda Tenochtitlanul. 

Canoele alunecau pe lac, prin ceaţă. Pe străzi, oamenii 
înaintau spre temple. Băieţii duceau cărbuni aprinşi şi 
fetele prăjituri de porumb pentru micul dejun al preoţilor. 

Prima rază de soare apăru din spatele culmilor 
muntoase, salutată de toba uriaşă din piele de şarpe din 
vârful lui Templo Mayor. Peste câteva clipe, răsună tiuitul 
scoicilor vestind primele sacrificii ale zilei. 

Benitez era uimit să constate ce ciudat i se părea acest 
oraş. Nu semăna nici pe departe cu tot ce văzuse până 
acum. Până şi Santiago de Cuba avea aspectul unei aşezări 
spaniole, scoase dintr-o mlaştină fierbinte. Dar aici nu se 
auzea scártaitul trásurilor pe caldarâm şi nici ropotul 
copitelor. Oamenii îşi cărau mărfurile pe jos sau cu barca; şi 
nici nu răsunau strigătele negustorilor şi tânguitul 
cerşetorilor. Străzile erau liniştite şi tăcute. În locul duhorii 
de urină şi gunoaie putrede, mirosea a ierburi aromate, flori 
şi tămâie. 

De pe înălțimile terasei, se zăreau drumurile late, pe care 
ar fi încăput vreo zece cai, unul lângă altul. Multe străzi 
aveau canale care se scurgeau exact pe mijloc. 

Ordaz, care luptase în multe campanii în Italia, 
comparase acest oraş cu Veneţia, unde erau de asemenea 
canale pe străzi, dar adăugase: 

— Aici însă nu pute ca la Veneţia. 

Benitez văzu un mexican într-o pelerină largă, discutând 
cu altul care vâslea într-o canoe. Peste tot străzile erau 
curățate de praf şi uscate pe alocuri, unde se udase 
pământul. 

Când debarcase pe râul Grijalva crezuse că locuitorii 
acestor ţinuturi erau nişte sălbatici, dar se pare că se 

înşelase. 

Nişte urlete cumplite îl întrerupseră din visare. Grădina 
zoologică a lui Motecuhzoma se afla în apropiere. Jaguarii si 
pisicile sălbatice primiseră hrana de dimineaţă şi se 
înfruptau din leşurile crude. Floarea Ploii îi spusese că 
animalele erau hrănite cu rămăşiţele oamenilor sacrificați 
în temple. 

Acum Benitez simţi prima duhoare neplăcută, care păta 
acest paradis pământesc: mirosul strident al sulfului care 
adia dinspre Templo Mayor. Chiar şi de aici vedea ceva 
prelingându-se pe treptele piramidei. 

Sânge. 


* 


Cortes îşi pusese un costum negru de catifea. Pe cap 
purta o pălărie de catifea cu un medalion gravat, care-l 
reprezenta pe Sf. Gheorghe învingând balaurul. La gât avea 
un lanţ de aur cu alt medalion, înfăţişând Fecioara cu 
Pruncul. Pe deget, strălucea un diamant mare. 

Satisfăcut de cum arăta, întoarse spatele oglinzii ţinute 
de valetul său şi se uită la Mali. 

— De dimineaţă voi fi primit de împărat, îi spuse el. Te 
rog să-ţi faci datoria cu multă atenţie. 

— Ca de obicei, senor. 

— Mali... începu el. 

Nu-şi găsea cuvintele potrivite. 

— Da, senor. 

— Te rog să traduci exact cuvintele mele, fără excepţie. 

Fata rămase tăcută. „Prostul acela de Aguilar încercase 
din nou să-l influenţeze.” 

— Cred că m-ai ridicat mai mult în ochii lor decât ar fi 
trebuit. 

— N-am făcut decât să traduc vorbele tale fraţilor şi 
surorilor mele, zise ea. 

— Le-ai spus că sunt zeu. 

Mali lăsă ochii în jos, prefăcându-se ruşinată; dar, în 

realitate, voia să-şi ascundă furia. „Eşti într-adevăr zeu”, se 
gândea ea. „l-ai lăsat pe ceilalţi să te creadă un om, la fel 
ca ei, dar tu eşti zeu.” 

— Ştii ce s-ar întâmpla cu mine dacă regele meu ar afla 
că mă dau drept vrăjitor sau mai ştiu eu ce? 

— N-ai nici o vină, senor, îmi asum toată 
responsabilitatea. 

— Dacă este o minciună şi te las s-o spui, sunt la fel de 
vinovat. 

Apoi adăugă pe un ton mai blând. 

— Ştiu că îmi vrei numai binele, chiquita, dar nu se mai 
poate. Azi nu trebuie să mai pui nimic de la tine. Îmi promiti 
chiquita? 

„O asemenea promisiune ar fi fatală pentru amándoi”, se 
gândi Mali. „Oglinda Fumurie s-a deghizat în multe feluri ca 
să-l distrugă pe Şarpele cu Pene şi mă tem că acum a luat 
chipul fratelui Aguilar.” 

— O sá fac asa cum îmi poruncesti, zise ea. 

Îi zâmbi, crezând că o îmblânzise. 

— Bun. Atunci să mergem. Nu trebuie să ne lăsăm 
aşteptaţi. 


287 


- COLIN FALCONER - 


Saizeci si patru. 


Reşedinţa regală era un palat uriaş, cu două etaje, 
construit din piatră vulcanică, trandafirie. Pe uşa principală, 
un iepure de marmură simboliza ziua în care fusese 
terminată construcţia. Şerpi de piatră în diverse culori 
stăteau de pază de-o parte şi de alta a treptelor 
impunătoare care duceau la intrare. Peste tot, zei, vulturi şi 
jaguari împodobeau frescele de marmură. 

— Doamne Sfinte! se minuna Benitez. 

Cortes mergea înainte, cu Mali, urmat de Benitez, 
Alvarado, Ordaz, Leon, Sandoval, Olmedo şi Aguilar. Doar 
câţiva soldaţi încheiau escorta. 

„Am pătruns în vizuina jaguarului”, se gândi Benitez. 


* 


Peretii palatului erau placati cu marmurá si porfir de 
culoarea jadului. Fresce portocalii şi albe impodobeau 
zidurile din loc în loc, alternând cu tapiserii din bumbac viu 
colorat. Grinzile de cedru din tavan erau decorate cu fresce 
care reprezentau flori, păsări şi peşti. 

Tot parterul era ocupat de funcţiile administrative ale 
imperiului: săli de judecată, camere pentru depozitarea 
tributului, a armelor, săli de primire, bucătării şi alte 
încăperi, care adăposteau miile de servitori care roiau în 
jurul lor. 

Trecură printr-un hol uriaş, care dădea într-o curte la fel 
de impresionantă. Apa tásnea din fântâni ornamentale, 
înconjurate de flori parfumate. În faţa lor, altă scară lată de 
marmură ducea la al doilea etaj al palatului, unde se aflau 
apartamentele împărăteşti. 

Zeii îi priveau din înălţimea grinzilor, iar jaguarii din 
piatră îşi căscau gurile amenintátor în nişele din pereţi. 
Piticii şi muzicanţii fuseseră daţi afară si ieşiră făcând 
tumbe. Împăratul, într-o superbă mantie turcoaz, tivită cu 
blană de coiot, stătea pe un tron sculptat dintr-un bloc 
întreg de piatră. Lângă el era un altul, dar împletit din 
trestii, pregătit pentru Cortes. Alte ypcalií joase de lemn, 
fuseseră aranjate pentru suita spaniolă. 

Din toţi curtenii lui Motecuhzoma, rămăseseră doar 
patru. Femeia-Şarpe, prim-ministrul său, Cuitlahuac, fratele 
său şi cei doi nepoți, Maize Cobs şi Vulturul Care Cade. 

Motecuhzoma bătu din palme şi Vulturul Care Cade făcu 
un pas înainte, să aducă darurile alese de împărat pentru 
oaspeţii săi. Cortes primi o casetă cu bijuterii de aur, în 
timp ce căpitanii săi se aleseră fiecare cu câte două lanţuri 
de aur şi două mantii de bumbac. 

Cu ajutorul lui Mali, Cortes îi mulţumi lui Motecuhzoma 
pentru darurile sale şi se declară satisfăcut de palatul unde 
era găzduit. 

Motecuhzoma îl întrebă cu ce putea să-l mai slujească. 

— Mali, zise Cortes, trebuie să-i spui că nu sunt un zeu, ci 
un om ca el. Spune-i de asemenea că am fost trimis de un 
mare rege, stăpânul unor ţinuturi întinse. Suveranul meu 
vrea ca Motecuhzoma să renunţe la zeii lui falşi, care sunt 
nişte diavoli şi să devină vasalul lui. Dacă va imbrátisa 
dreapta credinţă, se va bucura de prietenia şi ajutorul lui. 

Apoi se opri, uitându-se la Olmedo şi Aguilar, să se 
asigure că-l pricepuseră. 

— Te rog să-i transmiti exact cuvintele mele. 

Mali încuviinţă din cap. 

— Aşa voi face, senor. 

,Cum sá fac asa ceva? Íl lasi pe Aguilar sá strice totul? 
Din cauza lui, am muri cu toţii.” Se întoarse spre împărat. 

— Stăpânul meu vrea să ştii că a venit din Ţara Norilor, 
trimis de Ometeotl, zeul cel mare. Se află aici să pretindă 
tronul care i se cuvine de drept şi trebuie să i te supui. 

Motecuhzoma părea resemnat. 

— După cum ştii, venirea stăpânului tău a fost vestită cu 

multe generaţii în urmă. l-am păstrat acest tron. Dar sper 
că mă va lăsa să-mi conduc supuşii. In rest, mă voi supune 
poruncilor sale. 

Fata îl privi drept în ochi pe Cortes. 

— Spune că va fi supusul tău, dar speră să-l laşi să-şi 
conducă poporul, zise ea. 

Se făcu linişte. Spaniolii se uitau unii la alţii, uluiti. 

— Acestea au fost cuvintele lui? o întrebă Cortes. 

— Am tradus exact, fără înflorituri, îl asigură Mali, 
amintindu-i de conversaţia lor. 

Cortes încremenise în loc. Totul i se părea mult prea 
Uşor. 

— Crezi că a vorbit serios? 

— Nu ştiu, murmură Mali, plecându-şi privirile. Eu mă 
mulţumesc doar să traduc ce spune, fără înflorituri. 

— Mali! 

— Senor, nu pot să citesc gândurile împăratului)! 

Cortes cedă. 

— Bine. Spune-i atunci că voi fi fericit să-i accept 
vasalitatea, din partea regelui meu. Dar, dacă-l acceptă pe 
Carol suveran politic, trebuie să-l accepte de asemenea şi 
ca îndrumător spiritual. Prin urmare, va trebui să renunţe la 
sacrificiile umane şi să se boteze în dreapta credinţă. Va 
trebui de asemenea să le spună oamenilor lui să renunţe la 
zeii lor falşi şi să înveţe adevărata religie. 

Mali îl ascultă. Motecuhzoma se schimbă imediat la faţă. 
Se temea şi se înfuriase în acelaşi timp. 

— Spune-i lui Malinche că am aflat de noua lui religie si 
crucile pe care le-a ridicat în templele noastre. Sunt sigur 
că zeii lui sunt foarte buni cu el. Dar şi zeii mei sunt buni. 
Nu pot risca să-i ofensez, nici măcar pentru el. Sper că vom 
putea fi prieteni, fără să discutăm acest subiect delicat pe 
viitor. 

„Îi cer unui zeu să nu discute despre religie?” se gândi 
Mali. Dar era exact răspunsul pe care se aşteptase să-l 
audă. „Nu vreau să te împrieteneşti cu stăpânul meu”, se 
gândi ea. 

Se întoarse spre Cortes. 

— Spune că nu riscă să-şi ofenseze zeii. Recunoaste că 
eşti un mare nobil. 

Spaniolii se uitară unii la alţii, derutaţi. 

— Mai întâi îţi oferă tronul, bombáni Alvarado si pe urmă 
are tupeul sá ne ameninte. Ce fel de joc este acesta? 

— Mali? murmură Cortes, implorând-o din priviri să-i dea 
un sfat. 

„Cum să-ţi explic de faţă cu toţi?” se gândi fata. „Te 
consideră Şarpele cu Pene, aşa că ţi-a oferit tronul. Dar nu 
poate renunţa la zeii lui, Oglinda Fumurie şi Pasărea 
Colibri.” 

— Vrea să fii rege, dacă-l laşi să conducă asa cum vrea, 
murmură ea. 

Ochii lui Cortes sclipiră furiosi. 

— Spune-i că trăieşte în păcat, că există un singur 
Dumnezeu, iar idolii lui sunt nişte diavoli. Toţi oamenii 
provin din Adam şi Eva, ceea ce înseamnă că suntem toţi 
fraţi şi canibalismul este un păcat împotriva oamenilor săi şi 
a lui Dumnezeu. Dacă nu-l acceptă pe Cristos şi nu întoarce 
spatele idolilor săi, va arde pe vecie în focurile ladului. 

Mali mai auzise acest discurs, de la Olmedo şi Aguilar, 
dar nu-şi imaginase că va trebui să-l repete împăratului 
mexican. Dacă ea nu înţelegea, cum să-i spună lui 
Motecuhzoma? Se uită la Cortes. 

— Vreti să-i transmit exact aceste cuvinte? murmurá ea. 

— Da. 

Mali se supuse. Şi, după cum anticipase, Motecuhzoma 
reacţiona îngrozit şi revoltat în acelaşi timp. Malinche îi 
promisese că venise ca un prieten, cu gânduri paşnice, dar 
iată că acum îl ameninţa în propriul său palat. Era un zeu, 
într-adevăr, dar nu unul prea important. 

— Spune-i lui Malinche că zeii mei m-au ajutat până 
acum. O să-l ascult în tot ce vrea, dar îmi cere imposibilul. 

„Exact cum am sperat”, se gândi Mali. „Stăpânul meu nu 
va avea de ales şi va trebui să te distrugă.” Traduse 
cuvintele lui Motecuhzoma. Alvarado şi ceilalţi păreau 
îngroziţi. Mali zâmbi: maimutele care iubesc aurul s-au 
trezit prinse în capcană chiar de religie. Cortes se frământa. 

Ştia la ce pericole se expunea, dar nu va da înapoi. 

Însă, în momentul acela, Olmedo făcu un pas înainte. 

— Senor, murmură el, cred că nu este prudent să 
insistăm. Ajunge că am deschis subiectul. S-o luăm treptat. 

— Nu te înţeleg, doar voi, preoţii, m-aţi îndemnat să fiu 
mai hotărât şi mai pios. 

— Nu ne îndoim de pioşenia ta, milord. Dar cred că, în 
cazul acesta n-ar trebui să ne pripim. 

— leri mi-ati ţinut un discurs în care mă acuzaţi de 
lâncezeală! 

— Cred că părintele Olmedo are dreptate, caudillo, zise 
Alvarado. Ar fi mai bine să nu insistám. 

Cortes oftă. 

— Fie, cum vreţi, bombăni el. 

Apoi se întoarse spre Mali. 

— Multumeste-i pentru daruri şi ospitalitate. Acum o să 
plecăm. 

Mali era dezamăgită. Se pregătise de mult timp pentru 
această încleştare între zeu şi prinţ. Nu-i venea să creadă 
că se lăsase convins de propriii săi preoţi. Il obligaseră să-şi 
nege divinitatea. 

De-abia reuşi să-şi ascundă disprețul în timp ce îşi lua 
rămas bun de la Motecuhzoma din partea spaniolilor. „Dar 
mai era timp”, îşi spuse ea. „Cortes nu va sta de-o parte 
mult timp. Voi fi alături de el când îţi va înfrunta cruzimea 
şi-ţi va lua tronul.” 


* 


Vulturul Care Cade fi urmărea pe spanioli în timp ce 
plecau. Remarcase că, în timpul discuţiilor cu unchiul său, 
fata evitase să-i spună străinului Şarpele cu Pene, aşa cum 
făcuse pe coastă şi la Cholula. In schimb folosise cuvântul 
onorific „stăpân”, care se putea aplica deopotrivă unui prinţ 
sau unui zeu. Încă nu era clar cu cine aveau de-a face. 

Acum era convins că Malinche era un om la fel ca el, deşi 
unul mult mai viclean chiar decât un zeu. 


292 


- AZTEC - 


293 


- COLIN FALCONER - 


Saizeci si cinci. 
Sala Cavalerilor Jaguarului. 


— A cerut să vadă templul, spuse Femeia-Şarpe. 

Deasupra lor răsuna tiuitul scoicilor, în vârful piramidei 
Marelui Templu. Era ultimul ceas al nopţii şi, înainte de 
ivirea zorilor, preoţii trebuiau să smulgă capetele a sute de 
prepelite şi să folosească sângele lor pentru a saluta 
răsăritul soarelui. Prepelita fusese aleasă pentru această 
ceremonie pentru că avea pene pestrite, alb cu negru, la fel 
ca stelele de pe cer, pe care Pasărea Colibri, zeul soarelui, 
trebuia să le înfrângă înainte de a se ridica dinspre est. 

— Oare ce doreşte să găsească în templu? întreba 
Quitlahuac. 

Întrebarea rămase fără răspuns. 

Vulturul Care Cade era furios. Până acum aceşti intruşi 
nu manifestaseră nici un pic de respect faţă de zeii lor, aşa 
că voiau probabil să-i ofenseze şi mai mult. 

La fel ca Motecuhzoma, şi el era îngrijorat de semnele 
prorocirilor care se împliniseră cum nu se poate mai exact. 
Aceşti străini intraseră în oraşul lor în ziua Vântului, semnul 
Şarpelui cu Pene deghizat în vârtej, asemenea semnului 
vrăjitorilor şi hoţilor care-şi alegeau ziua pentru a-şi 
hipnotiza victimele înainte să le ia casele, să le mănânce 
proviziile, să le violeze femeile şi să le fure comorile. 

De când sosiseră străinii, locuitorii oraşului intraseră în 
panică. Se aşteptau din clipă-n clipă să izbucnească un 
cataclism. O linişte apăsătoare se lăsase asupra oraşului. Şi 
ei, crema aristocrației, stăteau aici, neajutorati. 

— Nu cred că acest Malinche este cu adevărat Şarpele cu 
Pene, zise Vulturul Care Cade. 

— Dar Marele Conducător crede, îi spuse Maize Cobs. 

Vulturul Care Cade se întoarse spre primul-ministru. 

— Ce părere ai, Femeie-Sarpe? Nu cumva este un sol 

dintr-o tará necunoscutá? 

Primul-ministru clátiná din cap. 

— Dacá ar fi venit ca ambasador, ne-ar fi arátat o 
scrisoare de recomandare. Dar el a venit aici pretinzánd 
tronul Tenochtitlanului şi Motecuhzoma este dispus să i-l 
dea. Mă întreb ce o să se aleagă de noi. 

Se făcuse linişte în sala de audienţe. Deşi erau 
nemulţumiţi, ezitau să facă următorul pas şi anume cel spre 
nesupunere şi revoltă. Motecuhzoma era tlatoani, Marele 
lor Conducător, ales pe viaţă. Era la fel de intangibil ca zeii. 
Nobilii se retraseră încet, unul câte unul, până când Vulturul 
Care Cade rămase singur. 

„Imperiul nostru s-a bazat pe soare”, se gândi el. „Dar 
acum soarele începe să pălească. Mă tem pentru Mexic.” 

Saizeci si sase. 
Templo Mayor. 


În faţa treptelor zăcea trupul ciopártit al unei femei, pus 
într-un cerc. Aceasta era Zeița Luna - îi explică Mali, fiica 
Fustei Sarpelui, mama Lunii şi a Stelelor. Când Fusta 
Şarpelui era gravidă cu zeul soarelui - Pasărea Colibri - 
Zeița Lunii a încercat s-o ucidă. Dar zeul a sărit din pántecul 
mamei sale s-o salveze, înarmat şi înalt cât un om în toată 
firea. A trebuit s-o taie cu sabia pe Zeița Lunii, aşa cum 
face de atunci în fiecare noapte, ca să se nască din nou. 
Aşa că iat-o lângă altarul lui; fresca ei înspăimântătoare a 
fost aşezată în aşa fel încât să prindă trupurile sacrificate 
când se rostogolesc de pe altar. 

Benitez se zgâia uluit la piramidele impunătoare de 
piatră. La nici cincizeci de paşi de locul unde stăteau acum, 
se înălța templul Sarpelui cu Pene. Piramida sa se deosebea 
de celelalte din jur, era rotunjită, ca să nu-l stânjenească pe 
Zeul Vântului şi să-l lase să sufle cum dorea. Cel puţin aşa 
le explicase Mali. 

În apropiere grămezi de cranii se înşirau cu miile, dovadă 
a cruzimii mexicanilor. Unele erau proaspete încă, pline de 
sânge închegat, iar altele se albiseră deja în soare. 

Marele Templu domina piaţa. „Vârful era mai înalt decât 
turla catedralei din Sevilla”, se gândi Benitez. Scările care 
duceau la ultimul nivel erau atât de abrupte, încât păreau 
că urcă vertical spre nori. Doi şerpi colorați din piatră 
stăteau de strajă de-o parte şi de alta. 

Mexicanii care-i insotiserá îi făcură semn lui Mali să nu-l 
lase pe Cortes să se obosească. Trebuia cărat pe treptele 
abrupte. Dar spaniolul îi dădu la o parte şi se avântă spre 
vârf. Benitez îl urmă gafáind. De-abia putea să-i ţină pasul. 

„Doamne Sfinte”, se gândi Benitez.. 

Motecuhzoma îi aştepta în vârf. 

— Te întreabă dacă eşti obosit după urcuş, îi spuse Mali 
lui Cortes. 

— Spune-i că... noi nu obosim niciodată, se enervá 
Cortes. 

„Poate tu n-ai obosit”, se gândi Benitez, „dar eu de-abia 
îmi mai trag sufletul. Cred că mi se aude inima până în 
Cuba.” Dar reuşi să se abţină şi să-şi ascundă oboseala. 

Dinaintea lor se desfăşura panorama oraşului - un 
labirint de străzi şi canale, presărate cu case albe, adunate 
în jurul palatelor trandafirii din piaţă. Alte temple se înălţau 
în tot locul; turnurile lor albe străluceau pe fundalul 
munţilor şi al celor doi vulcani cu piscurile înzăpezite, care 
scuipau cenuşă spre cer. Pe apele lacului pluteau canoe, 
deplasându-se între oras şi țărm. În depărtare, Benitez 
zărea pădurile de brad şi trecătoarea pe unde pătrunseseră 
cu o săptămână în urmă în această vale a minunilor. 

— Ai mai văzut aşa ceva? îl întrebă Ordaz în şoaptă. 

— Nici n-am visat că poate exista aşa ceva, îi răspunse 
Benitez. N-am vizitat nici un oraş mai mare ca Sevilla. 

— Dar eu am colindat toată lumea. Am fost la Roma, 
Veneţia, Napoli, Constantinopol şi tot n-am întâlnit 
asemenea splendoare. 

Benitez îşi aminti de vorbele lui Norte; barbarii la porțile 
Romei. În ultima vreme, o întrebare nu înceta să-i dea 
pace: dacă Dumnezeu i-a ales într-adevăr pe creştini, de ce 
n-au reuşit să creeze niciodată un paradis ca acesta? 
„Poate”, se consolă el, „vom aduce catedralele şi religia 
noastră şi vom spori măreţia acestui paradis. Dumnezeu a 
avut în mod sigur un scop, dacă ne-a trimis aici.” 

Cu ajutorul lui Mali, Motecuhzoma le arătă apeductul care 
aducea apă proaspătă în oraş de pe Dealul Greierului şi 
marile arcade din piaţa Tlatelolco. ` 

„Parcă ar fi un vis”, se gândi Benitez. In fiecare zi 
descopereau o nouă minune. 

Încercă să-şi desprindă privirile de la panorama care se 
profila dinaintea lui si se uită la piatra de sacrificiu din faţa 
altarului Păsării Colibri. În contrast cu frumuseţea din jurul 
lor, râul ieşea şi mai mult în evidenţă. Piatra şi treptele erau 
alunecoase din cauza sângelui închegat. lnăuntru ardeau 
nişte cărbuni într-un suport metalic. Preoţii templului 
semănau cu nişte ciori. Hainele lor negre erau brodate cu 
cranii, aveau părul lung până-n talie, erau plini de sânge 
închegat şi urechile lor zdrentuite de automutilări repetate. 
Duhneau a sulf, putreziciune şi îţi trezeau o repulsie 
cumplită. 

Erau două altare; cel din stânga aparţinea lui Tlaloc, 
Aducătorul Ploii. Fusese vopsit în alb cu albastru şi era păzit 
de broaşte din piatră, în frunte cu figura policromă a lui 
Chacmool, mesagerul zeilor; iar lângă el se afla sângeroasa 
piatră de sacrificii a Păsării Colibri, cu o frescă pictată cu 
capete albe de mort, la intrare. 

— Motecuhzoma te întreabă dacă vrei să pătrunzi în 
altarul marelui lor zeu, Pasărea Colibri, îi traduse Mali. 

Îl urmară înăuntru pe împărat şi rámaserá împietriţi. 

Saizeci si sapte. 
Casa Fiarei. 


Înainte sá distingá ororile din beznă, Benitez simţi 
duhoarea cumplitá, sufocantá, de abator. 

Treptat, văzu cei doi ochi mari de piatră care sclipeau în 
întuneric, fixati într-o mască de aur. Apoi urmă trupul 
statuii, care reprezenta un războinic cu un arc de aur şi 
săgeți, împodobit cu jad, opal şi perle. 

— Aceasta este Pasărea Colibri, Zeul Soarelui şi al 
Războaielor, îi traduse Mali. Noi, mexicanii, suntem poporul 
lui. Ne protejează întotdeauna şi ne aduce mari victorii. 
Colierul de la gât este alcătuit din craniile şi inimile regilor 
înfrânți de mexicani, turnate în argint de artiştii noştri. 

Benitez de-abia se abtinea să nu vomite. Era sânge peste 
tot. Inchegat în straturi groase pe ziduri şi podele. lar 
duhoarea... 

Motecuhzoma îi conduse mai departe, dând la o parte 
nişte draperii, din piele de om, conform explicaţiilor fetei, 
de care atârnau clopoței mici din cupru şi argint. Trei inimi 
proaspete sfârâiau pe cărbuni. În beznă se vedea altă fiară, 
cu faţă de urs şi ochi strălucitori din silex; pe trupul lui erau 
încolăciţi diavoli cu cozi lungi. Aceasta îl simboliza pe 
Tezcatlipoca, Oglinda Fumurie, Zeul ladului şi al Umbrelor, 
prinţul vrăjitorilor şi stăpânul vulturilor. 

— Cred că o să vomit, zise Alvarado. 

Cortes, negru la faţă de furie şi scârbă ieşi din altar, 
urmat de ceilalţi spanioli, nerăbdători să tragă în piept aer 
curat şi să se îndepărteze cât mai repede de aceşti diavoli 
din piatră. 

Motecuhzoma se albise la faţă de revoltă şi umilinţă. 
„Dar ochii lui îl imploră disperaţi”, se gândi Mali. „Vrea să 
evite această confruntare şi ştie că nu poate.” 

Cortes se întoarse spre ea, furios. „Îi văd harul în priviri”, 

îşi spuse fata. Se deghizase în persoana spaniolului Cortes 
dar dispăruse. 

— Spune-i acestei fiinţe că nu înţeleg cum poate să 
slujească asemenea zei, care nu sunt altceva decât nişte 
întruchipări ale diavolului. Cu permisiunea lui, voi scoate 
demonii de aici şi-i voi înlocui cu o cruce şi cu imaginea 
Fecioarei. 

Mali se întoarse acum spre Motecuhzoma, bucuroasă că 
sosise clipa confruntării mult aşteptate, care însemna 
împlinirea destinului ei. 

— Stăpânul meu este foarte supărat, zise ea. Se miră că 
un mare prinţ insistă să practice aceste sacrificii umane 
revoltătoare. Doar îţi dai seama că idolii pe care-i serveşti 
sunt nişte monştri. De aceea vrea să închini imediat acest 
templu religiei lui. 

In timp ce-i vorbea, Motecuhzoma începu să tremure. 

— Dacă aş fi ştiut că Malinche se va folosi de această 
ocazie sá ne insulte zeii, nu l-aş fi invitat aici, şuieră el. 

Fata îl aruncă o privire lui Cortes. Stătea cu mâna pe 
sabie. Mali se lumină la faţă. „Da”, se gândi ea. „S-o facem 
acum. Taie-i capul, aruncă-i idolii, arde-i preoţii, dărâmă 
templul. Acum.” 

Dar Benitez îl opri. 

— Nu aici, caudillo. Nu este momentul potrivit. Să fim 
mai prudenti. 

— Aceasta nu este religie, zise Cortes, făcând semn spre 
preoţii în haine negre, ci un cârd de vulturi. 

— Sunt perfect de acord, senor, dar căpitanul are 
dreptate, interveni Olmedo. 

Se albise la faţă de teamă. 

— Să nu precipităm o luptă care nu ne avantajează. De- 
abia am sosit în acest oraş. Dumnezeu nu se aşteaptă să 
exterminăm răul într-o singură zi. 

Cortes lăsă mâna în jos. Se pare că, de data aceasta, era 
de acord cu preotul. 

— Bine, zise el, întorcându-se spre ceilalţi. Ce părere 
aveţi, domnilor? Nu vă lăsaţi orbiti de frumuseţea din jur. 
Aici este capitala diavolului. Dacă o cucerim, celelalte oraşe 

se vor supune de la sine. 

Zicând acestea, începu să coboare treptele. Mali alergá 
după el. „Ezitarea de la Cholula dispăruse”, se gândi ea. 
„Zeul se întorsese din nou în inima lui, mánios şi 
răzbunător. Infruntarea finală nu putea fi departe.” 


* 


Motecuhzoma îi urmărea din priviri. Simtea dezaprobarea 
mută a preoţilor săi, ştia că, în loc să-şi împace zeii, îi 
înfuriase şi mai mult. Se întoarse şi intră în altar, să-şi ofere 
sângele zeilor, drept pedeapsă. 

Isi înţepă limba şi urechile cu spini şi puse ghimpii 

însângeraţi într-un vas de sticlă. Ce era de făcut? 
_ Malinche nu mai părea la fel de pretentios ca la început. 
In curând va afla tot oraşul cum aceşti străini sfidaseră zeii. 
Pe Malinche îl preocupa numai religia şi abolirea sacrificiilor 
umane; când era vorba de aceste subiecte, se purta într- 
adevăr ca un zeu, ca Şarpele cu Pene. Totuşi, servitorii 
trimişi să gătească şi să-i îngrijească pe străini susțineau că 
nu se purtau deloc ca nişte zei, că excrementele lor nu erau 
din aur, ba dimpotrivă miroseau ca cele de câine. Ce să mai 
creadă? 

Se întinse dinaintea imaginii Oglinzii Fumurii, rugându-l 
să-i dea un răspuns la această dilemă. 

— O, stăpâne, zeul nostru, deschide-mi ochii şi inima, 
sfătuieşte-mă, poartă-mă pe drumul înţelepciunii. Inspiră- 
mă, îndrumă-mă, arată-mi ce trebuie să fac! 

Saizeci si opt. 


Inimi calde prájindu-se pe cárbuni. Ochii Fiarei sclipeau 
rosiatici si veneau spre el ín bezná. O luá la fugá pe 
coridoarele nesfársite ale palatului. Mána lui lásá o dará 
roşiatică pe perete. Cadavre decapitate îl urmăreau 
strigându-l pe nume, acuzându-l.  Duhoarea era 
insuportabilă. Se înglodase în mâlul lacului. Nu mai avea 
scăpare... 

Se ridică tresărind, încercând să pătrundă bezna. 

Preoţii sunau din scoici, în vârful lui Templo Mayor, 
ránindu-se de bunăvoie, să se asigure că soarele va răsări 
din nou. 

Inspiră adânc. Cámasa era îmbibată de transpiratie. 
Floarea Ploii se lipi de el şi-i vorbi în nahuatl încercând să-l 
liniştească. Se întinse din nou, strângând-o în braţe. Se 
întreba dacă va mai adormi vreodată liniştit. 

— Caro, murmură el, sărutând-o pe frunte. _ 

De când devenise atât de prețioasă pentru el? li trezise 
pofta de viaţă. Dar se îndoia că vor avea vreo şansă. Erau 
pierduţi şi călcau pe un pământ îmbibat în sânge. 


* 


Alonso Janez, unul din támplari, a fost cel care a 
descoperit-o. Cortes îi poruncise sá ridice o capelă în palat 
şi, în timp ce căuta un loc potrivit, a zărit o porţiune de zid 
acoperită de curând cu ipsos. Curios, a vrut să vadă ce se 
ascundea acolo. 


* 


Cortes ridicá felinarul deasupra capului, sá lumineze 
fabuloasa comoará, care consta din jad, opal, perle, coliere 
din aur, bătute cu pietre preţioase, statui din argint pur, roţi 

din aur, asemănătoare celei primite în dar la San Juan de 
Ulua. Se uita uluit la bogăţiile din faţa lui. Aproape că nu-i 
venea să creadă. 

Toate darurile primite nu se comparau nici pe departe cu 
această minune. Ce găsise aici îl făcea mai bogat decât 
multe capete încoronate ale Europei. 

— Fir-aş al naibii! murmură Alvarado lângă umărul lui. 

— Cum o să păstrăm secretul? zise Jaramillo. 

— N-o să-l păstrăm, îi spuse Cortes. Vreau să vadă toţi. 
Fiecare soldat în parte. 

— Dar, caudillo, protesta Alvarado, vor fi din ce în ce mai 
multe lacrimi. Va ieşi scandal. 

— De ce crezi că au venit oamenii aici? Să se 
îmbogăţească. Acum, după ce vor afla, vor lupta ca leii să- 
şi păzească averea. Faceţi cum v-am spus. Aduceţi-i aici 
câte trei, pe rând. Să vadă ce a încercat Motecuhzoma să 
ascundă de noi. Pe urmă astupă imediat zidul. Trebuie să 
ne gândim ce o să facem. Una este să găseşti o comoară şi 
alta s-o pázesti. 


* 


Mali trecu pe lângă o fântână înconjurată de sălcii. Era 
cald şi mirosea a crini. În faţa ei era scara cea mare, care 
ducea la apartamentele lui Cortes. Deodată îl văzu pe 
Aguilar studiind cartea de rugăciuni, la umbră şi grăbi 
pasul. 

— Dona Marina, o strigă preotul, împleticindu-se în 
sutana lui. 

Mali nu se întoarse. 

— Ce mai vrei, Aguilar? 

— Trebuie să-ţi vorbesc. 

— Am treabă. 

— Nu poţi sá mă ignori la nesfârşit! Chiar dacă nu-ți 
convine prezenţa mea, te previn că am ochi, urechi şi 
intentionez să mă folosesc de ele. 

Avea dreptate. „Nu fugi niciodată de scandal”, o sfătuise 

tatál ei. ,Scandalul este destinul táu.” Se opri ín capul 
scărilor, îl aşteptă în umbra statuetelor toltece, care 
stăteau de strajă. 

— Ce ai de spus? îl întrebă ea. 

— Mi-ai nesocotit sfaturile! 

— Care sfaturi? 

— N-ai transmis exact mesajul lui Cortes, Dumnezeu sá 
te ierte. Nu-i aşa că Motecuhzoma îl crede şi acum pe 
Cortes zeu? 

— Eşti un prost, Aguilar. 

— Dar nu atât de prost încât să comit erezii în numele 
Domnului. 

Se apropie de el, special, să-l înnebunească. 

— Dacă Motecuhzoma ar crede chiar şi pentru o clipă că 
stăpânul nostru Cortes nu este zeu, ne-ar ucide pe toţi. Am 
ajuns până aici numai pentru că mexicanii îl consideră pe 
Cortes Şarpele cu Pene. 

— Înseamnă că este vinovat de blasfemie. Nu avea 
nevoie de vrăjitoriile tale. Dumnezeu o sá ne protejeze. 

Conversatia lua o întorsătură primejdioasă. Dacă auzea 
cineva? 

— Dumnezeu te protejează într-adevăr, Aguilar, zise ea 
în chontal maya, în loc de castillană. La fel ca Şarpele cu 
Pene sau Oglinda Fumurie. Toţi sunt Dumnezeu, de fapt. 

— Misiunea noastră este să-l aducem pe Motecuhzoma la 
dreapta credinţă. 

— Nu, Aguilar, ne-ar costa viaţa şi împăratul ar câştiga. 

— O să-l distrugi! Dacă s-ar afla de această vrăjitorie, 
reprezentanţii Sfintei Biserici l-ar arde pe rug! 

Omul vorbea în dodii. Totuşi, intelesese din vorbele lui că 
ea, Mali, îl pusese pe Cortes mereu în pericol. N-avea 
încotro. 

— Este un zeu, Aguilar, chiar dacă nu crezi. 

— Cum îndrăzneşti să afirmi aşa ceva? Este un om! 

Mali clătină din cap şi făcu semn spre crucea de lemn de 
la gâtul lui Aguilar, ţinându-şi respiraţia. Nu se spăla 
niciodată. „De ce preoţii, castillanii sau mexicanii puteau 
toţi în asemenea hal?” 

— Crezi cá un om obisnuit ar fi putut sá ne ducá atát de 
departe? 

Aguilar încercă să-i întoarcă spatele, dar îl apucase de 
crucifix. 

— Este un om obişnuit! De viţă nobilă, la fel ca mulţi alţii 
şi fără nici un ban. Puertocarrero, de exemplu, era de rang 
superior. Iti amintesti ce respectuos îi vorbea? Cu Alvarado 
se poartă la fel. Dau acestei expediţii o notă de 
respectabilitate. Cât despre virtuțile personale am aflat de 
la ceilalţi ofiţeri că în Cuba era recunoscut drept un bun 
călăreț şi spadasin, fără să fie însă un om prea pios. Este 
făcut din lut, la fel ca noi toţi. 

— Poate că Dumnezeu s-a întruchipat mai târziu în 
sufletul lui, aşa cum s-a întâmplat cu Motecuhzoma. 

— Un om poate să-l găsească pe Dumnezeu, dar 
Dumnezeu... nu poate lua formă umană. Nu s-a întâmplat 
decât o singură dată! Doar n-o să-l compari pe Cortes cu 
Mântuitorul nostru, lisus Cristos! 

Mali îi întoarse spatele. Prostiile pe care le debita Aguilar 
îi dădeau bătăi de cap. Dar preotul se luă după ea. 

— Nici nu încerc să înţeleg, îi spuse Mali, peste umăr. Dar 
are un zeu în sufletul lui, fără să ştie. Poate că n-o fi Şarpele 
cu Pene, Zeul înţelepciunii, dar este un om extraordinar. Şi 
ştiu un singur lucru: nici într-o sută de vieţi n-o să mai 
cunosc un om ca el. Este destinul meu, Aguilar. Dacă se 
termină cu Cortes, se termină cu Malinali. 

— Eşti o vrăjitoare! îi strigă preotul. 

Cearta lor atrase atenţia santinelelor, care păzeau 
apartamentul lui Cortes. Chiar şi caceres, majordomul, se 
oprise să asculte, fascinat de dialogul în două limbi, din 
care nu înţelegea decât una. 

— Dacă n-ar fi Cortes ai arde pe rug! şuieră Aguilar. : 

— Am o soartă mai rea, îi spuse ea, încruntându-se. Il 
iubesc. Aşa că ard în fiecare zi. 


* 

Aguilar se uită după ea când intră în camera lui Cortes, 
un sanctuar în care nu avea acces fără să fie invitat de 
caudillo. 

— Si eu îl iubesc, murmurá el, deşi tu nu poţi înţelege în 
ce fel. 

Saizeci si nouă. 


Oamenii se adunaseră din nou în grupuri mici, 
murmurând între ei. Boala care-i afectase pe toţi la San 
Juan de Ulua revenise. Se numea febra aurului. 

Între timp, Cortes stătea în apartamentul lui, mânca 
singur, plănuia, se ruga lui Dumnezeu şi se lăsa în voia 
ambitiei sale. 


* 


Cărbunii ardeau într-un colţ, sá alunge frigul nopţii. Din 
piaţă, sunetele flautelor şi tobelor erau purtate de aerul 
rece al lunii noiembrie. Oamenii dansau şi cântau pe străzi. 
Lui Benitez i se părea că, în ultima vreme, soldaţii uitaseră 
de frică. Se zvonise din nou că mexicanii plănuiau un atac. 
Lucrurile evoluau exact ca la Cholula. 

Cortes stătea în faţa consiliului său de război, cu spatele 
la fereastra deschisă. 

— Domnilor, suntem confruntati cu o dilemă deosebită, 
începu el. În momentul acesta, suntem toţi mai bogaţi 
decât am visat vreodată, dar nu contează, atâta timp cât 
suntem prinşi în cursă aici, cu comoara noastră. Dacă nu 
suntem liberi să plecăm şi să luăm aurul cu noi, n-am 
realizat nimic. 

— Când am ajuns aici, împăratul a fost de acord să 
devină vasalul majestăţii sale, regele Spaniei şi să ne 
cedeze tronul, conform cu requeremiento. Totuşi, cred că 
n-a fost sincer, pentru că suntem de cinci zile la 
Tenochtitlán şi n-a renunţat la putere, în timp ce pe noi ne 
tratează doar ca pe nişte oaspeţi de onoare. Ştiţi cumva 
cum ar trebui să procedám? 

— Poate n-ar strica să aşteptăm, să vedem ce se mai 
întâmplă? le sugeră Jaramillo. 

— Dacă ne prindem în jocul lui, riscăm să devenim 

victime. Deşi acum ne iubesc, oamenii îşi schimbă repede 
atitudinea. Au început deja să nu ne mai acorde aceeaşi 
ospitalitate. N-aţi observat că proviziile noastre descresc pe 
zi ce trece? Dacă vor, pot oricând să ridice podurile peste 
noapte şi să ne trezim din oaspeţi, prizonieri. Nici nu-i 
nevoie să ne atace. Pot să ne înfometeze şi apoi să ne ofere 
inimile idolilor lor diavoleşti. Indiferent ce s-ar întâmpla, 
suntem la mâna lor. 

Felul în care le prezentase situaţia îi făcu să se 
cutremure. 

— Atunci să furám aurul şi să plecăm peste noapte la 
Vera Cruz, zise Ordaz. 

Cortes îi zâmbi rece comandantului său de infanterie. 

— Bun plan, dar uiţi că până să ajungem pe coastă, 
trebuie să trecem prin ţinutul texcalanilor. Dacă Inelul 
Viespii cel Bătrân află că i-am lăsat războinicii pe mâna 
mexicanilor, n-o sá ne mai considere aliaţii lui. Cred că nu- 
şi mai doreşte nimeni să se lupte cu texcalanii. 

Cortes le zugrăvea situaţia cu o plăcere aproape sadică. 

— Putem evita ţinuturile texcalanilor, murmură Sandoval. 

— Şi s-o luăm în schimb prin satele mexicane? zise 
Cortes. Crezi că ne vor lăsa să plecăm cu buzunarele pline 
cu comorile lor? Chiar dacă am reuşi să scăpăm de 
armatele lui Motecuhzoma, ar dura câteva săptămâni până 
ne-am face nişte corăbii să ne întoarcem în Cuba. lar când 
am ajunge acolo, guvernatorul o să vă ia toate bogăţiile. 

Se posomorâră cu toţii. 

— A mai apărut o complicatie, zise Cortes, după un timp. 
Înainte să plecăm din Cholula, am primit un mesaj secret de 
pe coastă, de la Juan Escalante, care comandă fortăreaţa 
de la Vera Cruz. 

Oamenii aşteptau să continue. „Probabil că are veşti 
proaste”, se gândi Benitez. 

Şi avea dreptate. 

— Se pare că guvernatorul mexican din zonă i-a atacat 
pe camarazii noştri. Oamenii, Escalante şi aliaţii lor 
totonocas, au fost măcelăriți pe câmpul de luptă. Nouă 
spanioli au murit din cauza rănilor. Şi mai mulţi au fost 

răniţi, dar au reuşit sá fugă la Vera Cruz, cu voia Domnului. 

Se făcuse linişte. Până acum crezuseră în mitul 
invincibilitátii lor pe câmpul de luptă. Dar iată că mexicanii 
au contrazis legenda. Dacă armatele lui Motecuhzoma îi 
atacaseră pe cei de pe coastă, de ce n-ar face-o şi în 
propria lor capitală? 

— De ce nu ne-ai spus mai devreme? îl întrebă Benitez. 

— Ce rost ar fi avut? zise Cortes. Dacă aţi fi aflat la 
Cholula, aţi fi insistat să ne întoarcem şi texcalanii ne-ar fi 
măcelărit pe toţi. Nu aveam de ales. Trebuia să venim aici. 

Se făcu din nou linişte. Se uitau unii la alţii. „Ce om 
uluitor”, se gândi Benitez. 

— Inseamnă că nu ne rămâne decât o singură soluţie, 
spuse Alvarado. 

Benitez îşi ridică privirile, suspicios. | se părea prea uşor, 
ca şi când ar fi jucat o piesă, dinainte stabilită. 

— Trebuie să punem cuțitul la gâtul şefului, aşa cum am 
făcut la Cempoallan, continuă Alvarado. 

Oamenilor nu le venea să creadă. 

— Te referi la Motecuhzoma? se miră Leon. 

— Trebuie să-l luăm ostatic. Atunci vom fi în sfârşit 
stăpâni pe soarta noastră şi pe Tenochtitlân. 

— Este o aventură periculoasă, zise Cortes, dând glas 
gândurilor celorlalţi. Trebuie să cugetăm bine, înainte să 
luăm o hotărâre. 

Benitez era revoltat. „Ce nebunie! Nu suntem decât trei 
sute de castilleni şi câteva mii de indieni imprevizibili. Crezi 
că dacă luăm un singur ostatic o să-i speriem?” 

— Atunci ce crezi că ar fi trebuit să facem când am venit 
aici? îl întrebă Cortes. 

„Ah, a plănuit totul de la început”, se gândi Benitez 
îngrozit. „Şi-a făcut planul de mult, încă de la Vera Cruz.” 

— Ai spus că ai venit aici să facem comerţ, să discutăm, 
nu să ne luptăm. 

— Benitez, zâmbi Cortes, eşti un naiv. 

Se uitau unii la alţii, coplesiti de lăcomie. „Cortes avea 
dreptate”, îşi dădu seama Benitez. Oare chiar era naiv? 
Până acum, îl urmaseră, sperând că vor reuşi să scape din 

Valea Mexicului cu buzunarele pline. Se lásaserá vrájiti de 
aur si ademeniti într-o confruntare pe care nu puteau s-o 
câştige. 

Acest hidalgo care îi conduce este nebun de legat. Dar, 
fără el, ar fi pierduţi. 

— Aveţi cumva altă sugestie? întrebă Cortes. 

Nu răspunse nici unul. Nu aveau alte soluţii decât să-l ia 
pe Motecuhzoma ostatic. De când creaseră colonia de la 
San Juan de Ulua, nu mai exista cale de întoarcere. 

— Înseamnă că ne-am lămurit, domnilor, zise Cortes. Să 
ne împăcăm cu Dumnezeu astă-seară şi mâine îl vom vizita 
pe Motecuhzoma. 


* 


Benitez, Floarea Ploii si Norte stăteau în jurul mesei si 
máncau ce le aduseserá sclavele mexicane: carne de 
iguana, cartofi dulci, prăjituri de porumb şi fasole în sos de 
chilii. Floarea Ploii renuntase, se pare, la melancolia care o 
cuprinsese după Cholula şi-i punea zeci de întrebări prin 
intermediul lui Norte. 

„Unde te-ai născut?” 

„Ai o soție?” 

„Câţi ani ai?” 

Benitez îi răspundea, deşi se gândea în altă parte. Nu 
reuşea să se concentreze nici asupra întrebărilor ei, nici 
asupra mâncării. Îi pierise cheful. În cele din urmă, dădu 
farfuria la o parte. 

— Floarea Ploii vrea să ştie ce este cu tine, zise Norte. 

— Nimic. 

— Se teme să nu te fi supărat cu ceva. 

— Spune-i că n-a făcut nimic rău. 

Benitez privea posomorát friza care reprezenta războinici 
şi monştri într-o luptă continuă pe zidurile palatului, vopsite 
în nuanţe de roşu şi galben. 

— Cred că ai avut dreptate, Norte, zise el, pe 
neaşteptate. 

Norte tresări surprins. 

— Mă îndoiesc că faptele noastre din acest oraş sunt 
creştine. 

Norte mânca în silă. 

— Îndoielile tale n-or să-i salveze nici pe mexicani... nici 
pe noi. 

Benitez amuti îngândurat. Floarea Ploii îi şopti ceva lui 
Norte. 

— Ce spune? se interesă Benitez. 

— Nu ştiu, este greu de tradus. 

— Încearcă. 

Norte ridică din umeri. 

— Este nefericită pentru că te vede trist. Vrea să ştii că 
nutreşte numai gânduri bune faţă de tine. 

— Adică mă iubeşte? 

Benitez era surprins să constate câtă plăcere îi făcea 
acest gând. 

Norte îi evită privirile. 

— Nu este acelaşi cuvânt în limba lor. 

Benitez se uită la fată. „Ce mai conta acum ce gândea 
despre el? Mai demult hotărâse să se întoarcă în Cuba cu 
aurul şi Floarea Ploii, dar acum ştia că era un vis prostesc. 

Mâine vor muri cu toţii în acest loc infernal.” 

— Spune-i că este liberă să facă ce doreşte la noapte, 
zise Benitez, deodată. 

Norte îl privi surprins. 

— Poftim? 

— Mâine o să murim cu toţii, aşa că nu mai contează. 
Spune-i că, la noapte, poate dormi unde vrea. Şi-a îndeplinit 
obligaţiile faţă de mine. Nu te zgâi aşa, Norte. Fă cum ţi-am 
spus. 

„Mă cred sfânt sau tâmpit”, se gândi Benitez. „Probabil 
că sunt şi una şi alta. Dar când ţi se risipesc toate visele, 
este uşor să fii drept şi generos.” 

Norte zâmbi şi-i traduse Florii Ploii. Fata îl privi mirată. 

„O să găsesc pe undeva o cană cu vin cubanez să-mi ţină 
de urât în această ultimă noapte rece”, se gândi Benitez. 

Floarea Ploii îi şopti ceva lui Norte, care tresári ca şi 

când ar fi fost înjunghiat şi ieşi în grabă din cameră. 

Clopoţeii mici, de argint, ai perdelei sunară mult timp 
după plecarea sa. 

Benitez se uită la Floarea Ploii. Fata zâmbi, se apropie de 
el şi-l luă de mână. 

— Doamne Sfinte, murmură Benitez. 

Cine ar fi crezut? 


x 


Mali dormea pe spate, cu mâinile deasupra capului. 
Pátura îi alunecase până la talie. Cortes o privea la lumina 
lumânării. Părul ei negru se revársase pe covoras, buzele 
erau întredeschise în formă de inimă si sfârcurile maronii îl 
îmbiau ademenitor. 

Începu să se dezbrace. 

Dădu pătura la o parte şi-i băgă mâna între picioare. 
Mexicancele acestea nu prea aveau păr. Spre deosebire de 
soția lui, Catalina, care era foarte păroasă. Pielea netedă a 
lui Mali îl excita nebunește. Îi amintea de statuile de 
marmură din catedrala de la Sevilla, de îngerii auriti ai 
frescelor... 

„Da, era îngerul lui păzitor cu piele maronie. Dumnezeu 
era de partea lui şi-o trimisese pe Mali să-l indrume. Mâine 
îşi va mărturisi din nou păcatele, slăbiciunea cărnii şi va 
porni din nou la luptă, în numele Domnului, să-şi purifice 
sufletul.” 

Dar aici, în beznă, se lăsa în voia instinctelor. 


* 


Mali dormea când Cortes se întoarse de la ultimul 
consiliu de război ţinut cu Alvarado şi Sandoval. O trezi 
brusc, fără menajamente şi o posedă cu sălbăticie. 

„Aşa se purta întotdeauna când era în pericol”, îşi aminti 
Mali. „Înainte de marile bătălii de la Texcala şi Cholula. 
Apropierea morţii îi stârnea simţurile. Era probabil zeul din 

Dar în seara aceasta fusese altfel. Văzu cu ochii minţii 
sămânţa lui fierbinte şi lipicioasă prinzând rod în pântecul 
ei. După aceea, când îngenunche la fereastră să-şi spună 
rugăciunile, simţi cum sămânţa zeului devenea parte din 
trupul ei. 


Saptezeci. 


Cortes sosi la palat însoţit de ofiţerii săi principali: 
Alvarado, Sandoval, Leon şi Benitez, urmaţi de câţiva 
soldaţi sub comanda lui Bernal de Diaz. Erau îmbrăcaţi toţi 
în armuri de oţel, deşi nu le-ar fi folosit la nimic dacă ar fi 
fost atacati de oamenii împăratului. 

De data aceasta au fost conduşi în altă aripă a 
apartamentelor regale. Motecuhzoma îi aştepta, amuzându- 
se cu păsările sale negre, lucioase, în colivii de argint. 

Când i-a văzut, s-a aşezat pe un ypcallí de lemn sculptat 
şi i-a făcut semn lui Cortes să ia loc lângă el. 

Cortes a pus-o pe Mali să-i transmită dorinţa lui de a 
rămâne în picioare. Motecuhzoma tresări. 

Apoi, încercând să domolească mânia lui Malinche, îi 
arătă două tinere, frumos îmbrăcate, care stăteau aşezate 
într-o parte, cu ochii în pământ. 

— Motecuhzoma spune că aceste două fete sunt fiicele 
lui, zise Mali şi ar vrea să ţi le ofere de soţii. 

Ştia ce gândea împăratul. Copiii lor ar amesteca sângele 
mexican cu cel al zeilor. Printr-o asemenea alianţă între 
casa regală şi zei spera să evite orice confruntare. 

Cortes se întoarse să le privească şi ridică din sprâncene 
apreciativ. Mali simţi un junghi de durere. 

— Foarte frumos din partea lui, zise el pe un ton rece. 
Dar spune-i te rog că am deja o soţie. 

Mali îşi muşcă buza. „Cine o fi această femeie care 
exercita atâta putere asupra vieţii stăpânului ei? Sau poate 

era doar o scuză? Poate că eu sunt unica femeie de 
neînlocuit pentru el.” 

— Spune-i că n-am venit să discutăm despre fiicele lui. 

Acum Motecuhzoma se speriase cu adevărat. 

— Stăpânul meu îţi mulţumeşte, dar vrea să discutati 
despre alte lucruri, îi traduse Mali. 

— Întreabă-l dacă mai are capul lui Juan de Arguello, 
şuieră Cortes. 

Când auzi, Motecuhzoma se albi la faţă. 

— Spune-i lui Malinche că nu ştiu la ce se referă. 

Dar Cortes ridică mâna. 

— Nu-i nevoie să traduci, zise el, văd că ştie despre ce 
este vorba. 

Mali şi Cortes se priveau drept în ochi. De dimineaţă 
discutaseră mult despre această întâlnire şi o învățase cum 
să se poarte. Nu se simţise nicicând atât de puternică si 
mândră. Regreta doar că tatăl ei, al cărui spirit rătăcea 
nefericit în lumea de dincolo, nu putea s-o vadă. 

— Întreabă-l de ce am fost atacați la Vera Cruz, zise 
Cortes. 

Motecuhzoma fu cât pe ce să leşine când îi puse 
întrebarea. 

— Nu ştiu nimic despre asta, îi răspunse el, izbucnind 
într-un râs strident. 

— O ia drept glumă? se înfurie Alvarado, făcând un pas 
înainte. 

Dar Cortes îi puse o mână pe braţ, să-l oprească şi se 
întoarse spre împărat. 

— Nouă oameni de-ai mei au fost ucişi de războinicii lui, 
continuă el, fără să aştepte alte proteste. Spune-i că ofiţerii 
mei vor să se răzbune imediat. De-abia am reuşit să-i 
opresc să nu ardă capitala cu temple cu tot. 

Mali traduse această afirmaţie ridicolă şi, spre 
surprinderea ei, văzu că Motecuhzoma a luat-o în serios. 

— Spune-i, se bâlbâi el, că eu n-am nici o vină. A fost 
ideea guvernatorului acelui ţinut, Vulturul Înfumurat. O să-l 
chem imediat să răspundă la întrebările lui Malinche. 

— Dă vina pe guvernatorul ținutului, aşa cum te-ai 

asteptat, li traduse Mali. 

Cortes încuviinţă din cap. 

— Spune-i ce vrem de la el. 

— Stápánul meu este foarte dezamágit, fi transmise ea 
lui Motecuhzoma. Până acum ţi-a arătat numai prietenie, 
dar nu i-ai răspuns sincer. Dar o să te ierte, dacă-l insotesti 
până la palatul lui şi rămâi acolo până se lămureşte această 
problemă. 

La început, Motecuhzoma se prefăcu că nu pricepe dar, 
când îi repetă ordinele lui Cortes, se uită la ea ca lao 
nebună. 

— Doar i-am explicat că n-am nici un amestec. Nu pot să 
primesc un asemenea ordin. Cine a mai auzit aşa ceva? 

— Refuză, senor, îi spuse Mali lui Cortes. 

— Explică-i că, dacă ar depinde de mine, nu i-aş pretinde 
acest lucru, dar căpitanii mei insistă. Problema nu poate fi 
rezolvată altfel. 

Îi transmise informaţia lui Motecuhzoma, care se bâlbâia 
agitat, incapabil să priceapă ce se întâmplă în jurul lui. 

— Este cea mai gravă jignire adusă demnităţii unui 
mexican, zise el. Comandanții şi preoţii mei nu ar admite 
niciodată aşa ceva! 

— Explică-i, zise Cortes răbdător când Mali îi transmise 
protestele sale, că nu este nici o jignire. La urma urmei, va 
sta în palatul care a aparţinut odată tatălui său şi va fi 
tratat cu respectul cuvenit unui mare rege. 

— Oamenii mei se vor revolta, zise Motecuhzoma, 
întrerupându-l. 

— Spune-le că asa ti-au cerut zeii tăi, insistă Mali. 
Explică-le că mergi de bunăvoie. 

— Nu pot face aşa ceva. Este imposibil. 

Discuţia dură aproape o oră. Ceilalţi ofiţeri dădeau 
semne de nelinişte. Cortes şi Motecuhzoma nu ajungeau la 
nici un rezultat şi căpitanii spanioli se uitau la gărzile din 
jurul camerei. 

Leon cedă primul. Duse mâna la sabie şi spuse: 

— Haideţi mai bine să-l scoatem de aici cu cuțitul la gât, 
şuieră el. Doar n-o să ne pierdem vremea degeaba! 

— Taci din gură, îl repezi Cortes. 

— Ne-am irosit destul timp discutând cu câinele ăsta! 
zbieră Jaramillo. 

Spaima îi dădea curaj. 

Motecuhzoma urmărea uluit acest schimb de cuvinte. 
Mali se apropie de tron. 

— Vor să te ucidă, murmură ea. 

— Să mă ucidă? ţipă împăratul. 

Scoase un sunet ascuţit, de femeie. 

— Doar Cortes îi mai ţine în frâu. Vor să te ucidă şi să 
dea foc Marelui Templu. 

— N-ar îndrăzni! 

— Uită-te la ei. Oamenii aceştia nu se tem de nimic, îi 
cunosc bine, fiindcă stau cu ei de când au venit. 

— Spune-i lui Malinche să-mi ia fiicele, chiar şi fiul, dacă 
doreşte. Poate aşa o să-şi domolească războinicii. 

Mali îi transmise propunerea lui Cortes, care îl privi 
dispretuitor. 

— Dureazá prea mult! repetá Jaramillo. 

Se vedea, după glasul lui, că intrase în panică. 

— Să-l înşfăcăm acum! 

— Nu se atinge nimeni de împărat fără încuviințarea 
mea! strigă Cortes. 

Motecuhzoma o implora pe Mali. „Ah, tată, dacă l-ai 
vedea acum, asudat de groază şi umilit!” 

— Nu poţi evita dezastrul decât într-un singur fel. 
Stăpânul meu este foarte supărat pe tine şi pe toţi 
mexicanii. Du-te cu el, dacă vrei să-l împaci. 

Se întreba dacă Motecuhzoma o să opună rezistenţă. 
„Dacă ar face asta, ar pieri în mod sigur de sabia lui Leon, 
iar ei toţi ar fi măcelăriți de gărzile palatului. Dar, atâta 
timp cât Motecuhzoma îl credea pe Cortes Şarpele cu Pene, 
nu putea să se împotrivească.” 

Motecuhzoma gândea probabil la fel. Îşi dăduse seama, 
se pare, că trebuia să se sacrifice. Situaţia îl copleşea, îşi 
duse mâna la piept şi începu să plângă. 

A fost scos din palat într-o litieră modestă, folosită de 
servitorul lui, când se ducea la piaţă. Era îmbrăcat într-o 
mantie albă de bumbac, ca atunci când mergea la templu. 
In timp ce trecea pe holurile spatioase, striga servitorilor şi 
curtenilor uluiţi, că mergea cu spaniolii de bunăvoie fiindcă 
voia să-i cunoască mai bine pe aceşti străini, aşa cum îl 
sfătuise Pasărea Colibri. Şi porunci curtenilor, saltimbancilor 
şi concubinelor sale să se mute imediat în palatul tatălui 
său. 

Pe urmă, se lăsă o linişte apăsătoare. Nu se auzea decât 
bocánitul cizmelor spaniolilor, care mergeau cu săbiile 
scoase şi privirile atintite înainte. Întregul palat încremenise 
în loc. Apoi, unul din oamenii lui îl întrebă dacă nu voia să-i 
atace pe spanioli. 

„Nu”, răspunse împăratul. „Aceşti străini sunt prietenii 
mei. Nu sunt în pericol”, zise el, plângând într-una. 


* 


Palatul tatălui său era la nici o sută de paşi depărtare, în 
partea cealaltă a pieţei. Motecuhzoma văzu mulţimea care 
se adunase să privească, mută de groază, această 
procesiune neobişnuită. 

„N-aveam de ales!” se gândea el, copleşit de umilinţă. 
„Trebuie să evit cu orice preţ o confruntare între zei, care 
ar distruge definitiv Mexicul. Poate or să mă elibereze după 
ce Vulturul Înfumurat va fi pedepsit. Poate că Malinche se 
va căsători cu fiicele mele şi acest moment cumplit va fi dat 
uitării. 

Bătălia cu acest Şarpe cu Pene nu este încă pierdută.” 

Saptezeci si unu. 


— Refuzá să răspundă la întrebările tale, zise Mali. 

Cortes stătea pe tronul de aur, cu Motecuhzoma aşezat 
la stânga lui si Mali în picioare, la dreapta. Ofițerii şi preoţii 
lui se adunaseră în spatele lui. Cei cincisprezece 
comandanţi mexicani care-l însoţiseră pe Vulturul Înfumurat 
de pe coastă îngenuncheaseră în faţa lor, din respect 
pentru Motecuhzoma, nu pentru Cortes. Cortes îi privi un 
timp, gânditor. 

— Dacă nu vrea să-mi răspundă, zise el în cele din urmă, 
să-l întrebe pe acest Vultur Infumurat de ce mi-a atacat 
oamenii. 

Motecuhzoma, cu capul plecat în piept, se supuse. Glasul 
lui de-abia se auzea. 

— Bine, stăpâne, se miră Vulturul Înfumurat, dar am 
făcut exact cum ai ordonat. 

Mali îi transmise răspunsul lui Cortes. Spaniolul se 
întoarse să se uite la împărat, dar acesta îi evită privirile. 

Vulturul Infumurat vorbi din nou, adresându-i-se direct lui 
Motecuhzoma. 

— Ce spune, chiquita? murmurá Cortes. 

— Vulturul Infumurat a fost trimis sá adune tributul de la 
Totonocas, îi răspunse ea. Spune că Motecuhzoma îi 
ordonase să-i pedepsească pentru că te-au ajutat. Trebuia 
să le ia nu numai tributul anual, ci absolut totu/ inclusiv toţi 
băieţii şi fetele din oraş pentru sacrificii, însă Gordo l-a 
sfidat, spunând că Malinche l-a scutit de dările către 
mexicani şi a încercat să-i ceară ajutorul lui Juan Escalante. 
Vulturul Infumurat spune că nu putea să renunţe la luptă, 
pentru că ar fi nesocotit ordinele împăratului său şi s-ar fi 
făcut de râs. 

— Crezi că spune adevărul? 

— Motecuhzoma susţine că minte, dar se teme pentru 
viaţa lui. Dar cred că Vulturul Înfumurat spune adevărul. 

Cortes se gândi un timp, înainte să ia o hotărâre. 

— Legea spune că orice om care comite o crimă trebuie 
să moară. Prin urmare, îl condamn pe Vulturul Înfumurat şi 
pe oamenii lui să fie arşi de vii în piaţa din faţa palatului, în 
văzul tuturor. Execuţia va avea loc imediat. 

Lui Mali nu-i venea să creadă. „Nu!” Pentru asta riscase 
Cortes atât de mult? Ca să ucidă nişte războinici mexicani 
nevinovaţi? Singurul vinovat de moartea oamenilor lui Juan 
Escalante de la Vera Cruz era însuşi Motecuhzoma. 

Se uită la Benitez pentru o clipă şi observă că gândea la 
fel. 

— Dar  stăpâne, murmurá ea, nu este drept. 
Motecuhzoma... 

Cortes se încruntă. 

— Nu ţi-am cerut să comentezi hotărârile mele, o repezi 
el pe un ton glacial. Rezumá-te la rolul tău de translator. 
Transmite-le ce am spus, atáta tot. 

Benitez făcu un pas înainte. 

— Este o nedreptate, senor! 

Cortes se albi la faţă de furie. Vena albastră de la tâmplă 
începuse din nou să zvâcnească. 

— Cum îndrăzneşti să mă înfrunţi? Taci din gură, dacă nu 
vrei să te căieşti! Am luat o hotărâre conform legii! Aceşti 
oameni trebuie să moară! 


* 


În piaţă se ridicase un rug de lemn. Vulturul Înfumurat si 
războinicii lui fuseseră legaţi de mâini şi picioare, în mijlocul 
lui, de nişte stâlpi înalţi. 

Cortes urmărea pregătirile de pe zidurile palatului. Se 
întoarse spre Alvarado şi-i ceru să aducă nişte lanţuri. Când 
apăru cu ele, făcu semn spre Motecuhzoma. 

— Mali, zise el, spune-i împăratului să întindă mâinile. 

Motecuhzoma se supuse şi Cortes le fixă în jurul 
încheieturilor. Apoi îngenunche şi-i prinse altă pereche de 
lanţuri la glezne. 

„Se umileste în ochii mulţimii”, se gândi Benitez. „Ar fi 
fost mai demn să-l omoare.” 

Marele Conducător al Mexicului plângea ca o femeie. 

În piaţă, Jaramillo aprinse rugul. 

Prin fumul care începea să se ridice, comandantul 
mexican făcu ce nu îndrăznise toată viaţa. Îşi înălţă capul 
şi-l privi drept în faţă pe Motecuhzoma. Benitez văzu 
uimirea şi ura din ochii lui. 

— Senor, de ce omorâm un om curajos? îl întrebă el pe 
Cortes. 

— Ne-a ucis nouă oameni la Vera Cruz, sau ai uitat? 

— A respectat ordinele primite, protestă Benitez uitându- 
se la Motecuhzoma. Acesta este nemernicul care i-a ucis. 

— Dacă l-am ucide, ne-am pune vieţile în primejdie. Aşa 
însă le dăm o lecţie. Poate, de aici înainte, nu vor mai 
îndrăzni să ridice mâna la un spaniol. 

Motecuhzoma era scăldat în lacrimi. „Cum de te-ai lăsat 
vrăjit de Cortes?” se întrebă Benitez. „Sau ţi-ai pierdut 
minţile? Dacă ai scoate un singur cuvânt, oamenii tăi ne-ar 
strivi ca pe nişte gângănii. Ce ironie! O naţiune de 
războinici să fie condusă de un laş!” 

Mulțimea din piaţă urmărea execuţia în linişte. Doar 
spaniolii se bucurau de spectacol. Benitez îl auzi pe 
Jaramillo strigându-i lui Alvarado: 

— Acum vulturul fumegă într-adevăr! 

Şi Alvarado izbucni în râs. 


* 


Duhoarea cărnii arse împuţise piaţa. 

Cortes se aplecă să scoată lanţurile lui Motecuhzoma. 

— Mali, spune-i că regret cele întâmplate azi. Spune-i de 
asemenea că, deşi ştiu că el a fost vinovat şi merita să 
moară alături de Vulturul Înfumurat, nu pot să-i fac nici un 
rău, pentru că este prietenul meu. O să-i răspândesc faima 
în toată lumea şi o să-i sporesc imperiul. De aici înainte, 
trebuie să mă considere salvatorul lui. 

PARTEA A III-A. 


Cel care aduce întunericul: 
„Cred că Papa s-a îmbătat” 


— Reacţia indienilor cenu, când li s-a spus că Papa 


Alexandru al V-lea a împărţit lumea între spanioli şi 
portughezi. 

Saptezeci si doi. 
Anul Domnului, 1520. 


Douá inimi de piatrá ín strávechiul calendar aztec. 

Centrul lumii se mutase în palatul Fetei Stăpânului Apei. 

Tapiseriile, paravanele, piticii şi soțiile lui Motecuhzoma 
fuseseră aduse brusc la noua curte imperială. Scribii 
alergau acum de colo-colo şi marii prinți ai imperiului se 
adunau în sălile de recepţie să-şi viziteze împăratul, páziti 
vigilent de spanioli. 

Însă mulţi dintre ei încetaseră să mai vină. Cuitlahuac, 
Maize Cobs, Vulturul Care Cade refuzaseră să accepte 
situaţia de faţă. Se retráseserá la Texcoco şi Ixtalapalapa, 
spumegând de furie. 

O pace încordată se lăsase asupra oraşului, deşi 
disputele politice dintre Motecuhzoma şi Cortes continuau 
dincolo de zidurile palatului. Ca să-l mulţumească pe 
Cortes, fiica şi nepoata lui Motecuhzoma au fost iniţiate în 
religia creştină de părintele Olmedo, fiind botezate dona 
Ana şi dona Elvira. 

La Vera Cruz, Juan Escalante a murit din cauza rănilor 
primite în bătălia cu războinicii bietului Vultur Infumurat şi a 
fost înlocuit cu Gonzalo de Sandoval. 

Soldaţii spanioli lâncezeau, jucând cărţi şi zaruri şi 
observând viaţa oraşului din palat, se uitau în fiecare zi 
spre munţi, sperând că Puertocarrero o să apară din clipă-n 
clipă cu întăriri. 

Benitez remarcase o schimbare la oamenii escadronului 
său, mai ales faţă de Gonzalo Norte. Când sosiseră prima 
oară la Tenochtitlán, stătea de-o parte, izolat. Dar, după 
bătălia de la Texcala încetaseră să-şi mai bată joc de el, iar 
acum îl acceptaseră în rândurile lor. De fapt, Norte începea 
tot mai mult să le semene. Nu se mai bărbierea şi nici nu se 
mai spăla în fiecare zi. Juca zaruri cu Flores si Guzman, cei 

care îl violaseră demult. 
Şi, din câte observase Benitez, redevenise un adevărat 
spaniol. 


* 


— Trebuie să-i spun lui Motecuhzoma că vreau sá discut 
cu el o problemă foarte importantă. Este vorba de religie. 

Împăratului îi pieri zâmbetul. „În ultimele luni 
îmbătrânise cu câţiva ani”, se gândi Mali. „Azi arată ca un 
bătrân neputincios. Spaniolii îl tratează cu ingáduintá, ca pe 
un bunic nevolnic. Şi-a pierdut mândria.” 

Juca patoli cu Alvarado şi Jaramillo, un joc preferat de 
mexicani, cu boabe de fasole albă. De când fusese luat 
prizonier de spanioli, singura pasiune erau jocurile, deşi, 
când câştiga, dădea tot gărzilor. 

— Ce doreşte să-mi spună? zise  Motecuhzoma, 
desprinzându-se de jos. 

Parcă era un copil care se aştepta să fie certat. 

Traduse cuvintele lui Cortes şi aşteptă încordată lângă el. 
În ultimele săptămâni devenise aproape un străin pentru 
ea. Mărşăluia pe coridoarele palatului, cu o suită de 
servitori pe urmele lui, trufaş ca un împărat. „Zeul din el 
triumfa”, se gândi ea. „Am observat cum se uită la fiicele 
lui Motecuhzoma şi am citit pasiunea în privirile lui. Acum, 
după ce a trecut munţii şi a ajuns în inima regatului, nu mai 
are nevoie de mine.” 

— Spune-i că este vorba de viitorul Marelui Templu, 
spuse Cortes. Părintele Olmedo şi fratele Aguilar îl 
instruiesc de luni de zile în misterele creştinismului şi i-au 
explicat de atâtea ori că se închină unor zei falşi. Acum a 
venit timpul să-i alunge din temple şi să ridice în locul lor 
imaginea binecuvântată a Fecioarei. Spune-i că, dacă nu 
este de acord, o s-o facem cu forţa şi o să omoram preoţii 
care nu se supun. 

Motecuhzoma se albi la faţă. „Oare ce urmăreşte”, se 
întreba Mali. „Cortes nu poate rămâne la nesfârşit. Oare 

tlatoani era chiar atât de las?” 

— Spune-i lui Malinche că nu trebuie sá facă asta, 
murmură Motecuhzoma. Dacă va încerca, zeii noştri îl vor 
distruge. Şi, chiar dacă n-or să-l distrugă zeii, o să revolte 
toţi supuşii mei. Este o problemă foarte delicată. Ar trebui 
să-mi dea mai mult timp la dispoziţie, să aranjez lucrurile în 
felul meu. 

Cortes se îmblânzi când îi traduse răspunsul lui. 

— Chiquita, spune-i senorului Motecuhzoma că, dacă ar fi 
după mine, aş lăsa totul în seama lui. Dar căpitanii mei mă 
presează zilnic. Poate dacă le-aş da o preocupare... 

„Ce a mai inventat?” se întrebă Mali. 

— Dacă ne-ai spune de unde iau aurul bijutierii tăi, i-aş 
vindeca de boala care le macină inima şi i-aş îmbuna. 

Mali era şocată. „Aur! Doar asta vă interesează?” se 
întoarse spre Motecuhzoma. 

— Malinche spune că nu el, ci căpitanii insistă să distrugă 
templele. Şi crede că i-ar linişti dacă le-ar spune unde sunt 
minele de aur. 

Motecuhzoma zâmbi trist. „Oare îl crede cu adevărat 
Şarpele cu Pene?” se întrebă ea. „Îşi dă seama că nu va 
mai fi împărat niciodată? Ştie probabil că spaniolii nu au de 
gând să plece. Mexicanii nu s-ar putea elibera decât dacă 
Motecuhzoma le-ar da ordin să lupte şi asta ar însemna să 
se sacrifice, pentru că ar muri de mâna lui Cortes. Sau 
acest joc al aşteptării ducea la altceva, la o ultimă manevră 
disperată?” 

— Spune-i că cea mai mare parte din aurul nostru se 
obţine prin spălarea nisipului, începu Motecuhzoma. Una 
din mine este în sud, la Zacatula şi aparţine vasalilor noştri, 
mixteni. Mai este însă una lângă Malinaltepec... 

— Un moment, zise Cortes ridicând mâna şi făcându-i 
semn lui caceres să se apropie. Trebuie să notăm toate 
numele şi locul unde se află. Aş vrea să ştiu cât de departe 
este Zacatula de Tenochtitlân... 


* 

Când terminará, Cortes plecă din cameră, cu căpitanii lui 
şi Mali rămase singură cu Motecuhzoma. Impáratul se uită 
la unul din papagalii săi galbeni din colivia de argint. 

— Acum ştiu ce simte această pasăre, zise el în cele din 
urmă. 

Luă colivia de pe perete, se duse la fereastră şi o 
deschise. Pasărea ezită o clipă, după care îşi luă zborul pe 
acoperişul palatului. 

Apoi azvárli colivia. 

— Străinii au din nou boala aurului? 

— Aşa se pare. 

Stătea cu spatele la ea şi privea oraşul alb. 

— Mă întreb de ce este atât de preţios? Argintul este mai 
greu de lucrat, iar jadul şi penele de quetzal sunt mai rare 
şi mai plăcute vederii. 

Când se întoarse, rămase surprinsă să-l vadă zâmbind. 
„Acum nu mai semăna cu un bătrân neputincios. De fapt, 
fusese vreodată? Se temea într-adevăr de Cortes sau se 
prefăcea doar?” 

— De ce îl slujeşti? o întrebă el, cu un glas aspru.. 

— Dar tu, senor? 

— Nu am de ales. O studia atent. 

— Ai încredere în acest Malinche? 

Mali rămase tăcută. Nu ştia cum ar trebui să răspundă la 
asemenea întrebare. 

— Am observat că ţi s-a îngroşat talia. Te-ai îngrăşat cu 
tamales sau îţi este copilul lui în burtă? 

Mali puse mâna pe pântec. 

— Va fi viitorul conducător al Mexicului. 

Clătină din cap. 

— O să te trădeze. Fiul tău nu va domni niciodată la 
Tenochtitlân. 

Mali simţi că se sufocă. Cuvintele răsunau în cameră, 
amenințând să-i sfărâme visele. Nu, Malinche n-o sá má 
trădeze. Dar durerea îi tăia respiraţia. Parcă ar fi lovit-o 
cineva în pântece. 

Motecuhzoma zâmbi. Avea dinţi stricati. 

— Fiul táu nu va domni niciodatá la Tenochtitlán, repetá 
el. 
— Nici al tău, pufni Mali, ieşind din cameră. 

Saptezeci şi trei. 


Când se trezi, în ultimul ceas al nopţii, el era deja 
îmbrăcat în armură. Se uita pe fereastră, aşteptând cu 
nerăbdare zorile. De când sosiseră la Tenochtitlân, îi pierise 
somnul. 

— Senor, murmură fata. 

— N-am vrut să te trezesc, chiquita, murmură el. 

— Vino la loc în pat. Veni lângă ea şi o luă în braţe. 

— Ce făceai? îl întrebă Mali, în şoaptă. 

— Mă gândeam. 

— La ce? 

— La dimineata aceea... de unde ai stiut cá nobilul pe 
care-l trimisese nu era Motecuhzoma? 

— N-am fost sigurá... dar atitudinea celorlalti fatá de el 
m-a convins. 

— Atáta tot? 

— Depinde foarte mult cum arată un om si cum îl 
tratează ceilalţi. Altfel cum ai putea deosebi un rege de un 
ţăran? 

O sărută pe frunte. 

— Şi eu arăt ca un rege? 

— Mai mult decât un rege... 

Zorile cenuşii se întindeau pe cer. Îi zărea trăsăturile. Dar 
ceva, în vocea lui, o făcu sá tresară. Părea nesigur pe el, 
pentru prima oară. 

— Ce este, senor? 

Clătină din cap. 

— AŞ face orice pentru tine. Absolut orice, zise ea. 

Cortes o sărută şi o strânse în braţe. Ar fi vrut să nu se 
desprindă niciodată de ea. Renuntase la tot ce o lega de 
neamul şi strămoşii ei, dar aici, în braţele lui Cortes, se 
simţea în siguranţă. Deşi, de când ajunsese la Tenochtitlân, 
se înstrăinase de ea. Dar ce putea să facă? Se afla sub 
puterea lui. Aşa cum îi spusese lui Aguilar: ardea în fiecare 

O să te trădeze. Fiul tău nu va domni niciodată la 
Tenochtitlán. 

ÎI strânse mai tare. Cortes n-o s-o trădeze niciodată. 
Copilul lui îi creştea în pântece. Era destinul ei. Fără el, 
viaţa n-ar mai avea nici un sens. 

Şaptezeci şi patru. 


Se adunaseră toţi în sala cea mare: Cuitlahuac, fratele lui 
Motecuhzoma, nepotul său, Maize Cobs şi nobilii săi 
preferaţi, inclusiv cei de Taluca şi Tacuba. Stăteau pe 
covoraşe, cu lanţuri la mâini. Soldaţii lui Cortes îi păzeau 
lipiti de ziduri. 

Motecuhzoma stătea pe un tron, lângă Cortes, pe 
postament, cu capul în piept. Mali era la dreapta lui Cortes. 

Cortes se întoarse spre ea. 

— Motecuhzoma ştie ce trebuie să spună. Ai grijă să nu 
se abată de la discursul pe care l-a primit, îi spuse el pe un 
ton dur. 

Mali încuviinţă din cap, uitându-se la împărat. Părea 
stafidit, ca şi când i s-ar fi scos tot ce avea în el. Nobilii îl 
priveau sfidători. Acum nu se mai temea nimeni să se uite 
drept în ochii lui. 

Motecuhzoma începu cu un glas tremurat, ca o pasăre 
prinsă în cursă. 

— Cunoasteti cu toţii legenda Sarpelui cu Pene, care a 
stăpânit aceste ţinuturi cu multi ani în urmă, înainte ca noi, 
mexicanii, să fim aduşi aici de Pasărea Colibri. Şi ştiţi că, în 
ziua când a plecat, a promis că se va întoarce, va pune 
capăt sacrificiilor umane şi va pretinde tronul regatului 
nostru. Cred că ziua aceea a sosit. Am implorat Pasărea 
Colibri şi am rugat-o să... mă indrume... aşa cum a făcut... 

Glasul lui Motecuhzoma se frânse şi nu mai reuşi să 
continue. 

Cortes ridică din sprâncene. 

— Aminteşte-i că n-ar trebui să plângă, ci sá se bucure. 

Mali se supuse, dar vorbele ei nu avură nici un efect 
asupra împăratului. Scâncea ca un copil în leagăn. 

— Spune-i că trebuie să ne vedem de treabă, se înfurie 
Cortes. 

Mali se întoarse spre împărat. 

— Stăpânul meu este nerăbdător, zise ea. 

Motecuhzoma fácu un efort sá-si reviná. 

— Şarpele cu Pene... vrea să-i... dăm tronul... asa cum i 
se cuvine de drept... şi să-i plătim... un tribut anual... în 
aur. 

— Acesta nu este Şarpele cu Pene, zise Cuitlahuac. Ai 
lăsat un hoţ să pătrundă în casa noastră şi acum vrea să ne 
ia tot ce avem! 

— Ar fi trebuit să-l atacăm înainte să ajungă în oraşul 
nostru, aşa cum am plănuit la Calco, strigă Maize Cobs. Din 
cauza lasitátii şi nehotárárii tale, ne-ai făcut de râs pe toţi! 

— N-o să admit niciodată aşa ceva, zise Cuitlahuac. 
Prefer să mor! 

— Nu avem de ales, zise Motecuhzoma, cu lacrimile 
şiroindu-i pe obraji. 

„De ce se comportă aşa?” se întrebă Mali. „Se teme de 
zei sau de el însuşi?” 

— Ce tot vorbesc? o întrebă Cortes. 

— Nobilii nu sunt de acord, îi spuse ea. 

— Trebuie să-şi asculte împăratul. Doar n-or să-l trădeze! 

— Spun că preferă să moară. 

— Dacă nu se supun, o să le îndeplinesc dorinţa. Ce 
oameni imposibili! 

Îi zvâcnea o venă la tâmple. 

— Foarte bine atunci. Nu avem nevoie de încuviințarea 
lor. 

Se întoarse spre Godoy, notarul regal. 

— Să se consemneze că împăratul Motecuhzoma a fost 
de acord să devină vasalul regelui Spaniei şi să-i plătească 
un tribut anual în aur, care urmează să fie stabilit. 

li făcu semn lui Mali să traducă. 

— Vrea sá te declari vasalul lui, zise ea, în nahuatl şi să-i 
plăteşti un tribut în aur, în fiecare an. 

Motecuhzoma nu mai putea să vorbească. Se mulţumi 
doar să incuviinteze din cap. 

— Acceptă, îi spuse ea lui Cortes. 

Spaniolul zámbi. 

— Să se consemneze că Motecuhzoma se află de azi sub 

protecţia Majestății Sale catolice, regele Spaniei si al 
bisericii catolice. 

Se uită la nobilii rebeli din faţa lui. 

— Pe ceilalţi tineti-i aici, sub pază, să nu facă vreo 
prostie. 

Apoi adăugă ceva mai blând. 

— Dona Marina, roagă-l, te rog, pe Motecuhzoma sá se 
ridice. 

Împăratul se ridică încet în picioare, ajutat de curtenii lui. 
Cortes se ridică şi el şi-l imbrátisa pe neaşteptate. 

— Mulţumeşte-i pentru ajutor şi spune-i că nu mai are de 
ce să se teamă. Voi avea grijă de el ca de un frate. 

Zicând acestea, ieşi din cameră.  Motecuhzoma 
încremenise în loc, uimit de acest ultim act de umilinţă la 
care-l supusese Cortes. 

— Stăpânul meu îţi transmite mulţumiri, îi traduse Mali. 
De aici înainte nu mai ai de ce să te temi. O să te trateze ca 
pe un frate. Dar nu te sfătuiesc să-l crezi, adăugă ea, în 
şoaptă. 


* 


Cortes ieşi din cameră jubilánd. Mai avea puţin până sá 
pună mâna pe comoara găsită de la bun început. O să-i 
înmâneze regelui său un imperiu, nişte bogății nebănuite şi 
cel mai frumos oraş din lume. O să arunce idolii din temple 
şi va transforma piramidele în altare pentru Fecioara Maria. 
Aceste fapte or să-i aducă o faimă la fel de mare ca cea a 
Cidului. O să-şi împlinească destinul. Va lumina aceste 
ţinuturi păgâne şi va salva milioane de suflete. 

Şi, când va realiza tot ce îşi propusese, va cere 
permisiunea regelui să devină guvernatorul acestei regiuni. 
Care suveran ar putea să-l refuze? _ 

Îl despártea un singur pas de acest vis. Încă o încercare 
şi va fi în culmea gloriei. 

Saptezeci si cinci. 


Împărţirea comorii avea loc în curte, în prezenţa 
notarului regal. Cortes se sui pe una din căruțele tunurilor si 
se făcu linişte. Acesta era momentul mult aşteptat, când 
vor şti ce parte din fabuloasa comoară li se cuvenea. 
Fiecare din ei visa ce va face cu aurul când se va întoarce 
din Indii, în Estremadura sau Castilia. 

Desfăcuseră din nou nişa din zid şi bijuteriile fuseseră 
topite, să se poată împărţi mai uşor. Figurinele de aur, 
tecile de săbii, gulerele, împodobite cu jad şi turcoaze, 
coroanele si măştile fuseseră transformate în bare şi 
sigilate cu însemnul regal. Nu se acordase nici o atenţie 
lucrăturii artistice sau mantiilor din pene. Erau frumoase 
dar cu ele nu puteai cumpăra pământ, titluri şi femei. 

— Îmi dau seama că aşteptaţi cu nerăbdare să fiţi 
răsplătiți pentru eforturile voastre, începu Cortes. Aţi luptat 
vitejeşte şi aţi dat dovadă de loialitate şi credinţă. 

Soldaţii fremătau agitati. Da, luptaseră din greu şi, dacă 
vor fi răsplătiți cu diamante pentru suferinţele lor, vor 
ajunge toţi granzi de Spania. 

Căpitanul lor scoase un pergament şi începu să citească. 

— Am cântărit comoara găsită în nişa ascunsă în zid şi 
toate darurile lui Motecuhzoma. Valorează în jur de trei sute 
de mii de coroane. 

Se auziră strigăte de bucurie. Trei sute de mii de 
coroane! O avere. 

— Din această sumă, vom scade guinto real cincimea 
regală şi de asemenea încă o cincime pentru comandantul 
expediției, aşa cum am stabilit la Vera Cruz. 

„Prin urmare”, se gândi Benitez, „Cortes şi-a asigurat 
şaizeci de mii de coroane. O sumă frumuşică.” 

— Ne rămân deci o sută optzeci de mii de coroane. Din 
care vom scădea cheltuielile mele pentru expediţie şi suma 
datorată guvernatorului Cubei, ca să nu ne facă greutăţi. 

Trebuie de asemenea sá dám o parte sfintei biserici si 
acelor oameni care şi-au adus caii. Ştiţi ce mult ne-au ajutat 
să triumfăm în bătăliile de la râul Tabasco şi Texcala. Şi să 
nu-i uităm nici pe cei care au plecat în Spania, să ne susţină 
la curtea din Toledo. 

„Asta înseamnă că toţi ofiţerii şi căpitanii, poate cu 
excepţia lui Ordaz şi Mejia vor primi sume frumoase”, se 
gândi Benitez. „In felul acesta îşi va asigura loialitatea lor.” 

— Mai avem şaizeci şi patru de mii de coroane. 

Soldaţii se foiau nerăbdători. 

— Am pus deoparte zece mii de coroane pentru familiile 
celor care au fost chemaţi la ceruri în timpul acestei 
expediţii. Am împărţit ce a rămas între voi toţi, incluzându-i 
pe cei de la Vera Cruz şi am dublat suma archebuzierilor şi 
arcaşilor. 

Cortes se uită la cifrele din pergament. 

— In concluzie, o să-i revină fiecăruia dintre voi în jur de 
o sută de coroane. 

Izbucnirá strigăte. 

Soldaţii zbierau şi-l amenințau cu pumnii pe Cortes. 

— Această comoară nu este nimic, faţă de cât vom 
câştiga pe viitor! Sunt sute de oraşe bogate în acest ţinut şi 
tot atâtea mine de aur. 

— Nu contează. Când se vor împărţi comorile, noi o sá ne 
alegem mereu cu praful de pe tobă! 

Cel care protestase era tocmai Norte. 

— Taci din gură! şuieră Cortes. Ai grijă cum vorbeşti, 
dacă nu vrei să fii pedepsit! 

— Cu o sută de pesos nu-mi cumpăr nici măcar o sabie 
nouă! strigă cineva. 

— Impărțirea s-a făcut conform legii! strigă Cortes. Să 
dea Dumnezeu să vă căiţi pentru lăcomia voastră! 

Zicând acestea sări din căruţă şi se îndepărtă de insultele 
lor. 

Norte se uită la Benitez. 

— O sută de pesos! exclamă el, scuipánd dispretuitor. 
Pentru asta am riscat atát? 

— N-am stiut cá te intereseazá aurul. 

— Da, sigur, eu nu sunt decât un indian imputit. Dar 
ceilalti? Flores si-a pierdut un ochi si Guzman si-a lásat o 
parte din mână la Texcala. L-au urmat în iad pentru numai 
o sută de pesos? 

Benitez ridică din umeri. 

— O să încerc să-l conving, dar va fi inutil. Crezi că mie 
îmi convine? 

— Tu eşti căpitan. O să aibă grijă de tine! 

— Voi face într-aşa fel încât să fii răsplătit aşa cum se 
cuvine, Norte. Chiar dacă ar fi să te plătesc din propriul 
meu buzunar. 

— Nu vreau nimic de la tine, Benitez. 

— Atunci ce vrei? 

— Vreau... vreau... 

Clătină din cap. 

— Nu mai ştiu ce vreau. 


* 


Cortes luă micul dejun cu împăratul, însoţit de Alvarado 
şi părintele Olmedo. Se aşezară la masa încărcată cu 
prăjituri îndulcite cu miere, carne de căprioară, câine, 
curcan şi păsări sălbatice. Când terminará de mâncat, li se 
aduseră chocolati dulce în cupe pictate. Femeile care-i 
serviseră, le-au spălat mâinile cu rădăcini din copacul de 
săpun şi le-au uns picioarele cu tămâie. 

După ce servitorii s-au retras, Cortes i-a făcut semn lui 
Mali să vină să traducă. 

— Vreau să-i vorbeşti lui Motecuhzoma în numele meu. 
Spune-i că am venit să-l întreb dacă s-a hotărât în privinţa 
Marelui Templu. 

— Mai am nevoie de puţin timp, răspunse Motecuhzoma, 
ca de obicei când Cortes deschidea subiecte religioase. Nu 
se poate face atât de repede. 

Tărăgăna lucrurile de săptămâni în şir şi Cortes se 
abtinuse deocamdată. Mali se întreba când o să 
izbucnească. Sau dacă vor ajunge la vreun rezultat, până la 

urmá. 

— Spune-i că ofiţerii mei insistă, zise Cortes. Nu mai pot 
să-i ţin în frâu mult timp. 

Motecuhzoma zâmbi timid. „În această privinţă se simte 
încă puternic”, îşi spuse Mali. „işi dă seama de situaţia 
delicată în care se află Cortes. Ştie că n-ar îndrăzni să ia 
măsuri împotriva preoţilor azteci fără aprobarea lui 
Motecuhzoma. Ar fi sinucidere curată.” 

— Spune-i lui Malinche că este mai bine pentru el să 
aştepte, zise Motecuhzoma. 

Mali îi transmise informaţia lui Cortes. „Este un joc”, se 
gândi ea. „Cred că lui Cortes îi pasă mai mult de aur acum. 
Se lasă manipulat de Motecuhzoma. L-a doborât lăcomia.” 

Cortes rămase tăcut un timp. 

Observase că se albise la faţă şi-i pulsa vena la tâmplă. 

— După ce l-am invitat aici, în palatul nostru, mi-a promis 
că sacrificiile umane vor înceta, zise Cortes. Am avut 
răbdare, dar consider că am aşteptat destul. 

Fata se entuziasmă. Poate că momentul confruntării 
venise, în sfârşit. 

— Stăpânul meu este foarte supărat acum, îi spuse ea lui 
Motecuhzoma. S-a săturat să aştepte. 

Motecuhzoma zâmbi timid. 

— Hotărârea nu-mi aparţine. Nu puteţi comite un 
sacrilegiu în templele noastre. Zeii ar fi furioşi. Or să 
sacrifice vieţile tuturor. 

„Cât timp or să-şi mai paseze responsabilitatea Marelui 
Templu, aruncând-o unul altuia ca pe un cărbune încins? 
Când stăpânul meu se va purta din nou ca un zeu?” se 
întreba Mali. „Când o să-şi înfrângă lăcomia şi o să impună 
spiritul mamei cu pruncul la Tenochtitlân?” 

Traduse vorbele lui Motecuhzoma. 

— Se joacă mereu cu mine, Mali, murmură Cortes. 

— Aşa este, senor. 

Sclipirea feroce, pe care o mai văzuse la Cempoallan şi 
Cholula, reveni în privirile lui. Părintele Olmedo o remarcase 
şi el. Ingrozit, se aplecă spre Cortes, sperând sá evite 
furtuna. 

— Să nu ne pripim, murmurá el. Progresám pe zi ce 
trece. Cu ajutorul donei Marina, am reuşit să-l învăţăm 
Crezul şi Tatăl Nostru pe limba lui. 

Cortes îl privi dispretuitor. Alvarado se grăbi şi el să 
intervină. 

— Caudillo, ştii cât îmi repugnă această religie 
diavolească, şuieră el, dar acum nu este timpul potrivit să 
insistăm în privinţa templului. Ne-am umplut de aur, doar n- 
o să riscăm să-l pierdem! Puertocarrero se va întoarce cât 
de curând din Spania cu întăriri. Atunci vom putea într- 
adevăr să ne impunem hotărârile! 

Cortes clătină din cap. 

— Dacă nu actionám, ne vom páta onoarea. Am făcut 
destule pentru noi. Acum trebuie să facem ceva şi pentru 
Dumnezeu. 

Apoi se ridică şi ieşi din cameră. Olmedo şi Alvarado se 
uitară după el, temându-se că, de data aceasta, o să-i ducă 
la pierzanie. 

Saptezeci si sase. 


„Indiferent ce va spune istoria despre noi, azi am fost 
inegalabili”, se gândi Benitez. 

O luă înainte, întorcând capul doar ca să-l vadă pe Cortes 
mergând la câţiva paşi în urma lui, în armură, cu sabia 
trasă. Părea stăpânit de o mare emoție. Îi ardeau ochii în 
cap ca nişte cărbuni aprinşi. Urca treptele câte două 
deodată, cu tabloul Fecioarei cu Pruncul sub braţul stâng. În 
spatele lui veneau Alvarado, Leon, Jaramillo, Mali şi zeci de 
infanterişti înarmaţi cu săbii şi sulițe. În urmă, împleticindu- 
se, alergau părintele Olmedo, cu crucea cea mare şi 
Aguilar. 

Unul din preoţii templului le ieşi înainte cu un cuţit. 
Benitez îl străpunse cu sabia şi acesta se prăbuşi în 
genunchi, ţinându-se de stomac. Apăru altul, dar îl dădu la 
o parte cu sabia şi despică perdeaua care ducea la altar. 

De data aceasta se pregătise să înfrunte duhoarea, dar i 
se puse totuşi un nod în gât. Ochii de obsidian sclipeau în 
beznă. Pătrunsese în vizuina diavolului. 

Altă creatură se năpusti la el din beznă, dar, între timp, 
ajunsese şi Alvarado cu trei infanterişti. Îl doborâră, 
ţintuindu-l de podea. Ceilalţi preoţi urlau ca nişte ciori, iar 
toba cea mare bătea asurzitor, să le trámbiteze revolta. 

Sângele de pe pereţi se transformase într-o crustă 
groasă, neagră. Ceva întunecat sfârâia în suporturile 
metalice cu tămâie. Monstri pictaţi se zgâiau la ei din 
umbră, înconjurați de capete de şarpe şi cranii. 

Cortes băgă sabia în teacă. Aguilar îi dădu lui caudillo 
bara de fier pe care o adusese. 

— Azi vom lovi în numele Domnului! zbieră Cortes, rotind 
bara de fler şi zdrobind capul unui zeu. 

Ochii de obsidian se fácurá tándári şi masca de aur 
crăpată se prăbuşi pe podeaua de piatră. Preoţii urlau 
disperaţi. Alvarado şi oamenii lui îi ţineau sub ascultare sub 

amenintarea sábiilor. 

Cortes asezá cu piosenie imaginea Fecioarei într-o nişă 
din perete şi apoi îngenunche, închinându-se. Apoi se 
întoarse şi arătă cu degetul tremurând spre preoţi. 

— Spune-le că vor avea de-a face cu mine, dacă vor 
îndrăzni să se atingă de imaginea binecuvântată a 
Madonnei! 

Mali traduse repede vorbele lui. Mexicanii urlară din nou, 
dar se retraseră imediat când făcu un pas spre ei. 

— Dona Marina! Spune-le acestor strigoi să scoată 
diavolii din templu şi să zugrăvească pereţii. Dacă nu, o s-o 
facem noi în locul lor! 

O porni înapoi spre trepte. 

Benitez şi-ar fi dat viaţa pentru el în asemenea momente. 
„Era un ticălos calculat”, se gândi el, „dar azi actionase 
într-o răbufnire de pasiune. Oricare din noi l-am urma în 
asemenea momente glorioase. Oare juca teatru sau credea 
cu adevărat că putea să-i cucerească pe mexicani şi zeii lor 
doar prin forţa voinţei sale?” 

Acum înţelegea de ce oamenii îl iubeau pe Cortes. 
Caudillo îi conducea spre fapte márete, pe care nu le-ar fi 
realizat niciodată de unii singuri. „Azi, acest hoţ ipocrit şi 
lacom m-a făcut să fiu mândru de mine. Şi o să-i fiu 
întotdeauna recunoscător pentru asta.” 


* 


Peste trei zile, cáteva sute de preoti au urcat ín Templo 
Mayor şi au aşezat cu mare grijă statuile Oglinzii Fumurii si 
ale Aducătorului de Ploaie pe covoraşe. Pe urmă le-au 
coborât în curte, cu frânghii, le-au aşezat în litiere şi le-au 
dus afară din oraş. Toate acestea s-au făcut într-o linişte 
desăvârşită. 

Pereţii şi podelele altarului au fost frecate şi văruite, iar 
tâmplarii lui Cortes au ridicat acolo o cruce şi un altar. A 
doua zi, toată armata spaniolă a mărşăluit în templu şi a 
urcat treptele să participe la slujba de mulţumire. 

Saptezeci si şapte. 


Motecuhzoma párea complet schimbat. ,Oare ce se 
întâmplase cu el?” se întrebă Cortes. Era mai stăpân pe el, 
mai liniştit, nu mai ţinea capul plecat. Stătea în ypca!//i 
privindu-şi piticii si  cocoşaţii făcând tumbe şi 
maimutárindu-se pentru el. Saltimbancii se împrăştiară 
când îi văzură pe spanioli. 

Motecuhzoma îi invită pe toţi să se aşeze şi comandă 
ceşti aburinde cu chocolat/. Mali se instală lângă Cortes şi 
traduse vorbele politicoase ale împăratului, care se interesa 
ce mai fac fiica şi nepoata sa. Cortes îi răspunse la fel de 
politicos, întrebându-se ce determinase această schimbare 
bruscă de atitudine, deşi era hotărât să nu-şi trădeze 
curiozitatea. 

În cele din urmă, împăratul se arătă dispus să-l 
lămurească. 

— Vrea să discutaţi ceva, murmurá Mali. Spune că-i vine 
greu, dar speră că o să-ţi dai seama că te-a considerat 
dintotdeauna prietenul lui. 

„Ce-o mai unelti acum?” se întrebă Cortes. 

— Spune-i că i-am prețuit întotdeauna prietenia. Este ca 
un frate pentru mine. 

Motecuhzoma se lansă într-un monolog interminabil. 
Cortes o urmărea pe Mali, să vadă cum reacţionează. Părea 
uimită. Observă de asemenea că împăratul nu mai vorbea 
pe tonul lui plángáret. Semn rău. 

În cele din urmă, când termină ce avea de spus Mali 
începu să traducă. 

— Motecuhzoma te previne că te afli în mare primejdie. 
Spune că el personal n-ar vrea sá păţeşti nimic rău, dar zeii 
lui sunt foarte supăraţi pe tine. Te-au văzut cum i-ai scos cu 
forţa din palatul lui, cum i-ai ars căpitanii în piaţă, cum le-ai 

furat aurul si ai pângărit templele. Preoţii lui i-au comunicat 
hotărârea Păsării Colibri şi a Oglinzii Fumurii. Refuză să mai 
rămână în Mexic atâta timp cât tu şi adepţii tăi vă aflaţi 
aici. Dacă rămân fără zei, oamenii lui or să vă ucidă pe toţi. 
De fapt, Motecuhzoma v-a prevenit în repetate rânduri că 
aşa o să se întâmple. Oamenii nu aşteaptă decât cuvântul 
lui. Dar speră că vărsarea de sânge va putea fi evitată. Vă 
dă şansa să plecaţi în pace. 

— Pe onoarea mea, are tupeul să-mi poruncească! se 
înfurie Cortes. 

— Să vedem dacă o să mai fie la fel de arogant când o 
să-i înfig sabia în pântece, şuieră Alvarado. 

— A jurat credinţă regelui Spaniei şi sfintei biserici! zise 
Aguilar. Vorbele lui sună a trădare. ` 

Cortes ridică mâna sá le amuteascá protestele. Il 
preveniserá de atâtea ori că era imprudent si acum voiau 
să atace înainte să ştie ce inamic aveau de înfruntat. 

— Chiquita, mulţumeşte-i împăratului pentru grija lui, 
zise el, cu un glas dulce. 

Alvarado pufni revoltat. 

— Ei fir-ar să fie! Ce mai stăm la discuţie cu... 

Cortes îl amuti cu o privire. 

Apoi se întoarse spre Mali. 

— Îi mulţumim pentru grija lui şi regretăm că i-am 
provocat atâtea necazuri. Spune-i că vom pleca imediat ce 
vom avea corăbii care să ne ducă în ţările noastre. Dacă ne 
permite să luăm lemn din pădurile lui şi ne împrumută 
câţiva dulgheri, ne vom apuca de treabă imediat. 

Motecuhzoma se luminase la faţă de bucurie. Cortes ştia 
ce gândea. Coşmarul se terminase. 

— Caudillo, suierá Alvarado, n-o sá ne lase să plecăm. De 
îndată ce o să-l eliberăm pe Motecuhzoma... 

— Ştiu, îi sopti el, dar trebuie să ne prindem în joc 
deocamdată! 

Se întoarse din nou spre Mali. 

— Spune-i lui Motecuhzoma că am luat această hotărâre 
nu pentru că ne temem, ci pentru că n-am vrea să 
distrugem oraşul sau să-i primejduim siguranţa. Pentru că 

n-ar avea nici o şansă să scape cu viaţă, în caz că ar izbucni 
un conflict. 

Lui Motecuhzoma îi pieri imediat zâmbetul când auzi. 
Amenințarea fusese exprimată cât se poate de clar. 

Cortes plecă fără să aştepte sfârşitul audienței. Ceva 
schimbase acest echilibru destul de fragil. Trebuia să afle 
ce anume. 

Saptezeci si opt. 


De îndată ce ajunseră în camerele lor, Cortes îşi scoase 
sabia şi o aruncă într-un colţ. Dădu cu piciorul în birou şi 
trânti de perete tronul pe care i-l dăruise Motecuhzoma, 
desprinzând câteva pietre preţioase, care se răspândiră pe 
podea. 

Caceres şi ceilalţi servitori îl priveau ingroziti. 

Cortes se întoarse spre Mali. 

— Ce se întâmplă? 

— Nu se mai teme de tine, senor, îi răspunse ea, calmă. 

— Asta este evident. 

— S-ar putea să aibă legătură cu schimbarea climei. 
Ploile s-au oprit. 

O privea uluit. 

— Ţi-ai pierdut minţile? 

— Calendarul nostru a intrat într-un nou an, senor. 

— Ce vrăjitorii şi superstiții mai ai de gând să debitezi? 

— Senor, am ajuns la Sfârşitul Ploilor, prima lună a noului 
an. Anul trecut a fost Trestia, anul Şarpelui cu Pene, un an 
rău pentru regi. lar acum este cel al Cremenei, o epocă 
mult mai promițătoare. Poate că Motecuhzoma consideră 
că a reuşit să triumfe asupra ta. Întârziind hotărârile, îşi 
imaginează probabil că nu mai are de ce să se teamă de 
tine. Acum, calendarul este în favoarea lui. 

Cortes clătină din cap. 

— Şi tu crezi în prostiile astea? 

— Nu senor. Eu cred în tine. 

Cortes se îmblânzi brusc şi o sărută pe frunte. 

— Chiquita, murmură el. 

„De ce oare sunt atât de recunoscătoare pentru aceste 
fărâme patetice de afecţiune?” se gândi ea. „Acum vine la 
mine numai când are nevoie şi tresar de bucurie de fiecare 
dată, de parcă m-ar copleşi cu munţi de jad. Am senzaţia că 
sunt complet neajutorată fără el. 

* 


Se desprinse de lângă ea când caceres îl pofti pe Martin 
Lopez. Lopez era cel mai înalt dintre toţi spaniolii. Avea o 
barbă rară, un trup suplu şi cele mai mari mâini pe care le 
văzuse vreodată Mali. 

— Lopez. 

— M-ati chemat, senor. 

Cortes nu observase, se pare, deranjul pe care-l făcuse în 
camerá. Caceres se grábi sá puná tronul la loc si Cortes se 
asezá imediat. Lopez privea mirat biroul dárámat, cerneala 
împrăştiată pe jos si pergamentul de pe podea, dar se feri 
să facă vreun comentariu. 

— Te-ai alăturat expediției noastre ca tâmplar, zise 
Cortes, dar am aflat de la Alvarado că, în Cuba, îţi câştigai 
existenţa ca tâmplar şi dulgher. 

— Este adevărat, senor. Am lucrat un timp la santierele 
navale de la Cadiz. 

— Bun. Crezi că ai putea construi o corabie mică? 

Lopez îl privi uluit, dar îşi reveni imediat. 

— Poate, dacă aş avea ce-mi trebuie. Cu câţiva 
tâmplari... 

— La Vera Cruz, sunt destule lanţuri, pânze şi resturi din 
vechea flotă, pe care a trebuit s-o scufundăm la San Juan 
de Ulua. Dacă ai putea să iei lemn din păduri şi ai fi ajutat 
de tâmplarii lui Motecuhzoma, crezi că te-ai descurca? 

— Da, senor. Cât timp am la dispoziţie? 

— Nu vreau să te grăbesc. Lucrează încet, dar în aşa fel 
încât să laşi impresia mexicanilor că muncesti pe bránci. 
Crezi că o să reuşeşti? 

— Cum porunciti. 

— Vreau să te apuci de treabă imediat. la doisprezece 
din tâmplarii noştri. 

— Da, senor, îl aprobă omul, ieşind din cameră. 

După plecarea lui se lăsă o linişte apăsătoare. 

— O să plecăm de aici? îl întrebă Mali în cele din urmă. 

Cortes râse amuzat. 

— Nu, chiquita. Aceasta este capitala mea, de aici 
înainte. Alonso trebuie să apară din clipă-n clipă din Spania 
cu întăriri. Pe urmă vom putea să ne impunem hotărârile 
mexicanilor. 

— Şi dacă n-o să se întoarcă? 

— Tot n-o să fug de teama lui Motecuhzoma. Dacă Lopez 
construieşte două corăbii, o să trimit aurul cu una din ele, 
iar cu cealaltă o să aduc cai, oameni şi arme de la San 
Diego. Orice ar fi, nu voi pleca din Valea Mexicului. 

Dar Mali nici nu-l mai asculta. Îl auzise de atâtea ori 
spunând ce o să facă, deşi, în realitate, gândea cu totul 
altceva. „Dacă se va hotări până la urmă să plece în Ţara 
Norilor? Ce se va întâmpla cu ea?” 

„Fără Cortes şi-ar pierde valoarea şi puterea. În cel mai 
bun caz - sau poate că nu era deloc bun - ar fi obligată să- 
şi petreacă restul vieţii ca o femeie obişnuită, la cratiţă şi la 
războiul de ţesut. Decât asemenea existenţă, ar fi preferat 
să sfârşească pe altarul de sacrificiu.” 

— Nu te îngrijora, îi spuse Cortes luând-o în braţe. N-o să 
te părăsesc niciodată, indiferent ce s-ar întâmpla, chiquita. 

Mali închise ochii şi se agátá de el. Când îi şoptea că o 
iubea, lumea i se părea frumoasă şi sigură. „De fapt, cum s- 
o părăsească acum? Îl apropiase prin legături de sânge. li 
purta fiul în pântece. La fel ca Mama Şarpe, va zámisli 
viitorii zei.” 


x 


Uriasul cu barbă roşie urmărea, cu mâinile în sold, vasul 
care se îndrepta spre plajă. Adusese cu el o mie patru sute 
de oameni, optzeci de cai, mai mult de o sută de arcasi si 
tot atâția soldați înarmați cu muschete. Armata sa începea 
sá se reverse pe plajă. Oamenii asudau cărând armele si 
lázile cu provizii în sus, pe dune; strigătele sergentilor se 
amestecau cu ropotul copitelor si látratul copoilor. 

Acest Cortes şi-o luase în cap. Primise ordin să facă doar 
câteva incursiuni pe țărm. Dar, acum câteva luni, o nao 
care trecuse prin insule în drum spre Spania răspândise 
zvonul că Cortes avusese îndrăzneala să-şi creeze propria 
lui colonie! Din păcate, veştile nu ajunseseră la timp la 
Santiago de Cuba, ca să poată intercepta corabia şi să 
descopere adevărul. Dar, indiferent ce ar fi, el, Panfilo de 
Narvaez, va pune capăt acestei aberaţii. Marinarii 
povestiseră de asemenea despre un oras cu bogății 
fabuloase. Va fi o plăcere să-şi facă datoria şi, în acelaşi 
timp, să-şi umple buzunarele cu aur. 

Dar, mai întâi, o să se ocupe de Cortes. O să-l atârne în 
ştreang imediat. 

Saptezeci si nouă. 


— Pare vioi in dimineata aceasta, remarcá Olid. 

Cristobal Olid era căpitanul gărzilor care păzeau 
apartamentele lui Motecuhzoma. În cele câteva luni care 
trecuseră ajunsese să cunoască perfect toanele împăratului 
şi Cortes considera că această informaţie era o veste 
proastă. „Prefer să-l ştiu deprimat”, se gândi el. 

Cortes, însoţit de Alvarado, se duse la Motecuhzoma şi 
observă că era de-a dreptul în culmea fericirii. ll găsi 
plimbându-se prin cameră şi discutând cu păsările sale din 
colivii. Se pare că de-abia aştepta să înceapă audiența. Le 
oferi celor doi o ceascá de chocolati pe care o refuzară 
politicos. Pe urmă, Motecuhzoma se instala pe un covoraş, 
iar caudillo şi locotenentul său îşi ocupară poziţiile 
obişnuite, lângă el. 

— Se interesează cum merge construcţia corăbiilor, zise 
Mali. 

— Spune-i că progresăm destul de încet. Corăbiile 
noastre de război nu sunt atât de uşor de construit ca 
pirogile cu care se plimbă ei pe lac. 

Fata îi traduse lui Motecuhzoma, dar nu părea deloc 
interesat. Înainte să termine ce avea de spus, îl văzu 
bătând din palme. În momentul acela, apăru imediat un 
servitor, care aduse un pergament din scoarță de copac şi-l 
aşeză respectuos în faţa împăratului. Motecuhzoma i-l arătă 
lui Cortes. 

— Solii lui i-au adus acest mesaj de pe coastă, traduse 
Mali. Au sosit alţi camarazi din Tara Norilor în canoele lor de 
război. Acum nu mai aveţi de ce să aşteptaţi aici, la 
Tenochtitlán. Aveţi destule corăbii pe coastă. 

Cortes răsuflă uşurat. „În sfârşit! Puertocarrero venise cu 
întăriri şi cu aprobarea regelui!” 

Dar, când se aplecă să studieze pergamentul, se albi la 
faţă. Glifele şi imaginile înfăţişau treisprezece naos 

spaniole, ancorate dincolo de palmieri. Pe fundal, apáreau 
soldati bárbosi, cai si un tun pe nisip. Figura centralá era un 
grásan cu barbá mare, rosie. Se vedea de departe cá era 
conducătorul lor, dar nu era în nici un caz Puertocarrero. ÎI 
recunoscu imediat. Nu putea fi decât un singur om. 

— Narvaez! murmurá el. 


x 


Cortes ieşi în curte, unde Ordaz îşi antrena archebuzierii. 

— Ordaz! Spune oamenilor că ne-au sosit întăriri pe 
coastă. Trageti în aer. Faceţi cât mai mult zgomot. 

Apoi se întoarse si plecă. Toti auziseră aceste strigăte de 
bucurie. Ordaz dădu ordin oamenilor săi să-şi încarce 
pustile cu praf de puşcă. 

Doar Benitez observase privirea lui Cortes si îşi dădu 
seama că se bucurau degeaba. Alergă după el. 

— Este adevărat, caudillo, Puertocarrero s-a întors din 
Spania? 

— Nu este Puertocarrero, suierá Cortes, ci omul lui 
Velasquez, Panfilo de Narvaez si ceilalți ticálosi Ínsetati de 
aur din Cuba! 

— Narvaez? 

— Vorbeşte mai încet! Nu trebuie sá se afle, până nu 
hotărâm ce este de făcut. Mexicanii trebuie să creadă că 
suntem încântați de aceste veşti. Dacă ar bănui ceva, ne-ar 
măcelări imediat. 

Se întunecase. Spaniolii sărbătoreau încă noile veşti. 
Terminaserá de băut ultimele cáni de vin cubanez şi 
cântecele lor vesele răsunau peste tot. Singur, în 
apartamentele sale, Cortes încerca să-şi astupe urechile, 
gândindu-se la dilema în care se afla. Se fátáia prin cameră, 
în timp ce ceara lumânării se răspândea pe masă ca o pată. 


* 


Era al treilea ceas al noptii. Tortele care luminau 

coridoarele palatului lásau umbre lungi, unde un om se 
putea ascunde cu uşurinţă. O prinse când ieşi din 
apartamentele lui Benitez. Probabil că o pândise ore-n şir. 

Îi puse o mână la gură şi o trase într-un alcov. li simţea 
mirosul de sudoare şi băutură. Dezgustător. La început, 
crezu că era unul din soldaţii spanioli, care băuseră prea 
mult vin cubanez sau pulque mexican. Incepu să muşte şi 
să dea din picioare. 

— Nu te speria, îi spuse o voce în chontal maya. 

Norte. Norte! 

Floarea Ploii se linişti. Bărbatul o eliberá. 

— Caro, murmură el în castillană. 

— Ai înnebunit? îl întrebă ea. Benitez o sá te atárne în 
ştreang! 

— Doar dacă ne prinde, zise el, apucând-o de sâni, plin 
de pasiune şi trăgând-o spre el. 

Îi simţea căldura trupului şi penisul tare, lipit de fesele ei. 

— Sau dacă îi spui tu. Dar n-o s-o faci, nu? ñ 

Fata se întoarse si îşi încolăci braţele de gâtul lui. li simţi 
limba în gura ei şi mâinile care-i ridicau tunica. Deodată îl 
muşcă de buză cu toată puterea, înăbuşindu-i strigătul într- 
un sărut. Si, înainte să-i dea drumul, îi gustă sângele sărat. 

Norte îşi duse mâinile la faţă, gemând ca un animal. 

— Târfă, înjură el în castillană, dar nu l-ar fi înţeles nici 
măcar un spaniol, din cauza buzei rănite. Nemernico, 
ticăloaso! 

— Să nu mă mai atingi niciodată, şuieră ea, în maya. 
lubirea este un dar, nu un drept pe care ţi-l iei când vrei. 

— Sángerez, se văicări Norte, lăsându-se pe vine. De ce 
ai făcut asta? 

Acum, după ce îl îmblânzise, Florii Ploii îi părea rău de 
gestul ei. Îngenunche lângă el. 

— lartă-mă, murmurá ea. Te doare rău? 

Încercă să-l atingă, dar o respinse. 

— Sá nu te mai uiţi niciodată la mine! scánci el. 

— Nu mai eşti un om. Ai devenit un diavol, ca toţi ceilalţi. 

— Foarte bine, Ce rost ar avea sá má port ca un om? 
Doar îţi petreci tot timpul cu Benitez. 

— Bineînţeles, sunt femeia lui. 

— La San Juan de Ulua nu conta asta. 

— Atunci a fost atunci, iar acum este acum. ŞI, între 
timp, am început să-l îndrăgesc. 

— Şi cu mine cum rămâne? 

— Nu te mai iubesc la fel de mult, zise ea ridicându-se. 

— Te doresc, murmură el.. 

— Ştiu, sunteţi toţi nişte diavoli. 

Şi zicând acestea, se strecură la loc în cameră, la 
Benitez, iubitul ei, stăpânul ei păros, spaniolul ei. 

Optzeci. 


Se trezi pentru cá auzise pe cineva plángánd. Se ridicá 
din pat. Sunetul venea de undeva, de aproape. Se înfioră. 
Párea ceva nefiresc, de pe altá lume. 

Mali îşi puse o pătură pe umeri. Cortes discuta în camera 
cealaltă. Oare el nu auzea? Luă lumânarea şi dădu la o 
parte perdeaua cu clopoței. Nu era bine ca o femeie 
gravidă să umble noaptea. Spiritele puteau aduce ghinion 
copilului. Dar trebuia să vadă ce se întâmpla. 

Santinela se întoarse mirată. 

— N-auzi nimic? îl întrebă ea. Omul clătină din cap. 

— Nu, senora. i 

Probabil că i se páruse. Isi strânse pătura în jurul umerilor 
şi se urcă pe acoperiş. O rafală de vânt stinse lumânarea, 
dar, la lumina lunii distinse o figură ghemuită într-un colţ, 
sprijinită de parapet. Se apropie să vadă cine era. 

Floarea Ploii. 

— Ce-i cu tine, surioară? murmură Mali, îngenunchind 
lângă ea. Ce cauţi aici? Te-a bătut Benitez? 

— Benitez n-are nici o vină. 

Mali o luă în braţe. Era încordată. 

— Ce s-a întâmplat? 

Floarea Ploii nu-i răspunse imediat. Îşi reveni abia peste 
câteva minute. 

— Mi-e teamă, zise ea, în cele din urmă. 

— N-ai de ce să te temi. Cortes spune că suntem în 
siguranţă, atâta timp cât îl avem pe Motecuhzoma. 

— Nu mă tem de mexicani, ci de Cortes al tău. 

Mali tresári. Nu voia să audă nimic împotriva lui. Uneori, i 
se părea că toată lumea îl ura. 

— Trebuie să-l opreşti. Înainte să fie prea târziu, 
murmură Floarea Ploii. 

— De la ce să-l opresc? Nu vrei să ne elibereze de 
mexicani? 

— Acesti spanioli sunt mai rái decát mexicanii. Vor sá ne 
distrugă zeii, sá ne ia tot aurul şi penele de quetzal, sá ne 
lase fără nimic. Parcă sunt nişte hiene care se reped asupra 
unui cadavru. N-au nimic divin. Poate că nici Şarpele cu 
Pene nu este în siguranţă. 

— Eşti un copil. De unde ştii tu asemenea lucruri? 

— N-ai văzut ce nemilos este? Se preface că se poartă cu 
blándete, dar este un monstru. 

Mali o plesni peste faţă, spre mirarea fetei. 

— Încetează. Nu mai vreau să aud nimic. Du-te la 
culcare. 

— Te înşeli, mămico, şuieră Floarea Ploii. 

Apoi se ridică şi plecă. 

Mali rămase mult timp pe acoperiş, să privească Sora 
Lună, care urca peste Doamna Adormită, scăldând vârfurile 
albe ale templelor într-o lumină argintie. Încerca să se 
gândească, dar nu simţea decât durere. Nimeni nu-l 
înţelegea cu adevărat pe Cortes. Cu atât mai puţin Floarea 
Ploii. Era un copil. Nu ştia nimic. 


* 


Cortes îi scria regelui, la lumina lumánárii. Când caceres 
îl pofti pe Benitez, puse pana de-o parte şi-l pofti să se 
aşeze în vechiul scaun cubanez, adus de servitori de pe 
coastă. În ultima vreme prefera tronul aurit dăruit de 
Motecuhzoma. 

— Ne aşteaptă vremuri grele, nu-i aşa? zise el. 

Benitez rămase tăcut. „Ce mai pui la cale, vulpe bătrână 
ce eşti?” 

— După cum ţi-am spus, azi dimineaţă nemernicul de 
Narvaez a debarcat pe coastă cu o armată numeroasă. 

— Cred că intenţiile sale sunt evidente. 

— A sosit un curier de la Vera Cruz cu o scrisoare de la 
Sandoval. Cinci din oamenii lui Narvaez au venit la 
fortăreață şi i-au cerut să se predea imediat. 

— Şi el ce a făcut? 

— Ce ar fi făcut orice comandant care se respectă. l-a 
bătut şi i-a legat. In momentul de faţă, nişte hamali indieni 
îi aduc aici, la Tenochtitlân, legaţi fedeleş de stâlpi. Trebuie 
să ajungă până diseară târziu. 

Benitez zâmbi. Era exact ce s-ar fi aşteptat de la 
Sandoval. Rezolva întotdeauna problemele fără să şovăie. 

— Bănuiesc că pot conta pe loialitatea ta în această 
criză, zise Cortes. 

„Ticălosule”, se gândi Benitez. „Te-am admirat când ai 
înfruntat preoții din Templo Mayor, dar acum te 
dispretuiesc.” 

— Loialitatea mea a fost stirbitá de evenimentele 
recente, senor. 

Cortes ridicá din spráncene. 

— La ce anume te referi? 

— La împărţirea comorii. 

Cortes zámbi atotştiutor si dispretuitor în acelaşi timp. 
Apoi se duse la birou şi scoase o brățară de aur cu 
smaralde mari. 

— Sper că această bijuterie va compensa orice 
nedreptate pe care ai simtit-o din partea mea. 

Benitez se uită la brățară, dar n-o atinse. 

— Nu mă refeream la mine. 

Cortes tresări surprins. 

— Atunci la cine? 

— Ai nedreptăţit oamenii, caudillo. Nu te-ai purtat cinstit 
cu ei. 

— Cu oamenii? 

Nu-i venea să-şi creadă urechilor. 

— Au luptat din greu la Tabasco şi Texcala, au îndurat 
frigul şi oboseala când am traversat Sierra. O sută de pesos 
nu sunt o recompensă potrivită pentru suferinţele şi curajul 
lor. 

Cortes se aplecă spre el. 

— Acesta este preţul loialității tale, Benitez? 

— Loialitatea mea nu are preţ. Tine cu dreptatea, la fel 
cum apa curge în jos, către mare. 

— Te exprimi poetic, murmură Cortes punând brátara la 

loc în sertar. Eşti un om ciudat, Benitez. Nu prea te înţeleg. 

— Chiar dacă sunt un fraier, cel puţin dorm liniştit. 

— O să dormim destul pe lumea cealaltă. Dar voi face 
cum doreşti. Deşi nu cred că mărinimia ta va fi apreciată 
aşa cum se cuvine. O să le dau oamenilor o parte mai mare 
din ce ni se cuvine nouă. Îţi dau cuvântul meu. Poate chiar 
îi voi răsplăti din comoara mea. Dar, în schimb, vreau să 
faci ceva pentru mine. 

— Te ascult, senor. 

— Când vor sosi solii lui Narvaez, vreau să-i impresionez 
cu realizările noastre, să le arăt că au mai mult de câştigat 
dacă ni se alătură decât dacă vor lupta împotriva noastră. 
Când vrei să prinzi muşte le ademeneşti cu zahăr, nu cu 
sare. 

Benitez incuviintá din cap. 

— Spune-mi ce trebuie sá fac. 


x 


O trezirá tipetele. Când ajunse în apartamentul lui 
Benitez, santinelele stăteau îngrozite în uşă. Mendez, 
doctorul, era si el acolo, dar părea la fel de îngrozit ca cel 
doi soldați. 

Floarea Ploii se zvârcolea pe podea, cu spume la gură. 
Avea sânge pe faţă şi în păr. 

— Ce-i cu ea? gemu Mendez. 

Mali intră în cameră. Pe o masă, într-un colţ, era o 
farfurie. O duse la nas şi mirosi ce era înăuntru. Floarea 
Ploii mâncase carnea zeilor, ciuperci sacre. 

— Unde este Benitez? 

— L-a chemat comandantul Cortes, îi răspunse una din 
santinele. 

— Tenochtitlán este în flăcări! râdea Floarea Ploii. 

Mendez se strâmbă dezgustat. 

— Ce spune? 

— Are friguri, zise Mali. Este o boală obişnuită. O s-o 
îngrijesc eu. 

Mendez rásuflá usurat cá scápase de responsabilitate. 

— Bine, dacă vrei să-i iei sânge, cheamá-má. 

Apoi se întoarse şi ieşi din cameră. Mali împinse soldaţii 
afară şi închise uşa. E 

Florii Ploii i se prelingea sânge din gură. Isi muscase 
limba. 

— Au asmutit cáinii asupra tuturor! zbierá ea. 

Mali îngenunche lângă ea si o legă de mâini si de 
picioare, sá nu se mai rănească singură. Avea o tăietură pe 
frunte. Se lovise probabil de podea. Din fericire, nu era o 
rană adâncă. 

— Dumnezeule Sfinte! exclamă o voce. 

Benitez stătea în pragul uşii, negru la faţă de supărare. 

— Ce s-a întâmplat? murmură el. 

— Ciupercile sunt de vină, zise Mali. Nu este nimic de 
făcut. Dacă a mâncat prea multe, o să moară. 

Îngenunche lângă Floarea Ploii şi încercă s-o ia în braţe, 
dar fata se zbătea nebuneşte, strigând: 

— Malinche o să ne omoare pe toţi! 

Mali îşi aminti de incidentul din noaptea trecută. „Oare 
supărarea o făcuse să guste din carnea zeilor?” Ciupercile 
se dădeau celor care urmau să fie sacrificați sau oamenilor- 
bufnitá, când voiau să vadă viitorul. Dar puţini rezistau 
şocului. „Ce căutase oare Floarea Ploii, viitorul sau 
uitarea?” se întrebă Mali. 

— Tenochtitlanul este în flăcări! strigă Floarea Ploii. Arde 
tot oraşul! 

Benitez îngenunche şi se închină. lată ceva de neînțeles 
pentru el. Ceva care depăşea forţele răului. 

Optzeci si unu. 


Floarea Ploii se calmá dupá un timp si reusi sá doarmá 
câteva ore, liniştită. Când deschise ochii, îl găsi pe Benitez 
sforăind lângă ea, cu capul pe braţ. Se aplecă şi-l sărută pe 
frunte. 

Dar simţi încă o prezenţă în cameră. Când se întoarse, o 
văzu pe Mali la lumina lumánárii. Stătea în genunchi pe un 
covor de trestie, cu o bucată de pânză şi un vas cu apă rece 
lângă ea. 

— Surioară! murmură ea. 

— Mámico! 

Mali o mángáie pe pár. 

— Atrecut. 

— A fost chiar atát de ráu? 

— N-am stiut cát ai máncat. 

— Doar o lingurá. Pe urmá mi-am pierdut curajul. Ai stat 
aici toată noaptea? 

Mali încuviinţă din cap. 

— Da, împreună cu stăpânul tău cel păros. 

Floarea Ploii o luă de mână. 

— Mali a mea! Mi-ai fost mamă, soră mai mare şi cea mai 
bună prietenă. Dar te-am pierdut din cauza lui Cortes şi în 
curând o să mă urăşti pentru ce va trebui sá fac. 

— Acum mi-a trecut. N-ar trebui să te întorci la stăpânul 
tău? 

Mali ridică din umeri. 

— În ultima vreme nu mai are nevoie de mine, zise ea, 
bătându-se pe burta umflată. Cred că nu-i place cum arăt. 

Se apropie de ea. 

— Ai reuşit să vezi viitorul în visele tale? 

Floarea Ploii îşi aminti de templele în flăcări, de spaniolii 
în armură care măcelăreau tot ce le ieşea în cale, ca în ziua 
aceea, la Cholula, de sângele mai strălucitor decât orice 
văzuse vreodată. 

— Sper cá nu, murmurá ea. Sper cá n-a fost viitorul. 

Cavalerii Jaguarului dansau pe zidurile de culoarea 
hienei, impreuná cu siluetele santinelelor, care se profilau 
în umbrele lungi ale tortelor. Era ultima oră a nopţii, când 
răniții treceau pe tărâmul umbrelor şi copiii se năşteau 
morţi. Mali se grăbea spre apartamentele lor, tânjind după 
trupul cald al lui Cortes. 

Nu-l văzu pe Jaramillo şi se trezi cu el alături în beznă. 
Rămase cu gura căscată. Faţa lui mâncată de vărsat părea 
şi mai hidoasá la lumina tortelor. 

— Scuză-mă, senora, n-am vrut să te sperii. 

— Ce doreşti? îl repezi ea. 

— Este o oră cam târzie pentru plimbări. 

Nu-i plăcea cum o privea. Era beat. Mirosea a vin 
cubanez. Grăbi pasul. 

Dar soldatul nu se lăsă. 

— O femeie frumoasă ca tine n-ar trebui să umble 
singură la ora asta. De ce nu eşti în patul căpitanului tău? 

Îl ignoră şi îşi văzu de drum. 

— Caudillo este cu adevărat un om norocos să aibă dovă 
femei frumoase care să-l încălzească noaptea. 

Încremeni în loc. 

— Cred că ştiai de dona Ana, nu, senora? 

Rânjea încântat. 

— Îmi cer scuze din nou. Credeam că ştiai. Noapte bună. 
dona Marina, zise el făcând o plecăciune. 

Mali o luă la fugă. Îi bătea inima să-i sară din piept. Urcă 
în grabă scările cele mari, spre apartamentul lor, trecu pe 
lângă santinele şi dădu la o parte perdeaua cu clopoței. 

O lumânare sclipea într-o cană de argint. Pe covor erau 
întinse două trupuri. Văzu spatele suplu, maroniu al 
prinţesei, părul ei lung, care-i acoperea pieptul şi braţul 
încolăcit pe coapsa lui. 

Îşi duse mâna la gură, cât pe ce să vomite. 

„Nu te agita”, îşi spuse ea. „Toţi regii au concubine. Nu 
poţi face nimic. Dacă l-ai trezi acum şi ai face pe soţia 
geloasă, n-ai câştiga nimic. Trebuie să fii deşteaptă şi să 
aştepţi momentul potrivit. 

Nu má mai vrea, pentru cá sunt umflatá si urátá. Dar n-o 
să mai arăt asa după ce o să nasc. Doar port în pântece pe 
fiul Mexicului.” 

Găsi un covoraş de dormit în cealaltă cameră şi se întinse 
în beznă, urmărind zorii care se strecurau ca un hoţ în 
cameră. „N-o să plâng”, îşi spuse ea. „Deşi îl iubesc, am 
ştiut dintotdeauna că nu-mi este dat să cunosc fericirea. În 
orice caz, nu în felul acesta. De ce să-mi irosesc lacrimile 
degeaba?” 

Dar lacrimile începură să curgă fierbinţi şi nestăvilite! 

Optzeci si doi. 


— Vei plăti pentru asta, strigă părintele Ruiz de 
Guevarra. Când Narvaez o să afle ce ai făcut, o să te 
spânzure cu ofiţerii tăi cu tot! 

Preotul sosise în cel de-al patrulea ceas al dimineţii, cu 
alţi patru, toţi emisari ai lui Narvaez. Cámásile lor, albe 
odată, erau acum nişte zdrente murdare şi ei aveau bărbile 
năclăite de sânge, drept rezultat al atenţiei acordate de 
Sandoval şi oamenii săi. Îşi petrecuseră ultimele nopţi legaţi 
în hamace şi nu erau deloc în toane bune. 

— Eşti un câine prost şi nerecunoscător! 

Cortes zâmbi, ca şi când Guevarra i-ar fi făcut un mare 
compliment. Apoi îl luă de umeri şi-l conduse prieteneşte la 
o másutá din colţul camerei. Era plină de farfurii aburinde 
cu iepure prájit, carne de căprioară, fasole şi prăjituri de 
porumb. 

— Nu ştiu cum aş putea să-mi cer scuze pentru tot ce vi 
s-a întâmplat! zise Cortes. Este vina ofițerului meu. Va fi 
aspru pedepsit pentru acest exces de zel. Vă rog să luaţi ce 
doriţi. Cred că vă este foame. 

Părintele Guevarra şi însoțitorii săi îl priveau uluiti pe 
Cortes. După primirea lui Sandoval, nu se aşteptaseră la 
asemenea atitudine. Se holbau lihniţi la mâncare. 

— Vă rog, nu vă sfiiţi, îi încuraja Cortes. 

Se năpustiră asupra mâncării. Conform instrucţiunilor lui 
Cortes, Sandoval le dăduse numai apă în cele trei zile de 
drum. In timp ce mâncau, caceres puse lângă ei bare de 
aur. Fuseseră topite şi aduse în această formă de bijutierii 
lui Cortes. 

— Ce-i asta? întrebă Guevarra, cu gura plină. 

— Este o încercare modestă de a vă recompensa pentru 
suferinţele voastre. Luaţi aurul cu binecuvântarea mea. 
Este numai o mică parte din ce au primit toţi oamenii mei 
pentru serviciile lor. Pe aici este atâta aur, încât îl folosim 

sá ne potcovim caii. 

Benitez se întreba ce ar spune Norte si cei o sută de 
pesos ai sái despre aceastá minciuná gogonatá. 

Guevarra se zgáia uluit la Cortes, în timp ce continua sá 
se indoape. 

Cortes îi privea îngăduitor. 

— Am înţeles că ati fost trimişi de prietenul şi camaradul 
meu Narvaez. Cu ce treburi a venit aici, în Noua Spanie? 

Guevarra se uită la el mirat. Nu mai auzise până acum 
această denumire de „Noua Spanie”. Era un termen folosit 
recent de Cortes pentru a denumi imperiul lui 
Motecuhzoma. 

— A fost trimis aici din ordinul expres al guvernatorului 
Velasquez, continuă Guevarra ezitând. A spus că eşti un 
trădător, pentru că i-ai nesocotit ordinele. Vrea să fii adus 
imediat în Cuba, în lanţuri. 

Cortes primi veştile cu indiferenţă. 

— Ce mai face Narvaez? Se poartă frumos cu voi? 

Guevarra se uită la camarazii săi. Zgârcenia lui Narvaez 
era proverbială în Cuba. 

— Multumitor. 

— Mă bucur sá aud acest lucru. După cum ştiţi, un 
comandant generos este un lucru rar. 

Alvarado şi Benitez apărură cu câte un medalion de aur 
la gât. Nou-veniţii nu aveau ochi decât pentru bijuterii. 

— Nu-i aşa, Pedro? 

— Ba da, senor, îl aprobă Alvarado, zâmbind. 

— Bineînţeles, zise Guevarra, generozitatea nu este una 
din calităţile lui Narvaez. 

Cortes reuşi să se arate surprins. 

— Oamenii noştri ar fi dezamágiti să audă aşa ceva, zise 
Alvarado, pentru că toţi am fost răsplătiți multumitor de 
comandantul nostru. 

Guevarra şi ceilalţi se zgâiau la barele de aur din faţa lor. 

— Sper că guvernatorul nu s-a grăbit să ia hotărâri, zise 
Cortes. Doar n-a uitat că am studii juridice şi chiar el m-a 
numit judecător de pace în Cuba. Nu ne-am abătut nici o 
clipă de la lege. Am fondat o colonie şi, prin urmare nu 

trebuie sá dám socotealá decát regelui. Curierul meu 
trebuie sá soseascá din clipá-n clipá cu aprobarea regalá. 
Prin urmare, dacá Velasquez sau oamenii lui comit vreo 
nedreptate asupra mea, vor răspunde în faţa regelui. 

„Perspectiva aceasta va reuşi să le îngreuneze şi mai 
mult digestia”, se gândi Benitez. 

Cortes se aplecă spre ei, conspirativ. 

— Dacă mexicanii ar vedea că nu ne înţelegem, am 
pierde tot ce am câştigat. În momentul de faţă, l-am 
sechestrat pe împăratul acestui mare ţinut şi am găsit 
bogății incomparabile cu tot ce s-a descoperit până acum în 
Lumea Nouă. lar dacă Velasquez şi omul lui, Narvaez, riscă 
totul, mă tem că vor avea de înfruntat consecinţe foarte 
neplăcute. 

Guevarra se uită din nou la bara de aur. 

— Nu ti se pare că este vorba de o regretabilă 
neînțelegere? îl întrebă Cortes. Poate ai vrea să ne spui câţi 
oameni a adus Narvaez şi ce intenţionează să facă? 


* 


Fácu dragoste cu el cu o pasiune de neînțeles. Se agátá 
de el de parcă s-ar fi înecat, îl sărută cu o pasiune vecină cu 
disperarea. Şi, când se termină, izbucni în lacrimi. O legăna 
în braţe, uluit. 

— Ce s-a întâmplat? zise Benitez de câteva ori, deşi ştia 
că n-avea cum să-l înţeleagă. 

— lartá-má, murmurá fata, pe limba ei. Nu ştiu ce-o sá ni 
se întâmple şi nici ce o să crezi despre mine la următorul 
răsărit de soare. Sper doar că n-o să mă urăşti prea mult 
când o să se termine. 

Dar nu înţelegea ce încerca să-i spună, aşa că o mângâia 
pe păr, uimit şi neajutorat. 


* 


Tortele aprinse trosneau ín sala cea mare. Spaniolii se 

înghesuiseră înăuntru, umăr la umăr. Doar câţiva mai 
rămăseseră de pază. Cortes se urcă pe o masă, să le 
vorbească. Pe podea, în faţa lui, era o grămadă de bare din 
aur, sclipind palid în lumină. 

— Domnilor, începu Cortes şi se făcu imediat linişte. 

Se aşteptaseră să le anunţe în mod oficial întoarcerea lui 
Puertocarrero, dar apariţia neaşteptată a aurului îi 
neliniştise. 

— Domnilor, mulţi dintre voi s-au plâns că nu sunt 
mulţumiţi de felul cum s-au împărţit bunurile obţinute din 
expediţia noastră. Desi consider că am făcut o impártealá 
dreaptă şi legală, am hotărât să vă cedez o parte din aurul 
meu, pentru a vă răsplăti curajul şi loialitatea de care aţi 
dat dovadă. Prin urmare, la sfârşitul acestei întâlniri veţi 
primi fiecare de la Alvarado o parte din acest aur şi sper că 
o să vă declaraţi satisfácuti. 

Se opri. Norte, care stătea în ultimele rânduri, se gândea: 
Aceasta a fost vestea cea bună, s-o auzim şi pe cea rea. 

— Poate că va fi ultima ocazie când veţi primi ceva, 
pentru că Diego Velasquez, guvernatorul Cubei, 
intenționează să numească un nou comandant. 

Oamenii amutiserá. 

— Acum două zile, vi s-a spus că Alonso Puertocarrero s- 
a întors din Spania. Din păcate, am constatat că ne-am 
înşelat. Corăbiile care au fost zărite pe coastă aparțin lui 
Velasquez. 

Norte se uită în jur si văzu fețele camarazilor săi. 

— Omul trimis sá mă înlocuiască nu este altul decât 
bunul său prieten, Panfilo de Narvaez. 

Soldaţii izbucniră în râs, dispretuitori. Guzman se 
întoarse spre Norte. 

— l-auzi! Grăsanul ăla afurisit! 

— Acum, după ce am câştigat un regat, guvernatorul a 
trimis acest om să ni-l răpească. Aceia dintre voi care 
doresc să se lase la mila proverbialei sale generozitáti simt 
liberi să i se alăture. Eu unul consider că am fondat această 
colonie legal şi am de gând să mă opun invaziei. 

Câţiva oameni începuseră să ovationeze. „Ah, idiotilor”, 

se gándi Norte. ,Nu vá dati seama cá v-a cumpárat?” 

— O sá fiti aláturi de mine? 

Soldaţii erau deja insetati de sânge. Cortes îi avea din 
nou la degetul mic. Chiar dacă era un hoţ şi un mincinos, 
era hoţul şi mincinosul lor. Sub conducerea lui Cortes, 
aveau cel puţin şanse să scape cu viaţă şi cu ceva aur. În 
schimb, cu Narvaez, ar muri săraci. 

Optzeci si trei. 


O bufnitá strigă în noapte. O umbră se strecură pe lângă 
perete, profilándu-si silueta pentru o clipă pe fundalul 
ferestrei. 

Floarea Ploii îşi pictase faţa ca un războinic mayaş. 

Lemnul scârţâi şi lama unui cuţit de obsidian sclipi pentru 
o clipă în lumina lunii. O răsuflare caldă stinse lumânarea, 
iar Mali uită de toate jignirile şi durerile şi ascultă de glasul 
inimii. Se aruncă asupra siluetei, pregătindu-se pentru şocul 
loviturii şi durerea care va urma. Dar mişcarea ei bruscă ÎI 
trezi şi se ridică. Auzi cuțitul căzând pe podea. 

O dădu la o parte şi alergă gol prin cameră, să-şi ia sabia, 
strigându-şi gărzile. 

Soldaţii se năpustiră înăuntru, cu torta în mână. 

Văzură cu toţii cuțitul de pe podea. Avea mâner din sidef 
şi turcoaze, în formă de vultur. 

Cortes se uită la Mali. 

— Mi-ai salvat viaţa, murmură el. 

Fata era prea şocată să-i răspundă. 

— Ai văzut cine a fost? 

Mali văzu dinaintea ochilor faţa Florii Ploii vopsită în alb şi 
roşu. O zărise înainte să se stingă lumânarea. Dar clătină 
din cap. 

— Am văzut doar o umbră, murmură ea. 


* 


Cánd se trezi de dimineatá, Benitez n-o mai gási pe 
Floarea Ploii. O căută în tot palatul, dar nu reuşi sá dea de 
urma ei. 

Optzeci si patru. 


Cempoallan. 


— Vitá-te la el, zise Salvatierra. E mai mare decât o 
corabie. 

Se uitau la servitorii lui Gordo care îl urcau încet, treaptă 
cu treaptă, spre terasa piramidei. Erau opt indieni supli, 
musculoşi, cu feţele scăldate în sudoare. 

— Ar fi mai uşor să târăşti un tun în turnul catedralei din 
Sevilla, zise Narvaez, spre amuzamentul ofiţerilor săi. 

Când Gordo ajunse în sfârşit în vârf, Narvaez se întoarse 
spre translatorul său, Francisco, un indian vorbitor de 
nahuatl, capturat de Grijalva. Această traducere în trei limbi 
mergea destul de greu, dar cel puţin puteau să se înţeleagă 
cât de cât. Narvaez făcut semn spre imaginea Fecioarei, 
găsită de oamenii săi în altar, împreună cu obiectele de aur 
şi mantiile din pene. 

— Întreabă-l de cine a fost adus tot aurul acesta într-o 
biserică creştină, zise Narvaez. 

Aşteptă până când i se traduse întrebarea lui Gordo şi 
până când cacique-le cel gras dădu un răspuns. În cele din 
urmă, Francisco se întoarse spre el. 

— Spune că aurul nu-i aparţine, senor. Se pare că este al 
lui Malinche. 

Se încruntă. 

— Malinche? Cine este acest Malinche? 

După alt schimb de cuvinte, află că Malinche era un zeu 
alb, cu barbă, care venise din Ţara Norilor, într-o canoe 
mare de război, la fel ca Narvaez. 

— Spune de asemenea că... acest Malinche este un fel de 
zeu. 

Narvaez se uita amuzat la şeful cel gras. Când îşi dădu 
seama, în sfârşit, că Gordo se referea la Cortes, se 
cutremură de râs. 

— Crede că  prăpăditul de Cortes are puteri 
supranaturale! strigă el. 

Salvatierra şi ceilalţi ofiţeri izbucnirá si ei în râs. 

Narvaez clătină din cap. „Deşi au atât de mult aur şi se 
pricep să-l prelucreze, aceşti indieni sunt la fel de proşti ca 
sălbaticii din Cuba.” 

— Spune-i că aurul nu-i aparţine lui Cortes. Este 
proprietatea regelui Spaniei. lar noi suntem reprezentanţii 
lui în această parte a lumii, aşa că ni se cuvine de drept. 

Când Gordo auzi traducerea, începu să tremure şi să 
asude. 

— Ce-i cu el? se enervă Narvaez. 

— Spune tot timpul că acest Malinche o sá se întoarcă şi 
o să-l pedepsească pentru că a pierdut aurul, îi explică 
Francisco. 

— Spune-i să nu se îngrijoreze. O să mă descurc eu cu 
Cortesillo! zise Narvaez. Dacă aceşti bástinasi s-au speriat 
de Cortes, înseamnă că mie o să-mi lingă cizmele într-o 
săptămână! 


Tenochtitlán. 
Ospátul lui Taxcatl, care vestea Asteptarea Ploilor. 


În piaţă, unul din preoţii principali ai Păsării Colibri, cu 
faţa vopsită cu cărbune, supraveghea ridicarea unor stâlpi 
înalţi. Mai târziu, se vor atârna torţe, pentru a lumina 
Dansul Tinerilor, noaptea următoare. 

Răsunau strigăte, zgomot de tobe, fluierături şi cântece. 
Tinere fete dansau cu braţele şi coapsele decorate cu pene 
roşii. Picioarele lor ridicau nori de praf pe pământul uscat, 
roşiatic. Se adunase o mulţime impresionantă. 

Deasupra, soarele strălucea incandescent. Marea tobă 
din piele de şarpe din Templo Mayor începu să bată şi, în 
momentul acela, apăru în piaţă marea statuie de festival a 
lui Tezcatlipoca, Oglinda Fumurie. 

Era înaltă de şase metri şi plămădită dintr-un aluat de 
seminţe de ştir şi sângele victimelor sacrificate. Era 

încrustat cu bijuterii, inele din turcoaze în formă de şarpe şi 
avea nas de aur. Pe cap purta o coroană din ramuri de 
copac vopsite. De mantia care învăluia forma sa cumplită 
fuseseră cusute câteva capete şi oase umane. Piciorul lui 
de obsidian sclipea în soare. 

Alvarado urmărea procesiunea furios şi înspăimântat, de 
pe terasa castelului. Texcalanii spuneau că festivalul va 
culmina cu sacrificarea unui tânăr care reprezenta una din 
aceste zeități diavoleşti. Bástinasii îşi vedeau de ritualul lor 
barbar, deşi Cortes dăduse ordin să se renunţe la toate 
aceste practici păgâne. Era o sfidare fátisá... 

Aguilar apăru lângă el. Strângea la piept cartea sa de 
rugăciuni, de parcă ar fi fost o casetă cu bijuterii preţioase. 

— Este mâna diavolului, murmură el. În prezenţa lui 
Cortes n-ar fi îndrăznit să-şi etaleze idolii. 

Alvarado sesiză insinuarea. 

— A fost de acord cu desfăşurarea acestui festival înainte 
să plece. 

Caudillo plecase spre coastă cu câteva zile în urmă, cu 
intenţia să intercepteze armata lui Narvaez şi îl lăsase pe 
Alvarado la Tenochtitlán cu numai optzeci de soldaţi, în 
afară de texcalani, bineînţeles. Refuzaseră să lupte 
împotriva altor zei albi şi Cortes nu insistase. „Poate era 
mai bine”, se gândi el. „Nu era înţelept să-şi înveţe nici 
măcar aliaţii cum să ucidă un spaniol.” 

— A interzis expres orice sacrificiu uman, spunea Aguilar. 

Alvarado nu spuse nimic. Nu-i plăcea să se facă 
asemenea comparații între modul lui de a conduce oamenii 
şi cel al lui Cortes. 

— Am vorbit cu unul din şefii texcalani, Cel care Râde de 
Femei, continuă Aguilar. Vorbeşte chontal maya destul de 
bine şi ne înţelegem multumitor. Spune că mexicanii au de 
gând să-şi aducă înapoi în templu zeul, Huitzilopochtli şi să 
ardă statuia binecuvântată a Fecioarei. Spune că a văzut 
frânghiile şi scripeţii în curtea templului. 

— N-or să îndrăznească, se înfurie Alvarado. Sudoarea de 
pe fruntea lui Aguilar sclipea în soare. 

— Mi-a spus de asemenea că stâlpii ridicaţi în piaţă sunt 

pentru sacrificii umane. Unul din mexicani i-a strigat că or 
să ne mănânce pe toţi. Dar, mai întâi, or să ne împăneze cu 
usturoi, să alunge mirosul nostru neplăcut. 

Alvarado încleştă mâna dreaptă într-un pumn. 

— Au de gând să ne atace după ce Narvaez o să-l 
înfrângă pe Cortes. Stâlpul cel mare este pentru Tonatiuh. 
Presupun că se referă la tine. A 

Alvarado se întoarse tremurând de furie. Incerca să nu-şi 
imagineze cum ar fi să cadă în mâinile acestor sălbatici sau 
ce i-ar face înainte să-l omoare. Acest festival era o 
provocare. Ce să facă, să stea aici, să le îndure insultele, 
aşteptând să-l măcelărească împreună cu oamenii lui, ca pe 
nişte câini? 

Dar, în clipa aceea, îşi aminti cum se comportase Cortes 
la Cholula şi îşi dădu seama cum ar trebui să acţioneze un 
bun comandant. 

Optzeci si cinci. 
Cofre de Perote. 


Rásuflarea rece a lui Nombre de Dios îl făcu sá tremure 
în mantia lui. lapa lui întoarse capul în direcţia vântului si 
înainta mai departe. 

Benitez amortise. Se mira că nu simţea nimic. „De fapt, 
ce ar fi trebuit să simtă? Furie pentru că îl trădase; ruşine 
pentru că tinuse o asasină în patul lui; sau durere că o 
pierduse? Sau ar trebui să se simtă ca un prost pentru că n- 
o bănuise nici o clipă? Dar orice ar fi, îi lipseau zâmbetul, 
blándetea şi mángaáierile ei.” 

Acum regreta că se încăpăţânase să nu-i înveţe limba. 
Oare atunci, în ultima noapte petrecută împreună încercase 
să-l avertizeze? Îşi amintea doar că adormise în braţele ei şi 
se trezise în strigătele gărzilor care dădeau alarma în tot 
palatul. 

Intinsese mâna după ea şi n-o găsise. 

Dar nu aflase nimeni. Dona Marina îi jurase lui Cortes că 
asasinul fusese un războinic mexican şi o crezuseră cu toţii. 
A doua zi de dimineaţă, Benitez plecase cu Cortes şi 
absenţa Florii Ploii nu fusese observată. Cei care 
rămăseseră credeau că-l insotise pe Benitez, iar cei porniţi 
în această expediţie bănuiau că o lăsase în oraş. 

Benitez se cutremură din nou în armura lui. 

Acum era fără îndoială duşmanul lui. Dar cât de mult îi 
lipsea. 


Cempoallan. 


Leon se bucura întotdeauna de popularitate. Se pricepea 
să se facă iubit. Narvaez îl privea cum se înconjurase de 
tineri ofiţeri. Rádeau si glumeau în gura mare. Apăruse pe 
iapa lui mare, cenusie, în armură, cu pană la pălărie si un 

lant gros, dublu, ín jurul gátului. 

„Fir-ar el sá fie!” 

— Leon! strigá Narvaez. Vere! 

Îl îmbrăţişă. 

— Nu arăţi rău după atâtea aventuri. Ai venit să ni te 
alături? 

— Am venit, spuse Leon, în speranţa că voi putea evita o 
catastrofă. 

Narvaez se încruntă. Nu se aşteptase să audă asemenea 
cuvinte de la o rudă a guvernatorului. 

— O catastrofă? Ce vrei să spui? Consideri că ar fi o 
catastrofă să zdrobim un trădător? 

Lui Leon îi pieri zâmbetul. 

— Cortes nu este un trădător. Dimpotrivă. S-a purtat ca 
un supus de nădejde al Majestății Sale şi nu permit să se 
vorbească aşa despre el în prezenţa mea. 

Narvaez se dădu înapoi. Oamenii din jurul lui amutiserá. 

— De aceea te afli aici? 

— Am sperat că vom putea discuta liniştit despre pace, 
ca să eviti o înfrângere rusinoasá. 

„Ce ticălos obraznic!” se gândi Narvaez. „Am de trei ori 
mai mulţi soldaţi şi cai decât Cortes. Aş putea zdrobi 
oricând armata lui prápáditá. Cum îndrăzneşti să-mi 
vorbeşti aşa?” 

— Lasă-l pe mâna mea, îi şopti Salvatierra la ureche. Să 
vedem dacă mai este la fel de mândru, după ce o să-l 
punem în lanţuri! 

Părintele Guevarra sări înainte. 

— Senor, murmură el. Nu cred că este înţelept să ne 
grăbim. Când camarazii mei şi cu mine am fost luaţi 
prizonieri de câinele acela de Sandoval, Cortes s-a dovedit 
un om înţelegător. Dacă ar fi vrut război, nu ne-ar fi 
eliberat, nu? Haideţi să discutăm cu senor Leon, să vedem 
ce are de spus. 

Narvaez n-ar fi vrut să stea la discuţii cu un asemenea 
om. Dar Guevarra era preot şi nu putea să-i nesocotească 
sfatul, iar Leon se bucura de mare popularitate. „Ofiţerilor 
mei nu le-ar conveni dacă l-aş arunca în lanţuri”, se gândi 

el. ,Poate cá Guevarra avea dreptate. Era mai bine sá fie 
viclean. Dacá l-as cástiga pe Leon de partea mea, as avea 
un prieten şi un spion în tabăra inamică.” 

— Acum nu este timpul să discutăm asemenea probleme, 
zise el, încercând sá zâmbească. Cred că eşti obosit. Lasá-ti 
calul să se odihnească şi stai de vorbă cu prietenii tăi. O să 
vorbim mai târziu, în cortul meu, după ce o să mâncăm şi o 
să bem nişte vin cubanez. 

Făcea mari eforturi să fie politicos. Zâmbind forţat, se 
întoarse şi intră în cortul său, însoţit de Salvatierra. 


Tenochtitlân. 


— Fă-l să-şi miroasă propria carne, zise Alvarado. 

Răsună un strigăt sfâşietor. Omul de pe masă se zbătea 
şi se răsucea. Duhnea a grăsime arsă. Alvarado strâmbă 
din nas dezgustat, ca şi când victima sa ar fi fost cea 
vinovată de acest miros neplăcut. 

Preotul fusese răstignit pe masă. Părul lui lung, încâlcit, 
atârna până aproape de podea. 

Putea atât de rău şi fără tortura aplicată de Alvarado, 
încât cei din camera mică, neluminată, de-abia mai 
respirau. Chiar şi Jaramillo părea impresionat. 

Dar nu-l plângea nimeni. Era un preot indian, aşa că îşi 
merita îndoit chinurile. Alvarado se întreba câte inimi vii 
smulsese în numele zeilor săi diabolici. Urechile zdrentuite 
şi părul plin de sânge închegat făceau din el o creatură 
îngrozitor de respingătoare. Un adevărat demon în carne şi 
oase. 

Îl aşteptară toţi pe părintele Diaz, care se dusese afară 
să vomite. Nu puteau continua fără martorul lor oficial. 
Alvarado era dezgustat. Credea că un preot, mai mult decât 
oricare dintre ei, ar trebui să aibă un stomac mai rezistent. 

Când se întoarse în cameră era palid şi asudat. 

— Putem continua? îl întrebă Alvarado. 

Încuviinţă din cap. 

— Te simţi rău? 

— Nu suport mirosul acesta. 

Alvarado ináltá din spráncene. 

— Te compátimim. 

Apoi se întoarse spre Aguilar, care venise să traducă. 

— Întreabă-l pe acest nemernic dacă este adevărat că 
mexicanii intenţionează să ne atace. 

Aguilar îi puse întrebarea lui Cel care Râde de Femei, 
care traduse cuvintele în nahuatl celui de pe masă. Preotul 
răspunse gemând. 

Aguilar se întoarse spre Alvarado. 

— Susţine că nu ştie nimic despre un asemenea atac. 

— Minte, zise Alvarado, uitându-se la Jaramillo. Haideţi 
să-l convingem să caute adevărul mai adânc. 

Jaramillo scoase cu un cleşte un buştean verde de stejar 
din foc şi-l puse pe stomacul preotului. Omul se zvârcoli pe 
masă. 

În cele din urmă, Alvarado făcu semn să se îndepărteze 
buşteanul încins. Preotul scotea un zgomot curios, „ca şi 
când ar ieşi diavolii din el”, se gândi Alvarado. Din pielea 
indianului se scurgea un lichid gălbui. 

— Frate Aguilar, vrei te rog să întrebi din nou prizonierul 
când au de gând mexicanii să ne atace? 

Urmă alt schimb lung de mesaje. 

— M-a întrebat ce doriţi să vă răspundă, îi spuse Cel care 
Râde de Femei lui Aguilar, în chontal maya. 

— Spune-i că vrem adevărul. 

Cel care Râde de Femei vorbi din nou prizonierului. 

— l-am spus că ştim ce intenţii au mexicanii, zise Cel 
care Râde de Femei şi a recunoscut că am dreptate. Nu ştie 
exact când va avea loc atacul, dar nu mai este mult până 
atunci. 

Aguilar se întoarse din nou spre Alvarado. 

— Prizonierul a declarat că mexicanii or sá ne atace 
înainte de terminarea festivalului. 

— Ai fost martor la toate răspunsurile lui, îi spuse 
Alvarado părintelui Diaz. Acum avem dovada care ne 
interesa. 

Zicând acestea se întoarse şi o porni spre uşă. 

— Ce să facem cu el? întrebă Jaramillo făcând semn spre 

preotul care se zbătea în agonie. 
— Omoará-l, îi răspunse Alvarado. 


Cempoallan. 


Servitorii lui Gordo aduseră curcani, prăjituri de porumb, 
cartofi dulci, roşii, chilii. Sclavii cubanezi transportară 
scaunele şi mesele de pe coastă, pentru ca Narvaez să 
poată mânca în cortul lui la fel de confortabil ca la 
reşedinţa din Santiago de Cuba. Işi adusese până şi 
serviciul său de argint. 

Dar cel care trona acum la loc de cinste era Leon. Le 
povestea tinerilor ofiţeri aventurile lui din ultimele 
cincisprezece luni. Narvaez era gelos când vedea cum îi 
sorbeau fiecare cuvânt şi se gudurau pe lângă el ca nişte 
pisoi. 

— Când am sosit prima oară în Noua Spanie, spunea 
Leon, spre furia lui Narvaez, care auzise prima oară 
expresia de la Guevarra când se întorsese din tabăra lui 
Cortes, recunosc că nu eram de acord cu hotărârile lui 
Cortes. Mi se părea că ne conduce spre un dezastru militar 
evident şi că nesocoteşte ordinele guvernatorului. Chiar şi 
când am fost convins că acţiona perfect legal pentru 
fondarea unei colonii... 

Salvatierra se cutremură de tuse, cât pe ce să se înece 
cu vinul. Leon se întrerupse, aşteptându-l să-şi revină, dar 
omul îşi pierduse răsuflarea şi nu reuşi să intervină. 

Narvaez tăcea. „Il las să vorbească până n-o mai putea, 
ca să se învinuiască singur”, se gândea el. 

— ... chiar după ce am fost convins că acţiunile 
camarazilor mei ofiţeri erau perfect legale, consideram că 
ne îndreptam spre un dezastru iminent. Eram prea puţini, 
într-un ţinut ostil, cu sute de mii de indieni împotriva 
noastră. Dar Cortes n-a şovăit nici o clipă. Şi, deoarece 
victoriile şi averile noastre sporeau pe zi ce trece, m-am 
convins că era într-adevăr omul care putea să ne aducă 
tuturor glorie şi bogăţie. 

Flacăra lumânării se oglindea în lanţul gros de aur de la 

gâtul său, întărindu-i vorbele. 

— Am câştigat deja o avere în aur şi pietre preţioase 
pentru noi şi regele nostru. Suntem stăpânii 
Tenochtitlanului, care este cel mai frumos oras pe care l-am 
văzut vreodată. Cortes se bucură de mare respect. A luat 
pământurile în numele regelui Spaniei şi a convertit mulţi 
bástinasi la religia creştină. 

— Atunci poate va face un ultim serviciu Spaniei, zise 
Narvaez. Ar trebui să vină aici, să se predea paşnic, ca să 
poată răspunde acuzațiilor aduse împotriva lui de 
guvernatorul Cubei. 

— Autoritatea guvernatorului nu poate fi recunoscută 
aici, îi răspunse Leon. Dăm socoteală direct Coroanei. De 
fapt, acum urmează să pătrunzi pe tărâmul prietenului lui 
Cortes, Motecuhzoma, care este vasalul regelui şi se află 
sub protecţia sa. De aceea te previn că rişti să-ţi distrugi 
armata şi să-ţi pui viaţa în primejdie. 

Narvaez îl privea mut de furie şi revoltă. 

— Îndrăzneşti să ne ameninti? se înfurie Salvatierra. 

— Domnilor, interveni Guevarra, sunt convins că ne 
putem înţelege prieteneşte, nu-i aşa, senor Leon? 

— Cortes consideră că venirea voastră aici are anumite 
avantaje. Este dispus să vă permită să explorati coasta 
între Vera Cruz şi râul Grijalva. De fapt, consideră că i-aţi 
face un mare serviciu. Majestatea Sa Carol va fi 
recunoscător dacă l-aţi ajuta să-şi consolideze regatul 
pentru Coroană. 

— O să ne întâlnim în iad cu Cortesillo al tău! zbierá 
Salvatierra. 

— Sunt convins că acolo o să ajungi până la urmă. Dar 
mă îndoiesc că o să-l întâlneşti acolo pe Cortes, deşi s-ar 
putea să te privească de sus, într-o zi. 

Salvatierra sări în picioare. 

Narvaez îi puse o mână pe braţ să-l reţină. Dacă se 
ajungea la duel, Leon l-ar face bucăţi. Doar o ştiau cu toţii. 

Narvaez se uită de jur împrejur. Unii din ofiţerii săi erau 
amuzati de faptul că Leon îi contesta autoritatea. De aceea, 
se gândi că ar fi timpul să-şi joace ultima carte. 

— Cred că te înşeli când afirmi că acest Motecuhzoma 
este prieten doar cu Cortes al tău. Ne-a trimis şi nouă 
tribut. Mare parte în aur. Văd că te surprinde. Ei, ce zici? 
Tot mai crezi că împăratul îi este credincios lui Cortesillo? 

Leon nu ştia ce să-i răspundă. Narvaez se grăbi să profite 
de acest avantaj. 

— Cortes va trebui să-mi dea socoteală pentru faptele 
sale. Şi îl voi elibera de asemenea pe împărat în schimbul 
unei mari cantităţi de aur. 

Leon se ridică în picioare. 

— În acest caz, trebuie să te previn că îţi pui în pericol 
propria-ţi siguranţă. 

Lui Narvaez nu-i venea să creadă ce auzea. Se ridică şi 
el. 

— Propria mea siguranţă? Am o armată de o mie cinci 
sute de oameni şi treizeci de tunuri. Îţi imaginezi că mica 
voastră bandă poate să mă înspăimânte? 

— Am învins armate mai mari ca ale tale în ultimele 
douăsprezece luni. 

— Atitudinea ta má dezamágeste, Leon. Speram că o să- 
ti vină mintea la cap. Má pregăteam chiar să-ţi ofer un post 
de comandă. 

— Nu pot trăda un om care s-a străduit atât de mult 
pentru a-şi îmbogăţi ţara şi biserica. 

„Impresionant”, se gândi Narvaez. „Cum de a reuşit 
acest Cortes să-şi câştige atâta respect şi loialitate?” 

— Spune-i că o să-i prăjesc urechile şi o să i le mănânc. 

— Atitudinea ta este demnă de un canibal, dar nu de un 
spaniol. 

— Cred că ar fi timpul să pleci, îi spuse Narvaez. Nu 
abuza de răbdarea şi generozitatea mea. 

— Nici nu mă gândesc să mai stau în compania unor 
asemenea oameni, zise el ieşind din cort. 

Narvaez simţea privirile tinerilor ofiţeri atintite asupra sa. 
Întâlnirea nu mersese aşa cum ar fi trebuit. 

Mai târziu, când rămaseră singuri, îi spuse lui Salvatierra: 

— Leon nu trebuie să părăsească tabăra. Aşteaptă până 
adorm toţi şi pe urmă pune.-l în lanţuri. 

Însă, peste o oră, nu mai era nici urmă de Leon în toată 
tabăra. 


* 


O porni cálare spre vest, la lumina lunii pline. Cortes va fi 
foarte interesat sá afle ce descoperise. Leon sesizase 
atmosfera din tabără si fusese încântat să constate că 
moralul soldaţilor era la pământ, iar ofiţerii nu aveau 
încredere în comandantul lor. Cei douăzeci de mii de 
castellanos pe care-i oferise oricărui ofiţer dornic sá li se 
alăture găsiseră multe buzunare interesate. Intre timp, 
părintele Guevarra nu mai prididea să povestească ce 
văzuse la Tenochtitlân, unde trupele lui Cortes se plimbau 
prin fortăreață cu buzunarele doldora de aur. Vorbele lui fi 
convinseseră de asemenea pe mulţi din soldaţii lui Narvaez 
că ar fi mai avantajos să lupte pentru Cortes decât pentru 
Narvaez. 

Dar aceste semne încurajatoare erau umbrite de perfidia 
lui Motecuhzoma. Cortes nu va fi deloc încântat să afle că 
împăratul era dispus să-l trădeze. Leon se întrebă ce se 
întâmpla oare la Tenochtitlân. Spera că Alvarado va fi mână 
forte. 

Optzeci si sase. 
Tenochtitlán. 


La apusul soarelui, tobele începură sá bată mai tare. 
Statuia Oglinzii Fumurii fusese adusă lângă treptele marii 
piramide. Acolo se adunaseră mexicanii pentru Dansul 
Tinerilor. Erau şase sute de dansatori în piaţă, crema 
familiilor nobile. Mii de spectatori priveau din curţile lor. 

Ta-tam, ta-tam, ta-tam... 

Toboşarul stătea cu picioarele desfăcute lângă huehuet!l, 
toba cea mare din piele de şarpe, agitându-şi mâinile şi 
grăbind ritmul. 

Bărbaţii dansau în cercuri concentrice în jurul tobei. Erau 
îmbrăcaţi în costume superbe, cu mantii din blană de 
iepure, pene viu colorate şi piei de pisică sălbatică, 
decorate cu clopoței care sunau în ritmul dansului. Feţele si 
capetelor lor rase erau vopsite în diverse culori şi 
împodobite cu pene de quetzal. Toţi aveau bijuterii prinse 
de nas şi de buze. 

Tobele imprimau un ritm drăcesc. 

Ta-tam, ta-tam, ta-tam.. 

La poarta Vulturului, a Trestiei, a Şarpelui de Obsidian, 
spanioli înarmaţi se  infiltrau prin mulţime, blocând 
intrările... 


* 


În timp ce dansa, Vulturul Care Cade zări feţele 
spaniolilor. „Păreau foarte interesaţi. Atunci de ce purtau 
săbii, armuri şi coifuri de oţel?” 

Un gând cumplit îi trecu prin minte: „aici se află mii din 
cei mai buni luptători ai noştri, neînarmaţi şi blocaţi în 
această curte. Dar nici un inamic nu poate fi atât de laş şi 
trădător încât să atace nişte oameni lipsiţi de apărare.” 

Îl văzu pe Tonatiuh stând pe treptele Marii Piramide. 
Soarele care cobora la apus se reflecta în platoşele lui de 
oţel. Zámbea, látindu-si barba aurie. 

Celălalt, pe care-l chema Jaramillo, ránjea de parcă ar fi 
băut prea mult pulque. 

Dansatorii se învârteau nebuneşte. 

Tot mai mulţi soldaţi urcau treptele templului, unii din ei 
cu torţe în mână. 

Ta-tam, ta-tam, ta-tam... 

lar ei erau aici, neajutorati. 

Alvarado puse mâna pe sabie. 

Nu. Nu. 


* 


— Mueran! strigá Alvarado. Sá moará cu totii! 

Archebuzierii traserá o salvá si mirosul prafului de puscá 
se ráspandi ín aer. Tipete, panicá, trupuri care se imbulzeau 
spre ieşire. Unul din spanioli împunsese tobosarul cu sabia. 
Îi tăie braţele şi apoi capul. 

Vulturul Care Cade stătea liniştit. Dacă voia să scape nu 
trebuia să se agite. 

Spaniolii erau peste tot acum, rotindu-şi săbiile în aer. 
Văzu un om călcând pe propriile sale intestine şi alunecând. 
Vulturul Care Cade alergă spre Poarta Trestiei. Un spaniol 
apăru în faţa lui. Se feri, simţi ascutisul săbiei, se feri din 
nou, alergând orbeşte şi răsucindu-se, văzu alt spaniol, cu 
barbă creatá, maronie. li lipsea o parte din mână, dar cu 
cealaltă smulgea bijuteriile de la gâtul şi urechile unui 
mexican însângerat, care zăcea la picioarele sale. 

Ajunse la poartă. N-avea cum să treacă. Spaniolii stăteau 
umăr la umăr, tăind în dreapta şi-n stânga cu săbiile lor. 
Disperarea îi dădu ideea salvatoare. Luă trupul unuia din 
dansatori şi-l aruncă spre soldaţi. Un spaniol îşi pierdu 
echilibrul şi alunecă pe spate. Vulturul Care Cade sări peste 
el şi se năpusti pe intrarea îngustă. 

Ploua. 

Apa se revársa din cerul noros, ca un torent. Mica armată 
a lui Cortes, întărită cu trupele lui Sandoval, încerca să 
treacă un râu care curgea repede la vale, spre un teritoriu 
care acum nu mai era străin pentru ei. Ropotul ploii le 
camufla înaintarea, aşa că reuşiră să surprindă două 
santinele de-ale lui Narvaez... 


* 


„Parvenitule”, se gândi Carrasco. „Am auzit de tine în 
Cuba. Îmi amintesc de scandalul care a izbucnit când ai 
refuzat să te însori cu Catalina Suarez, al cărei tată era bun 
prieten cu guvernatorul. Escudero te-a arestat pe motiv că 
te-ai revoltat împotriva regelui şi guvernatorul te-a obligat 
să-ţi faci datoria de gentleman. Te-am văzut în Santiago de 
Cuba, îmbrăcat în haine elegante, împreună cu ceilalţi 
prieteni ai tăi, hidalgo. Vorbeati şi rádeati strident, de parcă 
ati fi fost nişte mari granzi, numai pentru că detineati o 
bucată de pământ pe o insulă păgână, uitată de Dumnezeu. 
Şi acum uită-te la tine. Te crezi rege, numai că o mână de 
bástinasi se tem de tine.” 

Tortele trosneau si fumegau în ploaie, înaintând pe sub 
copacii mari ceiba. Incercá sá se ridice în picioare, gata să 
se afunde în noroiul lipicios. li legaseră mâinile la spate. 

— Cum te cheamă? zise o voce. 

Când îşi ridică privirile, îl văzu pe Cortes. 

— Carrasco, răspunse el. 

Sandoval îl lovi în coaste şi căzu din nou în noroi. 

— Carrasco, senor. 

De-abia peste câteva minute îşi recăpătă suflul. 

— Carrasco, senor, bombăni el. 

— Ştii cine sunt eu? 

— Da, Hernan Cortes, zise Carrasco. Ai o mină de aur şi o 
encomienda în Cuba. 

Cortes se aplecá, apropiindu-si fata la cátiva centimetri 
de a lui. 

— Nu, nu sunt acel Hernan Cortes. Sunt Hernan Cortes 
cel care stápáneste tot acest tinut. Ai grijá sá nu uiti acest 
lucru! 

„Prostul”, se gândi Carrasco. 

— Vreau să ştiu, murmurá Cortes, de ce forte dispune 
Narvaez. 

Scoase o pungă şi o goli în palmă. Câteva bucăţi de jad şi 
turcoaze sclipeau la lumina torţei. 

— Sunt ale tale dacă-mi spui. 

Ploaia se scurgea din copaci. 

— Aştept, zise Cortes. 

Pe Carrasco îl cuprinse spaima pentru prima oară. Ezită. 

Deodată, Cortes se năpusti asupra lui şi-i înfipse degetele 
în gât. Carrasco se zbătu neajutorat. Nu mai putea să 
respire... 

— N-o să te las să-mi stai în cale, ţăran nenorocit ce eşti! 

Simtea răsuflarea fierbinte a lui Cortes. 

— Ai auzit? Aceasta este Noua Spanie, regatul meu! 

Cortes îl privea ca un nebun. Ochii îi sclipeau ca la un 
animal sălbatic şi saliva i se prelingea pe obraz. 

— Te fac eu să vorbeşti, chiar dacă va trebui să-ţi tai 
degetele şi urechile si sá ti le îndes pe gât! 

Nu mai pot să respir. 

— Hai, vorbeşte! 

încercă sá dea din cap, dar degetele îl strângeau ca un 
cleşte. Îşi dădu seama că făcuse pe el de frică. Văzu pe 
cineva luptându-se cu Cortes. Incerca să-l dea la o parte. 
Puncte negre defilau prin fata ochilor lui. Era gata sá lesine. 


* 
„L-ar fi ucis”, se gândi Benitez. „Dacă n-aş fi intervenit la 
timp, l-ar fi ucis, mai mult ca sigur.” 
Dar, după ce-l stropi cu apă, îşi reveni destul de repede. 
Pe urmă, santinela le spuse tot ce doreau să afle. 

Narvaez se instalase în templul unde Cortes îi pusese 
cuțitul la gât lui Gordo, cu un an în urmă. Artileria fusese 
trasă în faţă şi cavaleria se impártise, astfel încât patruzeci 
de jinetas erau izolaţi acum pe drumul dinspre vest. Nu 
puseseră patrule. Salvatierra era convins că nu vor fi 
atacați noaptea. 

Metodele brutale ale lui Cortes dăduseră rezultate rapide. 
Dar Benitez nu reuşea să-şi alunge din minte figura lui 
feroce, când îşi înfipsese ghearele în gâtul lui Carrasco. 

Optzeci si sapte. 


Ploaia se scurgea din várful coifurilor si se prelingea pe 
armuri, strecurándu-se pe sira spinării. Oamenii aşteptau 
înfriguraţi, înfometați şi epuizați după drumul lung de la 
Tenochtitlân. 

Cortes întoarse calul cu faţa spre ei. Arăta superb, în 
ciuda nopţii negre şi reci. Majordomul său, caceres, stătea 
lângă el, cu o tortá de brad în mână, care sfârâia în ploaie. 

— La noapte, domnilor, începu el, o să vă scrieţi istoria. 
Aveţi de ales: fie rămâneţi aici să muriţi, fie vă căutaţi 
norocul în Noua Spanie. 

Ploaia curgea constant, îmbibându-se în pământ. 

— Nu uitaţi că guvernatorul a fost cel care m-a pus în 
fruntea acestei expediţii şi mi-a dat ordin să explorez 
coasta şi sá fac comerţ cu bástinasii. Este exact ce m-am 
străduit. Dar nu trebuie să uitaţi de asemenea că, în timp 
ce ne aflam la San Juan de Ulua, am fost nevoit să fondez o 
colonie. Am dorit să mă întorc în Cuba, dar la insistenţele 
voastre am rămas aici. Insă timpul a dovedit că aţi avut 
dreptate. Mi-aţi făcut onoarea să mă alegeţi căpitan 
general al coloniei voastre, până când Majestatea Sa va 
hotărî ce doreşte. Intre timp, cred că am făcut lucruri 
márete pentru regele nostru şi am câştigat o mulţime de 
pământuri şi comori pentru Coroană. Am reuşit de atâtea 
ori în ultimul an să învingem, deşi sorții ne erau potrivnici si 
am impus credinţa creştină pe aceste pământuri păgâne. 
Am îndurat viscolele, foametea şi trădarea, dar n-am dat 
niciodată înapoi. Dar iată că, acum, lacheul guvernatorului, 
Narvaez, debarcá pe aceste tármuri si vă declară război. 
Vrea să ne răpească tot ce am câştigat cu atâtea sacrificii. 
Vreti să ne dăm de-o parte cu umilinţă şi să-l lăsăm sá se 
înfrupte din realizările noastre? Dacă suntem bărbaţi 
adevăraţi şi spanioli, nu vom accepta nicicând acest lucru! 
Acest uzurpator n-o să ne răpească bogăţiile şi gloria 

noastrá! Da, sunt multi, dar cánd ne-am speriat de numárul 
inamicilor nostri? Pe rául Tabasco am luptat cu mii de 
bástinasi, iar la Texcala cu zeci de mii. Spre deosebire de 
ei, ne-am călit în bătălii în ultimele luni. În plus, am aflat de 
la Leon că în tabără domneşte nemulţumirea. Mulţi soldaţi 
sunt bolnavi de friguri, iar ceilalţi recunosc că avem 
dreptate şi nu au chef să se bată cu noi. Furtuna i-a 
imobilizat de tot. Vom lansa un atac neaşteptat împotriva 
tunului lor principal, în timp ce Sandoval va lua un escadron 
de oameni să-l captureze pe Narvaez însuşi. După ce îl 
capturăm, ceilalţi se vor preda, pentru că nu doresc oricum 
să lupte. Atunci să ne grăbim. Mai bine murim aici, decât să 
renuntám la ce este al nostru! 

Oamenii îl aclamară entuziasmați. 

Benitez clátiná din cap. Deşi erau coplesiti numeric, 
înfometați si istoviti, aceşti oameni erau dornici sá lupte. 
„Caudillo este grozav. Má mir că nu i-a descoperit nimeni 
aceste calităţi cât a stat în Cuba.” Se întreba ce spirit 
pusese stăpânire pe el de când debarcase pe plaja de la 
San Juan de Ulua. 

„Poate că Mali avea dreptate. Poate că aici acționau si 
alte forţe, de neînțeles pentru ei. In orice caz, o sá se 
lămurească în curând.” 


* 


Strigáte disperate rásunará în toată tabăra. Oamenii 
alergau să-şi ia armele. Luna se ascunsese după norii negri 
ca cerneala. 

Narvaez se uita în beznă. Răpăitul ploii le camuflase 
apropierea. Cortes îi ataca. Nu-i venea să creadă. Cum 
reuşise să stăpânească asemenea forţă? 

Căpitanul artileriei striga la oamenii săi să încarce 
tunurile. Auzi o voce care spunea că se umblase la tun. 
Cineva băgase ceară în găurile de tragere. 

Archebuzele pârâiau, săgețile suierau şi oamenii urlau de 
durere în întuneric. 

Salvatierra îl trase de mânecă. 

— Trebuie să ne retragem! 

Răsună o singură lovitură de tun. Narvaez auzi tropotele 
infanteriei în curte. 

Îl urmă pe Salvatierra, urcând în grabă treptele spre 
sanctuarul său din vârful piramidei. 


x 


„O să mor”, se gândi Benitez. 

Escalada treptele piramidei, în fruntea sulitasilor lui 
Sandoval. Luna apăru pentru o clipă din spatele norilor, 
luminând siluetele inamicilor, aflați în vârf, lângă altar. In 
momentul acela, un uriaş se năpusti asupra lui, poate chiar 
Narvaez, învârtind sabia deasupra capului. Scăpă spada din 
mână şi căzu într-o parte, pe trepte. Narvaez se aplecase 
din nou asupra lui. 

O sá mor. 

După aceea nu mai ştia exact, ce se întâmplase. Poate că 
Narvaez alunecase pe piatra umedă. În orice caz, nu 
primise lovitura fatală. Benitez căuta cu disperare în beznă 
o armă cu care să se apere şi găsi o suliță căzută. O aruncă 
spre adversarul lui şi, în momentul acela, îl auzi pe Narvaez 
urlând de durere. 

— Sfântă Fecioară, apără-mă! M-au ucis şi mi-au scos un 
ochi! 

— Victorie! striga Sandoval. Narvaez a căzut! 

Cineva îl târî pe trepte. 

Şocat, după ce scăpase ca prin urechile acului, Benitez 
se ridică nesigur în picioare şi-l văzu pe Martin Lopez, cel 
mai înalt dintre ei, dând foc acoperişului templului. Cerul se 
înroşise. Oamenii apăreau din fum, cerşind îndurare. 

„Norocul îi surâsese din nou lui Cortes”, se gândi Benitez. 
„lar azi m-a atins cu aripa lui ocrotitoare şi pe mine.” 

Optzeci si opt. 


Narvaez zăcea pe o masă, cu o cârpă însângerată peste 
ochiul stáng. Fata si barba erau pline de sánge. Avea 
máinile legate cu lanturi. 

Cortes dádu la o parte pánza cortului. Párul ud de ploaie 
şi sudoare i se lipise de cap. Gáfaia epuizat. Picáturile de 
ploaie sclipeau pe armura lui lucioasá. Tinea sabia in mána 
stângă. Rámase o clipă în loc, privindu-şi adversarul. 

Narvaez deschise ochiul drept. 

— Ai de gând să mă ucizi? 

— Eşti prizonierul meu. N-ai de ce să te temi. Te afli sub 
protecţia mea, îl linişti Cortes. 

Narvaez răsuflă uşurat. 

Leon apăru pentru o clipă din umbre. 

— Am pierdut doi oameni, iar ei cincisprezece, murmură 
el. Sunt vreo sută cincizeci de răniţi de ambele părţi. 

Cortes incuviintá din cap. Apoi se întoarse spre Narvaez. 

— Vezi ce ai făcut? 

Narvaez se prefăcu că nu aude acuzaţia. 

— Faptul că m-ai învins este o mare victorie pentru tine. 

— Serios? Eu unul o consider cea mai neînsemnată 
realizare a mea din Noua Spanie. 

Narvaez o observă pe Mali pentru prima oară. 

— Asta cine mai este? Târfa ta? 

— Nu sunt târfa nimănui, nemernicule! 

— Vorbeşte castillană la fel de bine ca noi doi, Narvaez, îl 
repezi Cortes, plus multe alte limbi. Te sfătuiesc să nu te 
pui cu ea. Deocamdată, o să te las în grija ei. 

Zicând acestea, ieşi în beznă. 

Furtuna se potolise. Ploaia susura pe acoperişul cortului. 
Narvaez rămase tăcut mult timp. Mali credea că leşinase. 

— Ştii cine este acest om? o întrebă el brusc. 

Mali rămase tăcută. 

— În Cuba îi spuneam Cortesillo, micuțul Cortes. Avea o 

encomienda cu câteva vite. A studiat dreptul câţiva ani la 
Salamanca şi se credea avocat. lar Velasquez, ca un prost 
ce este, l-a făcut magistrat în Cuba. Pe urmă, a deschis o 
mică mină de aur pe râul Duaban şi se dădea mare grande 
de Valladolid. Guvernatorul l-a pus să comande o mică 
expediţie de-a lungul coastei, iar acum a ajuns să se creadă 
mare general şi explorator. 

— Aici a făcut lucruri minunate, eroice. 

— Înseamnă că nu vorbim despre unul şi acelaşi Cortes. 

— Sau poate că între Ţara Norilor de care vorbeşti şi 
aceste tărâmuri, s-a întruchipat în el un zeu. Pentru că s-a 
comportat ca un zeu. 

Narvaez gemu de durere. 

— Unde este afurisitul ăla de doctor? 

Inspiră adânc, încercând să-şi stăpânească durerea. 

— Acest „zeu” al tău şi-a trădat guvernatorul. In loc să 
exploreze coasta, aşa cum i s-a ordonat, a încercat să 
invadeze această ţară cu numai cinci sute de oameni şi să- 
şi ia tot aurul numai pentru el. Velasquez a bănuit, 
bineînţeles. Înainte să plece, auzise ce pregătiri făcea 
Cortes. Depăşeau cu mult sarcinile expediției. A încercat 
să-l oprească, dar Cortes a ridicat ancora din timp. In 
concluzie este un trădător şi un hot. 

Se întoarse s-o privească. Dar Mali ieşise din cort. Se 
dusese să-l caute pe Cortes. 


* 


Státea singur, cu mantia pe umeri, privind rásáritul 
soarelui deasupra junglei indepártate. Curtea era pliná de 
resturile bătăliei: arme abandonate, cárpe însângerate. 
Fumul înecăcios se răspândise peste tot. 

— Senor, zise ea. 

— Ce ţi-a spus Narvaez despre mine? o întrebă el. 

— Că eşti doar un om. 

— Are dreptate. A 

Se aşeză lângă el. Jungla îi privea. In depărtare răsuna 

strigátul pásárilor si fosnetul insectelor. 

— Eu nu cred. 

— Chiquita, de ce insisti sá má consideri mai mult decát 
sunt? zise el. Tatál meu este un hidalgo sárac. Ai vázut cum 
trăiesc ţăranii voştri săraci? Îşi îngraşă pământurile cu 
excremente umane, poartă nişte pânze simple înfăşurate în 
jurul şoldurilor, mănâncă prăjituri de porumb şi seminţe. 
Dar chiar şi cel mai umil dintre ei are o viaţă mai fericită 
decât am avut eu. M-am născut în cea mai săracă parte a 
Spaniei, cu mult praf vara şi noroi iarna. Familia mea este 
de origine nobilă, dar cel mai mare lux al nostru era să 
mâncăm şuncă şi ouă duminica. Cât am studiat la 
universitate, purtam haine peticite şi râdeau toţi de mine. 
Dar în visele mele mă vedeam bogat, ca un grande, sau 
chiar ca un rege. Am ştiut întotdeauna că eram mai mult 
decât păream a fi. Purtam această convingere în sufletul 
meu şi până acum nu mi-a adus nici o zi de pace. Am 
crezut întotdeauna că un om poate să-şi schimbe soarta, 
dacă este hotărât s-o facă. Şi aici, în Mexic, am reuşit să mă 
realizez cu adevărat. Aici nu mai sunt Cortesillo, afemeiatul, 
cartoforul, micul proprietar de pământuri, studentul în 
drept. Aici sunt Malinche. Azi, acest Malinche a înfrânt 
oameni mândri, care n-ar fi catadicsit să-mi vorbească pe 
stradă, la Salamanca sau Toledo. Aici... aici sunt rege. 

Se apropie de el şi o luă sub mantia lui. Trupul lui Cortes 
ardea ca un cuptor. Vorbele lui nu erau o noutate pentru 
ea. | se spusese deja şi în mare parte îşi dăduse seama de 
una singură. Era într-adevăr un ales al zeilor. Biata Floarea 
Ploii. Habar n-avea ce păcat cumplit fusese cât pe ce să 
comită. 

„Mă întreb unde oi fi acum, surioară? Dacă n-ai fi fugit, 
te-aş fi protejat. N-ar fi aflat nimeni. Cine să creadă că o 
femeie mexicat! poate fi în stare de aşa ceva? Nu te-aş fi 
trădat nici dacă aş fi fost supusă celor mai cumplite torturi. 
De ce ai făcut-o? Ah, ce păcat că ai mâncat carnea zeilor! 
Te-a făcut să-ţi pierzi minţile. 

Mă întreb unde oi fi acum...” 

Cortes stătea pe o bancă de piatră. Din mantia portocalie 
de pe umerii săi ieşeau aburi. Oamenii şi ofițerii lui Narvaez 
aşteptau în ordine să jure loialitate noului conducător. În 
schimb, Cortes le promisese că o să le înapoieze caii si 
armele. Doar Narvaez şi Salvatierra nu beneficiau de 
această amnistie. Erau ținuți în lanțuri în fortul de la Vera 
Cruz. 

Fusese cu adevărat o mare victorie. Fecioara veghease 
din nou asupra lui. Ploaia torențială le mascase înaintarea, 
iar licuricii care zburaseră în noapte fuseseră confundati de 
oamenii lui Narvaez cu chibritele soldaților care-şi 
aprindeau armele. Nici tunurile lui Narvaez nu fuseseră de 
nici un folos din cauza umezelii din aer. 

Cortes fusese ajutat de asemenea de castellanos de aur 
ai lui Leon, cu care cumpărase loialitatea unor ofițeri de-ai 
lui Narvaez, înainte de începerea bătăliei. Ei fuseseră cei 
care turnaserá ceară ín tunuri. 

In concluzie, sosirea lui Narvaez se dovedise a fi un nou 
început, în loc de sfârşitul de care se temuserá. Cortes 
comanda acum o armată formată din o mie trei sute de 
oameni şi o sută de ofiţeri călare. Era o forţă destul de 
însemnată pentru a le asigura viitorul în Noua Spanie. 

După ce le-a ascultat jurămintele de credinţă, s-a urcat 
pe un afet de tun să le mulţumească şi să-i asigure că vor 
avea parte de o primire impresionantă la Tenochtitlân. 

— Veţi fi de asemenea coplesiti de daruri, le strigă el. 
Oamenii ne aclamă oriunde mergem şi mexicanii se închină 
la picioarele mele! Nici nu vá imaginati câtă glorie vá 
aşteaptă! 

Optzeci si nouă. 
Tenochtitlân. 


Se lăsase o linişte desăvârşită. 

Era ca şi când întreaga vale ar fi fost pustie. Până şi câinii 
Xolo amutiserá. Pe lac nu era nici o canoe. Nu ieşise nimeni 
în întâmpinarea lor. Nu se vedea nici tipenie pe drumuri sau 
în chimalpas. 

Când se apropiară de oraş, garnizoana spaniolă sună din 
trompete de pe zidurile palatului. Se auzi un singur bubuit 
de tun, semn că oraşul nu era complet pustiu. 

Cortes simţea cum îi arde faţa de umilinţă. Tinea ochii 
atintiti înainte şi îşi încleştase fălcile. 

Auzi pe unul din oamenii lui Narvaez strigându-i 
camaradului său: 

— Ei, Gonzalo! Dacă oamenii se înghesuie pe lângă calul 
tău, împunge-i cu lancea! 

Câţiva soldaţi izbucniseră în râs. 

— Ah, ghirlandele astea de flori îmi rup gâtul! îi strigă 
prietenul său drept răspuns. 

— N-am mai văzut în viaţa mea atâta înghesuială. 

Rásetele se inteteau. 

— Parcă am fi în piaţa din Sevilla. 

— La miezul nopţii! 

Cortes îşi mână calul înainte, departe de aceşti idioţi. Se 
uită înapoi doar o singură dată, să-şi confirme suspiciunile. 
Nu mai erau singuri. În depărtare se vedeau războinicii 
mexicani care se adunau în spatele lor. Căzuseră în cursă. 

Parcă auzea porţile oraşului trântindu-se după ei. 


* 


— Cum a fost posibil aşa ceva? întrebă Cortes. 
— Senor. Au complotat împotriva noastră, la fel ca la 

Cholula, îi explică Alvarado. Unul din preoţii pe care i-am 
adus aici a mărturisit în prezenţa martorilor... 

— Tenochtitlanul nu se poate compara cu Cholula! Aici 
este centrul întregului imperiu. N-au vrut decât să-şi ţină 
festivalul, atâta tot. Acum ai întors o capitală întreagă 
împotriva noastră! 

— Până acum n-au făcut altceva decât să arunce cu 
pietre şi lănci, protestă Alvarado, posomorât. 

— Au aşteptat să ne întoarcem! Acum ne-au prins pe toţi 
în cursă! 

Alvarado ridică din umeri. 

— O să-l punem pe Motecuhzoma să vorbească poporului 
său. Poate n-ar fi rău să te prefaci că te-ai supărat pe mine, 
ca să-i satisfaci orgoliul. 

Cortes îl privea uluit. „Oare chiar nu-şi dădea seama în 
ce încurcătură îi băgase? Poate că este numai vina mea”, 
se gândi Cortes. „Alvarado este un soldat loial, dar l-am 
împovărat cu prea multe responsabilităţi.” 

Mali intră în cameră. Fusese la Motecuhzoma. Era însoţită 
de Olid, căpitanul gărzii împăratului. 

— Motecuhzoma vrea să-ţi vorbească imediat, îi spuse 
ea. 

— Aş prefera să vorbesc cu câinele meu, decât cu el. 

Mali incuviintá din cap, ca şi când s-ar fi aşteptat la acest 
răspuns. 

Olid fu cel care interveni în favoarea împăratului. 

— Dar, senor, plânge de ti se rupe sufletul, poate ar 
trebui... 

— Ei, fir-ar să fie! Cine este comandantul tău, eu sau 
Motecuhzoma? 

Reproşul îl amuti pe Olid. „De fapt”, se gândi Benitez, 
„gărzile petrecuseră prea mult timp alături de el. Acum îl 
tratau ca şi când ar fi fost unchiul lor preferat.” 

— Bunul nostru prieten Motecuhzoma a comunicat în 
secret cu Narvaez. L-am considerat întotdeauna ca pe un 
frate şi acum m-a trădat! 

„Aproape reuşisem!” se gândi Cortes. „Aş fi putut să-i 
ofer acest oraş Majestății Sale intact, fără lupte. Dar, din 

cauza lácomiei lui Velasquez si a prostiei lui Narvaez, am 
fost obligat să-l părăsesc într-un moment de mare criză. Si 
Motecuhzoma are o parte din vină. Nu trebuia să 
uneltească cu Narvaez, în timp ce mă considera prietenul 
lui. Toţi au distrus marele meu vis din cauza prostiei şi firii 
lor trădătoare!” 

Dar mai exista totuşi o speranţă. Alvarado nu era un bun 
diplomat, dar îşi făcea treaba cu conştiinciozitate. Faptul 
că, în timpul masacrului pieriserá multi din generalii şi 
senatorii importanţi crease un vid de putere. Fiecare familie 
nobilă pierduse cel puţin un membru. Poate că nici 
mexicanii nu erau capabili să-şi revină după asemenea 
pierdere. In orice caz, spera să evite dezastrul. 

Nouăzeci. 


Benitez se uita de pe acoperiş cum Ordaz îşi mâna 
oamenii pe porţile palatului. Se lăsase o linişte nefirească 
peste străzi şi canale. Doar fumul care se ridica din temple 
arăta că mexicanii nu-şi părăsiseră oraşul. 

Ordaz ieşi urmat de patru sute de infanterişti. În această 
dimineaţă vor afla ce aveau de gând mexicanii. 

— Unde este? 

Benitez se uită în jur, uimit. Era Norte. 

— Ce vrei? 

— Unde este Floarea Ploii? 

Benitez îşi concentra atenţia asupra trupelor, înarmate 
cu arcuri, săbii şi puşti. 

— Nu ştiu. 

— Ai avut un motiv anume să n-o iei cu tine când am 
pornit împotriva lui Narvaez? 

— Ai de gând să mă interoghezi, Norte? Cred că uiţi cu 
cine vorbeşti! 

Norte îşi tuguie buzele. ,Cátá furie putea să existe într-o 
singură fiinţă omenească”, se gândi Benitez. „Impotriva 
mea? A indienilor? A tuturor spaniolilor?” 

— Mă preocupă siguranţa ei. 

— N-ar trebui să te preocupe. 

Infanteria traversa piaţa. 

„Ar trebui să-l urăsc”, îşi spuse Benitez. „Nici măcar nu 
încearcă să ascundă ce mult o doreşte. Aş fi putut să-l atârn 
în ştreang. Stătea în puterea mea s-o fac. Dar, în loc să fiu 
gelos pe el, afecțiunea noastră comună m-a apropiat de el.” 

— Nu ştiu unde este, zise el pe un ton mai blând. 

— Cortes nu bănuieşte nimic? 

— Ce să bănuiască? 

Oare şi-a dat seama sau i-a fost complice? 

Întrebarea rămase fără răspuns. 

Mai întâi se abátu o ploaie de pietre şi săgeți de pe 

trupurile pictate şi penele fluturând în vânt, în timp ce 
alergau agitându-şi lăncile şi bátele. Urletele lor îţi inghetau 
sângele în vene. Cavalerii Vulturului, cu coifurile lor cu cioc 
şi mantiile din pene conduceau atacul. 

Oamenii lui Ordaz cădeau ca muştele, răpuşi de acest 
prim atac. Trámbitasul suna retragerea. 

Acum piaţa se umpluse de războinicii mexicani. Cavalerii 
Jaguarului escaladau zidurile cu scări, în timp ce alţii 
încercau să aprindă porţile cu tortele lor. Li se răspunse cu 
praf de puşcă şi săgeți. Cortes si Alvarado strigau ordine 
din înălţimea meterezelor. 

Benitez trase sabia. „N-am vrut niciodată să fiu soldat”, 
se gândi el. „Mi-am dorit să am o mică hacienda. lată unde 
m-au dus ambitia şi lăcomia!” 

Nouázeci si unu. 


Capul lui Guzman apăru în vârful unui zid, la lumina lunii. 
Era prins de un picior tăiat şi părea să meargă de-a lungul 
parapetului. 

Părintele Guevarra se întoarse de la fereastră palid şi 
tremurând. 

— Ce faptă diavolească! exclamă el. 

„Nu este deloc diavolească”, se gândi Cortes. „În schimb 
este o tactică foarte inteligentă. Mexicanii aveau multe 
trucuri de acest gen. Aveau un efect deosebit mai ales 
asupra oamenilor lui Narvaez, care nu se căliseră încă în 
luptele cu bástinasii.” 

Atacul lui Ordaz se dovedise dezastruos. Plutonul său 
reuşise cu greu să se retragă în palat. Douăzeci şi trei din 
oamenii săi fuseseră ucişi sau capturați. Guzman şi Flores 
se numărau printre cei daţi lipsă. Dintre supraviețuitori, 
aproape toţi erau răniţi. Chiar si Ordaz avea trei răni. 

Mexicanii încercaseră să incendieze porţile şi reuşiseră să 
facă o gaură într-unul din ziduri. Îi îndepărtaseră cu 
archebuzele si săgețile. Dar mexicanii de la porţi nu 
cedaserá până când nu tráseserá unul din tunuri în curte si 
lansaseră o ghiulea în mijlocul lor. 

După aceea, încă patruzeci şi şase de spanioli fuseseră 
răniţi, dintre care doisprezece muriseră peste noapte. 

Atacurile continuaseră zilnic. De pe ziduri se lansau 
pietre şi smoală încinsă, în timp ce Cavalerii Vulturului 
făceau presiuni asupra porţilor. Grădinile şi fântânile, atât 
de paşnice odată, erau pline de săgeți şi pietre. Trudeau 
ceas de ceas să ţină piept mexicanilor, dărâmându-le 
scările, reparând găurile din ziduri şi bandajându-şi rănile. 
Mâncau şi dormeau îmbrăcaţi în armurile lor şi luptau până 
la epuizare. 

Toba cea mare din vârful templului bătea în continuu, 
scotándu-i din minţi. 

— Apa şi mâncarea au scăzut îngrijorător, spunea 
Alvarado. Mexicanii nici n-au nevoie sá ne înfrângă în luptă. 
Ar fi de ajuns să ne înfometeze. Eu zic să fugim spre coastă. 
Nu mai putem rămâne aici. 

— Şi cum ai vrea să fugim? îl întrebă Leon. Doar ai văzut 
ce a pátit Ordaz. Or să ne masacreze pe toţi înainte să 
facem câţiva paşi. 

— Mexicanii nu luptă noaptea, zise Benitez. Dacă am 
pleca pe întuneric, am putea să ne strecurám pe lângă ei. 

— Şi cu podurile ce facem? Au tăiat căile de acces. 
Suntem prinşi în cursă. 

— O să facem poduri mobile, îi răspunse Benitez. Avem 
destul lemn în palat. Martin Lopez mi-a sugerat deja că ar 
putea să ne facă tot ce avem nevoie. 

— Chiar dacă am scăpa, mai este o problemă, zise 
Sandoval. N-avem de unde să ştim dacă texcalanii or să ne 
ofere adăpost sau or să ne atace, ca să se împace cu 
mexicanii. 

Părintele Guevarra îşi îngropa faţa în palme. 

— N-ar fi trebuit să te urmez, Cortes! Uite unde ne-ai 
adus! 

Dar Cortes nu-i răspunse. Se uita pe fereastră, cu mâinile 
la spate. Tortele se mişcau prin piaţă ca nişte licurici uriaşi. 
Femeile mexicane îşi căutau fiii, fraţii şi taţii printre morţi. 
Războinicii strigau ameninţări de pe zidurile clădirilor 
alăturate şi, din când în când, lansau câte o săgeată. 

— Dumnezeu o să ne salveze, spuse Aguilar. Este alături 
de noi de la Vera Cruz. N-o să ne părăsească tocmai acum. 

— Eu unul cred că am pus prea mult la încercare 
răbdarea lui Dumnezeu, zise părintele Olmedo. 

— Şi cu aurul cum rămâne? zise Leon. Dacă fugim, ce 
facem cu aurul? Riscăm să pierdem tot. Ar însemna că 
toate strădaniile noastre au fost zadarnice. 

„Gata”, se gândi Cortes. „Trebuie să pun capăt acestei 
idiotenii!” 

— Nu! exclamă el. 

Se întoarse de la fereastră şi veni în capul mesei. 

— Dacă fugim din Tenochtitlán, pierdem mai mult decât 

aurul. Pierdem un regat întreg! Acesta este premiul nostru 
şi nu putem renunţa la el. Niciodată! 

Ofițerii lui îl priveau înspăimântați. „Majoritatea 
oamenilor sunt ca praful”, îşi spuse el dezgustat. „Se lasă în 
voia vântului.” 

— Ce fel de oameni sunteţi voi? îi întrebă el în şoaptă. 
Orice soldat poate fi curajos când victoriile sunt uşoare şi 
inamicul slab. Dar numai în clipe de restrişte un om îşi 
dovedeşte cu adevărat curajul. Oare am îndurat atât de 
mult să cucerim acest oraş, ca să renuntám cu asemenea 
uşurinţă la el? 

Se făcu linişte. Nici unul din ei nu îndrăznea să-l 
privească în ochi. 

— Poate Motecuhzoma ar putea vorbi cu ei în numele 
nostru, sugeră părintele Olmedo. 

— Câinele ăla? Nu mai vreau sá am de-a face cu el! 

— Dar, senor... 

— Nu, pe onoarea mea. Nici nu mai vreau să aud de 
numele lui! 

— S-ar putea să existe altă soluţie. 

Întoarseră cu toţii capetele. Era Mali. Până atunci stătuse 
tăcută în spatele lui Cortes. 

— Când pun stăpânire pe un oraş inamic, mexicanii 
obişnuiesc să ardă templul. Distrugerea zeilor reprezintă 
pentru ei simbolul înfrângerii. Dacă am face la fel cu 
templul din Tenochtitlán, s-ar putea să creadă că i-au 
părăsit zeii şi să se predea. 

Se uitară unii la alţii. 

— Dar vom fi măcelăriți dacă ieşim din palat, zise Ordaz. 
Oamenii mei de-abia au reuşit să se retragă. 

— Dacă încercăm sá traversăm piaţa, vom fi tinta 
pietrelor si ságetilor lor, zise Benitez. 

Alvarado încuviinţă din cap. 

— Păcat că nu putem sá ne punem fortul pe roate, asa 
cum am făcut cu tunul nostru. 

Cortes îl privi fix. 

— Cred că mi-ai dat o idee. Cheamă-l pe Martin Lopez. 
Acum, când nu mai am grija corăbiilor, o să-i dau altă 

Nouázeci si doi. 


Cele patru tortugas erau gata. 

Fiecare din ele fusese acoperitá cu lemne si pusá pe roti 
din lemn. Avea găuri pentru douăzeci de arcaşi şi 
archebuzieri. Turnurile de lemn erau susţinute chiar de 
soldaţii dinăuntru. 

Benitez auzi poarta principală a palatului deschizându-se 
şi le strigă oamenilor săi să împingă. Marea fortăreață de 
lemn începu să înainteze. 

Mexicanii scoteau strigăte războinice. Puse şi el umărul la 
treabă, împingând tortuga în piaţă. Pe acoperişul din lemn 
ploua cu pietre şi săgeți. 

Templul se afla la mai puţin de o sută de paşi. „Dar par o 
sută de mile”, se gândi Benitez. 


* 


Benitez îl urmă pe Cortes pe treptele templului. În 
spatele lui auzi lemnul trosnind. Ultima tortuga se 
prăbuşise sub ploaia de pietre de pe acoperiş. Nu era timp 
să se întrebe cum vor ajunge înapoi în palat. Trebuia să-l 
urmeze pe Cortes, să ardă templul şi să-şi facă datoria. 
Dacă-i venise timpul, o să moară şi gata. 

Îşi ridică privirile şi văzu un preot aruncând buşteni 
încinşi pe trepte. Oamenii alunecau, rostogolindu-se, urlând 
de durere. Dar Benitez continua să înainteze. 

Cortes era deja în vârf. Până când Benitez ajunse lângă 
el, omorâse deja doi preoţi. 

Infanteristii lui Ordaz încercau să împingă idolii de piatră 
peste marginea piramidei. 

Benitez se nápusti în altar cu torta în mână. 


* 

Capetele celor cinci spanioli luaţi prizonieri în ziua 
atacului lui Ordaz atârnau pe pereţi ca nişte măşti 
bárboase. Mexicanii le pregătiseră cu mare iscusintá si 
păreau aproape vii, cu excepţia bucátilor de jad puse în 
locul ochilor. 

Benitez recunoscu imediat douá din ele. Erau ale lui 
Flores si Guzman. 

„Bine ati venit”, îi auzirá ei spunând. „V-am aşteptat să 
ne ţineţi companie în lad.” 

Xipe Totec, zeul recoltelor îi privea din beznă lângă 
marea groapă de sacrificii, unde zăceau mai mult ca sigur 
trupurile lui Flores şi Guzman. 

Afară răsunau zbierete şi bufnituri. Dar Benitez se simţea 
ciudat de calm. 

„Aici se sfârşeşte totul”, îi soptea Flores. „Toată ambiția 
şi lăcomia. Acesta este sfârşitul tuturor poftelor. Este 
ultimul capitol al existenţei noastre carnale.” 

„N-ai decât să visezi la vinuri fine, femei şi bijuterii”, îi 
spuse Guzman. „Aici este sfârşitul drumului.” 

Simti pe cineva în spatele lui. Când se întoarse, îl văzu pe 
Norte, cu sânge în păr şi pe sabie, gâfâind greoi. 

— Prietenii tăi, îi spuse Benitez. Îţi aminteşti ce ti-au 
făcut? 

Norte smulse pieile din pari şi le aruncă în groapa de 
sacrificiu. Era neagră, goală, fără ecou. De acolo nu mai 
exista cale de întoarcere. 

Cortes apáru la intrare, luă o tortá de pe pereţi şi aprinse 
acoperişul uscat de stuf. 

— lesiti, le strigă el. Trebuie să ne retragem în palat! 

Stuful se aprinse repede, răspândind un fum negru, 
înecăcios. Benitez şi Norte alergară afară, tuşind. În câteva 
clipe templul fu cuprins de flăcări. 

„Poate acest spectacol îi va potoli pe mexicani.” 

Nouăzeci si trei. 


— N-o să conteze, îi spuse Motecuhzoma. 

Mirosul fumului pătrundea pe ferestre. În timp ce 
priveau, unul din pereţii de chirpici ai altarului Yopico se 
topi de căldură şi se prábusi. 

Era seară. În curte, spaniolii se pregăteau să-şi îngroape 
morţii. Alţii reparau în tăcere găurile din ziduri. Mali asculta 
gemetele răniților şi strigătele texcalanilor care-şi jeleau 
camarazii căzuţi în luptă. 

— O să continue lupta, zise Motecuhzoma. Dacă îţi 
imaginezi că vor ceda, te înşeli. Zeul recoltelor o să se 
supere, dar Oglinda Fumurie şi Pasărea Colibri sunt în 
siguranţă, în pădure. 

Mali rămase tăcută. 

— Încă mai pot să te salvez, Malinali Tepenal, zise el. 

— Cum? 

Îşi scoase inelul, desprinse sigiliul de turcoaz şi i-l dădu. 

— Cu el vei putea să ajungi în siguranţă la nobilii 
mexicani care aşteaptă dincolo de aceste ziduri. Ai putea 
să-l momesti pe Cortes dincolo de aceste ziduri. După ce 
vom scăpa de el, aceşti spanioli vor plânge ca nişte copii şi 
vor fi exterminați. Fă asta pentru mine. Drept răsplată, o 
să-ţi salvez viaţa. 

— Şi ce fel de viaţă m-ar aştepta mă rog? îl întrebă Mali. 
Sá fac tamales si să tes la război? 

— Uiţi că esti doar o femeie, Malinali. Tintesti prea sus. 

— Nu-i adevărat. Vreau să fiu soţia lui Cortes şi mama 
viitorului împărat al Mexicului. Şi, după cum vezi, nu este o 
dorinţă zadarnică, pentru că port în mine pruncul lui. 

— Împărații Mexicului se trag din neamul meu. Tu nu 
însemni nimic. lar Cortes al tău nu este un zeu, ci un 
impostor. Dacă îndrăzneşti să mă sfidezi, o să-ţi smulg 
inima cu mâna mea şi o s-o arunc în faţa Oglinzii Fumurii. 

— Te înşeli. Are un zeu în el. Şi încă unul mult mai 

puternic decát ne-am imaginat. Vei vedea ce minune o sá 
înfăptuiască. 

Se întoarse să plece, dar o chemă înapoi. 

— Spune-mi un lucru. 

— Te ascult. 

— De ce îl ajuţi? Avem aceiaşi strămoşi, vorbim aceeaşi 
limbă, ne închinăm la aceiaşi zei. Aceşti invadatori nu mă 
ameninţă numai pe mine, ci pe noi toţi. 

— Pe noi? Care noi? Mama, care era mexicancă m-a 
vândut unor negustori de sclavi. Cum poţi vorbi de noi? Nu. 
Acum spaniolii sunt neamul meu. Ei sunt no; pentru mine. 

N-avea ce să mai spună. Îl lăsă să privească fumul 
templului arzând, ca un rug funerar pentru oamenii Păsării 
Colibri. 

Nouăzeci si patru. 


— O să murim, strigă părintele Guevarra. 

Asudase şi-i ieşiseră ochii din orbite. 

— Numai tu eşti de vină, Cortes! Cine m-a pus să-ţi ascult 
minciunile! 

— Pe onoarea mea, dacă nu-ţi tii gura, o să te căieşti. 

Pe fereastră răsuna vuietul asediului, întrecut de bubuitul 
asurzitor al tobei din Templo Mayor. 

— Totusi trebuie sá facem ceva, zise Alvarado. 

— N-o sá renunt la acest oras. 

— Caudillo, îi spuse Sandoval pe un ton blând. Are 
dreptate. Nu putem rezista la nesfársit. Zidurile sunt 
găurite si apa a căpătat un gust rău. Nu mai avem destul 
praf de puşcă şi nici ghiulele. 

— Atunci o să facem altele din aurul nostru! l-am promis 
Tenochtitlanului că va avea un nou rege şi o nouă religie! 

Benitez se uită la Mali. Citea întrebarea în ochii lui. 

— Dona Marina, murmură Alvarado. Vorbeşte cu el. Te 
rog. 
„Până şi Alvarado îşi dă seama acum că avem nevoie de 
ea.” _ 

Fata încuviinţă din cap. Il luă de braţ pe Cortes şi-l trase 
de-o parte. Discutară un timp în şoaptă. În final, Cortes 
păru să cedeze. Lăsase capul în jos, înfrânt. Se întoarse 
spre Cristobal Olid, căpitanul gărzii. 

— Adu-l pe Motecuhzoma, zise el. 

Motecuhzoma semăna cu un bătrânel zbárcit şi obosit. 
Dar când se uită în jurul camerei, citi spaima pe feţele lor şi 
auzi  incantaţiile rugăciunii lui Olmedo, începu sá 
zâmbească. „Se bucură, sau crede că a fost salvat?” 

Se întoarse spre Mali. 

— De ce m-aţi adus aici? zise el. Malinche nu mi-a vorbit 
de săptămâni în şir. Ce vrea de la mine? 

— Are nevoie de ajutorul tău. 

— Nu pot să-l ajut. 

— Trebuie sá-l ajuti. 

— De ce? Uite ce nenorocire a abătut asupra mea! 
Semána cu un animal încolţit. 

— Ce spune? o întrebă Cortes. 

— Se văicăreşte, îi răspunse Mali. 

— Spune-i că, după cum se vede, oraşul s-a răsculat. 
Până acum am fost răbdător, dar voi fi obligat să-i ucid pe 
toţi şi să dau foc Tenochtilanului dacă nu încetează asediul. 
Dacă vrea să prevină această catastrofă, trebuie să iasă şi 
să vorbească oamenilor. 

„O laudă fără temei”, se gândi Mali. „Poate că a avut 
efect odată, împotriva proştilor de texcalani, dar pe 
Motecuhzoma nu are cum să-l păcălească.” Aşa că-i spuse 
doar: 

— Malinche vrea să vorbeşti oamenilor. Pune capăt 
asediului. 

— Dacă o să pot, zise el, zâmbind din nou. 

Se apropie de el. „Ce slab şi încărunţit este! Dar cea mai 
mare schimbare se observă în privirile lui. Seamănă cu 
nişte oglinzi de obsidian, negre şi goale. Îi pierise toată 
mândria. Acum are din nou puţină putere.” 

Incepu să râdă strident, spre furia spaniolilor. Cortes îl 
privea împietrit. 

— Dona Marina, izbucni Cristobal Olid. Aminteşte-i că 
suntem prietenii lui. Oare nu ne-am purtat frumos cu el în 
aceste ultime luni? Vrea sá ne vadă măcelăriți? 

Mali se întoarse din nou spre Motecuhzoma. 

— Se vede pe faţa lui că se teme. Şi acum uitá-te la 
Cortes. Pe care din ei ai prefera să-l ajuţi? 

— Nu pot face nimic. 

— Nu vrea sá ne ajute? spunea Olid. 

— Taci din gură, îl repezi Cortes. 

Apoi se uită la Mali. 

— Ce spune? 

— Că nu poate face nimic. 

— Ti-am spus că nu trebuia să-i fi cerut nimic acestui 
câine trădător, suierá el. Aminteste-i, te rog, că a acceptat, 

de faţă cu martori, să devină vasalul regelui Spaniei. Dacă 
nu ne ajută acum, voi lua atitudinea lui drept un act de 
nesupunere faţă de Majestatea Sa şi-l voi condamna la 
moarte. Hai, spune-i şi să vedem dacă mai susţine că nu 
poate face nimic. 

Mali se apropie de Motecuhzoma. 

— Dacă nu-l ajuţi, murmură ea, Cortes spune că va avea 
grijă să nu piară singur. Înainte să moară, are de gând să te 
lege de rug şi să te pârjolească la foc mic. Îţi aminteşti de 
Vulturul Înfumurat şi de suferinţele lui? 

— N-o să îndrăznească. 

Se vedea ce îngrozit era de această perspectivă. 

— Malinche nu se dă în lături de la nimic, doar ştii. Uită- 
te în jurul tău, la feţele acestor spanioli. Vezi undeva milă? 

Motecuhzoma lăsă capul în jos. „Ce înduioşător este”, se 
gândi Mali. „Păcat că tata nu este aici să-l vadă!” 

Se uită la Cortes. El şi căpitanii lui o lăsau să vorbească. 
Aveau încredere în ea. De fapt, era unica lor speranţă. 

— Am aflat de la Narvaez, zise Motecuhzoma, că acest 
Cortes nu este un zeu. Nu are nici măcar încuviințarea 
regelui său. Este un mercenar şi un trădător. Un nomad. 
Narvaez a fost trimis aici să-l aresteze. 

— Şi pentru acest nomad şi mercenar vrei să-ți 
primejduieşti tronul? 

— Nu má lua peste picior! 

— Ce prost ai fost. Până şi zeii te-au blestemat. 

Împăratului i se prelingea saliva pe buze. 

— Ce mai spune acum nebunul ăsta bătrân? o întrebă 
Cortes. 

— Se văicăreşte. Bine că nu ştii limba, să-l asculti cum se 
smiorcăie. 

— Repetă-i că-l atârn în ştreang, sub acuzaţia de trădare, 
dacă nu-şi bagă minţile în cap. 

— Cortes spune că o să te lase să pleci în pace, cu toate 
comorile, zise Mali. Dar, în schimb, trebuie să le spui 
oamenilor să înceteze atacul, ca să poată ieşi de aici. Ai 
cuvântul lui. 

— Ce să fac cu cuvântul lui? Doar nu şi l-a ţinut 

— Totul poate fi din nou ca la început. Motecuhzoma 
clátiná din cap. 

— Nu pot sá-mi trádez poporul. 

— Atunci o să-i spun sá pregătească un rug pentru tine. 
Vei muri încet şi în chinuri, ca Vulturul înfumurat. O să te 
prăjească bine. 

Mali îi citea în ochi zbaterea din sufletul lui. Ar fi vrut să-i 
sfideze pe străini. Poate acum câteva luni ar fi fost în stare 
s-o facă. 

Fata ştia că îl convinsese. 

— Îţi imaginezi poate că războinicii tăi, Cavalerii 
Jaguarului, vor dărâma porţile la timp? Chiar dacă s-ar 
întâmpla aşa, ce soartă crezi că îl aşteaptă pe un fost rege? 
Speri că or să cadă în genunchi dinaintea unui tlatoani care 
a lăsat nişte străini să intre în oraşul lor, să le ardă templul 
şi să le ucidă fiii? Nu, aceasta este unica ta şansă să te 
impui ca împărat. Dacă reuşeşti să-i faci să te asculte, 
mâine vom pleca de aici şi domnia ta va fi asigurată. Vei 
putea să construieşti piramida şi mai mare decât era 
înainte, o să faci penitentá dinaintea zeilor si o să fii iertat. 
Dar, dacă vom muri, vei pieri şi tu alături de noi şi vei fi 
vinovat de tot ce se va întâmpla. N-o să-ţi pună nimeni o 
bucată de jad în gură, să-ţi plăteşti trecerea pe lumea 
cealaltă. Nu va fi decât durere şi cenuşă. 

Împăratul înălţă capul. 

— Dacă fac asta... Malinche... şi toţi ceilalţi... vor pleca 
din oraş? 

— Da, îi promise Mali. Cheamá-ti războinicii. Nu vrem 
decât să plecăm. 

Motecuhzoma se întoarse spre Cortes. 

— Şi eu care-l credeam zeu! 

— Aşa cum te-am crezut şi eu pe tine odată! 

Împăratul se gândi. Fata ştiuse dintotdeauna că, deşi 
dorea să-şi asculte zeii, ţinea foarte mult la tronul şi 
puterea lui. Îşi dorea să trăiască şi acum nu avea nici o 
speranţă în afară de ce i se oferea. 

Se ridică. 

404 


- AZTEC - 
— O sá fac tot ce pot. 


* 


Un sunet de trompetá anuntá aparitia impáratului pe 
acoperisul palatului. A fost adus pe parapet, protejat de 
ploaie, pietre si ságeti de scuturile spaniolilor. Vulturul Care 
Cade vázu pe unul din preoti aláturi de el, pe cel numit 
Aguilar. 

Un murmur de glasuri se ridicá din multimea de 
războinici, ca un val. Apoi se lăsă o linişte desăvârşită. 

Chiar şi acum, nu toţi aveau curajul să-l privească drept 
în ochi pe împărat. Dar Vulturul Care Cade nu-şi feri 
privirile. Se uita mirat să vadă ce rău arăta împăratul şi în 
ce haine oribile era îmbrăcat. Purta o coroană galbenă, din 
scoarță de copac şi o mantie albă, simplă. Spaniolii îi 
furaseră bijuteriile din aur şi argint. li luaseră până si 
mantiile. Vulturul Care Cade era copleşit de ruşine. 

Motecuhzoma începu să vorbească. 

— Popor al meu! Oameni ai lui Azlan, ai Vulturului şi 
Cactusului! Vă poruncesc să opriţi lupta. Am discutat cu 
Malinche şi adepţii lui şi le-am spus că nu mai sunt 
bineveniti în capitala noastră. Regretá că ne-au adus atâtea 
necazuri şi acum sunt dispuşi să se retragă imediat. Vor să-i 
lăsaţi să se întoarcă în pace în Tara Norilor. 

Vulturul Care Cade asculta discursul uluit. Motecuhzoma 
încă mai credea că avea autoritate asupra lor, după tot ce 
se întâmplase, după toate umilintele şi ruşinea pe care le 
abătuse asupra poporului mexican! Îl văzuseră cu toţii 
târându-se la picioarele acestor hoţi si ucigaşi. Doar nu-şi 
mai imagina că îl respectau ca pe un tlatoani? 

Se uită la tinerii războinici din piaţă. Într-adevăr, o parte 
din ei s-ar putea să-l asculte, mai ales cei din familiile 
sărace, care credeau că împăratul era divin. 

Trebuia să facă ceva să rupă vraja. 

— Cine este această femeie? strigă Vulturul Care Cade. 
Cine este dezgustătoarea nevastă a unui spaniol? N-o să te 

ascultăm, Motecuhzoma! Nu mai eşti regele nostru! Ne-ai 
făcut de râs în faţa zeilor! Nu mai putem îndura. Acum 
regele nostru este Cuitlahuac şi vom continua să luptăm 
până vom omori toţi străinii! 

Luă o piatră şi o aruncă spre ziduri, dar ateriză în curte. 
Acum însă începuseră şi alţii să strige. Alte pietre şi săgeți 
se lansară spre ziduri. Una din săgeți se înfipse în umărul 
lui Motecuhzoma. Impáratul ţipă şi căzu pe spate. Vulturul 
Care Cade îl văzu lovit de pietre, înainte ca spaniolii să-l 
acopere cu scuturile lor şi să-l ducă la adăpost. 


406 


- AZTEC - 


Nouăzeci si cinci. 


— Trebuie să plecăm de aici, strigă Alvarado, în timp ce-l 
trăgea pe Motecuhzoma de pe terasă. Nu mai putem 
rezista! 

— Are dreptate, caudillo, zbieră Sandoval, sá se facă 
auzit peste larma de afară. Suntem într-o situaţie disperată. 
Trebuie să luăm o hotărâre! 

Cortes se uită pe rând la căpitanii săi şi apoi la Mali. Nu-i 
venea să creadă că fusese înfrânt. 

Nu era stăpân pe glasul lui, aşa că se mulţumi doar să 
dea din cap. 

Motecuhzoma leşinase. Avea sânge în păr, de la lovitura 
de piatră şi i se înfipsese o săgeată în umăr. Zăcea pe 
podea, cu ochii daţi peste cap. Mendez se aplecă să-l 
îngrijească. Motecuhzoma urlă de durere când doctorul îi 
scoase săgeata. 

— Ce facem cu el, senor? îl întrebă Benitez. 

Cortes se încruntă. 

— Nu-mi pasă. Nu ne mai este de nici un folos. 

— Te înşeli, senor, zise Mali. 

— Ce vrei să spui? 

Mali îl luă de-o parte. 

— Când un împărat moare, murmură ea, tradiţia cere să 
fie dus în afara oraşului, într-un loc numit Copulco, pentru a 
fi incinerat cu toate onorurile. Toţi preoţii săi personali, 
piticii, cocosatii, concubinele trebuie sacrificați pentru a-i 
tine de urât pe lumea cealaltă. Incinerarea şi doliul pot dura 
optzeci de zile, deci destul timp ca să plecăm din capitală, 
să ajungem la texcalani şi chiar pe coastă. Motecuhzoma 
ne poate fi mult mai folositor mort decât viu. 

— Nu are răni grave. 

— Nu încă. 

Zâmbi amar. Dacă el nu putea avea Tenochtitlanul, n-o 
să-l aibă nici Motecuhzoma. 

— O să-l pun pe Alvarado să-l omoare. Sau pe Jaramillo. 
O să le facă mare plăcere. 

— Nu, senor. 

— Chiquita? 

— Dă-mi cuțitul. 

O privi surprins şi ezită înainte să-i pună pumnalul în 
mână. Fata îl ascunse sub mantie. 


* 


Motecuhzoma si Mali rámaserá singuri. 

— Senor, as vrea sá deschizi ochii, murmurá ea. 

Împăratul era sfásiat de dureri. Doctorul îi bandajase 
fruntea şi braţul drept. 

— Tot mai vrei să discut cu războinicii mei? 

Fata clătină din cap. 

— Uită-te ce ai ajuns dintr-un mare rege. 

— Profeţiile s-au adeverit. N-am... putut... sá fac nimic. 

Mali îi dădu o oglindă de obsidian. 

— Ce vezi aici? 

— la-o din faţa mea! 

Îl apucă de păr, făcându-l să strige. 

— Uită-te! Nu vezi un ucigaş şi un măcelar? Nu auzi 
plânsetele văduvelor şi copiilor orfani? 

— Lasă-mă în pace! 

— Îţi aminteşti de tatăl meu? 

Împăratul tresări speriat. 

— Nu l-am cunoscut. 

— Aşa este, nu l-ai cunoscut, dar ai dat ordin să fie 
executat. Pentru că citea în stele şi în vânt. Pentru că a 
denunţat sacrificiile pe care le pretindeai. Pentru că a vestit 
sfârşitul mexicanilor. S-a întâmplat de mult şi sunt sigură că 
ai uitat deja de ordinul pe care l-ai dat. Dar eu n-am uitat, 
zise ea, scoțând cuțitul. 

Motecuhzoma o privea îngrozit. 

— Mi-am slujit... zeii... cu credinţă, dar ei... nu... m-au 
ajutat. 

— Zeii tăi te blestemá, la fel cum te blestem si eu, spuse 
Mali ridicând cuțitul. Asta este pentru tatăl meu. 


* 


Când Cortes şi ceilalţi ofiţeri intrară în camera lui 
Motecuhzoma mai târziu, în seara aceea, îl găsiră mort. 
Lovitura fatală fusese dată de un pumnal înfipt în rect. 
Chiar şi Cortes era şocat. 

Peste o oră se deschiseră porţile şi trupul fusese scos în 
piaţă. Spaniolii aşteptau curioşi să vadă cum vor reacţiona 
mexicanii. Dar nu au avut mult de aşteptat. 

O voce strigă de pe acoperiş că vor plăti scump pentru 
moartea regelui lor. Regretau că Motecuhzoma se dovedise 
un conducător atât de slab, dar acum aveau un nou 
împărat, pe Cuitlahuac, care nu se temea de spanioli şi nu 
se lăsa înşelat aşa de uşor. 

A doua zi de dimineaţă, asediul începu mai furibund ca 
oricând. 

Cortes îşi jucase ultima carte. 

Nouázeci si sase. 


Curtea era luminată de torţe, ploaia cădea pe caldarâm 
şi sufla un vânt rece. Vremea era din nou de partea lui 
Cortes. 

Urmau să plece în noaptea aceea, pe drumul cel mai 
scurt, care ducea spre vest, către Tlacopan. Martin Lopez şi 
tâmplarii lui construiseră un pod mobil de lemn, care 
trebuia cărat de patru sute de texcalani. 

Pregătirile se făceau în linişte, în tot palatul, dar nicăieri 
nu se desfăşurau atât de tainic ca în curte. Fuseseră aduşi 
opt cai răniţi, cu copitele înfăşurate în cârpe şi încărcaţi cu 
lăzi. Benitez deschise una şi-i examina conţinutul. Alvarado 
îl privea cu mâinile în şold. 

— Când vom pleca, vei avea o sută cincizeci de oameni, 
cei mai buni infanterişti ai lui Narvaez. Trebuie să pázesti 
comoara cu preţul vieţii. Este a regelui. 

— Ba o să-mi păzesc viaţa. Dacă regele vrea comoara, n- 
are decât să vină aici, s-o păzească el la noapte. 

— Gândurile tale seamănă a trădare. 

— Dacă mă crezi trădător, pázeste-o tu. 

Benitez privea lingourile grele care erau încărcate cu 
grijă. Dacă acesta era quinto real, cincimea regelui, 
câştigaseră mai mult decât declaraseră. Cortes susţinea că 
valoarea aurului se ridica la trei sute de mii de coroane. Ori, 
dacă aceste cutii nu erau pline cu pietre, părea foarte 
suspect. Benitez bănuia că nu era cincimea regelui, ci 
comoara ascunsă a lui Cortes. Nu era de mirare că nu voia 
să plece. 

— Aici nu sunt doar cele şaizeci de mii de coroane, cât a 
spus Cortes, murmură Benitez. 

— Te sfătuiesc să-ţi tii gura, Benitez. O să-ţi primeşti 
răsplata. 

— Da, îmi închipui. Răsplata mea o să fie o suliță 
mexicană în spate, înainte de sfârşitul nopţii. 

— Cortes nu-şi uită niciodată prietenii. 

— Se jură întotdeauna pe onoarea lui, dar are tot atâta 
onoare cât un câine. 

Benitez îşi strânse mantia în jurul umerilor. Altă noapte 
mizerabilă, la fel ca aceea în care îl atacaseră pe Narvaez. 
Atunci întunericul fusese prietenul lor. Le camuflase 
înaintarea. Spera că şi acum va fi la fel. 

Se trezi gândindu-se fără să vrea la Floarea Ploii. Se 
întreba unde era, ce se întâmplase cu ea. Altă slăbiciune, 
probabil. Işi permisese sá nutreascá un sentiment nepotrivit 
pentru o concubină indiancă. Se întreba, pentru a nu ştiu 
câta oară, ce s-ar fi întâmplat dacă ar fi fost în locul lui 
Norte, naufragiat singur în Yucatan, unde ar fi primit de 
soţie o femeie ca Floarea Ploii. Ar fi fost foarte uşor să uite 
de Spania şi de lumea creştină. 

Poate că el şi Norte nu se deosebeau atât de mult. 

Cât despre Floarea Ploii... 

Probabil că se refugiase la mexicani. Spera că nu-i 
făcuseră nici un rău. Încercă să-şi alunge din minte 
imaginea ei, întinsă pe piatra de sacrificiu a templului 
Tlateloco. 

„Ah, ce mult ar fi vrut să fie alături de el acum.” 

Se întreba ce o să se întâmple dacă va supravieţui 
acestei nopţi. Probabil că o să se întoarcă în Cuba, ca un 
hidalgo prăpădit ce era şi o să trudească pe encomienaa 
sa, ameninţat de boli şi o moarte timpurie, anonimă... 

Poate că ar fi mai bine să moară în noaptea aceasta, 
dacă aşa voia Dumnezeu. 


— L-ai văzut pe Cortes? 

Caceres era palid la faţă. ` 

— Cred că este în capelă, senora. Isi face rugăciunile. 

Mali o luă la fugă pe coridorul spațios. Una din camerele 
apartamentului lui Cortes fusese transformată în capelă. 
Martin Lopez construise o cruce si un mic altar din lemn de 

cedru. Lumânările ardeau în nise, în locul idolilor păgâni. 
Dar nu era decât Aguilar. Îngenuncheat dinaintea Fecioarei, 
cu Cartea Orelor strânsă la piept. 

Intră în celălalt apartament. 

Era al donei Ana, fiica împăratului. Fără să ţină seamă de 
protestele gărzilor, dădu la o parte perdeaua cu clopoței. 

Dona Ana stătea în genunchi, aplecată pe pat, iar Cortes 
o ţinea de umeri. O încălecase pe la spate, aşa că se trezi 
fatá-n faţă cu ei când intră. Fruntea lui Cortes sclipea de 
sudoare şi i se lipise părul de cap. Sub el, faţa de maimuţă 
a fetei se schimonosise de durere, în timp ce o poseda fără 
milă. 

„Nu avea nimic atrăgător, în afară de sângele ei 
princiar”, se gândi Mali. 

Cortes o văzu, dar nu se opri. Mali îl aşteptă să termine, 
cu mâinile încrucişate pe pántecul ei umflat. Isi simţi fiul 
dând din picioare. Poate că ştia. Spaniolul respira greoi. 
Dona Ana îşi acoperise faţa cu braţul. 

În momentul acela îşi dădu seama. Voia un copil cu 
sânge împărătesc. Prin el, pretenţiile sale la tron ar fi 
îndreptăţite. Încă nu renuntase la visul ei. 

Cortes îşi înălţă capul s-o privească. 

— Ar trebui să te odihneşti, dona Marina. O femeie în 
starea ta nu are voie să se agite. 

— Din cauza stării mele mă găseşti atât de 
respingătoare, senor? 

— Orice împărat îşi are concubinele sale. 

— Ar trebui să-ţi petreci cu mine ultimele momente. 

— Nu se ştie cine va supravieţui acestei nopţi. Trebuie 
să-mi asigur succesiunea la tronul Mexicului. Este dreptul 
meu. L-am câştigat în lupte grele. 

Mali îşi bătu pântecul umflat. 

— Tronul Mexicului este aici, senor. 

Cortes strânse în mâini burta maronie a donei Ana. 

— Şi aici. 

Se întoarse şi ieşi din cameră. „O să mai vedem”, se 
gândi ea. „O să mai vedem.” 

Nouázeci si sapte. 


— Ce se întâmplă aici? întrebă Benitez. 

— Cortes a dat ordin, îi răspunse Sandoval, ca tot ce nu 
poate fi încărcat pe cai, să fie adunat în mijlocul curţii. 
Soldaţii pot lua tot ce doresc. 

Benitez clátiná din cap. Lingourile se făcuseră la 
indicaţiile lui Cortes. Erau nişte bare plate, groase de un 
centimetru şi jumătate, care încăpeau perfect sub armuri. 
Acum, un morman întreg de asemenea bare zăcea pe 
caldarâm, la un loc cu bijuterii, pene şi mantii de bumbac. 
Comoara unui împărat lăsată în ploaie, sclipind la lumina 
fumegándá a tortelor. 

Benitez avea senzaţia că priveşte nişte porci hrănindu-se 
din troacá. Işi îndesau barele în armuri, îşi umpleau 
buzunarele cu medalii de argint şi pietre preţioase, îşi 
puneau inele în degete. 

— Ce faci, Gonzalo, nu-ţi îndeşi buzunarele? 

Sandoval îi arătă un pumn de perle şi opale. 

— Fă ca mine. la câteva pietre mari. Or să-ţi ajungă să 
cumperi ceva pământ în Cuba şi nici n-or să atârne greu, 
dacă va trebui să luptăm. 

Ploaia îi biciuia nemilos. Norte scormonea printre 
bijuterii, cot la cot cu ceilalţi. In ochii lui sclipea aceeaşi 
foame turbată care-i dezgustase atât de mult pe mexicani, 
pe plaja de la San Juan de Ulua. 

Când îl văzu, lui Benitez îi veni un gând ciudat: crea că te 
plăceam mai mult cánd te comportai ca un indian. 

Nouăzeci si opt. 


Noaptea era întunecată, fără lună şi stele. Ploua fără 
întrerupere. Fulgerele luminau piscurile munţilor. Preoţii - 
Diaz, Olmedo, Guevarra - erau ocupați până peste cap cu 
spovedaniile oamenilor. Părintele Olmedo dădu ultima 
binecuvântare. La miezul nopţii s-au deschis porţile şi 
Cortes a părăsit oraşul visurilor sale. 

S-au îndreptat în linişte, pe drumul spre Tlacopan, la 
adăpostul ploii. Străzile erau alunecoase şi întunecate. Nu 
se auzea decât clipocitul lacului şi susurul ploii. O armată 
de arătări bandajate şi epuizate se pierdea în ceaţă. 

Lopez construise un pod din grinzile de stejar luate din 
tavanele palatului. Era cărat de patru sute de texcalani, sub 
comanda unuia din ofiţerii lui Cortes, Francisco Magarino. 

Urma Sandoval, cu restul cavaleriei şi două sute de 
infanterişti, în majoritate oamenii lui Cortes, deci veterani. 
Mali, celelalte femei şi preoţii erau cu ei. Cortes călărea în 
mijlocul coloanei, cu aurul şi prizonierii săi, marii nobili ai 
Mexicului, printre care şi Maize Cobs. Fuseseră legaţi în 
lanţuri, înăbugşiţi cu cálusuri şi traşi în urma cailor. 

Benitez mergea pe un armăsar castaniu, El Romo, 
împreună cu cei opt cai care purtau aurul regelui, păzit de 
ceilalţi războinici texcalani. Alvarado şi Leon încheiau 
coloana, cu artileria, restul armatei şi oamenii lui Narvaez. 

Benitez se pregătise să moară răpus în stradă, dar 
deocamdată trecuseră de piaţă fără nici un incident. 
Norocul nu-l părăsise complet pe Cortes. Mexicanii 
renuntaserá la asediu, ca să-şi jelească împăratul mort, asa 
cum spusese Mali. 

O să scape. 


* 


O bătrână care lua apă din lac scoase un strigăt. Urletul 

ei dádu alarma celor douá santinele mexicane, care erau 
undeva, în ceaţă. Un arcas amuti strigătele femeii, dar era 
prea tárziu. Din várful lui Templo Mayor rásuná bubuitul 
lugubru al marii tobe huehuet/ Chema la luptă războinicii 
Păsării Colibri din toată valea. 


Se stârnise panică. 

Cortes striga să se aducă podul. Benitez se răsuci în şa. 
Ce se întâmpla oare? Unde era Magarino? Îşi aminti de 
defileul din prima bătălie împotriva texcalanilor, când îi 
uciseseră calul. Erau din nou prinşi în cursă, neajutorati. 

— Unde este podul? zbieră Benitez. 

Se intepenise. Ploaia care-i ajutase la început, înmuiase 
malurile lacului, afundând podul în noroi. Acum lacul se 
umpluse de torţe şi de canoe de război. 

Peste tot răsunau tobe şi fluierături, iar ploaia răpăia 
asurzitor. Erau la mila mexicanilor. O armată întreagă 
înţepenită în mlaştină. O omidá năpădită de furnici. 

Calul lui Benitez începu să tropăie. Acum se distingeau 
clar tunicile albe ale mexicanilor. Erau nişte tinte perfecte 
pentru archebuzieri şi arcaşi, dar erau atât de mulţi! 

Cortes striga în zadar să se aducă podul. In curând, 
glasul lui fu astupat de urletele războinice ale indienilor, 
începuse să plouă cu pietre. Benitez se străduia să-şi ţină 
calul în frâu, incapabil să se mişte înainte sau înapoi. 

Apoi coloana porni înainte. Se lăsă dus de val, 
înspăimântat, cu gândul la Floarea Ploii. 


* 


Mali se împleticea prin noroi. 

Cánd intrá ín apá, simti ceva tare sub picioare. Canalul se 
umpluse deja de cai morti si cárute rásturnate. Muschete si 
mărgele venetiene pluteau în noroi. Soldaţii încercau sá 
înainteze, dar erau trasi în jos de armurile şi lingourile grele 

de aur. Unii s-au înecat, iar alţii au căzut pradă mexicanilor, 
dornici să ia prizonieri pentru Pasărea Colibri. 

Tot mai multe canoe apăreau pe lac. 

Înotă până pe celălalt mal. Se agátá de-o piatră să se 
ridice şi se uită înapoi, ţinându-se de burtă. 

Domnea un adevărat haos. Acum canoele de război 
mişunau peste tot. 

O văzu pe dona Ana înaintând spre mal, prin noroi. Când 
o zări pe Mali, întinse mâna spre ea. 

„Mă întreb dacă are sămânţa lui Cortes în ea.” 

Mali o prinse de degete. Apoi puse un picior în stomacul 
fetei şi o împinse cu toată puterea. Dona Ana scoase un 
strigăt şi căzu pe spate în canal. Mali o văzu dispărând sub 
apă. 

Apoi se ridică în picioare şi o rupse la fugă. 


* 


Cánd ariergarda ajunse la cel de-al doilea podet, apa era 
deja plină de morţi. Ploua din ce în ce mai tare. Singura 
lumină venea de la tortele fumegánde ale indienilor, din 
canoele lor de război. Oamenii se împleticeau în beznă, 
călcând peste armuri şi trupuri prábusite. 

Alvarado îşi dădu seama că nu se mai putea păstra 
ordinea. Îşi mână calul înainte, spre canal. Când intră în 
apă, auzi pe cineva strigându-l pe nume. 

— Alvarado! Ajută-mă! Nu-i lăsa să mă ia, pentru numele 
lui Dumnezeu! 

Recunoscu vocea. Era Norte. 

Se întoarse şi văzu alt călăreț, probabil Leon, înaintând în 
direcţia strigátelor. În beznă răsună zgomotul surd al 
metalului înfipt într-un scut de lemn. Norte urla. 

Apoi auzi propriile sale urlete. Işi îmboldea calul 
înnebunit, dornic să scape cât mai repede din acest 
balamuc. „Trebuie să plec. Nu vreau să mor. Nu-i lăsaţi să 
mă ia! 

Nu-i lăsaţi să má ia!” 

O săgeată se lovi de platosa lui de oţel, iar alta se înfipse 
în gâtul iepei. Animalul căzu în apă, trântindu-l în noroi. Se 
ridică în picioare şi auzi băştinaşi înaintând pe urmele lui, 
din ce în ce mai aproape. 

„Nu-i lăsaţi să mă ia!” 

Alvarado călcă peste resturi de lăzi, cadavre, cai morţi si 
în cele din urmă reuşi să sară pe mal. li răsunau încă în 
urechi strigătele lui, ale lui Leon, Norte, nici nu mai ştia ale 
cui. 

„Doamne Sfinte, Doamne Sfinte. Salveazá-má!” 

Auzi pe cineva strigând la el. Era unul din camarazii săi 
ofiţeri, Gamboa. Zări pentru o fracțiune de secundă calul si 
călăreţul. Un braţ îl trase în şa, iar apoi îşi croirá drum 
printre mexicani. 

Alvarado se agátá de el, îmbrăţişându-l pe Gamboa ca pe 
un copil. 


x 


Mâini puternice se agátaserá de ea. Era trasă spre lac, în 
canoe. Scoase un strigăt, întinzând braţul spre podet. Dar 
nu avea cine s-o ajute. Un mexican îşi înfipsese pumnul în 
părul ei. 

Nu-i venea să creadă că se putea termina aşa. 


* 


„Noaptea trecută ar fi putut sá mă omoare de o sută de 
ori”, se gândi Benitez, „dacă n-ar fi vrut atât de mult să mă 
ia prizonier.” 

Îşi croia drum printre băştinaşi cu calul său puternic. 
Cincimea regelui rămăsese undeva în urmă, în canal. „Dacă 
regele îşi doreşte aurul atât de mult, n-are decât să vină să- 
| ia”, îşi spuse el. Înotă cu calul până la alt podet şi reuşiră 
să urce pe mal. g 

Acum si mai multe mâini încercau să-l apuce. Isi rotea 
sabia orbeste. O lovitură cumplită fi zgudui calul. Acum îl 

înconjuraseră, hotáráti să-i doboare armăsarul. În cele din 
urmă, El Romo se prábusi învins. 

Îi auzea pe Guzman şi Flores râzând din măruntaiele 
templului. „Vezi unde te-a adus lăcomia ta!” 

Se feri, tăind cu sabia în dreapta şi-n stânga. 

Il auzi pe Ordaz strigându-l pe nume. Bătrânul veteran îşi 
aranjase escadronul în formaţie de pană şi înaintau ca un 
singur bloc, cu lăncile înainte. 

Se îndreptă către ei, alăturându-se în lupta lor disperată 
pentru supravieţuire, deşi nu prea aveau mari şanse. 
Luptau din instinct si obisnuintá. Viaţa se măsura în minute, 
nu în ani. 

Dacă reuşeau să treacă de lac, Dumnezeu şi Cortes vor 
găsi o cale să-i salveze. 


x 


Erau şapte podete în total. Cortes îşi mâna jinetas de la 
spate. Ştia că trebuia să salveze cât mai mulți cai. Dacă 
reuseau să ajungă la Tacuba, se vor regrupa, dar acum 
erau neajutorati. 

— Senor! 

— Mali! 

Se opri şi îşi întoarse calul în direcţia tipetelor. Mexicanii 
incendiaseră câteva căruţe, luminând feţele morţilor şi 
viilor. Îi zări silueta pentru o clipă, în timp ce trei băştinaşi o 
târau spre barca lor. 

Se aruncă înainte şi-i tăie pe doi dintre ei cu sabia. 
Celălalt încercă să-l tragă din şa, dornic să ia un prizonier 
spaniol. 

O ridică pe Mali în şa. Fata se agátá de el tremurând. 

— Era cât pe ce să te pierd, gemu el, pornind spre țărm. 


* 


Benitez se clătină pe plaja cu pietris şi căzu în genunchi. 
Acum era numai în pantaloni şi tunică. Işi abandonase 

armura ca sá poată înota. Îşi ináltá faţa spre cerul negru, cu 
gura deschisă, înghițind lacom aerul si apa. In jurul lui, ce 
mai rămăsese din escadronul lui Ordaz zăceau epuizați. 

Auzi un ropot de copite şi se întoarse cu faţa spre călăreț. 

— Cine-i acolo? 

Recunoscu glasul lui Cortes. Era cu Sandoval. 

— Sunt Benitez, senor. 

— Căpitane, gemu Ordaz. Trebuie să ne conduci înapoi, 
să-i ajutăm pe ceilalţi. 

— Nu mai avem cum să-i ajutăm. Suntem norocoşi că am 
scăpat cu viaţă. 

Benitez se întoarse cu faţa spre lac. Sunetele bătăliei 
scăzuseră. Indienii îşi sărbătoreau deja victoria. Pe plajă era 
linişte. Lui Benitez îi venea să doarmă. Somnul semăna cu 
moartea într-un fel. 

Îi aşteptară şi pe ceilalţi. După un timp apărură câţiva 
texcalani scáldati în sânge. Unul din ei căzu mort. 

În cele din urmă veni şi Alvarado singur, pe jos. 

— Caudillo! 

— Pedro! 

Alvarado era plin de noroi şi sânge. Când îl văzu, căzu în 
genunchi şi începu să plângă. 

Benitez şi Ordaz se repeziră să-l ajute.. 

— Unde sunt ceilalţi? se răsti Cortes din şa. 

— Au murit, zise Alvarado. 

— Nu se poate să fi murit toţi, zise Sandoval. Trebuie sá 
ne întoarcem. 

— N-aveau cum să supravieţuiască, gemu Alvarado. 
Acum trebuie să ne gândim la noi. 

Ultimul venit fu El Romo, armăsarul lui Benitez, care 
apăru din apă şi se prábusi la picioarele lor. 

— Cel puţin o să avem ce mânca, zise Cortes. 


* 


Doar Sandoval si avangarda lui ajunseseră nevátámati în 
satul Popotla. Restul fuseseră măcelăriți. Scápaserá doar 

cei foarte norocosi. Şi aceia erau foarte puţini. 

Cortes stătea acum sub un chiparos înalt şi plângea. Nu 
se apropia nimeni de el. Nici măcar Mali. 

Stătea la distanţă, tremurând din tot corpul. Simţea si 
acum degetele acelea lacome care o înşfăcaseră. O durea 
burta şi simţea ceva scurgându-se pe picioare. Sânge. 
Copilul. 

— De ce n-au venit după noi? 

Îşi ridică privirile. Era Benitez. Îşi pierduse coiful în luptă 
şi avea sânge în păr şi barbă. 

— N-or să ne atace noaptea, zise ea. 

Nu-i venea să creadă că vorbea atât de clar. 

— De ce? Ar putea să ne termine imediat. 

Observase ce mult se frământa. Parcă ar fi dorit să fie 
ucişi de mexicani. „Aşa ar fi făcut orice comandant spaniol 
capabil”, se gândea el. „Sau poate că ştia că vor muri şi 
voia să se termine mai repede.” 

„Au mulţi prizonieri pentru Pasărea Colibri. Războinicii 
care au reuşit să captureze inamici trebuie să postească 
pentru a participa la ritual. Doar aşa îşi pot conduce 
victimele la piatra de sacrificiu. Dacă Păsării Colibri nu i se 
aduc onorurile cuvenite noaptea aceasta, nu mai contează 
cât de bine luptă mâine, pentru că n-au cum să învingă. 
Dar, dacă dau zeului lor ce trebuie, sunt siguri de victorie. 
Asta este credinţa lor.” 

Se uită la Cortes. Ingenunchease în noroi, tremurând de 
frig. Învârtea mătăniile între degete, murmurând rugăciuni. 
Dar părea pierdut. Nu mai suporta să-şi privească zeul 
înfrânt. 

Era doar un om, la fel ca ea, plămădit din acelaşi lut. 

Se adăposti sub ramurile unui ceiba uriaş. Se sprijini cu 
spatele de trunchi, rezemându-şi capul de genunchi şi 
adormi. 

Nouázeci si noua. 


Se luminase de ziuá. 

Au ajuns la piramida de la Tototepec, pe Dealul Curcii si 
s-au refugiat în templul de acolo. Era o fortáreatá perfectă, 
care oferea o panoramă neîntreruptă a văii. 

Ploaia se oprise şi pământul mustea sub razele soarelui 
slab, gălbui. Oamenii se mişcau ca nişte fantome, cu ochii 
Inrositi, goliti de sentimente, înveliţi în zdrente şi bandaje 
însângerate. Alții zăceau pe caldarâmul din curtea 
templului, epuizați. Dacă mexicanii i-ar ataca acum... 

— Unde este Lopez? tună o voce. 
odată cu zorile. Spiritul lui fusese redeşteptat de urletele 
pisicilor sălbatice şi lumina vrăjită a luceafărului dimineţii. 
Încălecase pe calul său, în armură şi se plimba încet printre 
oamenii istoviţi. 

— Lopez este aici? 

„Nu a dormit”, se gândi ea. Ochii lui străluceau ca două 
puncte negre pe faţa palidă, fantomatică. Dar se ţinea 
drept în şa şi pana coifului flutura în aer. 

Alvarado apăru din ceata dimineţii, şchiopătând, palid si 
însângerat. 

— Cu cine doreşti să vorbeşti, caudillo? 

— L-ai văzut pe Martin Lopez? 

— Tâmplarul? Da, este aici. A fost rănit în luptă, dar a 
supravieţuit. 

Cortes lovi cu pumnul în şaua de lemn şi izbucni în râs. 

— Atunci n-am pierdut nimic! 

— Nu înţeleg, senor. 

— Il avem pe omul care poate sá ne înalțe corăbii! 
Pricepi? 

Alvarado clătină din cap. 

— M-am tot gândit în timpul nopţii, zise Cortes. Şi acum 
mi-a venit o idee. Când ne vom întoarce, o să ne folosim de 

cel mai mare avantaj pe care-l au împotriva lor. 

Alvarado se albi la faţă. Se clătina pe picioare. Pierduse 
prea mult sânge. 

— Să ne întoarcem? 

— Lacul, Pedro! O să construim corăbii mici şi o să-i 
încercuim în propriul lor oraş! Vom aduce tunuri de la Santo 
Domingo şi-i vom asedia, folosindu-ne de lacul lor! 

Alvarado se uita la el cu gura căscată. 

— Doar n-o să dăm înapoi din cauza unei singure 
înfrângeri, îi mustră Cortes. Nu putem abandona întreaga 
campanie. O să ne întoarcem cu vase mici şi o să zdrobim 
revolta lor în numele regelui nostru! 

Mali simţi cum se înfierbântă, în ciuda aerului rece al 
dimineţii. În momentul acela îl iubea mai mult ca oricând. 
Era înfrânt, dar nu putea fi distrus. În timp ce pigmeii din 
jurul lui căzuseră răpuşi, zeul din el mergea înainte, 
deghizat în om. Îl iertase pentru tot ce făcuse până atunci. 

„La urma urmei era Malinche, Ma/intzinul ei, stăpânul lui 
Malinali.” 


* 


„A înnebunit”, se gândi Benitez. 

„O să ne întoarcem cu vase mici şi-o să zdrobim revolta 
în numele regelui nostru! 

Curată nebunie. 

Noaptea trecută am pierdut şase sute de oameni, fără să 
socotim cei două sute de texcalani şi mare parte din cei 
mai buni ofiţeri ai noştri, inclusiv pe Leon. Am rămas fără 
tunuri, nu mai avem decât vreo douăzeci de cai şi aproape 
toţi şchiopătează. Soldaţii lui Narvaez au murit aproape toţi, 
cu buzunarele pline de aurul lui Motecuhzoma. lar noi, care 
am supravieţuit, suntem răniţi şi epuizați. N-am mai rămas 
decât câteva sute şi suntem înconjurați de milioane de 
mexicani. 

lar lui îi arde să întrebe de Lopez. 

Culmea nebuniei.” 

Benitez se îndepărtă şi în cele din urmă adormi rezemat 
de un copac. Visă numai războinici mexicani. In visele sale 
încerca să fugă, dar nu putea să-şi mişte picioarele. Când 
se trezi - peste câteva minute sau ore, pentru că nu-şi 
putea da seama după cerul înnorat - auzi tiuitul cornurilor 
şi scoicilor care vesteau victoria preoţilor aflaţi în vârful 
templului Tlateloco. Toba cea mare care sunase alarma cu 
câteva ore în urmă răsuna în toată valea, vestind 
mexicanilor că zeul lor, Pasărea Colibri, va primi prizonierii 
în împărăţia lui. 

Benitez se gândi la Norte. Spera că murise repede şi se 
înecase în canal cu buzunarele doldora de aur, la fel ca 
părintele Guevarra. Poate că nu se afla printre victimele 
care aşteptau să fie sacrificate de dimineaţă. 


* 


Preoţii aşteptau în vârful piramidei, cu feţele mánjite de 
funingine şi părul legat cu bentite groase de piele. Mantiile 
lor negre erau mánjite de sânge proaspăt. Fusese o 
dimineaţă îndestulată. 

Inima proaspătă care se prăjea pe cărbuni îi aparţinea lui 
Leon. 

Norte de-abia se mai ţinea pe picioare. Căzu şi fu târât 
de un războinic care pretindea că îl luase prizonier. De câte 
ori nu asistase la asemenea ceremonii şi văzuse agonia 
bietei victime! 

Soarele apăru pentru o clipă după norii grosi, cenusii. 

| se puse o coroană pe cap şi un evantai de pene în 
mână. Preoţii îl obligară să danseze în ritmul tobelor, 
apropiind sulițe şi torţe aprinse de picioarele lui. Pasărea 
Colibri privea înfometată din beznă. Ochii îi sclipeau în 
lumina cărbunilor încinşi, la fel ca trupul stropit cu perle şi 
bucăţi de jad. 

La un moment dat, patru preoţi îl apucară brusc şi-l 
întinseră cu spatele pe piatră, apucându-l fiecare de câte o 
mână sau un picior. Altul îi puse un jug de fier la gât. Privi 

soarele fără sá clipeascá si înălţă o scurtă rugăciune 
oricărui zeu voia să-l asculte. 


x 


Marele preot fi desfácu pieptul cu cuțitul lui de piatră. Se 
mişca repede, cu dibăcie. In câteva clipe smulse inima care 
bătea încă şi-o arătă spaniolului întins pe piatră, înainte să-i 
dispară lumina din priviri. Apoi oferi aburul soarelui si 
aruncă inima în faţa Păsării Colibri. 

Pe urmă împinse trupul pe trepte, cu piciorul şi strigă să i 
se aducă celălalt prizonier. 

O sută. 


Singura lor speranţă erau texcalanii. Nu aveau de unde 
să ştie dacă Inelul Viespii cel Bătrân o să-i primească acum, 
după ce fuseseră învinşi, dar Cortes era perfect conştient 
că nu ar fi rezistat să meargă până pe coastă. În concluzie, 
nu aveau de ales. 

Au fost atacați cu intermitentá la templul lor fortăreață, 
deşi fusese mai mult o hártuialá decât un atac adevărat. 
Dar grosul principal al războinicilor nu sosi în ziua aceea. 
Erau ocupați, aşa cum prevăzuse Mali, cu ritualurile de 
sacrificiu cerute de zei. 

Au plecat din nou pe înserate, lăsând focurile aprinse în 
templu, pentru a-i convinge pe mexicani că se aflau încă 
acolo. 

Era o retragere umilitoare, după glorioasa lor intrare. 
Fiecare cal susţinea câte doi călăreţi, dintre care unul grav 
rănit. Alţi soldaţi şchiopătau sau erau cárati de camarazii 
lor. Cei cu răni foarte grave fuseseră aşezaţi pe alţi cai, 
prea cotonogiti pentru a mai putea fi folosiţi în lupte. Unii 
soldaţi mergeau proptindu-se în cârje. 

Benitez primise o iapă de la unul din ofiţerii care 
muriseră peste noapte. Impreuná cu ceilalţi jinetas capabili 
să călărească, primise ordin să acopere flancurile coloanei, 
atacat cu pietre şi săgeți de grupurile răzlețe de mexicani. 
Fluierăturile şi urletele lor îi agasau în permanenţă, 
amintindu-le că, peste puţin timp, vor ataca în forţă. 

Texcalanii care  supravieţuiseră mergeau înainte, 
conducându-i spre nord-est, în jurul lacului Texcoco. A doua 
zi în zori, ajunseseră într-un oraş numit Teptozotlan, la trei- 
cinci kilometri spre nord. Populaţia fugise din calea lor şi 
găsiseră provizii de porumb şi legume în magazii şi în 
curţile pline de curcani. In dimineaţa aceea au mâncat bine 
şi au dormit câteva ore unul lângă altul pe podelele din 
palatul cacique-lui. 

Dupá-amiazá au pornit din nou la drum, trecánd prin 
extremitatea nordică a marelui lac, după care au luat-o 
spre est. Au înnoptat la un templu închinat Sarpelui cu 
Pene. Şi aici populaţia fugise speriată dar, de data aceasta, 
luaseră toate proviziile, aşa că foamea şi epuizarea 
începeau să-şi spună cuvântul. 

Mexicanii continuau să-i hártuiascá. Într-o trecătoare, 
Cortes pierdu doi soldaţi grav răniţi şi un cal şchiop. Dar 
reuşiră să recupereze cadavrul calului şi îşi asigurară masa 
de seară. 

Mergeau câţiva kilometri în fiecare zi. De fiecare dată era 
atacată câte o parte a coloanei şi pierdeau zilnic alţi răniţi. 
Nu mai rămăseseră decât trei sute de infanterişti şi 
douăzeci şi şapte de soldaţi călare. Aproape toţi oamenii şi 
caii erau răniţi mai grav sau mai uşor. Artileria lipsea 
complet şi, cu toate că salvaseră câteva muschete, nu 
aveau muniţie. Majoritatea arcaşilor muriseră, iar din 
texcalani rămăseseră mai puţin de o mie. 

Când au început să urce spre trecătorile înalte, nu mai 
aveau ce mânca în afară de iarbă. 


* 


Mai devreme în ziua aceea, o piatră aruncată dinspre 
liziera copacilor îl lovise pe Cortes deasupra ochiului. Nu 
avea coiful pe cap şi-i făcuse o gaură în frunte. Acum, în 
lumina palidă a asfintitului, Mali se aşeză lângă el, la focul 
de tabără şi se pregăti să-i coasă pielea. Luă un ghimpe în 
loc de ac şi îşi rupse un fir din părul ei negru, lung, să 
prindă marginile rănii. 

Cortes gemea în timp ce-l împungea cu ghimpele ascuţit. 
N-avea cu ce să-şi amorteascá durerea. Încercă să se 
gândească la altceva şi anume la planurile lui pentru 
asediul tenochtitlanului. 

— Voi încerca să-ţi provoc cât mai puţină durere, senor, îi 
promise Mali. 

Simti ghimpele înţepându-i pielea, deasupra ochiului. 

— Orice durere este de preferat decát moartea. 

— Nu toti bárbatii gándesc asa. 

— Foarte ráu. Moartea vine oricum prea repede. 

Se uită la ea. Faţa ei maronie se încruntase concentrată. 
Pântecul umflat îi ajunsese aproape la gură. „Acolo bate 
inima fiului meu.” 

— Te temi? 

— Alături de tine nu. 

Zâmbi. „Ah, Mali, chiquita mea, îngerul meu întunecat. 
Nu eşti o femeie creştină, în ciuda strădaniilor părintelui 
Olmedo. Dar eşti la fel de curajoasă ca oricare din spaniolii 
mei şi ai viclenia unui maur. Fără tine, n-aş fi reuşit să fac 
nici măcar un pas de pe plaja aceea. Ştiu că eşti prinţesă, 
dar păcat că tatăl tău nu este un duce spaniol. Acesta este 
singurul tău defect.” 

— O să plângi după dona Ana? murmură ea. 

— A fost o distracţie de o noapte, minţi el. 

Ghimpele se înfipse în carne şi încleşta dinţii de durere. 

— Mă iubeşti măcar un pic? 

— Te iubesc mai mult decât orice pe lume, îi răspunse 
Cortes. 

Şi, într-un fel, probabil că era adevărat. Jură în sinea lui 
că într-o zi o s-o răsplătească pentru dragostea şi loialitatea 
ei. Spera că îşi va putea ţine această promisiune. 

— Dar tu te temi, senor? 

— Nu, chiquita. Nu mă tem. 

După ce îi cusu rana, o sărută. Nu, nu se temea. În loc de 
teamă simțea o furie cumplită. Aceşti mexicani îl 
înfrânseseră şi n-o să le-o ierte niciodată. Acum se simţea 
dator să le arate că îl avea pe Dumnezeu de partea lui. 


x 


Au mărşăluit timp de cinci zile, înşirându-se ca o coloană 
de fantome. Au ajuns în vârful trecătorii, deasupra unui 
oraş numit Otumba şi au zărit munţii texcalanilor, la nici 
zece kilometri depărtare. La poalele lor se întindea câmpia 

Apam. lar pe câmpie îi aştepta întreaga armată mexicană. 

O sută unu. 


Un câmp întreg de pene roşii şi verzi, o mare de steaguri 
şi scuturi frumos decorate, o armată mult prea mare să o 
cuprinzi cu privirea. În fruntea fiecărui batalion de 
războinici pictaţi în diverse culori stăteau comandanții. 
Cavalerii Vulturului se uitau pe sub coifurile lor cu ciocuri 
coroiate, cu ghearele atârnate de mânecile tunicilor lor 
argintii, iar Cavalerii Jaguarului purtau blana tărcată si 
capul animalului care le dădea numele. 

Deşi erau departe, Cortes distingea clar generalii, rangul 
lor social şi militar, după bijuteriile pe care le purtau în nas, 
pe buze şi după mantiile lor festive. Îşi prinseseră de spate 
stindardele de luptă din pene şi trestie împletită. 

Valea răsuna de bubuitul tobelor, sunetul scoicilor şi 
şuieratul fluierelor. Mica armată a lui Cortes privea cuprinsă 
de disperare. Toate suferinţele lor fuseseră zadarnice. 
Venise sfârşitul. 


* 


Cortes îi aşeză unul lângă altul, în formă de pătrat, cu 
răniții în mijloc. Fără artilerie, archebuzieri şi arcasi, nu 
aveau nici o şansă. Trebuia pur şi simplu să stea şi să lupte 
până la moarte. 

Apoi îşi întoarse calul cu faţa spre micuța sa armată. În 
mâna dreaptă ţinea stindardul albastru, zdrentuit, pe care-l 
purtaseră cu ei încă de pe coastă. 

Frați întru credință, să urmăm Crucea! Dumnezeu ne va 
duce la victorie! 

— Domnilor, zise Cortes, dinaintea voastră se află 
armatele mexicanilor. 

li privea drept în ochi. Strigătele şi fluierăturile indienilor 
erau asurzitoare. De-abia reuşea să se facă auzit în acest 
vacarm. 

— Au venit aici sperând să ne distrugă. Suntem din nou 
coplesiti numeric. 

Ridicá glasul. 

— Dar gánditi-vá de câte ori nu am fost în aceeaşi 
situaţie în ultimele luni. Oare pe râul Tabasco nu am luptat 
împotriva unei forţe la fel de înspăimântătoare? Şi nu am 
triumfat? Amintiti-vá de texcalani şi de tunurile şi cavaleria 
cu care ne aştepta Narvaez la Cempoallan! 

Se opri pentru câteva clipe. 

— Am triumfat întotdeauna, pentru că nu suntem oameni 
sau soldaţi obişnuiţi. Acum puteţi spune toţi, cu mândrie, că 
sunteţi soldaţii lui Cortes. În anii care vor urma, se vor 
compune balade care vor cânta vitejia noastră. Pentru că 
nu numai curajul, ci şi iscusinta voastră în mânuirea 
armelor vă deosebeşte de muritorii de rând. Nu uitaţi că aţi 
fost aleşi de Dumnezeu însuşi sá mărşăluiţi sub steagul 
Său. 

Ca să-şi întărească spusele, ridică stindardul albastru cu 
alb, care fluturase odată pe catargul corăbiei sale. 

— Crucea ne va ajuta să triumfăm! Şi acum as vrea sá vă 
mai spun un singur lucru: nu uitaţi că sunteţi avantajati 
atâta timp cât aveţi putere sá luptati. Aceşti mexicani nu 
vor să vă omoare, ci să vă ia prizonieri pentru ritualurile lor 
păgâne şi de aceea sunt mai vulnerabili. După cum ştiţi 
foarte bine, nu vor lupta ca o armată unită, ci individual. Azi 
nu veţi avea de-a face cu o bătălie, ci cu o serie de dueluri. 
Cred că Dumnezeu vá va da tăria sá rezistati. Înfigeţi 
săbiile direct la ţintă, nu le învârtiţi orbeşte deasupra 
capului, ca sá nu vá expuneti bátelor şi cutitelor lor. 

Se opri, asteptánd ca vorbele lui sá-si facá efectul asupra 
lor. 

— În secolele care vor veni, când oamenii vor scrie istoria 
lumii, noi vom ocupa un capitol glorios! Se va vorbi despre 
această zi până la sfârşitul lumii şi veţi fi amintiţi ca nişte 
eroi. De aceea, domnilor, haideţi să ne pregătim şi să 
înfruntăm inamicul. Când o să vă dau semnalul, vom ataca 
şi vom învinge! 

Mali apucă iapa de háturi. 

— Senor, murmură ea. 

Se aplecă în şa şi-i atinse părul. 

— Chiquita. Ce mai face viitorul împărat al Mexicului? 

Îşi atinse stomacul. Pierduse mult sânge în noaptea când 
plecaseră din Tenochtitlân, dar acum sângerarea se oprise. 

— Este bine, senor. 

Îşi scoase mănuşa de piele şi-i atinse obrazul. 

— Ai grijă să stai în interiorul careului nostru de apărare. 
Totul va fi bine. 

— Nu-i lăsa să te rănească. 

— Îţi jur că vom sta împreună în palatul din Tenochtitlán, 
zise el sărutând-o. Te iubesc. 

Apoi întoarse calul şi porni urmat de cavalerie. Armurile 
străluceau în razele soarelui de dimineaţă, iar caii sforăiau 
pe nări, sensibili la atmosfera încărcată din jurul lor. 

„Nu vom sta niciodată în palatul acela”, se gândi Mali. 
„Nu esti de origine divină; eşti doar un om, iar azi sorții 
sunt împotriva noastră. Vei muri pe acest câmp, iar eu voi 
pieri odată cu tine. Am încercat prea mult răbdarea zeilor 
cu mândria şi aroganta noastră. Dar nu regret ce am făcut. 
Pentru că n-am crezut că voi întâlni vreodată un Cortes şi 
chiar dacă ar fi să trăiesc din nou, aş face acelaşi lucru. Da, 
aş face-o, pentru tine.” 


* 


Benitez încerca sa se ţină drept în şa. Îl durea tot corpul. 
Primise o lovitură de lance în noaptea retragerii - /a noche 
triste (noaptea tristă), cum îi spunea acum Cortes - care-i 
despicase obrazul până la os şi acum îi ardea faţa 
îngrozitor. lar, cu două zile în urmă, i se înfipsese o săgeată 
în călcâi şi de-abia îşi mai mişca piciorul drept. Nu-şi mai 
amintea de când nu mâncase şi se temea să nu cadă de pe 
cal. Dar, fie ce-o fi, era hotărât să nu se lase prins şi să nu 

ajungá pe pietrele lor infernale de sacrificiu. 

— Vom ataca în escadroane de câte cinci, le strigă 
Cortes. Tineti lăncile sus, tintiti spre ochi şi întoarceţi-vă în 
galop. Nu vá incurcati cu războinicii obişnuiţi. Atacaţi-i doar 
pe cei de rang superior, cu coifuri în formă de păsări sau 
capete de tigri şi mai ales pe mexicanii cu pene şi bijuterii 
în nas; aceia sunt generali. 

O sută doi. 


Bătălia dură ore-n şir. Mexicanii luptau ca de obicei să ia 
prizonieri, nu să ucidă. Tinerii războinici cu bâtele lor din 
obsidian s-au năpustit asupra escadroanelor de sulitasi 
spanioli disciplinati, care atacau în formaţii unitare. Soldaţii 
spanioli, innebuniti de foame i-au secerat fără milă. Zeci de 
mexicani mureau de mâna fiecărui spaniol în parte. Dar 
erau prea mulţi şi, pe la mijlocul zilei, soldaţii lui Cortes, 
slábiti de răni şi foame ajunseseră la capătul puterilor. 

Liniile lor începeau să se rărească. lar mexicanii veneau 
mereu, în valuri. 


* 


— Tine, îi spuse Jaramillo, întinzându-i pumnalul lui Mali. 

Fusese străpuns în şold de o lance în /a noche triste si 
acum zăcea în interiorul careului de apărare, alături de 
ceilalţi răniţi. La numai câţiva metri depărtare, mexicanii 
urlau şi fluierau feroce, împingând rândurile din ce în ce 
mai subţiri ale sulitasilor. 

— Nu înţeleg, senor. 

— Ţine-l! Nu vreau să fiu luat prizonier si să fiu sacrificat 
în templele lor bestiale. 

Îi tremurau mâinile şi o privea îngrozit. 

— Am văzut ce bine mânuieşti această armă. Te rog doar 
să-mi curmi zilele mai curat şi mai repede decât lui 
Motecuhzoma. 

Mali luă cuțitul uluită. „Un bărbat nu trebuia să se teamă 
de moarte pe câmpul de luptă sau pe piatra de sacrificiu. 
Dar să moară de mâna unei femei?” 

Jaramillo îşi trase cămaşa, apucă mânerul pumnalului si 
îndreptă vârful spre inimă. 

— Acum, o îndemnă el. 

Se zgâia la el uimită. 

— Ce mai aştepţi? 

— Nu, o opri cineva, punându-i mâna pe braţ. 

Era Aguilar. 

— Nu ai voie să faci aşa ceva. Vei arde pe veci în focul 
Gheenei. 

— Doar dacă mor de mâna mea! strigă Jaramillo. 

— Nu contează, intenţia a fost aceeaşi. 

Aguilar părea foarte calm. Işi pierduse undeva, pe drum 
preţioasa sa Carte a Orelor şi acum se simţea gol fără ea. 
La gât îi atârna o cruce mare de aur - Cortes dăduse ordin 
bijutierilor din Tenochtitlán să-i confectioneze crucifixe din 
aurul topit - si se agáta de ea cu aceeasi disperare ca de 
carte. Cázu în genunchi. 

— Haideti mai bine sá ne rugám lui Dumnezeu sá-ti dea 
putere sá-ti induri sfársitul. 

Jaramillo îl împinse la o parte. 

— N-am nevoie de rugăciunile tale! exclamă el, 
întorcându-se spre Mali. Fă-o acum! Haide, târfă vrăjitoare 
ce eşti! Ajută-mă să mor repede! 

Zbiera îngrozit ca o femeie. 

Aguilar încercă să-i smulgă cuțitul din mână. 

— O să-şi piardă nemurirea sufletului! 

„Ah, nici unul din ei nu este demn de Cortes”, se gândi 
ea. „Cum o fi reuşit să ajungă atât de departe cu o armată 
de neispráviti?” 

Bătălia fierbea în jurul lor. Rásuna clántánitul metalului 
înfipt în scuturile de lemn ale băştinaşilor, zbieretele 
oamenilor în ghearele morţii, bubuitul tobelor, tiuitul 
scoicilor. Lăsă cuțitul jos. Lama se înfipse în pământ, la 
câţiva centimetri de capul lui. 

Jaramillo scoase un strigăt. 

— l-ai salvat sufletul, zise Aguilar. 

Mali clătină din cap. 

— Nu, murmură ea, nu-i vorba de asta. Pur şi simplu nu 
cred că marele Cortes poate să piardă. 


* 

„M-au înfrânt”, se gândi Cortes. 

In timp ce călărea, îşi dădu seama că îşi nesocotise 
propria sa regulă - se îndepărtase prea mult de propriile 
sale linii. Oboseala îl împinsese să facă o greşeală fatală. 
Era încercuit de mexicani. Ar fi putut să-l ucidă cu bâtele şi 
lăncile lor, dar nici unul din ei nu îndrăznea să-i verse 
sângele, pentru că aparţinea Păsării Colibri. 

Tăia în dreapta şi-n stânga cu sabia, secerând mâini şi 
capete. Dar erau prea mulţi. Se simţi tras din şa. Căzu pe 
jos şi, pentru o clipă, îşi pierdu suflul. 

Dar în momentul acela, auzi ropot de copite şi-i văzu pe 
Benitez si Sandoval mânându-şi caii prin rândurile 
duşmane. Erau însoţiţi de alţi trei ofiţeri, Olid, Alvarado şi 
Juan de Salamanca. Cortes se ridică repede în picioare şi se 
repezi după calul lui. 

„Nu pot să mor”, se gândi el. „Dumnezeu m-a ales să 
împlinesc un destin. M-a ţinut în viaţă pentru un scop 
anume.” E 

Şi apoi o văzu acolo, în nori, deasupra dealului. li zâmbea 
senin, palidă la faţă, învăluită într-o lumină strălucitoare, îi 
întindea mâna să-l încurajeze. Vântul de est îi învolbura 
hainele. Nuestra Senora de los Remedios. 

Sub ea, pe o pajişte, zări litiera regală, acoperită de un 
baldachin auriu, care adăpostea un mare nobil, cu un 
stindard de răchită prins de spate. Impletitura purta 
emblema Femeii-Şarpe, decorată cu pene, pietre preţioase 
şi aur. Cel care purta stindardul avea o coroană superbă din 
pene de quetzal pe cap, iar nasul, urechile şi braţele 
sclipeau de bijuterii. g 

„Este conducătorul armatei”, îşi spuse Cortes. li 
despárteau doar câteva escadroane. Isi aminti de prima 
bătălie cu texcalanii şi de vorbele lui Mali: cánd își pierd 
comandantul, se descurajează. 

— Trebuie sá ne retragem înainte să ne înconjoare din 
nou! urlă Benitez. 

— Ba nu, trebuie să mergem acolo, zise el făcând semn 

spre baldachin. Aşa ne-a îndrumat Fecioara. Dacă le ucidem 
capii, vom câştiga! 

Apoi îşi mână calul la galop, croindu-şi drum printre 
mexicani, spre Fecioara care-i făcea cu mâna. 


* 


Cortes galopă spre baldachinul auriu. Se afla la numai 
câţiva paşi, când generalii sesizară intenţiile sale, spre 
disperarea lor. Călărea direct spre Femeia-Şarpe, fostul 
prim-ministru al lui Motecuhzoma, pe care-l dărâmă cu calul 
său. Generalul mexican tocmai se pregătea să se ridice, 
când Juan de Salamanca se năpusti din spate şi îi înfipse 
lancea în piept. Apoi Benitez, Olid, Sandoval şi Alvarado îi 
împrăştiară pe ceilalţi căpitani. 

Cortes ridică stindardul sfâşiat şi-l agită în mână. În 
momentul acela, tobele şi scoicile răsunară din nou. 

Mexicanii se retrăgeau, îndepărtându-se în valuri pe 
câmpie, ca şi când ar fi poruncit oceanului să-şi schimbe 
matca. 

Cortes îşi puse sabia la loc, în teacă. Câştigase. 

Supraviețuitorii se întoarseră cu spatele spre Otumba şi o 
porniră spre ţinutul texcalanilor. Mali, călare pe un cal 
şchiop, se ţinea cu mâna de burtă, încercând să nu bage în 
seamă durerea care-i sfâşia pântecele. Miracolul se 
produsese, aşa cum promisese Cortes. În timp ce călărea în 
spatele ei, îl auzea cum o asigura din nou că se vor întoarce 
în palatul de la Tenochtitlân. 

„Are totuşi ceva divin”, îşi spuse ea. „Este Pasărea 
Colibri, Şarpele cu Pene, Cristos, un războinic şi un 
mântuitor în acelaşi timp. lar eu voi fi mereu alături de el, 
pentru că sunt Mama cu Pruncul. Azi suntem cu adevărat 
zei. Datorită mie s-a întors şi l-a învins pe Motecuhzoma. 
Luceafărul Dimineţii va vesti o nouă eră. Jaguarii vor 
trámbita victoria noastră. Un nou Şarpe cu Pene va aduce 
pacea la Tollan. 

Da, azi suntem zei!” 

PARTEA a IV-a. 


SPIRITUS SANCTUS. 
Dacă în Rai sunt spanioli, nu vreau să ajung acolo. 
— Răspunsul dat de Hatay, conducătorul indienilor 


cubanezi, când i s-a oferit ultima împărtăşanie, înainte să 
fie ars pe rug. 

O sută trei. 


Tenochtitlân august, 1521. 


„N-am vrut niciodată aşa ceva”, îşi spunea Cortes. 

In vârful palatului Tlateloco fusese ridicat un baldachin 
roşu, de unde se vedea ultima enclavă a mexicanilor. Mali 
stătea lângă el şi privea oamenii lui Alvarado care făceau 
ultimul raid prin oraş. Apărătorii continuau să reziste, deşi 
acum singurul mijloc de apărare era să arunce pietre de pe 
acoperişul caselor rămase în picioare. 

Oraşul zăcea în ruine. Soldaţii distruseseră tot; 
dărâmaseră statui, palate, dăduseră foc acoperişurilor din 
paie ale templelor. 

Respectaseră întocmai ordinele lui Cortes. 

Nu mai rămăsese nici urmă din vechea capitală. Parcă le- 
ar fi spus cu gura lui: dacă tot nu-l putem avea, atunci, cel 
puțin să-l radem de pe suprafata pământului. 
Tenochtitlanul fusese cel mai frumos oraş pe care-l văzuse 
vreodată. In curând va dispărea. 

— N-am vrut niciodată asa ceva, murmurá din nou 
Cortes, ca şi când ar fi vrut să se convingă singur. 

Aproape se terminase. Era în dimineaţa zilei de 
treisprezece august, Ziua Sfântului Hipolit, sfântul patron al 
cailor, în luna Căderii Fructelor. 

Benitez spusese că doar un geniu sau un nebun ar fi 
visat să construiască o flotă în mijlocul unei văi. Dar Martin 
Lopez îşi dovedise iscusinta imediat ce îşi revenise după 
rănile primite. Luase tot fierul şi pânzele fostei flote de la 
San Juan de Ulua şi construise douăzeci de corăbii mici. Opt 
mii de oameni au cărat corăbiile pe bucăţi, peste munţi, 
până la ţărmul lacului Texcoco. 

Fuseseră lansate la apă în urmă cu numai patru luni. 
Lopez le făcuse două catarge si opt vâsle, ca să poată fi 
mişcate atât de vânt, cât şi de soldaţi şi aveau fiecare câte 

un tun la pupa. 

Cu mica sa flotă si câteva întăriri obţinute de la Santo 
Domingo, Cortes ¡nvadase Tenochtitlanul, asa cum 
promisese. Zeci de mii de luptători din provinciile 
învecinate alergaseră să i se alăture, dornici să participe la 
distrugerea duşmanilor lor de secole, mexicanii. Între timp, 
în oraş, aveau alt aliat puternic. Spaniolii aduseseră cu ei 
din Cuba o boală căreia îi spuneau „variolă”. Microbul se 
răspândise în capitală de /a noche triste şi făcea mii de 
victime în rândul mexicanilor. 

În cele din urmă, asediul durase doar nouăzeci şi trei de 
zile. 

— N-am avut de ales, spunea Cortes. Pentru a salva 
oraşul, trebuia să-l distrug, înţelegi? 

Mali rămase tăcută. Îi vedea pe oamenii lui Alvarado 
profilati pe fundalul marii piramide. Peste tot plutea un fum 
gros. În aer răsuna bubuitul tobelor, zbieretelor celor prinşi 
sub dărâmăturile clădirilor şi alte sunete tipice unui oraş 
muribund. 

— Doar mă cunoşti, Mali, ştii că n-am vrut aşa ceva, 
repetă el. 

Nu putea să-i răspundă. 

— Aceşti mexicani sunt hotărâți să moară până la unul. 
Trebuia să ne impunem autoritatea. N-am vrut să-i distrug, 
n-am vrut să distrug acest oraş, dar n-am avut de ales. 

„N-am avut de ales.” Câteva cuvinte care erau de când 
lumea scuza şarlatanilor şi ticăloşilor. Nu putea să plângă 
pentru el. Duşmanul duşmanului ei nu era până la urmă 
prietenul ei. Tatăl ei avusese dreptate. Isi împlinise destinul 
prin distrugere, aducând haos şi sfârşitul celui de-al cincilea 
soare. 

Ea se dovedise la înălţimea misiunii ei, dar nu se putea 
compara cu un zeu. 

Deşi odată fuseseră zei! 

Un ofiţer spaniol cu hainele pline de praf apăru pe 
acoperiş, gâfâind. 

— Veşti bune, caudillo, zise el. L-am prins pe Vulturul 
Care Cade. 

— Întreabă dacă îi dai cutitul tău, îi traduse Mali. 

— La ce-i trebuie? 

— Vrea să se omoare. Spune că a luptat din răsputeri 
împotriva ta, iar acum, când a dat greş, nu-şi doreşte decât 
să moară. 

Cortes stătea pe scaunul lui, pe terasa palatului Fetei 
Stăpânului Apei, adică pe ce mai rămăsese din el. Purta un 
costum de catifea neagră şi o pălărie cu pene verzi, pentru 
a imita penele de quetzal ale împăraţilor mexicani, simbol 
al puterii divine. Vulturul Care Cade stătea în faţa lui. Cu 
lanţuri la mâini şi picioare, dar cu capul sus. Purta coiful 
cavalerilor vulturului, o tunică argintie şi o mantie. Era păzit 
de Garcia Holquin, cel care îl capturase şi doi războinici 
texcalani.. 

Mali se întreba ce căuta aici. Acesta era bărbatul care-l 
acuzase pe Motecuhzoma că se temuse de moarte, dar iată 
că nici lui nu-i venea atât de uşor să moară. 

Era uimită de liniştea care se lăsase deodată. Timp de 
nouăzeci şi trei de zile trăiseră în zgomotele bătăliei: tipete, 
fluierături,  bubuitul  teponazt/i mexicane din vârful 
piramidelor, trosnetul caselor prăbuşite. Dar capturarea 
Vulturului Care Cade pusese capăt vacarmului. lar acum 
avea senzaţia că liniştea îi rănea urechile. 

Cortes se întoarse spre ea. 

— Spune-i, senora, că nu are de ce să se învinuiască, 
pentru că a luptat cu mult curaj. 

Zâmbea, dar Mali ştia că îi venea să-l sfâşie pe Vulturul 
Care Cade pentru că nu-i predase oraşul intact. 

— Spune-i că sunt prietenul lui şi de aici înainte o să-l 
tratez ca pe un frate. li garantez personal siguranţa lui şi 
familiei sale. 

Îi traduse vorbele lui Cortes, dar ştia că nici el nu-l 
credea. 

— Şi acum aş vrea să-l întrebi ce s-a întâmplat cu aurul 

care a rămas în oras, în /a noche triste. 

Mali puse intrebarea Vulturului Care Cade, care o privi cu 
un aer superior. 

— Spune-i lui Malinche că s-a terminat cu aurul, zise el. A 
dispárut ín noroiul lacului, sau sub mormanele de moloz, 
cánd banda sa de hoti a dat foc orasului. Tot ce a rámas din 
comoara noastră se afla în canoea mea, când m-au 
capturat. 

— N-o să te creadă, îl preveni Mali. 

— Nu-mi pasă ce crede. Tu esti o târfă, iar el este un hot 
şi un ucigaş. Nu sunt dator să vă răspund. 

li transmise răspunsul, dar omise insultele finale. În ciuda 
dispretului său faţă de ea, îl admira. 

Cortes îşi încleştase degetele pe mânerele scaunului. 

— In canoea lui n-am găsit decât câteva coifuri de aur şi 
brățări. Nu poate fi doar atât. 

— Este tot ce ne-au lăsat hoţii lui când au plecat din 
Tenochtitlân, răspunse Vulturul Care Cade. 

Mali observă vena albastră care pulsa la tâmpla lui 
Cortes. Acum ştia ce înseamnă. 

— Intreabă-l unde a ascuns comoara mea, şuieră Cortes 
pe un ton veninos. 

— Este foarte furios, zise Mali. Îţi cere să-i spui unde ai 
ascuns aurul lui. 

— Aurul lui? 

Vulturul Care Cade clătină din cap. 

— După cum ţi-am spus, comoara noastră a dispărut în 
noroiul lacului, în noaptea când aţi fugit ca nişte câini din 
oraşul nostru. 

Mali se aplecă peste umărul lui Cortes. 

— Senor, susţine că s-a pierdut în /a noche triste. 

Cortes zâmbi pe neaşteptate. Se ridică încet în picioare, 
se îndreptă spre Vulturul Care Cade şi-l îmbrăţişa. 

— Spune-i că nu trebuie să ne batem capul cu asemenea 
lucruri acum. Trebuie să uităm de toate neînțelegerile pe 
care le-am avut. De aici înainte îl consider prietenul meu. 

Mali se cutremură. 

O sutá patru. 


Benitez îşi legă o pânză la nas si la gură, încercând să nu 
respire. Mormanele de cadavre de pe stradă şi din canale 
duhneau cumplit. Nu toate erau victimele spaniolilor şi 
texcalanilor. Mulţi fuseseră răpuşi de boală şi foamete şi 
zăceau de mult acolo. Benitez nu putea să-şi imagineze 
prin ce suferinţe trecuseră. Observase că despicaseră 
pământul să caute rădăcini cu care să se hrănească. 
Smulseseră până şi coaja copacilor. 

Cei care mai trăiau încă záceau pe jos, laolaltă cu morţii. 
Războinicii mexicani, cu rănile putrezite îşi aşteptau 
moartea, dar nici unul din ei nu striga să fie cruțat. 
Sufereau în tăcere, fără să le pese de loviturile mortale, 
care le puneau capăt chinurilor. Ca peste tot, la fel cum se 
întâmplase la Cholula, aliaţii lor texcalani se răzbunaseră 
pe femei, copii şi bătrâni. Benitez văzuse vii şi morţi 
aruncaţi împreună pe rugurile funerare. 

Marele oraş cu turnuri şi palate se transformase într-o 
câmpie netedă, presărată din loc în loc cu ziduri dărâmate. 
Singurele clădiri care rămăseseră în picioare erau cele din 
cartierul Tlateloco, spre nord. 

Ploaia sfârâia pe lemnul care ardea mocnit şi înălța 
fuioare de fum. 

Un şir de oameni scheletici, mai mult femei şi copii, se 
împleticeau pe drum. 

Benitez simţi un gol în stomac. Nu-i venea să creadă. 
„Oare ce am făcut?” se gândi el. „Am venit aici să-L slujim 
pe Dumnezeu şi pe noi. Dar n-am ştiut să ne oprim. Aici era 
un oraş mai grozav decât Sevilla, Roma şi Constantinopol, 
iar noi l-am distrus. Norte avea dreptate. Cine au fost de 
fapt barbarii din aceste ţinuturi?” 

Se uită la un grup de soldaţi care trăgeau o femeie din 
şirul de refugiaţi. Se zvonise în tabăra spaniolă că femeile 
mexicane ascundeau aur în locurile lor intime. lar 

conquistadores considerau cá era de datoria lor sá le 
controleze oricánd aveau chef. 

Erau trei ofiţeri beti critá. Doi dintre ei sosiseră recent de 
pe coastă. Benitez recunoscu doar pe unul din ei: Jaramillo. 

— Aurul se poate ascunde şi în alte locuri, strigă Jaramillo 
râzând şi trânti femeia pe jos. 

Apoi începu să-i ridice tunica. 

— Să vedem ce ascunde în grota ei. 

„Pentru numele lui Dumnezeu”, se gândi Benitez. „Nu 
este decât o grămadă de oase înşirate. Cine ar putea dori 
asemenea arátare? Ce plăcere puteai găsi să chinuiesti 
asemenea făptură?” Îl apucă furia. 

— Lásati-o în pace, zbieră el. 

Trase sabia din teacá si Jaramillo tresári speriat. 

— Benitez? 

— Las-o în pace! 

Ofiterilor care-l însoțeau le pieri râsul şi puseră mâna pe 
săbii. 

— Nu te agita, Benitez, zise Jaramillo. Sunt sigur că o să 
încăpem toţi în grota ei. 

— Nu mă interesează amărâta asta. Găsiţi-vă altă 
distracţie. 

Benitez întinse sabia sub nasul lui Jaramillo. Fostul său 
camarad îl privea atent. Se uita când la el, când la cei care-l 
însoțeau. Benitez ştia ce gândea. 

— Dacă vrei să-ţi încerci norocul cu mine, n-ai decât, zise 
Benitez. Dar nu uita că m-am călit în lupte. Mulțumită lui 
Cortes m-am obişnuit să lupt chiar dacă adversarii mă 
copleşesc. Nu ştiu cât de pricepuţi sunt camarazii tăi, dar îţi 
garantez că tu, Jaramillo, o să mori. 

Jaramillo clătină din cap. 

— Eşti un prost, Benitez. Nu-i de mirare că ai căzut în 
dizgratia lui caudillo. 

Dar renuntá la luptá, asa cum era de asteptat. Le fácu 
semn camarazilor săi, care băgară săbiile la loc în teacă. 
Jaramillo se ridică, îi aruncă o privire dispretuitoare lui 
Benitez şi se îndepărtară. Sunt destule mexicance cu care 
să se joace şi Benitez nu putea să le apere pe toate. 

Benitez puse şi el sabia în teacă, întrebându-se ce 
realizase de fapt. Se uită la creatura jalnică, cu păr încâlcit 
şi ochi speriaţi, care duhnea îngrozitor. Biata de ea. 

Apoi însă îşi dădu seama îngrozit că o cunoştea. 

Scoase un geamăt. Foamea îi scosese ochii în evidenţă. 
De fapt erau tot ce mai rămăsese din ea. „Oare câtă 
suferinţă or fi văzut aceşti ochi în ultimele opt luni?” se 
întrebă el. Femeia îl recunoscu şi ea treptat. Işi mişca 
buzele, repetându-i numele în tăcere. 

Stăpânul meu păros. 

Se aplecă. Parcă l-ar fi înjunghiat cineva în inimă. 

— Floarea Ploii, murmură el în nahuatl învăţat de la Mali, 
cât stătuseră la texcala. 

O ridică uşor şi o duse înapoi, spre castel. Soldaţii 
rânjeau la el. „Şi-a luat o nevastă pentru la noapte, se 
gândeau ei probabil.” 

Dar n-aveau cum să-l înţeleagă. „Eu nu sunt ca ei. N-am 
fost niciodată. De aceea jelesc moartea acestui oraş 
minune şi sfârşitul duşmanului nostru cel mândru şi 
războinic. În braţele mele nu se află o mireasă pentru o 
noapte, ci pentru toată viaţa, dacă Dumnezeu o să-i dea 
zile. De fapt, ceea ce văd aici nu este un spaniol, un 
gentleman creştin, ca ei, ci un renegat. 

Ca Gonzalo Norte.” 

O sută cinci. 


Coyoacan. 
Locul Lupului. 


Vulturul Care Cade fusese legat de un stâlp, cu picioarele 
în ulei. Când au apropiat fierul încins de el, Mali a auzit 
pielea trosnind. Mirosul de carne încinsă îi întorcea 
stomacul pe dos. Dar războinicul nu scoase nici un sunet. 

„Singura alinare”, se gândi ea, „era faptul că nu Cortes 
era vinovat de această cruzime. Cel puţin s-a ţinut de 
cuvânt. 

Dar ah, Doamne, mirosul de carne încinsă era cumplit.” 

Alderete îşi mângâie barba. Avea o faţă prelungă, îngustă 
şi solemnă ca un preot. O chemase să asiste, în caz că 
Vulturul Care Cade ceda torturii şi se hotăra să 
mărturisească unde  ascunsese aurul. Făcu semn 
tortionarului care stropi din nou victima cu ulei încins si 
scoase cleştele din foc. 

— Întreabă-l din nou dacă îşi aminteşte ce s-a întâmplat 
cu aurul care s-a pierdut în /a noche triste, îi spuse 
Alderete. 

Călăul aprinse uleiul. Indianului i se scurgea sudoarea pe 
faţă si respira greoi. Isi dădu ochii peste cap, 
cutremurându-se din tot corpul. Scoase un sunet adânc, din 
străfundul pieptului, un sunet pe care Mali îl auzise de 
atâtea ori după bătălia de la Ceutla. Era geamătul unui om 
care se pregăteşte să-şi dea duhul. Dar Vulturul Care Cade 
nu era pregătit încă să părăsească această lume. Moartea 
nu era atât de blândă cu el. 

Repetă întrebarea lui Alderete şi războinicul întoarse faţa 
spre ei, privind-o cu nişte ochi plini de ură şi de durere. 

— Spune-i... că-i doresc să se aleagă praful de nevasta... 
şi copiii lui. 

— Ce a spus? pufni Alderete. 

Mali lăsase capul în jos. Deşi văzuse multe orori în aceşti 
trei ani, nu suporta să vadă un om arzând. 

— A jurat că este nevinovat şi a chemat Fecioara să-l 
ajute, zise Mali. 

Cristobal de Ojeda, doctorul, examina rănile de la 
picioare. Bucáti înnegrite de piele atárnau în fâşii, ca 
scoarţa de copac. Ojeda se uită la Alderete si clătină din 
cap. Trezorierul regelui îşi muşcă buza. Putin îi păsa dacă 
aceşti indieni n-or să mai meargă niciodată. Problema era 
că se aflau sub protecţia lui Cortes. 

Mali îşi ridică privirile şi-l văzu pe Vulturul Care Cade 
holbându-se la ea. 

— Ţi-ai trădat poporul, murmură el. 

— Voi nu sunteţi poporul meu, îi răspunse ea, evitându-i 
privirile. 

— Ai devenit cumva o spaniolă? Te consideră una de-a 
lor? 

— Ce spune? o întrebă Alderete din nou. 

— Repetă că tot ce a rămas din comoară se afla în 
canoea lui când a fost prins. Restul este în noroiul din 
Texcoco, unde a căzut în la noche triste. Te întreabă dacă 
vei continua să-l torturezi, deşi ţi-a răspuns sincer la 
întrebări. 

— Nu sunt un om lipsit de compasiune. Dacă ar spune 
adevărul de bunăvoie, n-am fi nevoiţi să recurgem la 
asemenea metode. 

Mali întoarse capul, să nu vadă cum îl chinuiau. Tortele 
de brad aruncau umbre lugubre pe pereţii de piatră. De ce 
nu spunea odată adevărul? Ce mai conta acum? „Slavă 
Domnului că senorul meu, Cortes nu este amestecat în 
aceste lucruri odioase. Ba chiar a încercat să le evite. 

N-am crezut că aceasta este schimbarea pe care avea s- 
o aducă Şarpele cu Pene; nu mi-am imaginat că aşa va 
arăta regatul magic al Tollan-ului, pe care l-am visat în 
copilărie.” 

„Oare ce s-a întâmplat cu noi după Otumba?” se întrebă 
Mali în timp ce traversa piaţa în grabă. „Dacă ziua aceea s- 
ar fi terminat altfel, n-aş mai purta acum această rochie 
fină de dantelă neagră, cu voal care să-mi acopere faţa şi 
nici evantaiul de sidef; şi n-aş mai fi femeia celui mai 
puternic om din Noua Spanie. Dar nici n-ar trebui să ascult 
strigătele de agonie ale celor torturați sau să văd cum 
visele mele se fárámiteazá pe zi ce trece.” 

Dinaintea ei se ridicau zidurile albe ale palatului 
Coyoacan, care îşi găsiseră o nouă utilitate. Cineva 
mâzgălise cu vopsea neagră: 

Cortes a cucerit mai multe teritorii şi comori decât 
mexicanii. 

De fapt chiar şi eroii de la Otumba erau revoltați de 
profiturile obţinute din expediţia lor sacră. Dăduseră vina 
pe trezorier, Mejia, care la rândul lui îl învinuise pe Cortes. 
Se zvonea că marele caudillo luase un al doilea quinto 
pentru el personal şi că păstrase multe obiecte de aur 
destinate regelui. 

În ceea ce-l privea, Cortes susţinea că era vina Vulturului 
Care Cade, care ascunsese comoara. Pretindea că făcuse 
totul conform legii. Dar trăia într-un palat superb, mânca 
din farfurii de aur şi era slujit de o mulţime de servitori. lar 
oamenii nu câştigaseră decât atât cât să-şi cumpere o 
sabie nouă sau un arc. 

Cât despre Tenochtitlán, vulturii se mai învârteau încă în 
văzduh când începuseră să reconstruiască oraşul. Vulturul 
Care Cade a fost nevoit să-şi cheme oamenii înapoi în 
capitală, să-şi îngroape morţii şi să dea o mână de ajutor la 
construirea noii catedrale, care se ridica acum pe locul 
marelui Templo Mayor. Grădinile lui Motecuhzoma fuseseră 
înlocuite de o mănăstire franciscană şi de noul palat al lui 
Cortes, care nu era gata încă. Pentru construcţia lui se 
aduceau mii de cedri din pădure. Până şi canalele fuseseră 
umplute cu piatră, ca nici un alt cuceritor să nu mai poată 
izola noua capitală, aşa cum făcuse Cortes. Indienii trudeau 

zi-lumină să care bolovanii, sub biciurile conquistadorilor. 
Mulţi mureau de foame sau boli. 

Între timp, preoţii porunciseră ca toate codicele 
mexicane să fie distruse cu ciocanele sau arse. Fratele 
Aguilar, în special, fusese foarte activ în această privinţă. 

Dacă Şarpele cu Pene ar fi să se întoarcă în Valea 
Mexicului, n-ar mai fi recunoscut-o. 


* 


Cortes stătea la biroul lui, cu pana în mână. Purta un 
costum negru de mătase, tivit cu dantelă albă. La gât îi 
strălucea un lanţ gros de aur. lar pe deget sclipea un 
smarald mare. În jurul lui roiau valeti, uşieri, secretarul si 
trezorierul lui. Soldaţi înarmaţi păzeau uşa, iar servitorii 
indieni aşteptau în spate, gata să sară la ordinele lui. Era 
însoţit peste tot de oamenii legii, iar când trecea pe stradă, 
băştinaşii trebuia sá se întindă pe jos dinaintea lui, aşa cum 
făcuseră odată pentru Motecuhzoma. Chiar şi spaniolii erau 
obligaţi să i se adreseze cu titlul de adelantando - 
guvernator. 

Mali intră în cameră şi Cortes îşi concedie suita dând din 
cap. Rămăseseră singuri, numai cu servitorii. 

— Presupun că Alderete a terminat interogatoriul, dacă 
te-ai întors. 

— Da, senor. Chiar în această clipă bandajează picioarele 
Vulturului Care Cade. 

— A răspuns satisfăcător la întrebări? 

— l-a dat acelaşi răspuns ca de obicei. 

Cortes se încruntă. 

— Doar i-am spus că este inutil, dar n-a vrut să mă 
asculte. M-am săturat să le stăvilesc lăcomia. Dumnezeu va 
hotărî cine are dreptate. 

— Dar ţi-ai dat cuvântul. l-ai promis Vulturului Care Cade 
că se află sub protecţia ta. 

— Nu înţeleg ce vrei să spui, senora. 

— În timp ce plecam, am auzit una din santinele spunând 

cá tu ai poruncit sá fie torturat, nu Alderete. 

Rámase tácut pentru o clipá. 

— Ai de gánd sá má interoghezi? 

— Vreau sá-mi spui adevárul. 

— Ti lam spus. Alderete a hotárát, nu eu. Hai sá 
schimbám subiectul. 

— Dar i-ai dat cuvântul. 

Lăsă pana de-o parte şi se ridică. Apoi îşi puse mâinile la 
spate şi se duse la fereastră. 

— Începi să mă plictiseşti, zise el. 

— Te plictisesc sau vrei să spui de fapt că nu mai ai 
nevoie de mine? 

Se întoarse furios. În cele din urmă îi spuse: 

— O să-ţi răspund printr-o întrebare: crezi că un prost şi 
un om slab de fire ar fi reuşit să cucerească Mexicul? 

— Înseamnă că tu ai ordonat tortura, nu-i aşa? 

O privi fix. Ochii lui erau reci şi goi, la fel ca ai băiatului 
găsit pe treptele templului de la Cempoallan, cu inima 
scoasă. Zeul dispăruse şi rămăsese numai omul, cu toată 
mândria, vanitatea şi ambitia sa. 

— În noaptea aceea, când mexicanii voiau să mă tragă în 
canoele lor, m-ai salvat pentru că mă iubeai sau pentru că 
aveai un motiv să nu-ți ajuţi camarazii, dacă duceai o 
femeie pe calul tău? 

Se întoarse cu viteză fulgerătoare şi o plesni peste faţă, 
plin de ură. 

— Ai obţinut exact ce ţi-ai dorit! 

— Şi ce crezi că mi-am dorit, senor? 

— Ai vrut să fii amanta unui rege şi ai reuşit. Nu vei fi 
nevoită să te întorci într-un sat amărât şi să fii o sclavă 
toată viaţa. Te-am salvat de la o existenţă mizeră, aşa că 
nu îndrăzni sá má insulti! 

— Te-am iubit! 

— Ce ştie o sălbatică despre iubire? Nici măcar nu 
împărtăşim aceeaşi credinţă. Câteva picături de apă sfinţită 
n-au cum să te transforme într-o adevărată femeie creştină, 
educată. 

Îşi şterse sângele de pe buze. 

— Te-am iubit mai mult decât orice pe lume. 

— M-ai iubit pentru ce puteam să-ţi ofer, îi spuse el 
dispretuitor. 

— Nu-i adevărat, senor. 

— Peste cáteva luni va sosi din Cuba sotia mea. Sper cá o 
sá te porti asa cum se cuvine fatá de ea, o anuntá el, dupá 
care se întoarse şi plecă. 

Rămase singură în cameră, cu servitorii indieni, încântați 
s-o vadă suferind. „Aşa-i trebuie târfei”, îşi spuneau în sinea 
lor. 

Mali puse mâna pe burtă şi simţi pruncul mişcându-se. 
Primul lor fiu se născuse mort la Texcala. Se întreba ce tron 
îl aştepta pe cel de-al doilea. 

— Te înşeli, senor, zise ea, vorbind de una singură. Te- 
am iubit. Te-am iubit întotdeauna. 

Viaţa ei arsese şi se stinsese ca o cometă, aducând 
nenorociri şi dezastre. Dar acum se va prábusi în gol, într- 
un spaţiu rece şi tăcut pentru tot restul vieţii ei. Dacă n-o 
iubea, nu mai conta nimic. 

Distrusă, în genunchi, îi blestemă şi pe Cortes şi pe 
copilul din pântecele ei. 

Şi, ca dezastrul să fie complet, blestemă şi Mexicul. 

Epilog. 


Malinali Tepenal era una dintre zecile de femei care 
trăiau sub acoperişul lui Cortes când sosi soţia sa, în iulie 
1522. Insă dona Catalina de Cortes avu o soartă tristă. 
Peste patru luni a fost găsită moartă în dormitorul ei. 
Doctorul a atribuit moartea unor cauze naturale, dar, dintr- 
un anumit motiv, nimeni nu a avut voie să vadă trupul şi 
capacul coşciugului a fost bătut în cuie înainte să fie 
înmormântată. 

lar Cortes a răsplătit-o pe Malinali pentru serviciile ei 
căsătorind-o cu unul din ofiţerii săi, Juan Jaramillo. 

Cortes a rămas guvernatorul ținutului pe care-l denumise 
Noua Spanie, aşteptând ca regele să-l ridice la rangul de 
vicerege. A devenit extrem de bogat. Coroana i-a dat mine 
de aur şi argint, plantaţii de bumbac şi zahăr, mori şi 
pământuri. Şi-a construit un castel cu turnuri la Cuemavaca 
şi a primit titlul de marchiz. Îi plăcea să i se spună Don 
Hernando. 

Dar, în 1526, suveranul său a trimis un comisar regal să 
verifice dacă se făcea într-adevăr vinovat de crimă şi 
fraudă faţă de Coroană în cei cinci ani de entrada. 
Invinuirile nu au putut fi dovedite, dar ancheta în sine i-a 
pătat reputaţia şi n-a mai primit niciodată titlul mult visat 
de vicerege. În schimb, pentru orice eventualitate, 
administrarea ţării sale a fost preluată de birocratii de la 
curtea din Toledo. 

Insă, în ciuda acestei atmosfere nepopulare, faima lui i-a 
asigurat căsătoria cu Juana de Zuniga, rudă cu Ducele de 
Bejar, unul din cei mai influenţi oameni din Spania. Juana i- 
a adus o zestre substanţială, care i-a oferit pentru o scurtă 
perioadă respectabilitatea şi relaţiile la curte după care 
tânjise toată viaţa. 

Cu toate acestea, scandalurile trecutului i-au marcat 
restul carierei. Plin de neastâmpăr şi-a dedicat întreaga 

viatá cáutárii altui Mexic si altui Motecuhzoma. A risipit 
zestrea soției într-o inutilă explorare a legendarului 
Amazon. Şi-a petrecut ultimii ani în Spania, încercând să 
solicite o audienţă regelui. A devenit un bătrânel ridicol şi 
agasant, care trăgea de mânecă funcţionarii minori, 
plângându-se de nedreptátile reale sau imaginare care i se 
făcuseră. In cele din urmă, după ce şi-a dat seama că nu va 
primi binecuvântarea regală, a hotărât să se întoarcă în 
iubitul său Mexic. S-a îmbolnăvit cu câteva zile înainte să 
pornească în călătorie şi a murit, singur şi nefericit, la 
şaizeci şi doi de ani. 

Într-un paragraf obscur al istoriei Americii Latine se 
precizează de asemenea că Martin, fiul lui Malinali Tepenal, 
a fost implicat într-o conspirație împotriva Coroanei, în 
Noua Spanie, în 1565. Acuzat de trădare, a fost supus unei 
torturi severe şi apoi exilat. 

Azi, în Mexic nu există nici o statuie a lui Cortes, nici un 
monument, nici un mormânt. Blestemul lui Malinali l-a 
urmărit şi pe el şi pe fiul lui dincolo de mormânt. 


Nu este adevărat, nu este adevărat că venim pe 
acest pământ ca să trăim. 
Venim doar ca să dormim, să visăm. 


— Străvechi poem aztec tradus de Leon-Portilla. 


Sfârşit. 

GLOSAR. 


Adobe = cărămidă de lut, uscată la soare 

Alcalde = primar, în spaniolă 

Arquebus = muschetă, puşcă primitivă 

Cacique = şef de trib într-un sat 

Caudillo = căpitan 

Chontal maya = limbă vorbită de indienii maya 

Encomienda = pământ primit în dar de la rege 

Entrada = invazia unui teritoriu neexplorat. 

Estremadura = provincie a Castiliei, din sud-vestul 
Spaniei 

Grande = nobil spaniol 

Hidalgo = moşier din Castilia 

Huehueti = tobă străveche aztecă, încrustată adesea cu 
capete de vultur sau jaguar 

Jinetas = călăreţi spanioli 

Maravedi = monedă folosită în 1450; 450 de maravedi 
echivalau cu o coroană sau un peso 

Nahuatl = „limba elegantă” vorbită de strávechii 
mexicani 

Nao = corabie mare spaniolă 

Peyotl = cactus alb; dacă este pisat, înmuiat în apă şi 
înghiţit, provoacă halucinaţii 

Pulque = lichior distilat din cactus 

Qutzal = pasăre indigenă cu penaj verde, foarte 
apreciată de mexicani 

Teponaztii = tobă din piele de şarpe 

Tolteci = popor care a trăit în Valea Mexicului cu cinci 
sute de ani înainte de sosirea lui Cortes în Yucatan. 

Cuprins. 

